
Prefaţă 


Publicarea în românește a uneia din lucrările fundamentale ale lui 
Emile Durkheim este o iniţiativă care merită a fi salutată și sprijinită fără 
rezerve. Nedispunînd din păcate de timpul necesar realizării unui adevărat 
studiu introductiv, de care ar fi fost nevoie pentru facilitarea lecturii 
cititorului din România anului 1993, mă voi restrînge doar la enumerarea 
cîtorva date indispensabile situării în timp și spațiu a cărții și autorului ei 1. 


Emile Durkheim s-a născut la Epinal în 1858 și a murit la Paris în 
1917. Provenit dintr-o familie cu o puternică tradiţie religioasă (tatăl și 
mai mulţi ascendenți pe linie paternă au fost rabini), Durkheim a studiat în 
tinerețe ebraica și doctrina talmudică. Este contemporan al Comunei din 
Paris și se numără printre primele promoții ale Şcolii normale superioare 
de după reformele învățămîntului introduse de Jules Ferry. Apropiat me- 
diilor socialiste, Durkheim îl cunoaște pe Jaurăs. Obține „agregarea” în 
filosofie în 1882, predă iniţial la două licee din provincie, iar din 1887 
este profesor de „pedagogie și ştiinţă socială” la Universitatea din Bor- 
deaux. Își susține teza de doctorat în 1893 cu De la division du travail 
social („Despre diviziunea muncii sociale”), însoţită de o teză comple- 
mentară redactată în latină asupra „Contribuţiei lui Montesqieu la con- 
Stituirea ştiinţei sociale ”. Are 40 de ani în momentul afacerii Dreyfus. 
Profesor de pedagogie la Sorbona din 1902, va preda concomitent și 
sociologia. 


! Pe de altă parte, trebuie să precizez că nu am putut vedea manuscrisul traducerii și 
nu-mi rămîne decât să-mi exprim speranța că editorul a optat pentru o ediție integrală 
a acestei opere clasice și nu pentm una amputată care ar văduvi-o de unele piese de 
Tezistenţă ale demonstraţiei sociologice, precum tabelele statistice. 

Fondator al sociologiei ca disciplină științifică și universitară, 
Durkheim este deopotrivă și organizatorul școlii franceze de sociologie ce 
are drept principal organ L'Année sociologique (întemeiat în 1896). 
Printre principalii săi colaboratori se numără Marcel Mauss (ce îi era 
nepot), Henri Hubert, Robert Hertz, Maxime David, econcmistul 
François Simiand, Paul Fauconnet, Celestin Bouglé și Maurice Halbwacs. 
De menţionat de asemenea existența unui discipol român, Dimitrie 
Drăghicescu, „durkheimian” ce a avut însă destul de puţină influență 
asupra ceea ce se consideră îndeobște a fi „sociologia românească”, 
dominată de școala lui D. Gusti. 

Sinuciderea (Le suicide, 1897) este a treia lucrare importantă a lui 
Durkheim, după deja menţionata Diviziune a muncii sociale (1893) și 
Regulile metodei sociologice (Les règles de la méthode sociologique, 
1895), înaintea Formelor elementare ale vieţii religioase (Les formes 
élémentaires de la vie religieuse, 1917) şi a Evoluţiei pedagogice în Franţa 
(L'évolution pédagogique en France, 1938, publicare postumă a 
cursurilor sale dintre 1902 și 1909) 2. 
~ Importanța Sinuciderii în opera lui Durkheim este datorată abordării 
științific riguroase a unui fapt social contemporan (creșterea frecvenţei 
sinuciderilor și, concomitent, a divorțurilor către sfîrşitul secolului al 
XIX-lea, pusă pe atunci pe seama declinului moral al Occidentului), 
demonstrării specificului sociologic al unui fenomen căruia în mod curent 
i se atribuiau (şi i se atribuie) cauze individuale, psiho-patologice (nebu- 
nia), toxice (alcoolismul), rasiale etc. Durkheim își construiește de altfel 
argumentaţia plecînd de la refutarea acestor pre-concepții. Prin operaţii 
aritmetice relativ simple în raport cu complexitatea statisticilor moderne, 
sociologul studiază diferitele regularităţi care afectează proporţia sinu- 
ciderilor : constanţa variațiilor regionale (în decursul timpului, diferențele 
observate se menţin între ţările europene precum și între regiunile 
Franţei), regularitatea evoluţiilor temporale (pe termen scurt, numărul și 
proporţia sinuciderilor în Franţa rămîn aceleași ; pe termen lung, evoluţia 
se înscrie în curbe care au aceeași formă pentru toate țările examinate), 


2 În traducere românească, există deja Regulile metodei sociologice (traducere de C. 
Sudeteanu, ed. a doua revăzută de Joan Mihăilescu, Bucureşti, Editura științifică, 
1974), Evoluţia pedagogică în Franţa (traducere de Victoria Petrescu şi Elvira 
Balmuș, Bucureşti, Editura didactică și pedagogică, 1972) şi Educaţie şi sociologie 
(traducere de Iorgu Stoian, cu o prefaţă de G.C. Antonescu, București, Editura 
pedagogică, 1972). 

Schița bio-bibliografică a fost întocmită după Christian Baudelot și Roger Establet, 
Durkheim et le suicide, Paris, PUF, 1984, p. 7-8. 

relaţiile dintre „ritmurile sociale” și proporția sinuciderilor (sinuciderea se 
petrece cei mai adesea noaptea și mai rar ziua, ea crește odată cu durata 
zilei în decursul anului și este mai frecventă la început de săptămînă decît 
la sfîrșitul ei). De asemenea, proporția sinuciderilor crește odată cu virsta, 

este în raport cu religia (mai frecvente la protestanți decît la catolici, şi la 
catolici decît la evrei), precum și cu dimensiunile localităţii în care se 
petrec sinuciderile (mai numeroase în marile orașe). 

Toate aceste regularități îi permit lui Durkheim să demonstreze ceea 
ce susţinuse în Regulile metodei sociologice, anume caracterul exterior al 
faptului social în raport cu conștiințele individuale. (Şi, trebuie să recu- 
noaștem, este greu de imaginat un act mai individual decît sinuciderea !) 
Totodată, statistica își dovedeşte utilitatea în măsurarea constrîngerii so- 
ciale, ea este „metoda” sociologică prin excelenţă 3. 

Calitatea metodologică a lucrării o depășește pe aceea teoretică, deoa- 
rece tipologia socială a sinuciderii stabilită de Durkheim datează : tipurile 
„egoist”, „altruist” ori „anomic” nefiind doar o abstracţie logică (submi- 
nate de multitudinea formelor „mixte”), ci și o derivație conceptuală a 
filosofiei sociale a lui Durkheim. Aceasta face în mod constant obiectul 
tratatelor de istorie a sociologiei, de unde cititorul îşi poate culege în mod 
direct o informaţie suplimentară altfel indispensabilă. Să reținem însă 
concluzia generală a acestui studiu : sinuciderea variază în măsură inversă 
faţă de gradul de integrare a grupurilor sociale din care individul face parte. 
Dezintegrarea acestor grupuri „eliberează” într-o anumită măsură indi- 
vidul, situaţie care poate fi trăită în plan subiectiv în mod pozitiv, ca un 
plus de autonomie şi de libertate, sau în mod catastrofal, ca o pierdere a 
„sensului” existenţei ce impune la limită autosuprimarea. Oricum, unul 
din principalele merite ale Sinuciderii este de a fi pus în evidenţă con- 
diționarea socială a judecăților morale, deschizînd astfel o considerabilă 
perspectivă analizei sociologice. 


Cum una din metodele folosite de Durkheim în acest studiu este cea 
comparativă, ne putem întreba în ce măsură Sinuciderea ar putea servi de 
model sociologului român contemporan pentru a întreprinde o cercetare 
de o factură asemănătoare, multiplu profitabilă (teoretic, empiric, meto- 
dologic). Fără a fi imposibilă, o asemenea cercetare ar ridica fără îndoială 
o serie de probleme greu soluționabile, începînd cu cele legate de dispo- 
nubilitatea și fiabilitatea datelor statistice : discontinuităţile existente între 


3 Cf. şi Id., Op. cit., p. 24. 

diferitele moduri de înregistrare, heterogenitatea categoriilor utilizate, 
precum și, mai ales, în anumite perioade, intruziunile politice grosolane 
în manipularea acestora din panea unui regim Care pretindea la o „con- 
ducere științifică” a societăţii, fac în principiu munca statistic-istorică 
deosebit de dificilă, însă cu atit mai utilă. Comparativitatea rezultatelor 
obținute de Durkheim rămîne redusă chiar și în cazul societăţii franceze, 
așa cum au arătat studii recente, ce au atras atenţia asupra limitelor 
analizelor socio-statistice pe termen foane lung. La modul relativ și 
precaut, astfel de studii merită însă încercate. Sînt de descurajat însă 
interpretările speculative, ce ar pune în grăbită relație „starea” unei 
societăți cu un fenomen sau altul izolat din context. Sociologul contem- 
poran este confruntat astăzi, într-o măsură poate chiar mai mare decît pe 
vremea lui, Durkheim și a fondatorilor sociologiei, cu o dublă vigilență 
epistemologică : faţă de intervenţiile statului în sfera științei și faţă de 
deturnarea rezultatelor și profiturilor acesteia în scopuri partizane. Lectura 
lui Durkheim poate fi de mare folos și în această privință, modul în care 
autorul a găsit soluționarea unor probleme epistemologice ori metodo- 
logice fiind intrinsec și unul de afirmare a moralei profesionale. 


Mihai Dinu GHEORGHIU 


Introducere 


Cum termenul de „sinucidere” revine fără încetare în discuţii, am 
putea crede că sensul său este cunoscut de toți și că ar fi inutil să-l definim. 
În realitate, cuvintele limbii uzuale, ca şi conceptele pe care le exprimă, 
sînt întotdeauna ambigui ; iar savantul care le-ar utiliza așa cum le 
primește din vorbirea curentă, fără a le mai elabora, s-ar expune unor 
grave confuzii. Nu numai că înțelegerea lor este atît de puţin delimitată, 
încît variază de la un caz la altul, în funcţie de nevoile exprimării, dar, în 
plus, deoarece clasificarea al cărei produs sînt nu provine dintr-o analiză 
metodică, ci exprimă doar impresiile confuze ale oamenilor, se întîmplă 
des să se reunească în aceeași rubrică, fără distincţie, categorii de fapte 
disparate, sau să denumească în termeni diferiți realităţi de aceeași natură. 
Dacă ne lăsăm deci ghidaţi de accepţia generală, riscăm să separăm ceea 
ce trebuie să se contopească, sau să contopim ceea ce ar trebui separat ; 
„ Tiscăm să nu recunoaștem astfel adevărata înrudire a lucrurilor şi să ne 
înșelăm asupra naturii lor. Nu putem explica decît comparînd. O in- 
vestigaţie științifică nu poate fi desăvîrșită decît dacă se bazează pe fapte 
comparabile și are cu atît mai multe șanse de reușită cu cît se asigură de a 
fi reunit tot ceea ce putea fi comparat în mod util. Dar aceste afinități 
naturale ale situaţiilor nu ar putea fi intuite corect printr-un examen 
superficial ca acela din care a rezultat terminologia vulgară ; în consecință, 
Savantul nu poate lua drept obiect de studiu grupele de fapte gata con- 
stituite cărora le corespund cuvintele limbii curente. Omul de știință este 
obligat să constituie el însuși grupele pe care vrea să le studieze, pentru a 
le da omogenitatea și specificitatea care le sînt necesare pentru a putea fi 
tratate științific. Așa se face că botanistul, atunci cînd vorbește despre flori 
sau despre fructe, zoologul — atunci cînd vorbește despre pești sau insecte, 

utilizează acești termeni cu sensuri pe care au fost nevoiţi să le fixeze 
dinainte. 

Prima noastră sarcină trebuie să fie deci aceea de a determina categoria 
de fapte pe care ne propunem să le smudiem sub denumirea de „sinucidere”. 
Vom cerceta, în acest scop, dacă printre diferitele forme de moarte, există 
unele care să aibă în comun Caracteristici suficient de obiective pentru a 
putea fi recunoscute de orice observator de bună credinţă, suficient de 
distincte pentru a nu fi întâlnite și în altă parte dar, în același timp, suficient 
de apropiate de cele pe care le numim în mod obișnuit „sinucidere” pentru 
a le putea denumi, fără a forța lucrurile, cu acest termen. Dacă le vom 
găsi, vom reuni sub această denumire toate faptele — fără excepție — ce 
prezintă caracteristicile distinctive de mai sus ; o vom face fără a ne 
îngrijora în cazul în care clasa astfel formată nu ar cuprinde chiar toate 
faptele pe care le numim de obicei „sinucidere” sau dacă, din contră, ar 
cuprinde ceea ce sîntem obișnuiți să numim altfel. Contează nu să ex- 
primăm noțiunea pe care media inteligenţelor și-o face despre sinucidere, 
ci să constituim o categorie de obiecte care, putînd fi etichetate convenabil 
sub această rubrică, să fie fondată obiectiv, adică să corespundă unei 
naturi determinate a lucrurilor. 

Ori, printre diversele specii de moarte, există unele care prezintă 
trăsătura particulară de a fi fapta victimei însăși, de a fi rezultatul unui act 
al cărui pacient este chiar autorul său. Pe de altă parte, este sigur că acest 
caracter se regăsește la baza ideii pe care ne-o facem în mod obișnuit 
despre sinucidere. Puțin contează, de altfel, natura intrinsecă a actelor 
care conduc la un astfel de rezultat. Chiar dacă ne reprezentăm în general 
sinuciderea ca o acțiune pozitivă şi violentă, care implică o anumită 
desfășurare de forță musculară, este posibil ca o atitudine pur negativă sau 
o simplă reținere să aibă aceeași consecință. Este același lucru dacă o 
persoană își ia viața refuzînd să se mai hrănească sau distrugîndu-se prin 
fier sau foc. Nici nu este necesar ca actul emanat de pacient să fi fost 
antecedentul imediat al morţii, pentru ca aceasta să poată fi privită ca 
efect ; raportul de cauzalitate poate fi indirect, fenomenul nu-și schimbă 
pentru aceasta natura. Iconoclastul care, pentru a cuceri binefacerile 
martiriului, comite o crimă de lezmajestate, pe care o știe capitală, şi care 
moare de mîna călăului, este în aceeași măsură autorul propriului său 
sfîrşit, ca în cazul în care și-ar fi dat el însuși lovitura mortală. Cel puțin nu 
putem clasa aceste două varietăți de moarte voluntară în clase diferite decît 
în ceea ce priveşte detaliile materiale ale execuţiei. Ajungem deci la 
următoarea primă formulă : Numim sinucidere orice moarte care rezultă 

mijlocit sau nemijlocit dintr-un act pozitiv sau negativ săvârșit de victima 
însăşi. 

Definiţia de mai sus este însă incompletă ; ea nu face distincţie între 
două tipuri foarte diferite de moarte. Nu am ști să așezăm în aceeaşi clasă 
şi să tratăm în același mod moartea halucinatului care se aruncă de la o 
fereastră înaltă, pentru că o crede la același nivel cu solul, și moartea 
omului cu spiritul sănătos, care se lovește conștient de fapta sa. Ba chiar, 
într-un anumit sens, există puţine deznodăminte mortale care să nu fie 
consecinţa apropiată sau îndepărtată a unui demers al pacientului. Cauzele 
morții sînt situate mai degrabă în afara noastră decît în noi și nu ne ating 
decît dacă ne aventurăm în sfera lor de acțiune. 

Vom spune că nu există sinucidere decît dacă actul din care a rezultat 
moartea a fost săvîrșit de victimă, în vederea acestui rezultat ? Că își ia 
viața cu adevărat doar cel care a dorit să se omoare și că sinuciderea este o 
omucidere intenţionată a propriei persoane ? Dar ar însemna, în primul 
rînd, să definim sinuciderea printr-un caracter care, oricare i-ar fi interesul 
și importanța, să aibă cel puţin neajunsul de a fi greu de recunoscut, pentru 
că e greu de observat. Cum să știi mobilul real al pacientului, și cum să știi 
dacă atunci cînd a luat această hotărire, el dorea chiar moartea sau dacă nu 
cumva a avut un alt scop ? Intenţia este un lucru prea intim pentru a putea 
fi intuit din afară altfel decît prin aproximaţii grosiere. Ea scapă chiar 
observaţiei interioare, De cîte ori ne înșelăm asupra motivelor adevărate 
care ne fac să acționăm ! Ne explicăm mereu prin pasiuni generoase ori 
prin consideraţii înalte fapte pe care ni le-au inspirat de fapt sentimente 
mărunte sau o rutină oarbă. 

De altfel, un act nu poate fi definit în general prin sfirșitul care 
urmează agentului, pentru că același sistem de mișcări, fără a-și schimba 
natura, poate corespunde mai multor deznodăminte diferite. Într-adevăr, 
dacă nu ar fi sinucidere decît acolo unde există intenţia de a se ucide, ar 
trebui să refuzăm această denumire pentru fapte care, în ciuda unor 
diferențe aparente, sînt în fond identice cu cele pe care lumea le numește 
astfel și care nu pot fi numite altfel decît ignorând termenul de sinucidere. 
Soldatul care aleargă în întîmpinarea unei morţi sigure pentru a-și salva 
regimentul nu dorește să moară, dar totuși nu este el autorul propriului 
„ Sfârşit în aceeași măsură ca industriașul sau comerciantul care își ia viața 
pentru a scăpa de rușimea falimentului ? Putem spune același lucru despre 
martirul care moare pentru credinţa sa, de mama care se sacrifică pentru 
copilul său etc. Chiar dacă moartea este acceptată ca o condiţie regretabilă, 
dar inevitabilă, a ținteii spre care ne îndreptăm, sau dacă ea este intenţionat 

dorită și căutată, subiectul, și într-un caz și în celălalt, renunță la e- 
xistenţă, iar diferitele forme de a renunţa la ea nu pot fi decît varietăţi ale 
aceleiaşi clase. Există între ele prea multe asemănări fundamentale pentru 
a nu le reuni sub aceeași expresie generică, dar cu condiţia să se distingă 
apoi specii în genul astfel constituit. Fără îndoială, sinuciderea este înainte 
de toate actul de disperare al unui om care nu mai dorește să trăiască. Dar, 
în realitate, deoarece sîntem încă atașați de viaţă în momentul în care o 
părăsim, sinuciderea este un abandon ; și, între toate actele prin care o 
fiinţă abandonează cel mai preţios dintre toate bunurile sale, există 
trăsături comune care sînt în mod evident esențiale. Din contră, diver- 
sitatea motivelor care pot dicta o asemenea hotărîre poate da naştere doar 
unor diferenţe secundare. Deci atunci cînd devotamentul merge pînă la 
sacrificiul sigur al vieţii, din punct de vedere științific este vorba despre 
sinucidere ; vom vedea mai tîrziu de ce tip. 

Ceea ce este comun tuturor formelor posibile ale renunțării supreme, 
este că actul prin care se realizează este săviîrșit în cunoștință de cauză ; că 
victima, în momentul în care acţionează, știe ce trebuie să rezulte din 
fapta sa, și care a fost motivul. Cazurile de moarte care prezintă această 
particularitate caracteristică se disting net de toate celelalte, în care 
pacientul sau nu este agentul propriului său deces, sau nu este decît 
agentul ei inconștient. Se disting printr-un caracter ușor de recunoscut, 
căci nu este imposibil să știi dacă individul știa sau nu dinainte urmările 
naturale ale faptei sale. Se formează astfel o grupă definită, omogenă, 
diferită de oricare alta și care, în consecinţă, trebuie desemnată printr-un 
cuvînt special. Acela de „sinucidere” este convenabil și nu are rost să se 
creeze un altul ; căci marea generalitate de fapte care sînt numite de obicei 
astfel fac parte din grupa noastră. Spunem deci, în mod definitiv : Se 
numește sinucidere orice caz de moarte care rezultă direct sau indirect 
dintr-un act pozitiv sau negativ, săvirşit de victima însăși, și despre care 
aceasta știe ce rezultat va produce. Tentativa este actul astfel definit, dar 
oprit înainte ca moartea să se producă. 

Această definiţie este suficientă pentru a exclude din cercetarea 
noastră tot ceea ce privește sinuciderile din regnul animal. Ceea ce știm 
despre inteligenţa animală nu ne permite să le atribuim o reprezentare 
anticipată a morţii, și nici, mai ales, mijloace capabile să o producă. S-au 
văzut, e adevărat, animale care au refuzat să pătrundă într-o incintă unde 
altele erau sacrificate ; s-ar fi spus că-și presimțeau moartea. Dar, în 
realitate, mirosul de sînge este suficient pentru a determina mișcarea 
instinctivă de recul. Toate cazurile relativ autentice în care se doreşte 

observarea unor sinucideri propriu-zise pot fi explicate cu totul altfel. Dacă 
scorpionul iritat se înțeapă cu propriul său ac (ceea ce, de altfel, nu e 
sigur), o face, probabil, în virtutea unei reacții automate și necugetate. 
Energia motrice, ridicată datorită stării de iritare, se descarcă la întîm- 
plare ; se întîmplă ca animalul să fie chiar victima, dar nu putem spune că 
acesta își reprezentase dinainte consecința mișcării sale. Invers, dacă 
există cîini care refuză să se mai hrănească după ce și-au pierdut stăpînul, 
atitudinea lor se datorează tristeţii, care suprimă în mod mecanic apetitul 
animalului ; moartea survine, fără să fi fost însă prevăzută. Dar nici 
abţinerea de la mincare în acest caz, nici rănirea în celălalt caz, nu au fost 
folosite ca mijloace al căror efect să fi fost cunoscut. Lipsesc deci 
caracteristicile distinctive ale sinuciderii, așa cum a fost ea definită. Este 
şi motivul pentru care, în cele ce urmează, ne vom ocupa doar de 
sinuciderea umană 1. 

Definiţia noastră nu are doar avantajul de a preveni alăturările înșe- 
lătoare sau excluderile arbitrare ; ea ne dă, încă de pe acum, o idee despre 
locul pe care sinuciderile îl ocupă în ansamblul vieții morale. Ea ne arată, 
într-adevăr, că sinuciderile nu constituie, așa cum s-ar putea crede, o 
grupă cu totul separată, o clasă izolată de fenomene monstruoase, fără 
nici un raport cu alte moduri de conduită ci, dimpotrivă, că se leagă de 
acestea printr-o serie continuă de intermediari. Într-adevăr, spunem că 
există sinucidere atunci cînd victima, în momentul în care comite actul 
decisiv, știe cu certitudine ce va rezulta din acesta în mod normal. Dar 
certitudinea ei poate fi mai mult sau mai puțin puternică. Dacă nuanțăm 
Situaţia cu cîteva îndoieli, vom avea un fapt nou, care nu este sinucidere, 
Ci o rudă apropiată, atita vreme cî nu există decît diferenţe de intensitate. 
Un om care se expune cu bună știință pentru cel de-alături, dar fără ca un 
deznodămînt mortal să fie sigur, nu este un sinucigaș, chiar dacă va muri, 
la fel ca imprudentul care se joacă voit cu moartea, încercînd totuși s-o 
evite, sau ca apaticul care, neavînd ceva la care să țină cu adevărat, nu se 
preocupă de îngrijirea sănătății, pe care şi-o compromite prin neglijenţă. 
Şi totuși, aceste maniere diferite de a se comporta nu se disting radical de 
sinuciderile propriu-zise. Ele provin din stări de spirit analoge, atîta vreme 


! Rămîne un mic număr de cazuri care nu se pot explica astfel, dar care sînt mai mult 
decit suspecte. Aşa ar fi observaţia lui Aristotel, despre un cal care, înțelegînd că a 
fost pus să se împerecheze cu mama sa, fără ca el să-și fi dat seama, şi după ce 
refuzase de cîteva ori s-o facă, s-a aruncat intenționat în gol de pe o stîrică. (Histoire 
des animaux, IX, 47.) Crescătorii ne asigură că aceste animale nu sînt deloc refractare 
la incest. De văzut, în legătură cu această chestiune, Westcott, Suicide, p. 174-179. 

cît antrenează riscuri mortale asumate de agent și a căror urmare nu-l 
înspăimîntă pe acesta ; singura diferenţă este că șansele de moarte sînt mai 
mici. Astfel, nu întîmplător se spune despre savantul care se epuizează în 
nopţi de veghe că s-a omorît singur. Toate faptele de mai sus constituie, 
deci, forme embrionare de sinucidere ; și, chiar dacă nu e bine să le 
confundăm cu sinuciderea completă și dezvoltată, nu trebuie încă să 
ignorăm raporturile de rudenie care le leagă de aceasta. Aspectul e cu totul 
nou, de vreme ce am recunoscut că sinuciderea se leagă pe de o parte de 
actele de curaj și devotament, pe de altă parte de cele de imprudenţă sau 
simplă neglijenţă. Vom vedea în continuare care este aspectul instructiv al 
acestor legături. 


II 


Dar este oare de interes pentru sociolog sinuciderea astfel definită ? 
Atita vreme cît este vorba despre un act al individului, care nu afectează 
decît îndividul, se pare că ar trebui să depindă exclusiv de factori indi- 
viduali și să fie doar de competenţa psihologiei. De fapt, hotărîrea 
sinucigașului nu se explică oare de obicei prin temperamentul acestuia, 
prin caracterul său, prin antecedentele și evenimentele care i-au marcat 
existenţa particulară ? 

Nu trebuie să cercetăm acum în ce măsură și în ce condiții este legitim 
să studiem astfel sinuciderea ; ceea ce este sigur, este că ea poate fi privită 
în cu totul alt mod. Într-adevăr, dacă, în loc să privim sinuciderile ca pe 
niște evenimente particulare, izolate între ele și care impun o examinare 
separată, am considera ansamblul tuturor sinuciderilor comise într-o 
societate dată, într-o perioadă dată de timp, am constata că totalul astfel 
obținut nu este o simplă sumă de unități independente, ci un fapt nou și sui 
generis care are unitatea și individualitatea sa, care are deci propria sa 
natură, eminamente socială. Pentru o aceeași societate, dacă observaţia se 
face pe o perioadă de timp nu prea îndelungată, cifra rezultată este aproape 
invariabilă, așa cum o arată și tabelul L Este vorba despre faptul că, de la 
un an la altul, circumstanţele în cadrul cărora se desfășoară viața oa- 
menilor rămîn aproape aceleași. Există uneori schimbări importante, dar 
ele sînt cu totul excepționale. Se poate observa, de altfel, că aceste 
schimbări sînt contemporane întotdeauna cu o criză ce afectează temporar 
starea socială !. 


1 Am pus între paranteze cifrele care se referă la aceşti ani deosebiți. 

Tabelul I 


Constanfa sinuciderii în principalele fări europene 
(cifre absolute) 


1.630 
1.598 
1.720 
1.575 
1.700 
1.707 
(1.852) 
(1.649) 
(1.527) 
1.736 
1.809 
2.073 
1.942 
2.198 
2.351 
2.377 
2.038 
2.126 
2.146 
2.105 
2.185 
2.112 
2.374 
2.203 
2.361 
2.485 
3.625 
3.658 
3.544 
3.270 
3.135 
3.467 


Astfel, în 1848 a avut loc o scădere bruscă în toate statele europene. 
Dacă luăm în considerare un interval mai mare de timp, vom observa 
schimbări mai grave, care devin atunci cronice ; ele demonstrează simplu 


p—s 

că toate caracterele constitutive ale societăţii au suferit, în același mo- 
ment, modificări profunde. Este interesant de remarcat că nu se produc de 
fapt cu extrema lentoare pe care le-o atribuie destul de mulţi observatori ; 
ci sînt, în același timp, bruște și progresive. După o serie de ani în care 
cifrele au oscilat între limite foarte apropiate, se manifestă deodată o 
creştere care, după ezitări contradictorii, se afirmă, se accentuează și, în 
sfîrșit, se fixează. După orice ruptură a echilibrului social, dacă aceasta 
izbucnește brusc, este nevoie de timp pentru ca toate consecinţele sale să 
se producă. Evoluţia sinuciderilor este astfel compusă din „valuri” de 
variaţie, distincte și succesive, care au loc prin puseuri ; se dezvoltă un 
timp, apoi se opresc pentru a reîncepe mai tîrziu. Se poate observa în 
tabloul precedent că unul din aceste „valuri” s-a format aproape în întreaga 
Europă în urma evenimentelor din 1848, adică prin anii 1850-1853, în 
funcţie de fiecare ţară ; un altul a început în Germania după războiul din 
1866, în Franţa ceva mai devreme, prin 1860, în epoca ce a marcat 
apogeul guvemămîntului imperial, în Anglia spre 1868, adică după 
revoluţia comercială ce determinase atunci tratatele comerciale. Probabil 
că aceleiaşi cauze i se datorează noua înrăutățire survenită în Franța în 
jurul anului 1865. În sfîrșit, după războiul din 1870, a început o nouă 
variaţie, care durează încă și care este aproximativ generală în toată 
Europa !. 

Fiecare societate are deci, în fiecare moment al istoriei sale, o 
aptitudine definită pentru sinucidere. Întensitatea relativă a acestei apti- 
tudini se măsoară rapontînd cifra globală a morţilor voluntare la populaţie, 
indiferent de vîrstă sau sex. Vom numi rezultatul numeric obținut rata mor- 
talitate-sinucidere proprie societății considerate. Se calculează de obicei 
raportînd-o la un milion sau la 100.000 de locuitori. 

Nu numai că această rată este constantă pe lungi perioade de timp, dar 
invariabilitatea sa este chiar mai mare decît cea a principalelor fenomene 
demografice. Mortalitatea generală, în special, variază mult mai des de la 
un an la altul, iar variațiile pe care le înregistrează sînt mult mai impor- 
tante. Ca dovadă, este suficient să comparăm modul în care evoluează 
cele două fenomene de-a lungul mai multor perioade de timp (tabel II). 
Pentru a ușura comparaţia, am exprimat rata anuală a deceselor, respectiv 
a sinuciderilor în funcţie de rata medie a perioadei respective, raportată la 
100. Intervalele de la un an la altul, sau intervalele referitoare la rata medie 
1 În tabel am reprezentat altemativ prin cifre obișnuite sau prin cifre îngroșate seriile 


de numere care formează diferitele „valuri” de variaţie, pentru a reda mai fidel 
individualitatea fiecăruia dintre ele. 

Tabelul II 


Variaţiile comparate ale ratei mortalitate-sinucidere 
și ratei mortalității generale 


A. Cifre absolute 


1856 97 
1857 


1858 1012 
1859 112,6 
1860 89,9 


Medii 100 | 100 
C. Mărimea diferenţei 
Între doi ani consecutivi | Peste și sub medie 
Diferenţă |Diferență | Diferenţă |Maximum Maximum 
maximă | minimă medie sub peste 
Perioada 1841-46 
Mortalitate generală 8,8 | 2,5 4,9 
Rata sinuciderilor | 5,0 | 1 2,3 
Perioada 1849-55 
Monalitate generală | ' 0,8 10,6 | 13,6 | 1,3 
Rata sinuciderilor 1,1 4,48 3,8 | 7,0 
Perioada 1856-60 
Monalitate generală 1,9 9,57 | 12,6 | 10,1 
Rata sinuciderilor 1,8 4,82 6,0 | 4,5 

sînt astfel comparabile în cele două coloane. Din această comparaţie 
rezultă că, în fiecare perioadă, amploarea variațiilor este mult mai mare în 
cazul mortalității generale decît în cazul sinuciderilor ; în medie este de 
două ori mai mare. Doar intervalul minim între doi ani conseculivi este 
aproape aceiași și într-un caz și în celălalt, în ultimele două perioade 
considerate. Observăm însă că acest minim este o excepţie în coloana 
deceselor, în timp ce valorile variațiilor anuale ale sinuciderilor nu se 
îndepărtează decît rareori de el, lucru observat comparînd intervalele 
medii. 

Este adevărat că, dacă am compara nu numai anii consecutivi ai 
aceleiași perioade, ci și mediile diferitelor perioade, variațiile observate 
în rata mortalităţii devin aproape nesemnificative. Schimbările în sens 
contrar care se produc de la un an la altul și care sînt datorate acțiunii unor 
cauze pasagere și accidentale, se neutralizează mutual cînd se ia drept 
bază de calcul o unitate mai mare de timp ; ele dispar deci din cifra medie 
care, în consecință, prezintă o invarianță suficient de mare. Astfel, în 
Franţa, între 1841 și 1870, cifra medie a fost succesiv, pentru fiecare 
perioadă decenală, 23,18 ; 23,72; 22,87. În primul rînd este un fapt 
remarcabil că sinuciderea are, de la un an la altul, un grad de constanţă cel 
puţin egal, dacă nu superior celui pe care mortalitatea generală îl are doar 
de la o perioadă la alta. În plus, rata medie a mortalităţii nu ajunge la 
această regularitate decît devenind ceva general și impersonal, care nu 
mai poate servi decît cu aproximaţie la caracterizarea unei anumite 
societăți. Într-adevăr, această rată este aproximativ aceeași pentru toate 
popoarele ajunse la același grad de civilizaţie sau, oricum, diferențele sînt 
nesemnificative. Astfel, așa cum vom vedea, rata medie a mortalității în 
Franţa, între 1841 și 1870, oscilează în jurul valorii de 23 decese la mia de 
locuitori ; în aceeași perioadă, ea a fost, succesiv, în Belgia, de 23,93; 
22,5 ; 24,04 ; în Anglia de 22, 32 ; 22, 21 ; 22, 68 ; în Danemarca de 22, 65 
(1845-1849) ; 20,44 (1855-1859) ; 20,4 (1861-1868). Dacă se face 
abstracţie de Rusia, care nu este încă europeană decît din punct de vedere 
geografic, singurele mari țări din Europa în care rata mortalității se înde- 
părtează puţin de cifrele precedente sînt Italia — unde se ridica la 30,6 între 
1861 și 1867, și Austria — unde era chiar mai mare : 32, 52 1. 

Prin comparaţie, rata sinuciderilor, deși prezintă doar mici variaţii 
anuale, variază în funcţie de societate de două, trei sau patru ori, și chiar 


1 După Bentillon, articolul Mortalitatea din Dicţionarul Enciclopedic al științelor 
medicale, t. LXI, p. 738 

mai mult (tabel III). Ea este, deci, proprie fiecărei grupe sociale — care 
poate fi privită ca un indice caracteristic — în mult mai mare măsură deci 
rata mortalității. Este atît de strîns legată de ceea ce este profund carac- 
teristic în fiecare temperament naţional, încît ordinea în care se clasează 
diferitele societăţi din punctul de vedere al ratei sinuciderilor rămîne 
aproape identică în epoci foarte diferite. Acest fapt este demonstrat de 
tabelul următor. 


Tabelul II 


Rata sinuciderilor la un milion de locuitori în diferite țări ale Europei 


p PA | Nume deondinein | de ordine în 
erioa 
1871-75 PE E 
1866-70 a doua a treja 
andi perioadă | perioadă 


A 
Anglia 
Norvegia 
Austria 
Suedia 
Bavaria 
Franța 
Prusia 
Danemarca 
Saxonia 


—_ COPI Nu PD — 

În timpul celor trei perioade comparate, sinuciderea s-a răspîndit peste 
tot ; dar, în această înaintare, diferitele popoare au menţinut raportul 
iniţial. Fiecare are un coeficient de acceleraţie care îi este propriu. 

Rata sinuciderilor constituie deci un ordin de fapte unic și determinat, 
datorită permanenței și variabilității sale. Permanenjţa ar fi inexplicabilă 
dacă nu s-ar referi la un ansamblu de caractere distinctive, solidare între 
ele, care, în ciuda circumstanțelor ambiante, se afirmă simultan. lar 
variabilitatea demonstrează natura individuală și concretă a acestor 
Caractere, de vreme ce ele variază ca însăși individualitatea socială. În 
sumă, datele statistice exprimă tendința spre sinucidere de care orice 
Societate este atinsă în mod colectiv. Nu trebuie să spunem acum în ce 
constă această tendință, dacă ea este o stare sui generis a sufletului 

colectiv 1, avînd propria sa realitate, sau dacă nu reprezintă decît o sumă 
de stări individuale. 

Chiar dacă ultimele consideraţii se împacă destul de greu cu ipoteza 
din urmă, vom menţine problema și o vom discuta pe parcursul lucrării 
(C. III, cap. 1). Indiferent ce credem despre acest subiect, tendința există 
într-un fel sau altul. Fiecare societate este predispusă să furnizeze un 
contingent determinat de morţi voluntare, predispoziţie care poate deci să 
facă obiectul unui studiu special, din domeniul sociologiei. Noi vom 
întreprinde exact acest studiu. 

Intenția noastră nu este deci de a face un inventar complet și posibil al 
tuturor condiţiilor care pot intra în geneza sinuciderilor, ci doar de a le stu- 
dia pe acelea de care depinde ceea ce am numit rata socială a sinuciderilor. 
Ne imaginăm că cele două chestiuni sînt foarte diferite, indiferent ce 
raport ar putea fi între ele. Într-adevăr, printre condițiile individuale există 
desigur multe care nu sînt suficient de generale pentru a afecta raportul 
între numărul total de morţi voluntare și populaţie. Ele pot determina un 
individ sau altul să se omoare, dar nu ca societatea in globo să aibă o 
înclinaţie mai mult sau mai puţin intensă către sinucidere. Şi cum aceste 
condiţii nu depind de o anumită stare de organizare socială, ele nu au nici 
antidot social. Prin urmare, ele sînt de interes pentru psiholog și nu pentru 
sociolog. Ceea ce studiază acesta din urmă sînt cauzele prin intermediul 
cărora este posibil să se acţioneze, nu asupra indivizilor în pante, ci asupra 
grupului. Printre factorii sinuciderii, singurii care îl interesează sînt cei 
care acționează asupra ansamblului societăţii, și de care depinde, deci, 
rata sinuciderilor. lată motivul pentru care acești factori fac obiectul 
lucrării de faţă, care va cuprinde trei părți. 

Fenomenul pe care lucrarea vrea să-l explice poate fi datorat unor 
cauze extra-sociale sau unor cauze exclusiv sociale. Vom studia mai întîi 
influenţa primei categorii de cauze și vom vedea că ea este sau nulă sau 
extrem de restrînsă. 

Vom determina apoi natura cauzelor sociale, modul în care își produc 
ele efectul, relaţiile lor cu stările individuale care acompaniază diferitele 
forme de sinucidere. 

Vom fi astfel în măsură să precizăm în ce constă elementul social al 
sinuciderii, adică acea tendință colectivă de care tocmai am vorbit, care 


1 Bineînţeles, servindu-ne de această expresie, nu intenționăm deloc să punem în 
discuţie conștiința colectivă. Nu admitem că ar exista mai mult suflet esenţial în 
societate decît în individ. Vom reveni, de altfel, asupra acestui subiect. 

sînt raporturile ei cu alte fapte sociale și prin ce mijloace se poate acționa 
asupra eil. 


AE EE EER 
1 Vom găsi la începutul fiecărui capitol, cînd este loc, bibliografia specială a 
chestiunilor care sînt tratate pe parcursul lui. Iată aici indicațiile relative la bibliografia 
generală a sinuciderii. 


I. Publicații statistice oficiale de care ne-am servit în general : 


Oesterreischische Statistik (Statistik des Sanitătswesens). — Annuaire statistique de 
la Belgique. — Zeitschrift des Koeniglisch Bayerischen statistischen bureau. — 
Preussische Statistik (Sterblichkeit nach Todesursachen und Altersclassen der 
gestorbenen). — Wurtemburgische Iahrbiicher für Statistik und Landeskunde. — 
Badische Statistik. — Tenth Census of the United States. Report on the Mortality and 
vital statistic of the United States 1880, partea a XI-a. - Annuario statistico Italiano. — 
Statistica delle cause delle Morti in tutti i communi del Regno. — Relazione medico- 
statistica sulle conditione sanitarie dell' Exercito Italiano. — Statistische Nachrichten 
des Grossherzogthums Oldenburg. — Compte-rendu général de l'administration de la 
justice criminelle en France. 

Statistisches Iahrbuch der Stadt Berlin. — Statistik der Stadt Wien. — Statistisches 
Handbuch für den Hamburgischen Staat. — Jahrbuch für die amtliche Statistik der 
Bremischen Staaten. — Annuaire statistique de Ia ville de Paris. 


Informaţii utile se află şi în următoarele articole : Planer, Ueber die Selbstmorde in 
Oesterreich in den lahren 1819-1872; în Statist. Monatsch., 1876. — Brattassévic, Die 
Selbstrmorde in Oesterreich in den lahren 1873-77, în Stat. Monatsch., 1878, p. 429. 
- Ogle, Suicides in England and Wales in relation to Age, Sexe, Season and 
Occupation, în Joumal of the statistical Society, 1886. — Rossi, II Suicidio nella 
Spagna nel 1884. Arch. di psychiatria, Torino, 1886. 


T. Studii asupra sinuciderii în general : 


De Guerry, Statistique morale de la France, Paris, 1835, şi Statistique morale 
comparée de la France et de l'Angleterre, Paris, 1864. — Tissot, De la manie du suicide 
et de l'esprit de révolte, de leurs causes et de leurs remèdes, Paris, 1841. — Etoc- 
Demazy, Recherches statistiques sur le suicide, Paris, 1844. — Lisle, Du suicide, 
Paris, 1856. — Wappăus, Allgemeine Bevălkerungsstatistik, Leipzig, 1861. — 
Wagner, Die Gesetzmăssigkeit in den scheinbar willkuirlichen menschlichen 
Handlungen, Hamburg, 1864, partea a Il-a. ~ Brierre de Boismont, Du suicide et de 
la folie-suicide, Paris, Germer Baillitre, 1865. - Douay, Le suicide ou la mort 
volontaire, Paris, 1870. — Leroy, Etude sur le suicide et les maladies mentales dans le 
département de Seine-et-Marne, Paris, 1870. — Oettingen, Die Moralstatistik, 3e 
Auflage, Erlangen, 1882, p. 786-832 și tabele anexe 103-129. — Idem, Ueber acuten 
und chronischen Selbstmord, Dorpat, 1881. — Morselli, II suicidio, Milano, 1879. — 
Legoyt, Le suicide ancien et modeme, Paris, 1881. — Masaryk, Der Selbstmord als 
sociale Massenezrscheinung, Viena, 1881. — Westcott, Suicide, its history, litterature, 
etc., Londra, 1885. - Motta, Bibliografia del Suicidio, Bellinzona, 1890. — Corre, 
Crime et suicide, Paris, 1891. — Bonomelli, Il Suicidio, Milano, 1892. — Mayr, 
Selbstmordstatistik, In Handwörterbuch der Staatswissenschaften, herausgegeben 
von Conrad, Erster Supplementband, lena, 1895. 


Cartea întâi 
FACTORII EXTRA-SOCIALI 


Capitolul 1 
Sinuciderea şi stările psihopatice : 


Există două feluri de cauze extra-sociale cărora le putem atribui a 
priori o influenţă asupra ratei sinuciderilor : dispoziția organo-fizică și 
natura mediului fizic. Ar fi posibil ca, în constituția individuală sau cel 
puţin în constituţia unei clase importante de indivizi, să fi existat o 
înclinaţie — cu intensitate variabilă, în funcţie de țară — care să împingă 
omul la sinucidere. Pe de altă parte, clima, temperatura etc. ar putea să 
aibă indirect aceleași efecte, prin maniera în care acționează asupra 
organismului. Ipoteza nu poate fi îndepărtată fără discuţie. Vom examina 
deci pe rînd cele două feluri de cauze şi vom cerceta rolul pe care îl joacă 
în fenomenul pe care îl studiem. 


Există maladii a căror rată anuală este relativ constantă pentru o 
societate dată, în timp ce variază destul de mult în funcţie de popor. Aşa 
este nebunia. Dacă am avea deci vreun motiv pentru a vedea în orice 


1 Bibliografie : Falret, De 1hypocondrie et du suicide, Paris, 1822. — Esquirol, Des 
maladies mentales, Paris, 1838 (t. I, p. 526-676) şi articolul Suicide, în Dictionnaire 
de medicine, în 60 vol. — Cazauvieilh, Du suicide et de l'aliénation mentale, Paris, 
1840. — Etoc Demazy, De la folie dans la production du suicide, în Annales médico- 
psych., 1844. — Bourdin, Du suicide considéré comme maladie, Paris, 1845. — 
Dechambre, De la monomanie homicide-suicide, în Gazette medic., 1852. - Jousset, 
Du suicide et de la monomanie suicide, 1858. — Brierre de Boismont, op. cit. — Leroy, 
op. cit. — Art. Suicide, din Dictionnaire de medicine et de chirurgie pratique, t. 
XXXIV, p. 117. — Strahan, Suicide and Insanity, Londra, 1824. 

Lunier, De la production et de la consommation des boissons alcooliques en France, 
Paris, 1877. — Lunier, art. în Annales mâdico-psych., 1872 ; Journal de la Soc. de 
stat, 1878. — Prinzing, Trunksucht und Selbstmord, Leipzig, 1895. 


Despre sinucidere 23 


moarte voluntară manifestarea unei tulburări mintale, problema noastră 
s-ar rezolva ; sinuciderea ar fi doar o afecţiune individuală |. Această teză 
este susținută de un număr destul de mare de specialişti. După Esquire! : 
„Sinuciderea oferă toate caracterele unei alienaţii mintale.” 2 „Omul aten- 
tează asupra vieții sale doar atunci cînd delirează, iar sinucigașul este un 
alienat.” 3 Pornind de la acest principiu, el concluziona că sinuciderea, 
fiind involuntară, nu trebuie pedepsită de lege. Falret 4 şi Moreau de Tours 
se exprimă în termeni aproape identici. Este adevărat că cel din urmă, 
chiar în pasajul în care enunţă doctrina la care aderă, face o remarcă 
suficientă pentru a o face suspectă : „Sinuciderea trebuie privită întotdea- 
una ca un rezultat al alienării mintale ? Fără a dori să epuizez aici această 
chestiune dificilă, să spunem că în general sîntem înclinați instinctiv spre 
un răspuns afirmativ, cu atît mai mult cu cît am studiat mai profund 
nebunia, cu cît am căpătat mai multă experienţă și cu cît am văzut mai 
mulţi alienaţi.” 5 În 1845, doctorul Bourdin, într-o broșură care a făcut 
oarecare rumoare la apariţie, a susţinut aceeași opinie. 

Această teorie poate fi și a fost apărată în două moduri diferite. Prima 
concepţie spune că sinuciderea constituie prin ea însăși o entitate morbidă 
sui generis, o nebunie specială. A doua concepţie consideră că, fără a 
constitui o specie distinctă, sinuciderea este un episod al uneia sau mai 
multor forme de nebunie, care nu se întîlneşte însă la subiecții cu spiritul 
sănătos. Prima teză aparține lui Bourdin, iar Esquirol este reprezentantul 
cel mai autorizat al celei de-a doua. „Prin urmare, spune el, se întrevede 
deja că sinuciderea este pentru noi doar un fenomen consecutiv unui mare 
număr de cauze diverse, că prezintă caractere foarte diferite ; că acest 
fenomen nu poate caracteriza o maladie. Pentru a face din sinucidere o 
boală sui generis, s-au stabilit propoziţii generale, dezminţite de expe- 
rienţă.” 6 

Din cele două moduri de demonstrare a caracterului de tulburare 
mintală al sinuciderii, cel de-al doilea este cel mai puțin riguros și cel mai 
puţin edificator, în virtutea principiului că nu pot exista experienţe 
negative. Este imposibil, într-adevăr, să se realizeze un.inventar complet 
al tuturor cazurilor de sinucidere şi să se vadă în fiecare influenţa alienării 


1 În măsura în care nebunia este ea însăși pur individuală. În realitate, ea este parţial 
un fenomen social. Vom reveni la această chestiune. 

2 Maladies mentales, t. I, p. 639. 

3 Ibid., t I, p. 665. 

4 Du suicide, etc., p. 137. 

$ Annales médicoœ-psych., t. VII, p. 287. 

6 Maladies mentales, t. I, p. 528. - 

mintale. Pot fi citate doar exemple particulare care, oricît de numeroase ar 
fi, nu pot servi drept bază unei generalizări ştiinţifice ; chiar dacă nu s-ar 
cita exemple contrare, ele există și sînt posibile. Dar cealaltă dovadă, dacă 
poate fi administrată, ar fi concludentă. Dacă se poate stabili că sinuci- 
derea este o nebunie cu propriile sale caractere şi cu evoluţia sa distinctă, 
problema este rezolvată ; orice sinucigaș este un nebun. 

Dar există oare o nebunie-sinucidere ? 


II 


Tendinţa spre sinucidere fiind, prin natura sa, specială și determinată, 
dacă ar constitui o varietate a nebuniei, nu ar putea fi decît o nebunie 
parțială şi limitată la un singur act. Pentru ca ea să poată caracteriza un 
delir, ar trebui să se bazeze doar pe acest lucru ; dacă ar exista și alte 
cauze, nu am avea vreun motiv să definim tendinţa prin una din ele mai 
mult decît prin celelalte. În terminologia tradiţională a patologiei mintale, 
aceste delire restrînse sînt numite monomanii. Monomanul este un bolnav 
a cărui conștiință este perfect sănătoasă, cu o singură excepție ; el are o 
singură tară, localizată net. De exemplu, are uneori o dorinţă iraţională și 
absurdă de a bea, de a fura sau de a insulta. Dar toate actele și gîndurile 
sale, în afara acestei unice excepţii, sînt de o corectitudine riguroasă. Dacă 
există deci o nebunie-sinucidere, ea nu poate fi decît o monomanie și de 
fapt așa a și fost calificată cel mai adesea |. 

Invers, e posibil ca, odată ce am admis existența genului particular de 
boli numite monomanii, să fi fost înclinați să introducem sinuciderea în 
această categorie. Ceea ce caracterizează, într-adevăr, aceste afecţiuni — 
după definiţia pe care tocmai am amintit-o — este absenţa tulburărilor 
esenţiale în comportamentul intelectual. Fondul vieţii mentale este același 
şi la monoman și la omul sănătos, doar că la primul o anumită stare psihică 
se detașează printr-un relief deosebit din fondul comun. În categoria 
tendinţelor, monomania este o pasiune exagerată, iar în cea a repre- 
zentărilor — o idee falsă, dar de o asemenea intensitate, încît obsedează 
spiritul şi-i răpește orice libertate. De exemplu, ambiția devine din 
normală, maladivă și se transformă în monomania grandorii atunci cînd 
ea capătă asemenea proporții, încît toate celelalte funcţii cerebrale sînt ca 
și paralizate. Este suficient deci ca o mișcare ceva mai violentă a sensi- 
bilității să tulbure echilibrul mental, pentru ca monomania să apară. Se 


l Vezi Brierre de Boismont, p. 140. 

are că sinuciderea este în general plasată sub influența unei pasiuni 
anormale, care ori îşi epuizează brusc toată energia, ori și-o dezvoltă în 
timp. Putem crede pe bună dreptate că este nevoie întotdeauna de o forță 
de acest gen pentru a neutraliza instinctul — atit de fundamental — de 
conservare. Pe de altă pane, mulţi sinucigași, în afară de actukprin care îşi 
iau viaţa, nu se singularizează prin nimic altceva de ceilalți oameni ; nu 
există deci vreun motiv datorită căruia să li se impute un delir general. lată 
cum, la adăpostul monomaniei, sinuciderea a fost adusă la rang de 
tulburare mintală. 

Există însă monomanii ? Mult timp existenţa lor nu a fost pusă la 
îndoială, toţi specialiştii admiteau fără discuţie teoria delirului parţial. Nu 
numai că o considerau demonstrată de observaţia clinică, ci era prezentată 
drept un corolar al preceptelor psihologiei. Se spunea atunci că spiritul 
uman este format din facultăţi distincte şi din forțe separate, care coo- 
perează în mod normal, dar care sînt susceptibile de a acţiona izolat. Părea 
deci natural ca acestea să poată fi atinse diferențiat de boală. De vreme ce 
omul poate manifesta inteligenţă fără voință, sau sensibilitate fără in- 
teligență, de ce nu ar putea exista boli ale inteligenţei sau voinței fără ca 
sensibilitatea să fie tulburată, și vice versa ? Aplicînd acest principiu for- 
melor deosebite ale facultăţilor, se poate admite că leziunea poate afecta 
exclusiv o tendință, o acţiune sau o idee izolată. 

Dar această idee este astăzi universal abandonată. Desigur că nu poate 
fi demonstrat direct, prin observaţie, faptul că monomanii nu există ; dar 
nici nu poate fi citat un singur exemplu de necontestat. Niciodată ex- 
perienţa clinică nu a putut găsi o tendinţă maladivă a spiritului într-o stare 
de veritabilă izolare. Întotdeauna cînd o anumită facultate este lezată, toate 
celelalte sînt afectate în acelaşi timp. lar motivul pentru care adepții 
monomaniei nu au observat aceste leziuni concomitente este că şi-au O- 
rientat greșit cercetările. „Să luăm drept exemplu, spune Falret, un alienat- 
preocupat de idei religioase, pe care l-am clasa printre monomanii 
religioși. El se crede inspirat de Dumnezeu ; însărcinat cu o misiune 
divină, el aduce lumii o nouă religie... O astfel de idee, veţi spune, este 
cu adevărat nebună, dar în afara acestei serii de idei religioase, bolnavul 
răţionează ca toți ceilalți oameni. Ei bine, interogaţi-l cu atenţie și veţi 
descoperi la el și alte idei maladive ; veţi găsi, de exemplu, în paralel cu 
concepțiile religioase, o tendinţă orgolioasă. Nu se crede chemat doar să 
reformeze religia, ci întreaga societate ; poate chiar își imaginează că i s-a 
rezervat cel mai înalt destin... Să admitem că în urma cercetării nu aţi 
descoperit tendințele orgolioase. Dar veți constata, atunci, obsesii de 

umilință sau de teamă. Bolnavul, preocupat de idei religioase, se va crede 
pierdut, destinat să moară etc.” ! Fără îndoială, aceste tulburări nu se 
reunesc de obicei toate la același subiect ; dar sînt cele pe care le întîlnim 
cel mai des împreună. Sau, cel puţin, chiar dacă nu coexistă în același 
moment al bolii, se succed în faze mai mult sau nai puţin apropiate. 

În sfîrşit, independent de astfel de manifestări particulare, există 
întotdeauna la pretinșii monomani o stare generală a întregii vieți mentale, 
care reprezintă chiar fondul bolii și a cărei expresie superficială și tem- 
porară sînt ideile delirante. Ea este constituită de o exaltaţie excesivă, o 
depresie extremă sau o perversiune generală. Există în special absența 
echilibrului și a coordonării în gîndire și în acţiune. Bolnavul raționează și 
totuși ideile sale se înlănțuie cu lacune ; el nu se manifestă absurd, dar 
conduitei sale îi lipsește coerenţa. Este deci greșit să spunem că nebunia 
reprezintă o pante din această stare, o parte restrînsă ; imediat ce nebunia 
penetrează înțelegerea, o invadează în întregime. 

De altfel, principiul pe care se baza ipoteza monomaniilor este în 
contradicţie cu informaţiile actuale ale științei. Vechea teorie a facultăţilor 
nu mai are susținători. În diferitele moduri de activitate conștientă nu se 
mai disting forțe separate — care să se unească și să-și regăsească unitatea 
doar într-o substanţă metafizică — ci funcţii solidare. Este deci imposibil ca 
una să fie lezată, fără ca și celelalte să fie atinse. Această penetrare este 
chiar mai intimă în cadrul vieții cerebrale decît în restul organismului ; și 
aceasta, deoarece funcțiile psihice nu au organe atît de distincte între ele, 
astfel încît unul să poată fi atins, iar celelalte nu. Repartizarea lor în 
diferitele regiuni ale encefalului nu este bine delimitată, lucru dovedit de 
ușurința cu care diverse părţi ale creierului se înlocuiesc reciproc, atunci 
cînd una din ele nu-și mai poate îndeplini sarcina. Întrepătrunderea lor este 
prea desăvirșită pentru ca nebunia să poată lovi doar unele și să le lase pe 
celelalte intacte. Este cu totul imposibil ca ea să altereze o idee sau un 
sentiment particular, fără ca viaţa psihică să fie alterată în profunzimea sa. 
Pentru că reprezentările și tendinţele nu au o existenţă proprie ; ele nu sînt 
nici substanţe, atomi spirituali care, reunindu-se, să formeze spiritul. Ci 
sînt doar manifestarea exterioară a stării generale a centrilor conștienți, 
din care derivă și pe care o exprimă. În consecință, ele nu pot avea un 
caracter morbid, fără ca această stare să fie ea însăși viciată. 

Dar dacă tarele mentale nu pot fi localizate, atunci nu există și nu pot 
exista monomanii propriu-zise. Tulburările locale, în aparenţă, pe care 


1 Maladies mentales, 437. 

le-am numit astfel, sînt întotdeauna rezultatul unei perturbații mai ex- 
tinse ; ele nu sînt boli, ci accidente paniculare și secundare ale unor boli 

mai generale. Deci dacă nu există monomanii, nu poate exista nici o mo- 
ani :e-sinucidere și, în consecință, Sinuciderea nu este o nebunie 


distinciá. 


III 


Dar rămîne posibilitatea ca sinuciderea să aibă loc doar în starea de 
nebunie. Dacă prin ea însăși nu este o tulburare cerebrală specială, nici nu 
există vreo formă de astfel de tulburare în care sinuciderea să nu apară. 
Este doar un sindrom episodic, dar este frecvent. Putem oare deduce din 
această frecvenţă că sinuciderea nu se produce niciodată în starea de 
sănătate și că ea este un indice sigur al alienării mintale ? 

Concluzia ar fi prematură. Pentru că există, printre actele alienaţilor, 
unele care le sînt proprii = și care pot servi la caracterizarea nebuniei lor — 
dar sînt și altele comune cu cele ale oamenilor sănătoși și care maschează 
la bolnavi o formă specială de nebunie. Nu există vreun motiv pentru a 
clasa a priori sinuciderea în prima categorie. Specialiştii în boli cerebrale 
afirmă, bineînţeles, că majoritatea sinucigaşilor pe care i-au cunoscut 
prezentau semne de alienare mintală ; dar o asemenea mărturie nu poate 
rezolva problema, căci de multe ori aceste cercetări sînt sumare. De altfel, 
dintr-o experienţă atît de strictă nu poate fi dedusă o lege generală. De la 
sinucigașii pe care i-au cunoscut specialiștii și care erau, desigur, alienaji, 
nu se poate răsfrînge o părere și asupra celorlalți, necunoscuţi, și care 
totuși sînt mult mai numeroși. 

Singura soluţie metodică este de a clasa, în funcţie de proprietăţile lor 
esențiale, sinuciderile comise de nebuni, de a constitui astfel tipurile 
principale de sinucideri datorate tulburărilor cerebrale și de a cerceta dacă 
toate morţile voluntare intră în aceste categorii. Cu alte cuvinte, pentru a 
şti dacă sinuciderea este un act special al alienaţilor, trebuie determinate 
formele pe care le ia în alienarea mintală și văzut apoi dacă acestea sînt 
singurele forme pe care le ia. 

Specialiștii nu au prea fost preocupaţi, în general, de clasificarea 
sinuciderilor alienaţilor. Se poate totuși considera că cele patru tipuri care 
urmează formează speciile cele mai importante. Trăsăturile esenţiale ale 
clasificării sînt preluate de la Jousset și Moreau de Tours |. 


! Vezi articolul „Sinuciderea” din Dictionnaire de medicine et de chirurgie pratique. 

1. Sinuciderea maniacă. Se datorează fie halucinaţiilor, fie concep- 
țiilor delirante. Bolnavul se omoară pentru a scăpa de un pericol sau de o 
rușine imaginară, ori pentru a asculta un ordin misterios primit „de sus” 
etc. 1. Motivele acestei sinucideri și modul de evoluţie reflectă caracterele 
generale ale maladiei din care derivă, deci ale maniei. Ceea ce deosebește 
această afecțiune este extrema sa mobilitate. Ideile, sentimentele cele mai 
diverse și chiar cele mai contradictorii se succed cu o viteză extraordinară 
în spiritul maniacilor. Este un vîrtej perpetuu. Chiar în momentul în care 
se naște o stare de conștienţă, ea este înlocuită cu o alta. Același lucru se 
întîmplă cu mobilurile care determină sinuciderea maniacă : se nasc, 
dispar sau se transformă cu o surprinzătoare rapiditate. Halucinaţia sau 
delirul care-l determină pe subiect să se distrugă apar deodată și rezultă de 
aici tentativa de sinucidere ; apoi, într-o clipă, scena se schimbă și dacă 
încercarea a eșuat, nu mai este reluată, cel puţin pentru moment. Dacă se 
va repeta mai tîrziu, va avea, cu siguranţă, alt motiv. Incidentul cel mai 
neînsemnat poate declanșa bruște transformări. Un bolnav de acest tip, 
dorind să-și ia viața, se aruncase într-un rîu puţin adînc. Era pe cale să 
caute un loc în care scufundarea să fie posibilă, cînd un vameș, bănuindu-i 
intenţiile, îl ochește și-l ameninţă că va trage dacă nu iese din apă. În 
curînd, omul nostru se întoarce liniștit acasă, fără a se mai gîndi la 
sinucidere 2. 

2. Sinuciderea melancolică. Este legată de o stare generală de extremă 
depresie, de tristețe exagerată care-l determină pe bolnav să nu mai 
aprecieze corect relaţiile sale cu oamenii și lucrurile din jur. Plăcerile nu-l 
mai atrag, pentru că vede totul în negru. Viaţa i se pare plictisitoare și 
dureroasă. Cum această dispoziţie este constantă, apar și ideile de sinu- 
cidere, care sînt de o mare fixitate și ale căror motive sînt aproape identice. 
O Gânără fată, născută din părinți sănătoși, este obligată, după o copilărie 
petrecută la țară, să plece de acasă, în jurul vîrstei de 14 ani, pentru a-și 
desăvîrși educația. Din acest moment, ea simte o plictiseală inexprima- 
bilă, un gust pronunțat pentru singurătate și, în curînd, o dorinţă de moarte 
pe care nimic n-o poate risipi. „Rămâne ore întregi imobilă, cu privirile 
fixate în pămînt, cu pieptul strivit și în starea omului care se teme de un 
eveniment sinistru. În hotărîrea sa nestrămutată de a se arunca în rîu, alege 


1 Nu trebuie confundate aceste halucinaţii cu cele care ar avea drept efect necu- 
noaşterea din partea bolnavului a riscurilor pe care și le asumă (cum ar fi, de exemplu, 
confundarea unei ferestre cu o ușă). În acest caz, nu este vorba de sinucidere, conform 
definiţiei date înainte, ci de o moarte accidentală. 

2 Bourdin, op. cit., p. 43 

jocurile cele mai îndepărtate, pentru ca nimeni să nu-i vină în ajutor.” ! 
Totuşi, înțelegînd că fapta la care se gîndeşte este o crimă, renunță pentru 
un timp. Dar, după un an, dorința de sinucidere revine cu mai multă forță 
şi tentativele se repetă tot mai des. 

Deseori, se grefează pe această disperare generală halucinaţii şi idei 
delirante, care împing direct la sinucidere. Doar că nu mai sînt schim- 
pătoare, ca în cazul maniacilor, ci fixe, ca și starea generală din care 
derivă. Temerile care îl chinuie pe subiect, reproșurile pe care și le face, 
necazurile pe care le resimte sînt întotdeauna aceleași. Dacă această 
sinucidere este deci determinată tot de motive imaginare, se distinge totuși 
de forma precedentă prin caracterul său cronic. Şi foarte tenace. Bolnavii 
din această categorie își pregătesc cu grijă mijloacele de execuţie ; în 
urmărirea țelului lor dovedesc o perseverenţă și uneori o ingeniozitate 
incredibile. Nimic nu se aseamănă mai puţin cu această comportare decît 
instabilitatea veșnică a maniacului. La acesta există doar accese pasagere, 
trecătoare, fără cauze durabile, în timp ce la celălalt este vorba de o stare 
constantă, legată de caracterul general al subiectului. 

3. Sinuciderea obsesivă. În acest caz, sinuciderea nu are un motiv, 
real sau imaginar, ci este cauzată doar de ideea fixă a morţii care, fără 
vreun motiv palpabil, domină spiritul bolnavului. El este obsedat de 
dorinţa de a se omorî, chiar dacă știe că nu are nici un motiv rezonabil s-o 
facă. Este o nevoie instinctivă asupra căreia nici gîndirea, nici raționa- 
mentul nu au vreo putere ; este analogă acelor nevoi de a fura, a ucide, a 
incendia din care a generat conceptul de monomanie. Cum subiectul își dă 
seama de caracterul absurd al dorinţei sale, el încearcă la început să lupte. 
Dar pe toată perioada rezistenței sale este trist, chinuit și resimte în 
cavitatea epigastrică o anxietate care crește în fiecare zi. Din acest motiv, 
se mai folosește denumirea de sinucidere anxioasă. lată o confesiune 
făcută lui Brierre de Boismont de către un bolnav, în care starea sa este 
perfect descrisă : „Salariat la o firmă de comerț, mă achit convenabil de 
sarcinile mele profesionale, dar acţionez ca un automat și, cînd cineva mi 
se adresează, am senzaţia că vocea lui sună în gol. Gîndul la sinucidere mă 
torturează cel mai mult şi-mi este imposibil să-l alung. Simt acest impuls 
de un an de zile. La început era nedeslușit, dar de aproape două luni mă 
urmărește fără încetare. Și totuși, nu am nici un motiv să mă omor... Sînt 
sănătos, nici un alt membru al familiei mele nu a avut astfel de tulburări ; 
nu am suferit pierderi, iar salariul îmi ajunge și-mi permite să mă bucur de 


` 


l Falret, Hypochondrie et suicide, p. 299-307. 

plăcerile vîrstei mele.” ! Dar imediat ce boinavul a hotărît să renunțe la 
luptă și să se omoare, neliniștea încetează și calmul revine. Dacă tentativa 
eșuează, ea este suficientă uneori pentru a micşora dorința sa maladivă. 
S-ar putea spune că subiectul și-a depășit obsesia. 

4. Sinuciderea impulsivă sau automată. Nu este motivată mai mult 
decît precedenta ; nu este justificată nici în realitate, nici în imaginația 
bolnavului. Numai că, în loc să provină dintr-o idee fixă care obsedează 
spiritul o perioadă mai scurtă sau mai lungă de timp și care influențează 
progresiv voinţa, ea rezultă acum dintr-un impuls brusc și imediat, 
irezistibil. Apare într-o clipită, profundă deja, și determină actul sau, cel 
puţin, debutul execuţiei. Acest caracter brusc, neașteptat, amintește de 
consideraţiile pe care le-am făcut în cazul maniei ; doar că sinuciderea 
maniacă are întotdeauna un motiv, chiar dacă e derizoriu. El ţine de 
concepțiile delirante ale subiectului. Aici, din contră, înclinația spre 
sinucidere izbucnește și-și produce efectele cu un veritabil automatism, 
fără să fi fost precedat de vreun antecedent intelectual. Vederea unui cuțit, 
plimbarea pe marginea unei prăpăstii etc. dau naștere instantaneu ideii de 
sinucidere și actul în sine urmează atît de repede încît, deseori, bolnavii 
nu-și dau seama de ceea ce se întîmplă. „Un om stă de vorbă liniștit cu 
prietenii săi. Deodată pornește, trece de un parapet și cade în apă. Salvat 
imediat, este întrebat ce motiv a avut purtarea sa. Nu știe nimic, a cedat 
unei forțe care l-a antrenat în ciuda voinţei lui.” 2 „Cu totul deosebit, spune 
altul, este că mi-e imposibil să-mi amintesc cum am escaladat fereastra și 
ce gîndeam atunci ; căci nu doream deloc să mă omor sau, cel puţin, nu 
am astăzi amintirea unui asemenea gînd.” 3 Într-o măsură mai mică, bol- 
navii simt născîndu-se impulsul și reușesc să scape fascinaţiei pe care o 
exercită asupra lor instrumentul morții, îndepărtînd imediat acest gînd. 

În rezumat, toate sinuciderile care se datorează unor tulburări mintale 
sau sînt lipsite de temei, sau sînt determinate de motive pur imaginare. Ori 
un mare număr de morţi voluntare nu intră în nici una din aceste categorii ; 
marea lor majoritate au cauze, iar acestea au un fundament real. Nu putem 
deci să vedem un nebun în orice sinucigaș, decît abuzînd de cuvinte. 
Dintre toate tipurile analizate de sinucidere, cel care poate fi cu greu 
deosebit de actul unui om sănătos este sinuciderea melancolică ; deseori 
omul normal care se sinucide se găsește într-o stare depresivă, la fel ca 
alienatul. Dar există întotdeauna diferența esenţială că starea primului și 
1 Suicide et folie-suicide, p: 397. 

2 Brierre, op. cit., p. 574. 
3 Ibid., p. 314. 

fapta care rezultă au un motiv obiectiv, în timp ce la al doilea ele nu au nici 
o legătură cu circumstanţele exterioare. Într-un cuvînt, sinuciderile 
alienaţilor se disting de celelalte tot așa cum iluziile și halucinațiile se 
disting de percepțiile normale, iar impulsurile automate de actele delibe- 
rate. Este însă adevărat că se trece de la unele la altele fără întreruperea 
continuității ; dar dacă acesta ar fi un motiv pentru a le considera identice, 
ar trebui să confundăm, la modul general, și sănătatea cu boala, de vreme 
ce ultima este doar o varietate a primei. Chiar dacă am stabili că subiectele 
medii nu se omoară niciodată, ci doar cei care prezintă anumite anomalii, 
tot nu am avea dreptul să considerăm nebunia drept o condiţie necesară a 
sinuciderii ; pentru că un alienat nu este doar un om care gîndeşte și 
acţionează puţin altfel decît omul mediu. 

Deci nu putem alătura sinuciderea cu nebunia decît restrîngînd arbitrar 
sensul cuvintelor. „Nu este vorba de omuciderea propriei persoane, scrie 
Esquirol, atunci cînd un om, ascultînd doar de sentimente nobile și 
generoase, se aruncă în mijlocul pericolului, se expune la o moarte 
inevitabilă și-și sacrifică de bunăvoie viaţa, pentru a respecta legile, 
pentru a-și păstra credinţa, pentru salvarea țării sale.” 1 Și autorul citează 
exemplul lui Dâcius, al lui Assas etc. Falret, de asemenea, refuză să-i 
considere pe Curtius, Codrus, Aristodăme niște sinucigași 2. Bourdin ex- 
tinde această excepţie asupra tuturor morților voluntare inspirate nu doar 
de credinţa religioasă sau credințele politice, ci şi de sentimente de 
tandrețe exaltată. Dar noi știm deja că natura cauzelor care determină o 
sinucidere nu poate servi să o definească, nici să o distingă de altele. Toate 
cazurile de moarte ce rezultă dintr-un act săvîrşit de către pacient, în 
deplina cunoștință a efectelor ce vor rezulta prezintă, indiferent de scopul 
pe care l-au avut, asemănări esenţiale, care nu permit repartizarea lor în 
genuri separate. Ele pot constitui doar specii ale aceluiași gen ; în plus, 
pentru a realiza aceste distincţii, ar trebui considerat ur. alt criteriu în afara 
scopului, mai mult sau mai puţin problematic, urmărit de către victimă. 
Iată deci cel puţin o grupă de sinucideri din care nebunia este absentă. ŞI, 
odată ce am deschis poarta excepțiilor, este greu să o mai închidem. Căci 
între morţile inspirate de pasiuni generoase și cele determinate de mobile 
mai puţin nobile există continuitate. Se trece de la unele la altele printr-o 
degradare imperceptibilă. Dacă primele sînt deci sinucideri, atunci nu 
există vreun motiv pentru care să nu dăm aceeași denumire celor din urmă. 


1 Maladies mentales, t L, p. 529. 
2 Hypochondrie et suicide, p. 3. 

Astfel, există sinucideri, şi destul de numeroase, care nu sînt tulburări 
cerebrale. Le recunoaștem după dubla proprietate de a fi deliberate și de a 
se baza pe reprezentări diferite de halucinație. Se vede că această chesti- 
une, atît de controversată, poate fi soluționată fără a ataca problema 
libertăţii. Pentru a ști dacă toți sinucigaşii sînt nebuni, nu ne-am întrebat 
dacă ei acţionează liber sau nu ; ne-am bazat doar pe caracterele empirice 
pe care le prezintă diferitele forme de moarte voluntară. 


IV 


Atita timp cît sinuciderile alienaţilor nu formează genul în întregime, 
ci reprezintă doar o varietate a sa, stările psihopatice care constituie 
alienarea mintală nu pot justifica predispoziția colectivă spre sinucidere, 
în generalitatea ei. Dar între alienarea mintală propriu-zisă și perfectul 
echilibru al inteligenţei există întotdeauna o serie de intermediari : este 
vorba despre anomaliile diverse, pe care obişnuim să le reunim sub 
denumirea de neurastenie. Trebuie deci să cercetăm dacă nu cumva, în 
lipsa nebuniei, aceste anomalii joacă un rol important în geneza fenome- 
nului de care ne ocupăm. 

Problema este ridicată de însăși existenţa sinuciderii datorate tulbu- 
rărilor mintale. Într-adevăr, dacă o perturbare profundă a sistemului 
nervos este suficientă pentru a crea eşafodajul unei sinucideri, atunci o 
perturbare mai mică ar trebui să exerseze, într-o mai mică măsură, aceeași 
influenţă. Neurastenia este un soi de nebunie rudimentară ; ar trebui deci 
să aibă, în parte, aceleași efecte. În plus, este o stare mult mai răspîndită 
decît tulburarea mintală şi continuă să se generalizeze. Ar putea deci să fie 
posibil ca ansamblul anomaliilor astfel denumite să fie unul din factorii de 
care depinde rata sinuciderilor. 

Rezultă, deci, că neurastenia poate predispune la sinucidere ; neuras- 
tenicii sînt, în fond, prin temperamentul lor, predestinați parcă suferinței. 
Se ştie, de fapt, că durerea rezultă, în general, dintr-o tulburare prea 
putemică a sistemului nervos ; o undă nervoasă prea intensă este de obicei 
dureroasă. Dar intensitatea maximă dincolo de care începe durerea variază 
de la individ la individ ; este mai ridicată la persoanele cu nervii mai 
rezistenți, și mai mică la ceilalţi. La ultimii, așadar, zona durerii începe 
mai devreme. Pentru nevropat, orice impresie este un motiv de indispo- 
ziţie, orice mișcare înseamnă oboseală ; nervii săi sînt zdruncinaţi la cea 
mai mică atingere. Îndeplinirea funcţiilor fiziologice, care sînt, de obicei, 
cele mai silenţioase, este pentru el sursa unor senzații în general penibile. 

Este adevărat însă că, în revanșă, zona plăcerilor începe, și ea, mai jos. 
Căci această penetrabilitate excesivă a unui sistem nervos slăbit îl face 
accesibil pentru excitaţii care nu ar reuși să impresioneze un organism 
normal. Evenimente nesemnificative pot astfel să devină, pentru un 
asemenea subiect, ocazia unor plăceri nemăsurate. Se pare deci că el . 
cîştigă într-o privinţă ceea ce pierde în cealaltă și că, datorită acestei 
compensaţii, ar trebui să fie la fel de pregătit ca alţi oameni pentru a susține 
lupta. Şi totuși nu este așa, inferioritatea sa este reală. Căci impresiile 
curente, senzațiile pe care condiţiile unei existenţe medii le readuc cel mai 
des sînt întotdeauna de o anumită forță. Pentru nevropat deci, viața riscă 
să nu fie prea echilibrată. Fără îndoială, atunci cînd poate să se sustragă, 
să-şi creeze un mediu special în care zgomotul vieţii de afară să-i parvină 
atenuat, reușește să trăiască fără să sufere prea mult. De aceea îl vedem 
uneori fugind de lume — care îi face rău — şi căutînd singurătatea. Dar dacă 
este obligat să se întoarcă în mulțime, dacă nu-și poate feri cu grijă 
delicatețea maladivă împotriva şocurilor exterioare, are multe șanse să 
cunoască mai degrabă durerea decît plăcerea. Astfel de organisme consti- 
tuie deci, pentru ideea de sinucidere, un teren prielnic. 

Nu este totuși singurul motiv pentru care existenţa unui nevropat este 
dificilă. Din cauza extremei sensibilități a sistemului său nervos, ideile și 
sentimentele sale se află întotdeauna într-un echilibru instabil. Deoarece 
cele mai superficiale impresii au asupra lui repercusiuni anormale, 
organizarea sa mentală este profund răscolită în fiecare moment şi, sub 
șocul zdruncinărilor neîntrerupte, nu se poate fixa într-o formă anumită. 
Pentru ca această organizare să se consolideze, ar trebui ca experiențele 
trecute să aibă efecte durabile, cînd ele sînt de fapt distruse mereu de 
bruștele revoluții care survin. Dar viaţa, într-un mediu fix și constant, nu 
este posibilă decît dacă funcţiile ființei au un grad egal de constanță și 
fixitate. A trăi înseamnă a răspunde excitaţiilor exterioare într-o manieră 
corespunzătoare, iar această adaptare armonioasă nu se poate stabili decît 
cu ajutorul timpului şi al obișnuinței. Ea este produsul tatonărilor, repetate 
uneori de generaţii întregi. Rezultatele lor devin în parte ereditare și nu pot 
fi redescoperite de fiecare dată cînd trebuie să acționezi. Dacă ar trebui 
mereu refăcută în momentul acțiunii, stabilitatea nu ar fi deloc ceea ce 
trebuie să fie. lar ea nu ne este necesară doar în raporturile cu mediul fizic, 
ci și cu mediul social. Individul nu se poate menţine într-o societate cu o 
organizare stabilită, definită, decît cu condiţia să aibă o constituție 
mentală şi morală definită în exact aceeași măsură. Este ceea ce-i lipseşte 
nevropatului. Starea de tulburare în care se găseşte face ca evenimenteic. 

să-l găsească întotdeauna nepregătit. Cum nu este capabil să le facă față, 
este obligat să inventeze forme originale de conduită ; de aici provine 
gustul său recunoscut pentru nou. Dar atunci cînd trebuie să se adapteze 
unor situaţii tradiţionale, combinaţiile sale impovizate nu pot ţine locul 
atitudinilor consacrate de experienţă ; el eșuează, de cele mai multe ori. 
Astfel, cu cît un sistem social este mai inflexibil, cu atît un subiect 
caracterizat prin mobilitate excesivă supraviețuiește mai greu. 

Se pare deci că acest tip psihologic se întilnește cel mai des la 
sinucigași. Rămîne de știut ce loc ocupă această situaţie în producerea 
morţilor voluntare. Este ea suficientă pentru a le suscita, cu doar un mic 
ajutor al circumstanțelor, sau îi face doar pe indivizi mai accesibili faţă de 
acţiunea acelor forțe exterioare care, singure, determină fenomenul ? 

Pentru a putea rezolva direct problema, ar trebui să putem compara 
variaţia sinuciderii cu variaţia neurasteniei. Din păcate, statistica nu s-a 
ocupat de aceasta din urmă. Dar vom folosi o cale indirectă de rezolvare. 
De vreme ce nebunia este forma amplificată a degenerării nervoase, se 
poate admite, fără riscuri serioase de eroare, că numărul degeneraților 
variază ca şi cel al nebunilor şi putem deci substitui cele două variații. 
Procedeul are în plus avantajul că ne va permite să stabilim, la modul 
general, raportul dintre rata sinuciderilor și ansamblul anomaliilor min- 
tale, de orice gen. 

Un prim fapt ar putea să atribuie acestor anomalii o influenţă pe care 
nu O au : este vorba despre faptul că sinuciderea, ca şi nebunia, este mai 
răspîndită în orașe decît la țară. S-ar putea deci crede că, descrescînd și 
crescînd ca şi nebunia, sinuciderea depinde de aceasta. Dar paralelismul 
nu exprimă obligatoriu un raport cauză-efect, ci poate fi produsul unei 
simple coincidenţe. Ipoteza este cu atît mai mult permisă, cu cît cauzele 
sociale ce determină sinuciderea sînt strîns legate de civilizaţia urbană, 
fiind mai intense în marile centre urbane. Pentru a măsura acțiunea pe care 
stările psihopatice o pot avea asupra sinuciderilor, trebuie eliminate 
cazurile în care acestea variază în acelaşi fel ca şi condiţiile sociale ale 
fenomenului. Pentru că, atunci cînd cei doi factori acţionează în același 
sens, este imposibil să se disocieze partea care revine fiecăruia în rezul- 
tatul total. Trebuie ca factorii să fie luaţi în consideraţie doar atunci cînd 
acţionează invers ; doar atunci cînd se stabilește între ei un soi de conflict 
vom putea afla care este determinant. Dacă dezordinea mentală joacă rolul 
esențial care i se atribuie uneori, atunci ea trebuie să-și manifeste prezența 
prin efecte caracteristice, chiar atunci cînd condiţiile sociale tind să o 
neutralizeze. Şi invers, condiţiile sociale trebuie să fie împiedicate să se 

manifeste, atunci cînd condiţiile individuale acţionează în sens invers. Dar 
faptele următoare demonstrează că exact contrariul acestui lucru este o 
regulă : 

]. Toate statisticile stabilesc că, în azilele de nebuni, populaţia 
feminină este sensibil superioară celei masculine. Raportul variază în 
funcţie de țară dar, așa cum arată tabelul următor, este în general de 54-55 
de femei la 46 sau 45 bărbaţi. 


La 100 alienaţi La 100 alienaţi 
Anul Anul 
S 


Silezia New-York 


Saxonia Massachussets 
Württemberg Maryland 
Danemarca Franța 
Norvegia Franța 


Koch a reunit rezultatele recensămîntului efectuat în 11 state diferite 
asupra ansamblului populației alienate. La 166.675 nebuni de sexe di- 
ferite, el a găsit 78.584 bărbați și 88.091 femei, sau 1, 18 alienați la 1000 
locuitori de sex masculin și 1,30 alienați la 1000 de locuitori de sex fe- 
minin l. La rîndul său, Mayr a găsit cifre analoge. 

S-a pus întrebarea dacă nu cumva excedentul de femei nu provine din 
faptul că mortalitatea nebunilor bărbați este superioară celei a femeilor. 
De fapt, este sigur că în Franța 55% din alienații care mor în azile sînt 
bărbaţi. Numărul mai mare de subiecte feminine recenzate la un anumit 
moment nu ar doyedi deci că femeia are o tendință mai pronunțată spre 
nebunie, ci doar că şi în această situație (ca de altfel în oricare alta), femeia 
supraviețuiește mai bine decît bărbatul. Dar este incontestabil totuși că 
populația de alienați numără mai multe femei decît bărbaţi. Dacă, așa cum 
pare legitim, trecem de la nebuni la nervoși, trebuie admis faptul că, în 
fiecare moment, există mai mulţi neurastenici de sex feminin decît de sex 
masculin. În consecință, dacă ar exista un raport cauză-efect între rata 
sinuciderilor și neurastenie, femeile ar trebui să se sinucidă în mai mare 
măsură decît bărbaţii, sau, cel puţin, la fel de mult. Chiar ţinînd cont de 
mortalitatea lor mai scăzută şi corectînd în consecinţă indicaţiile re- 


l Koch, Zur Statistik der Geisteskrankheiten. Stuttgart, 1878, p. 73. 

censămintelor, putem conchide doar că femeile au faţă de nebunie o 
predispoziţie sensibil egală cu cea a bărbaţilor ; mortalitatea lor mai 
scăzută și superioritatea numerică în cazul recensămintelor de alienaţi se 
compensează aproape perfect. Dar nu numai că înclinația femeilor spre 
moartea voluntară nu este nici superioară nici egală cu cea a bărbaţilor, ci 
s-a dovedit că sinuciderea este o manifestare esențial masculină. În medie 
există o femeie la 4 bărbaţi sinucigași (tabelul IV). 


Tabelul IV * 
Proporția fiecărui sex în cifra totală a sinuciderilor 


Din 100 de sinucideri 


Austria (1873-77) 
Prusia (1831-40) 
Prusia (1871-76) 
Italia (1872-77) 
Saxonia (1851-60) 
Saxonia (1871-76) 
Franța (1836-40) 
Franța (1851-56) 
Franța (1871-76) 
Danemarca (1845-56) 
Danemarca (1870-76) 
Anglia (1863-67) 


Fiecare sex are deci o anumită predispoziție către sinucidere, care este 
constantă pentru fiecare mediu social. Dar intensitatea tendinței nu variază 
asemenea factorului psihopatic, indiferent dacă-l evaluăm pe acesta după 
numărul cazurilor noi înregistrate anual, sau după cel al subiecţilor 
recenzați în același moment. 

2. Tabelul V ne permite să comparăm intensitatea tendinței spre 
nebunie în diferitele culte. 

Se observă că nebunia este mai frecventă la evrei decît în celelalte 
confesiuni religioase. Am putea deci considera că și celelalte afecțiuni ale 


* După Morselli. 

Tabelul V * 


Tendinţa spre nebunie în diferitele confesiuni religioase 


Numărul de nebuni la 1.000 de locuitori 
din fiecare cult 
Prea [em a 


Silezia (1858) 
Mecklemburg (1862) 
Ducatul Bade (1863) 
Ducatul Bade (1873) 
Bavaria (1871) 
Prusia (1371) 
Wămemberg (1832) 
Wiimemberg (1853) 
Württemberg (1875) 
Marele Ducat Hesse (1864) 
Oldenburg (1871) 
Cantonul Bema (1871) 


sistemului nervos se regăsesc în aceleași proporții. Dar, din contră, la 
evrei înclinația spre sinucidere este foarte slabă. Vom arăta chiar că aceasta 
este religia în care sinuciderea are cea mai mică forță. În consecință, în 
acest caz, sinuciderea variază invers proporțional cu stările psihopatice şi 
nu este, nici pe departe, prelungirea acestora. Sigur că nu trebuie să 
deducem de aici că tarele nervoase și cerebrale ar putea vreodată să fie un 
antidot împotriva sinuciderii. Dar cu siguranță că ele joacă un rol neîn- 
semnat în determinarea sa, de vreme ce momentul de maximă dezvoltare 
a tulburărilor cerebrale coincide cu o valoare foarte scăzută a sinuciderilor. 

Dacă se compară doar protestanții şi catolicii, inversiunea nu este chiar 
generalizată, dar este foarte frecventă. Tendința spre nebunie a catolicilor 
este inferioară celei a protestanților doar într-un raport de 4 la 12 și vom 
vedea mai tirziu că, fără nici o excepţie, numărul sinucigașilor catolici 
este mult mai mic decît al celor protestanți (v. tabelul XVID. 

3. Se va stabili mai târziu (tabel IX) că, în toate țările, tendința spre 
sinucidere crește regulat din copilărie pînă la bătrânețea cea mai înaintată. 
Chiar dacă uneori ea scade, după 70-80 de ani, diferenţa e foarte mică, 


” După Koch, op. cit, p. 108-119. 

înd oricum de 2-3 ori mai mare decît la vîrsta maturității. Nebunia, 
în schimb, survine cu frecvenţă maximă la maturitate. Vîrsta critică, din 
acest punct de vedere, este în jurul a 30 de ani, după care pericolul scade, 
atingînd limita minimă la bătrîneţe !. Un asemenea antagonism ar fi in- 
explicabil dacă nu ar fi diferite și cauzele care influențează variaţia 
sinuciderilor și cea a tulburărilor mintale. 

Comparînd rata sinuciderilor la fiecare vîrstă, atît cu frecvența relativă 
a noilor cazuri de nebunie, cît şi cu efectivul proporțional al populaţiei 
alienate, absenţa oricărui paralelism este evidentă. Faţă de ansamblul 
populaţiei, cei mai mulţi nebuni au aproximativ 35 de ani. Proporția 
rămîne aproape constantă pînă pe la 60 de ani, după care descrește rapid. 
Ea este deci minimă cînd rata sinuciderilor este maximă. Înainte de această 
perioadă este imposibil să se determine o relaţie constantă între variațiile 
celor doi factori 2. 

4. Nu se găseşte un raport între variațiile sinuciderii și nebuniei nici 
dacă diferite societăţi sînt comparate din acest dublu punct de vedere. Este 
adevărat că statistica alienării mintale nu se face cu suficientă precizie 
pentru ca astfel de comparații internaționale să fie riguroase. Este totuşi 
interesant faptul că cele două tabele care urmează, și care aparțin a doi 
autori diferiţi, ajung la rezultate asemănătoare. 


Tabelul VI 


Raporturile dintre sinucidere și nebunie în diferite țări din Europa 


sinucideri la 
1.000.000 de 
locuitori 


180 (1855) 107 (1851-55) 
164 (1855) 3411856-60) 


125 (1847) 258 (1846-50) 
103 (1856) 13 (1856-60) 
99 (1856) 100 (1851-55) 
92 (1858) 50 (1855-60) 
92 (1853) | 108 (1846-56) 
67 (1861) 245 (1856-60) 
57 (1858) 73 (1846-56) 


DOAMNA WI = 
ANUN UDVARA 


1 Koch, op. cit., p. 139-146. 
2? Koch, op. cit, p. 81. 

Numărul de 

sinucideri la Media 

1.000.000 de sinuciderilor - 
locuitori 


“umărul de nebuni 
la 100.000 de 
locuitori 


Wurttemberg 215 (1875) 180 (1875) 
Scoţia 202 (1871) 35 

Norvegia 185 (1865) 85 (1866-70) 
Irlanda 180 (1871) 14 

Suedia 177 (1870) 85 (1866-70) 
Anglia și Galia 175 (1871) 70 (1870) 


Danemarca 137 (1870) 277 (1866-70) 
Belgia 134 (1868) 66 (1866-70) 
Bavaria 98 (1871) 86 (1871) 

Austria 95 (1873) 122 (1873-77) 
Prusia 86 (1871) 133 (1871-75) 


Franţa 146 (1872) 150 (1871-75) | 
Saxonia 84 (1875) 272 (1875) 


Astfel, țările cu cei mai puţini nebuni au numărul cel mai ridicat de 
sinucideri ; frapează în mod deosebit cazul Saxoniei. În studiul său, 
deosebit de bun, asupra sinuciderii în Seine-et-Marne, doctorul Leroy 
făcuse deja o observaţie analogă : „De obicei, spune el, localităţile care au 
o proporţie însemnată de maladii mintale au și una corespunzătoare de 
sinucideri. Totuşi, cele două maxime pot fi complet separate. Aș fi chiar 
dispus să cred că, pe lîngă ţările atît de norocoase... încît să nu aibă nici 
maladii mintale, nici sinucideri, există și unele în care doar maladiile 
mintale și-au făcut apariţia”. Iar în alte localităţi se poate produce exact 
fenomenul invers |. 

Cu toate acestea, Morselli a ajuns la rezultate puţin diferite 2. Dar tre- 
buie spus în primul rînd că Morselli a inclus în denumirea generică de 
alienaţi şi nebunii propriu-ziși şi idioții 3. Cele două afecțiuni sînt însă 


* Prima parte a tabelului provine din articolul Alienarea mintală, din Dictionnaire al 
lui Dechambre (t. HI, p. 34); partea a doua a fost preluată din Oettingen, 
Moralstatistik, tabelul anexă 97. 

l Op. cit., p. 238. 

2 Op. cit., p. 404. 

? Morselli nu declară acest lucru explicit, dar el reiese din cifrele pe care le dă, prea 
ridicate pentru a reprezenta doar cazurile de nebunie. Tabelul din Dictionnaire al lui 
Dechambre, unde disüncția este făcută, demonstrează că Morselli a totalizat nebunii 
ȘI idioții. 

foarte diferite, mai ales din punctul de vedere al influenței probabile 
asupra sinuciderii. Departe de a predispune la așa ceva, idioția pare mai 
degrabă să o îndepărteze ; dovadă și faptul că, deși ea este mult mai 
răspîndită la țară, sinuciderile sînt mai numeroase în mediul urban. În 
încercarea de a determina proporția pe care o au diferitele tulburări 
nevropatice în rata morților voluntare, este deci important să se facă 
distincţia între cele două stări atît de contrarii. Dar chiar și confundîndu-le 
este imposibil să se stabilească un paralelism regulat între dezvoltarea 
alienării mintale și cea a sinuciderii. Într-adevăr, dacă vom clasa prin- 
cipalele țări ale Europei în cinci grupe, după nivelul populației alienate — 
luînd în consideraţie cifrele lui Morselli, unde idioții şi nebunii figurează 
împreună — și dacă, în aceste grupe, vom stabili media sinuciderilor, vom 
obține tabelul următor : 


Sinucideri la 
1.000.000 de 
locuitori 


Prima grupă (3 țări) 340 + 280 


A doua grupă (3 țări) 261 + 245 
A treia grupă (3 țări) 185 + 164 


A patra grupă (3 țări) i 150 + 116 
A cincea grupă (3 țări) 110 + 100 


În mare, am putea spune că acolo unde există mai mulți alienaţi există 
mai multe sinucideri și invers. Dar între cele două grafice nu există totuși 
o corespondenţă constantă care să dovedească existenţa unei relații 
cauzale între cele două categorii de fenomene. Grupa a doua, în care 
numărul sinuciderilor ar trebui să fie mai mic decit în prima, prezintă de 
fapt o medie superioară. La fel, în grupa a cincea, media sinuciderilor este 
mai mare decît în grupa a patra și chiar a treia, deși cifra ar fi trebuit să fie 


- mai mică dintre toate. 


În sfîrșit, dacă vom înlocui statistica alienării mintale alcătuită de 
Morselli cu cea a lui Koch, ce este mult mai completă și mai riguroasă, 
absența oricărui paralelism va fi și mai evidentă. Iată ce obținem * : 


* Dintre țările europene la care s-a referit Koch, am lăsat deoparte doar Olanda, 
informaţiile asupra intensității tendinței spre sinucidere în această zonă fiind 
insuficiente. 


— 

Media 
sinucideriior la 
1.000.000 de 
locuitori 


Nebuni și idioţi 
la 100.000 de 
locuitori 


A doua grupă (3 țări) 305 + 291 
A treia grupă (3 țări) 268 + 244 
A patra grupă (3 țări) 223 + 218 
A cincea grupă (4 țări) 216 + 146 


O altă comparaţie, realizată de Morselli între diferitele provincii ale 
Italiei este, după propria sa părere, puţin demonstrativă |. 

5. În sfîrşit, deoarece în ultimul secol nebunia pare să crească regu- 
lat 2, iar sinuciderea la fel, am putea considera acest lucru drept o dovadă 
a solidarităţii lor. Contraargumentul, însă, este acela că în societățile 
inferioare, unde nebunia este foarte rară, sinuciderea este în schimb foarte 
frecventă uneori, așa cum vom arăta mai tîrziu 3. 

Rata socială a sinuciderilor nu mai are deci nici o legătură cu tendința 
spre nebunie, ori spre alte forme de neurastenie. Deși, așa cum am arătat, 
neurastenia poate duce la sinucidere, nu este totuși obligatoriu să aibă o 
astfel de consecinţă. Neurastenicul este, fără îndoială, sortit suferinței, 
atunci cînd se implică prea mult în viaţa activă ; dar nu-i este imposibil să 
se retragă și să ducă o existență mai degrabă contemplativă. Și dacă 
pasiunile sau conflictele de interese sînt prea tumultuoase, prea violente 
pentru organismul său delicat, el este în schimb capabil să guste din plin 
cele mai dulci satisfacţii ale gîndirii. Debilitatea sa musculară și sensi- 
bilitatea excesivă, care îl fac inapt pentru acțiune, îl desemnează însă 
pentru funcțiile intelectuale, care reclamă, la rîndul lor, organe proprii. În 
plus, dacă un mediu social prea stabil îi distruge instinctele naturale, în 
măsura în care societatea însăși este mobilă și se menţine doar prin 
progres, neurastenicul are un rol important de jucat pentru că el este, prin 
excelență, un instrument al progresului. Exact pentru că este refractar 
tradiției și jugului obișnuinţei, el devine un izvor nesecat de noutate. În 
societăţile cele mai cultivate, care sînt în același timp societățile în care 
funcțiile reprezentative sînt mai necesare și mai dezvoltate, și a căror 
condiție de existență (datorită complexităţii lor) este exact schimbarea 


1 Op. cit, p. 403. 

2 Dovada nu a fost, de fapt, realizată într-un mod clar. Chiar dacă această creștere este 
adevărată, coeficientul de acceleraţie nu se cunoaște. 

3 Cartea a I-a, cap. IV. 

permanentă, neurastenicii au cele mai mari șanse să existe, atunci cînd 
sînt foarte numeroși. Ei nu sînt deci niște fiinţe profund asociale, care să se 
elimine de la sine pentru că nu au fost făcute să trăiască în mediul în care 
se găsesc. Pentru ca lucrurile să evolueze în sensul autodistrugerii, trebuie 
ca și alte cauze să se adauge stării organice ce îi caracterizează. Neuras- 
tenia este, prin ea însăși, o predispoziţie foarte generală, care nu duce 
obligatoriu la un act determinat, dar care poate să ia formele cele mai 
variate, în funcţie de circumstanţe. Este un teren pe care se pot naște 
tendințe foarte diferite, după maniera în care este influenţat de cauzele 
sociale. Într-un popor îmbătrînit și dezorientat vor germina uşor dezgustul 
pentru viaţă şi o melancolie inertă, cu toate consecinţele funeste pe care le 
implică. Într-o societate tînără, din contra, se vor dezvolta mai degrabă un 
idealism ardent, un prozelitism generos, un devotament activ. Statele se 
fondează şi prin degeneraţii care se multiplică în epocile de decadenţă ; 
din ei sînt recrutaţi toţi marii renovatori. O forţă atît de ambiguă ! nu ar pu- 

tea deci să dea singură socoteală de un fapt social atât de bine delimitat 
- cum este rata sinuciderilor. 


V 


Dar există o stare psihopatică deosebită, căreia ne-am obișnuit de cîtva 
timp să-i atribuim toate relele civilizaţiei noastre : alcoolismul. I se atribuie 
deja, pe drept sau pe nedrept, progresul nebuniei, pauperitatea, crimina- 
litatea. Are oare vreo influenţă și asupra evoluţiei sinuciderii ? Pare puţin 
plauzibil, a priori, căci în clasele cele mai avute și cultivate — în care 
sinuciderea face cele mai multe victime — alcoolismul are mai puţini 
adepţi. Dar să examinăm faptele. 

Comparînd harta franceză a sinuciderilor cu cea a urmăririlor pentru 
abuz de băutură 2, nu vom observa între ele aproape nici o legătură. Prima 


! Un exemplu frapant al acestei ambiguităţi este reliefat de asemănările și deosebirile 
dintre literatura franceză şi cea rusă. Simpatia cu care am primit-o pe cea din urmă 
demonstrează că afinitățile există. Se simte, într-adevăr, la scriitorii celor două 
națiuni, o delicateţe maladivă a sistemului nervos, o anumită absenţă a echilibrului 
mental și moral. Dar ce diferite sînt consecinţele acestei stări, biologice și psihologice 
în egală măsură ! În timp ce literatura rusă este excesiv de idealistă, în timp ce 
melancolia sa, provenind din compasiunea activă pentru durerea omenească, este una 
din acele tristeţi sănătoase care incită credința și provoacă la acţiune, literatura noastră 
se mulțumește să exprime doar sentimente de sumbră disperare și reflectă o stare 
îngrijorătoare de depresie. lată cum aceeași stare organică poate avea consecinţe 
sociale aproape opuse. 

2 După Compte Général de l'administration de a justice criminelle, 1887. 

este caracterizată de existenţa a două mari focare de contaminare : primul 
este situat în Île-de-France şi se întinde spre est, iar al doilea cuprinde 
coasta mediteraneană, de la Marsilia la Nisa. Cu totul alta este distribuţia 

harta alcoolismului, unde există trei centre principale : în Normandia — 
mai ales pe Sena Inferioară, în Finister și în toate provinciile bretone în 
general, și al treilea pe Ron şi în regiunea vecină. Din punctul de vedere al 
sinuciderii, din contra, Ronul nu se ridică deasupra mediei, majoritatea 
departamentelor normande sînt sub medie, iar în Bretania valoarea e 
aproape nulă. Geografia celor două fenomene este prea diferită pentru a 
imputa unuia un rol în producerea celuilalt. 

Se ajunge la acelaşi rezultat, comparînd sinuciderea cu bolile nervoase 
sau mintale cauzate de alcoolism. Am grupat mai întîi departamentele 
franceze în opt clase, după contingentul de sinucideri şi am calculat apoi 
media cazurilor de nebunie de provenienţă alcoolică din fiecare clasă, cu 
ajutorul cifrelor doctorului Lunier !. Am obținut următorul rezultat : 


Sinucideri la 100.000 de Nebunii din cauze 
locuitori alcoolice la 100 bolnavi 
(1872-76) (1867-69 și 1874-76) 


Prima grupă Sub 50 
A doua grupă 51+ 75 
A treia grupă 76 +100 
A para grupă 101 + 150 
A cincea grupă (10 departamente) 151 + 200 
A șasea grupă 201 + 250 
251 + 300 
Peste 300 


Cele două coloane nu corespund între ele. În timp ce sinuciderile cresc 
de peste șase ori, proporția nebuniilor alcoolice creşte cu abia cîteva 
unități, iar creşterea nici nu este regulată. Totuși, dacă alcoolismul acţio- 
nează asupra sinuciderii, în calitatea sa de stare psihopatică, atunci o face 
prin intermediul tulburărilor mintale pe care le determină. Compararea 
celor două hărți confirmă rezultatele comparaţiei cifrelor medii 2. 

La prima vedere, o legătură mai strânsă pare să existe între cantitatea 
de alcool consumat și tendința spre sinucidere, cel puţin în privința 
Franţei. Departamentele în care se bea cel mai mult sînt cele nordice şi tot 
acolo sinuciderea face ravagii cu cea mai mare violenţă. Dar petele nu au 


ip De la production et de la consommation des boissons alcooliques en France, p. 
175. 


? Vezi planga I, p. 44-45. 


Planșa | 
1 SINUCIDERI ȘI ALCOOLISM 2 


Suede 
(1848 


-1857.) x 


VAP Pa LA 
(| E N NI) 
] 4 Hi l ti 
al 


a 
aa 


iza: 
O aoleu i: 
couat siicoiiyue. qiii d 
J iu 


UR 


Aig ADT | 


46 Emile Durkheim 


aceeași configuraţie pe ambele hărţi. Una are maximul de relief în 
Normandia și în nord şi descrește pe măsură ce coboară spre Paris — este 
harta consumului de alcool. Cealaltă cunoaște cea mai mare intensitate pe 
Sena și în departamentele învecinate ; este mai puţin închisă la culoare în 
Normandia şi nici nu atinge nordul. Prima se dezvoltă spre vest şi atinge 
litoralul de la ocean, a doua are o orientare inversă. Ea este repede oprită 
în direcţia vest de o barieră pe care n-o depăşeşte ; se opreşte la Eure şi 
Eure-et-Loir, dar se extinde mult spre est. Pata închisă formată spre sud, 
de Var şi de Bouches-du-Rhône, pe harta sinuciderilor, nu se regăseşte pe 
cea a alcoolismului |. 

De fapt, chiar în măsura în care există coincidenţă, ea nu poate avea 
un caracter demonstrativ, pentru că este întîmplătoare. Părăsind Franţa și 
îndreptîndu-ne spre nord, observăm că nivelul consumului de alcool crește 
fără încetare, fără ca sinuciderile să se dezvolte. În timp ce în Franța, în 
1873, se consumau în medie 2, 84 litri de alcool pe cap de locuitor, în Bel- 
gia această cifră se ridica la 8, 56 1 în 1870, în Anglia la 9,07 1 (1870-71), 
în Olanda la 4 1 (1870), în Suedia la 10,34 1 (1870), în Rusia la 10,691 
(1866) şi chiar în Sankt-Petersburg la 20 1 (1855). Şi totuși, dacă Franţa 
număra 150 de sinucideri la un milion de locuitori, în aceeași perioadă în 
Belgia nu erau decît 68, în Marea-Britanie — 70, în Suedia — 85, iar în 
Rusia foarte puţine. La Sankt-Petersburg, din 1864 pînă în 1868, rata 
medie anuală s-a ridicat chiar pînă la 68,8. Danemarca este singura ţară 
nordică unde există, în acelaşi timp, și multe sinucideri şi un consum mare 
de alcool (16, 51 | în 1845) 2. Deci dacă departamentele noastre nordice se 
remarcă atît prin înclinația către sinucidere, cît și prin gustul pentru 
băuturi, aceasta nu înseamnă că primul fapt derivă şi se explică prin cel 
de-al doilea. Coincidenţa este întîmplătoare. În nord, în general, se bea 
mai mult alcool pentru că acolo vinul este rar și scump 3 și pentru că, poa- 
te, o alimentaţie specială, de natură să menţină ridicată temperatura orga- 
nismului, este mai necesară ; pe de altă parte, se pare că exact în această 
regiune sînt acumulate în mod deosebit cauzele generatoare ale sinuciderii. 

Comparaţia dintre diferitele regiuni ale Germaniei confirmă ultima 
concluzie. Dacă acestea se clasează din dublul punct de vedere al sinu- 


1 Ibid. 

2 După Lunier, op. cit, p. 180 și urm. Există cifre analoge, referitoare la alți ani, în 
Prinzing, op. cit, p. 58. 

3 În ceea ce priveşte consumul de vinuri, el variază mai degrabă invers decît 
sinuciderea. În sud, unde consumul vinului este cel mai mare, sinuciderile sînt mai 
rare. Nu se poate concluziona totuși că vinul este o garanţie împotriva sinuciderii. 

ciderii și al consumului de alcool 1, se observă că grupa cu cele mai multe 
sinucideri (a treia) este una dintre cele cu consum mic de alcool. 

Există chiar adevărate contradicții : provincia Poznan este aproape cea 
mai puţin încercată de flagelul sinuciderii, din toată țara (96, 4 cazuri la un 
milion de locuitori) și este regiunea unde se bea cel mai mult (13 ! pe cap 
de locuitor) ; în Saxonia, unde numărul de sinucideri este aproape de patru 
ori mai mare (348 / un mil. loc.), se bea de două ori mai puţin. În sfîrşit, se 
mai observă faptul că grupa a patra, unde consumul de alcool e cel mai 
scăzut, este compusă aproape în întregime din provincii meridionale. Un 
motiv ar putea fi faptul că în această parte a Germaniei populaţia este 
catolică sau conţine putemice minorităţi catolice 2. 


Alcoolismul și sinuciderea în Germania 
Consumul de alcool Media sinuciderilor f- Tři 
(1884-86) pentru grupă ' 
o Ear 


Posnania, Silezia, 
Prima grupă 113 +10,8 I pe cap de loc. Brandeburg, 


Pomerania. 


206, 1 la milionul de loc. 


Prusia orientală şi 
occidentală, Hanovra, 
provincia Saxonia, 
Thuringe, Westfalia. 


Mecklemburg, regatul 
Saxonia, Schleswig- 
Holstein, Alsacia, 
provincia şi marele ducat 
Hesse. 


A doua grupă [9,2 +7,2 l pe cap de loc. | 208.4 la milionul de loc. 


A treia grupă 16,4 + 4,51 pe cap de loc. | 234,1 la milionul de loc. 


Provinciiie Rinului, Bade, 
Bavaria, Wirtemberg. 


A patra grupă] 41 şi sub 4! 147,9 la milionul de joc. 


Nu există, așadar, nici o stare psihopatică aflată într-o relaţie reguiată 
şi incontestabilă cu sinuciderea. Dacă o societate are mai mulți sau mai 


! După Prinzing, op. cit., p. 75. ' i 
2 Pentru a demonstra influența alcoolului, s-a citat uneori exemplul Norvegiei, unde 
consumul de băuturi și nivelul de sinucideri au scăzut simultan, începînd cu 1830. 
Suedia, în schimb, alcoolismul s-a diminuat în aceeași măsură, pe cînd sinuciderea 
s-a intensificat neîncetat (1 15 cazuri la ua milion de locuitori în 1886-1888, în loc de 
63 în 1821-1830). Și în Rusia fenomenul a fost același. 

Pentru ca cititorul să dispună de toate elementele problemei, trebuie să adăugăm că 
Proporția de sinucideri atribuite de statistica franceză fie acceselor de beție, fie 
alcoolismului obișnuit, a trecut de la 6, 69% în 1849 la 13,41% în 1876. Dar ar trebui, 

puţini sinucigaşi, aceasta nu depinde de numărul de nevropaţi sau de 
alcoolici. Chiar dacă, sub diferitele ei forme, depenerescența este un teren 
psihologic propice acţiunii cauzelor ce pot determina sinuciderea, ea nu 
constituie prin ea însăși una din aceste cauze. Se poate admite că, în 
condiţii identice, degeneratul ajunge mai ușor la sinucidere decît omul 
sănătos ; dar acest lucru nu se datorează în exclusivitate stării sale, 
Virtualitatea care îl caracterizează nu-şi face apariţia decît sub acţiunea 
altor factori, pe care trebuie să-i cercetăm. 


ANDRIES C. LUCIAN 
Nr 255 3 

băuturi deţine o mare influenţă asupra ratei sinuciderilor. Vom vedea mai tirziu din ce 
cauză nu se poate acorda mare importanță informaţiilor furnizate astfel de statisticile 
asupra cauzelor prezumtive ale sinuciderii. 


Capitolul Il 


Sinuciderea și stările psihologice normale. 
Rasa. Ereditatea. 


Este posibil ca predispoziția spre sinucidere să derive din constituţia 
individului, fără a depinde în mod special de stările anormale pe care 
tocmai le-am trecut în revistă. Ar putea să fie fondată doar pe fenomene 
psihice, fără legătură cu vreo perversiune a sistemului nervos. De ce nu ar 
exista la oameni o tendinţă de a se rupe de existenţă, care să nu fie nici 
monomanie, nici formă de alienare mintală, nici neurastenie ? Problema 
ar fi deja rezolvată, dacă fiecare rasă ar avea o rată proprie de sinucideri, 
așa cum au admis mai mulţi specialişti !. O rasă nu se defineşte și nu se 
diferenţiază de celelalte doar prin caractere organo-fizice. Deci, dacă 
sinuciderea ar varia într-adevăr în funcţie de rasă, ar trebui să admitem că 
ea este solidar legată de o anumită dispoziţie organică. Dar există oare 
această dependenţă ? 


Mai întîi, ce este o rasă ? Este foarte important să dăm o definiţie, 
pentru că nu numai oamenii obişnuiţi, ci chiar şi antropologii folosesc 
termenul cu sensuri destul de divergente. În toate formulele propuse se 
regăsesc, totuşi, două noţiuni fundamentale : asemănarea și filiaţia ; 
importanţa lor, însă, variază. 

S-a înțeles pînă acum prin rasă un grup de indivizi cu trăsături comune, 
care, în plus, datorează această similitudine de caractere unei origini 
comune. Cînd, sub influenţa unei cauze oarecare, se produce la unul sau 


! Wagner, Gesetzmăssigkeit. etc., p. 165 și urm. ; Morselli, p. 158 ; Oettingen, 
Moralstatistik. p. 160. 

mai mulţi subiecţi ai aceleiaşi generații sexuale o variaţie care îi distinge de 
restul speciei, şi cînd această variaţie, în loc să dispară la generaţia 
următoare, se fixează progresiv în organism datorită eredității, spunem că a 
luat naştere o rasă. În acest spirit, domnul de Quatrefages a putut defini rasa 
drept „ansamblul indivizilor asemănători, care aparţin aceleiași specii şi 
care transmit din generaţie în generaţie caracterele unei varietăţi primiti- 
ve 1 ”. Astfel înţeleasă, rasa s-ar distinge de specie în măsura în care 
cuplurile iniţiale ale raselor unei specii ar deriva, toate, dintr-un cuplu unic. 
Conceptul ar fi astfel delimitat net şi s-ar defini chiar prin procedeul special 
al filiaţiei, care i-a şi dat naștere. 

Din păcate, acceptînd această formulă, existenţa și domeniul unei rase 
s-ar stabili doar prin cercetări istorice şi etnografice, ale căror rezultate 
sînt întotdeauna îndoielnice ; discuţiile legate de origini dau naştere unor 
variante incerte. În plus, nu e sigur că există astăzi rase umane care să 
răspundă acestei definiţii căci, în urma încrucișărilor ce au avut loc în 
toate sensurile, fiecare din varietățile actuale ale speciei noastre derivă din 
origini diferite. Fără un alt criteriu ne va fi deci dificil să ştim ce raport 
există între sinucidere și diferitele rase, atît timp cît nu putem afla unde 
încep şi unde se termină acestea. De altfel, concepţia domnului de 
Quatrefages are dezavantajul de a anticipa greșit soluţia unei probleme pe 
care știința este departe de a o fi rezolvat. Această concepție presupune, 
într-adevăr, că trăsăturile caracteristice ale rasei s-au format în cursul 
evoluţiei și s-au fixat în organism doar sub influenţa eredității. Dar 
poligeniştii — o categorie de antropologi — contestă exact această concepție. 
După ei, umanitatea a apărut nu dintr-un cuplu unic așa cum susţine 
tradiţia biblică, ci a apărut fie simultan, fie consecutiv, în mai multe 
puncte distincte de pe glob. Cum aceste origini primitive s-au format 
independent unele de altele și în medii diferite, s-au diferențiat deci de la 
început, formînd fiecare cîte o rasă. Principalele rase nu s-au constituit, 
aşadar, graţie fixării progresive a variațiilor dobîndite, ci s-au format 
dintr-o dată. 

Dar discuţia rămîne deschisă și nu ar fi bine să introducem ideea de 
filiaţie sau înrudire în noţiunea de rasă. Ar fi mai bine să o definim prin 
atributele sale imediate, cele pe care le vede orice observator, şi să aminăm 
discuția despre origine. Rămîn, atunci, doar două caracteristici care o 
singularizează. În primul rînd, rasă înseamnă un grup de indivizi care 
prezintă asemănări. În al doilea rînd, aceste asemănări trebuie să fie 


l L'espèce humaine, p. 28, Paris, Felix Alcan. 

ereditare ; ele nu se referă la religie, profesie etc. Este un caracter care, in- 
diferent de modul cum s-a format la origine, este transmisibil prin ereditate. 
În acest sens spunea Prichard : „Sub numele de rasă se înţelege orice 
grupare de indivizi care prezintă caractere comune, transmisibile prin 
ereditate, originea acestor caractere nefiind luată în discuție”. Domnul 
Broca se exprimă aproape în aceiași termeni : „Varietăţile genului omenesc 
au primit numele de rase, ceea ce determină apariţia ideii de filiaţie mai 
mult sau mai puţin directă între indivizii aceleiași varietăţi, dar nu rezolvă 
problema înrudirii dintre indivizi din varietăţi diferite.” ! 

Astfel formulată, problema constituirii raselor devine solubilă. Numai 
că se dă termenului un sens atît de larg, încît devine imprecis. Nu mai 
desemnează doar ramurile cele mai importante ale speciei, diviziunile 
naturale și relativ stabile ale umanităţii, ci tipuri de orice fel. Din acest 
punct de vedere, orice grup de naţiuni ai căror membri prezintă similitudini 
parţial ereditare, în urma relaţiilor intime care durează de secole, ar 
constitui o rasă. Astfel se vorbeşte uneori de o rasă latină, de una anglo- 
saxonă etc. În plus, doar sub această formă rasele mai pot fi privite ca niște 
factori concreţi şi vii ai dezvoltării istorice. În amestecul de popoare, în 
creuzetul istoriei, marile rase, primitive şi fundamentale, s-au contopit atît 
de tare unele cu altele, încît şi-au pierdut orice individualitate. Chiar dacă 
nu au dispărut în totalitate, se mai regăsesc doar trăsături vagi, risipite, 
care nu se mai unesc decît în mod imperfect, fără să mai creeze fizionomii 
caracteristice. Un tip uman, constituit pe baza cîtorva informaţii, adesea 
nesigure, asupra înălțimii sau formei craniului, nu mai are suficientă 
consistenţă pentru a i se putea atribui o influenţă majoră asupra mersului 
fenomenelor sociale. Tipurile speciale şi mai puţin răspîndite, cărora le 
spunem rase în sensul larg al cuvîntului, au un relief mai bine conturat și 
au, obligatoriu, un rol istoric, de vreme ce sînt mai mult produsul istoriei 
decît al naturii. Dar ar trebui să fie definite obiectiv. Nu prea știm, de 
exemplu, în ce privinţe se deosebește rasa latină de cea anglo-saxonă. 
Diferitele considerente sînt, de fapt, lipsite de rigoarea științifică. 

Aceste observaţii preliminare ne avertizează că sociologul trebuie să 
fie foarte circumspect atunci cînd vrea să cerceteze influenţa raselor asupra 
unui fenomen social oarecare. Ar trebui în primul rînd să știe care sînt 
diferitele rase şi cum se deosebesc între ele. Rezerva este cu atît mai 
necesară cu cît ar fi posibil ca incertitudinea antropologiei să provină din 
faptul că termenul de rasă nu mai corespunde azi unui fapt bine definit. Pe 


l Articolul Anthropologie, din Dictionnaire al lui Dechambre, t. V. 

de o parte, rasele originale au doar o importanţă paleontologică, pe de altă 
parte, grupările restrînse pe care le numim astăzi rase par a fi popoare sau 
secţiuni de popoare, înfrăţite mai degrabă prin civilizaţie, decît prin sînge. 
Rasa astfel concepută ajunge aproape să se confunde cu naționalitatea. 


N 


Să admitem totuşi că există în Europa cîteva tipuri mai importante, 
cărora le cunoaștem caracterele generale, între care se repartizează popoa- 
rele și pe care le putem numi rase. Morselli a găsit patru asemenea grupări : 
tipul germanic, avînd drept varietăţi germanul, scandinavul, anglo- 
saxonul şi flamandul ; tipul celto-roman (belgieni, francezi, italieni, spani- 
oli) ; tipul slav şi tipul uralo-altaic. Cel din urmă l-am amintit doar, căci 
numără prea puţini reprezentanţi în Europa pentru a-i putea determina 
influenţa asupra sinuciderii (cuprinde doar ungurii, finlandezii și cîteva 
alte provincii rusești). În sensul descrescător al predispoziţiei către sinu- 
cidere, celelalte trei rase se clasează astfel : popoarele germanice, apoi 
cele celto-romane și cele slave !. 

Dar aceste diferenţe pot oare într-adevăr să fie atribuite acţiunii rasei ? 

Ipoteza ar fi valabilă dacă toate popoarele unei rase ar avea o tendinţă 
spre sinucidere de intensitate aproximativ egală. Dar, în realitate, există 
divergențe majore în acest sens. În timp ce slavii, în general, sînt puţin 
înclinați spre sinucidere, Boemia şi Moravia sînt niște excepţii. Prima 
numără 158 sinucideri la un milion de locuitori, a doua 136, în timp ce 
Croaţia are doar 30, Dalmația 14. La fel, dintre toate popoarele celto- 
rontane, Franţa se distinge cu 150 sinucideri la milionul de locuitori, deși 
în aceeași perioadă Italia număra cam 30, iar Spania chiar mai puţin. Este 
greu să admitem, aşa cum susţine Morselli, că o diferenţă atît de mare se 
poate justifica prin faptul că elementele germanice sînt mai numeroase în 
Franţa decît în orice altă ţară latină. Faptul că popoarele care prezintă 
aceste diferenţe sînt în același timp cele mai civilizate, ne face să ne 
întrebăm dacă nu cumva ceea ce diferenţiază societăţile și grupările așa-zis 
etnice este dezvoltarea inegală a gradului lor de civilizaţie ? 

Între popoarele germanice, diversitatea este chiar mai accentuată. Din 
cele patru popoare, trei sînt mult mai puţin înclinate către sinucidere decît 
slavii și latinii. Este vorba despre flamanzi (50 sinucideri la un milion de 


1 Nu ne referim la clasificările lui Wagner și Oettingen, care au fost aspru criticate și 
de către Morselli. 

locuitori), anglo-saxoni (70 1), iar dintre scandinavi, deși Danemarca 
prezintă 268 sinucideri la un milion de locuitori, Norvegia are doar 74,5, 
iar Suedia 84. Este deci imposibil să atribuim rasei rata sinuciderilor 
daneză, de vreme ce în cele două ţări în care rasa este cea mai pură, ea 
produce efecte contrarii În concluzie, dintre toate popoarele germanice, 
doar germanii au cu adevărat o înclinaţie spre sinucidere. L.uînd termenii 
într-un sens riguros, nu ar trebui să vorbim despre rasă, ci despre naţio- 
nalitate. Totuși, de vreme ce încă nu s-a demonstrat că nu există un tip 
germanic parţial ereditar, putem extinde sensul termenului și să spunem 
că, la popoarele de rasă germană, sinuciderea este mai frecventă decît în 
majoritatea societăţilor celto-romane, slave și chiar anglo-saxone sau 
scandinave. Dar aceasta este singura concluzie posibilă din cifrele care 
s-au dat și este singurul caz în care se poate presupune existenţa unei 
influenţe a caracterelor etnice. 

De fapt, pentru a putea atribui rasei înclinația către sinucidere a 
germanilor, nu este suficient să constatăm fenomenul în Germania, căci 
el ar putea să fie determinat de natura proprie a civilizaţiei din această țară. 
Ar trebui să demonstrăm că predispoziția este legată de o stare ereditară a 
organismului german, că este o trăsătură permanentă a acestui tip, şi că 
persistă în orice mediu social. Vom cerceta dacă în afara graniţelor 
Germaniei, atunci cînd este asociat vieţii altor popoare şi aclimatizat în 
alte civilizaţii, germanul își menţine această caracteristică. 

Pentru a răspunde problemei, Austria ne oferă o experienţă deja 
existentă. Aici germanii sînt amestecați, în proporţii diferite, în funcţie de 
provincie, cu o populaţie cu origini etnice diferite. Să vedem deci dacă 
prezenţa lor determină creşterea numărului de sinucideri. Tabelul VII 
indică proporţia elementelor germanice în cadrul populaţiei și rata medie a 
sinuciderilor în perioada 1872-1877. Diferenţierea raselor s-a făcut după 
natura idiomurilor folosite ; chiar dacă nu este de o exactitate deosebită, a 
fost totuși criteriul cel mai sigur de care ne-am putut servi. 

În acest tabel, preluat de la Morselli, ne este imposibil să observăm 
vreo influenţă a germanilor. Boemia, Moravia și Bucovina, care au între 
37% şi 9% germani, prezintă o medie a sinuciderilor (140) superioară 
celei din Stiria, Carintia și Silezia (128), unde germanii sînt în mare 
majoritate. lar aceste trei provincii depășesc în privința ratei sinuciderilor, 
deși numără o importantă minoritate slavă, unicele trei provincii cu 


1 Pt a A 3 ad a EUiA à x 
Pentru a justifica aceste cifre, Morselli presupune. fără dovezi, că în Anglia există 
numeroase elemente celtice, şi că flamanzi sînt influenţaţi de climă. 

Tabelul VII 
Compararea provinciilor austriece din punctul de vedere al sinuciderii 


Numărul de 


i Rata sinuciderilor la un 
germani la 


milion de locuitori 


Austria Inferioară 
Austria Superioară 
Salzburg 

Tirolul Transalpin 


Provincii 
pur 
germane 


Carintia 
Stiria 
Silezia 


În majoritate 


germani 


Minoritate Boemia 
germană Moravia 
puternică Bucovina 

Galicia 

Tirolul Cisalpin 

Litoral 

Camiola 

Dalmația 


Minoritate 
germană 
slabă 


populaţie în totalitate germană : Austria Superioară, Salzbourg și Tirolul 
Transalpin. Este adevărat că Austria Inferioară are cele mai multe sinu- 
cideri, dar ele nu pot fi atribuite populaţiei germane, care este inferioară 
ca număr celei din celelalte trei provincii din această grupă. Adevărata 
cauză este faptul că în Austria Inferioară se găseşte Viena, iar acolo, ca în 
orice capitală, numărul sinuciderilor este enorm (în 1876 erau 320 
sinucideri la un milion de locuitori). Invers, numărul mic de sinucideri din 
Carniola, Dalmația și Litoral nu se datorează slabei minorităţi germane, 
de vreme ce în Galicia și Tirolul Cisalpin, unde nu sînt mai mulţi germani, 
numărul morţilor voluntare este de două pînă la cinci ori mai mare. Dacă 
am calcula rata medie a sinuciderilor pentru ansamblul celor 8 provincii 
cu minoritate germană, am obţine 86, ceea ce este comparabil cu situaţia 
din Tirolul Transalpin (cu totalitate germană) și mai mare decît în Carintia 
sau Stiria (majoritate germană). Astfel, dacă germanul și slavul trăiesc în 
același mediu social, tendința lor spre sinucidere este aproape identică. În 

consecinţă, diferenţele care apar atunci cînd cele două tipuri trăiesc în alte 
condiţii nu depind de rasă. 

Situaţia este asemănătoare în ceea ce privește rasele germanică şi 
latină. Ele convieţuiesc, de exemplu, în Elveţia. Cincisprezece cantoane 
sînt germane în totalitate sau parțial ; media sinuciderilor în aceste regiuni 
este de 186 (în anul 1876). În cele cinci cantoane care au majoritate 
franceză, media sinuciderilor este de 255 (Valais, Fribourg, Neuchâtel, 
Geneva, Vaud). Dar cantonul cu cele mai puţine sinucideri — Valais (10 
sinucideri la un milion de locuitori) — este chiar cantonul cu cei mai mulţi 
germani (319 germani la mia de locuitori). Neuchâtel, Geneva și Vaud, în 
schimb, deşi au o populaţie aproape în totalitate latină, prezintă medii de 
sinucideri de 486, 321 și 371 respectiv. 

Pentru a permite factorului etnic să-și manifeste mai ușor influența — 
dacă aceasta există — am încercat să eliminăm factorul religios ce ar putea 
masca această influență. Am comparat astfel cantoanele germane cu cele 
franceze de aceeași confesiune. Rezultatele au confirmat concluziile ante- 
rioare : 


Cantoane elveţiene 


Catolici germani 87 sinucideri | Protestanţi germani 293 sinucideri 
Catolici francezi 83 sinucideri | Protestanţi francezi 456 sinucideri 


Deși în prima grupă diferenţa este aproape nulă, în cea de-a doua 
francezii deţin superioritatea. 

Faptele demonstrează deci că, dacă germanii se omoară mai mult decît 
orice alt popor, acest lucru nu se datorează rasei, ci civilizaţiei în sînul 
căreia se dezvoltă. Totuşi, printre dovezile aduse de Morselli pentru a 
stabili influența rasei, există una care, la prima vedere, ar putea părea 
concludentă. Poporul francez rezultă din amestecul a două rase principale : 
celții și Kymrii, care, încă de la origine, se deosebeau unii de alţii prin 
statură. Chiar în epoca lui Iulius Cezar, Kymrii erau vestiți prin statura lor 
înaltă. Tot datorită taliei, Broca a reușit să determine în ce fel sînt distribuite 
astăzi pe teritoriul francez cele două rase ; a stabilit astfel că populaţia de 
origine celtică este preponderentă în sudul Loarei, iar cea de origine 
kymrică în nordul acesteia. Această „hartă etnografică” este oarecum 
asemănătoare cu cea a sinuciderilor, dacă ne amintim că valorile ridicate 
ale ratei sinuciderilor sînt grupate în zonele nordice, iar cele minime în 
Centrul și sudul ţării. Morselli a mers însă mai departe. El a crezut că se 
poate dovedi că sinuciderile în Franţa depind de modul de distribuţie a 


56 Emile Durkheim 


elementelor etnice. Pentru a demonstra această afirmaţie, a constituit şase 
grupe de departamente și a calculat pentru fiecare din ele media sinuci- 
derilor şi media recruţilor respinşi pe motivul staturii necorespunzătoare. 
Este de fapt o modalitate indirectă de a măsura talia medie a populaţiei 
respective, deoarece această talie creşte invers proporțional cu numărul 
recruţilor respinşi. Cele două medii calculate se dovedesc a fi într-un raport 
invers : există cu atît mai multe sinucideri, cu cît talia medie este mai 
mare 2, 

O corespondenţă atît de riguroasă ar putea fi explicată doar prin 
influenţa rasei. Dar modul în care Morselli a ajuns la acest rezultat ne 
permite să-l contestăm. Într-adevăr, el a considerat drept bază a compa- 
raţiei cele șase grupe etnice alcătuite de Broca 2 după gradul presupus al 
purității celor două rase : celtică şi Kymrică. Dar, oricare ar fi autoritatea 
acestui din urmă savant, problemele legate de etnografie sînt prea com- 
plexe şi lasă prea mult loc interpretărilor diverse și ipotezelor contra- 
dictorii pentru ca o clasificare ce rezultă din ele să fie riguroasă. Nu ne mai 
rămîne decît să vedem pe cîte prezumţii istorice — mai mult sau mai puţin 
empirice — s-a bazat în cercetările sale ; iar dacă din acestea rezultă că în 
Franţa există două tipuri antropologice complet distincte, atunci existența 
tipurilor intermediare şi divers nuanţate, pe care a crezut că le recunoaște, 
este încă și mai îndoielnică 3. Să lăsăm deoparte acest tabel sistematic, dar 
prea ingenios poate, şi să clasificăm departamentele în funcţie de talia 
medie a populaţiei (adică în funcţie de numărul mediu al recruţilor respinși 
din motive de statură) ; alăturînd media corespunzătoare a sinuciderilor 
din fiecare grupă, vom obţine rezultatele din tabelul de mai jos, ce diferă 
sensibil de rezultatele lui Morselli. 

Rata sinuciderilor nu crește regulat, proporţional cu preponderența 
relativă a elementelor kymrice sau presupuse a fi kymrice ; prima grupă 
numără mai puţine sinucideri decît a doua și doar cîteva în plus faţă de a 


! Morselli, op. cit., p. 189. 

2 Mémoires d'anthropologie, t. 1, p. 320. 

3 Pare incontestabilă existența a două mari grupuri regionale : unul format din 15 
departamente nordice, unde predomină persoane de talie înaltă (39 respinși la nia de 
recruți), celălalt format din 24 de departamente din centrul și vestul țării, unde 
predomină persoanele de statură joasă (între 98 și 130 de respinși la mia de recruți). 
Dar această diferenţă este oare o consecinţă a rasei ? Este o întrebare la care ese greu 
să răspundem. Dacă ne gîndim că talia medie în Franţa s-a schimbat mult în 30 de ani, 
că numărul celor respinși la recrutare din acest motiv s-a modificat de la 92,8) %o în 
1831 la 59, 40 %o în 1860, vom fi îndreptăţiţi să ne întrebăm dacă un caracteratit de 
mobil cum este statura poate fi un criteriu sigur pentru a distinge între ele acel: tipuri 
relativ constante pe care le numim rase. 

Tabelul VIII 


Departamente cu talie înaltă Departamente cu talie joasă 


Nr. recruți | Rata medie a Nr. recruți Rata medie a 
respinşi sinuciderilor espinşi sinuciderilor 


Sub 40 115 
Prima grupă i Prima grupă (fără Sena 
(9 departamente) pe anl (22 departamente) 101) 


A doua grupă A doua grupă 
grup 
(8 departamente (12 departamente 


A treia grupă A treia grupă 
(17 departamente) (14 departamente) 


Media generală | Sub 60 


treia. Grupele cu populaţie de talie joasă sînt aproape la același nivel în 
ceea ce priveşte sinuciderile 1, chiar dacă sînt inegale în raport cu statura. 
Cifrele arată clar că, din ambele puncte de vedere — al sinuciderilor şi al 
staturii — Franţa este împărţită în două jumătăţi : una nordică, unde 
sinuciderile sînt numeroase și staturile înalte, cealaltă centrală, unde talia 
este mai joasă, iar sinuciderile mai rare, fără ca cele două progresii să fie 
perfect paralele. Cu alte cuvinte, cele două mase regionale distinse pe 
harta etnografică se regăsesc şi pe cea a sinuciderilor ; dar coincidenţa este 
valabilă doar la modul general, ea încetînd să mai existe în profunzimea 
variațiilor pe care le prezintă cele două fenomene. 

Odată adusă la proporţiile sale reale, această coincidenţă nu mai 
constituie o dovadă în sprijinul elementelor etnice ; rămîne doar un fapt 
Curios, insuficient pentru a demonstra o lege. Poate fi determinată doar de 
simpla interferență a unor factori independenţi. Pentru a o putea atribui 
influenței raselor ar trebui, cel puţin, să fie confirmată și chiar provocată 
de alte fapte. Dar ea este, de fapt, contrazisă de consideraţiile ce urmea- 
ză. 


EREI E RE NP sa 
! Mai ales dacă exceptăm Sena care, datorită condiţiilor sale deosebite, nu este cu 
adevărat comparabilă cu alte departamente. 

l. Ar fi ciudat ca un tip colectiv, cum este cel al germanilor, a cărui 
existenţă este incontestabilă și care are pentru sinucidere o afinitate atît de 
puternică, să înceteze să se manifeste imediat ce se modifică circum- 
stanțele sociale, și ca un tip problematic pe jumătate, cum este cel a] 
celților sau al vechilor belgieni, din care au rămas doar rare vestigii, să 
aibă astăzi o acţiune încă eficace asupra acestei tendinţe. Există o diferenţă 
prea mare între extrema generalitate a caracterelor care le perpetuează 
amintirea și specialitatea complexă a unei astfel de înclinații. 

2. Vom vedea mai tîrziu că sinuciderea era frecventă la vechii celți !. 
Aşadar, dacă la popoarele presupuse a fi de origine celtică sinuciderea 
este astăzi un fenomen rar, atunci schimbarea nu s-a produs în virtutea 
unei proprietăţi congenitale a rasei, ci datorită circumstanțelor exterioare 
care s-au modificat. 

3. Celţii și kymrii nu sînt rase primitive și pure ; ei s-au afiliat „prin 
sînge, limbă și credinţă” 2. Şi unii şi alţii sînt varietăţi ale acelei rase de 
oameni blonzi şi înalţi care s-au răspîndit treptat în toată Europa, fie prin 
invazie în masă, fie prin pătrunderi succesive. Singura diferenţă de natură 
etnografică este că celții, amestecîndu-se cu rasele brune și scunde ale 
sudului, s-au îndepărtat mai mult de tipul comun. Prin urmare, dacă 
predispoziția mai accentuată spre sinucidere a rasei kymri ar avea cauze 
etnice, atunci s-ar datora faptului că la ei rasa primitivă s-a alterat mai 
puţin. Dar atunci ar trebui ca, şi în afara Franţei, odată cu accentuarea 
caracterelor proprii rasei, să crească și rata sinuciderilor. Dar nu este deloc 
aşa. În Norvegia oamenii sînt cei mai înalţi din Europa (1,72 m) şi se 
consideră, de altfel, că rasa lor este originară din nord, mai exact de pe 
malurile Mării Baltice, unde s-a şi conservat cel mai bine. Dar rata 
sinuciderilor nu este deloc ridicată în Peninsula Scandinavă, după cum nu 
este ridicată nici în Olanda, Belgia sau Anglia, unde rasa și-a menţinut 
totuși puritatea mai mult decît în Franța 3. 

De altfel, distribuţia geografică a sinuciderilor franceze poate fi 
explicată fără a se face apel la influenţele obscure ale rasei. Ştim că Franţa 
este divizată, atît din punct de vedere moral, cît și etnologic, în două părți 
distincte, care nu au interferat încă total. Oamenii din centru și din sud 
şi-au păstrat umorul și un stil de viaţă care le este propriu, și datorită căruia 
nu sînt influenţaţi de ideile și moravurile nordului. Dar focarul și izvorul 


1 V. mai jos Cartea a doua, Cap. IV. 
2 Broca, op. cit., t. I, p. 394. 
3 V. Topinard, Anthropologie, p. 464. 


p 


Despre sinucidere 59 


civilizaţiei franceze se găseşte în nord, ea fiind un element organic al 
nordului țării. Aşa cum vom vedea mai tîrziu, civilizația conține cauzele 
rincipale ale sinuciderii în rîndul francezilor. În consecință, limitele 
geografice ale sferei de influență a civilizaţiei sînt şi limitele zonei cu cele 
mai multe sinucideri. În aceste condiții, cauza pentru care francezii din 
nord se sinucid mai mult decît cei din sud nu ţine de temperamentul lor 
etnic, ci de faptul că în nord s-au acumulat cu precădere condiţiile sociale 
care determină sinuciderea. 

Consideraţiile etnografice nu ar putea descifra nici misterul dualității 
morale a francezilor ; felul în care ea s-a produs și s-a menţinut este o 
problemă de istorie. (...) Între tipul nordic şi cel meridional nu poate exista 
un antagonism atît de puternic, încît secole de viață comună să nu-l poată 
înfrînge. (...) Probabil că, din motive istorice, spiritul provincial și 
tradiţionalismul local au rămas mai puternice în sud, în timp ce, în nord, 
necesitatea de a înfrunta un duşman comun, o strînsă solidaritate de 
interese şi contacte mai frecvente au apropiat popoarele mai repede şi le-au 
contopit existenţa. Şi tocmai această egalizare morală a reușit să trans- 
forme nordul în locul de origine al unei civilizaţii intense, făcînd mai 
activă circulaţia oamenilor, a ideilor şi a bunurilor 1. 


II 


Teoria conform căreia rasa ar fi un factor important al înclinaţiei către 
sinucidere presupune implicit că sinuciderea este ereditară ; în caz contrar, 
nu ar putea avea un caracter etnic. Dar este oare demonstrată ereditatea 
sinuciderii ? Problema merită a fi discutată, pentru că are propria ei 
importanţă, în afara legăturii pe care o are cu teoria precedentă. Dacă s-ar 
dovedi că tendinţa spre sinucidere se transmite din generaţie în generaţie, 
atunci ar însemna că ea depinde de o anumită stare organică. 

Vom preciza mai întîi sensul cuvintelor folosite. Cînd spunem că 
sinuciderea este ereditară, ne gîndim oare doar la faptul că urmașii sinu- 
cigașilor, moștenind spiritul părinţilor, sînt înclinați să se comporte la fel 
ca ei în împrejurări similare ? În acești termeni, afirmaţia ar fi incontes- 


l! Același fenomen s-a petrecut și în Italia, unde rata sinuciderilor este mai mare în 
nord și mai mică în sud, și unde înălțimea medie a populaţiei este net superioară în 
nord față de sud. Civilizaţia actuală a Italiei este de origine piemonteză ; populaţia 
Piemonteză este caracterizată, ca și în Franţa, printr-o înălțime mai mare decit a 
populațiilor meridionale. Cifra maximă se întîlnește în Toscana și Veneţia (1,65 m), 
lar minimum — în Calabria (1,60 m). 

tabilă, dar inutilă, dovedind că nu sinuciderea este ereditară, ci doar 
temperamentul general ce poate predispune subiecţii către acest sfîrșit, 
dar nu-i obligă s-o facă. Am văzut deja cum acea constituţie individuală 
care favorizează în cea mai mare măsură apariţia fenomenului — neu- 
rastenia, cu diferitele ei forme — nu justifică şi nu determină în nici un fel 
variațiile pe care le prezintă rata sinuciderilor. Psihologii au vorbit despre 
ereditate într-un sens cu totul diferit. Este vorba despre situaţia în care 
tendinţa de a se sinucide ar trece direct și integral de la părinți la copii, 
determinînd apariţia sinuciderii cu un adevărat automatism. Această 
tendință ar consta într-un mecanism psihologic aproape autonom, destul 
de asemănător cu o monomanie, ceea ce l-ar face să depindă esenţial de 
cauze individuale. 

Dar cercetarea demonstrează oare existenţa unei asemenea eredități ? 
Este adevărat că se observă uneori cazuri în care sinuciderea se repetă în 
cadrul aceleiaşi familii cu o regularitate deplorabilă. Unul dintre exem- 
plele cele mai frapante a fost citat de Gall : „Domnul G..., proprietar, lasă 
celor şapte copii o avere de două milioane ; şase dintre aceștia rămîn la 
Paris sau în împrejurimi, păstrîndu-și sau sporindu-și chiar capitalul 
moștenit. Cu toții se bucură de o sănătate de fier, fiind ocoliţi de necazuri 
şi greutăţi. Dar toţi cei șapte fraţi se vor sinucide, pe parcursul a 40 de 
ani”. ! Esquirol a cunoscut un comerciant, tată a șase copii, dintre care 
patru s-au sinucis, iar al cincilea a făcut încercări repetate 2. Se întîlnesc și 
alte cazuri în care părinţii, copiii şi nepoţii au sfîrşit la fel. Dar exemplul! 
fiziologilor trebuie să ne înveţe să nu tragem prematur concluzii în 
problema eredității, ci s-o tratăm cu circumspecţie. Există multe cazuri în 
care ftizia atacă generaţii succesive și totuși savanții ezită încă să admită 
că această boală ar fi ereditară. Explicaţia contrară pare chiar mai pro- 
babilă. Apariţia repetată a maladiei la aceeași familie poate să se datoreze 
nu caracterului ereditar al bolii propriu-zise, ci temperamentului general 
care favorizează apariţia și fecundarea bacilului generator de boală. Ceea 
ce se transmite, în acest caz, nu este boala, ci terenul propice dezvoltării 
ei. Pentru a respinge definitiv această ipoteză ar trebui să se poată cel puţin 
demonstra că bacilul Koch se întilneşte la fetus. Aceeaşi rezervă se impune 
și în problema de care ne ocupăm. Pentru a rezolva chestiunea eredității, 
nu este suficient să cităm cîteva fapte favorabile ei, ci ar trebui ca faptele 
citate să fie suficient de numeroase pentru a nu fi atribuite unei coinciden- 


1 Sur les fonctions du cerveau, Paris, 1825. 
2 Maladies mentales, t. I, p. 582. 

te, să nu poată fi explicate altfel și să nu fie contrazise de o altă observaţie. 
Este oare satisfăcută această triplă definiţie ? 

Exemplele citate nu sînt rare, într-adevăr. Dar ar trebui să determinăm 
şi proporţia dintre sinuciderile presupuse a fi ereditare și ansamblul 
morţilor voluntare. Dacă pentru o fracțiune relativ ridicată din cifra totală 
a sinuciderilor s-ar dovedi existența unor antecedente ereditare, atunci am 
putea admite între cele două elemente un raport de cauzalitate, după care 
sinuciderea ar avea tendința să se transmită ereditar. Dar dacă dovada 
lipsește, ne putem întreba dacă nu cumva cazurile citate sînt datorate unei 
combinaţii fortuite de cauze diferite. Cercetările care ar putea rezolva clar 
această chestiune nu s-au realizat însă niciodată amănunţit. Puținele 
informaţii de care dispunem n-au un caracter demonstrativ, ba chiar sînt 
contradictorii într-o anumită măsură. Din 39 de alienaţi cu tendinţă spre 
sinucidere, observați și analizaţi de doctorul Luys în sanatoriul său, unul 
singur avea cazuri similare în familie 1. Din 265 de alienaţi, Brierre de 
Boismont a găsit doar 11 (deci 4%) ai căror părinți se sinuciseseră, la 
rîndul lor. Proporția stabilită de Cazauvieilh este mai ridicată : 13 bolnavi 
din 60 aveau antecedente ereditare (deci 28%) 2. După statistica bavareză, 
singura care înregistrează influența eredității, aceasta se ridică la aproxi- 
mativ 13% 3, între 1857-1866. 

Oricât de puţin revelatoare ar fi faptele, ipoteza eredității ar căpăta o 
oarecare autoritate din chiar neputinţa de a găsi o altă explicaţie. Dar există 
cel puţin două alte cauze ce ar putea produce același efect. 

În primul rînd, aproape toate observaţiile au fost făcute de specialiști 
asupra grupurilor de alienaţi. Or, alienarea mintală este boala care se 
transmite cel mai frecvent. Putem să ne întrebăm deci dacă nu este cumva 
vorba de transmiterea ereditară a alienării mintale şi, odată cu aceasta, a 
tendinței spre sinucidere, care este un simptom frecvent, dar accidental, 
al bolii. Întrebarea e cu atît mai justificată cu cît, după declaraţiile tuturor 
observatorilor, cazurile favorabile ipotezei de ereditate s-au întîlnit, în 
majoritate sau chiar în totalitate, doar la sinucigașii alienaţi 4. Ereditatea 
joacă, în aceste condiţii, un rol important, dar nu mai este vorba de o 
creditate a sinuciderii, ci a afecțiunii mintale în generalitatea sa, a tarei 
nervoase pentru care sinuciderea este o consecinţă posibilă. Dacă un 
nefericit în a cărui familie există şi nebuni și sinucigași se omoară, n-o 


i Suicide, p. 197. 

? Suicide, p. 17-19. 

? După Morselli, p. 410. 

4 Brierre de Boismont, op. cit., p. 59 ; Cazauvieilh, op. cit., p. 19. 

face pentru că părinţii săi s-au sinucis, ci pentru că aceştia erau nebuni. 
Aşa cum tulburările mintale se transformă transmiţindu-se, așa cum 
melancolia ascendenţilor, de exemplu, devine delir cronic sau nebunie 
instinctivă la descendenţi, tot așa este posibil ca mai mulţi membri ai 
aceleiași familii să se omoare, iar aceste sinucideri, provenite fiind din 
nebunii diferite, să corespundă unor categorii diferite. 

Această primă cauză posibilă nu explică totuși toate cazurile. Nu s-a 
demonstrat, pe de o parte, că sinuciderea se repetă doar la familiile de 
alienaţi, iar pe de altă parte, în unele din aceste familii, sinuciderea pare 
să fie într-o stare endemică, deși alienarea mintală nu implică obligatoriu 
acest lucru. Nu orice nebun doreşte să se omoare. De unde provin atunci 
nebunii predestinaţi parcă sinuciderii ? Există evident un alt factor, care 
nu ţine de ereditate ; puterea contagioasă a exemplului este suficientă 
pentru a-l produce. 

Vom vedea, într-adevăr, într-un capitol viitor, că sinuciderea este 
molipsitoare. Procesul este mai frecvent la indivizii a căror constituţie îi 
face accesibili sugestiilor de orice fel și ideii de sinucidere, în special. Ei 
sînt înclinați să reproducă tot ceea ce îi uimește, dar mai ales să repete un 
act pentru care au deja o oarecare predispoziţie. Această dublă condiţie 
este îndeplinită la subiecţii alienaţi sau doar neurastenici, ai căror părinţi 
s-au sinucis. Slăbiciunea nervoasă îi face ușor de hipnotizat şi, în același 
timp, îi face să accepte uşor ideea de a-şi lua singuri viaţa. Nu este nimic 
uimitor în faptul că amintirea sau spectacolul tragicului sfîrşit al celor 
apropiaţi devine pentru ei sursa unei obsesii sau a unui impuls irezistibil. 

Această explicaţie este la fel de satisfăcătoare ca și ipoteza eredității, 
dar în plus, rezolvă şi cazuri neelucidate pînă acum. În familiile cu multe 
sinucideri, se întîmplă deseori ca acestea să fie identice unele cu altele : au 
loc la aceeaşi vîrstă și în aceeași manieră (toţi sinucigaşii unei familii aleg 
spînzurătoarea, în altă familie toţi se asfixiază, iar în alta se aruncă din 
locuri înalte). Uneori, asemănarea merge mai departe, ca într-un caz 
deseori citat, în care aceeași armă a servit întregii familii, pe o perioadă de 
mai mulţi ani 1. Unii au considerat că similitudinea este o dovadă în plus a 
eredității. Dar dacă e greu să faci din sinucidere o entitate psihologică 
distinctă, atunci e cu atît mai greu să admiţi că există tendinţe spre 
spînzurare ori împușcare. Faptele demonstrează mai degrabă că influenţa 
contagioasă a sinuciderilor petrecute în familie asupra spiritului supravie- 
țuitorilor este foarte mare. Pentru a ajunge să reproducă atît de fidel fapta 


! Ribot, L heredite, p. 145, Paris, Felix Alcan. 

înaintaşilor este necesar ca amintirea acesteia să-i obsedeze și să-i per- 
secute. Explicaţia este cu atît mai verosimilă cu cît numeroase cazuri în 
care nu poate fi vorba de ereditate, ci singura cauză este molipsirea, au 
acelaşi caracter. În epidemiile despre care vom vorbi mai tîrziu, diferitele 
sinucideri sînt aproape întotdeauna uimitor de asemănătoare. Am spune că 
unele sînt copiile altora. Toată lumea cunoaște cazul celor 15 invalizi care, 
în 1772, s-au spînzurat pe rînd și într-o perioadă scurtă de timp, de același 
cîrlig dintr-un pasaj întunecos. Odată cîrligul scos, epidemia s-a sfîrșit. La 
fel, în tabăra din Boulogne, un soldat s-a împușcat într-o gheretă, fiind 
urmat în cîteva zile de mai mulţi imitatori. Seria sinuciderilor a încetat 
cînd ghereta a fost arsă. În aceste exemple, influenţa preponderentă a 
obsesiei este evidentă, de vreme ce accidentele au încetat odată cu 
dispariţia obiectului material care întreținea amintirea. Atunci cînd sinu- 
ciderile par să reproducă toate același model, și derivă unele din altele, 
este normal să fie atribuite molipsinii, cu atit mai mult cu cît aceasta atinge 
valoarea maximă a intensității în familiile în care totul determină accen- 
tuarea fenomenului. 

De altfel, mulţi dintre subiecţi au sentimentul că, repetînd fapta 
rudelor lor, cedează în faţa exemplului. Este și cazul unei familii observate 
de Esquirol : „Cel mai tînăr dintre fraţi, avînd 26-27 de ani, devine 
melancolic şi se aruncă de pe acoperișul casei. Un al doilea frate, care îl 
îngrijea, își reproşează această moarte, face mai multe tentative de 
sinucidere şi moare un an mai tîrziu, după cîteva încercări repetate... Un 
al patrulea frate, medic, se omoară după ce, cu doi ani înainte, îmi 
mărturisise cu o disperare înspăimîntătoare că nu va scăpa de soarta care-l 
aşteaptă.” 1 Moreau citează un alt fapt. Un alienat al cărui frate și unchi se 
omorîseră, era contaminat de predispoziția la sinucidere. Un frate care-l 
vizitase la Charenton era disperat de ideile oribile pe care le auzise şi nu 
mai putea scăpa de convingerea că și el va avea același sfîrșit 2. Un bolnav 
i-a făcut lui Brierre de Boismont mărturisirile următoare : „Pînă la 53 de 
ani m-am simţit bine ; nu aveam necazuri, aveam un caracter destul de 
vesel, pînă cînd, acum trei ani, am început să am gînduri negre... După 
trei luni, nu-mi mai dădeau pace și în fiecare moment îmi venea să-mi pun 
capăt zilelor. N-am să vă ascund că fratele meu s-a sinucis la 60 de ani ; 
această problemă nu m-a preocupat niciodată în mod serios, dar, la 56 de 
ani, amintirea evenimentului a revenit, iar acum nu mă mai părăsește nici- 


aea NI AIE 
! Lisle, op. cit., p. 195. 
Brierre, op. cit., p. 57. 

odată.” Dar unul din exemplele cele mai revelatoare este prezentat de 
Falret. O tînără de 19 ani află că „unchiul său din partea tatălui s-a sinucis. 
Noutatea a tulburat-o grozav : auzise că nebunia este ereditară şi ideea că 
ar fi posibil să ajungă și ea cîndva într-o astfel de stare începe curînd să o 
obsedeze... Era deja în această situaţie, cînd tatăl său își ia și el viaţa. Din 
acest moment fata capătă convingerea că este destinată unei morţi vio- 
lente. Nu mai este preocupată decît de apropiatul său sfîrșit şi repetă fără 
încetare : «Trebuie să mor ca tatăl și ca unchiul meu, sîngele meu este deci 
contaminat !» Comite o tentativă de sinucidere. Dar omul pe care-l credea 
tatăl său nu era, de fapt, tatăl natural. Pentru a-şi elibera fiica de obsesii, 
mama îi mărturiseşte adevărul şi-i aranjează o întîlnire cu adevăratul tată. 
Asemănarea fizică este atît de mare, încît îndoiala bolnavei se risipește 
imediat. De atunci, fata renunţă la orice idee de sinucidere, veselia îi 
revine progresiv, iar sănătatea i se reface complet.” ! 

Pe de o parte, deci, cazurile cele mai favorabile ipotezei de ereditate a 
sinuciderii nu sînt suficiente pentru a-i demonstra existenţa, pe de altă 
parte se pretează și altei explicaţii. Mai mult însă, anumite elemente sta- 
tistice, a căror importanţă a scăpat probabil psihologilor, nu se împacă 
deloc cu ipoteza unei transmisii ereditare propriu-zise. lată care sînt aceste 
elemente : 

1. Dacă există un determinism organo-psihic, de origine ereditară, 
care îi predestinează pe oameni sinuciderii, ar trebui să afecteze ambele 
sexe. Cum sinuciderea nu are nimic sexual prin ea însăși, nu ar trebui să 
apară mai mult la băieţi decît la fete. În realitate, știm că sinuciderea 
printre femei este mult mai rară și reprezintă o mică fracțiune din numărul 
sinuciderilor printre bărbaţi. Nu așa ar trebui să fie, dacă ereditatea ar juca 
rolul important ce i se atribuie. 

Să spunem oare că femeile moştenesc în aceeași măsură ca și bărbaţii 
predispoziția spre sinucidere, dar că moștenirea lor este neutralizată de 
condiţiile sociale specific feminine ? Dar ce putem gîndi despre o ereditate 
care, în majoritatea cazurilor, rămîne latentă, decît că ea constă dintr-o 
vagă Virtualitate, a cărei existenţă nu este de fapt demonstrată ? 

2. Referindu-se la ereditatea ftiziei, Grancher spune : „Putem foarte 
bine să admitem ipoteza eredității într-un asemenea caz (este vorba despre 
O ftizie declarată la un copil de trei luni)... Dar este deja mult mai puţin 
sigur că tuberculoza ar data din timpul vieţii intrauterine, atunci cînd ea 
izbucnește la 15 sau 20 de luni după naștere, fără ca vreun element să fi 


1 Luys, op. cit., p. 201. 

indicat existența unei tuberculoze latente... Ce s-ar putea spune atunci 
despre cazurile de tuberculoză apărute la 15, 20 sau 30 de ani după 
naștere ? Chiar presupunînd că ar fi existat încă de la începutul vieţii o 
leziune, aceasta nu și-ar fi pierdut virulenţa după un timp atît de lung ? 
Este oare natural să dăm toată vina pe acești microbi-fosilă mai mult decît 
pe bacilii faţă de care subiectul este expus de-a lungul vieţii sale ?” * 
Într-adevăr, pentru a avea dreptul să susţii ipoteza eredității unei afecţiuni, 
în lipsa unei dovezi hotărîtoare că germenele există la fetus sau la copilul 
nou-născut, ar trebui cel puţin să se demonstreze că afecțiunea respectivă 
apare frecvent la copiii mici. lată de ce ereditatea este considerată drept 
cauză fundamentală a acelei nebunii speciale care se manifestă în copilăria 
mică şi care a fost numită, exact din acest motiv, nebunie ereditară. Koch 
a demonstrat că în cazurile în care nebunia este influenţată de ereditate, 
fără a fi fost determinată în exclusivitate de aceasta, are un caracter de 
precocitate mult mai pronunţat decît în cazul cînd bolnavul nu are 
antecedente cunoscute de acest fel 2. Este adevărat că există caractere con- 
siderate ereditare și care nu se manifestă, totuși, decît la vîrste mai 
înaintate : barba, excrescenţele osoase. Astfel de întirzieri pot fi explicate 
prin ereditate doar atunci cînd manifestarea caracterelor respective depin- 
de de o stare organică ce se constituie doar în cursul evoluţiei individuale. 

În cazul funcţiilor sexuale, de exemplu, ereditatea poate produce 
efecte vizibile doar la pubertate. Dar dacă proprietatea transmisă este 
posibilă la orice vîrstă, ea ar trebui să se manifeste imediat. Prin urmare, 
cu cît este mai lungă perioada pînă la apariţia unui caracter, cu atît sîntem 
mai îndreptăţiţi să considerăm că influenţa eredității se reduce la o slabă 
predispoziţie către producerea caracterului. Ori în cazul tendinței spre 
sinucidere, nu avem motive să considerăm că aceasta ar fi solidară cu un 
anumit stadiu al dezvoltării organice. Atît timp cît constituie un mecanism 
bine definit, care poate să se transmită integral, ar trebui să-și facă apariţia 
încă din primii ani de viaţă. 

În realitate, lucrurile stau exact invers : sinuciderea este extrem de 
rară la copii. Conform statisticii lui Legoyt, în perioada 1861-1875, 
existau în Franța 4, 3 sinucideri de băieţi la un milion de copii sub 16 ani și 
1,8 sinucideri de fete. În Italia, după Morselli, cifrele sînt chiar mai 
scăzute : sub 1, 25 cazuri la băieți și sub 0, 33 cazuri la fete (la un milion de 
copii), între 1866-1875. Proporţiile sînt aproximativ aceleași în toate 


; Dictionnaire encyclopédique des sciences méd., art. Phtisie, t. LXXVI, p. 542. 
Op. cit, p. 170-172. 

țările. Vîrsta cea mai mică la care apar cazuri de sinucidere este de cinci 
ani, ele fiind cu totul excepţionale. Nici în privinţa lor nu poate fi admisă 
ipoteza eredității. Nu trebuie uitat faptul că și copiii sînt plasați sub 
acțiunea cauzelor sociale, care îi pot împinge la o asemenea faptă. O 
dovadă ar fi constatarea că sinuciderile la copii variază în funcţie de mediul 
social, fiind mai numeroase în marile orașe 1. Viaţa socială începe pentru 
micul citadin mai devreme decît pentru orice alt copil. Repede integrat în 
mişcările civilizaţiei, el îi resimte mai complet și la o vîrstă mai fragedă 
efectele. Din acelaşi motiv, sinuciderile la copii cresc în număr cu o 
deplorabilă regularitate în țările mai civilizate 2. 

În plus, nu numai că sinuciderea este rară la copii, dar frecvenţa 
sinuciderilor atinge valoarea maximă la bătrîneţe, crescînd treptat pe 
măsura înaintării în vîrstă. 


Tabelul LX * 


Sinucideri la vîrste diferite (pentru cite un milion de subiecţi de fiecare vîrstă) 


Franţa Prusia Saxonia Italia Danemarca 
(1835-44) | (1873-75) | (1847-58) | (1872-76) | (1845-56) 


Sub 16 ani 
Intre 16 şi 20 ani 
20 şi 30 
30 și 40 
40 şi 50 
50 şi 60 
60 şi 70 
70 şi 80 
Peste 80 de ani [345,1 


Cu cîteva mici diferenţe, proporţiile sînt aceleași în toate țările. Suedia 
este singura societate în care valoarea maximă corespunde perioadei între 
40 şi 50 de ani. În rest, valoarea maximă apare în ultima sau penultima 
perioadă de viaţă și, cu mici excepţii care pot fi datorate erorilor de recen- 


t Vezi Morselli, p. 329 şi următoarele. 
2 Vezi Legoyt, p. 158 și urm., Paris. Félix Alcan. 
* Elementele tabelului au fost preluate de la Morselli. 

sămînt 1, creșterea pînă la această valoare este continuă. Descreșterea care 
se observă după 80 de ani nu este generalizată și este, de fapt, slabă, 
deoarece valorile corespunzătoare acestei vîrste rămîn superioare cifrelor 
indicate la majoritatea virstelor anterioare. Cum să atribuim, deci, eredi- 
tăţii, o tendinţă care apare doar la adult și care, începînd cu această virstă. 
se accentuează mereu, pe măsură ce omul avansează în propria existenţă ? 
Cum putem să calificăm drept congenitală o afecțiune inexistentă sau 
foarte rară în copilărie, care se intensifică apoi, atingînd valoarea maximă 
la bătrîneţe ? 

Legea eredității omocrone, conform căreia caracterul moștenit apare 
la copii la aceeași vîrstă ca şi la părinţi, nu poate fi invocată. Sinuciderea 
apare la orice vîrstă, dincolo de 10-15 ani. Proprietatea sa caracteristică nu 
este aceea că se manifestă la un moment determinat al vieţii, ci că 
progresează fără încetare de la o vîrstă la alta. Evoluţia neîntreruptă arată 
că sinuciderea depinde de o cauză ce evoluează ea însăşi pe măsură ce 
omul îmbătrînește. Ereditatea nu îndeplineşte însă această condiţie, căci 
bagajul ereditar este complet constituit din momentul în care are loc 
fecundarea. Putem oare să spunem că înclinația spre sinucidere există în 
stare latentă de la naştere, dar că apare doar sub acțiunea altor forţe, cu 
manifestare tardivă şi dezvoltare progresivă ? Ar însemna să recunoaștem 
că influenţa ereditară se reduce la o predispoziţie cu caracter foarte general 
și nedeterminat. Dacă acțiunea unui alt factor este atît de necesară, încît 
predispoziția îşi face apariţia doar sub acţiunea acestuia, şi în măsura în 
care acesta acționează, atunci este normal ca tocmai acest factor să fie 
privit drept veritabila cauză a fenomenului. 

În sfîrşit, modul în care sinuciderea variază odată cu vîrsta arată că o 
anumită stare organico-fizică nu poate să fie cauză determinantă a feno- 
menului. Tot ceea ce ţine de organism este supus ritmului vieţii și trece 
succesiv de la o fază de creștere la una de staţionare, iar apoi la una de 
descreştere, de regresie. Nu există nici un caracter biologic sau psihologic 
care să progreseze fără încetare ; există întotdeauna perioada de deca- 
denţă, ce urmează momentului de vîrf. Sinuciderea ajunge, din contră, la 
punctul său culminant, atunci cînd viaţa omului se apropie de sfîrșit. Chiar 


! În privinţa bărbaţilor, Italia este singurul caz în care apare o oprire a creşterii între 30 
ȘI 40 de ani. Pentru femei, această oprire, ce apare la aceeaşi vîrstă, este generală şi 
este, deci, reală. Este astfel marcată o etapă a vieţii feminine, care corespunde. fără 
îndoială, acelei perioade intermediare din viaţa celibatarelor în care decepţiile şi 
suferinţele cauzate de situaţia lor se estompează, și în care izolarea morală specifică 
fetelor bătrîne nu-și produce încă toate efectele. 

şi mica scădere, constatată uneori după 80 de ani, este relativă, atîta timp 
cît nonagenarii se sinucid la fel de des sau poate mai des decît sexagenarii, 
sau decît oamenii în plină maturitate. Nu este aceasta o dovadă a faptului 
că principala cauză a variaţiei sinuciderii nu constă într-un impuls conge- 
nital și imuabil, ci într-o acţiune progresivă a vieţii sociale ? Cu atît mai 
mult cu cît sinuciderea apare mai devreme sau mai tîrziu, în funcţie de 
vîrsta la care oamenii debutează în societate și crește pe măsură ce aceștia 
se angajează mai mult și mai complet în viață. 

lată-ne ajunși la concluzia capitolului precedent. Sinuciderea este, fără 
îndoială, posibilă doar acolo unde constituția individului îi este propice. 
Dar starea care îi este favorabilă nu ţine de o tendință anume și automată 
(decît în cazul alienaţilor), ci constă într-o aptitudine vagă şi generală, 
susceptibilă de a lua forme diverse, după împrejurări. Această aptitudine 
permite sinuciderea, dar nu o determină în mod obligatoriu, deci nici nu o 
poate explica. 


Capitolul INI 


Sinuciderea și factorii cosmici ! 


Dacă predispoziţiile individuale nu constituie cauze determinante ale 
sinuciderii, ele capătă totuși mai multă influenţă atunci cînd se combină 
cu anumiţi factori cosmici. Așa cum mediul material declanșează uneori 
boli care, în absenţa lui, ar rămîne în stadiul de germene, tot așa acest 
mediu ar putea determina și finalizarea în fapte a unor aptitudini generale 
și pur virtuale pentru sinucidere, cu care sînt dotați anumiţi indivizi. În 
acest caz, ar fi exclus să vedem în rata sinuciderilor un fenomen social. 
Datorată asocierii dintre anumite cauze fizice şi stadiul dezvoltării or- 
ganice și psihice, sinuciderea ar ţine în principal de domeniul psihologiei 
morbide. Ar fi greu, într-adevăr, să mai explicăm de ce fenomenul este 
atît de strîns dependent de mediul social, atîta vreme cît mediul cosmic nu 
diferă sensibil de la o ţară la alta. Dar ar fi posibil totuşi să se explice 
anumite variaţii ale fenomenului, fără a implica în discuţie cauzele socia- 
le. 

Printre factorii cosmici amintiţi există doar doi cărora li s-a atribuit o 
influenţă în privinţa sinuciderii : clima și temperatura sezonieră. 


I 


Iată distribuția sinuciderilor în funcție de latitudine, pe harta Europei : 


! Bibliografie. —- Lombroso, Pensiero e Meteore ; Ferri, Variations thermométriques 
et criminalité. În Archives d'Anth. criminelle, 1887 ; Corre, Le délit et le suicide à 
Brest. În Arch. d'Anth. criminelle, 1890, p. 109 și următoarele, 259 și urm. ; Crime et 
suicide, p. 605-639 ; Morselli, p. 103-157. 

Între 36° — 43° latitudine .................. 21,1 sinucideri la milionul de locuitori 
Între 43-50 — aneneen 93,3 — = 
Între 50° ~ 55° — ia ta ret a IAS = = 
Peste 55° E N T 88,1 — — 


Nivelul sinuciderilor este deci minim în sudul şi nordul Europei şi 
maxim în centru. Morselli a precizat că spaţiul cuprins între 47° + 57° 
latitudine și 20° + 40° longitudine este zona de predilecție a sinuciderii. El 
coincide, în acelaşi timp, cu regiunea cea mai temperată a Europei. 
Această coincidenţă poate fi un indiciu al influențelor climatice ? 

Este o teză pe care Morselli a susținut-o, dar nu fără ezitare, căci e 
greu de aflat ce raport poate fi între clima temperată și tendinţa spre 
sinucidere ; ar trebui ca faptele să fie strict dependente, pentru ca ipoteza 
să fie valabilă. În realitate, se constată că există sinucideri în orice zonă, 
indiferent de climă. Deși în Italia de astăzi fenomenul este destul de rar, el 
a fost totuși foarte frecvent pe timpul Imperiului, atunci cînd Roma era 
capitala Europei civilizate. Sub cerul arzător al Indiei, sinuciderea a fost, 
de asemenea, foarte răspîndită în anumite epoci £. 

Însăși configuraţia regiunii amintite arată că nu clima este cauza 
numeroaselor sinucideri. Zona acoperită pe hartă nu este formată dintr-o 
singură bandă, aproape egală şi omogenă, care să cuprindă toate ţările cu 
aceeași climă, ci cuprinde două „pete” distincte : una care este centrată în 
lle-de-France şi departamentele vecine acesteia, iar a doua care înglo- 
bează Saxonia şi Prusia. Ele nu coincid cu o regiune climatică distinctă, ci 
cuprind cele două focare principale ale civilizaţiei europene. Cauza reală a 
diferenţelor ce apar între popoare din punctul de vedere al sinuciderii nu 
trebuie deci căutată în virtuțile misterioase ale climei, ci în maniera în care 
civilizaţia este distribuită în ţările respective. 

Poate fi explicat astfel și un alt fapt destul de general, semnalat deja de 
Guerry și confirmat de Morselli. În țările ce nu fac parte din zona centrală 
a Europei, regiunile învecinate cu această zonă, situate în nordul sau sudul 
ţărilor respective, sînt în același timp regiunile cu cele mai multe sinuci- 
deri. Este vorba, deci, despre nordul Italiei, despre centrul Angliei sau al 
Belgiei. Dar nu avem nici un motiv să atribuim această distribuţie în- 
vecinării cu zona de climă temperată. N-ar fi mai natural să admitem că 
ideile, sentimentele, într-un cuvînt curentele sociale care-i împing la 
sinucidere pe locuitorii Franţei de Nord sau ai Germaniei de Nord, se 
regăsesc în țările învecinate, unde viaţa este aproximativ aceeaşi, dar de 


1 V. mai jos Cartea a doua, cap. IV. 

intensitate mai mică ? Iată, de altfel, un exemplu care ilustrează măsura în 
care cauzele sociale influenţează repartizarea geografică a sinuciderilor. 
Pînă în 1870, numărul maxim de sinucideri se înregistra în Italia în 
provinciile nordice, urmînd apoi cele centrale și sudice. Dar, cu timpul, 
diferenţele dintre nord și centru s-au micşorat, ajungînd apoi ca poziţiile 
celor două zone, din punctul de vedere al sinuciderii, să se schimbe între 
ele (vezi tabelul X). Clima ţării a rămas totuși aceeaşi. Ceea ce s-a modi- 
ficat este faptul că, urmare a cuceririi Romei în 1870, capitala ţării s-a 
mutat în centrul Italiei. 


Tabelul X 


Distribuţia regională a sinuciderilor în Italia 


Rata fiecărei regiuni, 
exprimată în funcţie de rata 
nordului. considerată 100 


1866-67 | 1864-76 | 1884-86 | 1866-67 | 1864-76 | 1884-86 | 86 


Sinucideri la milionul de 
locuitori 


E Si 
j 


Mişcarea ştiinţifică, artistică, economică s-a deplasat în același sens. 
Iar sinuciderile, la tel. 

Nu este cazul, deci, să mai insistăm asupra unei ipoteze pe care nimic 
nu o dovedeşte, ci totul o.infirmă. 


II 


Influenţa temperaturii sezoniere pare a fi mai clar stabilită, căci 
faptele, deși pot fi interpretate diferit, sînt totuși constante. 

Dacă am încerca să găsim raţional anotimpul cel mai favorabil sinu- 
ciderii, am spune că cerul trebuie să fie cît mai întunecat, temperatura cît 
mai joasă sau cît mai multă umiditate. Aspectul dezolant al naturii ar avea 
drept efect să predispună omul la reverie, să trezească pasiunile triste, să 
provoace melancolia. De altfel, este epoca în care viaţa e mai aspră, iar 
alimentaţia trebuie să fie mai bogată pentru a suplini căldura naturală, 
inexistentă acum. Acesta este motivul pentru care Montesquieu considera 


va se ra Ma Mee a 


a dili, 

țările ceţoase şi reci drept cele mai favorabile dezvoltării fenomenului de 
sinucidere ; iar opinia sa a rămas valabilă mult timp. Aplicînd această 
teorie anotimpurilor, reiese că toamna s-ar înregistra cele mai multe 
sinucideri. Deşi Esquirol și-a exprimat îndoielile în privinţa teoriei, Falret 
a acceptat-o 1. Dar ea este astăzi definitiv combătută de către statistică. 
Sinuciderea nu atinge valoarea sa maximă nici iarna, nici toamna, cum 
s-ar putea crede, ci în cel mai frumos anotimp, atunci cînd natura este mai 
frumoasă, iar temperatura mai dulce. Omul renunţă la viaţă tocmai atunci 
cînd viaţa este mai ușoară. Dacă împărțim anul în două semestre, unul 
cuprinzînd cele mai calde şase luni (din martie în august inclusiv), iar 
celălalt lunile cele mai friguroase, primul semestru numără întotdeauna 
cele mai multe sinucideri. Nu există nici o ţară care să facă excepție de la 
această regulă. Proporția este aproximativ aceeași peste tot. Din 1000 de 
sinucideri pe an, 590 + 600 sînt comise în semestrul cald, şi doar circa 400 
în restul anului. 

Raportul dintre sinucidere şi variațiile de temperatură poate fi deter- 
minat chiar mai precis. i 

Definim iarna ca durînd din decembrie pînă în februarie, primăvara — 
din martie în mai, vara — din iunie în august şi toamna — în restul anului ; 
clasăm aceste anotimpuri în ordinea nivelului de mortalitate-sinucidere şi 
deducem că, aproape fără excepţie, vara ocupă primul loc. Morselli a 
reuşit să compare, din acest punct de vedere, 34 de perioade diferite, din 
18 state europene și a constatat că în 30 de cazuri (deci 88%), valoarea 
maximă a sinuciderilor cădea în perioada estivală, doar de trei ori cădea 
primăvara, și o singură dată iarna. Această ultimă excepţie — observată în 
marele ducat Bade, într-un singur moment al istoriei sale, este fără 
valoare ; ea rezultă dintr-un calcul efectuat într-o perioadă de timp prea 
scurtă. De altfel, faptul nu s-a repetat ulterior. Nici celelalte trei excepții 
nu sînt mai semnificative. Ele se referă la Olanda, Irlanda şi Suedia. În 
privinţa primelor două ţări, cifrele care au servit drept bază în calcularea 
valorilor medii sînt prea mici pentru a putea da naştere unei concluzii 
sigure : există doar 387 de cazuri în Olanda și 755 în Irlanda. În ceea ce 
privește Suedia, constatările s-au realizat doar în perioada 1835-1851. 
Dacă ne vom referi deci doar la statele în care informarea s-a făcut 
temeinic și autentic, putem spune că legea este absolută și universală. 

Perioada din an cu cele mai puţine sinucideri este aproape la fel de in- 
variabilă : de 30 de ori din 34, deci în 88% din cazuri, valoarea minimă a 


1 De Ihypochondne etc., p. 28. 

fost înregistrată iarna, iar în 4 cazuri — toamna. Cele patru ţări care se înde- 
părtează de regulă sînt : Irlanda şi Olanda (ca în cazul precedent), cantonul 
Berna şi Norvegia. Primele două anomalii au fost deja explicate. Cifrele 
pentru cantonul Bera au fost stabilite pe un ansamblu de 97 sinucigași, 
deci nu sînt revelatoare. În concluzie, în 26 de cazuri din 34 analizate 
(deci 76%), ordinea anotimpurilor, din punctul de vedere al sinucidenilor, 
este următoarea : vară, pnmăvară, toamnă, iarnă. Această clasificare este 
valabilă, fără nici o excepţie, pentru : Danemarca, Belgia, Franţa, Prusia, 
Saxonia, Bavaria, Württemberg, Austria, Elveţia, Italia şi Spania. 

Nu numai că ordinea este aceeaşi, dar partea proporţională a fiecărui 
anotimp este aproximativ aceeași în toate țările. Pentru a ilustra mai bine 
această invariabilitate, am reprezentat în tabelul XI contingentul fiecărui 
anotimp în principalele state europene, în funcție de totalul anual raportat 
la 1000. Se observă că aceleaşi serii de numere revin aproape identic în 
fiecare coloană. 


Tabelul XI 


Partea proporțională a fiecărui anoump în totalul anual 
al sinuciderilor din fiecare ţară 


Danemarcaj Belgia ranța Saxonia Bavaria Austria Prusia 
(1858-65) | (1841-49) | 11835-43) | (1347-58) | (1858-65) | (1858-59) | (1869-72) 
06 


Vară 29%) 


Primăvară 2 284 


Toamnă 22 
Iarnă 199 
000 


1.000 | 1000 | 1 


Din aceste fapte incontestabile, Ferri şi Morselli au dedus că tempe- 
ratura are o influenţă directă asupra tendinței spre sinucidere ; că, prin 
acțiunea sa mecanică asupra funcţiilor cerebrale, căldura îl împinge pe om 
la sinucidere. Ferri a încercat să explice chiar modul de producere a acestui 
efect. Pe de o parte, spune el, căldura determină creşterea excitabilităţii 
sistemului nervos. Pe de altă parte, în timpul anotimpului cald, organis- 
mul nu trebuie să consume mult pentru a-şi întreţine propria temperatură, 
deci rezultă o acumulare de forţe disponibile care trebuie folosite. Din 
acest dublu motiv, în timpul verii apare un surplus de activitate, un prisos 
de viaţă ce trebuie cheltuit şi care nu se poate manifesta decît sub forma 
unor acte violente. 

Sinuciderea este una din manifestări, omuciderea este o alta, şi iată de 
ce în acest anotimp se multiplică și numărul morţilor voluntare şi cel a] 
crimelor. De altfel, şi alienarea mintală se dezvoltă în această perioadă, în 
toate formele sale ; este deci natural ca sinuciderea, prin raporturile sale 
cu nebunia, să evolueze într-o manieră similară. La prima vedere, teoria, 
seducătoare prin simplitatea sa, pare să corespundă faptelor, pare să fie 
urmarea lor imediată. În realitate, este departe de a le putea justifica. 


II- 


În primul rînd, teoria implică o concepție foarte contestată asupra 
sinuciderii. Ar trebui ca gestul sinuciderii să fie precedat de o stare 
psihologică de surescitare, să fie un act violent și să se realizeze doar prin 
cheltuirea unei forțe imense. Din contra, sinuciderea rezultă adesea dintr-o 
depresie accentuată. Pe lîngă sinuciderea exaltată sau disperată, se întil- 
neşte la fel de des cea tristă, sumbră. Dar este imposibil ca ambele să fie 
influențate similar de căldură ; dacă aceasta stimulează prima formă de 
sinucidere, ar trebui să o îndepărteze pe cea de-a doua. Influenţa agravantă 
pe care o poate avea asupra unor subiecţi ar fi neutralizată și aproape 
anulată prin acţiunea moderatoare exersată asupra celorlalți subiecți ; deci 
căldura nu ar putea avea o influenţă atît de vizibilă și de intensă aşa cum 
rezultă din statistici, Variaţiile apărute în funcţie de anotimp ar trebui să 
aibă o altă cauză. Nu putem admite nici ipoteza conform căreia variațiile 
sinuciderii ar fi determinate de reflexia asupra acesteia a variațiilor 
similare ale alienării mintale datorate căldurii ; ar însemna să acceptăm că 
între sinucidere şi nebunie există o legătură mai strînsă decît cea reală. De 
altfel, nici nu există vreo dovadă că temperatura sezonieră acţionează 
similar asupra celor două fenomene !. Chiar dacă paralelismul ar fi incon- 
testabil, ar mai rămîne de dovedit că modificările curbei alienării mintale 
provin din schimbările de temperatură. Nu este deloc sigur că aceleași 
rezultate nu ar putea fi determinate și de cauze de altă natură. 


1 Repartizarea numerică a cazurilor de nebunie în funcţie de anotimp se poale 
determina doar după numărul bolnavilor internaţi în azile. Criteriul este însă 
insuficient : multe familii îşi internează bolnavii la cîtva timp de la declanşarea bolii. 
În plus, luînd în consideraţie totuşi această cifră, nu reiese o concordanţă perfectă 
între variațiile sezoniere ale sinuciderii şi cele ale nebuniei. După Cazauvieilh. din 
1.000 de bolnavi internaţi anual la Charenton, distribuţia pe anotimpuri ar fi 
următoarea : iarnă - 222 ; primăvară - 283 ; vară - 261 ; toamnă - 231. Aceeaşi 
statistică pentru azilele de pe Sena arată următoarele : iarnă - 234 ; primăvară - 266 ; 
vară - 249 ; toamnă - 248. Se observă că : 1. valoarea maximă corespunde primăverii 
și nu verii ; 2. diferenţele între anotimpuri sînt foarte mici. 

Dar indiferent de modul în care se explică influența căldurii, să vedem 
dacă ea este reală. 

Din anumite observaţii pare să rezulte clar că omul este împins la 
sinucidere de căldurile prea violente. în timpul expediției din Egipt, 
numărul sinuciderilor în cadrul armatei franceze a crescut, fenomen 
atribuit atunci creșterii temperaturii. La tropice este un fapt obișnuit să 
vezi un om aruncîndu-se brusc în mare. atunci cînd razele soarelui cad 
vertical pe pămînt. Doctorul Dietrich povesteşte că, în timpul călătoriei 
realizate în jurul lumii în 1844-1847 de contele Charles de Gortz, a 
remarcat la marinarii echipajului un impuls irezistibil, pe care l-a numit 
the horrors şi pe care îl descrie astfel : „Răul se manifestă cu precădere 
iama, atunci cînd, după o lungă traversarz, marinarii pun piciorul pe țărm, 
se aşează în jurul unor cuptoare încălzite şi se dedau, după obicei, la 
excese de tot felul. Simptomele îngrozitorului horrors se manifestă la în- 
toarcerea la bord. Cei atinşi de boală sînt împinși de o putere irezistibilă să 
se arunce în mare, chiar dacă ameţeala îi cuprinde în timpul lucrului, pe 
catarge, sau în timpul somnului, cînd bolnavii se trezesc țipînd înfricoșă- 
tor.” S-a observat că sirocco, vînt care suflă aducînd o căldură înăbușitoa- 
re, are aceeaşi influenţă asupra sinuciderii |. 

Dar această influenţă nu este speciiică doar căldurii, căci și frigul 
violent acționează la fel. Se spune că, în timpul retragerii de la Moscova, 
armata franceză a fost încercată de numeroase cazuri de sinucidere. Aceste 
fapte nu ar putea fi, deci, invocate pentru a explica de ce morile voluntare 
sînt mai numeroase vara decît toamna, toamna decît iarna ; singura 
concluzie posibilă este aceea că temperaturile extreme favorizează înmul- 
țirea sinuciderilor. Mai reiese de aici că excesele de orice gen, schimbările 
bruște și violente apărute în mediul fizic, tulbură organismul, dezechili- 
brează jocul normal al funcţiilor şi determină astfel diferite forme de delir, 
în cursul cărora ideea de sinucidere poate să apară și să se realizeze, dacă 
nimic nu o împiedică. Dar nu există nici o analogie între aceste perturbări 
anormale și variațiile prin care trece temperatura în cursul fiecărui an. 
Problema rămîne deci deschisă și trebuie să apelăm la analiza datelor 
statistice pentru a găsi răspuns. 

Dacă temperatura ar fi cauza fundamentală a oscilaţiilor constatate, ar 
trebui ca și sinuciderea să varieze în mod regulat. În realitate există mai 
multe morţi voluntare primăvara decît toamna, chiar dacă este mai frig : 


PRI Rei a i 
Faptele sînt preluate de la Brierre de Boismont, op. cit.. p. 60-62. 

FRANȚA ITALIA 


Numărul de sinucideri Temperatura medie a Numărul de sinucideri Ta iira ceda a 
pe anotimp, la 1.000 anotimpului pe anotimp, la 1.000 Stela 
de sinucideri pe an de sinucideri pe an 


284 10',2 297 
227 N 196 


În timp ce temperatura creşte cu 0,9 în Franţa şi cu 0, 2 în Italia, de la 
un anotimp la altul, numărul de sinucideri scade cu 21% în Franţa și cu 
35% în alia. În acelaşi timp, temperatura de iamă în Italia este mult mai 
scăzută decît toamna (2, 3 în loc de 13, 1°) şi totuşi mortalitatea-sinucidere 
este aproape aceeași: 196 cazuri iarna, 194 toamna. Diferenţa între 
primăvară şi vară este foarte mică în privinţa sinuciderii, dar foarte mare 
pentru temperatură. În Franţa, diferenţa pentru sinucideri este de 8%, iar 
pentru temperaturi de 78%, iar în Prusia de 4%, respectiv 121%. 

Independenţa variațiilor sinuciderii față de temperatură este mai 
vizibilă atunci cînd se realizează o statistică lunară. Variaţiile lunare se 
supun legii următoare, în toate țările Europei : Începînd cu luna ianuarie 
inclusiv, nivelul sinuciderilor creşte continuu, în fiecare lună. pînă în 
iunie, după care scade progresiv pînă la sfirşitul anului. În 62% din cazuri 
valoarea maximă apare în iunie, în 25% — în mai şi în 12% din cazuri — în 
iulie. Valoarea minimă apare în 60% din cazuri în decembrie, în 22% în 
ianuarie, în 15% în noiembrie şi în 3% din cazuri în octombrie. Neregu- 
larităţile înregistrate sînt prea mici pentru a fi semnificative. Acolo unde 
evoluţia sinuciderilor poate fi urmărită pe o perioadă lungă de timp, cum 
este cazul Franţei, se observă accentuarea acesteia pînă în iunie şi apoi 
descreșterea ei pînă în ianuarie, diferenţa între extreme fiind de 90 + 
100%. Apogeul sinuciderii nu se plasează în lunile cele mai călduroase ale 
anului (iulie, august) ci, din contra, numărul morţilor voluntare scade 
simţitor începînd cu luna august. De asemenea, în marea majoritate a 
cazurilor, valoarea minimă nu se înregistrează în ianuarie (luna cea mai 
rece a anului), ci în decembrie. Tabelul XII arată, pentru fiecare lună în 
parte, că relaţia de corespondenţă între variațiile de temperatură și cele ale 
sinuciderii nu este nici regulată, nici constantă. 

Numărul de sinucideri provocate în aceeași țară de lunile din an cu 
aceeași temperatură (mai şi septembrie, aprilie și octombrie în Franţa : 
iunie și septembrie în Italia etc.) este foarte diferit. Apare și fenomenul 
invers : ianuarie și octombrie, februarie și august, în Franţa, provoacă un 
număr comparabil de sinucideri, în ciuda marii diferenţe de temperatură. 

Acelaşi fenomen apare în Italia și Prusia, pentru lunile aprilie și iulie. În 
plus, citrele proporţionale sînt aproape identice pentru fiecare lună în toate 
aceste țări, chiar dacă temperatura fiecărei luni este foarte diferită de la o 
țară la alta. Astfel, în luna mai, cu o temperatură de 10,47" în Prusia, 
14,2' în Franţa şi 18° în Italia, s-au înregistrat 104 sinucideri în Prusia, 
105 în Franţa și 103 în Italia 1. Aceeași remarcă este valabilă și pentru 
celelalte luni ale anului. Cazul Junii decembrie este foarte semnificativ. 
Proporția sinuciderilor corespunzătoare acestei luni este identică în toate 
cele trei țări analizate (61%), cu toate că temperatura are valori foarte 
diferite : 7,9 la Roma ; 9,5" la Neapole și doar 0,67 în Prusia. În plus, 
temperaturile lunare variază după legi diferite în fiecare regiune ; în 
Franţa, de exemplu, temperatura creşte mai mult între lunile ianuarie și 


FRANȚA (1866-70) 


Proporpa 
sinucidenlor 


Tabelul XII * 


ag) ȚPRUSIA (1876-78, 
MALIA (Isa 80-82, 85-89) 


Proporția Proporția 
sinucidenlor sinucidenlor 


în fiecare în fiecare z în fiecare 
Temperatura lună. [e răpes alura medie lună, Terp ia lună, 
medie raportata la raportată la (1848.77) Taportată la 
1.000 de 1.000 de 1.000 de 
sinuciden snuciden sinuciden 
anual anual anual 


Napo 


Ianuarie 74 
Februarie r 

Martie 6.4 
Aprilie 10°,1 
Mai 14,2 
Iunie 17,2 
Iulie 18°,9 
August 18,5 
Septembrie | 15*.7 
Octombrie 11,3 
Noiembrie 6'.5 
Decembrie 37? 


ÎI e Ca o 
' Vom reveni asupra semnificației acestei constante a cifrelor proporționale (Cartea a 
treia, capitolul [). 

Toate lunile au fost considerate, pentru acest tabel, de 30 de zile. Cifrele pentru 
temperaturile medii au fost preluate astfel : pentru Franţa — din L'Annuaire du bureau 
des longitudes şi pentru Italia — dir Annali dell' Ufficio centrale de Meteorologia. 

aprilie, decît între aprilie și iunie, în timp ce în Italia variația este exact 
inversă. Este deci foarte clar că între variaţia temperaturii și variaţia 
sinuciderii nu există nici o legătură. 

De altfel, dacă influenţa presupusă ar exista cu adevărat, ea ar trebui 
să se manifeste și în distribuţia geografică a sinuciderii, ţările calde 
trebuind să fie cel mai greu încercate de acest fenomen. Consecința este 
atît de evidentă, încît şcoala italiană însăși recurge la această explicaţie 
atunci cînd analizează accentuarea tendinței spre sinucidere, presupunînd 
că ea creşte în funcţie de căldură. Lombroso și Ferri au stabilit chiar că, 
aşa cum crimele sînt mai frecvente vara decît iama, ele sînt mai frecvente 
în sudul ţării decît în nordul ei. Din păcate, dovada se întoarce împotriva 
criminologilor italieni, atunci cînd este vorba de sinucideri, pentru că 
acestea sînt mai puţin numeroase exact în țările meridionale ale Europei. 
În Italia sînt de cinci ori mai puţine sinucideri decît în Franţa, iar în Spania 
şi Portugalia sînt aproape neglijabile ca număr. Pe harta franceză a 
sinuciderilor, singura pată albă de oarecare întindere se situează în 
departamentele aflate la sud de Loara. Fără a avea pretenţia că această 
Situaţie este un efect al temperaturii, observăm totuşi că ea contrazice total 
ipoteza conform căreia căldura ar stimula sinuciderea |. 

Intuirea acestor contradicții i-a determinat pe Lombroso și Ferri să 
modifice puţin doctrina școlii italiene, dar nu au renunţat totuși la prin- 
cipiul în sine. Opinia lui Lombroso, citată de Morselli, este că nu atit 
intensitatea căldurii ar provoca sinuciderea, ci apariţia ei, trecerea de la 
frig la cald. Schimbarea de temperatură ar surprinde, după părerea sa, 
organismul, neadaptat încă noului anotimp. O singură privire aruncată 
tabelului XII ne dovedește că afirmaţia este lipsită de fundament. Ar fi 
trebuit ca graficul variaţiei sinuciderilor să rămînă orizontal toamna și 
iarna, apoi să crească brusc în momentul apariţiei primelor călduri, pentru 
a descreşte apoi după ce organismul se adaptează noii temperaturi. 
Evoluţia este, în realitate, perfect regulată : creşterea este aproximativ 
constantă de la o lună la alta, din decembrie pînă în martie (cînd căldurile 
sînt încă departe), apoi curba descreşte progresiv din septembrie pînă în 


! Este adevărat că, după aceşti autori, sinuciderea ar fi doar o varietate a omuciderii. 
Absența sinuciderilor în ţările meridionale ar fi, deci, aparentă, pentru că s-ar 
compensa cu excedentul de omucideri. Vom analiza mai tîrziu această identificare 
între crimă și sinucidere. Oricum, este imposibil să nu arătăm acum că argumentul nu 
este complet valabil. Dacă excesul de omucideri din ţările calde compensează lipsa 
sinuciderilor, de ce compensarea nu s-ar stabili şi în anotimpul cald ? De unde provine 
existenţa simultană a numeroase crime, dar şi a numeroase sinucideri în această 
perioadă a anului ? 

decembrie, cînd nu mai putem invoca drept cauză dispariţia căldurii. 
Momentul apariţiei temperaturilor ridicate este situat, de obicei, în aprilie. 
Din martie în aprilie, termometrul urcă de la 6, 4° la 10, 1°, deci creșterea 
este de 57%, în timp ce aceeași creştere este de doar 40% la trecerea dintre 
aprilie și mai, și de 21% între mai și iunie. În aprilie ar trebui, deci, să 
constatăm o avalanșă bruscă de sinucideri. În realitate, însă, creşterea nu 
este superioară celei înregistrate între ianuarie și februarie (18%). Atita 
vreme cît numărul de sinucideri continuă să crească treptat pînă în iunie 
sau chiar iulie, ar trebui să prelungim acţiunea primăverii pînă la sfîrșitul 
verii, pentru ca regula să fie verificată. 

De altfel, dacă primele călduri ar avea o acţiune atît de funestă, acelaşi 
lucru ar trebui să fie valabil şi pentru primele accese de frig. Declanșarea 
anotimpului rece surprinde organismul nepregătit şi tulbură funcțiile sale 
vitale, pînă cînd acesta se readaptează. Totuşi, nivelul de sinucideri nu 
creşte deloc toamna. Ne întrebăm cum a putut Morselli să adauge, după ce 
a recunoscut că trecerea de la cald la frig trebuie să aibă aceleaşi efecte, că 
„acţiunea primelor zile friguroase se poate observa fie în statisticile noas- 
tre, fie în cea de-a doua porţiune ascendentă a curbei sinuciderilor, care 
apare în octombrie și noiembrie, adică atunci cînd schimbarea de tempe- 
ratură este resimţită la maximum de organismul uman, și în special de 
sistemul nervos” 1. Dar chiar din cifrele prezentate de Morselli rezultă că, 
între octombrie și noiembrie, numărul sinuciderilor nu crește aproape în 
nici O ţară, ba chiar scade. Excepţie fac doar Danemarca, Irlanda și Austria 
(într-o singură perioadă : 1851-1854), creşterile fiind minime în toate cele 
trei cazuri 2. Într-adevăr, la trecerea dintre octombrie Și noiembrie, evolu- 
ţia numărului de sinucideri (la mie) este : de la 68 la 71, pentru Danemar- 
ca ; de la 62 la 66, în Irlanda ; de la 65 la 68, în Austria. Chiar în privinţa 
lunii octombrie, aceasta nu aduce o intensificare a sinuciderilor decît în 8 
cazuri din 31 de observaţii. În consecință, în 67% din cazuri apare o di- 
minuare regulată a numărului de sinucideri între septembrie şi decembrie. 

Continuitatea perfectă a curbei sinuciderilor cu creşterea și descreş- 
terea ei arată că variațiile lunare nu pot proveni dintr-o criză trecătoare a 
organismului, provocată o dată sau de două ori pe an în urma unor rupturi 
bruște şi temporare de echilibru. Aceste variaţii rezultă din cauze care 
variază cu aceeași continuitate. 


l Op. cit.. p. 148. 

2 Nu am luat în considerație cazul Elveției, unde cifrele se referă la un singur an 
(1876) şi nefiind. deci, concludente. Oricum. creşterea este mică : de la 83 sinucideri 
la mie în octombrie, la 90 în noiembrie. 

IV 


Putem intui chiar de acum natura acestor cauze. Comparind partea 
proporțională a fiecărei luni din totalul sinuciderilor anuale cu lungimea 
medie a zilei, în același moment al anului, cele două serii de numere 
obținute variază exact în același fel (tabelul XIII). 


Tabelul XIII 


Compararea variațiilor lunare ale sinuciderilor cu lungimea 
medie a zilelor, în Franţa 


Numărul 
sinuciderilor pe 
lună, raportat ia 

1.000 de 
sinucideri anual 


Creşterea şi 
scăderea 


Lungimea Creșterea şi 
zilelor * scăderea 


Creștere Creștere 


Ianuarie 9h 19 

Februarie 10h 56' januarie + aprilie januarie + aprilie 
Martie 12h 47 55% 50 % 
Aprilie 14h 29' 

Mai 15h 48 aprilie + iunie aprilie + iunie 
Iunie 16h 3 10 % 5% 


Scădere 


lulie i 15h + iunie + august junie + august 


August 13h 25' 17 % 24 % 
Septembrie i august + octom- august + octom- 
Octombrie i brie, 27 % brie, 27 % 
Noiembrie ; octombrie + de- a + de- 
Decembrie i cembrie, 17 % cembrie, 13 % 


Paralelismul este perfect, valorile maximă și minimă corespunzînd 
acelorași momente. Cînd zilele se lungesc rapid, sinuciderile se înmulțesc 
mult (ianuarie — aprilie) ; încetinirea ritmului de creștere a zilei se reflectă 
și în variația sinuciderilor (aprilie — iunie). În perioada de scădere, apare 
exact aceeaşi corespondență. Lunile care au aproximativ aceeași durată 


* Lungimea indicată corespunde ultimei zile din lună. 


Despre sinucidere 81 


medie a zilei au aproape același număr de sinucideri (iulie şi mai, august și 
aprilie). O corespondenţă atît de regulată și precisă nu poate fi întîmplă- 
toare, ci se datorează unei relaţii între cele două categorii analizate. 
Jpoteza care rezultă din tabelul XIII poate explica şi un fapt observat 
anterior. Am văzut că, în principalele societăţi europene, sinuciderile se 
repartizează riguros la fel, pe anotimpuri sau luni 1. Teoriile lui Ferri și 
Lombroso nu pot explica această uniformitate, deoarece temperatura, ca 
şi evoluţia sa, diferă de la o regiune lą alta. Lungimea zilei este, din 
contră, valabilă pentru toate ţările comparate. 

Un ultim fapt, care vine să susţină veridicitatea legăturii deduse din 
tabelul XIII este acela că majoritatea sinuciderilor se petrec ziua. Brierre 
de Boismont a analizat 4.595 sinucideri, petrecute la Paris între 1834 şi 
1843. Din 3.518 cazuri în care s-a putut determina momentul sinuciderii, 
2094 au fost comise ziua, 766 seara şi 658 noaptea. Sinuciderile de zi şi de 
seară reprezintă deci patru cincimi din suma totală, iar primele reprezintă 
deja trei cincimi. 

Statistica din Prusia dispune de documente mai amănunțite. Analiza 
celor 11.822 de cazuri petrecute între 1869-1872, confirmă concluzia lui 
Brierre de Boismont. Situaţia fiind aceeași pentru fiecare an, vom da doar 
cifrele referitoare la 1871 şi 1872. 


Tabelul XIV 


Numărul de sinucideri din fiecare parte a zilei, 
raportat la 1.000 de sinucideri pe zi 


Dimineaţa devreme * 35,9 
Dimineaţa 159,7 
Amiaza 71,5 7 391,9 
După-amiaza 160,7 
Seara : 61,0 


Noaptea i 219,3 
Oră necunoscută 291,9 


! Această uniformitate ne-a permis să nu complicăm tabelul XIII. Nu este neapărat ne- 

Cesar să realizăm comparaţia şi în alte ţări ale Europei. pentru că rezultatul este identic 

peste tot, unînd cont şi de faptul că nu comparăm ţări aflate la latitudini prea diferite. 
Termenul se referă la partea din zi care urmează imediat după răsăritul soarelui. 


Ne n ll 

Preponderenţa sinuciderilor de zi este evidentă. Dacă ziua este deci 
mai fecundă în sinucideri decît noaptea, este natural atunci ca numărul 
sinuciderilor să crească odată cu creșterea lungimii zilei. 

Dar cum se manifestă această influenţă ? 

Nu poate fi invocată, cu siguranţă, acţiunea soarelui și a temperaturii. 
Sinuciderile petrecute la amiază, în momentul cel mai călduros al zilei, 
sînt mai puţin numeroase decît cele seara sau dimineaţa. Vom vedea mai 
tîrziu că la amiază apare de fapt o diminuare sensibilă a numărului de 
sinucideri. Singura explicaţie posibilă este că ziua favorizează sinuciderea 
pentru că atunci afacerile sînt mai numeroase, relaţiile umane mai puternic 
întrepătrunse, iar viaţa socială mai intensă. 

Cele cîteva informaţii pe care le deţinem despre repartizarea sinuci- 
derilor în zi sau în săptămînă, confirmă această interpretare. Iată oscilaţiile 
sinuciderilor într-un interval de 24 de ore, deduse din 1993 cazuri 
observate de Brierre de Boismont în Paris şi 548 cazuri din toată Franța, 
reunite de Guerry : 


0,00+ 6,00 0,00+ 6,00 
6,00 + 11,00 6,00 + 12,00 


11,00 + 12,00 12,00 + 14,00 
12,00 + 16,00 14,00 + 18,00 


16,00 + 20,00 18,00 + 24, 00 
20,00 + 24,00 


Există două momente de intensificare maximă a sinuciderilor : dimi- 
neața şi după-amiaza, cînd ritmul afacerilor este cel mai rapid. Între aceste 
două perioade, există un interval de odihnă, cînd activitatea generală este 
temporar suspendată, iar sinuciderile se răresc. Acalmia se produce în 
jurul orei 11% la Paris şi a orei 12% pe ansamblul țării. Ea este mai pro- 
nunțată și mai îndelungată în provincii decît în capitală, pentru că exact în 
această perioadă are loc principala masă a zilei în provincie. Datele 
statistice prusace conduc la aceleaşi concluzii !. 


1 O altă dovadă a ritmului de succedare a activităţii şi pauzelor din viaţa socială, la 
diferite momente ale zilei, este furnizată de variaţia numărului de accidente. Conform 
statisticilor prusace, situaţia este următoarea : 


Despre sinucidere | 83 


Pe de altă parte, analizînd pentru 6.587 de cazuri ziua din săptămînă 
cînd au fost comise sinuciderile, Guerry a obținut datele reprezentate în 
tabelul XV. 


Tabelul XV 


Numărul de sinucideri 
din zi raportat la 
1.000 sinucideri 
pe săptămînă 


Partea proporțională a fiecărui sex 


Luni 


Marţi 
Miercuri 
Joi 

Vineri 
Sîmbătă 
Duminică 


Rezultă că, începînd de vineri, numărul de sinucideri se diminuează 
spre sfîrşitul săptămînii. Se ştie, într-adevăr, că prejudecățile referitoare la 
ziua de vineri au drept efect încetinirea ritmului vieţii publice. Circulaţia 
feroviară este mult mai puţin activă decît în restul săptămînii. Oamenii 
ezită să lege relaţii noi și să facă afaceri în această zi de rău augur. După- 
amiaza zilei de sîmbătă marchează începutul destinderii. În anumite ţări 
ale Europei, şomajul este suficient de răspîndit ; poate că siguranța zilei 
de miine exercită o influenţă calmantă asupra spiritelor. Duminica, în 
sfîrşit, activitatea economică încetează complet. Putem crede că scăderea 
numărului de sinucideri ar fi chiar mai accentuată duminica, dacă acti- 
vităţile care dispar nu ar fi înlocuite cu preocupări de alt gen, adică dacă 
locurile destinate distracţiei nu s-ar umple, atunci cînd atelierele, birourile 
şi magazinele se golesc. Remarcăm că duminica este și ziua în care 
proporția sinuciderilor la femei are valoarea maximă ; ori duminica este, 
pentru femei, momentul de ieşire din spaţiul în care sînt închise în timpul 
săptămînii, momentul de implicare în viața comună !. 


6,00 + 12,00 ......... 1.011 accidente/oră 
12,00 + 14,00......... 686 accidente/oră 
14,00 + 18,00 ......... 1.191 accidente/oră 
18, 00 + 19.00......... 979 accidente/oră 


! Este remarcabil faptul că acest contrast observat între prima şi a doua jumătate a 
săptămînii se repetă atunci cînd este analizată luna, în întregime. lată cum se 

Totul demonstrează că motivul pentru care ziua favorizează sinu- 
ciderile constă în faptul că, în acest interval, viaţa socială este în plină 
efevescenţă. Avem astfel o explicaţie și pentru faptul că numărul sinu- 
ciderilor creşte pe măsură ce soarele rămîne tot mai mult pe cer : cînd ziua 
se lungeşte, viaţa colectivă se extinde la rindul ei. Perioada de odihnă 
începe mai tîrziu și se termină mai devreme. Viaţa colectivă are mai mult 
spaţiu pentru a se dezvolta, deci efectele sale se accentuează, deci sinuci- 
derea (ca o consecinţă a vieţii sociale) sporește. 

Dar această primă cauză nu este şi singura. Activitatea publică este 
mai intensă vara decît primăvara, primăvara decît toamna sau iama, iar 
faptul nu se datorează doar lărgirii cadrului exterior în care se derulează, 
pe măsură ce se scurg lunile anului. Există și alte cauze excitatoare. 

Pentru spaţiul rural, iarna este o perioadă de pauză, care duce pînă la 
stagnare. Viaţa este ca şi oprită, relaţiile interumane se răresc şi din cauza 
climei şi pentru că nu mai sînt susţinute de afaceri. E ca şi cum oamenii ar 
cădea într-un somn adînc. Primăvara, însă, totul revine la viaţă. Sînt 
reluate activităţile, se leagă relaţii, se multiplică schimburile şi se produc 
adevărate mişcări de populaţie, pentru a fi satisfăcute nevoile muncii 
agricole. Condiţiile specifice mediului rural au, cu siguranţă, o mare 
influenţă asupra distribuţiei lunare a sinuciderilor, atîta vreme cît satele 
furnizează peste jumătate din cifra totală a morţilor voluntare : în Franţa, 
între 1873 și 1878, din 36.365 de sinucideri, 18.470 proveneau din mediul 
rural. Este deci natural ca, pe măsură ce ne îndepărtăm de anotimpul rece, 
sinuciderile să se înmulțească. Valoarea maximă se înregistrează în iunie 
sau iulie, deci în perioada în care satul este în plină activitate. În august, 
cînd ritmul vieţii începe să scadă, se diminuează și sinuciderile. Ritmul 
scăderii este rapid doar începînd cu octombrie şi, mai ales, noiembrie, 
probabil pentru că mai multe recoltări au loc toamna. 

Aceste cauze acţionează asupra întregului teritoriu, chiar dacă într-o 
măsură mai mică. Şi viaţa urbană este mai activă vara. Comunicaţiile sînt 


repartizează 4.595 de sinucideri petrecute la Paris (după Brierre de Boismont, op. cit.. 
p. 424): 


Primele zece zile ale lunii 1.727 
Următoarele zece zile ale lunii 1.488 
Ultimele zece zile ale lunii 1.380 


Inferioritatea numerică a ultimei decade este chiar mai mare decît o arată cifrele. 
căci, datorită celei de-a 31-a zi a lunii, ea este formată deseori din 11 zile, în loc de 
10. Am spune că ritmul vieţii sociale reproduce diviziunile calendarului ; că are loc un 
soi de împrospătare a activităţii, de fiecare dată cînd începe o perioadă nouă şi un soi 
de moleşeală, pe măsură ce se apropie sfîrșitul acesteia. 

mai uşoare, raporturile intersociale sînt mai numeroase, oamenii se 
deplasează cu plăcere. lată, de exemplu, cum sînt repartizate în timpul 
anului încasările pentru transportul de mare viteză (doar în 1887) ! : 


Iată ate dat sta iti 7 1.9 nulioane franci 
Primăvară a... 86.7 nulioane franci 
Vară: cca ca cu aia iai 105, 1 milioane franci 
Toamnă cecene 98. 1 nulioane franci 


Mişcarea în interiorul oraşelor cunoaşte aceleaşi faze. În timpul anului 
1887, numărul pasagerilor transportaţi în interiorul Parisului a crescut 
regulat de la 655.791 persoane în ianuarie la 848.831 persoane în iunie, 
pentru a descrește apoi pînă în decembrie (659.960 călători), cu aceeași 
continuitate 2. O ultimă experienţă va confirma această interpretare a 
faptelor. Dacă, pentru motivele ce au fost indicate, viaţa urbană este mai 
intensă vara şi primăvara, decit în restul anului, diferenţele dintre anotim- 
puri ar trebui totuși să fie mai mici în cazul oraşelor decît pentru mediul 
rural. Afacerile comerciale, industriale, lucrările artistice şi științifice, 
relaţiile mondene nu sînt suspendate iarna în aceeași măsură ca exploa- 
tarea agricolă. Ocupațiile orășenilor îşi urmează cursul, aproape constant, 
tot anul. Lungimea zilei trebuie, de asemenea, să aibă o influenţă mai 
mică în marile centre, deoarece iluminatul electric restringe mult perioada 
de obscuritate. Deci dacă este adevărat că variațiile lunare sau sezoniere 
ale sinucidenilor depind de intensitatea vieții sociale, ar trebui ca acestea 
să fie mai puţin pronunţate în orașele mari decit în restul ţării. Faptele 
susțin această ipoteză. Tabelul XVI arată că, dacă în Franţa, Prusia, 


! După Bulletin du ministere des travaux publics. 

- Ibid. Un alt fapt vine să se adauge acestora pentru a ilustra intensificarea activităţii 
sociale în timpul verii : variaţia anuală a numărului de accidente. lată situaţia din 
lalia : 


Primăvară 


Vară 
Toamnă 
Iarnă 


Dacă, din acest punct de vedere, iarna se clasează uneori imediat după vară. motivul 
poate fi acela că derapajele sînt favorizate de gheaţă şi că există accidente speciale 
datorate frigului. Eliminînd categoria acestora, anotimpurile s-ar clasa în aceeaşi or- 
dine ca şi pentru sinucidere. 


m 

Tabelul XVI 


Variaţiile sezoniere ale sinuciderii în cîteva mari orașe 
comparate cu cele ale întregii țări 


Cifre proporţionale la 1.000 de sinucideri anual 


Hamburg | vi Frankfi Franța Prusia | Austria 
(1887-91) (1871-72 (1867-75 (1838-47 k1835-43)| (1869-72)| (1858-59) 
1853-54 
239 199 185 


iena urt 
lamă 234 239 
Primăvară 289 302 245 284 281 
Vară 232 211 278 290 315 
Toamnă 232 258 253 238 227 219 


Cifre proporționale ale fiecărui anotimp, raportate la cea a vremii, considerată 100 


FEPEEPFERE 
100 100 100 100 100 100 


sia 
lamă 100 100 100 
Primăvară 124 120 129 102 124 142 151 
Vară 107 107 90 112 145 168 
Toamnă 100,3 | 103 108 99 118 


Austria şi Danemarca există între valoarea maximă și cea minimă a 
nivelului de sinucideri o creştere de 52%, 45% şi chiar de 68%, în schimb 
la Paris, Berlin, Hamburg etc. această diferență este în medie de 20%, 
25% şi coboară chiar pînă la 12% (Frankfurt). 

Se observă în plus că în marile oraşe, contrar situației din restul 
societăţii, valoarea maximă corespunde primăverii. Chiar atunci cînd cifra 
corespunzătoare verii este mai mare decît cea a primăverii (Paris, Frank- 
furt), diferenţa este mică. Cauza este probabil faptul că în marile centre se 
produce în timpul verii un adevărat exod al principalilor agenţi ai vieţii 
publice, care manifestă astfel o uşoară tendinţă de încetinire a ritmului t. 

În rezumat, am început prin a stabili că acţiunea directă a factorilor 
cosmici nu putea să explice variațiile lunare sau sezoniere ale sinuci- 
derilor. Am văzut acum care este natura adevăratelor cauze, în ce direcţie 


! Se observă că cifrele corespunzătoare anotimpurilor sînt aproape identice în marile 
oraşe comparate, diferind însă mult de cele referitoare la țările din care fac parte acele 
orașe. Se regăsește peste tot această constanță a ratei sinuciderilor pentru medii sociale 
identice. Curentul sinucigaș variază la fel, pentru orice moment al anului, și Ja Berlin. 
şi la Viena, la Geneva sau Paris etc. 

trebuie acestea căutate, iar rezultatul confirmă concluzia noastră de înce- 
put. Morţile voluntare se înmulţesc din ianuarie pînă în iulie nu pentru că 
soarele exercită o influenţă perturbatoare asupra organismului, ci deoarece 
viaţa socială este mai intensă. Bineînţeles că intensificarea este favorizată 
de condiţiile naturale prielnice. Dar nu mediul fizic stimulează direct viaţa 
socială şi, mai ales, nu el determină evoluţia sinuciderii. Aceasta depinde 
de condiţiile sociale. 

Este adevărat că nu ştim încă în ce mod are loc influenţa. Dar este clar 
că, dacă viaţa colectivă înglobează cauzele ce fac să varieze rata sinucide- 
rilor, atunci aceasta va creşte sau va scădea după cum viaţa socială va fi 
mai mult sau mai puţin activă. 

Determinarea precisă a acestor cauze va face obiectul cărții a doua din 
lucrarea noastră. 


Capitolul IV 
Imitaţia ! 


Înainte de a cerceta cauzele sociale ale sinuciderii, trebuie totuşi să 
determinăm influenţa unui alt factor psihologic, căruia i s-a atribuit un rol 
extrem de important în geneza tuturor faptelor sociale, în general, şi a 
sinuciderii, în special. Acest factor este imitaţia. 

Imitaţia poate avea loc între indivizi pe care nu-i uneşte nici o legătură 
de tip social, ceea ce arată că este vorba de un fenomen pur psihologic. Un 
om poate să-l imite pe altul, fără ca cei doi să fie solidari unul cu altul, sau 
să aparțină unui aceluiaşi grup. Un strănut sau un impuls criminal pot să se 
transmită între doi indivizi fără ca între ei să existe altceva decit o 
apropiere întîmplătoare şi trecătoare. Nu este obligatoriu să existe co- 
muniune intelectuală sau morală, nici schimb de servicii şi nici măcar un 
limbaj comun ; iar cei doi subiecţi rămîn la fel de străini şi după transter. 
Într-un cuvînt, procedeul prin care îi imităm pe semenii noştri este același 
care ne ajută să reproducem sunetele din natură, formele lucrurilor, 
mișcările altor ființe. Nu există nici un element social în toate acestea. 
Geneza imitaţiei se găsește în anumite proprietăţi ale vieții noastre 
reprezentative, fără a rezulta dintr-o influenţă colectivă. Dacă s-ar demon- 
stra, deci, că imitaţia contribuie la determinarea ratei sinuciderilor, atunci 
ar rezulta că sinuciderea depinde direct, fie parțial fie total. de cauze 
individuale. 


! Bibliografie. — Lucas, De l'imitation contagieuse. Paris, 1833. - Despine. De la 
contagion morale. 1870. De l'imitation. 1871. — Moreau de Tours (Paul). De la 
contagion du suicide. Paris, 1875. - Aubry. Contagion du meurtre, Paris. 1888. - 
Tarde, Les lois de l'imitation (passim). Philosophie penale. p. 319 şi urm. Paris, F. 
Alcan. - Corre, Crime et suicide, p. 207 şi urm. 


i 

Înainte de a examina faptele, ar trebui să fixăm sensul cuvîntului. 
Sociologii sînt atît de obișnuiți să folosească anumiţi termeni fără a-i 
defini, încît se întîmplă ca sensul unei expresii să se extindă, fără ca ei 
să-şi dea seama, de la conceptul iniţial, primitiv, pînă la noţiuni mai mult 
sau mai puţin învecinate. În aceste condiții, ideea ajunge la o ambiguitate 
atit de pronunţată, încît împiedică analiza. Neavînd contururi precise, ea 
poate să se transtorme oricînd după nevoie, devenindu-i imposibil criticii 
să mai prevadă toate aspectele ei posibile. Este şi cazul a ceea ce numim 
instinctul de imitare. 

Cuvîntul este folosit în mod curent pentru a desemna simultan cele trei 
grupe de fapte care urmează : 

|. În sînul unui grup social aflat sub acţiunea unei aceleiași cauze, sau 
a unui fascicul de cauze similare, este posibil să se formeze o așa-numită 
„nivelare” a conștiințelor, astfel încît toți membrii grupului să gîndească 
şi să simtă la fel. Ansamblul de operaţii din care rezultă acordul a fost 
deseori numit imitație. Cuvîntul desemnează, în acest caz, acea proprie- 
tate a stărilor de conştiinţă ale mai multor subiecţi diferiţi de a acţiona 
unele asupra altora şi de a se combina, astfel încît să dea naştere unei noi 
stări de conștiință. Folosind cuvîntul cu acest sens, înțelegem că această 
combinare este datorată imitănii reciproce a fiecăruia de către toți ceilalți și 
a tuturor de către fiecare 1. 

Se spune că imitaţia astfel definită se manifestă cel mai bine „în adu- 
nările tumultuoase din orașe, pe marile scene ale revoluțiilor noastre” 2, 
adică în condiţiile în care este uşor de observat cum oamenii adunaţi pot, 
prin acțiunea pe care o exercită unii asupra altora, să se transforme 
reciproc. 

2. Numele de imitație s-a dat și acelei nevoi care ne împinge să ne 
armonizăm cu societatea din care facem parte, adoptînd stilul general de a 
gîndi şi acţiona din jurul nostru. Respectăm astfel modele, obiceiurile, iar 
atunci cînd acționăm moral ne supunem, de fapt, practicilor juridice şi 
morale, care nu sînt altceva decît nişte obiceiuri precise şi bine înrădăci- 
nate. Atunci cînd nu înţelegem justificarea maximei morale pe care o res- 
pectăm, ne conformăm ei, totuși, doar pentru că deţine autoritate socială. 


! Bordier, Vie des sociétés, Paris, 1887, p. 77. - Tarde, Philosophie penale. p. 321. 
* Tarde, ibid., p. 319-320. 


90 Emile Durkheim 


În acest sens, se face distincţie între imitarea modelor și imitarea tradi- 
țiilor, după cum ne alegem drept exemplu contemporanii sau strămoșii. 

3. În sfârşit, este posibil să imităm un act doar pentru că s-a petrecut în 
faţa noastră sau pentru că am auzit vorbindu-se despre el. Acest act nu 
conţine un caracter intrinsec datorită căruia să fim obligaţi să-i reedităm. ÎI 
copiem doar de dragul de a-l copia, fără a-l considera neapărat util şi fără 
a fi mînaţi de dorinţa de a semăna cu vreun model. Reprezentarea pe care 
ne-o facem despre actul respectiv declanșează automat mișcările prin care 
acesta se realizează din nou. Astfel se întimplă că ridem, plingem sau 
căscăm, doar pentru că cineva face acelaşi lucru lîngă noi. Tot astfel ideea 
de omucidere poate trece dintr-o conștiință în alta. 

Cele trei categorii de fapte expuse sînt foarte diferite între ele. 

Mai întîi, prima categorie nu poate fi confundată cu celelalte, deoa- 
rece nu conţine elemente de imitare propriu-zisă, ci sinteze sui generis ale 
unor stări diferite sau, cel puţin, ale unor stări cu origini diferite. Cuvintul 
imitație nu poate fi deci folosit pentru acest caz, decit cu riscul de a-şi 
pierde sensul său strict. | 

Să analizăm fenomenul. Mai mulţi oameni reuniți sînt afectaţi în 
acelaşi mod de o aceeași împrejurare și îşi dau seama de unanimitatea, 
măcar parțială, a sentimentelor lor, prin identitatea modului de manifes- 
tare. Ce se întîmplă atunci ? Fiecare își reprezintă starea de lucruri din jur. 
În minte se formează imagini ale manifestărilor din diverse zone ale 
mulţimii, cu toate nuanțele lor. Pînă acum nu s-a întîmplat nimic asemănă- 
tor cu imitaţia : s-au produs doar impresii sensibile, apoi senzaţii, perfect 
identice cu cele pe care le determină în noi corpurile exterioare !. Ce se în- 
timplă apoi ? Odată trezite în conștiință, reprezentările variate se combină 
între ele, apoi se combină cu propria stare de spirit, cu propriul sentimeni. 
Se formează astfel o stare nouă, care nu mai este proprie subiectului în 
aceeași măsură ca precedenta, nu mai este particulară și care poate fi 
îndepărtată tot mai mult de elementele particulare iniţiale, printr-o serie 
de elaborări repetate, analoge elaborării prezentate. Nici acest gen de 
combinări nu pot fi numite imitații, pentru că ar însemna să denumim 
astfel orice operaţie intelectuală prin care două sau mai multe stări similare 


! Atribuind unui proces de imitație aceste imagini, se consideră oare Că sînt doar nişte 
copii ale stărilor pe care le exprimă ? Ar fi atunci doar o metaforă grosieră, preluată 
din vechea și inadmisibila teorie a speciilor sensibile. Atribuind acest sens imitaţiei, 
ar trebui să extindem noțiunea asupra tuturor ideilor şi senzaţiilor noastre, căci toate 
ar reproduce, conform teoriei, obiectele la care se referă. Toată viața intelectuală ar 
deveni atunci un produs al imitaţiei. 

de conştiinţă se alătură, apoi fuzionează și dau naştere unei noi stări, care 
le înglobează, dar care diferă de ele. Fáră îndoială că este permisă orice 
definiție, dar trebuie să recunoaștem că aceasta ar fi total arbitrară și ar 
constitui o sursă de confuzie. Procesului descris mai sus i s-ar potrivi mai 
degrabă termenul de creație, decît acela de imitație, atîta vreme cît din 
compunerea de forțe rezultă ceva nou. Este vorba, de altfel, de unicul 
procedeu prin care spiritul omenesc are puterea de a crea. 

Se poate spune, probabil, că procesul de creaţie se reduce la intensifi- 
carea stării iniţiale. Dar, mai întîi, o schimbare cantitativă nu constituie o 
noutate. În plus, cantitatea nu poate fi modificată fără să se altereze 
calitatea. Devenind de două sau de trei ori mai violent, un sentiment îşi 
schimbă complet natura. Se întîmplă frecvent, de fapt, ca modul în care 
oamenii reuniți se influenţează reciproc să transforme o reuniune de 
burghezi inofensivi într-un monstru redutabil. Ciudată imitaţia care 
produce asemenea metamorfoze ! Dacă s-a putut alege un termen atît de 
impropriu pentru a desemna fenomenul, înseamnă că s-a imaginat cum 
fiecare sentiment individual se modelează după sentimentele celor din jur. 
În realitate, nu este vorba nici de modele, nici de copii. Există doar 
penetrare, fuziune a mai multor stări într-una complet diferită : starea 
colectivă. 

De fapt, am putea da numele de imitație cauzei care determină apariţia 
acestei stări, dacă ea ar fi inspirată mulţimii de către un conducător. Dar, 
în afară de faptul că presupunerea este contrazisă de o multitudine de 
cazuri în care șeful este produsul mulţimii și nu sursa sa de informare, 
acţiunea directoare (în măsura în care este reală) nu are nici o legătură cu 
ceea ce numim imitare reciprocă, atîta vreme cît ea este, de fapt, unila- 
terală. Această ipoteză trebuie deci abandonată. Este foarte adevărat, însă, 
că în orice mulţime există indivizi care aderă la opinia comună nu dintr-un 
impuls spontan, ci pentru că această opinie li se impune. Credem chiar că 
într-un asemenea caz nu există vreo conștiință individuală care să nu 
sufere, mai mult sau mai puţin, o anumită constrîngere. Dar, deoarece 
originea fenomenului ține de forţa sui generis cu care sînt investite 
practicile și credinţele comune atunci cînd sînt constituite, rezultă că acest 
Caz se înscrie în cea de-a doua categorie de fapte ce pot primi, după 
clasificarea noastră, numele de imitație. Să o examinăm. 

Cea de-a doua categorie de fapte diferă de prima cel puţin prin faptul 
că implică săvârșirea unui act de repetare, de reproducere. Cînd respectăm 
O modă sau un obicei, facem ceea ce alţii au făcui sau fac mereu. Repetiţia 
nu se datorează însă instinctului de imitare, ci rezultă, pe de o parte, din 

simpatia care ne face să nu jignim sentimentele celor din jur, pe de altă 
parte, din respectul pe care ni-l inspiră modul colectiv de a gîndi şi a 
acţiona, din presiunea directă sau indirectă pe care o exercită asupra 
noastră colectivitatea. Gestul nu este reprodus pentru că a avut loc în 
prezenţa noastră sau pentru că am auzit de el, nici pentru că ne place 
imitaţia prin ea însăşi, ci doar pentru că gestul ni se pare obligatoriu şi, 
într-o oarecare măsură, util. Repetăm gestul pentru că poartă în el girul 
social, de la care nu ne putem abate fără a suporta consecinţele. Într-un 
cuvînt, a acţiona din respect sau din teamă faţă de opinia publică. nu 
înseamnă a acţiona din imitație. Astfel de acte nu se disting esenţial de 
cele pe care le proiectăm singuri, căci au loc în virtutea unui caracter 
inerent, din cauza căruia le considerăm dinainte ca fiind făcute. Dar chiar 
şi atunci cînd ne ridicăm împotriva uzanțelor în loc de a le respecta, se 
petrece acelaşi lucru : dacă adaptăm o idee nouă, o practică originală, 
înseamnă că are calităţi intrinseci datorită cărora o considerăm deja 
adoptată. Motivele nu sînt, bineînţeles, aceleaşi în ambele cazuri, dar 
mecanismul psihologic este identic. Şi în primul caz şi în cel de-al doilea, 
între reprezentarea actului şi executarea lui se intercalează o operaţie in- 
telectuală de percepere, clară sau confuză, rapidă sau lentă, a caracterului 
determinant, oricare ar fi acesta. Modul în care ne conformăm moravurilor 
şi modelor ţării noastre nu are deci nimic comun ! cu maimuţăreala meca- 
nică prin care reproducem mișcările la care am asistat, Între cele două 
feluri de a acţiona există toată distanţa care separă comportamentul 
raţional și deliberat de reflexul automat. Primul are justificănile sale, chiar 
dacă nu sînt exprimate prin procese explicite de judecată. Reflexul 
automat, în schimb, rezultă imediat din simpla vedere a gestului respec- 
tiv, fără nici o intermediere mentală. 

Întrevedem deja erorile la care ne expunem atunci cînd reunim sub 
aceeași denumire două categorii de fapte atit de diferite. Cînd se vorbeşte 
de imitație, se subințelege un fenomen de contaminare, trecîndu-se de la 
prima la cea de-a doua categorie cu mare ușurință, nu fără motiv uneori. 
Dar ce este molipsitor oare în respectarea unui precept de morală, în 
respectarea autorităţii tradiţiei sau opiniei publice ? lată că am reușit doar 
să confundăm două noţiuni foarte diferite. În patologia biologică se spune 
că o boală este molipsitoare atunci cînd ea este provocată de evoluţia unui 
germene introdus din exterior în organism. Dar în măsura în care germe- 


| Există şi cazuri particulare cînd o modă sau o tradiţie sînt reproduse din pură 
maimuţăreală, dar în aceste cazuri ele nu sînt considerate drept mode sau tradiţii. 

nele se poate dezvolta doar datorită terenului pe care s-a fixat, cuvîntul 
molipsire devine impropriu. La fel, pentru ca un act să poată fi atribuit 
unei contaminări morale, nu este suficient ca el să ne fi fost inspirat de un 
alt act similar. Ar trebui ca, odată ce ideea acestui gest pătrunde în gînd, 
ea să se transforme, din ea însăşi şi automat, în mişcare. Molipsirea este 
reală doar atunci cînd actul exterior, pătrunzînd în noi sub formă de 
reprezentare, se reproduce de la sine. Este vorba, în același timp, şi de 
imitație, atîta vreme cît noul gest se produce doar în virtutea modelului pe 
care îl copie. Dar dacă impresia pe care ne-o produce modelul îşi poate 
produce efectele doar prin consimţământul şi participarea noastră, atunci 
nu mai poate fi vorba de molipsire. Cauzele determinante ale acţiunii sînt 
motivele care ne-au tăcut să o consimțim, şi nu exemplul pe care l-am 
avut. Noi sîntem autorii gestului respectiv, chiar dacă nu noi l-am inven- 
tat i. Trebuie să înlăturăm, în consecinţă, toate aceste repetate expresii de 
propagare imitativă, de expansiune contagioasă. Ele denaturează faptele, 
în loc să le explice şi complică problema, în loc s-o elucideze. 

Pe scurt, nu putem numi Simultan imitație şi procesul prin care, într-o 
reuniune, se elaborează un sentiment colectiv, şi procesul din care rezultă 
adeziunea noastră la regulile comune şi tradiţionale de comportament, în 
sfîrşit, şi procesul prin care toate oile se aruncă în apă pentru că una din ele 
a început. Una este să simţi în comun, altceva este să te înclini în faţa 
autorităţii opiniei publice şi altceva să repeţi automat gestul altora. Din 
prima categorie de fapte lipseşte cu desăvîrşire conceptul de repetare : în a 
doua, reproducerea este consecinţa unor operaţii logice 2, unor raţiona- 
mente implicite sau formale care constituie chiar esenţa fenomenului, deci 
nu explicaţia acestuia. Abia în al treilea caz reproducerea este completă, 
nefiind însoţită de altceva : noul act este doar ecoul actului iniţial. Această 
reeditare nu are altă cauză decit ansamblul de proprietăţi care fac din noi, 
uneori, nişte fiinţe imitative. Dacă vrem ca termenul de imitație să aibă o 
semnificaţie precisă, va trebui să-l atribuim exclusiv acestei ultime 


! Este adevărat că uneori s-a numit ..imitaţie” tot ceea ce nu era invenţie originală. Dar 
În această ipoteză. ar însemna că aproape toate gesturile umane ar fi nişte imitații, 
căci inovațiile propriu-zise sînt extrem de rare. O asemenea terminologie nu poate fi, 
deci, decît o sursă de confuzie. 

* S-a vorbit şi de o imitație logică (vezi, Tarde, Lois de l'imitation, prima ediţie, p. 
158) ; este cea care constă din reproducerea unui act pentru că acesta serveşte unui 
anumit scop. Dar o asemenea imitație nu are nimic comun cu predispoziția imitativă, 
fiecare din cele două noţiuni avînd propria ei explicaţie. Pe de altă parte. aşa cum am 
Văzut, imitaţia-modă, imitaţia-obicei sînt la fel de logice ca și celelalte, avînd în 
aânunute privinţe propria lor logică specială. 

categorii de fapte și vom spune : Imitaţia există atunci cînd un act are drept 
antecedent imediat reprezentarea unui act similar, săvirşit anterior de o 
altă persoană. fără ca între reprezentare și execuţie să se intercaleze vreo 
operaţie intelectuală, explicită sau implicită, referitoare la caracterele 
intrinseci ale actului reprodus. 

Deci atunci cînd vrem să determinăm influenţa imitaţiei asupra ratei si- 
nuciderilor trebuie să folosim termenul conform acestei definiţii 1. lenorind 
acest sens al cuvîntului, riscăm să luăm o expresie verbală drept explicaţie ; 
cînd spunem despre un mod de a gîndi sau a acţiona că este imitație, subîn- 
jelepem faptul că imitaţia este o justificare. Dar numai în cazul unei repro- 
duceri automate a gestului, imitaţia constituie o explicaţie satisfăcătoare ? 
şi suficientă, căci tot ce se întîmplă este produsul contaminării imitative. 

Dar atunci cînd respectăm un obicei, cînd ne conformăm unei practici 
morale, motivele docilităţii noastre trebuie căutate în natura acele: prac- 
tici, în caracteristicile proprii ale obiceiului, în sentimentele pe care ni le 
inspiră amiîndouă. 

Cînd vorbim despre imitație în aceste două situaţii, nu facem decît să 
amintim că faptul reprodus nu este nou, deci că este într-adevăr reprodus, 
fără a explica motivele pentru care s-a produs, iar apoi l-am respectat. Cu 
atît mai puţin este posibil ca folosirea termenului de imitație să înlocuiască 
analiza procesului atît de complex din care rezultă sentimentele colective 
și despre care am dat mai devreme doar o descriere conjuncturală şi 
aproximativă 3. 

Vom avea dreptul să considerăm imitaţia drept un factor psihologic al 
sinuciderii doar luînd în consideraţie definiţia anterioară. Ceea ce am 


1 Faptele care se imită datorită prestigiului moral sau intelectual al subiectului 
individual sau colectiv care serveşte drept exemplu intră mai degrabă în a doua 
categorie prezentată. Această imitație nu are caracter automat, ci implică un 
raționament : superioritatea persoanei-exemplu este o garanție a valabilității actelor 
sale. Aceleaşi motive pentru care avem respect pentru o anumită persoană ne fac să-i 
imităm gesturile. Nu este deci suficient să remarcăm faptul că un gest este imitat, ci 
trebuie să găsim cauzele încrederii sau respectului care au determinat imitația. 

2 Vom vedea mai tîrziu că imitaţia, singură, este suficientă ca explicaţie în foarte 
putine cazuri. 

> Trebuie să spunem că nu știm decît foarte vag în ce constă acest proces. Cum se 
produc acele combinaţii din care rezultă starea colectivă, care sînt elementele zi 
constitutive, cum se degajă starea dominantă, iată nişte întrebări prea complexe 
pentru a fi rezolvate prin simpla introspecţie. Nu s-au făcut încă unele experienţe și 
observaţii strict necesare. Nu prea știm cum şi după ce legi se combină între ele stările 
mentale ale individului izolat ; sîntem departe de a cunoaşte mecanismul combinațiilor 
mai complicate ce rezultă din viaţa în grup. Am încercat deci să ilustrăm doar faptul 
că în tot acest fenomen nu există elemente de imitație, 

numit imitație reciprocă este un fenomen pur social : el înseamnă elabo- 
rarea în comun a unui sentiment comun. La fei, reproducerea obiceiurilor, 
tradițiilor, este efectul unor cauze sociale, căci este datorată caracterului 
obligatoriu, prestigiului special cu care sînt investite credinţele și prac- 
ticile colective, pentru simplul motiv că sînt colective. Prin urmare, în 
măsura în care vom putea admite că sinuciderea se răspiîndeşte pe una din 
aceste căi, va rezulta că ea depinde de cauze sociale şi nu de condiţii indi- 
viduale. 
Termenii fiind deci stabiliţi, să examinăm faptele. 


i 


Este neîndoielnic faptul că sinuciderea se transmite prin molipsire. Am 
vorbit deja despre acel pasaj în care 15 invalizi s-au spînzurat unul după 
altul, şi despre faimoasa gheretă din unitatea din Boulogne care a fost 
teatrul mai multor sinucideri. Fapte de acest gen au fost deseori observate 
în cadrul armatei. În 181 3, după ce o femeie din satul Saint-Pierre-Monjau 
s-a spinzurat de un copac, alte cîteva femei au repetat gestul în scurt timp. 
Pinel a povestit cum un preot s-a spînzurat în vecinătatea localităţii 
Etampes, iar după cîteva zile doi alţi preoți și cîţiva laici l-au imitat 1. Cînd 
lordul Castelreagh s-a aruncat în Vezuviu, mai mulţi însoțitori de-ai săi 
i-au urmat exemplul. Copacul lui Timon Mizantropul a rămas celebru. 
Frecvența acelor cazuri de molipsire în stabilimentele de detenţie a fost de 
asemenea afirmată de numeroși observatori 2. 

În acelaşi timp însă, se atribuie imitaţiei multe cazuri de sinucidere 
care au, totuși, o altă origine. Ne referim în special la ceea ce se numește 
sinucidere de asediu. În Istoria războiului dintre evrei şi romani 3. Josèphe 
povestește că mulţi asediați şi-au luat singuri viaţa, în timpul asaltului de 
la terusalim. Mai este cazul special al celor 40 de evrei care, refugiaţi fiind 
într-un subteran, s-au hotărît să moară şi s-au ucis între ei. Montaigne 
aminteşte cum Xantienii, asediați de Brutus, „au dovedit cu toţii — bărbaţi, 
femei, copii — o dorință atit de furioasă de moarte, încît au făcut tot ce le-a 
stai în putinţă pentru a-și pierde viața ; Brutus a reuşit cu greu să salveze 
doar un mic număr de oameni” 4. 


A Detalii în Legoyt. op, cit.. p. 227 şi urm. 

* Fapte asemănătoare în Ebrard. op. cit., p. 376. 
3 III, 26. 

* Essais, II, 3. 

Se pare că aceste sinucideri în masă nu au drept origine un caz sau 
două cazuri individuale, care sînt repetate. Ele par să rezulte dintr-o 
hotărîre colectivă, dintr-un veritabil consens social, mai degrabă decit 
dintr-o simplă propagare contagioasă. Ideea nu se naște la unul singur 
dintre subiecţi pentru a se răspîndi apoi la ceilalţi, ci este elaborată de 
întregul grup care, aflîndu-se într-o situaţie disperată, alege în mod 
colectiv moartea. Acelaşi lucru se întîmplă on de cîte ori un corp social 
reacționează în comun sub acţiunea unei aceleiași circumstanţe. Acordul 
nu-și schimbă natura pentru că se stabilește într-un elan de pasiune ; el ar fi 
acelaşi, chiar dacă hotărîrea ar fi luată mai metodic și după mai multă 
gîndire. Este deci impropriu să vorbim despre imitație. 

Consideraţia este valabilă şi în cazul altor fapte asemănătoare, ca cea 
amintită, de exemplu, de Esquirol : „Istoricii ne asigură că peruvienii şi 
mexicanii, disperaţi de distrugerea cultului lor..., s-au sinucis în număr 
atît de mare, încît au pierit mai mulți de propriile lor miini, decît de fierul 
sau focul barbarilor lor cuceritori”. Pentru a putea considera că imitaţia 
este declanşatoarea unor sinucideri, nu este suficient să constatăm că 
acestea se produc în număr mare în acelaşi moment şi în același loc. Ele ar 
putea fi datorate stării generale a mediului social, din care rezultă o 
dispoziţie colectivă a grupului, tradusă sub forma unor sinucideri multiple. 
Poate că ar trebui să distingem, ca sens, epidemiile morale de contamină- 
rile morale. Aceste două noțiuni, deși sînt deseori folosite la fel, desem- 
nează, de fapt, două fenomene deosebite. Epidemia este un fapt social, 
produs de cauze sociale ; contaminarea nu este decît o suită de ricoșeuri, 
mai mult sau mai puţin repetate, ale unor fapte individuale !. 

Distincția, odată admisă, ar avea drept efect sigur diminuarea listei de 
sinucideri imputabile imitaţiei ; acestea sînt, totuși, foarte numeroase. 
Poate că nici nu există un alt fenomen atît de ușor molipsitor. Nici chiar 
impulsul criminal nu se răspîndeșşte atît de uşor. Cazurile în care acesta se 
propagă automat sînt mai rare şi imitaţia joacă un rol mai puţin important. 
Am putea spune că instinctul de conservare este mai slab înrădăcinat în 
conştiinţe decît sentimentul fundamental al moralității, atîta vreme cît 
primul rezistă mai puţin la acţiunea acelorași cauze. În acest context, 
întrebarea pe care ne-am pus-o la începutul capitolului rămîne valabilă. 


1 Vom vedea mai tîrziu că, în orice societate, există în mod normal și dintotdeauna o 
dispoziţie colectivă care se traduce prin sinucidere. Ea diferă de ceea ce numim 
epidemie. pentru că are un caracter cronic şi constituie un element normal al 
temperamentului moral al societății. Şi epidemia este o dispoziţie colectivă, dar 
izbucnește ocazional şi rezultă din cauze anormale și pasagere. 


7A 

Chiar dacă sinuciderea se poate transmite de la individ la individ, aceasta 
nu înseamnă a priori că „molipsirea” produce efecte sociale, deci că 
afectează rata socială a sinuciderilor. Este posibil să aibă doar consecinţe 
individuale și sporadice. Dacă imitaţia este cu adevărat o sursă originală şi 
fecundă a fenomenelor sociale, ar trebui să-și demonstreze puterea mai 
ales în cazul sinuciderii, de vreme ce acesta este terenul unde acţionează 
cu cea mai mare intensitate. Sinuciderea ne va oferi deci mijlocul de a 
verifica puterea miraculoasă care se atribuie imitaţiei. 


III 


Dacă influenţa imitaţiei există, ea trebuie să fie ușor de verificat în 
repartizarea geografică a sinuciderilor. Ar trebui să vedem că rata caracte- 
ristică unei ţări sau unei localităţi se „transmite” localităţilor învecinate. 
Vom analiza cu metodă harta. 

Unii autori au invocat imitaţia ori de cîte ori două sau mai multe 
departamente limitrofe au manifestat o înclinaţie spre sinucidere de 
aceeași intensitate. Difuzia în interiorul unei regiuni poate însă să fie 
determinată de faptul că anumite cauze — favorabile dezvoltării sinuciderii 
— se repartizează uniform în regiune, că mediul social este peste tot același. 
Pentru a putea invoca imitaţia, ar trebui ca tendinţa sau ideea respectivă să 
izbucnească într-un anumit mediu social și să invadeze apoi alte medii, 
nefavorabile prin ele înseși apariţiei acelei tendinţe. Propagarea imitativă 
are loc doar atunci cînd reproducerea unui fapt este determinată automat 
doar de faptul respectiv, fără concursul altor cauze. Trebuie să găsim deci 
un criteriu după care să determinăm influenţa imitaţiei asupra ratei 
sinuciderilor. 

Mai întîi, pentru a exista aimiane trebuie să existe un model de imitat, 
un focar din care modelul să emane și în care să aibă intensitate maximă. 
Vom căuta deci să observăm existența unor centre de iradiere a fenome- 
nului. Dar după ce semne le vom recunoaște ? 

Trebuie, în primul rînd, să se distingă de punctele înconjurătoare 
printr-o mai mare înclinație spre sinucidere, deci să aibă pe harta sinu- 
ciderilor o nuanță mai închisă decît regiunile limitrofe. Desigur, ca și ca- 
uzele ce produc cu adevărat sinuciderea, acționează și imitaţia. În al doilea 
rînd, fiecare focar ar trebui să fie, într-un anumit fel, punctul de atracţie, 
ținta zonelor vecine. Un fapt care este imitat trebuie să fie neapărat la 
vedere. Dacă privirile s-ar îndrepta spre alt punct, chiar dacă sinuciderile 
ar fi numeroase într-un asemenea focar izolat, ele n-ar fi reproduse pentru 

simplul fapt că n-ar fi observate și cunoscute. Populaţia are privirile fixate, 
de obicei, într-o zonă care deţine un loc important în viaţa regională. Altfel 
spus, fenomenele de contaminare ar trebui să fie mai intense în jurul 
capitalelor şi al marilor orașe. Ne așteptăm să le observăm în astfel de 
zone cu atît mai mult cu cît acţiunea propagatoare a imitaţiei este aici 
ajutată și întărită și de alţi factori : autoritatea morală a marilor centre, 
datorită căreia obiceiurile şi uzanţele lor au o mare putere de expansiune. 
Orice fenomen de propagare scăzînd în intensitate odată cu creșterea 
distanţei, ar trebui ca, în plus, regiunile să fie cu atît mai puţin influențate, 
cu cît sînt mai depărtate de focar și invers. Acestea sînt deci cele trei 
condiţii pe care trebuie să le îndeplinească harta sinuciderilor pentru a 
putea invoca imitaţia. Și tot ar mai rămîne posibilitatea ca repartiţia 
geografică să fie determinată de repartiția similară a condiţiilor de exis- 
tentă de care depinde sinuciderea. Hărțile obişnuite, cel puţin în ceea ce 
priveşte Franţa, nu ar servi scopului nostru. Ele n-ar permite observarea 
posibilelor efecte ale imitaţiei, acolo unde acestea sint cele mai sensibile, 
adică între diversele părţi ale aceluiași departament. În plus, un arondis- 
ment cu un număr mare de sinucideri poate creşte ori cobori media depar- 
tamentală, creînd impresia unei discontinuități între alte arondismente și 
acele departamente vecine lui, sau, din contra, poate masca o discontinui- 
tate reală. În scopul acestei analize, am construit în mod special o hartă a 
sinuciderilor împărţită pe circumscripții administrative (arondismente). 
Harta se referă la cincinalul 1887-1891. Studiul ei ne-a oferit rezultate 
neaşteptate |. 

Primul lucru care frapează este existenţa în nordul ţării a unei porţiuni 
închise, amplasată în principal pe locul vechii le-de France, dar care 
pătrunde destul de adînc în Champagne și se întinde pînă în Lorena. Dacă 
repartiţia s-ar datora imitaţiei, atunci focarul ar trebui să fie la Paris, sin- 
gurul mare centru din regiune. Influența Parisului este invocată deseori : 
Guerry spunea că, plecînd din oricare punct de la periferia ţării (cu 
excepţia Marsiliei) şi mergînd spre capitală, sinuciderile se multiplică fără 
încetare, pe măsură ce distanţa față de Paris se micșorează. Această 
presupunere pare a fi demonstrată de harta sinuciderilor, atunci cînd este 
structurată pe departamente, dar nu şi în cazul cînd este întocmită pe 
arondismente. În ultimul caz se observă că regiunea Senei are o rată a 
sinuciderilor inferioară celei din toate arondismentele înconjurătoare. Ea 
numără 471 sinucideri la milionul de locuitori, în timp ce în Coulommiers 


t Vezi planşa H. 

există 500, în Versailles — 514, în Melun — 518, în Meaux — 525, în 
Corbeil - 559, în Pontoise — 561, în Provins — 562. Chiar și arondismen- 
tele din Champagne le depășesc pe cele din apropierea Senei : Reiras are 
501 sinucideri (la milion), Epernay 537, Arcis-sur-Aube 548, Château- 
Thierry 623. În studiul său Le suicide en Seine-et-Marne, doctorul Leroy 
semnala deja cu uimire că arondismentul Meaux număra mai multe 
sinucideri decît Sena 1. lată cifrele lui Leroy : 


1851-1863 1865-1866 
Arondismentul Meaux l sinucidere / 2.418 loc. l sinucidere / 2.547 loc. 
Sena l sinucidere / 2.750 loc. l sinucidere / 2.822 loc. 


Cazul arondismentului Meaux nu este singurul. Autorul enumeră 166 
de comune ale aceluiaşi departament în care existau mai multe sinucideri 
decît la Paris. Ciudat acest focar — Parisul — care este inferior celorlalte 
focare secundare, pe care ar fi trebuit să le „alimenteze” ! Lăsînd totuși 
Sena deoparte, este imposibil să se găsească un alt centru de propagare. 
Căci nu poţi raporta Parisul la Corbeil sau Pontoise. 

Puțin mai spre nordul țării, există o a doua pată întunecată, care 
corespunde Normandiei. Singurul focar posibil ar fi Rouen, capitală a 
provinciei și oraș de mare importanţă. Cele două puncte în care sinuciderea 
face cele mai multe victime sînt însă arondismentele Neuchâtel (509 
sinucideri la un milion de locuitori) şi Pont-Audemer (537 sinucideri), 
care nu sînt nici măcar învecinate. Şi totuşi configuraţia morală a pro- 
vinciei nu poate fi datorată influenţei acestora. 

În sud-estul țării, de-a lungul coastelor Mediteranei, mai există o fișie 
de teritoriu, care merge.de la gurile RhGnului pînă la frontiera italiană și 
unde sinuciderile sînt foarte numeroase. În această zonă există Marsilia — 
veritabilă metropolă, dar şi Nisa — un mare centru al vieţii mondene. 
Arondismentele cele mai încercate de sinucidere sînt însă Toulon și 
Forcalquier. Și totuși, nimeni nu poate spune că Marsilia ar fi sub influenţa 
lor. Pe coasta vestică, Rochefort este singura localitate care se distinge 
printr-o pată suficient de întunecată, deşi acolo există un alt oraş, mult 
mai important : Angoulême. În general vorbind, există o mulţime de 
departamente în care primul loc, din punctul de vedere al sinuciderilor, nu 


l Op. cit.. p. 213 - După acelaşi autor, chiar şi departamentele complete din Marne şi 
Seine-et-Marne depășeau. în 1865-66. Sena, din punctul de vedere al sinuciderilor. 
in Marne era o sinucidere la 2.791 locuitori, în Seine-et-Marne una la 2.768 locuitori, 
lar în Sena, o sinucidere la 2.822 locuitori. 

este deţinut de arondismentul-capitală. (...) În toate cazurile, aceste 
arondismente nu conţin orașul cel mai important din departament. 

Ar fi interesant să facem o analiză similară pe o hartă a comunelor ; 
din păcate, este imposibil să se realizeze o asemenea hartă, separată pe 
comune, avînd drept scop ilustrarea variației ratei sinuciderilor, la nivelul 
întregii ţări. Doctorul Leroy însă, în monografia sa, a realizat o hartă a 
comunelor pentru departamentul Seine-et-Marne. Clasînd toate comunele 
departamentului în ordinea descrescătoare a ratei sinuciderilor, el a obținut 
rezultatele următoare : „Fert-sous-Jouarre (4.482 locuitori), primul oraş 
mai important al listei, se găsește pe listă la numărul 124 ; Meaux (10.762 
loc.), la nr. 130; Provins (7.547 ioc.), la nr. 135 ; Coulommiers (4.628 
loc.), la nr. 138. Faptul că numerele de ordine ale acestor localităţi sînt atît 
de apropiate, ne face să credem că există o influenţă care acţionează 
asupra tuturor !. Lagny (3.468 loc.), este pe listă la numărul 219, deși este 
foarte aproape de Paris ; Montereau-Faut- Yonne (6.217 loc.) este la 
numărul 245 ; Fontainebleau (11.939 loc.), la nr. 247 și, în sfârşit, Melun 
(11.170 loc.), capitală a departamentului, este la numărul 279 al listei. 
Dacă examinăm însă primele 25 de comune care ocupă capul listei, vom 
vedea că, în afară de două, toate celelalte au un număr mic de locuitori. 2 ” 

Depăşind graniţele Franţei, putem face constatări identice. Porțiunea 
europeană cu cele mai multe sinucideri include Danemarca și Germania 
centrală, regiunea care deţine supremaţia aici fiind Saxonia-Regală : ea 


1 Nu este vorba, bineînţeles, de o influenţă contagioasă. Este vorba de trei capitale de 
arondisment. avînd aproape aceeași importanţă şi separate de o mulțime de comune 
cu rate de sinucideri foarte diferite. Faptul că numerele de ordine sînt atît de apropiate 
dovedeşte doar că toate grupurile sociale cu dimensiuni similare şi care trăiesc în 
condiţii analoge, au aceeaşi rată a sinuciderilor, fără ca vreunul să acţioneze asupra 
celorlalte. 

2 Op. cit., p. 193-194. Comuna aflată în capul listei, Lesche, are 1.587 de sinucideri la 
milionul de locuitori (o sinucidere la 630 locuitori), deci de patru ori mai mult decit 
Parisul. Asemenea cazuri apar şi în alte departamente. Doctorul Legoupils din 
Trouville ne oferă informaţii despre trei comune minuscule din arondismentul Pont- 
VEvâque : Villerville (978 loc.), Cricquebceuf (150 loc.) şi Pennedepie (330 loc.). 
Ratele sinuciderilor, calculate pentru perioade care variază între 14 şi 25 de ani, sînt, 

„respectiv : 429, 800 şi 1.081 de sinucideri la un milion de locuitori. 

Rămîne totuși valabil faptul că marile orașe au mai multe sinucideri decît cele mici 
sau decît satele, dar există şi multe excepții la această regulă. O explicaţie posibilă a 
contradicţiilor este presupunerea că marile oraşe se formează și se dezvoltă sub 
influenţa acelorași cauze care determină şi dezvoltarea sinuciderilor. În aceste condiţii 
e natural ca centrele importante să fie numeroase în regiunile fecunde în sinucideri, 
fără însă să deţină monopolul morţilor voluntare, și să fie rare acolo unde sînt puţine 
sinucideri, fără ca numărul mic al acestora să se datoreze absenței orașelor mari. Doar 
așa ar fi posibil ca rata sinuciderilor să fie mai mare la orașe decît la ţară, în majoritatea 
cazurilor, dar să existe și excepţii justificate. 

numără 311 sinucideri la milionul de locuitori. Ducatul Saxonia-Alten- 
burg vine pe locul al doilea (303 sinucideri), apoi Brandeburg, cu 204 
sinucideri. Şi totuşi, acestea nu sînt punctele cele mai importante pentru 
Germania și e imposibil ca Dresda sau Altenburg să influențeze Hambur- 
gul sau Berlinul. În mod similar, dintre toate provinciile italiene, cele mai 
multe sinucideri s-au înregistrat în Bolonia și Livurnia (88, respectiv 84 
sinucideri). Milano, Genova, Torino şi Roma se clasează la mare distanţă, 
conform cifrelor medii stabilite de Morselli pentru perioada 1864-1876. 
Ceea ce arată hărțile este, în definitiv, faptul că sinuciderea nu se 
repartizează concentric în jurul unor focare de la care să scadă progresiv, 
ci se prezintă sub torma unor mase oarecum omogene și lipsite de un 
nucleu central. O asemenea configuraţie nu poate dovedi influenţa imi- 
taţiei, ci arată că sinuciderea nu depinde de situaţia locală, variabilă de la 
o localitate la alta, ci de condiţii de o anumită generalitate. Nu există 
imitatori Şi imitaţi, ci o identitate relativă a efectelor, datorată unei 
identități relative a cauzelor. Această observaţie este ușor de explicat căci, 
aşa cum tot ce am spus pînă acum lasă de prevăzut, sinuciderea depinde 
esenţial de anumite stări ale mediului social. Acesta își păstrează, în 
general, caracteristicile pe întinderi largi şi este normal să aibă aceleaşi 
consecinţe în toate zonele în care are aceeași structură, fără ca imitaţia să 
aibă vreun rol. Este și motivul pentru care, de obicei, rata sinuciderii într-o 
anumită regiune se menţine aproape la acelaşi nivel. Pe de altă parte însă, 
deoarece cauzele generatoare nu pot fi repartizate perfect omogen în 
teritoriu, este inevitabil să apară, de la un punct la altul, de la un arondis- 
ment la altul, variaţii mai mult sau mai puţin importante ale acestei rate. 
O dovadă a faptului că afirmaţia de mai sus este perfect valabilă este 
modificarea bruscă şi completă a ratei sinuciderii în situaţiile cînd mediul 
social se schimbă brusc. O regiune în care există condiţiile favorabile 
sinuciderii nu poate transmite predispoziția sa regiunilor învecinate, dacă 
nu există și în acestea aceleași condiţii particulare, și în aceeași măsură. 
Astfel, în Germania sinuciderea se află într-o stare endemică și am văzut 
deja cu ce violenţă acţionează ; vom arăta mai tîrziu că această aptitudine 
este cauzată de protestantism. Şi totuşi, există trei regiuni care fac excepţie 
de la regula generală, ele fiind singurele din toată ţara unde rata sinu- 
ciderilor este sub 100 de morţi voluntare la un milion de locuitori. Pe hartă 
(vezi planșa III) ele apar ca trei insulițe izolate, care se detașează prin 
nuanţa lor deschisă de celelalte regiuni. Toate cele trei provincii sînt 
catolice. Curentul sinucigaș atît de intens care afectează zonele înconjură- 
toare nu le poate afecta, neexistînd condiţii favorabile dezvoltării lui. 

În mod similar, în Elveţia, partea de sud a ţării este catolică, toate 
elementele protestante aflîndu-se în nord. Cele două regiuni sînt perfect 
distincte pe harta sinuciderilor, într-o măsură atît de mare că am putea 
crede că reprezintă societăţi diferite !. Cu toate că au frontieră comună, cu 
toate că există relaţii permanente între cele două zone, ele îşi păstrează, 
din punctul de vedere al sinuciderii, propria individualitate. Mai mult 
încă, în interiorul Elveţiei de Nord, Lucema, Uri, Unterwald, Schwyz şi 
Zug, care sînt cantoane catolice, prezintă sub 100 de sinucideri la un 
milion de locuitori, chiar dacă sînt înconjurate de cantoane protestante, 
unde cifrele sînt mult mai mari. 

O altă experienţă poate confirma cele de mai sus. Un fenomen de 
contaminare morală se poate produce doar în două moduri : ori faptul care 
servește drept model se propagă prin ceea ce numim vocea publică, ori 
este răspîndit de către ziare. În general, rolul cel mai important îl joacă 
publicaţiile, care constituie, fără îndoială, un puternic instrument de 
difuzare. Dacă imitaţia ar juca vreun rol în dezvoltarea sinuciderii, 
numărul acestora ar trebui să varieze în funcţie de locul pe care-l ocupă 
ziarele în atenţia publică. 

Din păcate, importanţa lor este destul de dificil de determinat. Reve- 
lator este numărul de cititori și nu acela al publicaţiilor, Într-o ţară slab 
centralizată, așa cum este Elveţia, ziarele sînt numeroase, pentru că 
fiecare localitate le are pe ale sale, și totuși puterea lor de propagare este 
slabă, pentru că fiecare este puţin citit. Din contră însă, ziare ca Times, 
New- York Herald sau Petit Journal sînt citite de un public imens. Se pare 
Chiar că presa poate avea influenţa pe care o presupunem doar atunci cînd 
este centralizată. Atunci cînd fiecare regiune are viaţa sa proprie, oamenii 
sînt mai puţin interesaţi de ceea ce se petrece dincolo de graniţele ei ; 
faptele îndepărtate trec neștiute şi sînt, în consecinţă, adunate cu mai 
puţină grijă. Există deci mai puţine exemple care să determine apariţia 
imitaţiei. Acolo unde echilibrarea mediilor sociale locale deschide un cîmp 
de acțiune mai mare simpatiei și curiozităţii, deci acolo unde, răspunzînd 
acestor cerințe, marile publicaţii concentrează zilnic toate evenimentele 
importante ale zonei şi ale repiunilor învecinate, lucrurile stau cu totul 
altfel. Acumulîndu-se, exemplele capătă atunci o influenţă tot mai mare, 
completîndu-se reciproc. Este imposibil, însă, să realizăm o comparaţie 
între clientela diferitelor ziare europene și mai ales să apreciem caracterul 
mai mult sau mai puţin local al informaţiilor pe care le oferă acestea. Fără 


! Vezi planșa II]. Pentru detalii în privinţa cifrelor, vezi Cartea a doua, cap. V. tabelul 
XXVI. 

a considera afirmaţia noastră infailibilă, credem totuși că nu putem socoti 
că Franţa și Anglia sînt inferioare, din aceste două puncte de vedere, 
Danemarcei, Saxoniei sau Germaniei. Rata sinuciderilor este însă mai 
scăzută în primele două ţări. De asemenea, nimic nu ne autorizează să 
considerăm că în sudul Franţei se citesc mai puţine ziare decît în nord, cu 
toate că cifrele pe care le-am menţionat în privinţa sinuciderii ilustrează 
clar contrastul dintre cele două zone ale ţării. Fără a încerca să acordăm 
mai multă importanţă acestui argument, pe care nu-l putem stabili cu 
exactitate, credem totuşi că inadvertenţele semnalate sînt revelatoare 
într-o anumită măsură. 


IV 


În rezumat, dacă este sigur că sinuciderea poate fi molipsitoare de la 
individ la individ, ea nu poate fi însă propagată prin imitație, astfel încît 
rata sinuciderilor să fie afectată. Imitaţia poate declanşa unele cazuri 
individuale, dar nu contribuie la determinarea predispoziţiei inegale către 
sinucidere a diferitelor societăţi, sau a grupurilor sociale diferite din cadrul 
unei societăţi. Posibila propagare este întotdeauna limitată şi intermitentă. 
Cînd atinge o anumită intensitate, este de scurtă durată. 

Faptul că imitaţia nu influenţează cifrele statisticii este ilustrat și de o 
altă consideraţie : imitaţia, doar prin propriile sale forţe, nu poate determi- 
na sinuciderea. În afara cazurilor foarte rare de monoideism, ideea unui 
act nu este suficientă pentru a împinge un adult să repete actul, decît atunci 
cînd subiectul are o înclinaţie proprie către gestul respectiv. „Am remarcat 
întotdeauna, scrie Morel, că imitaţia, oricît de putemică ar fi, și impresia 
cauzată de povestea citită sau auzită a unei crime deosebite, nu sînt 
suficiente pentru a provoca fapte similare la indivizi perfect sănătoşi” 1. 
Doctorul Paul Moreau din Tours a stabilit, după propriile observaţii, că 
sinuciderea contagioasă se întilnește doar la indivizii puternic înclinați 
către aceasta 2. 

Considerînd însă că predispoziția depinde esenţial de cauze organice, 
este adevărat că i-a fost greu să explice cazuri care nu puteau avea o 
asemenea origine, fiind nevoit să admită existenţa unor combinaţii de 
cauze improbabile sau de-a dreptul miraculoase. Cum să poţi crede că cei 
15 invalizi despre care am vorbit erau cu toţii atinşi de o degenerescenţă 
nervoasă ? Şi cum să explici cazurile de contaminare atît de frecvente în 


! Trait€ des maladies mentales, p. 243. 
? De la contagion du suicide. p. 42. 

armată sau în închisori ? Faptele sînt însă uşor de explicat dacă admitem 
că înclinația spre sinucidere poate fi creată de mediul social. Nu am fi 
astfel obligaţi să credem că un hazard ciudat a adunat într-o cazarmă sau 
într-un penitenciar, din cele mai diverse zone, doar indivizi atinși de boli 
nervoase, ci am putea să considerăm că actele repetate de sinucidere sînt 
determinate de acţiunea mediului comun în care aceşti oameni trăiesc. 
Vom vedea, într-adevăr, că în cele două colectivităţi se creează o stare 
colectivă care îi împinge pe soldați sau pe deţinuţi la sinucidere, la fel de 
” puternic ca orice nevroză violentă. Exemplul este o cauză ocazională care 
declanșează impulsul ; dar nu exemplul creează acest impuls, în absenţa 
căruia modelul ar fi inofensiv. 
Putem deci să spunem că, în afara unor rare excepții, imitaţia nu este 
un factor original al sinuciderii. Ea nu face decît să aducă la suprafață o 
stare care constituie adevărata cauză generatoare a acestui act, și care, 
după toate probabilitățile, ar fi găsit oricum mijlocul de a-și produce 
efectele. Predispoziţia spre sinucidere ar trebui să fie foarte puternică 
pentru ca doar imitaţia să poată declanșa înfăptuirea actului. Imitaţia are 
deci o acţiune restrînsă, chiar atunci cînd această acţiune există. 
O remarcă de interes practic poate servi drept corolar la concluzia 
noastră. | 
Unii autori, atribuind imitaţiei un rol pe care nu-l are, au cerut să se 
| interzică ziarelor de a prezenta cazurile de sinucidere sau de inimă !. Poate 
i ar fi posibil ca prohibiția să reducă puţin nivelul actual al acestor fapte ; 
dar e îndoielnic că ar putea modifica rata lor socială. Intensitatea predis- 
poziţiei colective ar rămîne aceeași, căci ar rămîne aceeaşi şi starea morală 
a grupurilor sociale. Dacă punem în balanţă micile avantaje ale acestei 
măsuri cu gravele inconveniente pe care le-ar antrena desfiinţarea publi- 
cităţii judiciare, ne imaginăm că organul legislativ ar trebui să ezite înainte 
de a accepta sfatul specialiştilor. În realitate, ceea ce poate contribui la 
dezvoltarea sinuciderii sau a crimei, nu este faptul că se vorbeşte despre 
ele, ci modul în care se vorbeşte. Atunci cînd astfel de practici sînt 
detestate, sentimentele de ură și oroare transpar din modul de prezentare, 
astfel încît predispoziţiile individuale sînt mai degrabă neutralizate decît 
excitate. Invers, atunci cînd societatea este dezorientată din punct de 
vedere moral, starea de incertitudine în care trăiește îi inspiră un soi de 
indulgență faţă de actele imorale, care devine involuntar evidentă atunci 
cînd acestea sînt prezentate, astfel încît imoralitatea se intensifică. Abia în 
acest caz apariţia exemplului negativ este periculoasă, nu pentru că există, 


i Aubry, Contagion du meurtre, prima ediţie, p. 87. 

ci pentru că toleranța sau indiferența socială diminuează oroarea pe care el 
ar trebui s-o inspire. 

Capitolul de faţă vrea să arate în primul rînd cît de puţin fondată este 
teoria conform căreia imitaţia ar fi sursa principală a vieţii colective. Nu 
există un fapt care să fie mai uşor de transmis prin contaminare decît 
sinuciderea, şi totuşi această caracteristică nu produce efecte sociale. Dacă 
imitaţia este atît de lipsită de influență socială, atunci n-ar putea avea mai 
multă influență nici în alte cazuri. Virtuţile care îi sînt atribuite sînt deci 
imaginare. Poate că este în măsură să determine, într-un cerc restrîns, 
unele reeditări ale unui gînd sau unei acţiuni, dar nu are niciodată 
repercusiuni atît de întinse și de profunde, încît să atingă și să modifice 
spiritul societăţii. Graţie adeziunii aproape unanime şi de obicei seculare 
care determină stările colective, acestea sînt prea rezistente pentru ca o 
intervenţie individuală să le poată moditica. Cum ar putea un individ, care 
nu este mai mult decît un individ l, să aibă suficientă forță pentru a modela 
după bunul său plac întreaga societate ? Dacă ne-am reprezenta încă lumea 
socială la fel de grosier cum îşi reprezintă omul primitiv lumea fizică, 
dacă, în ciuda evoluţiei ştiinţei, am admite încă, tacit şi inconştient, că 
fenomenele sociale nu sînt proporţionale cu propriile lor cauze, tot nu 
ne-am opri la o concepţie care, chiar dacă este de o simplitate biblică, 
contravine flagrant principiilor fundamentale ale gîndirii. Nu mai credem 
astăzi că speciile zoologice sînt doar variaţii individuale propagate prin 
ereditate ? ; nu mai este admisibilă teoria că faptul social este doar un fapt 
individual care s-a generalizat. Dar în primul rînd nu mai este posibil să 
acceptăm că această generalizare s-ar datora unui soi de contaminare 
oarbă. Ba avem chiar dreptul să fim uimiţi că trebuie încă discutată o 
ipoteză pentru care nici nu s-a început vreodată o demonstraţie experi- 
mentală. Nu s-a arătat niciodată că un anumit ordin de fapte sociale s-ar 
datora şi imitaţiei, sau doar imitaţiei. Propoziția a fost doar enunțată sub 
formă de aforism, sprijinind-o pe consideraţii vag metafizice. 

Totuși, sociologia va putea fi considerată știință doar atunci cînd nu se 
va mai permite celor care o cultivă să dogmatizeze astfel, sustrăgîndu-se 
atît de vizibil obligaţiei de a prezenta dovezi. 


1 Înţelegem aici doar individul, făcînd abstracţie de puterea pe care i-ar putea-o 
conferi încrederea sau admiraţia societăţii. Este adevărat că un funcţionar sau un om 
popular, în afară de forţele pe care le au din naştere. reprezintă forţe sociale pe care le 
datorează sentimentelor colective şi care le permit să acţioneze asupra mersului 
societăţii. Dar ei nu au această forţă decît dacă sînt mai mult decît simpli indivizi. 

? Delage, La structure du protoplasme et les théories de l'hérédité, Paris, 1895. p. 813 
şi urm. 

Capitolul I 


Metode pentru determinarea cauzelor și 
tipurilor sociale 


Rezultatele primei părți nu sînt în totalitate negative. Am stabilit că 
fiecare grup social are o tendinţă specifică spre sinucidere pe care nu o 
poate explica nici constituţia organico-psihică a indivizilor, nici natura 
mediului fizic. Rezultă, prin eliminare, că acestă tendință depinde de 
cauze sociale și constituie, prin ea însăși, un fenomen colectiv. Chiar 
anumite fapte pe care le-am examinat, cum ar fi variațiile geografice și 
sezoniere ale sinuciderii, ne-au adus la aceste concluzii. 

Acum este momentul să studiem mai îndeaproape tendinţa spre 
sinucidere. 


I 


Se pare că mai întîi ar trebui să vedem dacă tendința este simplă și dacă 
nu poate fi descompusă, sau dacă nu este formată mai degrabă dintr-o plu- 
ralitate de tendinţe diferite, pe care analiza să le poată izola și să le studieze 
separat. Trebuie să pornim în cercetarea noastră de la cazurile individuale 
de sinucidere, căci, unică sau nu, tendinţa spre sinucidere se manifestă 
prin intermediul lor. Vom oberva deci un număr cît mai mare de astfel de 
cazuri, exceptîndu-le bineînţeles pe cele datorate alienării mintale. Dacă 
vom descoperi că toate cazurile analizate au aceleaşi caractere esenţiale, 
le vom alătura într-o clasă unică ; în ipoteza contrarie, mai probabilă deoa- 
rece sinuciderile sînt prea diferite, pentru a nu exista mai multe varietăţi, 
vom constitui un anumit număr de specii, în funcţie de asemănările și 
deosebirile constatate. Numărul de tipuri distincte va da numărul de 
curente sinucigaşe, cărora le vom determina apoi cauzele şi importanţa. 
Această metodă am urmat-o în analiza sinuciderilor datorate tulburărilor 
de intelect. 

Din nefericire, este aproape imposibil să realizăm o clasificare a sinu- 
ciderilor raționale, după formele sau caracterele lor morfologice, deoarece 
documentele necesare lipsesc aproape cu desăvirşire. Ar trebui să dispu- 
nem de descrierile complexe ale unui mare număr de cazuri particulare. 
Ar trebui să ştim în ce stare psihică se găsea sinucigașul în momentul în 
care a hotărît să-și ia viaţa, cum a pregătit fapta, cum a executat-o în cele 
din urmă ; dacă era agitat sau deprimat, calm sau entuziast, anxios sau 
iritat etc. Ori noi nu dispunem decît de cîteva informaţii referitoare la 
cazuri de sinucidere provenite din tulburări mintale, datorită cărora a și 
fost posibil să se constituie principalele tipuri de astfel de sinucideri. În 
ceea ce priveşte sinuciderile raţionale, sîntem aproape lipsiţi de informații. 
Doar Brierre de Boismont a început să realizeze cîteva descrieri, pentru 
1328 de cazuri în care sinucigaşii au lăsat scrisori sau mesaje, pe care 
autorul le-a rezumat în cartea sa. Dar, pe de o parte, rezumatele sînt prea 
succinte, pe de altă parte confidenţele lăsate sînt adesea insuficiente, chiar 
atunci cînd nu sînt de-a dreptul suspecte. Sinucigaşul este prea «trans- 
portat» atunci cînd se analizează pe sine însuşi sau analizează natura dis- 
poziţiei sale ; el îşi imaginează, de exemplu, că acţionează cu sînge rece, 
cînd, în realitate, se află în culmea surescitării. În afară de faptul că nu sînt 
prea obiective, aceste observaţii se referă la un număr prea mic de cazuri, 
pentru a putea trage nişte concluzii precise. Se observă cîteva linii de 
demarcaţie foarte vagi, și am putea profita de indicaţiile care se degajă 
dacă nu ar fi prea puţin precise pentru a servi drept bază unei clasificări 
uniforme. În plus, dat fiind modul în care se săvirșesc cele mai multe 
sinucideri, ar fi de-a dreptul imposibil să se obțină observaţii atît de con- 
crete cum ne-ar trebui. 

Există însă o altă cale de a ne atinge scopul. Într-adevăr, nu ar exista 
tipuri diferite de sinucideri decît dacă ar diferi înseși cauzele acestora. 
Fiecărei sinucideri — care are propria sa natură — îi sînt necesare condiţii 
proprii de existenţă. Un același antecedent sau un același grup de antece- 
dente nu pot produce consecinţe diferite, căci atunci diferența ar rămine 
nemotivată. Ar însemna să negăm principiul cauzalităţii. Orice distincţie 
specifică pe care o constatăm între cauze implică o distincţie similară între 
efecte. Vom putea deci constitui tipurile sociale de sinucidere, clasifi- 
cîndu-le nu după caracteristicile lor, ci după cauzele care le-au produs. 
Vom analiza condiţiile sociale de care depind sinuciderile, le vom grupa 
în funcţie de asemănările și deosebirile lor şi vom şti cu siguranţă că 
fiecărei clase obținute îi corespunde un anumit tip de sinucidere. Într-un 
cuvînt, clasificarea noastră, în loc să fie morfologică, va fi etiologică. Nu 

este o pierdere de calitate, căci natura unui fenomen poate fi pătrunsă mai 
bine atunci cînd cunoaştem cauza lui, decît atunci cînd îi ştim doar carac- 
terele. 

Această metodă are doar defectul că postulează diversitatea tipurilor, 
fără a le descrie direct. Ea poate stabili existenţa și numărul tipurilor, dar 
nu şi caracteristicile lor distinctive. Însă, cel puţin într-o anumită măsură, 
va fi posibil să evităm acest inconvenient. Odată ce vom cunoaşte natura 
cauzelor, vom încerca să deducem natura efectelor, care vor fi caracte- 
rizate și clasificate după apartenenţa la originea respectivă. Este adevărat 
că dacă această deducție nu va fi ghidată de fapte, s-ar putea să ne pierdem 
în combinaţii de pură fantezie. Putem însă să ne servim de cele citeva 
informaţii pe care le deţinem în privinţa morfologiei sinuciderilor. Chiar 
dacă aceste informaţii sînt prea incomplete şi incerte pentru a putea oferi 
principiul de clasificare, ele vor fi utile atunci cînd clasificarea va fi. 
stabilită. Ne va arăta, de fapt, sensul în care să dirijăm deducţiile noastre, 
asigurîndu-ne că speciile constituite deductiv nu sînt imaginare. Ne vom 
întoarce, astfel, de la cauze la efecte, clasificarea etiologică fiind comple- 
tată cu o clasificare morfologică, ce o va verifica pe prima. 

Această metodă inversală este, din toate punctele de vedere, soluţia 
optimă pentru problema pe care ne-am pus-o : aceea de a studia rata 
socială a sinuciderilor. Tipurile de sinucidere care formează această rată și 
care-i determină variaţia sînt singurele care prezintă interes pentru noi. Şi 
nu toate tipurile de morţi voluntare au această proprietate, unele dintre ele 
nefiind suficient de legate de temperamentul moral al societăţii pentru a 
caracteriza acea fizionomie specială a fiecărui popor în raport cu sinu- 
ciderea. Am văzut deja că alcoolismul nu determină aptitudinea proprie 
către sinucidere a unui popor : şi totuși, există sinucideri alcoolice, într-un 
număr destul de mare chiar. Descrierea unor cazuri particulare, chiar dacă 
ar fi bine făcută, nu ne va putea deci arăta care dintre acestea au un caracter 
sociolgic. Dacă dorim să aflăm de unde provine sinuciderea considerată 
ca fenomen colectiv, va trebui să o analizăm în forma sa colectivă, adică 
prin prisma datelor statistice. Trebuie să pornim de la întreg spre frag- 
mente, obiectul de analiză fiind direct rata socială ; ne vom raporta însă la 
diversele cauze care o determină, căci acestea sînt omogene și nu se 
disting din punct de vedere calitativ. După ce vom determina cauzele, 
vom studia modul în care acționează ele asupra indivizilor. 


Despre sinucidere 109 


H 


Cum pot fi însă determinate cauzele ? 

În timpul cercetărilor judiciare ce se efectuează în fiecare caz de 
sinucidere, este notat și motivul (necaz de familie, durere fizică sau de 
altă natură, remuşcare, alcoolism etc.) care pare să fi determinat sfîrşitul ; 
în statisticile fiecărei țări, toate rezultatele acestor anchete sînt reunite în 
tabele speciale sub titlul : Motive presupuse ale sinuciderilor . Este normal 
să protităm de această muncă şi să poinim cercetările noastre prin compa- 
rarea documentelor amintite. După cît se pare, ele indică antecedentele 
imediate ale sinuciderilor ; or, pentru a înțelege astfel de fenomene, nu 
este bine să ne referim la cauzele imediate, decît dacă înaintăm apoi în 
toată seria de gesturi, atunci cînd este necesar. Însă, aşa cum spunea în 
urmă cu mult timp Wagner, ceea ce numim noi statistică a motivelor de 
sinucidere nu este decît o statistică a părerii pe care şi-o fac despre aceste 
motive agenţii (subalterni, de obicei) care sînt însărcinaţi cu astfel de 
investigaţii. Din păcate, se știe că uneori concluziile oficiale sînt defec- 
tuoase, chiar atunci cînd se referă la fapte materiale şi atît de evidente încît 
orice observator conştiincios le poate înţelege, fapt ce nu lasă loc inter- 
pretărilor. Cu atît mai îndoielnice sînt ele cînd trebuie nu să înregistreze un 
eveniment consumat, ci să-l interpreteze şi să-l explice. Precizarea 
cauzelor unui fenomen este întotdeauna o problemă dificilă, fiind necesare 
numeroase observaţii și experienţe. Iar dintre toate fenomenele, voliţiunile 
umane sînt cele mai complexe. Este ușor să ne imaginăm, atunci, cît 
valorează considerentele improvizate care, după cîteva informații super- 
ficiale, pretind a desemna corect originea fiecărui caz în parte. Imediat ce 
sînt descoperite în trecutul victimei fapte ce determină, de obicei, dispe- 
rarea, se consideră inutil să continue cercetarea ; dacă se ştie că victima a 
suferit recent pierderi materiale, că a avut necazuri familiale, sau că a 
manifestat un apetit deosebit pentru băutură, sînt incriminate imediat 
beţia, problemele domestice sau decepțiile economice. Explicarea sinuci- 
derilor nu ar trebui să se bazeze pe informaţii atît de suspecte. 

Şi chiar în cazurile în care ar fi demne de încredere, tot nu ne pot ajuta 
prea mult, căci motivele atribuite astfel sinuciderilor nu sînt de fapt 
adevăratele cauze. O dovadă este că numărul proporțional de sinucideri 
atribuite fiecărei cauze în parte este aproximativ același, în timp ce 
numerele absolute prezintă variaţii considerabile. În Franţa, din 1856 pînă 
în 1878, sinciderile au crescut cu circa 40%, iar în Saxonia creşterea a fost 
de peste 100% între 1854-1880 (1171 cazuri în loc de 547). Dar în ambele 

tări, fiecare categorie de cauze îşi menține ponderea proporțională din 
totalul cazurilor, fapt ilustrat în tabelul XVII. 


Tabelul XVII 


FRANȚA * 
Ponderea fiecărei categorii de cauze la 100 de sinucideri anual 
pentru fiecare sex 


ea 
1856-60 | 1874-78 | 1856-60 | 1874-78 


Sărăcie, modificarea situaţiei 
financiare 

Necazuri de familie 

Dragoste, gelozie, desfriu, 
imoralitate 

Necazuni diverse 

Maladii mintale 

Remuşcări, frica de condamnare 
după crimă 

Alte cauze şi cauze necunoscute 


SAXONIA ** 


Dureri fizice 

Necazuri familiale 

Sărăcie, modificarea situaţiei 
financiare 

Îmoralitate, jocuri de noroc 

Remușcări, teama de condamnare etc. 

Decepţii sentimentale 

Tulburări mintale, demenţă religioasă 

Furie 

Dezgust de viaţă 

Cauze necunoscute 


* După Legoyt, p. 342. 
** După Oettingen, Moralstatistik, tabele anexe, p. 110. 

Dacă vom considera că cifrele prezentate sînt de fapt nişte aproximații 
grosiere şi dacă, în consecinţă, vom ignora micile diferenţe, vom observa 
că cifrele sînt sensibil constante. Dar pentru ca partea fiecărui motiv 
presupus să rămînă proporțională atunci cînd numărul total de sinucideri 
se dublează, trebuie să admitem că aceste motive capătă o eficacitate 
dublă. Ori acest fapt nu poate fi atribuit unei coincidenţe întîmplătoare. 
Concluzionăm deci că toate cauzele sînt plasate sub acţiunea unei stări 
mai generale, pe care fiecare cauză o reflectă mai mult sau mai puţin fidel. 
Această stare determină «productivitatea» fiecărui motiv şi tot ea consti- 
tuie adevărata cauză a sinuciderilor. 

Un alt fapt, pe care îl cităm de la Legoyt !, arată mai bine la ce se redu- 
ce acţiunea cauzală a acestor motive diferite. Nu există profesii mai diferite 
decît agricultura şi funcţiile liberale. Viaţa unui artist, a unui savant, 
avocat, ofiţer, sau magistrat nu se aseamănă în nici un fel cu cea a unui 
agricultor. Putem deci fi siguri că sinuciderea în cele două categorii nu 
este determinată de aceleaşi cauze sociale. Dar nu numai că în ambele 
cazuri sînt invocate aceleași cauze, ci, în plus, ponderea fiecărui motiv 
rămîne aceeaşi pentru cele două categorii de subiecţi. Iată care au fost în 
Franţa, între 1874 şi 1878, procentele (raportate la 100) ale principalelor 
mobiluri de sinucidere în cele două profesii : 


Azi oului Profesii 
gne liberale 


Pierderea locului de muncă, modificarea situației 
financiare, sărăcie 

Necazuri de familie 

Decepții în dragoste, gelozie 

Beție și alcoolism 

Sinucideri ale criminalilor sau infractorilor 

Suferinţe fizice 

Maladii mintale 

Dezgust față de viaţă, diverse contrarietăţi 

Cauze necunoscute 


În afară de cazurile de beţie și de alcoolism, toate cifrele, mai ales cele 
mari, diferă puţin de la o coloană la alta. Rezumîndu-ne doar la conside- 


! Op. cit., p. 358. 

rarea mobilurilor, s-ar putea crede că acestea sînt nu neapărat de aceeași 
intensitate, ci de aceeași natură, în ambele cazuri. În realitate, însă, forțele 
care împing la sinucidere muncitorul și intelectualul orăşean sînt foarte 
diferite. Aceasta demonstrează că motivele atribuite de investigaţii şi chiar 
cele pe care şi le imaginează însăşi victima nu sînt decît cauze aparente. 
Fiind doar repercusiuni individuale ale unei stări generale, ele nu o 
exprimă totuși fidel, deoarece cauzele rămîn aceleaşi chiar cînd starea se 
modifică. Ele marchează punctele slabe ale individului, cele prin care se 
insinuează cel mai uşor curentul care incită la autodistrugere. Cauzele 
imediate nu fac totuşi parte din acest curent şi nu ne pot ajuta la înțelegerea 
lui. 

Nu este deloc regretabilă, deci, situaţia unor ţări ca Anglia sau 
Austria, care au renunțat la cercetarea pretinselor cauze de sinucidere. 
Eforturile de realizare a statisticilor trebuie îndreptate într-o cu totul altă 
direcţie. În loc să caute a rezolva problemele insolubile ale cazuisticii 
morale, ar fi mai bine să noteze cu maximum de grijă simultaneităţile 
sociale ale sinuciderilor. În orice caz, ne facem o regulă din a nu introduce 
în studiul nostru informaţii pe cît de îndoielnice, pe atît de puţin in- 
structive ; de fapt, cercetătorii nu au reuşit niciodată să trapă o concluzie 
interesantă din aceste informaţii. Recurgem la ele doar atunci cînd par să 
aibă o semnificaţie specială sau să prezinte garanţii deosebite. Fără a 
încerca să aflăm în ce forme apar la diteriţii subiecţi cauzele producătoare 
ale sinuciderii, vom încerca să determinăm chiar aceste cauze. Lăsînd 
deoparte individul, cu motivele și ideile sale, vom cerceta care sînt stănle 
diferitelor medii sociale (confesiuni religioase, familie, societate politică, 
grupuri profesionale etc.), în funcţie de care variază sinuciderea. Abia 
după aceea, revenind la individ, vom determina modul în care se indivi- 
dualizează aceste cauze pentru a produce efectele ucigaşe. 


Capitolul II 


Sinuciderea egoistă 


Vom vedea mai întîi în ce manieră acţionează asupra sinuciderii 
diferitele confesiuni religioase. 


I 


Aruncînd o privire pe harta europeană a sinuciderilor, observăm 
imediat că în ţările pur catolice, ca Spania, Portugalia, Italia, sinuciderea 
este puţin dezvoltată, ea atingînd valoarea maximă în ţările protestante : 
Prusia, Saxonia, Danemarca. Cifrele de mai jos, calculate de Morselli, 


confirmă acest rezultat : 
Media sinuciderilor 
la 1.000.000 de locuitori 


State protestante 190 
— mixte (protestanți şi catolici) 96 
— catolice 58 
— greco-catolice 40 


Inferioritatea greco-catolicilor nu poate fi atribuită totuși doar religiei ; 
avînd o civilizație complet diferită de celelalte națiuni europene, inega- 
litatea de cultură poate fi cauza reală a discrepanței. Observaţia nu este 

„însă valabilă pentru majoritatea societăţilor catolice și protestante. Ele nu 

se află, într-adevăr, la același nivel intelectual şi moral ; totuși, asemă- 
nările sînt suficient de importante pentru a putea atribui diferenţei de 
religie contrastul atît de evident în privinţa sinuciderii. 

Această primă comparaţie este însă prea sumară. În ciuda incontes- 
tabilelor similitudini, mediile sociale nu sînt identice în ţările la care ne 
referim. Civilizaţiile Spaniei şi Portugaliei sînt superioare celei din Germa- 
nia, diferenţă ce ar putea determina nivelele diferite ale sinuciderii. Pentru 
a elimina sursa erorii, pentru a determina cu mai multă precizie influenţa 

catolicismului şi protestantismului asupra tendinței spre sinucidere, să 
comparăm cele două religii în sînul unei singure societăți. Numărul cel 
mai mic de sinucideri în toată Germania, mult sub media țării, se înregis- 
trează în Bavaria. Există doar 90 de sinucideri anual la un milion de 
locuitori, din 1874 și pînă azi, în timp ce în Prusia există 133 (1871-75), 
în ducatul Bade 156, în Wiirttemberg 162, în Saxonia 300. Tot în Bavaria 
există cea mai numeroasă populaţie catolică : 713, 2 din 1.000 de locuitori. 


l Provincii bavareze (1867-75) 


Provincii cu mnontate Provincu cu majontate 
catolica catolicá 
(sub 50% ) R (50 + 90%) 


Provincii cu peste 90% 
catolici 


Palatinatul Rinului Franconia Palatinatul Superior 


Franconia Centrală Inferioară Bavaria Superioară 
Franconia Svabia Bavaria Interioară 
Superioară 


Cömpårind provinëiile acestui regàt, observăm că sinuciderea depinde 

direct proporționat: de niimărul de -protestanţi şi invers proporțional de 

numărul de catolici. Legea este confirmată nu numai de cifrele medii, ci 

de toate cifrele;care apăr în tabel ; prima coloană conţine valori superioare 

față de cea de-a doua, iar aceasta faţă de cea de-a treia, fără nici o excepție. 
Cazul Prusiei este identic : 


a ii tota 


RE Provinciile Prusiei (1883-90) 


Provincii cu 
32 + 28% 
protestanți 


i sl fe Prusia 0 Poznan 
ii „fideplală,, 
An Țările 
Rinului 
Hohenzol- 
Pomerania 

Din cele 14 provincii comparate, există doar două iregularităţi : Sile- 
Zia — care prin nivelul mare de sinucideri, ar trebui să aparțină categoriei a 
|, doua, dar este în cea de-a treia — şi Pomerania, care s-ar potrivi mai bine 
coloanei a doua decît primei. 

Din acest punct de vedere, şi Elveţia este interesantă pentru studiul 
nostru. Aici se întîlnesc populaţiile franceză și germană şi putem observa 
separat influența cultului asupra celor două rase. Or, această influenţă esti 
constantă în ambele cazuri. Cantoanele catolice dau de patru şi cinciori 
mai puţine sinucideri decît cele protestante, indiferent de naționalitatea kirj 


È 


; 
Totalul cantoanelori:,s:5 
indiferent de naţionalitate 


Cantoane franceze Cantoane germane 


33 sinucideri la 
Catolice | 1.000.000 de Catolice| 87 sinucideri Catolice 
locuitori 
Mixte A 
Protes- 4 snur tetka Protes- Protes- 
1.000.000 de 293 sinucideri ` 326. 3 sinucideri 


tante Me tante tante 
locuitori 


Acţiunea religiei este atît de puternică încît domină toate celelalte 
influențe. 

A fost, de altfel, posibil ca într-un număr destul de mare de cazuri să 
determinăm numărul de sinucideri pentru fiecare populaţie confesională. 
Cifrele determinate de diferiţi observatori sînt date în tabelul XVIII. 

Peste tot, fără nici o excepţie 1, protestanții furnizează mult mai multe 
sinucideri decît orice alt cult. Diferența oscilează între un minim de 20 pînă 
la 30% și un maxim de 300%. În faţa unei asemenea aglomeraţii de fapte 
concordante, este inutil să invocăm, așa cum face Mayr 2, cazul unic la 
Norvegiei şi Suediei care au o cifră modestă de sinucideri, fiind totuşi țări 
protestante. Mai întîi că, aşa cum am arătat la începutul capitolului, 
comparaţiile internaţionale nu sînt demonstrative, nici măcar cînd se 
referă la un număr mare de ţări. Există suficient de mari diferenţe între 
populaţiile din Peninsula Scandinavă şi cele din Europa Centrală pentru a 


l Nu avem informaţii despre influența religiei în Franța. lată totuşi ce spune Leroy în 
studiul său despre Seine-et-Marne : în comunele Quincy. Nanteuil-les-Meaux. 
Mareuil, protestanții dau o sinucidere la 310 locuitori. catolicii una la 678 (op. cit.. p. 
203). 

3 Handwoerterbuch der Staatswissenschaften. Suppliment. t. |. p. 702. 

Tabelul XVIII 


Sinucidenle, în diferite țări. pentru 1.000.000 de subiecţi 
din fiecare confesiune 


. SR . Numele 
Protestanţi | Catolici Evrei . 
observatorului 


Austria (1852-59) Wagner 

Prusia (1849-55) Id. 
— (1869-72) | Morselli 
— (1890) Prinzing 

Baden (1852-62) Legoyt 


— (1870-74) Morselli 
— (1878-88) Prinzing 
Bavaria ( 1844-56) Morselli 
— (1884-91) Prinzing 
Württemberg (1846-60) Wagner 
— (1873-76) Durkheim 

— (188 1-90) Id. 


putea înțelege de ce protenstantismul nu produce exact aceleași efecte 
peste tot. Şi chiar dacă rata sinuciderii este mică în cele două țări scan- 
dinave, ar părea totuși ridicată dacă ţinem cont de poziţia modestă pe care 
îl ocupă acestea printre popoarele civilizate ale Europei. Nu avem vreun 
motiv să credem că ar fi ajuns la un nivel intelectual superior celui din 
Italia, cu toate că sinuciderile sînt de două-trei ori mai mari în Norvegia și 
Suedia (90-100 sinucideri la un milion de locuitori, faţă de 40 în Italia). 
Nu cumva protestantismul este cauza intensificării fenomenului ? Aşa că 
această presupusă excepţie confirmă, mai degrabă, legea |. 

În cazul evreilor, aptitudinea lor către sinucidere este inferioară celei a 
protestanților și, în majoritatea cazurilor, şi celei a catolicilor, chiar dacă 
într-o mai mică măsură. Totuși, mai ales în anii din urmă, au fost cazuri în 
care raporturile dintre ratele de sinucidere pentru evrei și catolici a fost 
inversat. Pînă la mijlocul secolului, evreii s-au sinucis mai puţin decît 
catolicii, în toate ţările, cu excepţia Bavariei ? ; situaţia a început să se 
schimbe abia spre anul 1870. 


! Mai este cazul Angliei, unde nu există catolici, iar nivelul de sinucideri este scăzut. 
Cazul va fi explicat mai târziu. 

2 Bavaria este încă singura excepţie ; aici. evreii se sinucid de două ori mai mult decît 
catolicii. Nu am putea preciza dacă situația iudaismului în această ţară are o latură 
deosebită. 

Diferenţa faţă de rata sinuciderii la catolici rămîne însă mică. Nu tre- 
buie totuşi să uităm că, mai mult decit orice altă comunitate religioasă, 
evreii trăiesc în orașe şi practică profesii intelectuale. Ei sînt, deci, mai 
puternic înclinați spre sinucidere, dar nu din cauza religiei pe care o 
practică. Dacă în ciuda acestei influenţe rata sinuciderii la evrei este atit de 
mică, putem crede că, pentru situaţii echivalente, iudaismul este religia ai 
cărei membri se sinucid cel mai puţin. 


i 


Cum evreii sînt peste tot în număr infim şi cum, în majoritatea societă- 
ilor analizate, catolicii sînt în minoritate, putem vedea în aceste proporţii 
cauza numărului relativ mic al sinuciderilor în sînul acestor culte 1. Ne i- 
maginăm, într-adevăr, că religiile cu mai puţini membri, avînd de luptat 
împotriva ostilităţii populațiilor ambiante, sînt obligate să exercite asupra 
propriilor adepţi un control sever şi să se supună unei discipline riguroase. 
Pentru a justifica toleranța precară ce le este acordată, ele depind de un 
plus de moralitate. Mai există și alte fapte ce par să demonstreze influența 
acestui factor. În Prusia, starea de minoritate în care se găsesc catolicii 
este foarte accentuată, căci reprezintă doar o treime din populaţia totală, 
iar rata sinuciderii la catolici este de trei ori mai mică decît la protestanți. 
Diferenţa se diminuează în Bavaria unde două treimi de locuitori sînt 
catolici ; raportul între numărul de sinucideri la catolici și la protestanți 
este de 100 la 275, sau 100 la 238, după perioadă. În sfîrșit, în Imperiul 
Austriac, aproape în întregime catolic, există doar 155 de sinucideri ale 
protestanților la 100 pentru catolici. Se pare deci că atunci cînd protestan- 
tismul devine minoritar, tendinţa sa spre sinucidere se diminuează. 

Sinuciderea este însă obiectul unei indulgenţe prea mari pentru ca frica 
de oprobriu să poată acţiona cu atita putere, chiar asupra minorităţilor, 
obligate de propria situaţie să fie deosebit de preocupate de sentimentul 
public. Fiind un act care nu afectează pe nimeni, sinuciderea nu atrage 
vreun prejudiciu asupra grupului ce dovedește o înclinaţie mai mare spre 
autodistrugere, și nici nu intensifică antipatia pe care o inspiră acesta, așa 
cum s-ar întîmpla în schimb dacă frecvenţa crimelor sau delictelor ar 
crește. De altfel, intoleranţa religioasă provoacă deseori un efect contrar, 
atunci cînd este prea puternică. În loc să-i incite pe disidenți să respecte 
mai mult opinia generală, îi determină să se dezintereseze de ea. Cînd te 


1 Legoyt, op. cit., p. 205 ; Oettingen, Moralstatistik, p. 654. 

simţi expus la o ostilitate definitivă, nu numai că renunţi să o dezarmezi, 
ci menţii cu încăpăţinare moravurile cele mai dezaprobate. Acest lucru s-a 
petrecut deseori în cazul evreilor, fiind deci posibil ca imunitatea lor deo- 
sebită să aibă și altă cauză. 

Această explicaţie însă nu este suficientă pentru a justifica raporturile 
dintre situaţiile catolicilor și protestanților. Dacă în Austria și Bavaria, 
unde catolicismul este majoritar, influenţa benefică pe care o exercită 
acesta este mai mică, diferenţa rămîne totuşi considerabilă. În general, 
indiferent de ponderea pe care o deţin populaţiile catolice și protestante, 
întotdeauna cei din urmă se sinucid mai mult decît primii. Există chiar 
zone, cum ar fi Bavaria Superioară sau Palatinatul Superior în care 
populaţia este aproape în întregime catolică (96, respectiv 92%) şi unde, 
totuşi, există 423, respectiv 300 de protestanți sinucigași la 100 catolici. 
Raportul creşte pînă la 528% în Bavaria Inferioară unde religia reformată 
numără mai puţin de un membru la suta de locuitori. Numărul atît de mare 
de sinucigaşi protestanți este datorat așadar altor cauze, chiar dacă 
prudenţa obligatorie a minorităţilor are și ea o influență. 

Aceste alte cauze le găsim în natura celor două sisteme religioase. 
Sinuciderea este prohibită la fel de categoric de ambele culte ; nu numai că 
fapta atrage pedepse morale extrem de severe, dar, în plus, cele două 
religii propovăduiesc faptul că dincolo de moarte începe o viaţă nouă, în 
care faptele rele, printre care și sinuciderea, sînt aspru pedepsite. Aceste 
interziceri au un caracter divin ; faptele rele nu sînt prezentate drept 
rezultatul logic al unui raționament, ci intră sub incidenţa autorității lui 
Dumnezeu. Faptul că protestantismul favorizează sinuciderea nu provine 
dintr-o concepție religioasă diferită faţă de catolicism. Dacă ambele religii 
au în privinţa sinuciderii aceleași învățături, acţiunile lor inegale trebuie 
să fie determinate atunci de unul dintre celelalte caractere generale prin 
care religiile se deosebesc. 

Singura diferenţă esenţială între catolicism și protestantism este că cel 
de-al doilea permite liberul examen într-o proporţie mult mai mare. Prin 
simplui fapt că este o religie idealistă, catolicismul lasă mai mult loc 
gîndirii şi reflecţiei decît politeismul greco-latin sau decît monoteismul 
iudaic. El aspiră să domnească asupra conştiințelor, fără să se rezume la 


: manevre mecanice. Se adresează deci conştiințelor şi, atunci cînd impune 


o supunere oarbă, vorbeşte în limbajul raţiunii. Este la fel de adevărat însă 
că religia catolică se transmite adepților săi într-o formă definită. Catolicul 
nu poate nici măcar s-o supună unui examen istoric, de vreme ce textele 
originale pe care se bazează aceasta îi sînt interzise. Este organizat un 

întreg sistem ierarhic de autorităţi, cu o artă minunată, pentru ca tradiţia să 
se menţină neștirbită. Gindirea catolică respinge tot ce este variaţie. 
Protestantul este într-o mai mare măsură autorul propriei credințe Biblia 
îi este încredințată şi nu-i este impusă nici o interpretare fixă. Însăși 
structura cultului reformat favorizează starea de individualism religios. 
Nicăieri nu este ierarhizat clerul protestant, în afară de Anglia : preotul 
evoluează prin el însuși şi prin conştiinţa sa, iar fidelul la fel. Preotul este 
doar un ghid mai instruit decît marea masă a credincioşilor, dar nu are o 
autoritate specială în fixarea dogmei. Ceea ce atestă cel mai bine faptul că 
libertatea de reflecţie, proclamată de fondatorii reformei, nu a rămas doar 
o afirmație platonică, este multitudinea crescîndă a sectelor de tot felul, 
atit de contrastantă cu unitatea indivizibilă a Bisericii Catolice. 
Conciuzionăm deci, că înclinația spre sinucidere a protestantismului 
depinde de spiritul reflexiei libere care îl caracterizează. Vom analiza 
această dependenţă. Liberul examen este el însuşi efectul unei alte cauze. 
Atunci cînd îşi face apariţia, atunci cînd oamenii reclamă dreptul de a-şi 
crea o religie proprie în locul celei impuse de tradiţie, nu farmecul gîndirii 
independente acționează, căci ea aduce şi bucurii, dar şi necazun. Înce- 
pînd din acest moment însă, oamenii au nevoie de libertate. Cauza nu poa- 
te fi decît una : zdruncinarea credințelor tradiţionale. Nici nu ne-am gîndi 
de fapt să le criticăm, dacă ele s-ar impune mereu cu aceeași forţă, iar 
dacă ar avea încă aceeași reală autoritate, nici nu ne-am întreba care este 
sursa reală a autorităţii lor. Reflecţia se dezvoltă doar atunci cînd i se 
impune acest lucru, deci doar atunci cînd ideile şi sentimentele instinctive 
ce dirijează conduita devin ineficiente. Așa cum raționamentul se stinge 
pe măsură ce gîndul şi acțiunea devin automatisme, tot așa el apare cînd 
obișnuinţele se dezorganizează şi-şi revendică drepturile împotriva opiniei 
comune, dacă aceasta își pierde forța, deci dacă devine mai puţin comună. 
Cînd revendicările devin cronice și nu rămîn doar crize pasagere, cînd 
conștiințele individuale îşi afirmă în mod constant autonomia, înseamnă 
că nu s-a format încă o nouă opinie, care să o înlocuiască pe cea veche. 
Reconstituirea unui nou sistem de credinţe, care să pară tuturor indiscuta- 
bil și de neclintit, ar pune capăt oricărei interpretări. Ideile împărtășite de 
întreaga societate capătă autoritate, devin sacrosante şi se ridică deasupra 
contestaţiilor. Dacă nu mai sînt tolerate, înseamnă că fac deja obiectul 
unei adeziuni mai puţin generale şi complete, că au fost slăbite de 
controverse prealabile. | z; GOOG pga 
Cînd spunem, că libertatea. roecției,: odată proclamată, multiplică di- 
vergenţele,trebuie: să adăugăm că ea. , derivă;din. acestea; căci; apariţia ẹnu 

face decît să permită sciziunilor latente să se extindă în voie. Așadar, pro- 
testantismul favorizează mai mult gîndirea individuală decît catolicismul, 
căci numără mai puţine credinţe și practic: comune. Or, o societate religi- 
oasă nu există fără un credo colectiv, ea fiind cu atît mai puternică şi mai 
unită cu cît acest credo este mai răspîndit. Unirea oamenilor nu se face prin 
schimbul și reprocitatea serviciilor, legătură temporară care comportă și 
presupune chiar diferenţe ; ci prin atașarea lor la un sistem unic de doctrine, 
cu atît mai eficient cu cît este mai vast și mai solid constituit. În măsura în 
care felu! de a gîndi și a acţiona este mai puternic marcat de un caracter reli- 
gios, deci se sustrage libertăţii, în aceeaşi măsură ideea de Dumnezeu este 
mai mult prezentă în toate detaliile existenţei şi concentrează voinţele indi- 
viduale spre unul şi același țel. Invers, cu cît un grup se abandonează mai 
mult judecății individuale, cu atît îşi pierde coeziunea şi vitalitatea. Ajun- 
gem astfel la concluzia că numărul sinucigaşilor este mai mare printre pro- 
testanţi, deoarece această religie este mai puţin integrată decît catolicismul. 

Şi situaţia iudaismului își găsește aici explicaţia. Faptul că au fost atît 
de îndelung urmăriţi de reprobarea creștinismului a creat printre evrei 
sentimente de solidaritate extrem de puternice. Necesitatea de a lupta 
împotriva animozităţii generale, imposibilitatea chiar de a comunica liber 
cu restul populaţiei, i-a obligat să se unească. Fiecare comunitate a devenit 
o mică societate, compactă și coerentă, conștientă de ea însăși și de 
unitatea ei. Divergenţele individuale au devenit aproape imposibile 
datorită comunităţii de existenţă, a supravegherii neîncetate a unora 
asupra altora. Biserica evreiească a căpătat mai multă concentrare decit 
oricare alta, închisă fiind asupra ei însăşi de intoleranța celorlalți. Prin 
analogie cu situaţia protestantismului, aceasta este cauza ce determină 
slaba înclinaţie spre sinucidere a evreilor, în ciuda circumstanțelor nefa- 
vorabile. Acest privilegiu se datorează tocmai ostilității celor din jur, care 
nu impune evreilor o moralitate mai înaltă, ci îi obligă doar să trăiască 
strîns uniţi. De altfel, și natura intimă a iudaismului joacă un rol important 
în protejarea adepților săi împotriva morţii voluntare. Ca orice religie infe- 
rioară, iudaismul constă dintr-un sistem de practici ce reglementează mi- 
nuţios toate detaliile existenţei, lăsînd prea puţin loc judecății individuale. 


HI 


Numeroase fapte confirmă această concluzie. 
Mai întîi, dintre toate țările protestante, în Anglia sinuciderea este cel 
mai puţin dezvoltată, existînd doar 80 de sinucideri la un milion de 

locuitori, în timp ce în societăţile reformate din Germania există între 140 
și 400 sinucideri. Și totuşi, mișcarea generală a ideilor și afacerilor nu pare 
aici mai puţin intensă ca în altă parte 1. În acelaşi timp, Biserica anglicană 
se dovedește a fi mai putemic integrată decît celelalte biserici protestante. 
Ne-am obişnuit să considerăm Anglia drept tărîmul clasic al libertăţii 
individuale : în realitate, însă, numărul credințelor sau practicilor comune 
şi obligatorii, ce se sustrag deci liberului arbitru al individului, este aici 
mult mai mare decit în Germania. Legea sancţionează încă numeroase 
abateri de la regulile religioase (legea privind regimul de duminică, legea 
care interzice reproducerea pe scenă a unor personaje din Sfînta Scriptură, 
legea care impune oricărui deputat o manitestare exterioară a credinţei 
etc.). Se ştie în plus cît de generalizat și de puternic este în Anglia respectul 
faţă de tradiţii, inclusiv faţă de tradiţia religioasă. Tradiţionalismul exclu- 
de, mai mult sau mai puţin, individualismul. În sfîrşit, clerul anglican este 
singurul cler ierarhizat, această organizare exterioară trădînd, fără îndoia- 
lä, o unitate intemă incompatibilă cu un individualism religios pronunțat. 

De altfel, Anglia este şi țara protestantă în care clerul numără cei mai 
mulţi membri. În 1876, fiecare preot avea în medie 908 adepţi, faţă de 
932 de adepţi în Ungaria, 1.100 în Olanda, 1.300 în Danemarca, 1.440 în 
Elveţia, și 1.600 în Germania 2. Numărul preoţilor este un detaliu semni- 
ficativ şi o caracteristică intrinsecă a naturii religiei. Ca dovadă, clerul 
catolic este peste tot mai numeros decît cel protestant. În Italia există un 
preot la 267 catolici, în Spania unul la 419 adepţi, în Portugalia la 536, în 
Elveţia la 540, în Franţa la 823, în Belgia la 1.050. Preotul este organul 
natural al credinţei şi tradiţiei, iar organul se dezvoltă odată cu funcţia sa. 
Cu cît viaţa religioasă este mai intensă, cu atît este nevoie de mai mulţi 
oameni pentru a o dirija. Cu cît există mai multe dogme și precepte iniţiate 
în conștiințele individuale, cu atît mai multe autorităţi competente sînt 
necesare pentru a le propovădui. Astfel, cazul Angliei, departe de a ne 
infirma teoria, o verifică. Dacă protestantismul nu produce aceleaşi efecte 
ca pe continent, cauza este că societatea religioasă este aici mai putemică 
şi se apropie mai mult, prin aceasta, de Biserica catolică. 

O dovadă ce confirmă faptul cu o generalitate maximă este și urmă- 
toarea : gustul libertăţii de Cuget se trezeşte atunci cînd este însoţit de 


i Este adevărat că statistica sinuciderilor engleze nu este foarte exactă. Din cauza 
pedepselor aplicate sinuciderii, numeroase cazuri sînt declarate drept morţi 
accidentale. Diferenţa enormă faţă de cifrele din Germania nu poate fi însă explicată 
de aceste inexactităţi. 

? Oettingen, Moralstatistik, p. 626. 

gustul pentru instruire. Știința este singurul mijloc prin care raționamentul 
se desăvîrşește. Cînd credinţele şi practicile primitive îşi pierd autoritatea, 
pentru a găsi altele este nevoie de o conștiință luminată ; forma ei cea mai 
înaltă este știința. În general, oamenii aspiră să se instruiască doar în 
măsura în care au zdrobit jugul tradiţiei. Invers, lumina este căutată 
imediat ce obiceiul nu mai răspunde noilor necesităţi. lată de ce filozofia, 
această primă și sintetică formă a științei, a apărut imediat ce religia și-a 
pierdut influenţa, și a dat naştere apoi, progresiv, la o multitudine de 
Ştiinţe particulare, pe măsură ce nevoia iniţială care o favorizase s-a 
dezvoltat ea însăși. Deci, dacă scăderea progresivă a prejudecăţilor 
colective şi obișnuite înclină spre sinucidere şi dacă de aici provine 
predispoziția specială a protestantismului, ar trebui să constatăm urmă- 
toarele două fapte : 1. gustul pentru instruire ar trebui să fie mai viu la 
protestanți decît la catolici ; 2. în măsura în care indică o dezbinare a 
credințelor comune, el ar trebui să varieze ca și sinuciderea. Se pare că 
putem dovedi această dublă afirmaţie alăturînd Franţa catolică şi Germa- 
nia protestantă şi comparind clasele cele mai elevate ale celor două naţiuni. 
În marile centre franceze, ştiinţa este la fel de mult răspîndită ca și în 
centrele din Germania. Nevoia de instruire nu este însă la fel de accentuată 
în straturile mai profunde ale societăţii. Dacă valorile sale maxime sînt 
comparabile în cele două ţări, valorile medii sînt mai scăzute în Franţa 
decît în Germania. În ceea ce priveşte nivelul popular al instruirii, 
naţiunile catolice sînt inferioare celor protestante. În timp ce în țările 
protestante (Saxonia, Norvegia, Suedia, Baden, Danemarca, Prusia), din 
1.000 de copii de vîrstă şcolară (6-12 ani), 957 frecventau cu adevărat 
cursurile şcolilor (între 1877-1878), în ţările catolice (Franţa, Austro- 
Ungaria, Spania şi Italia) doar 667 copii învățau în școli. Raportul este 
acelaşi pentru perioadele 1874-75 și 1860-61 1, Prusia, ţara protestantă cu 
cea mai scăzută cifră (897), este totuși deasupra Franţei, țara catolică 
avînd cel mai mare număr de copii şcolarizați : 766%c 2. Din toată Germa- 
nia, Bavaria are cea mai numeroasă populaţie catolică și tot în Bavaria 
cifra analtabeţilor este cea mai mare. Dintre provinciile Bavariei, Palati- 
natul Superior este catolic, aici fiind şi cei mai mulţi analfabeți ce nu știu 
să citească şi să scrie (15% în 1871). Aceeași coincidență în Prusia, în 
ducatul Poznan și în provincia prusacă. Pe ansamblu, în 1871 existau 66% 


! Oettingen, Moralstatistik. p. 586. 
2 În perioada 1877-78, Bavaria depășește Prusia ; situația aceasta însă nu s-a mai 
repetat. 

analfabeți la 1000 de protestanți și 152 la 1000 de catolici. Același raport 
se menţine la femei pentru ambele religii 1. 

Se poate obiecta însă că nivelul de instruire primară nu poate măsura 
starea de instruire generală. Numărul de analfabeți ai unui popor nu arată 
cît de instruit este poporul. Acceptăm totuși această rezervă, chiar dacă, la 
drept vorbind, diferitele grade de instruire par a fi mai solidare decît ne 
închipuim și se dezvoltă practic sincron 2. În orice caz, chiar dacă nivelul 
culturii primare nu reflectă decît în mică parte pe cel de cultură științifică, 
el indică totuşi cu o anume fidelitate măsura în care un popor, luat în 
ansamblul său, manifestă nevoia de a şti. Şi această necesitate ar trebui să 
fie simțită cu intensitate maximă, pentru ca eforturile să fie extinse pînă la 
nivelul ultimelor clase. Pentru a pune la dispoziţia oricui mijloacele de 
instruire, pentru a ajunge pînă la a interzice legal ignoranţa, este necesar 
ca statul să considere indispensabile, pentru propria sa existenţă, lumi- 
narea și dezvoltarea conștiințelor. Naţiunile protestante acordă o atît de 
mare importanţă învățămîntului primar pentru că, de fapt, au considerat 
necesar ca fiecare individ să fie capabil să interpreteze Biblia. Or, ceea ce 
vrem noi să stabilim acum este intensitatea medie a acestei nevoi, este 
importanţa pe care fiecare popor o acordă științei și nu valoarea savanților 
săi sau a descoperirilor lor. Din acest punct de vedere, starea învățămîn- 
tului superior și a producţiei ştiinţifice propriu-zise nu este un bun criteriu, 
căci ilustrează doar ceea ce se petrece într-o porţiune restrînsă a societăţii. 
Învăţămîntul popular şi general este un indiciu mult mai sigur. 

Să demonstrăm acum cea de-a doua afirmaţie făcută. Este adevărat că 
nevoia de instruire, corespunzînd unei slăbiri a credinței comune, variază 
la fel ca sinuciderea ? Faptul că protestanții sînt mai instruiți decît catolicii 
ȘI, în același timp, se sinucid în mare măsură, este deja o primă constatare. 
Legea nu se verifică însă doar atunci cînd se compară cele două religii, ci 
ŞI în interiorul fiecărei confesiuni religioase. 

Italia este în întregime catolică. Învăţămîntul popular şi sinuciderea 
sînt distribuite în această țară exact la fel (tabel XIX). 

Nu numai că cifrele medii corespund exact, dar concordanța se 
regăsește și în detaliu. Există o singură excepţie : Emilia, unde, sub 
influenţa cauzelor locale, sinuciderile nu corespund nivelului de instruire. 
Aceleași observaţii se pot face și în Franța. Departamentele unde există 
cele mai multe cupluri de analfabeți (peste 20%) sînt Corrèze, Corse, 


! Morselli, op. cit, p. 223. 
2 Vom vedea, de fapt. mai tîrziu, că şi învățămîntul secundar și cel superior sînt mai 
dezvoltate la protestanți decît la catolici. 

Tabelul XIX * 


Provincii italiene comparate din punctul de vedere al sinuciderii 
și al nivelului de instruire 


Piemont i Veneţia ik ; Sicilia 
Lombardia A Emilia ; ` Abruzzo 


Liguria 3 [| Umbria 5, 30, Puglia 

Roma A Marche 3 : Calabria 

Toscana 3 Campania | 12,45 . Basilicate 
Sardinia 


Côtes-du-Nord, Dordogne, Finistère, Landes, Morbihan, Haute- Vienne. 
Numărul de sinucideri în toate aceste provincii este aproape neglijabil. 
Mai general, nici un departament cu peste 10% cupluri de analfabeți nu se 
află în regiunea de nord-est a Franţei, renumită prin rata ridicată a sinu- 
„ciderilor 1. 

Acelaşi paralelism se regăseşte comparînd între ele diverse țări protes- 
tante. Există mai multe sinucideri în Saxonia decît în Prusia : Prusia are 
mai mulţi analfabeți decît Saxonia (5,52% faţă de 1,3%, în 1865). În 
Saxonia, populaţia şcolară este chiar mai mare decît cifra legal obligatorie. 
La 1.000 de copii de vîrstă şcolară, existau, în 1877-1878, 1.031 de 
persoane care frecventau școlile ; aceasta înseamnă că mulți oameni își 
continuau studiile chiar după ce depășeau virsta corespunzătoare. Această 
situaţie este unică, ea nu se regăsește în nici o altă ţară 2. Țara protestantă 
cu cea mai scăzută rată a sinuciderilor este Anglia : tot Anglia, din punctul 
de vedere al instruirii, se apropie cel mai mult de situaţia ţărilor catolice. 
În 1865, aproximativ 23% din soldaţii țării nu știau să citească şi peste 
27% nu ştiau să scrie. 

O sumă de alte fapte pot fi amintite în sprijinul afirmațiilor de mai sus. 


* Cifrele referitoare la soţii licenţiaţi sînt preluate de la Oettingen, Moralstatistik, 
anexe, tabel 85 ; ele se referă la anii 1872-1878, iar sinuciderile la perioada 1864- 
1876. 

! Vezi Annuaire Statistique de la France, 1892-1894, p. 50 şi 51. 

2 Oettingen, Moralstatistik, p. 586. 

În general, pătura oamenilor bogaţi este şi cei cu profesiuni liberale 
sînt cei la care gustul pentru ştiinţă este resimţit cel mai mult și unde se 
trăieşte mai des o existenţă intelectuală. Şi chiar dacă statistica, pe profesii 
şi clase sociale, a sinuciderii nu este foarte precisă, este sigur totuși că 
aceasta apare mult mai frecvent în clasele cele mai înalte ale societății. 
Între 1826-1880, numărul cel mai mare de sinucideri a fost dat, în Franţa, 
de profesiile liberale : 550 de cazuri la un milion de subiecţi din același 
grup profesional, în timp ce cifra imediat următoare, corespunzătoare ser- 
vitorilor, nu era decît 290 1. În Italia, Morselli a reuşit să izoleze subiecţii 
din profesiile destinate exclusiv studiului şi a descoperit că acestea 
furnizează indiscutabil cea mai mare parte a cazurilor de sinucidere. Pentru 
perioada 1868-76, citra era de 482,6 cazuri la un milion de locuitori cu 
aceeaşi profesie : urma apoi armata, cu 404,1 cazuri şi apoi media 
generală pe țară, de 32 de cazuri la un milion de locuitori. În Prusia, între 
1883 şi 1890, corpul funcţionarilor publici, care este recrutat cu cea mai 
mare grijă şi constituie o elită intelectuală, prezenta cea mai mare pondere 
a sinuciderilor : 832 cazuri ; urmau serviciile sanitare şi învățămîntul, cu 
cifre destul de ridicate : 439 şi 301. În Bavaria, exceptînd armata (cu o 
situaţie specială în privinţa morţilor voluntare), funcţionarii publici se află 
pe locul al doilea, cu 454 cazuri, depăşiţi cu puţin de sectorul comerţului, 
a cărui rată este de 465. Urmează artele, literatura şi presa, cu 416 cazuri 2. 
Este adevărat că în Belgia şi Württemberg clasele instruite par mai puţin 
afectate de flagel ; totuşi, nomenclatura profesională a acestor două state 

„este prea puţin delimitată pentru a avea motiv să acordăm importanţă 
acestor excepții. 

În al doilea rînd, am văzut că, în toate ţările lumii, femeile se sinucid 
mai puţin decît bărbaţii. Ori femeile sînt și mai puţin instruite decît aceștia. 
Tradiţionalistă prin excelenţă, femeia își formează conduita după normele 
credinţei şi nu are mari nevoi intelectuale. În Italia, între 1878 şi 1879, din 
10.000 de soţi, 4.808 nu puteau să-şi semneze contractele de căsătorie ; 
din 10.000 de soții însă, 7.029 erau în această situaţie 3. În Franţa, acest 
raport era în 1879 de 199 de soţi şi 310 soţii la 1.000 de căsătorii. În Prusia, 
raportul între cele două sexe este aproape identic, şi la protestanți și la 
catolici 4, În Anglia, cifrele sînt mai mici decît în celelalte țări europene. 


i Darea de seamă generală a justiţiei criminale din 1882, p. CXV. 

2 Vezi Prinzing, op. cit, p. 28-31. Este curios că în Prusia presa și artele au o rată 
scăzută a sinuciderilor (279). 

3 Oettingen, Moralstatistik, anexe, tabelul 83. 

+ Morselli. p. 223. 

În 1879, erau 138 de soți analfabeți și 185 soţii analfabete la mia de căsă- 
torii : după 1851, proporţia nu s-a mai modificat 1. În privinţa sinuciderii, 
însă, situaţia femeilor se apropie cel mai mult de situaţia bărbaţilor tot în 
Anglia. La 1.000 de femei sinucigaşe existau 2.546 sinucideri de bărbaţi 
în 1858-60, 2.745 în 1863-67, 2.861 în 1872-76, în timp ce raportul acesta 
este, peste tot în rest, de 4, S, sau Gori mai mare 2. Rezultatele obţinute de 
statistica din Statele Unite sînt aproape inverse, ceea ce este extrem de 
instructiv, Se pare că negresele au același nivel de cultură sau chiar 
superior faţă de soţii lor. Numeroşi observatori declară 3că ele au și o mare 
predispoziţie către sinucidere, chiar mai mare decît a femeilor albe. 
Proporția pare a fi, în anumite zone ale Statelor Unite, de 350%. 

Există însă şi un caz ce pare să infirme regula noastră. 

Dintre toate confesiunile religioase, iudaismul prezintă cele mai 
puţine cazuri de sinucidere ; totuși, nivelul de instruire nu este aici cel mai 
redus. În privinţa cunoştinţelor elementare, evreii sînt cel puţin la nivelul 
protestanților. În 1871, din 1.000 de evrei de fiecare sex, existau în Prusia 
66 de bărbaţi analfabeți şi 125 de femei. Pentru protestanți, cifrele erau 
aproape identice : 66, respectiv 114. Evreii participă însă într-o proporție 
net superioară la învățămîntul secundar și superior ; iată cifrele statisticii 
prusace, pentru perioada 1875-1876 +. 


Ponderea fiecărui cult la 100 
de locuitori, în general A 64,9 


Ponderea fiecărui cult la 100 
de elevi din învăţământul 
secundar 


Ţinînd cont de diferenţele de populaţie, evreii frecventează gimnaziile 
cam de 14 ori mai mult decît catolicii şi de 7 ori mai mult decît protestanții. 
Situaţia este similară în învățămîntul superior. Din 1.000 de tineri catolici 
care învaţă în școlile de toate gradele, doar 1,3 continuă studiile la univer- 


t Oettingen, ibid., p. 577. 

2 Cu excepția Spaniei. În afară de faptul că statistica din Spania este îndoielnică, 
această țară nu se poate compara cu marile națiuni ale Europei Centrale sau Nordice. 
3 Baly şi Boudin. L-am citat pe Morselli, p. 225. 

4 După Alwin Petersilie, Zur Statistik der höheren Lehranstalten in Preussen, 
Zeitschr. d. preus. stat. Bureau, 1877, p. 109 şi urm. 

sitate ; din 1.000 de protestanți, continuă 2,5, iar din 1.000 de evrei, 16 
continuă |. 

Dar dacă evreul găseşte mijlocul de a fi în același timp și instruit și 
puţin înclinat spre sinucidere, motivul este originea cu totul specială a 
curiozităţii care îl animă. Este o regulă generală ca minoritățile religioase, 
pentru a se menţine împotriva antipatiei generale, ori pur şi simplu 
dintr-un soi de emulaţie, să se străduiască să fie deasupra populațiilor 
înconjurătoare, din punctul de vedere al ştiinţei. Așa se face că protestanții 
manitestă o dorinţă de instruire cu atît mai mare cu cît reprezintă o parte 
mai mică a populaţiei în ansamblu 2. Evreul caută deci să se instruiască nu 
pentru a înlocui preceptele sale colective cu noțiuni raționale, ci doar 
pentru a îi mai bine pregătit pentru luptă. Pentru el este un mijloc de a 
compensa situaţia dezavantajoasă în care se află, din cauza opiniei publice 
şi, uneori, din cauza legii. Şi cum ştiinţa singură nu are putere împotriva 
acelei tradiţii care şi-a menţinut întreaga vigoare, evreul suprapune viaţa 
intelectuală activităţii lui obişnuite, fără ca ultima să fie ştirbită în vreun 
fel. Iată de unde provine complexitatea fizionomiei sale. Primitiv în anu- 
mite privinţe, evreul este, pe de altă parte, un cerebral și un rafinat. El 
îmbină avantajele disciplinei stricte, caracteristică grupurilor mici de altă 
dată, cu binefacerile cultivării profunde, privilegiu al marilor societăţi 
actuale. Evreul are întreaga inteligenţă a modernilor, fără a împărtăşi însă 
și disperarea lor. 


! Zeitschr. d. pr. stat Bureau, 1889. p. XX. 
2 lată, într-adevăr, modul inegal în care protestanții frecventează cursurile secundare 
în diferite provincii din Prusia : 


. Ponderea medie 
Ponderea populației protestante în a elevilor Diferența celor 
ansamblul total al populației protestanți din | două ponderi 
totalul de elevi 


Prima grupă | Între 98,7 +87,2 — Media 94.6 
A doua grupă | Între 80 +50 & — Media 70,3 
A treia grupă | Între 50 +40 % — Media 46,4 
A patra grupă | Sub 40% — Media 29,2 


Astfel, acolo unde protestantismul deține majoritatea, populația sa școlară nu este 
proporțională cu populaţia totală. Imediat ce minoritatea catolică sporeşte, diferenţa 
între cele două populaţii devine pozitivă. iar diferenţa pozitivă creşte pe măsură ce 
protestanții devin minoritari. Şi cultul catolic manifestă preocupări intelectuale mai 
accentuate acolo unde este minoritar (v. Oettingen, Moralstausuk, p. 650). 

Motivul pentru care, în acest caz, dezvoltarea intelectuală nu cores- 
punde numărului de morţi voluntare ține de originea deosebită şi de semni- 
ficaţia specială a acestei instruiri. Excepţia este doar aparentă, confirmînd, 
de fapt, regula. Ea dovedeşte doar că, dacă înclinația spre sinucidere se 
agravează în mediile instruite, fenomenul îşi are originea în zdruncinarea 
credințelor tradiţionale și individualismului moral care rezultă de aici ; el 
dispare atunci cînd instruirea are o altă cauză şi răspunde altor nevoi. 


IV 


Două concluzii importante se desprind din capitolul precedent. 

Am văzut, mai întîi, de ce sinuciderea variază în general la fel ca 
ştiinţa. Instruirea nu este vinovată de această variație, exemplul evreilor 
fiind ilustrativ. Cele două fenomene sînt însă produsele simultane ale 
aceleiaşi stări generale, pe care o traduc în forme diferite. Omul caută să 
se instruiască sau ajunge la sinucidere pentru că societatea religioasă din 
care face parte şi-a pierdut coeziunea ; nu se omoară însă pentru că este 
cult. Şi nu nevoia de instruire dezorganizează religia, ci invers, tulburarea 
ultimei dă naştere primei. Fără îndoială, știința poate să combată și să se 
așeze pe poziţii antagoniste faţă de sentimentele tradiţionale. Dar atacurile 
sale ar rămîne fără efect sau nici nu ar apărea dacă aceste sentimente ar fi 
încă puternice. Credinţa nu poate fi dezrădăcinată cu demonstraţii dia- 
lectice ; ea trebuie să fie profund zdruncinată din cu totul alte cauze, pentru 
a ceda în faţa argumentelor. 

Departe de a fi sursa răului, știința este singurul remediu de care 
dispunem. Odată ce credințele s-au spulberat, ele nu pot fi refăcute arti- 
ficial, şi doar raţionamentul ne rămîne pentru a ne călăuzi în viaţă. Cînd 
instinctul social slăbeşte, inteligenţa ne ajută să ne refacem conştiinţa. 
Oricît de periculoasă ar fi întreprinderea, nu putem ezita, căci nu avem 
altă variantă. Cei care asistă cu îngrijorare şi tristeţe la ruina vechilor 
credinţe, care resimt dificultăţile acestei perioade critice, să nu acuze 
totuși pe nedrept ştiinţa, căci doar ea poate aduce vindecarea. Să n-o 
tratăm drept un inamic. Ea nu are influenţa destructivă ci ne ajută să luptăm 
împotriva dezbinării din care a rezultat ea însăşi. Refuzind ştiinţa, nu vom 
reda nicicum tradiţiilor dispărute vechea lor autoritate ; vom fi doar mai 
incapabili să le înlocuim. Ştiinţa nu trebuie însă privită ca un scop în sine, 
ci ca un mijloc. Înlănţuind artificial spiritele, nu le vom face să uite gustul 
independenţei ; nu este suficient să le elberăm pentru a le reda echilibrul. 
Mai trebuie să le învăţăm cum să folosească noua libertate. 

Am văzut, în al doilea rînd, în ce fel religia are asupra sinuciderii o 
acţiune profilactică. Nu pentru că religia ar condamna sinuciderea cu mai 
puţină ezitare decît morala laică, nici pentru că ideea de Dumnezeu ins: flă 
preceptelor o autontate deosebită, ce face ca voinţele să se plieze, mci 
pentru că perspectiva vieţii viitoare şi a pedepselor teribile ar sancţiona 
abaterile mai aspru şi mai eficace decît legislaţia umană. Protestantul crede 
în Dumnezeu și în nemurirea sufletului la fel de mult ca și catolicul. Mai 
există iudaismul, religia care nu interzice formal sinuciderea şi în care 
ideea nemuririi joacă cel mai mic rol, adepţii săi fiind totuşi cei mai puţin 
înclinați către sinucidere. Biblia nu conţine nici o dispoziţie împotriva 
morţii voluntare l, iar credinţa într-o altă viaţă este îndoielnică. În ambele 
privinţe, însă, probabil că învăţătura rabinilor acoperă încetul cu încetul 
lacunele Cărţii Sacre, deşi nu are autoritatea s-o facă. Influenţa binefăcă- 
toare a religiei evreieşti nu se datorează deci naturii speciale a concepțiilor 
religioase. Dacă ea protejează omul împotriva dorinței de autodistrugere, 
nu este pentru că s-ar propovădui, cu argumente sui generis. respectul faţă 
de propria persoană, ci pentru că această religie este, de fapt, o societate. 
O societate constituită pe baza existenţei unui număr de credinţe și practici 
comune tuturor fidelilor, tradiţionale şi deci obligatorii. Cu cî stările 
colective sînt mai numeroase şi mai puternice, cu atît comunitatea religi- 
oasă este mai integrată, cu atît virtutea sa protectoare este mai dezvoltată. 
Detaliile dogmelor și riturilor sînt secundare. Esenţial este ca acestea să 
alimenteze o viaţă colectivă de intensitate suficientă. Biserica protestantă 
nu poate avea o astfel de acţiune moderatoare în privinţa sinuciderii tocmai 
pentru că nu are aceeaşi consistenţă ca alte religii. 


! Singura prescripţie penală pe care o cunoaştem este cea amintită de Flavius losef. în 
Istona războiului evreilor împotriva romanilor (lIl, 25). unde se spune doar că 
„trupurile celor care îşi iau singuri viaţa rămîn fără îngropăciune pînă după apusul 
Soarelui, deși este permisă înmormântarea celor ucişi în război şi mai devreme”. Ne 
Putem chiar întreba dacă este vorba aici de o măsură penală. 


Capitolul III 


Sinuciderea egoistă (continuare) 


Dacă religia acţionează protector împotriva sinuciderii doar în măsura 
în care constituie o societate, este probabil ca şi alte societăţi să producă 
efecte similare. Să analizăm, din acest punct de vedere, familia şi socie- 
tatea politică. 


I 


Consultînd doar cifrele absolute, celibatarii par să se sinucidă mai 
mult decît persoanele căsătorite. În Franța, între anii 1873-1878, au existat 
16.264 sinucideri de oameni căsătoriţi și doar 11.709 sinucideri de 
celibatari (același raport ca 100 față de 132). Cum această proporție rămîne 
valabilă pentru alte perioade și alte țări, unii cercetători au considerat că 
viaţa de familie și căsătoria multiplică şansele de sinucidere. Dacă vedem 
în sinucidere în primul rînd un act de disperare determinat de dificultăţile 
existenţei, opinia precedentă pare adevărată. Celibatarul are o viață mai 
uşoară decît familistul. Căsătoria aduce o serie întreagă de sarcini şi res- 
ponsabilităţi noi. Pentru a asigura prezentul şi viitorul familiei nu trebuie 
oare să-ți impui mai multe privaţiuni și griji decit pentru a răspunde nevo- 
ilor unui om singur ! ? Totuşi, oricît de evident ar părea, acest raționament 
a priori este în întregime fals, iar faptele care îi dau aparent vendicitate 
sînt, de fapt, greșit analizate. Bertillon tatăl a fost primul care a stabilit 
acest lucru, printr-un calcul ingenios pe care îl vom reproduce mai jos 2. 


1! Vezi Wagner, Die Gesetzmăssigkeit, ete., p. 177. 

2? Vezi articolul Manage. în Dictionnaire encyclopédique des sciences médicales, 
seria a II-a, p. 50 şi urm. In plus, vezi J. Bertillon - fiul. Les célibataires. les veufs et 
les divorcés au point de vue du mariage, în Revue scientifique, februarie 1879. La fel. 
un articol din Bulletin de la société d'anthropologie. 1880. p. 280 şi urm. Durkheim. 
Suicide et natalité, în Revue philosophique. noiembrie 1888. 

Într-adevăr, pentru a aprecia corect cifrele de mai sus, trebuie să se țină 
cont că un mare număr de celibatari au mai puţin de 16 ani, în timp ce 
oamenii căsătoriţi sînt mult mai în vîrstă. Pînă la 16 ani, tendinţa spre 
sinucidere este foarte scăzută, exact datorită vîrstei. În Franţa există doar 
unul sau două astfel de cazuri la copii sub 16 ani, dintr-un milion de 
locuitori. În categoria de vîrstă imediat următoare, numărul sinuciderilor 
creşte deja de 20 de ori. Numărul mare de subiecţi sub 16 ani din rîndurile 
celibatarilor scade artificial aptitudinea medie către sinucidere a acestei 
categorii, datorată de fapt vîrstei şi nu celibatului. Dacă dorim să stabilim 
în exclusivitate influenţa stării civile, trebuie să luăm în calcul doar 
celibatarii care au depăşit vîrsta de 16 ani. În urma acestei selecţii, se 
stabilește că între 1863-1868, din un milion de celibatari (peste 16 ani), au 
existat în medie 173 de sinucideri, iar dintr-un milion de persoane 
căsătorite, 154,5 cazuri (raport comparabil cu 112 față de 100). 

Starea de celibat favorizează deci o agravare a fenomenului, mai 
intensă însă decit o arată cifrele de mai sus. Am considerat, într-adevăr, că 
toţi celibatarii de peste 16 ani și toţi oamenii căsătoriţi au aceeaşi vîrstă 
medie. Dar nu este adevărat. În Franţa, 58% din băieţii necăsătoriți au 
între 15 şi 20 de ani, iar 57% din fete, sub 25 de ani. Virsta medie este 
pentru primii de 26,8 ani, iar pentru cele din urmă de 28,4. Vîrsta medie 
a soţilor se situează între 40 şi 45 de ani. Pe de altă parte, iată cum variază 
sinuciderea în funcție de vîrstă, pentru ambele sexe la un loc : 


Între 16+ 21 ani 45,9 sinucideri la 1.000.000 de locuitori 
Între 21 + 30 ani 97,9 sinucideri la 1.000.000 de locuitori 
Între 31 + 40 ani 114,5 sinucideri la 1.000.000 de locuitori 
Între 41 + 50 ani 164.4 sinucideri la 1.000.000 de locuitori 


Cifrele se reteră la perioada 1848-1857. Dacă ar exista doar influenţa 
vîrstei, ar trebui ca rata sinuciderilor pentru celibatari să nu depășească 
97,9, iar cea a persoanelor căsătorite să se afle între 114,5 și 164,4, deci 
aproximativ 140. Raportul celor două rate ar fi comparabil cu 100 faţă de 
69, sinuciderile celibatarilor corespunzînd cu două treimi din numărul de 
sinucideri al soţilor. Am văzut că, în realitate, raportul este invers. Viaţa 
de familie determină deci inversarea raportului și am putea spune că 
pericolul de sinucidere este aproape înjumătăţit de starea de căsătorie. Mai 
precis, agravarea rezultată din celibat este exprimată de raportul 112/69 = 
1,6. Convenind să considerăm rata sinuciderilor la soţi egală cu unitatea, 
cifra corespunzătoare ratei celibatarilor ar fi 1,6 (pentru subiecţii cu 
aceeaşi vîrstă medie). | 

În Italia, raporturile sînt aproape identice. Ca urmare a vârstei lor, 
oamenii căsătonţi ar trebui să dea 102 sinucideri la un milion de subiecţi 
(perioada 1873-77), iar celibatarii de peste 16 ani, 77 de cazuri la milion 
(raport 100 faţă de 75) 1. În realitate, însă, există doar 71 sinucideri pentru 
soți și 86 pentru celibatari (raport 100 faţă de 121). Raportînd ratele 
corespunzătoare celibatarilor şi soţilor obţinem 121/75, deci tot 1,6, ca în 
Franţa. Constatări similare putem face în orice altă țară. Peste tot, rata si- 
nuciderilor la persoanele căsătorite este inferioară ratei celibatarilor 2, cînd 
de fapt, în virtutea vîrstei, ar trebui să fie superioară acesteia. Rapoartele 
celor două cifre erau pentru Württemberg de 100/143 (între 1846-1860) şi 
de 100/111 pentru Prusia (1873-1875). 

Chiar dacă, în acest stadiu, metoda de calcul prezentată este singura 
posibilă, rezultatele obţinute sînt doar aproximative. Se demonstrează, 
într-adevăr, că celibatul agravează tendinţa spre sinucidere, dar nu 
căpătăm decît o vagă idee despre intensitatea acestei agravări. Pentru a 
separa influenţa vîrstei de influența stării civile, am luat drept punct de 
reper raportul dintre rata sinuciderilor pentru 30 de ani şi cea pentru 45 de 
ani. Din păcate, influenţa stării civile a acţionat deja asupra acestui raport, 
căci grupul subiecţilor corespunzători fiecărei vîrste a fost calculat pentru 
celibatari şi căsătoriţi luaţi împreună. Dacă proporţia între soţi și tinerii 
necăsătoriți ar fi aceeași pentru ambele perioade, ca și proporţia între 
tinerele fete și soţii, ar exista o compensare și acţiunea vîrstei asupra 
sinuciderii s-ar izola de la sine. În realitate, la virsta de 30 de ani, 
celibatarii sînt mai numeroşi decît bărbaţii căsătoriţi (746.111 faţă de 
714.278, după recensămîntul din 1891), în timp ce la 45 de ani, celibatarii 
reprezintă doar o slabă minoritate (333.033 faţă de 1.864.401 bărbaţi căsă- 
toriți). Situaţia pentru sexul frumos este asemănătoare. Din cauza acestei 
distribuții inegale, înclinația mai mare spre sinucidere a celibatarilor nu 
produce aceleași efecte în ambele grupe de vîrstă, ridicînd mai mult rata 
sinuciderilor la prima grupă. Pentru a doua grupă de vîrstă (45 de ani), rata 
scade în mod artificial faţă de nivelul la care ar trebui să fie dacă ar acţiona 
doar influența vîrstei. Cu alte cuvinte, diferenţa care apare în nivelul de 
sinucidere, doar sub influența vîrstei, între populaţia de 25 + 30 de ani şi 
cea de 40 + 45 de ani este mult mai mare decît rezultă din această metodă 
de calcul. 


* Presupunem că vîrsta medie a grupurilor studiate este aceeaşi ca în Franţa. eroarea 
ce ar putea să rezulte de aici fiind neglijabilă. 
** Cu condiţia să se considere simultan ambele sexe. Se va vedea mai tirziu importanţa 
acestei afirmaţii (Cartea a doua, cap. V, $ 3). 

Erorile rezultate de aici sînt chiar mai importante. Astfel, pentru a 
determina influenţa văduviei asupra sinuciderii, s-au comparat uneori rata 
de sinucidere a văduvilor şi cea a persoanelor cu orice stare civilă care se 
încadrau în aceeaşi vîrstă medie, aproximativ 65 de ani. Ori în 1863-68, 
din 1.000.000 de văduvi existau 628 de sinucideri : din 1.000.000 de 
persoane de 65 de ani (inditerent de starea civilă), existau cam 461 de 
sinucideri. Ar rezulta de aici că, pentru aceeaşi vîrstă medic, văduvii s-ar 
sinucide mult mai mult decît orice altă clasă a populaţiei. Astfel s-a 
acreditat prejudecata că, din punctul de vedere al morţii voluntare, 
văduvia este cea mai periculoasă stare civilă 1. În realitate, faptul că popu- 
laţia de 65 de ani prezintă o rată mică a sinuciderilor se datorează 
compoziţiei ei: 997.198 de persoane căsătorite faţă de 134.238 de celi- 
batari. Comparaţia de mai sus poate arăta că văduvii se sinucid mai mult 
decit cei căsătoriţi, dar nu poate stabili o comparaţie între nivelul de 
sinucideri al văduvilor faţă de celibatari. 

Comparînd, de fapt, citre medii, analiza se poate face doar în mare şi 
nu în detaliu. Ar fi posibil ca, în general, oamenii căsătoriţi să se sinucidă 
mai puţin decît celibatarii şi totuși, la anumite virste, raportul să apară 
inversat. Vom vedea că această situaţie a apărut cu adevărat. Astfel de 
excepţii, care pot contribui la analiza fenomenului, nu pot fi scoase în 
evidenţă de metoda precedentă. Mai pot exista, de la o vîrstă la alta, 
schimbări importante care, chiar dacă nu inversează raportul, sînt utile în 
analiza faptelor. 

Singurul mijloc de a înlătura toate inconvenientele este să determinăm 
rata sinuciderilor, pentru fiecare grupă şi vîrstă în parte. Am putea astfel 
compara celibatarii de 25 + 30 de ani cu persoanele căsătorite şi cu văduvii 
de aceeași vîrstă. Influenţa stării civile ar putea fi evidenţiată singură, ca și 
variațiile sale de-a lungul timpului. Aceasta este metoda pe care a aplicat-o 
pentru prima dată Bertillon în cazul mortalităţii şi al nupţialităţii. Din 
păcate, publicaţiile oficiale nu ne oferă elementele necesare unei astfel de 
analize 2. Se înregistrează doar vîrsta sinucigaşilor, nu şi starea lor civilă. 
Singura statistică ce face excepție este cea din Marele Ducat Oldenburg 
(inclusiv principatele Liibeck şi Birkenfeld) 3. Pentru perioada 1871-85, 


! Vezi Bertillon. art. Mariage. în Dict. Encycl.. seria a II-a, p. 52. Vezi Morselli. p. 
348 ; Corre, Crime et suicide. p. 472. 
7 Și totuşi. efortul de a reuni astfel de informaţii, imens pentru o persoană particulară, 
ar fi minim dacă cercetarea ar fi întreprinsă de birourile oficiale pentru statistică. Se 
adună tot soiul de informaţii inutile şi sînt neglijate exact acelea care ar permite să se 
determine Starea familiei în diferitele societăţi europene. 

Mai există o statistică suedeză. reprodusă în Bulletin de démographie internationale. 

Statistica arată distribuţia sinuciderilor pe vîrstă, pentru fiecare categorie 
de stare civilă luată separat. Însă în toată această perioadă nu s-au înregis- 
trat în regiune decît 1.369 de morţi voluntare. Dintr-un număr atît de mic 
nu se poate desprinde o concluzie certă, asttel încît am început noi înşine 
să refacem calculul pentru Franţa, cu ajutorul documentelor inedite aflate 
în posesia Ministerului de Justiţie. Analiza se referă la anii 1889, 1890 şi 
1891, fiind clasificate circa 25.000 de cazuri de sinucidere. Pe lîngă faptul 
că această cifră dă posibilitatea deducerii unei concluzii, ne-am mai 
asigurat de faptul că extinderea analizei pe o perioadă mai lungă era 
inutilă, deoarece de la un an la altul contingentul corespunzător fiecărei 
vîrste rămine, în fiecare din grupe, acelaşi. 

Tabelele XX şi XXI conţin rezultatele obţinute. Pentru a sublinia 
semnificaţia cifrelor, am adăugat pentru fiecare vîrstă în parte, pe lîngă 
rata sinuciderilor la văduvi şi soţi, şi ceea ce am numit noi coeficientul de 
apărare fie al soţilor faţă de văduvi, fie al acestora luaţi împreună faţă de 
celibatari. Prin acest termen am desemnat numărul care arată de cîte ori 
sînt mai puţine sinuciderile unui grup faţă de celălalt, luat la aceeaşi vîrstă, 
Cînd spunem deci că avem un coeficient de apărare al soților de 25 de ani 
faţă de tinerii necăsătoriți de aceeaşi vîrstă egal cu 3, înțelegem că tendința 
de sinucidere a celibatarilor este de trei ori mai mare decit cea a bărbaţilor 
însuraţi de aceeaşi vîrstă. Natural, atunci cînd coeficientul nostru este 
subunitar, el se transformă, de fapt, într-un coeficient de agravare. 

Legile ce se degajă din aceste tabele pot fi formulate astfel : 

1. Căsătoriile prea timpurii au o influenţă agravantă asupra sinuciderii, 
mai ales în cazul bărbaţilor. Este adevărat că acest rezultat, fiind calculat 
după un mic număr de cazuri, ar avea nevoie și de alte confirmăni. În 
Franţa, între 15 și 20 de ani se comit anual 1,33 sinucideri de bărbaţi 
căsătoriţi. Totuşi, de vreme ce situaţia se repetă și în ducatul Oldenburg, 
inclusiv pentru femei, nu pare a fi întîmplătoare. Chiar și în statistica 
suedeză amintită mai devreme apare aceeași agravare, cel puţin în cazul 
bărbaţilor. Şi chiar dacă în privinţa vîrstelor mai înaintate am avut rezerve 
asupra corectitudinii statisticii, în privinţa acestei grupe de vîrstă (15 + 20 
ani) nu avem motive de îndoială, căci nu există încă văduvi. Se ştie de 
altfel că mortalitatea persoanelor căsătorite prematur depășește cu mult pe 
cea a tinerilor necăsătoriți de aceeași vîrstă. Există 8, 9 decese anual pentru 
1000 de bărbaţi celibatari de 15 + 20 ani, şi 51 de decese anual la 1000 de 


anul 1878, p. 195, care oferă astfel de informaţii. Dar ea este inutilizabilă. Mai întîi că 
văduvii sînt confundați cu celibatarii, rezultatele fiind astfel nesemnificative, iar apoi 
că întreaga statistică ni se pare eronată... 


3 
i 

Tabelul XX 


MARELE DUCAT DE OLDENBURG 


Sinucideri comise de fiecare sex, pentru 10.000 de locuitori din fiecare 
grupă de virstă şi stare civilă, pe perioada 1871-85 * 


Coeficientul de apărare al 
Vista |cajibatasi | Căsătorii]. Văduvi Căsătoriţilor Văduvilor 
(ani) 


Bărbaţi 


0 + 20 : = 
20 +30 285,7 
30) + 40 76.9 
40 + 50 285,7 
50 + 60 271,4 
60 + 70 304, 7 
Peste 70 259.0 


Femei 


0 + 20 
20 + 30 
30) + 40 
40 + 50 
50 + 60) 
6() + 70 
Peste 70 


bărbaţi însuraţi de aceeași vîrstă (deci cu 473% mai multe cazuri !). 
Diferența este mai mică în cazul femeilor : 8, 3% decese pentru tinere fete 
şi 9,9% decese anual pentru soțiile de aceeaşi vîrstă (deci cu 19% mai 
mult) 1. Mortalitatea sporită în căsniciile foarte tinere este efectul unor 
cauze sociale ; dacă s-ar datora insuficientei maturităţi a organismului, ar 
trebui ca decesele să fie mai numeroase în rîndul femeilor. Totul deci 
dovedeşte că starea morală determinată de căsătoriile premature are o 
acţiune nocivă, mai ales asupra bărbaţilor. 


2 ` a . ae a P . ` . ' a ` ` 
i Cifrele nu sînt valori medii ci se referă la totalul sinuciderilor comise în aceşti 15 ani. 
Vezi Bertillon, art. Mariage. p. 43 și urm. ? 

Tabelul XXI 


FRANŢA (1889-1891) 


Sinucideni comise la 1.000.000 de locuitori de aceeași vîrstă şi stare civilă, 
în valori medii, pe perioada 1889-1891 


Coeficientul de apărare al 


față de celibatari față de celihatan 


Căsătoriţi 


Bărbaţi 

15 + 20 113 — 0,22 — -= 

20 + 24 237 97 142 2,30 1,45 1.66 
25 + 30 394 122 4 3,20 3,37 0.95 
30 +40 627 226 560 2,77 2,47 1,12 
40 + 50 975 340 721 2, 86 2,12 1,35 
50 + 60 | 1434 520 979 2, 75 1, 88 1,46 
60 +70 | 1768 635 1166 2, 78 1,83 1,51 
70 + 80 | 1983 704 1288 2,81 1,82 1, $4 


Peste 80 


15 + 20 
20 + 25 
25 + 30 
30 + 40 
40 + 40 
50 + 60 
60 + 70 
70 + 80 
Peste 80 


2. După 20 de ani. persoanele căsătorite, de ambele sexe. beneficiază 
de un coeficient de apărare în raport cu celibatarii. Valoarea de 1,6 indi- 
cată de Bertillon pentru acest coeficient este mai degrabă o valoare minimă 
decît una medie |. | 


! Există o singură excepţie : femeile între 70 şi 80 de ani, al căror coeficient devine 
subunitar. Situaţia este determinată de influenţa departamentului Sena ; în celelalte 
departamente (vezi tabelul XXII), acest coeficient rămîne supraunitar. deşi tot 
inferior faţă de valorile corespunzătoare celorlalte virste. 

Coeficientul variază odată cu virsta, atingînd nivelul maxim între 25 
şi 30 de ani, în Franţa, și între 30 şi 40 de ani în Oldenburg, după care 
descrește continuu. Uneori mai există o mică intensificare a coeficientului, 
în ultima perioadă a vieţii. 

3. Coeficientul de apărare al persoanelor căsătorite faţă de celibatari 
variază în funcţie de sex. În Franţa sînt favorizați bărbaţii, diferenţa faţă 
de celălalt sex fiind mare. Valoarea medie pentru soți este de 2,73, iar 
pentru soții de 1,56 (cu 43% mai puţin). În Oldenburg, situaţia este 
inversă : media pentru femei este 2, 16, iar pentru bărbaţi doar 1,83 
(diferența e mai mică, doar de 16%). Spunem deci că sexul cel mai 
favorizat de căsătorie variază în funcţie de societate, iar mărimea 
diferenţei dintre sexe variază ea însăşi în funcţie de natura sexului 
favorizat, 

4. Văduvia diminuează coeficientul de apărare al persoanelor căsă- 
torite, indiferent de sex. dar de obicei nu îl anulează total. Văduvii se si- 
nucid, în general, mai mult decît căsătoriţii, dar mai puţin decît celibatarii. 
Coeficientul lor se ridică uneori chiar pînă la 1,60 şi 1,66. Ca şi la 
căsătoriţi, coeficientul văduvilor variază cu vîrsta, dar are o evoluţie 
neregulată, imposibil de prevăzut. 

În plus, coeficientul de apărare al văduvilor în raport cu celibatarii 
variază în funcţie de sex. În Franţa sînt favorizați bărbaţii, cu un coeficient 
mediu de 1, 32, faţă de cel al femeilor văduve, de 0,84 (subunitar, cu 37% 
mai mic). În Oldenburg însă, femeile deţin avantajul (ca şi în cazul 
căsătoriei), avînd un coeficient mediu de 1,07, în timp ce al bărbaţilor 
este de 0,89 (subunitar, cu 17% mai mic). Ca şi în cazul căsătoriei, cînd 
femeile sînt avantajate, diferenţa între sexe se diminuează. Spunem deci 
în mod analog că sexul cel mai favorizat în starea de văduvie variază în 
funcţie de societate, iar mărimea diferenţei dintre sexe variază ca însăși în 
funcție de natura sexului favorizat. 

Concluziile fiind deci stabilite, ne mai rămîne să le explicăm. 


H 


Imunitatea de care se bucură persoanele căsătorite poate avea doar una 
din cauzele următoare : 

— ori se datorează influenței mediului familial, care ar neutraliza în 
acest caz înclinația spre sinucidere sau ar împiedica-o să izbucnească ; 

— ori are drept cauză ceea ce se numeşte selecţia matrimonială. 
Căsătoria realizează automat un soi de triere a populaţiei. Nu se căsătorește 

cine vrea ; este aproape imposibil să fondezi o familie dacă nu posezi 
anumite calităţi de sănătate, avere şi moralitate. Cei care nu le au, sau nu 
le pot căpăta printr-un concurs de circumstanţe favorabile, rămîn de voie 
sau de nevoie în rîndul celibatarilor, clasă care ajunge să cuprindă 
deșeurile umane ale populaţiei. Aici se întîlnesc infirmii, incurabilii, 
oamenii prea săraci sau cei afectaţi de tare deja cunoscute. Categorie 
inferioară restului populaţiei, este normal ca tagma celibatarilor să fie 
afectată de o mortalitate mai ridicată, de o criminalitate considerabilă, în 
sfîrșit, de o aptitudine crescîndă pentru sinucidere. În această ipoteză, 
rezultă că nu familia protejează omul împotriva crimei, bolii, ori sinuci- 
derii, ci doar faptul că cei căsătoriţi capătă, datorită vieţii de familie, 
garanţii pentru o sănătate fizică şi morală. 

Se pare că Bertillon a ezitat între cele două ipoteze, sfîrşind prin a le 
admite simultan. Letourneau, în lucrarea Evolution du mariage et de la 
famille ! (Evoluţia căsătoriei şi a familiei). a optat categoric pentru ultima 
ji variantă, încăpăţinîndu-se să vadă în superioritatea incontestabilă a 
atii populației căsătorite o consecință și o dovadă a superiorității stării de 
Ii familist. Poate că nu s-ar fi grăbit să facă această opţiune, dacă ar fi 
| analizat faptele mai profund. 
| | Este adevărat că cei căsătoriţi au, în general, o constituţie fizică şi 
Mo morală mai sănătoasă decît celibatarii. Este îndoielnic însă faptul că 
i selecţia matrimonială permite doar elitei populaţiei să realizeze o căsăto- 
Ii rie, Şi, în special, este îndoielnică ipoteza după care oamenii săraci și fără 
| o situaţie se căsătoresc mai puţin decit alţii. Așa cum am văzut 2 ei au, de 
| obicei, mai mulţi copii decît oamenii din clasele avute. Dacă spiritul de 
prevedere nu îi împiedică să-și sporească mereu familia, împotriva 
oricărei prudenţe, de ce i-ar împiedica să o fondeze ? De fapt, numeroase 
exemple vor dovedi mai departe că sărăcia nu influenţează rata socială a 
sinuciderilor. În ceea ce-i priveşte pe infirmi, în afară de faptul că deseori 
infirmitatea poate fi depăşită, nimic nu atestă faptul că sinuciderea ar fi 
favorizată de o astfel de stare. Temperamentul psihico-organic ce predis- 
pune în cea mai mare măsură omul la sinucidere este neurastenia, cu toate 
formele sale. Ori astăzi, neurastenia trece mai degrabă drept un semn de 
distincţie decît drept o tară. În societăţile noastre rafinate, amorezate de 
problemele cerebrale, nervoșii aproape că au grade de nobleţe. Doar 
nebunii propriu-ziși pot fi puși în imposibilitatea de a se căsători. Această 


| 
| ! Paris, 1888. p. 436. 
| 2 J. Bertillon fiul, articolul citat din Revue scientifique. 

eliminare restrînsă este insuficientă pentru explicarea imunităţii deosebite 
de care se bucură persoanele căsătorite 1. 

În afara acestor consideraţii oarecum a priori, numeroase fapte vin să 
demonstreze că situaţia comparativă a celibatarilor şi căsătoriţilor are alte 
cauze. 

Dacă ar fi un efect al selecției matrimoniale, superioritatea celor 
căsătoriţi ar trebui să-şi facă apariţia imediat ce selecția începe să acţio- 
neze, adică de la vîrsta la care tinerii încep să se căsătorească. Deosebirea 
observată în acest moment iniţial ar trebui să crească apoi, pe măsură ce se 
efectuează trierea, deci pe măsură ce se filtrează tagma celor predestinaţi 
a rămîne definitiv celibatari. Valoarea maximă ar trebui să corespundă 
vîrstei la care „griul este complet separat de neghină”, cînd populaţia 
demnă de căsătorie este cu adevărat căsătorită, cînd nu mai rămîn printre 
celibatari decît cei iremediabil condamnaţi la această stare de infenoritatea 
lor fizică sau morală. Momentul s-ar situa undeva între 30 şi 40 de ani, 
căci dincolo de această vîrstă căsătoria nu mai e practic posibilă. 

În realitate însă, coeficientul de apărare variază după o cu totul altă 
lege. La început este înlocuit, de fapt, cu un coeficient de agravare, căci 
tinerii căsătoriţi prematur sînt mai mult predispuşi la sinucidere decît 
celibatarii, situaţie care nu ar apărea dacă ar exista la primii o imunitate 
nativă. În al doilea rînd, valoarea maximă a coeficientului apare aproape 
deodată, imediat ce condiţia privilegiată a căsătoriilor începe să se afirme 
(20 + 25 ani). Or, în această perioadă există 2 doar 148.000 de bărbaţi însu- 
raţi la 1.430.000 tineri necăsătoriți şi doar 626.000 tinere soţii la 1.049.000 
de fete (cifre rotunde). Celibatarii includ deci la această virstă marea 
majoritate a celor ce vor forma mai tîrziu, prin calităţile lor congenitale, 
așa-zisa elită, clasa privilegiată a căsătoriţilor. Diferenţa între cele două 
clase, în privinţa sinuciderii, ar trebui să fie infimă cînd, în realitate, este 
deja considerabilă. La virsta imediat următoare (30 + 35 ani), din două 
milioane de oameni înregistraţi drept căsătoriţi la 30 + 40 de ani, peste un 
milion sînt încă celibatari. Şi totuși, în ciuda prezenţei lor aşa-zis benefice 
în rîndul celibatarilor, rata sinuciderilor are valoarea cea mai mare. 
Niciodată nu vor fi mai diferite cele două clase de stare civilă ca acum, din 
punctul de vedere al sinuciderii. Între 30 şi 40 de ani, cînd separaţia este ` 


| Pentru a respinge ipoteza influenţei benefice a selecţiei matrimoniale. a fost uneori 
invocată pretinsa agravare adusă de văduvie. Dar tocmai am arătat că. în raport cu 
celibatarii, această agravare nu există. Văduvii se sinucid mai puţin decît cei 
necăsătoriți. în majoritatea cazurilor. Argumentul este deci inutil. 

Cifrele se raferă la Franţa. conform recensămîntului din 1891. 

realizată deja, coeficientul de apărare, în loc să atingă valoarea maximă şi 
să indice astfel că selecția matrimonială a luat sfîrșit, suferă, din contră, o 
scădere bruscă şi importantă. El trece de la 3, 20 la 2, 77 pentru bărbaţi, iar 
pentru temei de la 2,22 la 1,53, adică o scădere de 32%. 

Pe de altă parte, indiferent de modul de realizare, trierea ar trebui să 
afecteze în mod egal și fetele și băieţii, căci şi unii și alţii trebuie să 
îndeplinească aceleaşi condiţii pentru a se putea căsători. Superioritatea 
morală a celor căsătoriţi, şi deci imunitatea lor în faţa sinuciderii, ar trebui 
să fie identice pentru ambele sexe. În realitate, în Franţa bărbaţii sînt mai 
protejaţi decit femeile, primii avînd un coeticient de apărare de 3,20 
(maxim) pînă la 2, 04 (minim), oscilînd în general în jurul valorii 2, 80, iar 
cele din urmă un coeficient al cărui valoare maximă nu depăşeşte 2,22 
(sau cel mult 2, 39 1), valoarea minimă fiind chiar subunitară (0,98). Din 
punctul de vedere al sinuciderii, femeia are așadar o situaţie apropiată de 
cea a bărbatului exact în condiţia de familist, în cazul Franţei. lată, 
într-adevăr, ponderea fiecărui sex din totalul sinuciderilor, pe fiecare 
categorie de stare civilă (perioada 1887-91). 


o cate n mc m Tit ANETA RIRRI 


Partea fiecărui sex 


Din 100 de sinucideri Din 100 de sinuciden 
de cehbatan din fiecare virstă de căsâtonți din fiecare vîrstă 


20 + 25 ani 70 bărbaţi 30 femei 65 bărbaţi 35 femei 
25 + 30 ani 73 27 — 65 Ei 


30 + 40 ani 84 74 26 
40 + 50 ani 71 23 
50 + 60 ani ; 78 22 
60 + 70 ani 8i - 19 
70 + 80 ani 78 22 
Peste 80 ani 88 12 


Pentru fiecare vîrstă, deci 2, partea soțiilor la sinuciderile căsătoriților 
este net superioară față de partea deținută de fete din totalul sinuciderilor 


Bi ! Coeficientul 2,39 se referă la perioada 15-20 de ani ; cum numărul sinuciderilor la 
ki soțiile de această vîrstă este foare mic, precizia rezultatelor este oarecum îndoielnică. 
t pentru că baza de caicul a fost redusă. 
u 2 Cel mai des, cînd se compară situațiile sexelor în două condiții diferite de stare 
ai civilă, nu se elimină influența vîrstei, ceea ce conduce la rezultate eronate. După o 
e astfel de metodă s-ar deduce că în 1887-1891 au existat 21 de sinucideri de femei 
măritate faţă de 79 de sinucideri de bărbaţi însurat şi 19 sinucideri de fete la 100 de 
sinucideri de celibatari de orice vîrstă. Aceste cifre ar conduce la o imagine falsă 

de celibatari. Nu este vorba despre faptul că soția ar fi mai vulnerabilă 
decît fata, tabelele XX şi XXI dovedind contrariul. Doar că femeia este 
mai puțin protejată prin căsătorie decît bărbatul. Această imunitate diferită 
provine din faptul că viaţa de familie afectează diferit constituția morală a 
reprezentanților celor două sexe. Cea mai bună dovadă în sprijinul acestei 
afirmații este că inegalitatea apare şi crește sub influența mediului familial. 
Tabelul XXI arată că, în momentul iniţial, coeficientul de apărare este 
aproape egal pentru cele două sexe (2,93 față de 2,40). Apoi diferența se 
accentuează, mai întîi deoarece coeficientul femeilor măntate creşte mai 
puţin decît cel al bărbaţilor însuraţi, pînă la virsta valorii maxime, apoi 
deoarece descreșterea primului coeficient este mai rapidă şi mai impor-: 
tantă 1. Dacă această evoluţie apare pe măsură ce influența vieții de familie 
se prelungeşte, înseamnă că depinde de aceasta. 

Un alt fapt ilustrativ este că situaţia relativă a sexelor în privinţa 
coeficientului de apărare de care se bucură persoanele căsătorite nu este 
identică în toate țţănle. În Oldenburg sînt favorizate femeile, și un alt caz 
de asemenea inversiune va apărea mai tîrziu. În mare, însă, selecţia 
conjugală se face peste tot la fel. Este deci imposibil ca ea să fie cauza 
esenţială a imunităţii matrimoniale, de vreme ce produce rezultate diferite 
în țări diferite. În schimb, este foarte posibil ca familia să fie constituită, 
în societăţi diferite, astfel încît să acţioneze diferit asupra sexelor. Cauza 
principală a fenomenului pe care îl studiem se găsește aşadar în forma de 
constituire a grupului familial. 


Oricât de interesant ar fi, acest rezultat trebuie să fie însă bine clari- 
ficat, căci mediul familial este format din elemente diferite. Pentru unul 
dintre soți, familia cuprinde : 1. celălalt soţ : 2. copiii. Cui se datorează 
deci acțiunea benefică exercitată de familie asupra predispoziţiei către 
despre situaţia existentă. Tabelul de mai sus arată că, la orice vîrstă. partea 
corespunzătoare femeii măritate este mai mare decit cea a tinerei fete. Motivul este că 
diferenţa dintre părţile celor două sexe variază odată cu vîrsta, fiind aproape dublă 
între 70-80 de ani. faţă de cît era între 20 + 25 de ani. Or. populaţia celibatară este 
formată aproape în întregime de subiecţi sub 30 de ani. Ignorînd influența vîrstei. 
diferenţa pe care o obţinem noi între situaţia sexelor este cea care separă băieţii de fete 
în jurul vîrstei de 30 de ani. Comparînd această cifră cu diferenţa ce separă femeile de 
bărbaţi (căsătoriți) indiferent de vîrstă. se face de fapt comparaua cu subiecţii 
căsătoriţi de aproximativ 50 de ani. Eroarea ce rezultă este agravată de faptul că 
deosebirile dintre sexe variază diferit sub acţiunea vîrstei. pentru cele două categorii 
de stare civilă. Diferenţa creşte mai mult odată cu vîrsta la celibatari decît la căsătoriţi. 
! Se mai observă, în ultimul tabel, că partea proporţională a soțiilor din totalul 
sinuciderilor căsătoriţilor depăşeşte din ce în ce mai mult partea proporțională a fetelor 
din totalul sinuciderilor celibatarilor. pe măsură ce se înaintează în vîrstă. 


- 

sinucidere ? Altfel spus, grupul familial este compus din două categorii : 
cuplul conjugal pe de o parte, şi grupul familial propriu-zis, pe de alta. Ele 
nu au nici aceeași origine, nici aceeaşi natură, nici, în consecinţă, aceleaşi 
influenţe. Prima categorie derivă dintr-un contract și din nişte afinități 
elective, cealaltă dintr-un fenomen natural, consangvinitatea ; prima 
unește doi membri ai aceleiaşi generaţii, cea de-a doua unește două 
generaţii consecutive, datînd de la începuturile umanității, în timp ce 
cuplul conjugal a fost organizat într-o epocă relativ tardivă. Fiind atît de 
diferite, nu putem fi siguri a priori că ambele categorii concură la pro- 
ducerea fenomenului pe care îl studiem. Şi chiar dacă ar face-o, ar diferi 
"cu siguranță modul şi măsura în care contribuie fiecare. Trebuie deci să 
vedem dacă există o influenţă a fiecărei categorii familiale și, în caz 
afirmativ, ce pondere au acestea. 

Un prim indiciu al eficacităţii scăzute a căsătoriei este faptul că 
nupţialitatea a rămas aproape constantă de la începutul secolului şi pînă 
azi, în timp ce numărul de sinucideri s-a triplat. Din 1821 pînă în 1830, au 
existat 7,8 căsătorii la mia de locuitori ; între 1831-1850 au existat 8 
căsătorii, 7,9 între 1851-60, 7,8 între 1861-70, 8 căsătorii între 1871-80. 
În tot acest timp, rata sinuciderilor a crescut de la 54 la 180 de cazuri la un 
milion de locuitori. Scăderea infimă a nupţialităţii între 1880-1888 (de la 8 
la 7,4) nu are nici o legătură cu imensa creştere a nivelului de sinucideri 
care, din 1880 pînă în 1887, a fost de peste 16% 1. De altfel, pentru peri- 
oada 1865-1888, media nupțialităţii franceze (7, 7) este identică aproape 
cu cele din Danemarca (7,8) şi Italia (7,6); totuși, cele trei ţări sînt 
complet diferite din punctul de vedere al sinuciderii ?. 

Există însă o cale de determinare precisă a influenţei cuplului con- 
jugal : stabilirea ratei sinucidenlor pentru familiile fără copii. 


! Legoyt, (op. cit., p. 175) și Corre (Crime et suicide. p. 475) au încercat să stabilească 
un raport între variaţia sinuciderilor și cea a nupţialităţii. Eroarea lor a provenit mai 
întâi din faptul că s-a luat în consideraţie o perioadă prea scurtă de timp. apoi pentru că 
anii comparaţi erau prea apropiaţi de 1872, an cu totul deosebit pentru Franţa, căci 
atunci nupțialitatea a atins o cifră de excepţie, ce nu mai fusese atinsă din 1813 ; a fost 
de fapt necesar să se acopere golurile cauzate de războiul din 1870 în rîndurile 
populaţiei căsătorite. Un astfel de reper nu poate da o măsură exactă a variaţiei 
nupţialităţii unui popor. Se pare că această observaţie este valabilă şi pentru 
Germania, şi pentru majoritatea ţărilor europene. căci în jurul anului 1872 numărul 
de căsătorii a înregistrat o creştere bruscă şi deosebit le importantă. Ea a continuat 
uneori pînă în 1873, în Italia. Elveţia. Belgia. Anglia, Olanda. S-ar zice că toată 
Europa încerca să recupereze pierderile celor două ţări afectate de război. Natural, a 
rezultat apoi o mare scădere a nupţialităţii. dar care nu are semnificaţia aparentă ce i 
se atribuie (vezi Oettingen, .Moralstatistik, anexe, tabelele 1, 2, 3). 

2 După Levasseur. Population française, tom II, p. 208. 

În 1887-1891, au existat anual 644 sinucideri ! la un milion de soţi fără 
copii. Pentru a determina doar influenţa căsătoriei, abstracție făcînd de fa- 
milie, trebuie să comparăm această cifră cu cea corespunzătoare celibata- 
rilor de aceeași vîrstă (tabelul XXI). Vîrsta medie a persoanelor căsătorite 
era atunci, ca şi acum, de 46 ani 8 luni şil/3. Un milion de celibatari de 
această vîrstă dădeau circa 975 de sinucideri, deci cu 50% mai mult decît 
căsătoriţii fără copii, ceea ce indică un coeficient de apărare pentru aceştia 
din urmă de 1,5. În schimb, un milion de soţi cu copii dădeau anual, în 
aceeași perioadă, 336 sinucideri. Aceasta înseamnă că pentru un cuplu 
fertil coeficientul de apărare aproape se dublează (2,90 în loc de 1,5). 

Cuplul conjugal oteră deci doar o mică parte din imunitatea celor 
căsătoriţi, chiar mai mică decît arată calculul de mai sus. Noi am presupus 
că persoanele căsătorite fără copii au aceeași vîrstă medie ca toți căsătoriţi 
în general, cînd, în realitate, sînt mai tineri. În rîndurile lor se numără şi 
cuplurile foarte tinere care nu au avut încă timp să dea naștere copiilor. În 
general, abia în jurul vîrstei de 34 de ani apare primul copil 2, deși oamenii 
se căsătoresc la 28-29 de ani. Populaţia căsătorită, de 28-34 de ani, apare 
deci tot în categoria cuplurilor fără copii, ceea ce coboară virsta medie a 
acestora ; considerînd deci vîrsta lor medie de circa 46 de ani, am exagerat. 
Ar fi trebuit să facem comparaţia cu celibatarii de vîrstă mai mică, care se 
sinucid mai puţin, coeficientul de apărare de 1,5 fiind deci mai mare decît 
cel real. Dacă am ști cu exactitate vîrsta medie a cuplurilor fără copii, am 
vedea că aptitudinea lor pentru sinucidere se apropie mai mult de cea a 
celibatarilor decit indică cifrele anterioare. 

O altă dovadă a influenţei restrînse a căsătoriei este faptul că, din 
punctul de vedere al sinuciderii, situaţia văduvilor cu copii este mai bună 
decît cea a cuplurilor fără copii. Primii dau 937 de cazuri la milion, avînd 
o vîrstă medie de 61 ani 8 luni și 1/3. Rata sinuciderii pentru celibatarii de 
aceeași vîrstă (vezi tabelul XXI) este între 1434 și 1768, deci aproximativ 
1504, cu 60% mai mult decît 937. Coeficientul de apărare al văduvilor cu 
copii este deci 1,6, superior celui al cuplurilor fără copii. Acest coeficient 
poate fi chiar mai mare de 1,6, ţinînd cont că vîrsta văduvilor cu familie 
este mai mare decît cea a văduvilor în general, căci în ultima categorie 
intră toate cuplurile destrămate prematur (prin decesul unuia din soți), 
aceasta fiind cauza reală a absenței copiilor. Văduvii cu copii ar trebui deci 
Comparaţi cu celibatarii de peste 62 de ani, care au o mai mare tendință 


! După recensământul din 1886, p. 123. 
~ Vezi Annuaire statistique de la France, vol. 15, p. 43. 

spre sinucidere ; coeficientul de apărare al primilor ar reieşi superior cifrei 
de 1,61. 

Este adevărat că acest coeficient de 1,6 este cu 45% mai mic decît 
coeficientul de 2,9 al cuplurilor cu copii. Am putea crede că influența 
benefică a căsătoriei este mai mare decît am presupus-o, de vreme ce 
imunitatea soţului care rămîne în viaţă scade atît de mult. Dar această 
diminuare este doar în mică parte cauzată de dizolvarea căsătoriei, 
afirmaţie dovedită de faptul că, acolo unde nu există copii, văduvia 
produce efecte mult mai mici. La un milion de văduvi fără copii există 
1258 de sinucideri, cu 19% mai mult decît 1504, numărul de sinucideri 
pentru celibatarii de 62 de ani. Coeficientul de apărare rezultat (1,2) este 
cu puţin mai mic (doar cu 20%) decît cel al cuplurilor fără copii (1,5). 
Deci cînd decesul unuia dintre soţi are drept efect doar destrămarea 
cuplului conjugal, influenţa asupra tendinței de sinucidere a văduvului 
este mică. Rezultă de aici că şi influența căsătoriei asupra acestei tendinţe 
este redusă, de vreme ce la întreruperea căsătoriei, tendinţa nu creşte prea 
mult. 

Cînd văduvia survine în mariajele fertile, tendinţa spre sinucidere a 
soțului rămas este mai mare decît în cazul cuplurilor fără copii ; explicaţia 
este dată tocmai de existența urmașilor. Într-un fel este adevărat că 
bărbatul văduv este mai legat de viaţă datorită copiilor ; pe de altă parte, 
însă, tocmai prezenţa lor face mai acută criza pe care o traversează acesta. 
Nu numai relaţiile conjugaie sînt destrămate, ci întreaga funcţionare a 
societăţii domestice create. Cînd dispare o rotiţă esenţială, întreg meca- 
nismul se zdruncină. Pentru a restabili echilibrul, ar trebui ca bărbatul să 
îndeplinească o sarcină dublă, să-şi asume responsabilităţi noi : iată de ce 
pierde el atîtea din avantajele de care se bucura în timpul căsătoriei. Nu îl 
afectează faptul că nu mai este căsătont, ci acela că familia pe care o 
conduce este dezorganizată. Dezorientarea provine nu atît din dispariția 
soției, cît din cea a mamei. 

Dar eficacitatea redusă a căsătoriei este mai vizibilă în cazul femeilor, 
atunci cînd lipsesc copiii. Un milion de soţii fără copii dau 221 de 
sinucideri ; un milion de celibatare de aceeaşi vîrstă (42-43 ani) dau numai 
150, deci doar 67% din 221. Coeficientul de apărare rezultă subunitar 
(0,67), existînd, în realitate, o agravare a tendinței spre sinucidere. În 
Franţa, deci. femeile măritate. fără copii, se sinucid cu 50% mai mult 
! Din acelaşi motiv, virsta soţilor cu copii este mai mare decît cea a soţilor în general. 


de unde rezultă că valoarea de 2,9 calculată pentru coeficientul de apărare este mai 
mică decît valoarea reală. 

decît celibatarele de aceeaşi vîrstă. Constatasem deja că, în general, influ- 
enţa benefică a familiei este mai slabă pentru femei decît pentru bărbaţi. 
Vedem acum care este cauza : societatea conjugală agravează de fapt 
tendinţa spre sinucidere a femeii, dăunîndu-i. 

Dacă totuși a apărut un coeficient de apărare pentru femeile căsătorite, 
acesta se datorează faptului că menajele sterile sînt mai degrabă rare și că, 
în majoritatea cazurilor, prezenţa copiilor corijează și atenuează influenţa 
negativă a căsătoriei. Un milion de femei cu copii dau 79 de sinucideri, iar 
un milion de celibatare de 42 de ani, 150 de sinucideri. Deci chiar atunci 
cînd este mamă, femeia beneficiază de un coeficient de apărare de numai 
1,89, cu 35% mai mic decît cel al bărbaţilor căsătoriţi, cu copii 1. Nu pu- 
tem deci accepta afirmația lui Bertillon : „Cînd femeia intră sub influenţa 
căsătoriei, ea are de cîştigat mai mult de pe urma acestei asociaţii decit 
bărbatul ; cînd căsătoria se destramă însă, femeia decade mai mult decît 
bărbatul. 2” 


III 


Aşadar imunitatea de care se bucură oamenii căsătoriţi în general este 
datorată, în întregime pentru bărbaţi și în mare majoritate pentru femei, 
acţiunii societăţii familiale și nu societăţii conjugale. Am văzut în plus că 
cel puţin bărbaţii sînt protejaţi şi dacă nu există copii, în proporţie de | la 
1,5. O protecţie de 33%, chiar dacă e mai mică decît în cazul apariției 
copiilor, nu este totuși de neglijat și este bine să-i determinăm cauzele. 
Este ea determinată oare de binefacerile aduse bărbatului de căsătorie, sau 
este poate efectul selecţiei matrimoniale ? Căci, chiar dacă am arătat că 
rolul celei din urmă nu este esenţial, el totuşi există. 

Ştim într-adevăr că o parte din coeficientul de apărare al soților fără 
copii e datorat căsătoriei, scăzînd de la 1,5 la 1,2. Or, această imunitate 
nu poate fi atribuită văduviei, care intensifică de fapt înclinația spre 
sinucidere. Trebuie să existe o cauză anterioară, alta decît căsătoria 
propriu-zisă, de vreme ce imunitatea rămîne și după moartea soției. Ar 


1 O diferenţă similară există între soții fără copii și soțiile fără copii, fiind chiar mai 
mare decît în cazul în care copiii există. Pentru bărbaţii cu copii coeficientul este de 
1,5, deci cu 66% mai mare decit al femeilor cu copii (0, 067). Prezenţa copiilor o 
ajută pe femeie să recîştige pe jumătate terenul pe care îl pierde măritîndu-se. Aceasta 
inseamnă că, deşi femeia beneficiază de căsătorie mai puţin decît bărbatul, ea profită 
in schimb mai mult decît el de familie, deci de copii, fiind mai sensibilă la influența 
benefică a celor mici. 
Articolul Mariage, Dict. Encycl.. seria a doua, tom V. p. 36. 

putea să fie vorba de o calitate nativă a soților, declanşată și nu creată de 
selecția conjugală. Dacă populaţia celor căsătoriţi este o elită, atunci și 
categoria văduvilor este la fel. Este adevărat că această superioritate 
congenitală are efecte mai reduse asupra văduvilor, căci imunitatea lor 
este mai mică. Dar putem presupune că șocul produs de văduvie poate 


* neutraliza în parte această influenţă preventivă, împiedicînd producerea 


tuturor consecinţelor sale. 

Explicaţia ar trebui să fie valabilă pentru ambele sexe pentru a o putea 
accepta. Ar trebui deci să observăm şi la femeile măritate o oarecare 
predispoziţie naturală care să le protejeze de sinucidere mai mult decît pe 
celibatare. Faptul că, în absenţa copiilor, femeile căsătorite se sinucid mai 
mult decît cele nemăritate infirmă ipoteza după care primele ar fi dotate 
din naștere cu un coeficient personal de apărare. Încă am putea admite că 
acest coeficient există, dar că este complet anulat în timpul căsătoriei de 
acţiunea funestă pe care aceasta o exercită asupra constituției morale a 
soţiei. Dacă efectele imunităţii native ar fi doar mascate de decăderea 
morală suferită de femeia ce intră în mediul conjugal, ele ar trebui să 
reapară la văduvie, cînd acest mediu dispare. Ar trebui deci să o vedem pe 
femeia eliberată de jugul căsătoriei cum îşi reafirmă superioritatea nativă 
asupra celibatarelor. Cu alte cuvinte, văduva fără copii ar trebui să aibă un 
coeficient de apărare faţă de celibatare aproximativ egal cu cel al bărbaţilor 
văduvi fără copii. În realitate, un milion de văduve fără copii dau anual 
322 de sinucideri, iar un milion de celibatare de 60 de ani (vîrsta medie a 
văduvelor) dau aproximativ 196 de sinucideri, de unde rezultă un coe- 
ficient de apărare subunitar de 0, 60 (deci de agravare), cu puţin mai mic 
chiar decît cel al soțiilor fără copii (0,67). Deci nu căsătoria este cauza pe 
care o căutăm. 

S-ar putea considera că ceea ce împiedică restabilirea completă a 
calităților anulate de căsătorie este faptul că văduvia reprezintă pentru 
femeie o stare mai rea chiar decît căsătoria. Se insistă asupra dificultăților 
economice şi morale pe care trebuie să le înfrunte văduva pentru a-și 
cîştiga existenţa proprie sau, mai rău, existenţa unei întregi familii. S-a 
încercat chiar demonstrarea pe bază de fapte a acestei afirmaţii. După 
Morselli 1, statistica dovedeşte că, în timpul văduviei, situaţia femeii este 
mai apropiată de situaţia bărbatului, în privința sinuciderii, decît în timpul 
căsătoriei. Şi cum diferenţa dintre sexe este deja mai mică pe durata 
căsătoriei decît în celibat, ar rezulta într-adevăr că văduvia este pentru 


* Op. cit, p. 342. 

femeie cea mai rea stare. În sprijinul acestei teorii, Morselli citează cifrele 
de mai jos, referitoare la Franţa, dar valabile în anumite limite și la 
celelalte ţări europene. 


Partea fiecărui sex la 100 de | Partea fiecărui sex la 100 de 
Anul sinucideri de căsătoriţi sinucideri de văduvi 


INC IC IC A 


Partea deţinută de femei din totalul sinuciderilor comise de ambele 
sexe în timpul văduviei pare într-adevăr mai mare decît cea corespun- 
zătoare stării de căsătone. Aceasta poate fi o dovadă că văduvia este cea 
mai rea situaţie pentru femeie și, în acest caz, e normal ca efectele 
imunităţii sale native să fie în continuare împiedicate să se manifeste. 

Din nefericire, legea precedentă se bazează pe o eroare. Morselli a 
uitat că, peste tot, numărul femeilor văduve este dublu faţă de cel al 
văduvilor. Pentru Franţa cifrele sînt : 2.000.000 pentru văduve, faţă de 
1.000.000 văduvi ; în Prusia (după recensămîntul din 1890) există 
1.319.000 văduve faţă de 450.000 văduvi ; în Italia, 1.322.000 faţă de 
571.000. În aceste condiţii, e normal ca ponderea văduvelor să fie mai 
mare decit ponderea soțiilor, al căror număr este, evident, egal cu al 
soților. Pentru a obţine rezultate corecte, ar trebui să epalizăm cele două 
Categorii, caz în care se obţin cu totul alte cifre decît ale lui Morselli. La 
vîrsta medie a bărbaţilor văduvi, 60 de ani, un milion de femei căsătorite 
dau 154 de sinucideri, iar un milion de bărbaţi căsătoriţi dau 577 ; partea 
femeilor este deci 21%. Ea se diminuează sensibil la văduvie. Un milion 
de văduve dau 210 cazuri de sinucidere, un milion de văduvi 1.017 ; deci 
femeile au o pondere de 17% din totalul sinuciderilor de persoane în stare 
de văduvie, iar partea bărbaţilor crește de la 79% la 83%. Astfel, trecînd 
de la căsătorie la văduvie, bărbatul pierde mai mult decît femeia, de vreme 
ce pierde o parte din avantajele căpătate în timpul căsătoriei. Nu există 
deci motive să presupunem ca această schimbare este mai puţin pro- 
ducătoare de tuilburări pentru bărbat decît pentru femeie. Se ştie de altfel 

că mortalitatea este mai mare printre văduvi decîů printre văduve, iar 
nupțialitatea la fel. Numărul văduvilor care se căsătoresc este de trei sau 
patru ori mai mare decît al celibatarilor de aceeaşi vîrstă care devin soţi, în 
timp ce pentru femei diferenţa este infimă. În aceeași măsură în care 
femeia respinge ideea celei de-a doua căsătorii, bărbatul este atras de ea !. 
Situaţia ar trebui să fie inversă, dacă starea de văduv ar fi comodă pentru 
bărbat și neplăcută pentru femeie 2. 

Dacă văduvia nu paralizează presupusele daruri naturale ale femeii ce 
a reuşit să se căsătorească, şi dacă totuşi acestea nu-și fac simțită prezența, 
înseamnă că ele nici nu există. Ipoteza selecției matrimoniale nu se aplică 
deci sexului feminin. Nimic nu ne autorizează să credem că femeia 
căsătorită posedă o constituţie privilegiată care să o ferească într-o anumită 
măsură de sinucidere. Deducem așadar că această presupunere nu este 
valabilă nici în cazul bărbaţilor. Coeficientul de 1,5 al soţilor fără copii nu 
provine din faptul că aceștia ar face parte dintr-o categorie privilegiată a 
populaţiei, ci este doar un efect al căsătoriei. Trebuie să admitem că 
societatea conjugală, chiar dacă este dezastruoasă pentru femeie, este 
binefăcătoare pentru bărbat, chiar în absenţa copiilor. Cei care fac parte 
din această categorie nu sînt înzestrați mai mult decît alţii din naștere și 
nici nu aduc în căsnicie un temperament imunizator faţă de sinucidere, ci 
capătă acest temperament trăind viaţa conjugală. Chiar dacă există, 
prerogativele naturale sînt vagi și incerte, rămînînd fără efect dacă nu li se 
adaugă şi alte condiţii speciale. Este deci evident că sinuciderea nu 
depinde de calităţile congenitale ale indivizilor, ci de cauze exterioare 
dominante. 

Mai rămîne să explicăm de ce coeficientul de 1,5, datorat căsătoriei şi 
nu familiei, continuă să existe în formă puţin atenuată (1,2) la văduvul 
fără copii. Cum putem înlocui ipoteza selecției matrimoniale ? 

Este suficient să presupunem că obiceiurile, gusturile, tendinţele 
căpătate în timpul căsătoriei nu dispar odată cu aceasta. Dacă bărbatul 
căsătorit, chiar fără copii, are o înclinaţie redusă către sinucidere, este 
normal să-şi menţină părerea și cînd rămîne văduv. Această schimbare 
provoacă însă un șoc moral care, ca orice ruptură de echilibru, împinge la 


l Vezi Bertillon, Les célibataires, les veufs etc., Rev. scient., 1879. 

2 Morselli invocă drept argument pentru teoria sa faptul că în urma războaielor, 
sinuciderile de văduve se înmulţesc mult mai mult decît cele ale soțiilor sau 
celibatarelor. Dar singura explicaţie a fenomenului este creşterea considerabilă a 
numărului de văduve în aceste perioade. lar sporirea sinuciderilor de văduve persistă 
pînă la restabilirea echilibrului şi revenirea la normal a categoriilor de stare civilă. 

sinucidere. Imunitatea soțului se va regăsi deci mult slăbită la văduv. Din 
acelaşi motiv, dacă temeia căsătorită fără copii se sinucide mai mult decît 
femeia necăsătorită, ea păstrează această înclinaţie sporită și cînd rămîne 
văduvă, chiar mai mare, din cauza tulburării și inadaptării provocate de 
schimbare. Agravarea este însă mică, deoarece se ştie că starea de căsă- 
torie avea asupra femeii o acţiune negativă. Coeficientul scade doar de la 
0,67 la 0,60 2. 

Explicaţia de mai sus este confirmată şi prin faptul că ea reprezintă un 
caz particular al unei afirmaţii mai generale : Într-o societate dată, tendinţa 
spre sinucidere a fiecărui sex în starea de văduvie este dependentă de 
tendinţa spre sinucidere a sexului respectiv în starea de căsătorie. Dacă 
bărbatul căsătorit este mai apărat, atunci este şi bărbatul văduv, chiar dacă 
într-o mai mică măsură. Ne vom întoarce, pentru demonstraţie, la tabelele 
XX şi XXI şi la concluziile lor. Am văzut că, şi în timpul căsătoriei şi în 
cel al văduviei, unul dintre sexe este mai favorizat decît celălalt. Or, sexul 
privilegiat în prima stare își menţine privilegiul şi în cea de-a doua. În 
Franţa, situaţia favorabilă este a bărbaţilor, căci și soţii și văduvii au un 
coeficient de apărare mai mare decît al soțiilor, respectiv văduvelor. În 
Oldenburg, situaţia este inversă : femeile se bucură de o imunitate mai 
importantă, și în timpul căsătoriei şi al văduviei. 

Cum aceste două cazuri ar putea părea însă insuficiente, şi cum 
statisticile nu ne oferă informaţiile necesare și pentru alte țări, am realizat 
următorul calcul, în scopul lărgirii cîmpului de comparaţie : am calculat 
separat rata sinuciderilor, pentru fiecare grupă de vîrstă și stare civilă, pe 
de o parte în departamentul Sena, pe de altă parte în restul departamentelor 
reunite. Cele două grupuri sociale astfel separate sînt suficient de diferite 
pentru a obține o comparaţie revelatoare. Viaţa de familie acţionează 
extrem de diferit asupra sinuciderii în cele două zone (vezi tabelul XXII). 


! Cînd există copii, scăderea care apare la coeficientul de apărare odată cu văduvia 
este aproape egal pentru ambele sexe. La bărbaţii căsătoriţi cu copii el este de 2,9 şi 
devine 1,6 la văduvie. Pentru femeile cu copii, modificarea este de la 1, 89 la 1,06. 
Diminuarea este de 45% la bărbaţi şi 44% la femei. Aşa cum am spus, văduvia 
produce două feluri de efecte, tulburînd : 1. societatea conjugală ; 2. societatea 
familială. Prima tulburare este mai puţin resimţită de femeie, deoarece ea profită mai 
puțin decît bărbatul de pe urma căsătoriei. În schimb. bărbatul este mai afectat de 
prima tulburare, căci soţului îi este mai uşor să o înlocuiască pe femeie în funcțiunile 
ei domestice decit în atribuţiile referitoare la familie. Cînd există copii, se produce 
deci un soi de compensare, care determină la cele două sexe o variaţie proporţională a 
tendinței spre sinucidere. Cînd nu există copii, femeia văduvă este mai avantajată 
decît mama văduvă. 

Compararea ratei sinuciderilor la 1.000.000 de locuitori din fiecare grupă de 
vîrstă și stare civilă în Sena și în provincie (1889-1891) 


Bărbaţi (provincie) 


Coeficientul 
| Feneiderorncie | a apărare în 
raport cu 
celibatarii al 


lor văduve- 
i 
soulo lor 


Coeticientul 


Femei | Fencideromcie | ie) 


Virsta 
(ani) 


Valorile medii ale 
coeficienţilor de 
apărare 


Valorile medii ale 
coeficienţilor de 
apărare 


Femei (Sena) 


Bărbaţi (Sena) 


Valorile medii ale 
coeficienţilor de 
apărare 


Valorile medii ale 
coeficienţilor de 
apărare 


1,56 | 0,75 


În provincie, soţul este mai apărat decît soția. Coeficientul primului 
nu coboară sub 3 1 decît de patru ori, în timp ce coeficientul femeilor nu 


! Se observă în tabelul XXII că în Paris, ca şi în provincie, coeficientul soţilor sub 20 
de ani este subunitar, deci există în cazul lor o agravare. Este o confirmare a legii 
enunțate anterior. 

depăşeşte niciodată valoarea 2. Valorile medii sînt 2, 88 și 1,49. În Sena, 
situaţia este inversă, mediile coeficienţilor fiind 1, 56 pentru soţi și 1, 79 
pentru soții 1. Exact aceeași inversiune se regăsește în cazul văduvilor și 
văduvelor. În provincie, coeficientul mediu pentru văduvi este ridicat 
(1,45), iar cel al văduvelor mai scăzut (0,78). În Sena, cifra pentru femei 
creşte pînă aproape de unitate (0,93), iar cea pentru bărbaţi scade (0, 75). 
Astfel. oricare ar fi sexul favorizat, situaţia din timpul văduviei o continuă 
întotdeauna pe cea din timpul căsătoriei. 

Dacă determinăm modul de variaţie al coeficientului de apărare al 
soţilor de la un grup social la altul şi apoi variaţia coeficientului pentru 
văduvi, obţinem următoarele rezultate surprinzătoare : 


Coeficientul soţilor în provincie _ 288 _ 1.84 
Coeficientul sotilor în Sena 1.56 
Coeficientul văduvilor în provincie _ 1.45 _ 1.93 
Coeficientul văduvilor în Sena zi 0,75 ci 
Pentru femei : 
Coeficientul soțiilor în Sena = _ 1.20 
Coeficientul soțiilor în provincie 1,49 
Coeficientul văduvelor în Sena _ 093 1.19 
Coeficientul văduvelor în provincie 0,78 i 


Rapoartele numerice sînt, pentru fiecare sex, aproximativ egale 
(diferenţe de cîteva sutimi), pentru femei egalitatea fiind aproape perfectă. 
Deci nu numai că și pentru soţi și pentru văduvi coeficientul crește sau 
scade simultan, dar în plus creșterea și descreșterea sînt perfect propor- 
tionale. Aceste relaţii pot fi puse sub o formă chiar mai revelatoare, cu 
ajutorul legii anterior enunțate. Vom arăta că, indiferent de sex, văduvia 
diminuează imunitatea dată de căsătorie într-un raport constant : 


Soţi din provincie _ 2.88 1.98 Soţi din Sena _156 _, 0 

Văduvi din provincie 1,45” Văduvi din Sena 075” 

Soții din provincie 1,49 Soții din Sena 1.79 

Vancian ana D E > 192 
uve din provincie 0,78 Văduve din Sena 0,93 


SE etate Set iale 
l Pae my igana : f Aaa a viu basi 
Observăm că atunci cînd femeile sînt mai favorizate de căsătorie, disproporția dintre 


sexe scade fată de cazul în care soțul este cel favorizat ; o nouă confirmare a legii 
enunțate. 

Coeficientul văduvilor este aproape jumătate faţă de cel al soţilor (pen- 
tru ambele sexe). Nu exagerăm deci spunînd că aptitudinea pentru sinuci- 
dere a văduvilor este funcţie de aptitudinea corespunzătoare a persoanelor 
căsătorite ; cu alte cuvinte, prima este o consecinţă a celei din urmă. De 
vreme ce căsătoria îl apără pe soț, chiar în absenţa copiilor, nu e nimic 
surprinzător ca văduvul să păstreze ceva din această influenţă benefică. 

Rezultatul obținut face lumină şi în problema văduviei. Ne arată că 
văduvia nu este, prin ea însăși, o stare iremediabil nefastă. Deseori ea este 
mai bună decît celibatul. Adevărul este că văduvii, bărbaţi sau temei, nu 
au o constituție morală specifică, ci ea depinde de cea a persoanelor 
căsătorite de același sex şi din aceeași regiune, fiind o prelungire a ei. 
Printr-o fericită compensație, acolo unde căsătoria și mediul familial se 
află într-o stare bună, şi deci unde criza declanșată de văduvie este mai 
dureroasă, omul este mai pregătit să-i facă faţă. Din contră, văduvia este 
mai puţin gravă cînd grupul matrimonial și familial lasă de dont, dar și 
omul este mai vulnerabil în faţa ei. Astfel, în societăţile în care bărbatul 
este mai avantajat de căsătorie decît femeia, el suferă mai mult dacă rămi- 
ne singur, însă este în stare să învingă mai ușor suferința, căci influenţele 
benefice ale căsătoriei l-au făcut refractar faţă de soluţiile disperate. 


IV 


Tabelul de mai jos reuneşte faptele stabilite !. 


Influenţa familiei asupra sinuciderii, pentru fiecare sex 


Femei 


Coeficientul Coeficientul 
de apărare _ | de apărare 
faţă de faţă de 
celibatari celibatari 


Celibatari de 45 ani Celibatara de 42 ani 


Soţi cu copii Soții cu copii 
Soţi fără copii ; Soții fără copii 


Celibatari de 60 ani Celibatare de 60 ani 
Văduvi cu copii l Văduve cu copii 
Văduvi fără copii l Văduve fără copii 


1! M. Bertillon ( în articolul citat din Revue scientifique), stabilise deja rata sinuci- 

Din acest tabel şi din constatările anterioare rezultă că într-adevăr 
căsătoria are asupra sinuciderii o acţiune benefică, ce îi este proprie. Dar 
ea nu este prea mare şi, în plus, se exercită doar în folosul unuia dintre 
sexe. Oricît de util a fost să-i stabilim existenţa, rămîne valabil faptul că 
factorul esenţial al imunităţii persoanelor căsătorite este familia, deci 
grupul complet format de părinţi și copii laolaltă. Soții contribuie, 
bineînţeles, la producerea acestui rezultat, dar nu ca soţ şi soție, ci ca tată 
și mamă, ca membri ai asociaţiei familiale. Dacă dispariţia unuia dintre ei 
crește șansele ca să se sinucidă celălalt, cauza nu este că legăturile care îi 
uneau pe soţi s-au rupt, ci faptul că rezultă de aici o răsturnare a vieţii de 
familie, resimţită puternic de văduv. Încetînd să mai studiem acţiunea 
specială a căsătoriei, vom spune doar că societatea domestică, la fel ca 
societatea religioasă, este un scut puternic împotriva sinuciderii. 

Protecţia este cu atît mai intensă cu cît familia este mai numeroasă, 
deci cu cît cuprinde mai mulţi membri. Această afirmaţie am enunţat-o 
deja și am demonstrat-o într-un articol din Revue philosophique (Revista 
filozofică) apărută în noiembrie 1888. Dar insuficienţa datelor statistice de 
care dispuneam atunci nu ne-a permis să o dovedim cu rigoarea pe care am 
fi dorit-o. Nu ştiam care era efectivul mediu al familiei, nici în Franţa, nici 
în fiecare departament în parte. Am fost nevoiţi să presupunem că den- 
sitatea familială depindea doar de numărul de copii ; în plus, chiar acest 
număr nefiind indicat de recensăminte, l-am estimat indirect prin ceea ce 
demografia numește înmulţirea fiziologică, adică excedentul anual al 
nașterilor faţă de 1.000 de decese. Această substituire nu a fost în- 
timplătoare, căci acolo unde indicele este ridicat, familiile sînt implicit 
numeroase. Totuși, consecinţa nu se produce întotdeauna. Acolo unde 
copiii își părăsesc de tineri părinţii, fie pentru a emigra, fie pentru a fonda 


derilor pentru diferitele categorii de stare civilă, în funcţie de existenţa sau absenţa 
copiilor. lată rezultatele : 


Soţi cu copii. 205 sinucideri la milion. Văduvi cu copii. 526 
Soți fără copii. 478 — — Văduvi fără copii. 1004 
Soții cu copii. 45 — — Văduve cu copii. 104 
Soții fără copii. 158 — — Văduve fără copii. 238 


Cifrele se referă la perioada 1861-1868. Dată fiind creşterea generală a numărului 
de sinucideri, ele confirmă afirmațiile noastre. Dar nu putem trage vreo concluzie în 
privința coeficientului de apărare fără să avem un tabel similar tabelului nostru XXI. 
Ne întrebăm în plus dacă cifrele se referă la întreaga Franţă. La biroul de statistică al 

fanței am aflat că distincţia între soţii cu copii şi cei fără copii nu a fost făcută înainte 
de 1886, decît la recensămîntul din 1855 pentru toate departamentele în afară de Sena. 

| propriul cămin, fie din alt motiv, densitatea familiei nu mai depinde de 
i numărul copiilor. Casa poate să fie pustie, oricît de fecund ar fi fost cuplul 
| respectiv. Situaţia apare și în mediile avute, unde copilul este trimis de 
| mic să-și facă sau să-și desăvîrșească educaţia, şi în mediile sărace, unde 
dispersarea prematură este impusă de dificultăţile existenţei. Invers, o 
familie poate fi numeroasă în ciuda unei natalităţi mediocre, dacă celiba- 
| tarii adulţi sau chiar copiii căsătoriţi continuă să trăiască alături de părinţi, 
| formînd împreună cu ei o singură societate familială. Din toate aceste 
motive, densitatea relativă a grupurilor familiale nu poate fi stabilită exact 
| decît dacă se ştie compoziţia lor efectivă. 
| | Recensămîntul din 1886, ale cărui rezultate au fost publicate la sfīr- 
| | șitul anului 1888, ne-a permis stabilirea ei. Calculînd raportul care există 
j! în diferitele departamente franceze, între sinucidere și efectivul mediu al 
familiei, am obţinut cu ajutorul noilor date următoarele rezultate : 


Efecuvul medu al 


| PE Aia A familiilor:ta; 100d 
| (1878-1887) pena 

j Prima grupă (11 departamente) 430 + 380 

i Adoua — ( 6 departamente) 300 + 240 

i A treia — (15 departamente) 230 + 180 


Ia Apatra — (18 departamente) 170 + 130 
| A cincea — (26 departamente) 120+ 80 
M A şasea — (10 departamente) 70+ 30 


i Pe măsură ce sinuciderile scad, densitatea familială crește regulat. 

j Totul confirmă această concluzie, chiar atunci cînd analizăm conținu- 

j tul fiecărei grupe, şi nu cifrele medii. Pentru Franța, efectivul mediu este 
de 39 de persoane la 10 familii. lată ce obținem dacă stabilim cîte depar- 

- tamente se află peste şi sub această medie, în fiecare din cele 6 grupe : 


pii 
și Cite departamente sînt în fiecare grupă 
(%) 


Sub efectivul mediu Peste efactivul mediu 


Prima grupă 


A doua — 
A treia 

A patra 

A cincea 

A şasea 

Grupa cu cele mai multe sinucideri conţine doar departamente în care 
efectivul familiei este sub medie. Raportul se schimbă apoi, pînă cînd 
inversiunea este completă. În ultima grupă, unde sinuciderile sînt rare, 
toate departamentele au o densitate familială superioară mediei. 

Cele două hărţi (planşa IV) au, de altfel, aceeași configuraţie generală. 
Regiunea în care familiile au cea mai scăzută densitate are aproape 
aceleași limite ca şi zona cu multe sinucideri, cuprinzînd în mod similar 
nordul și estul țării, pînă la Bretania şi Loara. În vest și sud, unde 
sinuciderile sînt reduse, din contră, familia are în general un efectiv 
ridicat. Acest raport se regăseşte şi în cele mai mici detalii. În regiunea 
nordică se remarcă două departamente cu o aptitudine pentru sinucidere 
foarte slabă : Nord şi Pas-de-Calais. Excepţia aceasta 2 cu atît mai surprin- 
zătoare cu cît Nord este o regiune puternic industrializată, or, se ştie că 
industria grea favorizează sinuciderea. Aceeaşi particularitate se regăseşte 
și pe a doua hartă. În cele două departamente, densitatea familială este 
mare, deşi în toate regiunile învecinate se menţine la nivele mici. În sud 
găsim pe ambele hărţi pata de culoare închisă formată de Gurile RhOnului, 
Var și Alpii Maritimi, iar în vest pata deschisă a departamentului Bretania. 
Dată fiind multitudinea factorilor ce pot afecta un fenomen atît de com- 
plex, o coincidenţă atît de generalizată este semnificativă. 

Aceeași relaţie inversă se regăsește în modul de variaţie în timp a celor 
două fenomene. După 1826, sinuciderea a crescut mereu, iar natalitatea a 
scăzut. Între 1821 şi 1830, existau încă 308 naşteri la 10.000 de locuitori, 
dar numai 240 nașteri se mai înregistrau în 1881-88, după o diminuare 
continuă. Se observă în același timp o tendinţă tot mai mare de fragmentare 
și împărțire a familiilor. În 1856-1886, numărul familiilor s-a mărit cu 
circa două milioane, trecînd de la 8.796.276 la 10.662.423. Totuşi, în toată 
această perioadă, populaţia a crescut doar cu aproximativ două milioane 
de indivizi. Aceasta înseamnă că familiile au un număr tot mai mic de 
membri 1. 

Faptele nu confirmă deci concepţia obișnuită după care sinuciderea 
S-ar datora mai ales greutăților vieţii, căci în realitate ea se diminuează pe 
măsură ce greutăţile se înmulţesc. lată o consecinţă neprevăzută a maltu- 
sianismului. Cînd se recomanda restrîngerea nașterilor, se considera că 
acest lucru era necesar pentru binele general. În realitate, este şi o sursă de 
fapte negative, căci diminuează dorința de a trăi a omului. Departe de a fi 
un lux accesibil doar celor bogaţi, familiile numeroase sînt, din contra, 


! Vezi Recensămintul din 1886, p. 106. 

pîinea zilnică fără de care este imposibil să trăim. Oricî de săraci am fi, 
chiar din punctul de vedere strict personal, este mai rău să investeşti decît 
să transformi o parte din capital în descendenți. 

Acest rezultat coincide cu cel la care am ajuns mai devreme. De unde 
provine de fapt influenţa pe care densitatea familiei o are asupra sinu- 
ciderii ? Nu putem invoca factorul organic, căci fecunditatea restrînsă a 
unei familii nu are cauze fiziologice — ca în cazul stenilităţii absolute — ci 
este de cele mai multe ori voluntară, în corespondenţă cu un anume curent 
de opinie. De altfel, densitatea familială nu depinde exclusiv de natalitate ; 
am văzut că acolo unde sînt puţini copii, apar deseori alte elemente care 
să-i înlocuiască și invers, chiar dacă sînt mulți copii, numărul lor poate 
rămîne fără efect, dacă ei nu participă cu adevărat la viaţa de grup. 
Influența protectoare nu provine nici din sentimentele sui generis ale 
părinţilor faţă de copii : pentru a fi eficace, chiar aceste sentimente pre- 
supun o anume stare a societăţii domestice. Dacă familia este dezintegrată, 
ele rămîn neputincioase. Numărul membrilor unei familii influenţează 
așadar predispoziția la sinucidere, deoarece modul de funcţionare al 
relaţiilor familiale variază în funcţie de densitatea ei. 

Într-adevăr, densitatea unui grup nu se poate diminua fără ca vitali- 
tatea sa să scadă. Dacă sentimentele colective au o energie deosebită, 
înseamnă că fiecare conştiinţă individuală le resimte cu aceeaşi forţă. 
Intensitatea acestor sentimente depinde de numărul conștiințelor care le 
resimt în comun. Iată de ce, cu cît o mulţime este mai mare, cu atit 
pasiunile dezlănţuite au șanse să fie mai violente. În cadrul unei familii 
mici, sentimentele și amintirile comune nu pot fi prea intense, căci nu 
există suficiente conștiințe care să şi le reprezinte și să le întărească, 
împărtășindu-le. Nu se pot forma acele tradiţii puternice care servesc drept 
legături între membrii unui grup, care le supraviețuiesc chiar și apropie 
generaţiile între ele. De altfel, familiile mici sînt implicit efemere, deci nu 
au nici consistenţă. Stările colective sînt slabe și rare, căci numărul lor 
depinde de măsura în care părerile și impresiile se schimbă, circulă de la 
un membru la altul, schimbul însuşi depinzînd de numărul membrilor. 

t-un grup suficient de dens, circulaţia ideilor este neîntreruptă, căci 
există mereu unităţi sociale în contact. Cînd aceste unităţi sînt puţine, 
relaţiile dintre ele se stabilesc cu intermitențe, iar viaţa comună este uneori 
suspendată. Cînd familia este mică, viaţa comună este șubredă şi, în unele 
momente, căminul este pustiu. 

A spune despre un grup că are o viaţă comună mai slabă decît a altuia, 
înseamnă să spunem că el este mai puţin integrat. Căci starea de integrare 

a unui agregat social reflectă intensitatea vieţii colective care s-a stabilit. 
Este cu atît mai rezistent cu cît schimbul între membrii lui e mai continuu. 
Concluzia la care am ajuns poate fi deci completată astfel : la fel cum 
familia este un mediu puternic protector împotriva sinuciderii, ea prote- 
jează cu atît mai bine cu cît este mai putemic închegată !. 


V 


Dacă statisticile n-ar fi fost atît de recente, ar fi fost ușor de demonstrat 
că această lege se aplică și societăţilor politice. Istoria ne arată, într-ade- 
văr, că sinuciderea, care este în general rară în societăţile tinere 2, pe cale 
de evoluţie şi concentrare, se multiplică pe măsură ce societatea se 
dezintegrează. În Grecia, la Roma, sinuciderea apare imediat ce vechea 
organizare a orașului este zdruncinată, și progresează apoi, marcînd 
etapele succesive ale decadenţei. Acelaşi lucru s-a petrecut și în Imperiul 
Otoman. În Franţa, în ajunul Revoluţiei, tulburarea care a marcat so- 
cietatea, ca urmare a descompunerii vechiului sistem social, s-a tradus 
printr-o creștere bruscă a numărului de sinucideri, de care ne vorbesc toţi 
autorii vremii 3. 

În afara acestor informaţii istorice, statistica sinuciderii, chiar dacă nu 
se referă decit la ultimii 70 de ani, ne furnizează noi dovezi în sprijinul 
afirmației noastre, cu avantajul unei precizii superioare. 

S-a scris uneori că Marile tulburări politice au multiplicat sinuciderile. 
Dar Morselli a arătat că faptele contrazic această opinie. Toate revoluțiile 
care au avut loc în Franţa în acest secol au diminuat, în momentul 
producerii lor nu mărul sinuciderilor. Faţă de 1904 cazuri în 1829, s-au 
înregistrat în 1830 doar 1756, deci o scădere bruscă de aproximativ 10%. 


1 Am folosit cuvîntul „densitate” cu un sens oarecum diferit de cel atribuit de obicei în 
sociologie. În general. definim densitatea unui grup nu în funcție de numărul absolut 
al indivizilor asociaţi (ceea ce se cheamă mai degrabă volum), ci în funcţie de numărul 
de indivizi care, la volumesal. sînt efectiv în relaţii reciproce (vezi Règles de la Méth. 
sociol., p. 139). În cazul familiei însă, diferenţa între volum şi densitate este 
nesemnificativă, pentru că, avînd în vedere dimensiunile mici ale grupului, toţi 
indivizii asociaţi sînt în relaţii efective. 

2 A nu confunda societăţile tinere, destinate dezvoltării, cu societăţile inferioare. în 
care sinuciderile sînt, din contră, foarte numeroase, așa cum vom vedea în capitolul 
următor. 

3 lată ce scria Helvetius în 1781 : „Dezordinea finanţelor şi schimbarea constituției 
Statului au răspîndit o consternare generală. Numeroasele sinucideri din capitală 
dovedesc, din nefericire, acest fapt.” L-am citat din Legoyt, p. 30. Mercier, în Ta- 

bleau de Paris (1782), spune că în 25 de ani numărul de sinucideri s-a triplat la Paris. 

În 1848, totalul anual a scăzut de la 3647 la 3301 cazuri. Apoi, în anii 
1848-49, criza care zguduise Franţa face înconjurul întregii Europe ; si- 
nuciderile se răresc peste tot, iar scăderea e cu atît mai mare cu cît criza 
î mai gravă și mai lungă. Tabelul următor susține afirmaţia de mai 

În Germania, criza a fost mai puternică decît în Danemarca, iar lupta 
mai îndelungată chiar decît în Franţa, unde se constituise pe loc un guvern 
u :; diminuarea se prelungește deci în statele germane pînă în 1849. 
Scăderea, faţă de anul 1849, este de 13% în Bavaria, de 18% în Prusia, 
iar în Saxonia, între 1848 şi 1849, de 18%. 

Fenomenul nu se repetă în Franţa, nici în 1851, nici în 1852, sinuci- 
derile rămînînd la nivel constant. Dar la Paris, lovitura de stat, chiar dacă 
a avut loc în decembrie, produce efectul său obișnuit : numărul sinuci- 
derilor scade de la 483 în 1851 la 446 în 1852 (-8%) şi, în 1853, sînt doar 
463 de cazuri !. Această constatare arată că revoluţia guvernamentală a 
impresionat mai mult Parisul, lăsînd indiferentă provincia. De altfel, 
influenţa crizelor este întotdeauna mai puternică în capitală decît în 
celelalte provincii. În 1830, scăderea a fost la Paris de 13% (269 de cazuri 
faţă de 307 în anul precedent și 350 în anul următor) : în 1848, scăderea a 
fost de 32% (481 cazuri în loc de 698) 2. 

Simple crize electorale au uneori același rezultat. Astfel se întîmplă 
că, în Franţa, calendarul sinuciderilor poartă urma vizibilă atit a loviturii 
de stat parlamentare din 16 mai 1877 şi a efervescenței care a rezultat 
apoi, cît și a alegerilor care, în 1889, au pus capăt agitaţiei brutarilor. 
Pentru a avea o dovadă, este suficient să comparăm distribuţia lunară a 
sinuciderilor în acești doi ani cu cea din anii cei mai apropiaţi. 

În timpul primelor luni din 1877, sînt mai multe sinucideri decît în 
1876 (1945 cazuri din ianuarie pînă în aprilie, în loc de 1784), iar 
superioritatea persistă pînă în mai și iunie. Doar la sfârșitul lui iunie au fost 


! ei Legoyt. p. 252. 

dizolvate Camerele, iar perioada electorală a fost deschisă de fapt, dacă 
nu și de drept; se pare că tot acesta a fost momentul în care pasiunile 
politice au atins surescitarea maximă, Căci puţin mai tîrziu au început să se 
calmeze, din cauza oboselii și a timpului. În iulie, sinuciderile, în loc să 
continue să le depășească pe cele din anul precedent, le-au devenit 
inferioare cu 147%. Cu excepţia unei mici staţionări în august, scăderea 
continuă, dar mai încet, pînă în octombrie. Este momentul cînd criza ia 
sfîrşit. Imediat după aceea, variaţia crescătoare reîncepe, după un scurt 
moment de dispariţie. În 1889, fenomenul este şi mai intens. La începutul 
lui august, Camera se separă ; agitația electorală începe curînd și durează 
pînă la sfîrşitul lui septembrie, cînd au loc alegerile. În comparaţie cu luna 
corespunzătoare din 1888, în august 1889 s-a produs o diminuare bruscă 
de 12%, care s-a menţinut pînă în septembrie, încetînd brusc în octom- 
brie, cînd și lupta a luat sfârşit. 

Marile războaie naţionale au aceeași influenţă ca și tulburările politice. 
În 1866 izbucnește războiul între Austria și Italia, sinuciderile diminu- 
îndu-se cu 14% în ambele ţări. 


1865 1866 1867 
ltalia IRENE POR RE ERE RPR 678 588 657 
AUSTA ss ie poet ca aan 1.464 1.265 1.407 


În 1864 a venit rîndul Danemarcei și Saxoniei. În Saxonia, sinu- 
ciderile au scăzut de la 643 în 1863 la 545 în 1864 (-16%), crescînd apoi la 
619 în 1865. În ceea ce priveşte situaţia Danemarcei, nu dispunem de 
cifrele pentru 1863, deci nu putem face comparaţia ; oricum, știm că cifra 
de 411 cazuri atinsă în 1864 este mai mică decît toate cifrele înregistrate 
din 1852 pînă azi. Cum totalul sinuciderilor în Danemarca a urcat pînă la 
451 în 1865, e posibil ca cifra 411 să fie dovada unei serioase diminuări. 

Războiul din 1870-71 a avut aceleași consecințe pentru Franța și 
Germania : 


1869 1870 1871 1872 
Prusia .. eee anei 3.186 2.963 2.723 2.950 
SăXODIA 3 ss e eee artă i dt 710 657 653 687 
Etranța:. is ete ii cati buci ta ta 5.114 4.157 4.490 5.275 


Am putea crede că această diminuare provine din faptul că, pe timp de 
război, o parte a populaţiei civile este înregimentată și că, în cadrul unei 
armate combatante, e greu să ţii evidenţa sinuciderilor. Dar femeile con- 
tibuie la fel ca şi bărbaţii la această diminuare. În Italia, sinuciderile 
feminine au trecut de la 130 în 1864 la 117 în 1866 ; în Saxonia, de la 133 
în 1863 la 120 în 1864 şi 114 în 1865 (-15%). Scăderea înregistrată în 
1870 a tost la tel de mare în Saxonia : de la 130 în 1869, la 114 în 1870 şi 
1871, adică o diminuare de 13%, superioară celei înregistrate pentru 
sinuciderile masculine în aceeași perioadă. În Prusia, deși 616 femei s-au 
sinucis în 1869, doar 540 au făcut-o în 1871 (-13%). Se ştie, de altfel, că 
tinerii apți pentru serviciul militar fumizează un mic număr de sinucigași. 
Războiul a prins doar şase luni din anul 1870 ; în acea epocă și pe timp de 
pace, un milion de tineri francezi între 25 și 30 de ani au dat cel mult 100 
de sinucideri !, în timp ce între 1870 şi 18609 diferenţa în minus este de 
circa 1057 cazuri. 

S-ar mai putea presupune că descreșterea momentană a sinuciderilor în 
timpul crizelor ar proveni din faptul că, acţiunea autorităţilor adminis- 
trative fiind paralizată, constatarea sinuciderilor s-ar face cu mai puţină 
precizie. Această cauză accidentală nu poate însă justifica în întregime 
fenomenul. Este vorba în primul rînd de marea sa generalitate, căci apare şi 
la învingători și la învinşi, și la cotropitori și la cotropiţi. În plus, cînd șocul 
este foarte puternic, efectele persistă mult timp după dispariţia sa. Numărul 
de sinucideri crește apoi lent, ajungînd la cifra iniţială după mai mulţi ani ; 
observaţia este valabilă și pentru ţările cu o rată de creștere anuală foarte 
mare. Chiar dacă omisiunile parţiale sînt posibile şi chiar probabile în astfel 
de momente de perturbare, diminuarea observată are prea multă consis- 
tenţă pentru a fi atribuită doar dezechilibrării pasagere a administraţiei. 

Dar cea mai bună dovadă că nu ne aflăm în faţa unei erori de contabi- 
litate, ci a unui fenomen de psihologie socială, este că nu toate crizele 
ae d A 
i Într-adevăr. în 1889-91, rata anuală pentru această vîrstă era de numai 396 cazuri. 


lar rata lunară de 200 cazuri. Din 1870 pînă în 1890, însă, numărul sinuciderilor 
Pentru fiecare vîrstă s-a dublat. 

politice sau naţionale au această influenţă, ci doar acelea care excită 
pasiunile. Am remarcat deja că revoluțiile franceze au afectat mereu mai 
mult Parisul decît provincia : totuşi, perturbaţia administrativă era aceeaşi 
în toată ţara. Doar că astfel de evenimente i-au preocupat mai puţin pe 
provinciali decît pe parizieni, a căror operă erau de fapt și care asistau 
îndeaproape la ele. La fel, în timp ce marile războaie naţionale, cel din 
1870-1871 de exemplu, au avut, şi în Franţa și în Germania, o putemică 
influență asupra evoluţiei sinuciderilor, războaiele pur dinastice, cum au 
fost cele din Crimeea sau Italia, care nu au emoţionat prea mult masele, 
au rămas aproape fără efect. Ba chiar s-a produs o creştere importantă în 
1854 (3700 cazuri în loc de 3415 în 1853). Acelaşi lucru se observă în 
Prusia, în timpul războaielor din 1864 şi 1866. Cifrele au rămas constante 
în 1864 și au crescut puţin în 1866. Fenomenul a fost cauzat de faptul că 
războaiele erau declanșate în întregime la iniţiativa politicienilor, fără să 
ridice masele populare, cum s-a întîmplat în 1870. 

Tot din acest punct de vedere este interesant de remarcat că anul 1870 
n-a produs aceleaşi efecte în Bavaria ca în celelalte regiuni germane, în 
special cele din nordul ţării. În Bavaria s-au înregistrat mai multe sinuci- 
deri în 1870 decît în 1869 (452 în loc de 425) ; doar în 1871 a apărut o 
mică scădere, accentuată apoi în 1872, cînd nu mai erau decît 412 cazuri, 
ceea ce înseamnă o scădere de numai 9% faţă de 1869 și de 4% faţă de 
1870. Totuşi, Bavaria a contribuit la război — din punct de vedere material 
— în egală măsură ca şi Prusia ; şi-a mobilizat toată armata şi, în consecin- 
tă, dezechilibrarea administrativă a fost la fel de puternică. Diferenţa este 
că Bavaria nu a participat la război, moralmente vorbind, la fel de mult ca 
și celelalte regiuni. Se ştie că, din toată Germania, Bavaria catolică a fost 
regiunea care a dus întotdeauna o viaţă proprie şi şi-a apărat cu mai multă 
îndîrjire autonomia. A participat la război din ordinul regelui, dar fără 
pasiune. A fost deci mai puţin influenţată de mişcările sociale decît ceilalţi 
aliaţi şi de aceea consecințele au apărut mai tirziu și au fost mai slabe. 
Entuziasmul a veni! abia după conflict și a fost moderat. A fost nevoie de 
vîntul de glorie care s-a ridicat deasupra Germaniei după 1870 pentru ca 
Bavaria, pînă atunci rece şi recalcitrantă, să se emoţioneze puţin !. 

lată un alt fapt ce poate avea aceeași semnificaţie. În Franţa, în anii 
1870-71, sinuciderea s-a diminuat doar la orașe : 


! Încă nu este sigur că diminuarea din 1872 a avut drept cauză evenimentele din 1870. 
În afara Prusiei. nicăieri în altă parte nu a persistat scăderea numărului de sinucideri 
dincolo de perioada propriu-zisă a războiului. În Saxonia, scăderea din 1870. de nu- 
mai 8%, nu se accentuează în 1871 şi încetează aproape complet în 1872. În ducatul 

Sinucideri ia 1.000.000 de locuitori 


din 
populaţia urbană populaţia rurală 


Constatările ar fi trebuit însă să fie mai dificile la sate decit la oraşe. 
Adevărata explicaţie a diferenţei este, deci, în altă parte. Înseamnă că 
războiul nu şi-a exercitat întreaga acţiune morală decît asupra populației 
urbane, mai sensibilă, mai impresionabilă şi, de asemenea, mai la curent 
cu evenimentele decît populaţia rurală. 

Faptele implică o singură explicaţie. Aceea că marile şocuri sociale, 
ca şi marile războaie populare, înviorează sentimentele colective, stimu- 
lează spiritul de partid şi patriotismul, credinţa politică şi credinţa naţiona- 
lă şi, concentrînd toate activităţile spre un singur scop, determină, cel 
puţin pentru un timp, o integrare sporită a societăţii. Influenţa benefică pe 
care am dovedit-o nu se datorează deci crizei propriu-zise, ci luptelor care 
determină criza. Cum ele îi obligă pe oameni să se unească pentru a face 
faţă pericolului comun, individul se gîndeşte mai puţin la sine şi mai mult 
la scopul comun. Se înțelege, atunci, de ce integrarea rezultată nu este pur 
momentană, ci supraviețuiește uneori cauzelor sale imediate, mai ales 
atunci cînd este intensă. 


VI 


Am stabilit deci succesiv cele trei propoziţii ce urmează : 


Sinuciderea variază invers proporțional cu gradul de integrare al societăţii religioase. 
Sinuciderea variază invers proporțional cu gradul de integrare al societății domestice. 
Sinuciderea variază invers proporțional cu gradul de integrare al societății politice. 


Similitudinea demonstrează că, dacă aceste societăţi diferite au o 
influență moderatoare asupra sinuciderii, motivul nu ţine de niște carac- 
tere particulare ale fiecărei societăţi, ci de o cauză comună tuturor. Nu 


Ean a La 
Bade, diminuarea are loc doar în 1870, căci în 1871 cele 244 de cazuri depăşesc cu 
10% cifra din 1869. Se pare deci că Prusia a fost singura atinsă de un soi de euforie 
colectivă în urma victoriei. Celelalte state au fost mai puţin sensibile la gloria şi 


Puterea aduse de război ; odată trecută marea încercare naţională, pasiunile sociale au 
Teintrat în normal. 

datorită naturii speciale a sentimentelor religioase apare eficacitatea 
religiei, de vreme ce societăţile familiale și politice, cînd sînt puternic 
integrate, produc aceleaşi efecte. Este, de altfel, ceea ce am dovedit deja, 
studiind direct modul în care diversele religii acţionează asupra sinu- 
ciderii. Invers, nu specificul legăturilor de familie sau celor politice poate 
explica imunitatea pe care acestea o conferă, de vreme ce societatea 
religioasă se bucură de aceleaşi privilegii. Cauza se găsește obligatoriu 
într-o proprietate comună pe care o au toate cele trei grupări sociale, chiar 
dacă în proporții diferite. Singura proprietate de acest gen este că toate 
cele trei categorii sînt grupări sociale, putemic integrate. Ajungem așadar 
la următoarea concluzie generală : sinuciderea variază invers proporțional 
cu gradul de integrare a grupărilor sociale din care face parte individul. 
Societatea nu se poate însă dezintegra fără ca, în aceeași măsură, indi- 
vidul să nu se degajeze de viaţa socială, fără ca propriile sale țeluri să nu 
devină preponderente faţă de ţelurile comune, fără ca personalitatea sa, 
într-un cuvînt, să nu tindă a ajunge deasupra personalităţii colective. Cu 
cît grupările sociale sînt mai slăbite, cu atît individul depinde mai puţin de 
ele, cu atit se bizuie mai mult pe sine însuși, recunoscînd doar acele reguli 
de conduită ce servesc propriului interes. Dacă hotărim să numim egoism 
acea stare în care eul individual se afirmă în exces faţă de eul social și în 
detrimentul celui din urmă, atunci putem da numele de egoist tipului 
particular de sinucidere care rezultă dintr-o individualizare nemăsurată. 
Dar cum poate sinuciderea să aibă o asemenea origine ? Mai întii, 
putem remarca faptul că forţa colectivă, fiind unul dintre cele mai 
puternice obstacole ale sinuciderii, nu poate să slăbească fără ca aceasta să 
se dezvolte. Cînd societatea este puternic integrată, ea ţine indivizii depen- 
denți, îi consideră în serviciul său și, în consecinţă, nu le permite să dispu- 
nă de ei înşişi după bunul plac. Ea se opune deci sustragerii prin moarte de 
la datoria pe care o are omul faţă de ea. Dar cînd indivizii refuză să accepte 
această subordonare, cum poate societatea să-și impună supremaţia ? Ea 
nu mai are autoritatea necesară pentru a-i reține, dacă ei vor să dezerteze, 
şi, conştientă de propria slăbiciune, ajunge să le recunoască dreptul de a 
face ceea ce nu-i poate împiedica să facă. În măsura în care sînt stăpîni ai 
propriului destin, oamenii au dreptul să hotărască limitele acestei puteri ; 
le lipsește de fapt motivul pentru care să suporte cu răbdare mizeriile 
existenţei. Asta pentru că, atunci cînd aparţin unui grup pe care îl iubesc, 
oamenii se agaţă de viaţă cu încăpăţinare, doar pentru a sluji interesele 
comune, mai importante decît interesele proprii. Într-o societate coerentă 
şi vie, există între fiecare şi toți, şi între toţi şi fiecare, un schimb continuu 

de idei şi sentimente, un soi de asistență morală mutuală, care îl face pe 
individ, în loc să fie redus la propriile forţe, să participe la energia 
colectivă, care o întărește și pe a lui atunci cînd e nevoie. 

Aceste motive sînt însă secundare. Individualismul excesiv nu are 
drept rezultat doar favorizarea acțiunii cauzelor sinucigaşe, ci este, prin el 
însuși, o astfel de cauză. Nu numai că debarasează de un obstacol înclina- 
ţia care îi împinge pe oameni să-și ia viaţa, ci creează această înclinaţie în 
întregime, dînd astfel naștere unei sinucideri speciale, care poartă ampren- 
ta sa. Ce latură a individualismului poate însă să explice acest fenomen ? 

S-a spus uneori că, în virtutea constituţiei sale psihologice, omul poate 
să trăiască doar dacă se atașează de ceva care să-l depăşească și să-i 
supravieţuiască, din unicul motiv că avem nevoie să nu pierim cu totul. 
Viaţa este tolerabilă doar atunci cînd există un motiv, un scop care să 
merite osteneala. Or, individul nu este un scop suficient pentru propria sa 
activitate; nu numai că este îngrădit în spaţiu, dar este şi teribil de limitat 
în timp. Cînd nu avem deci alt obiectiv decît pe noi înșine, nu putem scăpa 
de obsesia că eforturile noastre se vor irosi în zadar şi vor dispărea odată 
cu noi. Dispariţia ne îngrozeșşte ; nu am putea găsi atunci curajul de a trăi, 
deci de a acţiona şi a lupta, dacă din tot acest efort nu rămîne nimic. Într-un 
cuvînt, starea de egoism este în contradicție cu natura umană, și este prea 
precară pentru a avea șanse să dureze. 

Sub această formă absolută, afirmaţia noastră poate fi ușor contestată. 
Dacă ideea stirșitului ne-ar fi atît de odioasă, atunci nu am putea trăi decît 
minţindu-ne singuri. Chiar dacă ocolim, într-o oarecare măsură, ideea 
neantului, nu putem să-l împiedicăm să existe. Putem prelungi limita cu 
cîteva generaţii, putem face astfel încît numele nostru să dureze cîţiva ani 
sau cîteva secole mai mult decît corpul nostru, dar va veni oricum 
momentul în care totul să dispară. Căci și grupurile la care ne alăturăm 
pentru a ne prelungi, prin ele, existenţa, sînt muritoare, sînt destinate 
pieirii, luînd cu ele tot ceea ce le-am dat din noi înșine. Sînt foarte rari cei 
Care au reușit să-și lege amintirea atît de strîns de istoria umanităţii, încît 
să dureze la fel de mult ca și ea. Dacă am avea deci o sete atît de mare de 
nemurire, ea nu ar putea fi satisfăcută cu perspective imediate. De altfel, 
ce va rămîne din noi ? Un cuvint, un sunet, o urmă imperceptibiă și, cel 
mai adesea, anonimă 1, nimic deci care să fie proporțional cu intensitatea 


DN 
l Nu ne referim la prelungirea ideală a existenţei, care presupune credinţa în 
nemurirea sufletului, pentru că : 1. Acest lucru nu explică influenţa protectoare faţă 
de sinucidere a familiei şi societăţii politice ; 2. nu această credință determină influența 
Profilactică a religiei. | 

eforturilor noastre și care să le justifice în proprii noștri ochi. Chiar dacă în 
copilărie omul este în mod natural egoist, iar bătrînul la fel, căci el este în 
multe privinţe copil, totuşi şi copilul și bătrînul ţin la viaţă tot atît sau chiar 
mai mult decît adultul ; am văzut, într-adevăr, că sinuciderea este toarte 
rară în primii 15 ani de viaţă şi tinde să descrească și în ultima perioadă a 
vieţii. La fel se întîmplă și cu un animal, a cărui constituție psihologică 
este mult inferioară celei a omului. Este deci fals că viaţa nu este posibilă 
decît dacă are un scop în afara ei însăşi. 

„Există într-adevăr o categorie întreagă de funcţii care îl interesează 
doar pe individ, cele necesare întreținerii vieţii sale fizice. Deci în tot ce le 
priveşte, omul poate acţiona rezonabil, fără a avea nevoie de scopuri 
superioare lor. Aceste funcţii sînt utile pentru simplul motiv că servesc 
omului. Tocmai de aceea, în măsura în care nu are alte nevoi, omul îşi 
este suficient lui însuşi şi poate trăi fericit, fără alt obiectiv decît să 
trăiască. Dar nu este cazul omului civilizat, care ajunge la vîrsta matu- 
rităţii. Există la el o multitudine de idei, de sentimente, de practici care nu 
au nimic în comun cu necesităţile organice. Arta, morala, religia, credinţa 
politică, ştiinţa chiar, nu au drept rol repararea uzurii organelor sau 
întreținerea bunei lor funcţionări. Această viaţă suprafizică s-a trezit şi s-a 
dezvoltat nu sub influența mediului cosmic, ci a celui social. Societatea a 
trezit în noi sentimentele de simpatie și solidaritate faţă de cel de alături ; 
ea ne-a insuflat credinţele religioase, politice, morale ce ne guvernează 
conduita. Muncim să ne educăm inteligenţa doar pentru a ne putea juca 
rolul social ; și tot societatea este cea care, transmiţindu-ne știința pe care 
o înmagazinează, ne furnizează instrumentele necesare dezvoltării proprii. 

Avînd o origine colectivă, formele superioare ale activităţii umane au 
și un scop de aceeași natură. Derivînd din societate, tot faţă de ea se 
raportează, sau sînt, mai degrabă, societatea însăși încarnată şi individua- 
lizată în fiecare dintre noi. Dar pentru a constitui raţiunea noastră de a trăi, 
trebuie ca obiectivul pe care îl vizează să nu ne fie indiferent. Nu ţinem la 
formele superioare de activitate decît în măsura în care ţinem la societate. 
Invers, cu cît sîntem mai detaşaţi de societate, cu atît ne detaşăm mai mult 
de viaţă, pentru care societatea este și sursă și scop. La ce bun toate aceste 
reguli de morală, precepte de drept care ne constrîng la tot soiul de 
sacrificii, la ce bun dogmele care ne jenează, dacă nu ar exista în afara 
noastră cineva cu care sîntem solidari și căruia să-i servească toate 
acestea ? La ce bun însăși știința ? Dacă nu ar avea altă utilitate decît să 
crească şansele noastre de supravieţuire, atunci nu ar merita tot efortul 
depus. Instinctul se achită mai bine de acest rol, animalele constituind o 

dovadă. De ce era deci nevoie să înlocuim instinctul cu o judecată mai 
ezitantă şi mai expusă erorii ? Şi mai ales, de ce să existe suferinţă ? Rău 
pozitiv pentru individ, dacă valoarea lucrurilor s-ar estima doar în raport 
cu aceasta, suferinţa este fără compensație şi devine de neînțeles. Pentru 
fidelul atașat ferm de credinţa sa, pentru omul angajat puternic într-o 
societate familială sau politică, problema nu există. De la sine putere şi 
fără a gîndi, ei îşi raportează existenţa şi activitatea fie faţă de Biserica sau 
Dumnezeul lor, fie faţă de familie, fie faţă de patrie sau partid. Chiar în 
propriile suferințe, ei nu văd decît un mijloc de a servi gloriticării grupului 
căruia îi aparţin. Astfel ajunge creştinul să iubească și să caute durerea, 
căci aşa cunoaşte mai bine suferinţa cărnii şi se apropie mai mult de 
modelul său divin. Însă în măsura în care credinciosul se îndoieşte, adică 
se simte mai puţin solidar faţă de confesiunea religioasă din care face parte 
şi se rupe de ea, în măsura în care familia sau orașul devin înstrăinate faţă 
de om, el devine un străin pentru el însuşi, şi nu mai poate evita enervanta 
şi îngrijorătoarea întrebare : la ce bun ? 

Cu alte cuvinte, aşa cum am mai spus, omul este dublu, căci omului 
fizic i se adaugă omul social. Or, acesta din urmă are nevoie de o societate 
pe care s-o exprime și s-o servească. Dacă această societate se dezinte- 
grează, dacă nu o mai simţim vie și activă în jurul şi deasupra noastră, 
atunci tot ce este social în noi se trezește lipsit de un fundament obiectiv. 
Nu mai rămîne decît o combinaţie artificială de imagini iluzorii, o fantas- 
magorie pe care o spulberă imediat orice gînd ; nu mai rămîne nimic care 
să servească drept scop acţiunilor noastre. Și totuşi omul social este cel 
care formează omul civilizat, care dă preţul existenţei. Rezultă că ne 
lipsesc adevăratele raţiuni de a trăi, căci singura viaţă posibilă nu răspunde 
realităţii, iar singura viaţă ancorată în realitate nu mai răspunde nevoilor 
noastre. Pentru că am fost iniţiaţi într-o viaţă la nivel ridicat, nu ne mai 
putem mulțumi cu o existenţă de copil sau de animal. Eforturile noastre 
rămîn fără obiect și se pierd în vid. Iată de ce spunem că activitatea noastră 
trebuie să aibă un obiectiv care s-o depăşească. Nu pentru că am vrea să 
întreținem iluzia unei nemuriri imposibile, ci pentru că acest lucru face 
parte din constituţia noastră morală și nu putem renunţa la el fără a ne 
pierde însăși raţiunea de a trăi. Este ușor de demonstrat că, într-o asemenea 
stare de zdruncinare, cele mai mici motive de descurajare pot da naștere 
cu ușurință hotărîrilor disperate. Dacă viaţa nu merită să fie trăită, orice 
lucru devine un bun pretext pentru a-i pune capăt. 

Dar acest soi de detaşare nu apare doar la indivizii izolaţi. Unul din 
elementele ce constituie temperamentul naţional constă în modul de 

estimare a valorii existenței. Există un umor colectiv, aşa cum există unul 
individual, care înclină popoarele spre veselie sau spre tristețe, care le 
face să vadă viaţa în culori vesele sau triste. Societatea este singura în 
măsură să ia o hotărîre de ansamblu în privinţa valorii existenţei, hotărire 
inaccesibilă omului izolat, căci individul se cunoaște pe el însuși și micul 
său orizont ; experienţa sa este prea restrînsă pentru a-i servi drept bază 
pentru o apreciere generală. El poate să considere că viața sa este lipsită de 
scop, dar nu poate spune nimic în ceea ce-i priveşte pe ceilalți. Societatea 
are posibilitatea, fără sofism, să generalizeze sentimentul pe care îl are 
despre ea însăşi, despre starea sa de sănătate sau de boală. Indivizii 
participă prea strîns la viaţa societăţii pentru a nu fi atinși de bolile 
acesteia ; suferinţa ei devine și suferința lor. Răul pe care societatea îl 
resimte se transmite și părților sale componente. Deci societatea nu se 
poate dezintegra fără a fi conştientă că toate condiţiile obişnuite ale vieţii 
generale vor fi tulburate în aceeaşi măsură. Societatea este scopul spre 
care tinde cea mai bună parte a fiinţei noastre ; ea nu poate deci să dispară 
fără să realizeze că activitatea membrilor săi rămîne fără scop. De vreme 
ce sîntem opera societăţii, ea nu poate avea sentimentul propriei decăderi 
fără a înţelege că opera sa nu va mai servi la nimic. Astfel se formează 
curente de depresie şi dezamăgire, care nu emană din individul propriu- 
zis, dar exprimă starea de dezintegrare în care se află societatea. Aceste 
curente indică o slăbire a legăturilor sociale, un soi de astenie colectivă, 
de maladie socială, așa cum tristeţea individuală, atunci cînd este cronică, 
indică starea organică proastă a omului. Atunci apar acele sisteme meta- 
fizice şi religioase care, reducînd toate aceste sentimente la formule, ajung 
să demonstreze oamenilor că viaţa nu mai are sens și că se amăgesc 
singuri. Atunci iau naştere noile morale care recomandă sinuciderea sau, 
cel puţin, conduc la ea, recomandînd oamenilor să trăiască cît mai puţin 
posibil. Cînd se nasc astfel de morale, autorii lor sînt atacați și acuzaţi de 
răul produs. În realitate, ele sînt mai degrabă un efect decît o cauză, 
simbolizînd, printr-un limbaj abstract și sub formă sistematică, mizeria 
fiziologică a corpului social !. Cum aceste curente sînt colective, ele ca- 
pătă forță și influenţează individul, împingîndu-l şi mai mult spre sfîrşitul 
spre care se îndrepta deja, ca urmare a prăbușirii morale cauzate de 
dezintegrarea societăţii. Chiar în momentul în care se eliberează prea mult 
de mediul social, omul continuă să-i resimtă influența. Oricât de individu- 


* lată de ce nu e drept să-i acuzăm pe aceşti teoreticieni ai tristeţii de generalizarea 
unor sentimente personale. Ei sînt ecoul unei stări generale. 

alizat ar fi, rămîne în el ceva colectiv : depresia și melancolia rezultate din 
această individualizare exagerată. Simţim tristeţe cînd nu mai avem nimic 
altceva de pus în comun cu alţii. 

Acest tip de sinucidere merită deci numele pe care i l-am pus. Egois- 
mul nu este un factor auxiliar, ci chiar cauza sa generatoare. Dacă ceea ce 
îl lega pe om de viaţă dispare, înseamnă că a dispărut chiar legătura lui cu 
societatea. În privința incidentelor existenţei particulare, ce par să deter- 
mine sinuciderea şi care sînt considerate apoi drept condiţii determinante, 
ele nu sînt de fapt decît condiţiile ocazionale. Dacă individul cedează în 
faţa primului șoc al circumstanțelor, înseamnă că starea în care se găsește 
societatea l-a transformat într-o pradă uşoară pentru sinucidere. 

Mai multe fapte confirmă această ipoteză. Știm că sinuciderea este 
întîmplătoare la copii şi se diminuează la cei ajunși la capătul vieţii ; 
explicaţia este că şi copilul şi bătrînul reprezintă aproape în întregime omul 
fizic, şi nu omul social. Societatea lipsește încă din conştiinţa primului şi 
începe să dispară din conştiinţa celuilalt. Prin urmare, îşi sînt suficienți lor 
înșiși. Avînd mai puţină nevoie de a se completa prin ceva exterior, sînt 
mai puţin expuşi la a constata lipsa unei raţiuni de a trăi. Imunitatea 
animalului are exact aceleaşi cauze. Vom vedea, de altfel, în capitolul 
următor, că societăţile inferioare, care practică o sinucidere tipică lor, 
ignoră cu desăvirşire tipul de sinucidere egoistă. Viaţa lor socială fiind 
simplă, iar înclinațiile lor sociale reduse, oamenii au nevoie de foarte 
puţin pentru a fi mulţumiţi. Ei găsesc uşor un obiectiv de urmărit. Oriunde 
s-ar duce, dacă poate lua cu el familia şi amuletele, primitivul are tot ce-i 
trebuie pentru a fi fericit. 

„Iată, în sfârşit, de ce femeia poate trăi izolată mai uşor decît bărbatul. 
Observînd că văduva își suportă condiţia mai ușor decît văduvul, şi caută 
o nouă căsătorie cu mai puţin interes, am putea crede că aptitudinea ei de 
a se lipsi de familie este un semn de superioritate ; am putea spune că 
facultăţile sale afective, fiind foarte intense, găsesc cu ușurință un obiect 
în afara cercului domestic, în timp ce devotamentul ei ne este indispen- 
. sabil pentru a înfrunta viața. În realitate, privilegiul femeii provine din 
faptul că sensibilitatea sa e mai degrabă rudimentară, decît prea dezvol- 
tată. Trăind mai mult decît bărbatul în afara vieţii comune, este mai puţin 
influenţată de aceasta : societatea îi este mai puţin necesară, căci este mai 
puţin înzestrată cu sociabilitate. Respectînd practicile religioase și avînd 
Citeva animale de îngrijit, fata bătrînă are o viaţă plină. Dacă ea rămîne atît 
de fidel atașată tradiţiilor religioase și dacă, în consecinţă, găseşte în ele 
un adăpost împotriva sinuciderii, aceasta arată că formele sociale simple 

răspund tuturor exigenţelor sale. În cazul bărbatului, din contra, gîndirea 
şi activitatea, pe măsură ce se dezvoltă, depășesc tot mai mult cadrele 
arhaice, avînd nevoie de ceva nou. Fiind o fiinţă socială mai complexă, 
bărbatul se poate menţine în echilibru doar găsind în jurul lui mai multe 
puncte de susţinere ; depinzînd de mai multe condiţii, starea sa morală 
poate fi tulburată mai ușor. 


Capitolul IV 


Sinuciderea altruistă ! 


În viaţă, nimic nu este bun fără măsură. Un caracter biologic nu-şi 
poate îndeplini misiunea decît cu condiţia să nu depășească anumite limite. 
Observaţia este valabilă și pentru fenomenele sociale. Dacă o individua- 
lizare excesivă conduce la sinucidere, aşa cum am văzut, şi o individuali- 
zare insuficientă produce aceleași efecte. Cînd omul se detașează de 
societate, își ia viaţa cu ușurință, dar o face şi cînd este prea integrat 
acesteia. 


S-a spus uneori 2 că societăţile inferioare nu cunoşteau sinuciderea. 
Observaţia este inexactă în aceşti termeni. Este adevărat că sinuciderea 
egoistă, aşa cum am definit-o, nu este frecventă într-o astfel de societate ; 
dar există în stare endemică un alt tip de sinucidere. 

Bartholin, în cartea De causis contemptae mortis a Danis, povestește 
că războinicii danezi priveau moartea în patul propriu, bătrîneţea sau 
boala, ca pe o rușine și se sinucideau pentru a evita această dezonoare. 


! Bibliografie. Steinmetz, Suicide among primitive Peoples, în American 
Anthropologist, ianuarie 1894. Waitz. Anthropologie der Naturvoelker, passim. 
Suicides dans les Armées. în Journal de la société de statistique, 1874, p. 250. Millar, 
Statistic of military suicide, în Journal of the statistical society, Londra, iunie 1874. 
Mesnier, Du suicide dans l'Armée, Paris 1881. Bournet, Criminalité en France et en 
Italie, p. 83 şi urm. Roth, Die Selbstmorde in der K.u.K. Armee, in den Iahren 1873- 
80, in Statistiche Monatschrift, 1892. Rosenfeld, Die Selbstmorde in der 
Preussischen Armee. în Militarwochenblatt. 1894, 3es Beiheft. Roth, Der Selbstmord 
1n der K.u.K. oesterreischischen Heere, în Deutsche Worte, 1893. Antony. Suicide 
dans l'armée allemande. în Arch. de med. et de phar. militaire, Paris, 1895. 

* Oettingen, Moralstatistik, p. 762. 

Goţii credeau chiar că cei care mor de moarte naturală sînt destinaţi să 
zacă veşnic în grote pline cu animale veninoase !. La capătul pămînturilor 
vizigoților era o stîncă înaltă, numită Stînca bătrinilor, de pe care bătrînii 
se aruncau în gol, atunci cînd deveneau prea obosiţi de viaţă. Acelaşi 
obicei l-am regăsit și la traci. Silvius Italicus spunea despre celții spanioli : 
„Este o nație risipitoare cu propriul ei sînge şi doritoare să grăbească 
moartea. Imediat ce un celt a depăşit vîrsta puterii înfloritoare, el suportă 
cu greu scurgerea timpului și refuză să cunoască bătrinețea ; sfîrșitul vieţii 
este în mîna sa 2.” Celţii considerau că pe cei care se sinucid îi aşteaptă 
dincolo de moarte o existenţă plină de delicii, iar pe cei ce mor de boală 
sau decrepitudine, o hrubă înspăimîntătoare. O credinţă similară s-a 
menţinut mult timp în India ; probabil că o astfel de îngăduinţă faţă de 
sinucidere nu apare şi în Vede, dar este oricum străveche. Despre sinu- 
ciderea brahmanului Calanus, Plutarh spune : „S-a sacrificat el însuşi aşa 
cum îl învățase tradiţia învăţaţilor țării 3” ; iar Quinte-Curce spune : „Exis- 
tă printre ei un soi de oameni sălbatici și grosolani, cărora li se dă numele 
de înţelepţi. În ochii lor, este o glorie să previi ziua morţii ; își dau foc de 
vii imediat ce vîrsta înaintată sau boala încep să-i macine. După ei, aştep- 
tarea morţii este cea mai mare dezonoare a vieţii ; nu au nici un respect 
faţă de trupul distrus de bătrîneţe. Focul ar fi întinat dacă nu ar arde omul 
respirînd încă. 4” Fapte similare sînt semnalate în Fidji 5, la Mangaia etc. 
În Ceos, oamenii care depăşeau o anumită vîrstă se adunau pentru un 
festin sacru și, cu frunţile împodobite de flori, beau împreună, fericiţi, 
cucuta otrăvitoare 7. Aceleași practici existau la troglodiţi 8 și la asiaticii 
din Extremul Orient, renumiţi totuși pentru moralitatea lor 9, 

În afară de bătrîni, se știe că la aceste popoare văduvele sînt deseori 
obligate să se sinucidă la moartea soţului lor. Această practică barbară este 
atit de înrădăcinată în obiceiurile hinduse încît persistă și azi, în ciuda 
eforturilor depuse de englezi. În 1817, 706 văduve s-au sinucis doar în 
provincia Bengal şi, în 1821, s-au numărat 2366 de cazuri în întreaga 
Indie. În alte părți, cînd un prinţ sau un şef moare, servitorii săi nu au 


! Citat după Brierre de Boismont, p. 23. 

2 Punica, I, p. 225 și urm. 

3 Vie d'Alexandre, CXIII. 

4 VIII, 9. 

5 Vezi Wyatt Gill, Myths and Songs of the South Pacific, p. 163. 
6 Frazer, Golden Bough, tom I, p. 216 şi urm. 

? Strabon, § 486. Elien, V. H. 337. 

3 Diodore de Sicile, III, 33, $$ 5 şi 6. 

9 Pomponius Mela ; III, 7 


Despre sinucidere 173 


dreptul să-i supravieţuiescă. Astfel de obiceiuri existau în Galia. Funera- 
liile șefilor, spune Henri Martin, erau hecatombe sîngeroase, în care se 
ardeau sărbătoreşte hainele, armele, caii, sclavii favoriţi ai mortului, 
supușii devotați care nu muriseră în ultima luptă 1. Niciodată un supus nu 
putea să supravieţuiască propriului comandant. Unii observatori au sem- 
nalat un obicei similar în Hawai 2. 

Sinuciderea este deci frecventă la popoarele primitive, dar prezintă 
caracteristici particulare. Toate faptele semnalate se pot încadra în una din 
următoarele trei categorii : 


l. Sinuciderea bărbaţilor ajunși la bătrîneţe sau atinși de boală. 
2. Sinuciderea femeilor la moartea soțului. 
3. Sinuciderea servitorilor și supușilor la moartea stăpinului. 


În toate aceste cazuri omul îşi ia viaţa nu pentru că şi-ar lua singur 
dreptul s-o facă, ci pentru că are datoria să o facă, ceea ce e cu totul 
altceva. Neîmplinindu-și obligaţia, el este pedepsit prin dezonoare și, 
adesea, prin sancţiuni religioase. Cînd aflăm despre bătrîni care se 
sinucid, ne gîndim imediat la oboseala şi suferinţele obișnuite, aduse de 
vîrstă. Dar dacă aceste sinucideri ar avea cu adevărat o astfel de origine, 
individul s-ar sinucide pentru a pune capăt unei vieţi insuportabile şi, 
oricum, n-ar fi obligat s-o facă, deoarece nimeni nu poate fi obligat să se 
bucure de un anume privilegiu. Or, noi am văzut că, dacă persistă să 
trăiască, bătrînul pierde stima publică, îi sînt refuzate onorunle obişnuite 
la înmormîntare şi o viaţă îngrozitoare îl aşteaptă dincolo de mormint. 
Societatea îl constrînge deci să se autodistrugă. Ea intervine, bineînţeles, 
și în cazul sinuciderii egoiste, însă într-un mod total diferit. Într-un caz, 
societatea îl împinge pe om la, detașarea de existenţă, în celălalt îl obligă 
să pună capăt acesteia ; prima dată, sugerează sau cel mult sfătuieşte ; în 
cazul al doilea, obligă şi stabilește condiţiile şi circumstanţele îndeplinirii 
obligaţiei. 

Sacrificiul este impus și în scopuri sociale. Supusul nu trebuie să 
supraviețuiască stăpînului şi servitorul prinţului său, deoarece constituția 
societății implică existenţa unei dependențe atît de strînse între supuși şi 
stăpîn, între ofiţeri și rege, încît este exclusă orice idee de separație. 
Trebuie ca ambele categorii să împărtășească același destin. Supușii 
trebuie să-și urmeze stăpînul peste tot, chiar și dincolo de mormînt, la fel 
ca hainele și armele acestuia ; dacă nu ar fi așa, nici subordonarea socială 


PCI cl aia aaa DE A AU E SE) 
! Histoire de France, 1. 81. Cf. Caesar, De Bello Gallico, VI, 19. 
~“ Vezi Jarves, History of the Sandwich Islands, 1843, p. 108. 

nu ar mai fi ceea ce trebuie să fie |. Acelaşi lucru se întîmplă cu femeia în 
raport cu soţul ei. În ceea ce-i priveşte pe bătrîni, interdicţia de a-și 
prelungi viaţa pare să aibă, în cele mai multe cazuri, raţiuni religioase. 
Spiritul care protejează familia sălășluiește în interiorul capului de familie. 
Pe de altă parte, este admis că o zeitate care locuieşte într-un corp străin 
participă la viaţa acestuia, trecînd prin aceleași faze de sănătate și boală, 
îmbătrînind odată cu el. Vîrsta nu poate deci să diminueze forţele corpului 
fără să slăbească şi spiritul divin din el, şi astfel întregul grup este 
ameninţat în existenţa sa, fiind protejat doar de o divinitate lipsită de 
putere. lată de ce, în interesul comun, capul familiei este oprit să atingă 
limita extremă a vieţii, pentru a putea transmite succesorilor întreaga 
putere divină pe care o deţine ?. 

Descrierea de mai sus este suficientă pentru a vedea de ce depind astfel 
de sinucideri. Pentru ca societatea să poată constrînge anumiţi membri la 
sinucidere, trebuie ca personalitatea individuală să fie lipsită de însem- 
nătate. Căci, imediat ce aceasta începe să se constituie, dreptul de a trăi 
este primul drept care îi este recunoscut ; el nu este încălcat decît în situaţii 
excepţionale, cum ar fi războaiele. Dar această slabă delimitare nu poate 
avea decît o cauză. Pentru ca individul să ocupe un loc atît de neînsemnat 
în Viaţa colectivă, trebuie să fie aproape complet absorbit de grup şi, în 
consecinţă, trebuie ca grupul să fie foarte puternic închegat. Pentru ca 
părțile componente să aibă o existenţă proprie atît de redusă, trebuie ca 
întregul să formeze o masă compactă și continuă. Am mai arătat, într-ade- 
văr, că această coeziune masivă caracterizează societăţile cu practici 
similare celor de mai sus 3. Cum acestea nu conţin decît un mic număr de 
elemente, toată lumea duce aceeași existenţă, iar ideile, sentimentele, 
ocupațiile sînt comune tuturor. Tot datorită faptului că grupul este mic, su- 
pravegherea colectivă este permanentă, este extinsă asupra tuturor şi 
previne mai ușor divergenţele. Individului îi este deci imposibil să-şi 
creeze un mediu special, la adăpostul căruia să-și dezvolte personalitatea 
şi să-și construiască o fizionomie proprie. Nediferenţiat de ceilalţi semeni, 
el nu mai este decît o parte aliquot a întregului, fără valoare prin el însuși. 
Persoana sa are atît de puţină valoare, încît atentatele dirijate împotriva lui 


1 Probabil că la baza acestor practici stă și preocuparea ca spiritul mortului să fie 
împiedicat să revină pe pămînt pentru a căuta lucrurile și fiinţele care i-au fost 
apropiate. Dar însăși această preocupare arată că supușii sînt inseparabili de stăpini. 
că îi sînt strîns subordonați şi că, pentru a evita nenorocirile rezultate din întoarcerea 
spiritului pe pămînt, servitorii trebuie să se sacrifice, pentru interesul comun. 

2 Vezi Frazer, Golden Bough. loc. cit. și passim. 

3 Vezi Division du travail social, passim. 

de către alți oameni fac obiectul unei represiuni relativ indulgente. Este 
natural atunci să fie chiar mai puţin protejat faţă de exigenţele colective şi 
ca societatea să aibă dreptul să-i ceară, pentru cel mai mic pretext, să pună 
capăt unei vieţi atît de neînsemnate. 

Sîntem deci în fața unui tip de sinucidere complet diferit de prece- 
dentul. Unul provine din faptul că societatea, dezintegrată în anumite 
privinţe sau chiar în ansamblul ei, lasă individul să-i scape ; celălalt 
provine din faptul că societatea ţine omul prea strîns dependent de ea. 
Dacă am numit egoistă starea în care eul își trăieşte propria viaţă şi nu 
ascultă decît de sine însuși, cuvîntul a/truismexprimă destul de bine starea 
contrară, cea în care eul nu-şi aparține deloc sie însuşi, în care se confundă 
cu altceva din exteriorul său, cea în care polul conduitei sale se află în 
afară, în grupul din care face parte. Vom numi deci sinucidere altruistă 
sinuciderea care rezultă dintr-un altruism intens. Dar de vreme ce prezintă 
acea particularitate că este comisă ca o datorie, trebuie ca terminologia 
adoptată să exprime acest lucru. Sinuciderea de acest tip se va numi deci 
sinucidere altruistă obligatorie. 

Alăturarea celor două adjective este necesară definiţiei, căci nu orice 
sinucidere altruistă este şi obligatorie. Unele nu sînt impuse în mod special 
de societate, avînd caracter facultativ. Să vedem atunci care sînt celelalte 
varietăți ale sinuciderii altruiste. 

În societăţile analizate mai sus, şi în altele de același gen, se observă 
deseori sinucideri ale căror cauze imediate și aparente sînt complet lipsite 
de greutate. Titus Livius, Caesar, Valerius Maximus ne vorbesc, nu fără 
uimire amestecată cu admiraţie, de seninătatea cu care se sinucideau 
barbarii gali şi germani 1. Mai erau apoi celții care acceptau să se lase 
Omorîţi pentru vin sau bani 2, şi nu dădeau înapoi nici în faţa focului sau a 
valurilor mării 3. Călătorii moderni au observat practici similare la o 
mulţime de societăţi inferioare. În Polinezia, o ofensă ușoară este deseori 
suficientă pentru a împinge un om la sinucidere 4. La fel se întîmplă cu 
indienii din America de Nord ; o ceartă conjugală sau un gest de gelozie 
aduc sinuciderea unui bărbat sau unei femei 5. La indienii Dacotah sau 
Creek, cea mai mică dezamăgire antrenează adesea omul spre hotăriri 


i Caesar, Guerre des Gaules, VI, 14. Valerius Maximus, VI, 11 şi 12. Plinius, Hist. 
nat., IV, 12. 
? Poseidonios, XXIII, ap. Athen. Deipno, IV, 154. 
? Elien, XII, 23. 
; Waitz, Anthropologie der Naturvoelker, t. VI, p. 115. 
Ibid., t. III, p. 102 

disperate !. Este binecunoscută ușurința cu care japonezii îşi spintecă burta 
pentru pretexte dintre cele mai neînsemnate. Se povestește chiar că 
practică un anume tip de duel straniu în care adversarii luptă nu ca să se 
atingă unul pe altul ci ca să se spintece pe sine însuși 2. Fapte similare sînt 
semnalate în China, Tibet şi Siam. 

În toate cazurile de mai sus, omul se sinucide fără să fie neapărat 
obligat. Totuşi, sinuciderile au aceeaşi natură ca și cele obligatorii. Dacă 
nu sînt neapărat impuse de opinia generală, aceasta le este însă favorabilă. 
Fiind deci semne ale virtuţii, ba chiar virtute prin excelenţă, cei care 
renunţă la viaţă la cea mai mică solicitare a circumstanțelor sau chiar din 
simplă bravadă sînt lăudaţi și proslăviţi. Sinuciderii i se atașează așadar o 
primă socială care o încurajează : refuzul acestei recompense are aceleaşi 
efecte, chiar dacă la scară mai mică, precum O sancţiune propriu-zisă. 
Ceea ce unii fac pentru a evita decăderea bătrîneții, ceilalţi fac pentru a 
cîştiga mai multă stimă. Cînd ești obişnuit din copilărie să nu preţuieşti 
viaţa și să-i dispreţuieşti pe cei care ţin prea mult la ea, este inevitabilă 
abandonarea vieţii la cel mai mic pretext. Sacrificiul pare neînsemnat, iar 
decizia este uşoară. Aceste practici ţin așadar, ca şi sinuciderile obliga- 
torii, de caracteristicile fundamentale ale moralei în societăţile inferioare. 
Ele pot să se menţină doar dacă individul nu are interese proprii ; el trebuie 
să fie educat în spiritul renunţării şi abnegaţiei, de aici provenind apoi 
toate sinuciderile, în parte spontane. Ca și cele indicate mai explicit de 
către societate, aceste sinucideri se datorează stării de impersonalitate sau, 
cum am mai spus, de altruism — caracteristică morală a primitivului. De 
aceea le vom numi tot sinucideri altruiste ; dacă vom adăuga şi cuvîntul 
facultative, pentru a pune în relief ceea ce au caracteristic, vom înţelege 
că aceste sinucideri sînt în mai mică măsură impuse expres de către socie- 
tate, decît dacă ar fi obligatorii. Cele două varietăţi sint însă atît de înrudite 
încît e greu să stabilim graniţa la care se sfirşește una şi apare cealaltă. 

Există, în sfârșit, şi cazuri în care altruismul determină sinuciderea 
într-un mod mai direct şi mai violent. În exemplele precedente, omul era 
împins la sinucidere doar într-un concurs de împrejurări. Era nevoie ca 
moartea să fie impusă de societate ca o datorie, sau ca O chestiune de 
onoare să fie în joc sau, cel puţin, ca un eveniment nefericit să declanșeze 
deprecierea existenţei în ochii victimei. Dar se întîmplă ca individul să se 
sacrifice doar pentru bucuria sacrificiului, atunci cînd renunţarea în sine, 
nu pentru vreun motiv anume, este considerată lăudabilă. 


t Mary Eastman, Dacotah, p. 89, 169. Lombroso, l'Uomo delinquente, 1884. p. Sl. 
2 Lisle, op. cit., p. 333. 

India este țara clasică a acestui gen de sinucideri. Hindusul se sinu- 
cidea oricum cu uşurinţă, sub influenţa brahmanismului. Este adevărat că 
legile lui Manu recomandă sinuciderea cu anumite rezerve ; trebuie ca 
omul să fi atins o anumită vîrstă şi să lase în urmă cel puţin un fiu. Dar cînd 
aceste condiţii sînt îndeplinite, el nu mai are ce face cu viaţa. „Brahmanul, 
care s-a despărţit de corpul său prin una din practicile folosite de marii 
sfinţi, ferit de necaz și teamă, este admis cu onoare în împărăţia lui 
Brahma !.” Chiar dacă budismul a fost deseori acuzat de a fi împins acest 
principiu pînă la ultimele sale consecinţe, erijînd sinuciderea în practică 
religioasă, în realitate el a condamnat mai degrabă acest fenomen. El 
propovăduia, ce-i drept, că suprema fericire este să dispari în Nirvana ; 
dar suspendarea fiinţei poate şi trebuie să fie obţinută din timpul acestei 
vieţi, fără manevre violente. Oricum, ideea că omul trebuie să fugă de 
existenţă este atît de conformă cu doctrina şi cu aspiraţiile spiritului 
hindus, încît este regăsită sub forme diferite la principalele secte născute 
din budism sau apărute odată cu el, cum este jainismul. Cu toate că una 
din cărţile sfinte ale religiei jainiste condamnă sinuciderea, reproşîndu-i 
că sporește viaţa, inscripţii descoperite în numeroase sanctuare demon- 
strează că, mai ales la credincioşii din sudul regiunii, sinuciderea religi- 
oasă era o practică foarte frecventă 2. Fidelul se lăsa să moară de foame >. 
În hinduism, obiceiul de a căuta moartea în apele Gangelui sau ale altor 
rîuri sacre era foarte răspîndit. Inscripţiile ne vorbesc despre regii și 
miniștrii care se pregăteau să-și sfirșească astfel zilele 4 și ne asigură că la 
începutul secolului aceste superstiții nu dispăruseră complet 5. Exista chiar 
o stîncă de pe care oamenii se aruncau din pietate, pentru a se devota 
zeului Siva 6; în 1822, un ofiţer a asistat la un asemenea sacrificiu. Cît 
despre istoria fanaticilor care se lasă zdrobiţi toți odată sub roţile idolului 
lui Jaggarnat, ea a devenit clasică 7. Charlevoix a observat rituri de aceeași 
natură în Japonia : „Nimic nu e mai obişnuit decît să vezi, de-a lungul 
coastelor mării, bărci pline cu acei fanatici care se aruncă în apă încărcaţi 
cu pietre, sau care își străpung bărcile, lăsîndu-se să se scufunde încetul 


! Lois de Manou. VI, 32. 

s Barth, The religions of India, Londra, 1891, p. 146. 

A Bühler, Uber die Indische Secte der Jaina, Viena, 1887, p. 10, 19 şi 37. 

< Barth, op. cit., p. 279. 

i Narrative of a Journey through the Upper Provinces of India, 1824-25, cap. 


SF orsyth, The Highlands of Central India, Londra, 1871, p. 172-175. 
i ezi Burnell, Glossary, 1886, la cuvîntul Jagarnnath. Practica a dispărut aproape 
py totuşi se mai observă și azi cazuri izolate. Vezi Stirling, Asiat. Resch., t. XV, p. 

cu încetul, în timp ce își proslăvesc idolii. Un rnare număr de spectatori îi 
urmăresc cu privirea, ridicîndu-le în slăvi valoarea şi cerîndu-le, înainte 
de dispariţie, binecuvîntarea. Sectanţii Amida se închid și se zidesc în 
caverne în care abia au loc să stea așezați și unde pot respira doar printr-o 
mică răsuflătoare. Acolo se lasă să moară de foame. Alţii se urcă pe virful 
unor stînci înalte, deasupra cărora se află mine de sulf, din care ies, din 
cînd în cînd, flăcări. Își invocă fără încetare zeul : îl roagă să le accepte 
sacrificiul și îi cer să trimită o flacără. Imediat ce apare o flacără, o privesc 
ca pe o dovadă a consimțământului divin și se aruncă în abis... Memoria 
acestor pretinşi martiri este deosebit de venerată 1.” 

Nu există sinucideri al căror caracter altruist să fie mai vizibil decît 
acestea. În toate cazurile, vedem individul aspirînd să se desprindă de 
fiinţa sa personală pentru a se scufunda în acel altceva ce este considerat 
ca adevărata lui esenţă. Puțin contează numele pe care i-l dă, de vreme ce 
crede doar în ea și încearcă atît de energic să se confunde cu ea pentru a 
continua să existe de fapt. Omul se consideră deci ca lipsit de o existenţă 
proprie. Impersonalitatea atinge aici cota maximă, altruismul este la 
apogeu. Putem să ne întrebăm dacă nu cumva aceste sinucideri provin din 
faptul că omul găsește că viaţa este tristă ? Este adevărat că cine se 
sinucide cu atîta spontaneitate nu ţine prea mult la viaţă, despre care își 
face o imagine mai mult sau mai puţin întunecată. Dar, în această privință, 
toate sinuciderile se aseamănă, ceea ce nu înseamnă că nu mai facem 
distincţie între diferitele ei forme, eroare imposibil de acceptat. Repre- 
zentarea vieţii nu are aceleaşi cauze și deci, în ciuda aparenţelor, nu este 
similară în toate cazurile. În timp ce egoistul este trist deoarece nu vede 
nimic altceva real în lume decît individul, tristeţea altruistului exagera! 
vine, din contră, din aceea că individul i se pare lipsit de orice realitate. 
Unul este detașat de viaţă pentru că, negăsind un scop pe care să-l 
slujească, se simte inutil, celălalt, pentru că are un scop, dar situat în 
afara acestei vieţi, care îi apare ca un obstacol. Diferenţa cauzelor se 
regăseşte în efecte şi melancolia unuia este de altă natură decit a celuilalt. 
Tristeţea egoistului este făcută dintr-un sentiment de oboseală și de sumbră 
descurajare, ea exprimă o prăbușire totală a activităţii care, neputînd deve- 
ni utilă, dispare cu desăvârșire. Tristeţea altruistului în schimb este făcută 
din speranţă, căci dincolo de viaţă sînt întrevăzute cele mai frumoase 
perspective. Ea conţine chiar entuziasmul şi elanul unei credinţe nerăbdă- 
toare să se împlinească și care se afirmă prin acte de o mare energie. 


1 Histoire du Japon. t. Il, 

În rest, modul mai mult sau mai puţin sumbru în care un popor 
concepe existenţa nu este suficient pentru a explica înclinația lui spre 
sinucidere. Creșştinul nu își reprezintă şederea pe pămînt sub o formă mai 
plăcută decît sectantul jainist. El vede în ea doar o etapă de încercări 
dureroase și consideră că adevărata sa patrie nu e pe lumea asta. Totuşi 
este cunoscută aversiunea cu care creştinismul condamnă sinuciderea. 
Aceasta arată că societăţile creștine acordă individului un loc mai însemnat 
decît societăţile primitive, desemnîndu-i datorii personale pe care nu le 
poate ocoli. De modul în care se achită pe acest pămînt de sarcinile ce-i 
revin depinde accesul creştinului la bucuriile de dincolo de moarte. 
Individualismul moderat, care este caracteristic creștinismului, îl împie- 
dică deci să favorizeze sinuciderea, în ciuda teoriilor despre om și despre 
destinul acestuia. 

Sistemele metafizice şi religioase care servesc drept cadru logic unor 
astfel de practici morale reuşesc să dovedească, într-adevăr, că aceasta 
este originea şi semnificaţia lor. S-a remarcat de multă vreme că ele 
coexistă în general cu credinţele panteiste. Jainismul și budismul sînt 
credinţe atee, fără îndoială ; dar nici panteismul nu este cu adevărat teist. 
Ceea ce îl caracterizează în principal este ideea că tot ce este real în individ 
este străin naturii sale, că sufletul care îl animă nu este sufletul său şi că, în 
consecinţă, omul nu are existenţă personală. Or, această dogmă se află la 
baza doctrinelor hinduse ; o regăsim deja în brahmanism. Invers, acolo 
unde principiul fiinţelor nu se confundă cu ele, ci este conceput sub o 
formă individuală, adică la popoarele monoteiste precum evreii, creștinii, 
mahomedanii, sau la cele politeiste precum grecii şi latinii, această formă 
de sinucidere este foarte rară. Nu apare niciodată sub forma unei practici 
rituale. Este deci adevărat că între ea și panteism există o legătură. Dar 
care anume ? | 

Nu putem admite că panteismul produce sinuciderea. Omul nu este 
condus de idei abstracte, iar mersul istoriei nu poate fi explicat prin jocul 
conceptelor pur metafizice. La popoare, ca și la indivizi, reprezentările au 
drept primă funcţie să exprime o realitate pe care nu ele o construiesc ; 
Chiar dacă reprezentările pot modifica apoi realitatea, o fac doar într-o 
măsură foarte mică. Concepţiile religioase sînt produse ale mediului 
Social, deşi nu ele îl produc pe acesta ; dacă, odată formate, concepțiile 
acţionează asupra cauzelor ce le-au creat, acţiunea lor oricum nu este 
profundă. Dacă esența panteismului constă în negarea mai mult sau mai 
Puțin radicală a oricărei individualităţi, o asemenea religie se poate forma 
doar în sînul unei societăţi în care individul să nu conteze, adică să fie 

complet „înghiţit” de grup. Căci oamenii își reprezintă lumea după ima- 
ginea micului grup social în care trăiesc. Panteismu! religios este deci o 
consecinţă şi o reflectare a organizării panteistice a societăţii. Deci această 
organizare este cauza reală a acelei sinucideri de tip special care apare 
peste tot în conexiune cu panteismul. 

Am constituit aşadar un al doilea tip de sinucidere care cuprinde trei 
varietăţi : sinuciderea altruistă obligatorie, sinuciderea altmistă facultativă 
şi sinuciderea altruistă acută, al cărei perfect model este sinuciderea 
mistică. Sub aceste forme diferite, ea contrastează puternic cu sinuciderea 
egoistă. Una este legată de acea morală care disprețuiește tot ceea ce îl 
interesează doar pe individ ; cealaltă este solidară eticii rafinate care pune 
pe primul plan personalitatea umană. Între cele două tipuri de sinucidere 
există toată diferenţa care separă popoarele primitive de naţiunile cele mai 
cultivate. 

Dacă societăţile primitive sînt prin excelenţă terenul propice pentru 
sinuciderea altruistă, ea apare totuşi şi la civilizațiile mai recente. Putem 
mai ales să clasăm în această rubrică moartea unor martiri creștini : este 
vorba de acei neofiţi care, chiar dacă nu se sinucideau, se lăsau omoriţi de 
bunăvoie, căutau moartea prin orice mijloc, făceau astfel încît ea să devină 
inevitabilă. Orice caz în care actul ce determină moartea este îndeplinit de 
victimă în cunoştinţă de cauză este un caz de sinucidere. Pe de altă parte, 
pasiunea entuziastă cu care fidelii religiei noi mergeau în întîmpinarea 
sacrificiului suprem arată că, în acel moment, ei își anihilaseră complet 
personalitatea, în favoarea ideii pe care o slujeau. Este probabil că 
epidemiile de sinucidere care au decimat adesea mănăstirile în Evul Mediu 
— și care erau atribuite excesului de fervoare religioasă — erau, de fapt, de 
aceeași natură 1. 

În societăţile contemporane nouă, cum personalitatea individuală este 
tot mai mult eliberată de personalitatea colectivă, astfel de sinucideri nu 
sînt prea răspîndite. Despre soldaţii care preferă moartea în locul umilinţei 
înfrîngerii, cum sînt comandantul Beaurepaire şi amiralul Villeneuve, sau 
despre nefericiţii care se sinucid pentru a-şi proteja familia de ruşine, am 
putea spune că ei cedează unor mobile altruiste, căci îndeplinesc acest 
gest pentru că există ceva la care țin mai mult decît la propria persoană. 
Dar acestea nu sînt decît cazuri izolate 2. 


! Starea morală care determina aceste sinucideri a fost numită acedia. Vezi 
Bourquelot. Recherches sur les opinions et la législation en matière de mort volontaire 
pendant le moyen âge. 

2 Se pare că sinuciderile atît de frecvente în timpul Revoluţiei erau favorizate. cel 

Totuși există și în zilele noastre un mediu special în care sinuciderea 
altruistă este în stare cronică : armata. 


II 


În toate țările europene este valabilă constatarea că militarii se sinucid 
mai mult decît civilii de aceeaşi vîrstă. Diferenţa variază între 25 şi 900% 
(vezi tabelul XXIII). 


Tabelul XXIII 


Compararea sinuciderilor militare și sinuciderilor civile 
în principalele țări din Europa 


Sinucideri la 


Coeficientul de 


, agravare al soldaţilor 
1.000.000 de 1.000.000 de civili de | în raport cu civilii 
soldați aceeași vârstă 


Austria (1876-90) 
Statele Unite (1870-84) 
Italia (1876-90) 

Anelia (1876-90) 
Wiirttemberg (1846-58) 
Saxonia (1847-58) 
Prusia (1876-90) 

Franţa (1876-90) 


Danemarca este singura ţară unde contingentul celor două populaţii 
este aproape acelaşi, 388 la 1.000.000 de civili şi 382 la 1.000.000 de 
soldaţi, în perioada 1845-56. În această cifră nu sînt cuprinse sinuciderile 
de ofițeri 1. 

Faptul pare surprinzător, la prima vedere, căci ar fi trebuit să existe 
multe motive ca armata să fie mai protejată faţă de sinucidere decît civilii. 


puțin în parte, de o stare de spirit altruistă. În acea perioadă de lupte interne, de 
entuziasm colectiv, personalitatea individuală își pierduse orice valoare. Primau 
interesele patriei şi ale partidului. Multitudinea execuțiilor capitale avea, fără 
îndoială, aceleaşi cauze : era la fel de uşor să te omori şi să omori. 
! Cifrele referitoare la sinuciderile militarilor sînt preluate din documente oficiale sau 
de la Wagner (op. cit., p. 229 şi urm.) ; cifrele relative la sinuciderile civile sînt luate 
n documente oficiale, de la Wagner sau de la Morselli. Pentru Statele Unite am 
Presupus că virsta medie în armată era, ca şi în Europa, de 20-30 ani. 

Mai întîi, faptul că militarii reprezintă, fizic vorbind, floarea ţării ; triaţi 
cu grijă, ei nu sînt afectaţi de tare organice grave 1. Apoi, spiritul de clan 
şi viaţa în comun ar trebui să aibă şi aici influenţa protilactică pe care o 
dovedeşte alteori. De unde apare deci această apravare considerabilă ? 

Cum soldaţii simpli nu sînt căsătoriți, a fost invocat deseori celibatul. 
Dar acesta n-ar trebui să aibă pentru armată consecinţe la fel de negative 
ca pentru populaţia civilă, căci soldatul, cum am mai spus, nu este o 
persoană izolată. EI face parte dintr-o societate foarte închegată, ce poate 
înlocui oarecum familia. Putem înlătura dubiile comparind sinuciderile 
soldaţilor cu cele ale celibatarilor de aceeaşi vîrstă, cu ajutorul tabelului 
XXL. În anii 1888-91, au existat în Franţa 380 de sinucideri la un milion 
de militari, şi 237 de cazuri corespunzătoare celibatarilor de 20-25 de ani. 
Deci pentru 100 de sinucideri de civili, existau 160 de sinucideri de 
militari, ceea ce dă un coeficient de agravare de 1,6, independent de 
celibat, 

Considerînd separat doar sinuciderile subofițerilor, coeficientul este 
încă și mai mare. În perioada 1867-74, un milion de subofiţeri dădeau o 
medie anuală de 993 sinucideri. După un recensămiînt din 1866, ei aveau o 
vîrstă medie de 3] de ani. E adevărat că nu știm la ce cifră ajungeau 
sinuciderile celibatarilor de 30 de ani atunci, căci tabelele realizate de noi 
se referă la o perioadă mai recentă (1889-91). Luîndu-le însă drept punct 
de reper, eroarea care va rezulta nu va face altceva decit să micşoreze 
coeficientul de agravare al subofiţerilor faţă de valoarea reală. Cum 
numărul sinuciderilor s-a dublat, de fapt, de la prima perioadă la cea de-a 
doua, a crescut cu siguranţă şi rata corespunzătoare celibatarilor de vîrsta 
respectivă. Dacă în ciuda acestei erori vom găsi un coeficient de agravare, 
putem fi siguri nu numai că este real, ci şi că ar putea fi chiar mai mare. În 
1889-91, un milion de celibatari de 31 de ani dădeau un număr de si- 
nucideri curpins între 394 şi 627, deci aproximativ 510 ; comparînd 
această cifră cu cele 993 de sinucideri de subofiţeri, obținem un coefi- 
cient de agravare de 1,94, pe care putem însă să-l estimăm ca fiind în 
realitate 4 2. 


! O nouă dovadă a ineficienţei factorului: organic, în general, şi a selecției matrimo- 
niale, în special. 

2 În anii 1867-74, rata sinuciderilor este de aproape 140 ; în 1889-91, este între 210 şi 
220. cu aproape 60% mai ridicat. Dacă rata celibatarilor a crescut în aceeaşi măsură 
(şi e normal să fie așa). atunci înseamnă că ea a fost, în prima perioadă, de numai 
319, ceea ce ridică la 3, 11 coeficientul de agravare al subofiţerilor. Dacă nu ne mai 
referim la subofițer și după 1874, este pentru că, începînd cu acest an, numărul 
subofiţerilor de carieră a scăzut tot mai mult. 

În sfîrşit, corpul ofiţerilor a dat în medie, între 1862 şi 1878, 430 de 
sinucideri la milion. Vîrsta lor medie era în 1866 de 37 ani și 9 luni şi nu a 
variat prea mult de atunci. Cum mulți dintre ei sînt căsătoriţi, trebuie să-i 
comparăm nu cu celibatarii, ci cu ansamblul populaţiei masculine, 
căsătorită sau nu. În 1863-68, un milion de bărbaţi de 37 de ani dădeau 
doar 200 de sinucideri. Comparînd cele două cifre, obţinem un coeficient. 
de agravare de 2, 15, care nu depinde de căsătorie sau de viaţa de familie. 

Coeficientul de agravare, care variază în funcţie de diversele trepte ale 
ierarhiei militare de la 1,6 pînă la aproape 4, poate fi explicat doar de 
cauze specifice vieţii militare. Este adevărat că valorile au fost stabilite 
doar pentru Franţa, căci ne-au lipsit informațiile referitoare la influența 
celibatului în celelalte țări. Oricum, atîta vreme cît armata franceză 
numără cele mai puţine sinucideri din toată Europa, cu excepţia Dane- 
marcei, putem fi siguri că rezultatul de mai sus este general valabil, ba 
chiar mai mic decît în alte state europene. Care să fie deci cauzele ? 

S-a invocat alcoolismul, pe motiv că ar atecta mai mult populaţia 
militară decît civilii. Dar am arătat deja că alcoolismul nu are o influenţă 
concretă asupra ratei generale a sinuciderilor, deci nu o poate avea nici 
asupra militarilor. În plus, cei trei ani de seviciu militar în Franţa (sau doi 
şi jumătate în Prusia) nu ar fi de ajuns pentru ca numărul alcoolicilor din 
armată să crească atît de mult, încît să explice numărul enorm de si- 
nucigaşi. De altfel, chiar și cei mai înverșunaţi susţinători ai ipotezei de 
mai sus pot atribui doar o zecime din cazuri alcoolismului. În consecinţă, 
Chiar dacă sinuciderile alcoolice ar fi de două sau trei ori mai frecvente la 
soldaţi decît la civilii de aceeaşi vîrstă, ceea ce nu este demonstrat, ar 
rămîne încă un excedent considerabil de sinucideri militare cu altă origine. 

Cauza cel mai des invocată este dezgustul faţă de serviciul militar : ea 
coincide cu părerea obișnuită după care sinuciderea s-ar datora dificultă- 
ilor existenţei. Stricteţea disciplinei, absenţa libertăţii, privarea de orice 
confort ne fac să considerăm viaţa de cazarmă cu totul intolerabilă. De 
fapt, există multe alte meserii mai dure Și care, totuşi, nu ridică rata 
generală a sinuciderilor. Soldatul este cel puţin sigur că are un acoperiş și 
o hrană suficientă. Faptele următoare demonstrează superticialitatea 
acestei explicaţii simpliste : 

L. Este logic să admitem că dezgustul faţă de serviciul militar este mai 
pronunțat în primii ani şi se diminuează pe măsură ce soldatul se obiș- 
nuiește cu viaţa de cazarmă. Trebuie să se producă, după un timp, o 
adaptare, fie datorită obişnuinţei, fie pentru că subiecţii mai refractari au 
evadat sau şi-au luat viaţa. Dacă schimbarea mediului și inadaptarea la 

noua existenţă i-ar împinge pe soldaţi la sinucidere, ar trebui să constatăm 
diminuarea coeficientului de agravare pe măsură ce se prelungește ser- 
viciul militar. Lucrurile stau însă altfel, aşa cum arată și tabelul următor : 


Subofiţeri și soldați Sinucideri ia 1.000.000 
Sinucideri anuale la subiecți 


1.000.000 subiecți. 
ee a 


(1862-69) 
20 13 
39 39 
5I 84 
7l 103 


În Franța, în mai puțin de 10 ani de serviciu, rata sinuciderilor s-a 
triplat aproape, în timp ce pentru celibatarii civili a crescut de la 237 la 
numai 394. În armata engleză din India, cifra a crescut, în 20 de ani, de 
opt ori ; rata civililor nu progresează niciodată atît de mult. Este o dovadă 
a faptului că agravarea specifică armatei nu este localizată în primii ani de 
serviciu. 

Se pare că şi în Italia situația este aceeaşi. Este adevărat că nu 
dispunem de cifrele proporţionale raportate la efectivul fiecărui contin- 
gent. Oricum, cifrele brute sînt aproape constante pentru toţi cei trei ani de 
serviciu militar : 15,1 în primul, 14,8 pentru al doilea şi 14,3 pentru al 
treilea. Or, este sigur că de la an la an efectivul se diminuează, ca urmare 
a morţilor, a reformelor, a intrării în concediu etc. Cifrele absolute nu se 
pot menţine deci la același nivel decît dacă cifrele proporționale cresc 
considerabil. Este deci posibil ca, în anumite zone, să existe la începutul 
serviciului un anumit număr de sinucideri, datorate cu adevărat schim- 
bărilor existenţei. Ştim că în Prusia sinuciderile sînt deosebit de numeroase 
în primele şase luni. La fel, în Austria, din 1000 de sinucideri, 156 sînt 
săvîrşite în primele trei luni 1, o cifră într-adevăr mare. Dar aceste cifre nu 
le contrazic pe cele de mai sus. Este posibil ca, în afara agravării temporare 
din această perioadă de perturbare, să existe o agravare mai importantă, 
de altă natură, care să se intensifice după o lege analogă celei observate în 
Franţa şi Anglia. Chiar în Franţa rata celui de-al doilea și al treilea an este 


Virsta 


Sub 1 an de serviciu militar 20 + 25 ani 


I+ 3 ani 25 + 30 ani 
3+ Sani 30 + 35 ani 
S+ 7ani 35 + 40 ani 


7+ 10 ani 


1 Vezi articolul lui Roth, în Stat. Monatschrift, 1892, p. 200. 

inferioară ratei din primul an, ceea ce nu împiedică, totuşi, agravarea 
ulterioară !. 

2. Viaţa militară este mai puţin penibilă, iar disciplina militară mai 
puţin aspră pentru ofiţeri și subofițeri decit printre soldaţi. Coeficientul de 
apravare al primelor două categorii ar trebui deci să fie mai mic decît cel al 
soldaţilor. Dar, din contră, am arătat că în Franţa situaţia este inversă, ca 
şi în alte țări, de altfel. În Italia, ofițerii aveau în 1871-75 o rată anuală de 
565 sinucideri la milion, iar trupa doar 230 (Morselli). Pentru subofiteri, 
rata este mai mare, peste 1.000 de cazuri la milion. În Prusia, rata este de 
560 sinucideri la milion pentru soldaţi și 1140 pentru subofiţeri. În Austria 
există o sinucidere de ofiţer la nouă sinucideri de soldaţi, chiar dacă unui 
ofițer îi corespund mult mai mult de nouă soldaţi ; la fel, există 2,5 
sinucideri de soldaţi pentru o sinucidere de subofițer. 

3. Dezgustul faţă de viaţa militară ar trebui să fie mai mic la cei care i 
se dedică din vocaţie şi din proprie iniţiativă. Angajaţii voluntari și 
reînrolaţii ar trebui să prezinte o mai mică aptitudine pentru sinucidere. 
Din contră, ea este deosebit de puternică. 


Rata celibatarilor civili 


de aceeași virstă | Coeficientul 


probabilă (1889-91) de agravare 


Perioada Aniaaia caii . | Între 237 + 394, 
187878; | TESIR VoRIDIAR deci 315 


Reangajaţi „Între 394 + 627, 
(reînrolaţi) i deci 510 


Pentru motivele arătate, acești coeficienţi, raportați la celibatarii din 
1889-91, sînt cu siguranță mai mici decît în realitate. Intensitatea încli- 
nației către sinucidere a reînrolaţilor este de remarcat, de vreme ce aceştia 
rămîn în armată după ce au avut experiența vieţii militare. 

Astfel, militarii cei mai afectaţi de sinucidere sînt exact cei cu o mai 
mare vocaţie pentru o astfel de carieră, care corespund în cea mai mare 


ma E A N OI N 


! Pentru Prusia şi Austria nu avem efectivele pe ani de serviciu militar, ceea ce nu ne 
împiedică să stabilim cifrele proporționale. S-a considerat că sinuciderile nulitare au 
Scăzut în Franţa, după război, pentru că serviciul militar s-a scurtat (5 ani în loc de 7). 
ar această diminuare nu s-a menţinut ; începînd cu 1882, cifrele au crescut din nou. 
a 1882 pînă în 1889, ele au revenit la valoarea dinaintea războiului, oscilînd între 
-2 şi 421 la milion, chiar dacă serviciul militar s-a scurtat din nou (3 ani în loc de 5). 


N 

măsură exigenţelor ei şi, în același timp, cei care suferă cel mai puţin de 
pe urma inconvenientelor sale. Deducem că nu dezgustul faţă de viaţa de 
cazarmă determină coeficientul de agravare atît de mare, ci, din contră, 
ansamblul de stări, obiceiuri căpătate sau predispoziţii naturale care 
caracterizează spiritul militar. Prima calitate a unui soldat este un soi de 
impersonalitate deosebită, pe care nu o mai regăsim nicăieri, la același 
nivel, în viaţa civilă. Trebuie să acorzi puţină atenţie propriei persoane, 
pentru a putea accepta sacrificiul imediat ce ai primit un ordin în acest 
sens. Chiar și pe timp de pace, în practica obișnuită a meseriei, disciplina 
impune să asculți fără să discuţi şi, uneori, fără să înţelegi. Este necesară, 
pentru aceasta, o abnegaţie intelectuală care nu se împacă deloc cu 
individualismul. Într-un cuvînt, principiul de conduită este impus solda- 
tului din afara propriei persoane, fapt ce caracterizează starea de altruism. 
Dintre toate componentele societăţii moderne, armata aminteşte cel mai 
bine de societăţile inferioare. Şi ea este un grup masiv și compact, ce 
încadrează strict individul şi-l împiedică să aibă o mișcare proprie. De 
vreme ce o astfel de constituție morală este terenul natural al sinuciderii 
altruiste, avem dreptul să presupunem că și sinuciderea militară are același 
Caracter şi provine din aceeaşi origine. 

Ne explicăm astfel de ce coeficientul de agravare crește odată cu 
prelungirea serviciului militar : puterea de renunțare, acceptarea imper- 
sonalităţii se dezvoltă în urma unui dresaj mai îndelungat. În plus, cum 
spiritul militar este mai puternic la reînrolaţi și gradaţi decît la simplii 
soldaţi, este normal ca primii să fie mai înclinați către sinucidere decit cei 
din urmă. Această ipoteză ne permite să înțelegem şi superioritatea pe care 
subofiţerii o au, în această privinţă, faţă de ofițeri. Nu există nici o altă 
funcţie care să impună în aceeași măsură acceptarea supunerii şi pasi- 
vităţii. Oricât de disciplinat ar fi un ofiţer, trebuie să fie, măcar parţial, 
capabil de iniţiativă ; el are un cîmp de acţiune mai întins, deci o indi- 
vidualitate mai dezvoltată. Condiţiile favorabile sinuciderii altruiste sînt 
deci îndeplinite în mai mică măsură decît la subofiţeri. 

Nu numai că această ipoteză explică faptele expuse anterior dar, în 
plus, ea este confirmată de următoarele observaţii : 

1. Din tabelul XXIII rezultă că, pentru militari, coeficientul de 
agravare este cu atît mai ridicat cu cît ansamblul populaţiei civile are 0 
înclinaţie mai mică spre sinucidere, și invers. Danemarca este țărîmul 
clasic al sinuciderii, însă soldaţii nu se sinucid mai mult decît civilii. 
Statele cele mai încercate de sinucidere sînt apoi Saxonia, Prusia Și 
Franţa ; coeficientul de agravare al armatelor lor variază doar între 1,25 ȘI 

1,77. Dar el este foarte ridicat în schimb în Austria, Italia, Statele Unite și 
Anglia, ţări în care civilii se sinucid foarte puţin. Rosenteld, în articolul 
citat, a ajuns la aceleași rezultate, încercînd să facă un clasament al 
principalelor țări europene din punctul de vedere al sinuciderii militare. 
Iată ordinea statelor, cu coeficienţii calculaţi de el : 

Coeficientul de agravare al soldaților 


în raport cu civilii de Rata populației civile la milion 
20 + 30 ani 


Franţa „ 150 (1871-75) 


Prusia . 133 (1871-75) 
Anglia . 73 (1876) 

Italia i 37 (1874-17) 
Austria 72 (1864-72) 


În afara faptului că Austria ar fi trebuit să se situeze înaintea Italiei, in- 
versiunea este absolut regulată 1. Ea se observă chiar mai bine în interiorul 
Imperiului Austro-Ungar. Corpurile de armată cu cel mai mare coeficient 
de agravare sînt cele din garnizoanele aparţinînd regiunilor în care civilii 
au rata cea mai Mică, Și invers : 


Coeficientul de agravare al 
Teritorii militare soldaţilor în raport cu civilii de 
peste 20 ani 


Sinucideri ale civililor de peste 
20 ani la milion 


Viena (Austria inferioară şi 
superioară. Salzburg) 

Brno (Moravia şi Silezia) . 

Praga (Boemia) 

Innsbruck (Tirol, Vorarlberg) 


Zara (Dalmația) 

Graz (Steiermark, Carintia, 
Carniola) 

Cracovia (Galiţia şi Bucovina) 


Există doar o excepție : teritoriul Innsbruck, unde rata civililor este 
mică, iar coeficientul de agravare mediu. 


o O O 
1 “pe v ou ao ` a ` w 
E posibil ca mărimea deosebită a coeficientului de agravare miligar în Austria Să 


ună din faptul că sinuciderile din armată sînt mai exact recenzate decit cele ale 
Villor. 


B 


o I 

În Italia, Bolonia este districtul militar cu cele mai puține sinucideri de 
soldați (180 la milion) și cele mai multe sinucideri de civili (89,5). În 
Puglia şi Abruzzo, din contra, sînt multe sinucideri militare (370 şi 400 la 
milion) şi doar 15 sau 16 civile. Acelaşi lucru se observă şi în Franţa. Rata 
conducerii militare a Parisului, cu 260 de sinucideri la milion, este 
inferioară celei a corpului de armată din Bretania, cu 440. Coeficientul de 
agravare la Paris trebuie să fie aproape nesemnificativ, de vreme ce un 
milion de celibatari între 20 şi 25 de ani dau 214 sinucideri. 

Aceste fapte dovedesc proporţia inversă ce există între cauzele 
sinuciderilor militare şi ale celor civile. În marile societăţi europene, cele 
din urmă sînt datorate individualizării excesive ce însoţeşte civilizaţia. 
Sinuciderile militare depind deci de starea contrară, adică de o slabă 
individualizare, denumită de noi altruism. Popoarele a căror armată este 
grav afectată de sinucidere sînt popoare cu un nivel scăzut de civilizație, 
cu moravuri apropiate de cele ale societăţilor inferioare. Tradiţionalismul 
— acest concept antagonic prin excelenţă spiritului individualist — este mult 
mai dezvoltat în Italia, Austria şi chiar în Anglia, decît în Saxonia, Prusia, 
ori Franţa. Este mai intens la Zara sau Cracovia, decît la Graz ori Viena, 
în Puglia faţă de Roma. Cum el protejează omul împotriva sinuciderii 
egoiste, este normal ca acolo unde el este încă puternic populaţia civilă să 
numere mai puţine sinucideri. Nu are însă aceeaşi acţiune profilactică dacă 
rămîne la un nivel moderat. Depășind un anumit grad de intensitate, 
devine el însuşi o sursă de sinucidere. Armata, aşa cum am văzut, tinde 
să-l exagereze, și are cu atît mai multe șanse să reușească în acțiunea sa, 
cu cit este mai puternic susţinută de mediul ambiant. Educaţia pe care o dă 
are efecte cu atît mai puternice, cu cît coincide mai bine cu sentimentele 
populaţiei civile din zonă. Din contră, acolo unde spiritul militar este 
contrazis fără încetare şi cu energie de către morala publică, el nu va reuşi 
niciodată să capete suficientă forță. Putem explica deci de ce în regiunile 
în care starea de altruism este suficientă pentru a proteja oarecum 
ansamblul populaţiei, armata contribuie la intemsificarea ei pînă în punctul 
în care devine cauza unei importante agravări 1, 

2. În toate armatele, trupele de elită au cel mai mare coeficient de 
agravare. 

Ultima cifră, 2, 37, calculată în raport cu celibatarii din 1889-91, este 
mai mică decît în realitate, și totuşi e mai mare decît cea a trupelor 
obişnuite. La fel, în armata din Algeria, care trece drept școala virtuţilor 


1 Vom remarca faptul că starea de altruism este propriie regiunii. Corpul de armată din 
Bretania nu conţine doar bretoni, dar se află sub influența stării morale ambiante. 

Virsta medie 
reală sau Sinucideni la milion Coeficient de agravare 
probabilă 


Corpurile speciale În raport cu populaţia 
din Paris if 570(1862-78)| 2,4 civilă masculină de 
Jandarmeria 570 (1873) 2,45 | 35 de ani, indiferent 
de starea civilă. * 


Veteranii În raport cu celibatarii 
(suprimaţi în 1872) | 45 + 55 ani „3 de aceeași vîrstă, în 


perioada 1889-91. 


militare, sinuciderea a dat în 1872-78 o mortalitate dublă faţă de cea 
furnizată, în aceeași perioadă, de trupele staționate în Franţa (570 
sinucideri la milion faţă de numai 280). Armele cel mai puţin încercate 
sînt pontonierii, geniul, infirmieri, lucrătorii din administraţie, adică cele 
cu un caracter militar mai slab. In Italia, armata a dat în 1878-81 doar 430 
cazuri de sinucidere la milion, în timp ce bersalierii aveau 580, cara- 
binierii 800, şcolile militare şi batalioanele de instrucție 1.010 cazuri. 

Trupele de elită se disting prin nivelul ridicat al abnegaţiei şi renunțării 
militare. Sinuciderea variază aşadar în armată în funcție de această stare 
de spirit. 

3. O ultimă dovadă în spiritul legii enunțate este faptul că, peste tot, 
sinuciderea militară este în decadenţă. În Franța, în 1862, erau 630 cazuri 
la milion ; în 1890, nu mai erau decît 280. S-a spus atunci că micşorarea 
era datorată legilor de reducere a perioadei stagiului militar ; însă 
descreşterea a apărut înaintea noilor legi. Ea a fost continuă, începînd din 
1862, cu o singură creştere destul de importantă din 1882 pînă în 1888 1. 
Fenomenul a apărut însă peste tot. În Prusia, sinuciderile militare au scăzut 
de la 716 cazuri la milion în 1877, la 457 cazuri în 1893 : în Germania, de 
la 707 în 1877, la 550 în 1890; în Belgia, de la 391 în 1885, la 185 în 
1891 ; în Italia, de la 431 în 1876, la 389 în 1892. În Austria și Anglia, 
diminuarea este mică, însă nu a existat nici o creștere (1209 cazuri în 
1892, în Austria, și 210 cazuri în 1890 în Anglia, faţă de 1277, respectiv 
217, în 1876). 


* Deoarece jandarmii şi gărzile municipale sînt adesea persoane căsătorite. 

! Creşterea e prea importantă pentru a fi accidentală. Remarcînd că a început exact în 
momentul cînd debuta perioada expansiunii coloniale, putem să ne întrebăm dacă nu 
Cumva războaiele care au izbucnit cu acest prilej nu au determinat o revigorare a 
Spiritului militar. 


190 Emile Durkheim 


Dacă afirmaţia noastră este fondată, era normal ca lucrurile să se 
petreacă astfel. Într-adevăr, este verificat faptul că, în aceeași perioadă, a 
avut loc în toate ţările un recul al vechiului spirit militar. De voie sau de 
nevoie, practicile de supunere pasivă, de ascultare absolută, de 
impersonalism într-un cuvînt, s-au găsit din ce în ce mai mult în 
contradicție cu exigenţele conştiinţei publice, pierzind astfel teren. Pentru 
a da satisfacție noilor aspirații, disciplina a devenit mai puţin rigidă şi mai 
puţin apăsătoare asupra individului !. De remarcat și faptul că, în aceleaşi 
țări și în același timp, sinuciderile civile s-au înmulţit. Este o nouă dovadă 
a naturii contrare a cauzelor ce determină sinuciderile civile și militare. 

Totul demonstrează aşadar că sinuciderea militară este doar o formă 
de sinucidere altruistă. Nu înţelegem prin aceasta că toate cazurile 
particulare apărute în regimente au această natură. Soldatul, îmbrăcînd 
uniforma, nu devine un om cu totul nou ; efectele educaţiei primite, a 
existenţei duse pînă atunci nu dispar ca prin farmec. Şi, de altfel, el nici nu 
este atît de rupt de restul societăţii, încît să nu mai participe la viaţa 
comună. Este deci posibil ca uneori sinuciderea sa să fie civilă, prin natura 
şi cauzele sale. Dar îndepărtînd aceste cazuri, rămîne un grup compact și 
omogen, care include majoritatea sinuciderilor săvîrşite în armată și care 
depinde de acea stare de altruism fără de care spiritul militar nici n-ar 
exista. Sinuciderea caracteristică societăţilor inferioare este cea care 
reapare acum, căci morala militară este ea însăși, în anumite privinţe, O 
rămășiță a moralei primitive 2. Sub influenţa acestei predispoziţii, soldatul 
se omoară pentru cea mai mică problemă, pentru cele mai superficiale 
motive, pentru un refuz de permisie, o mustrare, o pedeapsă nedreaptă, o 
avansare stopată, o chestiune de onoare, un acces pasager de gelozie sau, 
pur și simplu, pentru că alte sinucideri au avut loc alături de el sau cu 
știința sa. lată deci de unde provin fenomenele de contagiune observate 
deseori în armată și pe care le-am exemplificat și noi. Ele ar fi de 
neexplicat dacă sinuciderea ar avea doar cauze individuale. Este greu să 
admitem că hazardul a adunat într-un anumit regiment, într-un anumit 
punct geografic, un număr atît de mare de indivizi predispuşi la sinucidere 
prin propria constituție organică. Pe de altă parte, este la fel de fals că o 
asemenea propagare imitativă poate să se transmită în afara unei anume 


1 Nu vrem să spunem că indivizii sufereau din cauza acestei presiuni și se sinucideau. 
ci că îşi luau viaţa pentru că erau prea puţin individualizați. 

2 Ceea ce nu înseamnă că armata trebuie să dispară. Aceste rămășițe au anumite raţiuni 
pentru a exista şi este normal ca o parte a trecutului să supravieţuiască în cadrul 
prezentului. Viaţa este făcută din asemenea contradicții. 

predispoziţii iniţiale. Totul se explică însă cu uşurinţă cînd admitem că 
armata dezvoltă o constituţie morală ce împinge omul la renunțarea facilă 
la existenţă. Fiind un teren favorabil pentru sinucideri, este nevoie de 
foarte puţin pentru ca militarul să transforme în faptă înclinația căpătată. 


II 


Putem să înţelegem mai bine acum de ce a fost nevoie să dăm o 
definiţie obiectivă sinuciderii şi să-i rămînem fideli. 

Deoarece sinuciderea altruistă, prezentînd caracteristici proprii 
sinuciderii, se apropie deseori de acte pe care ne-am obişnuit să le stimăm 
şi să le admirăm, sîntem tentaţi să n-o considerăm ca pe o omucidere a 
propriei persoane. Pentru Esquirol şi Falret, moartea lui Caton şi a 
girondinilor nu înseamnă sinucidere. Dar atunci, dacă sinuciderile cauzate 
vizibil de spiritul de renunțare și abnegaţie nu merită numele de 
omucidere, atunci el nu se potrivește nici celor provenite din aceeași 
dispoziţie morală, dar într-o manieră mai puţin vizibilă. Dacă locuitorul 
din Insulele Canare care se aruncă în prăpastie pentru a-și onora Zeul nu 
este un sinucigaș, cum să dai acest nume sectantului Jaina care se omoară 
pentru a intra în neant ; primitivului care, sub influenţa aceleiași stări de 
spirit, renunţă la existenţă pentru o ofensă ușoară sau doar ca să-și 
manifeste dezgustul faţă de viață; falitului care preferă să nu 
supravieţuiască dezonoarei sale ; numeroşilor soldaţi care ridică cifra 
morţilor voluntare ? Toate cazurile provin din aceeași stare de altruism, 
cauză a ceea ce am putea numi sinucidere eroică. După ce criteriu am 
putea face o clasificare ? Cînd putem spune că motivul nu e suficient de 
lăudabil pentru a ocoli cuvîntul sinucidere ? Separînd radical cele două 
categorii de fapte, riscăm să ne înșelăm asupra naturii lor. Căci caracterele 
esenţiale se regăsesc cel mai bine în sinuciderea altruistă obligatorie : 
celelalte sînt doar forme derivate. Astfel, ori respingem un grup 
considerabil de fenomene instructive, ori le păstrăm pe toate, riscînd să 
nu putem face decît o clasificare arbitrară, și în plus să nu putem distinge 
sursa comună a tuturor. lată pericolele la care ne expunem dacă modificăm 
definiţia sinuciderii în funcţie de sentimentele subiective pe care ni le 
inspiră ea. 

De altfel, nu sînt fondate nici raţiunile sentimentale prin care vrem să 
justificăm excluderea. Ne bazăm pe faptul că motivele anumitor sinucideri 
altruiste se regăsesc, sub o formă apropiată, la originea actelor pe care le 
considerăm morale. Dar sinuciderea egoistă este altfel ? Sentimentul de 

autonomie individuală nu are propria sa moralitate ca sentiment 
contrariu ? Dacă primul e condiția curajului, dacă el împietreşte inimile, 
celălalt conduce către milă. Acolo unde predomină sinuciderea altruistă, 
omul este gata să-și dea viaţa, dar el nu preţuiește viața aproapelui său. În 
schimb, acolo unde personalitatea individuală este mai presus de toate, 
omul o respectă și pe a celorlalţi și suferă pentru orice lucru care o poate 
diminua, la el sau la semenii săi. O simpatie mai adîncă pentru suferinţa 
umană urmează devotamentului fanatic al timpurilor primitive. Fiecare fel 
de sinucidere este deci forma exagerată sau deviată a unei virtuţi. lar 
maniera în care aceasta afectează conştiinţa morală nu diferenţiază 
sinuciderile suficient pentru a avea dreptul să le clasificăm în genuri 
separate. 


Capitolul V 


Sinuciderea anomică 


Societatea nu este doar un obiect care atrage, cu intensitate inegală, 
sentimentele și activitatea individului, ci şi o putere care le reglează. Între 
modul de exersare a acestei acţiuni regulatoare şi rata socială a 
sinuciderilor există o legătură. 


I 


Este cunoscută influența agravantă a crizelor economice în privința 
sinuciderii. 

La Viena, în 1873, izbucnește criza financiară, care atinge apogeul în 
1874; imediat a crescut şi numărul sinuciderilor, de la 141 în 1872, la 153 
în 1873 și 216 în 1874. Aceasta înseamnă o creştere de 51% în raport cu 
1872 şi de 41% faţă de 1873. Ca dovadă că singurul motiv al înmulţirii 
sinuciderilor este catastrofa financiară, creșterea cea mai însemnată s-a 
înregistrat în momentul de vârt al crizei, adică în primele patru luni din 
1874. Pentru intervalul 1 ianuarie - 30 aprilie s-au numărat 48 de sinucideri 
în 1871, 44 în 1872, 43 în 1873 şi 73 în 1874. Creșterea este de 70%. 
Aceeași criză, izbucnită în același moment la Frankfurt pe Main, a produs 
aceleași efecte. Înainte de 1874 erau în medie 22 de sinucideri pe an, iar în 
1874 au fost 32, deci cu 45% mai mult. 

Ne amintim încă de faimosul crah al Bursei din Paris, din iarna anului 
1882. Consecințele s-au resimţit în întreaga ţară, nu numai în capitală. Din 
1874 în 1886, creșterea medie anuală a fost de numai 2%; în 1882 ea este 
de 7%. În plus, nu este egal repartizată în timpul anului, ci este mai intensă 
in primele trei luni, deci în momentul producerii crahului. Din totalul 
creşterii anuale, 59 de procente s-au produs în acest prim trimestru al 

anului. Fenomenul este într-adevăr datorat circumstanțelor financiare 
deosebite, căci în 1881 nu s-a produs, iar în 1883 a dispărut, chiar dacă 
s-au înregistrat totuşi un număr de sinucideri în plus faţă de 1882. 


1881 1882 1883 
Total anual 6.741 7.213 (+ 7%) 7.267 
Primul trimestru 1.589 1.770 (+ 11 %) 1.604 


Raportul acesta nu se constată accidental, ci constituie o regulă. 
Numărul falimentelor este un barometru care reflectă cu suficientă sensi- 
bilitate variațiile prin care trece viața economică. Cînd acest număr creşte 
brusc de la un an la altul înseamnă că s-a produs o perturbare. Din 1845 în 
1869 au existat trei asemenea simptome de criză. În timp ce creşterea 
anuală medie a numărului de falimente a fost în această perioadă de 3, 2%, 
în 1847 creșterea anuală a fost de 26%, în 1854 de 37%, în 1861 de 20%. 
În cele trei momente de criză indicate s-a constatat şi o creștere bruscă a 
numărului de sinucideri. Deşi creşterea anuală medie a perioadei a fost 
2%, anul 1847 a adus o sporire a numărului de sinucideri de 17%, 1854 o 
creştere de 8%, iar 1861 una de 9%. 

Care este însă modul de acţiune al crizelor economice asupra sinu- 
ciderii ? Există oare o accentuare a sărăciei cauzată de micșorarea averii 
publice ? Se renunță mai ușor la viață pentru că ea a devenit mai grea ? 
Explicaţia de mai sus ar fi simplă și ar corespunde concepției obişnuite 
despre sinucidere. Totuşi, este contrazisă de fapte. 

Într-adevăr, dacă morţile voluntare s-ar înmulți pe măsură ce viaţa 
devine mai grea, ele ar trebui să scadă cînd viaţa devine mai ușoară. Dacă 
sinuciderile sporesc atunci cînd prețurile la alimentele de bază cresc în 
exces, cînd se produce fenomenul invers sinuciderile nu coboară totuși sub 
valoarea medie. În Prusia, în 1850, cursul porumbului a atins valoarea 
minimă a întregii perioade 1848-81 : 50 de kilograme costau 6,91 mărci. 
Totuşi, sinuciderile au crescut de la 1527 în 1849, la 1736 în 1850, adică o 
creştere de 13%, care a continuat şi în 1851, 1852, 1853, chiar dacă 
preţurile scăzute s-au menţinut. În 1858-59 s-a produs o nouă devalorizare; 
totuşi, sinuciderile au sporit de la 2038 în 1857, la 2126 în 1858, la 2146 în 
1859. Din 1863 în 1866, preţul de 11,04 mărci din 1861, a scăzut progresiv 
pînă la 7,95 mărci în 1864, şi a rămas moderat pe toată perioada. Sinuci- 
derile au crescut în acest timp cu 17% (2112 în 1862, 2485 în 1866) 2. 


! Vezi Starck, Verbrechen und Vergehen in Preussen, Berlin, 1884, p. 55. 

Fapte analoge sînt observate în Bavaria. După un grafic întocmit de Mayr ? 
pentru perioada 1835-1861, cel mai scăzut preţ al secarei s-a înregistrat în 
anii 1857-58 şi 1858-59; sinuciderile, care în 1857 erau în număr de 286, 
au crescut apoi la 329 în 1858 şi la 387 în 1859. Acelaşi fenomen se 
produsese în 1848-50 : grîul fusese atunci foarte ieftin, ca în toată Europa, 
de altfel. Şi totuși, în ciuda unei diminuări infime și provizorii, datorată 
evenimentelor politice, sinuciderile s-au menţinut la același nivel. Ele erau 
în număr de 217 în 1847, 215 în 1848 şi, chiar dacă au scăzut pentru puţin 
timp la 189, au început din nou să crească după 1850, ajungînd pînă la 250 
de cazuri. 

Creșterea numărului de sinucideri se datorează atît de puţin accentuării 
sărăciei, încît chiar și crizele pozitive, benefice, al căror efect este de a 
ridica brusc prosperitatea ţării, au o mică influenţă asupra acestui flagel, 
întocmai ca și dezastrele economice. 

Cucerirea Romei de către Victor-Emanuel în 1870, consfinţind defini- 
tiv unitatea Italiei, a constituit pentru ţară debutul unei mişcări de reno- 
vare, graţie căreia talia este pe cale să devină una din marile puteri ale 
Europei. Au fost impulsionate comerțul și industria, unde transformările 
au început să survină extrem de rapid. Dacă în 1876, 4459 de cazane cu 
aburi, avînd o forţă totală de 54.000 de cai-putere, erau suficiente pentru 
nevoile industriale, în 1887 numărul mașinilor ajunsese la 9983, iar 
puterea lor (167.000 c.p.) se triplase. Cantitatea produselor a crescut 
simultan, în aceeaşi proporţie 2. Comerţul a făcut şi el mari progrese : s-au 
dezvoltat nu numai marina comercială, căile de comunicaţii și de trans- 
port, dar s-a dublat 3 numărul obiectelor și persoanelor transportate. Cum 
acest spor de activitate generală a determinat creșterea salariilor (cu 35% 
între 1873 şi 1889), situaţia materială a lucrătorilor s-a ameliorat, cu atit 
mai mult cu cît preţul pîinii era în scădere 4. După calculele lui Bodio, 
averea particulară a crescut de la 45, 5 miliarde, în medie, în 1875-80, la 
51 miliarde în 1880-85 şi la 54,5 miliarde în 1885-90 5. 

Paralel însă cu această renaştere colectivă, se constată o creștere 
deosebită a numărului de sinucideri. Între 1866 și 1870, cifra a rămas 
aproape constantă; între 1871 şi 1877, a crescut însă cu 36%. 


! Die Gesetzmăssigkeit in Geselischaftsleben, p. 345. 

? Vezi Fornasari di Verce, La criminalita e le vicende economiche d'Italia, Torino, 
1894, p. 77-83. 

3 Ibid.. p. 108-117. 

4 Ibid., p. 86-104. 

$ Creşterea este mai mică în perioada 1885-90, din cauza unei crize financiare. 

1866-70. 29 sinucideri la milion 1874. 37 sinucideri la milion 
1871. 31 sinucideri la milion 1875. 34 sinucideri la milion 
1872. 33 sinucideri la milion 1876. 36,5 sinucideri la milion 
1873. 36 sinucideri la milion 1877. 40,6 sinucideri la milion 


Această variaţie a continuat; cifra totală a sinucidenilor a crescut de la 
1139 în 1877 la 1463 în 1889, deci o nouă creştere de 28%. 

În Prusia, fenomenul a avut două etape. În 1866 a avut loc prima 
extindere a regatului, prin anexarea mai multor provincii importante, în 
acelaşi timp cu numirea Prusiei în fruntea Confederaţiei Nordului. Gră- 
untele de putere şi glorie a fost imediat urmat de o înmulţire bruscă a sinu- 
ciderilor. Numărul mediu a fost de 123 de cazuri la milion, în perioada 
1866-70, şi de 122 cazuri în anii 1861-65. În ciuda minimului înregistrat 
în 1870, cincinalul 1866-70 a avut o medie de 133 sinucideri. Valoarea 
cea mai mare înregistrată vreodată după 1866 a fost atinsă în 1867, anul 
imediat următor victoriei (o sinucidere la 5432 locuitori, faţă de o 
sinucidere la 8739 locuitori, cît era în 1864). 

O a doua schimbare în bine s-a produs ca urmare a războiului din 1870. 
Germania s-a unificat și a rămas în întregime sub hegemonia Prusiei. 
Averea publică a fost sporită de o enormă despăgubire de război: comerţul 
şi industria au luat avînt. Extinderea sinuciderii n-a fost însă niciodată atît 
de rapidă, crescînd cu 90% între 1875 și 1886, de la 3278 la 6212 cazuri. 

Expoziţiile Universale sînt considerate drept evenimente fericite, 
atunci cînd sînt încununate de succes. Sti mulează afacerile, aduc bani țării 
gazdă și sporesc prosperitatea publică, mai ales în orașul în care au loc. 
Totuși, este posibil să se soldeze cu o creştere considerabilă a numărului 
de sinucideri, aşa cum a fost cazul Expoziţiei din 1878. În acest an, creş- 
terea a fost de 8%, cea mai mare din întreaga perioadă 1874-1886, 
superioară chiar celei determinate de crahul din 1882. O dovadă în plus că 
fenomenul s-a datorat Expoziţiei este constatarea că 86% din această 
creştere s-a înregistrat pe durata de șase luni, cît a durat expoziţia. 

În 1889, Franţa nu a suferit însă același fenomen. Este posibil ca 
efectele Expoziţiei să fi fost neutralizate de criza brutarilor, prin influenţa 
sa de reducere a sinuciderilor. Doar la Paris s-a repetat situaţia din 1878, 
chiar dacă pasiunile politice dezlănțuite trebuie să fi avut aceeaşi acţiune 
ca în restul țării. În cele şapte luni ale Expoziţiei, sinuciderile au crescut cu 
aproape 10%, mai exact 9,66%, în restul anului ele rămînind sub nivelul 
anului 1888 şi sub nivelul înregistrat mai târziu, în 1890. 

Putem presupune că în absenţa crizei politice, intensificarea fenome- 
nului ar fi fost mai pronunțată. 


= e m at ea tai 

1888 1889 1890 
Cele şapte luni ale Expoziţiei 5147 567 540 
Celelalte cinci luni ałe anului 319 311 356 


Influența agravantă atribuită deseori crizelor economice este infirmată 
în primul rînd de efectul contrar care se observă. Sinuciderile sînt foarte 
rare în Irlanda, unde țăranii duc o viață extrem de dificilă; aceeaşi situație 
apare în Calabria și Spania. Am putea chiar să spunem că există o protecţie 
a sărăciei împotriva sinuciderii. În departamentele franceze există cu atît 
mai multe sinucideri cu cît este mai mare numărul celor care trăiesc din 
veniturile proprii. 

Numănul mediu al celor care trăiesc 
din venituri proprii, la 1.000 locuitori, 


în fiecare grupă de departamente 
(1886) 


CJasi ficarea departamentelor 
după numărul de sinucideri la 100.000 iocuitori 
(1878-1887) 


Între 48 + 43 sinucideri ( 5 departamente) 
38 +31 — ( 6 departamente) 


30-+24 — ( 6 departamente) 
23+18 — (15 departamente) 
17 = 13 (18 departamente) 
12+ 8 (26 departamente) 

7+ 3 (10 departamente) 


Compararea hărților o confirmă pe cea a cifrelor medii (vezi Planșa 
V). Dacă sinuciderile sînt sporite de crizele industriale sau financiare, 
fenomenul nu se datorează sărăcirii, de vreme ce şi valurile de prosperitate 
au aceleași efecte, ci pentru că toate sînt crize, adică perturbări ale ordinii 
colective !. Orice zdruncinare a echilibrului, chiar dacă provoacă belşug şi 
sporirea vitalităţii generale, favorizează sinuciderea. Întotdeauna cînd 
structura socială suferă modificări importante, datorită fie unei dezvoltări 
suplimentare fie unui cataclism neașteptat, omul îşi ia viaţa cu mai multă 
ușurință. Cum este posibil ? Cum poate fi întreruptă viaţa de ceva ce ar 
trebui, din contra, s-o amelioreze ? 

Pentru a răspunde, sînt necesare cîteva consideraţii iniţiale. 


! Pentru a demonstra că ameliorarea bunăstării diminuează numărul sinuciderilor, s-a 
arătat uneori că acolo unde emigrarea — supapa de siguranţă a sărăciei — este masivă, 
cazurile de sinucidere sînt mai rare (vezi Legoyt. p. 257-259). Dar cazurile în care 
fenomenele sînt mai degrabă paralele decît inverse sînt mult mai numeroase. În Italia, 
intre 1876 şi 1890, numărul emigranților la 100.000 de locuitori a crescut de la 76 la 

II 


O fiinţă oarecare nu poate fi fericită, sau nu poate nici măcar să 
trăiască, decît atunci cînd nevoile sale sînt corespunzătoare posibilităţilor 
existente. Dacă cere mai mult decît poate avea, sau altceva decît are, 
atunci va fi în permanenţă neîmplinit şi va suferi. O evoluţie care se 
produce doar prin suferință tinde să ia sfârșit. Tendinţele ce nu pot fi 
satisfăcute se atrofiază și, cum dorința de a trăi este o consecinţă a tuturor 
celorlalte tendinţe, ea nu poate decit să slăbească odată cu ele. 

La animal, în stare normală, echilibrul se stabileşte cu o spontaneitate 
automată, căci depinde de condiţii pur materiale. Organismul cere doar ca 
substanţa şi energia consumate să fie înlocuite periodic de cantităţi 
echivalente; reparația trebuie să fie pe măsura uzurii. Cînd golul de resurse 
necesare vieţii este acoperit, animalul este satisfăcut și nu cere nimic în 
plus. Gîndirea sa nu este suficient de dezvoltată pentru a imagina alte 
scopuri decît cele imprimate de natura sa fizică. Pe de altă parte, cum 
efortul cerut de la fiecare organ depinde de starea generală a forţelor vitale 
şi de necesităţile echilibrului organic, uzura se reglează în funcţie de 
reparaţie, şi astfel balanţa se realizează de la sine. Limitele uneia sînt şi 
limitele celeilalte; ambele sînt proprii constituţiei fiinţei vii, iar aceasta nu 
poate să le depășească. 

Pentru om, lucrurile stau altfel, căci majoritatea nevoilor sale nu 
depind, sau nu depind total, de corp. La rigoare, putem încă să conside- 
răm determinabilă cantitatea de alimente materiale necesare întreţinerii 
fizice a unei vieţi umane, chiar dacă determinarea este mai puţin exactă 
decît în cazul precedent, iar marja mai dependentă de dorinţa proprie. 
Dincolo de un minim indispensabil, cu care se mulţumeşte natura umană 
în mod instinctiv, gândirea, trează, întrevede condiţii superioare, privite 
ca scopuri dezirabile, şi care solicită activitatea. Putem totuși admite că 
dorinţele de acest gen ajung, mai devreme sau mai tîrziu, la o limită pe 
care nu o depășesc. Cum poate fi însă fixată cantitatea de bunăstare, de 
confort, de lux pe care omul o poate căuta în mod legitim ? Nici în 
constituţia organică, nici în cea psihologică a omului nu găsim ceva care 
să poată marca o astfel de limită. Funcționarea vieţii individuale nu 
impune dorințelor o anumită graniţă; ca dovadă, de la începutul istoriei și 
pînă azi, țelurile omului au fost din ce în ce mai îndrăznețe, satisfacţiile 


335, cifră chiar depăşită între 1887 și 1889. În această perioadă, sinuciderile s-au 
inmulțit constant. 

obținute din ce în ce mai mari şi totuşi sănătatea medie nu s-a diminuat. 
Cum să stabileşti, mai ales, variaţia dorințelor omului, în funcţie de con- 
diţii, profesii, importanţa relativă a serviciilor etc. ? Nu există societate în 
care nevoile omului să fie satisfăcute în mod egal pe diferitele trepte ale 
ierarhiei sociale. Şi totuși, natura umană este, în trăsăturile sale esențiale, 
aceeaşi pentru toţi cetăţenii, deci nu ea va putea desemna limita variabilă 
necesară. În consecinţă, atâta timp cît dorințele depind doar de individ, ele 
sînt nelimitate. Abstracţie făcînd de puterile exterioare ce o influențează, 
sensibilitatea noastră este, prin ea însăși, o prăpastie fără tund, pe care 
nimic nu o poate umple. 

Dar dacă din afară nu vine nimic, atunci sensibilitatea noastră este 
doar o sursă de zbucium, căci dorințele nelimitate sînt, prin definiţie, 
lacome, iar lăcomia este privită, pe drept cuvînt, drept un semn de mor- 
biditate. De vreme ce nu există limite, nu există nici mijloace suficiente 
pentru satisfacere; o sete de nestins este un supliciu mereu înnoit. S-a spus, 
e adevărat, că activitatea umană se desfăşoară neprevăzut şi îşi propune 
obiective pe care nu le poate atinge. Dar e greu să înțelegem modul în care 
starea de incertitudine s-ar împăca mai bine cu condiţiile vieţii mentale 
decît cu exigenţele vieţii fizice. Oricît i-ar plăcea omului să acţioneze, să 
se miște, să facă efort, îi mai este necesar să simtă că eforturile sale nu sînt 
inutile şi că, mergînd, avansează. Progresul nu apare atunci cînd mergem 
fără ţel, sau cînd țelul se află la infinit, ceea ce este totuna. În acest ultim 
caz, oricît am merge, distanța pînă la obiectiv rămîne constantă, şi e ca și 
cum ne-am agita inutil pe loc. Privirile aruncate înapoi și mîndria posibilă 
pentru spaţiul deja parcurs vor naște doar o satisfacție iluzorie, de vreme 
ce spaţiul care a mai rămas de parcurs nu s-a micşorat deloc. A urmări un 
scop ipotetic, inaccesibil, înseamnă a fi condamnat la o stare de veșnică 
nemulțumire. Fără îndoială, i se întîmplă omului să spere împotriva 
oricărei raţiuni şi, chiar iraţională, speranţa are frumusețea ei. Ea poate fi 
un Sprijin pentru cîtva timp, dar nu poate supravieţui la nesfîrşit decepțiilor 
repetate ale experienței. Ce oferă viitorul în plus faţă de trecut, dacă nici 
măcar nu te poți apropia de idealul visat ? Astfel, cu cît ai mai mult, cu atât 
vrei mai mult, satisfacţiile cîștigate stimulînd nevoile, în loc să le dimi- 
nueze. Să spunem oare că acţiunea este agreabilă prin ea însăși ? Ar trebui, 
mai întîi, să fim suficient de orbi pentru a nu vedea inutilitatea. Apoi, 
pentru ca plăcerea acţiunii să fie simțită şi să tempereze neliniştea du- 
reroasă pe care o însoţeşte, ar trebui ca această mișcare nesfîrşită să se 
desfăşoare în voie, fără să fie jenată de ceva. Căci dacă este împiedicată, 
nu mai rămine decit îngrijorare și durere, și ar fi un adevărat miracol să nu 

apară vreun obstacol de netrecut. În astfel de condiţii, viața atîrnă de un 
fir, care, în fiecare moment, se poate rupe. 

Pentru ca situaţia să se schimbe ar trebui în primu! rînd ca pasiunile să 
fie limitate; doar aşa ar putea să se armonizeze cu posibilităţile existente și 
să fie, deci, realizabile. Dacă nimic din interiorul individului nu poate fixa 
limitele, atunci este nevoie de o forță exterioară. Trebuie ca o putere 
regulatoare să joace pentru nevoile morale acelaşi rol ca cel al 
organismului pentru nevoile fizice; trebuie deci să fie o putere morală. 
Trezirea conştiinţei este cea care a destrămat starea de echilibru a 
animalului; deci tot ea poate furniza mijloacele de restabilire a echilibrului. 
Constrîngerea materială ar rămîne fără efect; sufletul nu poate fi modificat 
de forţe fizico-chimice. În măsura în care dorinţele nu sînt automat 
conţinute de mecanismele fiziologice, ele nu pot fi stăvilite decît de o 
limită pe care o acceptă ca fiind dreaptă. Oamenii nu ar consimţi să-și 
limiteze dorinţele, dacă s-ar considera îndreptăţiţi să depășească limita, Și 
nici nu ar putea să-și impună singuri o lege, ci ar trebui s-o primească de la 
o autoritate pe care o respectă și o ascultă în mod spontan. Acest rol 
moderator poate fi jucat doar de către societate, fie direct și în ansamblul 
său, fie prin intermediul unuia dintre organele sale; este singura putere 
morală superioară individului şi pe care acesta o acceptă. Doar ea are 
autoritatea necesară pentru a spune ce este drept şi pentru a fixa punctul 
dincolo de care pasiunile trebuie să înceteze. Doar ea poate aprecia ce 
primă trebuie oferită în perspectivă fiecărei categorii sociale, spre binele 
interesului comun. 

În fiecare moment al istoriei a existat, într-adevăr, în conștiința morală 
a societăţilor, un sentiment obscur despre ceea ce valorează fiecare 
serviciu social, despre remuneraţia lui respectivă, despre cota medie de 
bunăstare ce se cuvine lucrătorilor din fiecare profesiune. Diferitele funcţii 
sînt oarecum ierarhizate în opinia generală a societăţii și fiecăreia i se 
atribuie, în funcţie de treapta pe care se află, un anumit coeficient de 
bunăstare. Conform acestor idei există, de exemplu, un mod de a trăi 
privit drept limita superioară pe care și-o poate propune un muncitor în 
decursul existenţei sale, după cum există și o limită inferioară sub care va 
accepta cu greu să trăiască, dacă s-a achitat de toate îndatoririle. Ambele 
limite sînt specifice muncitorului de la sat sau celui de la oraș, jurnalistului 
Și servitorului, comerciantului și funcţionarului etc. Bogatul care trăiește 
în sărăcie este blamat de societate, la fel însă ca bogatul ce caută prea mult 
rafinamentul luxului. Economiștii protestează inutil : sentimentul public 
va fi întotdeauna scandalizat cînd o persoană particulară va irosi fără motiv 

o cantitate prea mare de bogăţie ; se pare, de fapt, că această intoleranţă nu 
slăbeşte decît în perioadele de perturbare morală 1. Există deci o veritabilă 
reglementare care, fără a avea întotdeauna formă juridică, fixează totuși, 
cu o precizie relativă, nivelul maxim de bunăstare la care fiecare clasă a 
societăţii are dreptul să aspire în mod legitim. Scara astfel stabilită nu are 
un caracter constant, ci se modifică după cum venitul colectiv creşte sau 
scade, şi în funcţie de schimbarea ideilor morale ale societăţii. Astfel este 
posibil ca tot ceea ce înseamnă lux într-o perioadă să nu mai însemne 
nimic în alta; este posibil ca bunăstarea, mult timp acordată unei clase 
doar cu titlu excepţional și suplimentar, să devină strict necesară şi 
echitabilă. 

Sub această presiune, fiecare îşi dă seama, în mica sa sferă, de limita 
extremă pînă la care pot ajunge ambițiile sale și nu încearcă să o depă- 
şească. Dacă respectă regula și este docil faţă de autoritatea colectivă, 
adică dacă are o constituţie morală sănătoasă, simte că nu este bine să 
ceară mai mult. Pasiunile capătă astfel un scop şi o limită. Această 
determinare nu este însă nici rigidă, nici absolută. Idealul economic 
desemnat fiecărei categorii de cetăţeni este el însuşi cuprins între nişte 
limite, în interiorul cărora dorințele pot să se miște în libertate. Limitarea 
relau vă și moderarea ce rezultă din ea îi ajută pe oameni să fie mulţumiţi 
de soarta lor, stimulîndu-i cu măsură să o facă ceva mai bună. De aici se 
naşte sentimentul de bucurie calmă şi activă, plăcerea de a fi și de a trăi 
care. pentru societate ca și pentru indivizi, caracterizează sănătatea 
publică. Fiecare este în general în armonie cu propria soartă și se mul- 
țumeşte să dorească doar ceea ce este legitim să ceară, ca preț firesc al 
muncii depuse. Omul nu este astfel supus la imobilitate, ci poate căuta 
să-și înfrumuseţeze existenţa. Eșecul tentativelor sale nu-l lasă însă 
disperat. Iubind ceea ce are și dedicîndu-se doar parţial pentru ceea ce nu 
are, noutăţile la care i se întîmplă să viseze pot să-i lipsească, fără ca totul 
să se prăbușească pentru el. Îi rămîne esenţialul. Echilibrul fericirii sale 
este stabil, pentru că este clar determinat și nu poate fi zdruncinat de cîteva 
decepţii. 

Totul ar fi inutil însă dacă oamenii ar accepta ierarhia funcţiilor, fără 
să accepte și modul de stabilire a funcţiilor. Muncitorul nu se mulțumește 
cu situaţia sa socială, decît dacă este convins că acea situaţie i se cuvine de 
drept şi de fapt; dacă s-ar considera îndreptăţit să aibă o altă existenţă, nu 


* O astfel de reprobare este azi în întregime morală și nu pare să fie susceptibilă de o 
sancţiune juridică. Nu credem că o restabilire oarecare a legilor de reducere a 
cheltuielilor este de dorit sau este, pur și simplu, posibilă. 

s-ar mai mulţumi cu ceea ce are. Nu este deci suficient ca nivelul mediu al 
nevoilor să fie stabilit, pentru fiecare condiţie în parte, de opinia publică, 
ci trebuie ca o altă reglementare, mai precisă, să fixeze maniera în care 
diferitele condiţii sînt accesibile indivizilor. În orice societate există o 
astfel de reglementare, care variază în funcție de timp şi loc. Pe vremuri, 
nașterea era principiul aproape exclusiv al clasificării sociale; astăzi, 
singurul avantaj nativ este cel ce rezultă din avere şi merite. Sub aceste 
forme diverse, reglementarea are peste tot acelaşi obiect, fiind posibilă 
doar dacă este impusă indivizilor de către o autoritate superioară, adică de 
autoritatea colectivă. Aceasta deoarece ea nu poate să se realizeze fără a 
cere oamenilor sacrificii şi concesii, în numele interesului public. 

Unii au considerat că o astfel de presiune morală va înceta în ziua în 
care situaţia economică nu se va mai transmite ereditar. Dacă moştenirea 
ar fi abolită, fiecare ar intra în viaţă cu aceleaşi resurse, iar dacă lupta între 
competitori se va angaja în condiţii de perfectă egalitate, atunci nimeni nu 
va considera nedrepte rezultatele. Toată lumea va simţi în mod spontan că 
lucrurile sînt așa cum trebuie să fie. 

Cu cît vom fi mai aproape de această egalitate ideală, cu atît constrîn- 
gerea socială va fi mai puţin necesară. Dar este o problemă de gradaţie, 
căci întotdeauna va supravieţui o formă de ereditate : aceea a darurilor 
naturale. Inteligența, gustul, valoarea științifică, artistică, literară, indus- 
trială, curajul, îndeminarea sînt torţe pe care fiecare dintre noi le primeşte 
la naştere, așa cum proprietarul îşi primea la naștere capitalul, iar nobilul 
— funcţia și titlul. Va fi nevoie de o disciplină morală superioară pentru ca 
defavorizaţii din naştere să-şi accepte situaţia mai puţin fericită. Se va 
merge oare pînă la a se cere ca partajarea să fie egală pentru toţi şi ca nici 
un avantaj să nu fie acordat celor mai dotați şi mai merituoşi ? Dar atunci 
disciplina morală ar trebui să fie încă și mai strictă, pentru a-i face pe 
aceștia din urmă să accepte o situaţie egală cu cea a mediocrilor și 
neputincioșilor ! 

Ambele forme de disciplină trebuie să fie acceptate de către oameni, 
pentru a avea efect. Cînd se menţin prin forţă, pacea și armonia sînt doar 
aparente, îngrijorarea și mulțumirea rămîn latente, dorinţele cu greu 
stăpînite nu întîrzie să se dezlănţuie. Așa s-a întîmplat la Roma și în 
Grecia, cînd au fost desfiinţate creditele pe care se baza vechea oganizare 
de patriciat și plebe, iar în societăţile moderne, cînd prejudecățile aristo- 
cratice au început să piardă teren. Aceste stări de zdruncinare apar însă în 
mod excepțional, doar atunci cînd societatea traversează o criză. În ge- 
neral, ordinea colectivă este recunoscută ca echitabilă de marea majoritate 

a indivizilor. Cînd spunem că este necesară o autoritate superioară pentru 
realizarea ei, nu înțelegem că violenţa este singura formă posibilă. O astfel 
de reglementare fiind destinată să înglobeze pasiunile individuale, trebuie 
să emane dintr-o putere care să domine individul; dar mai trebuie ca 
această autoritate să fie ascultată din respect și nu din frică. 

Nu este adevărat că activitatea umană poate fi scutită de orice fel de 
frînă. Nu există nimic în lume care să se bucure de un asemenea privilegiu, 
căci fiinţa, ca parte integrantă a Universului, este relativă la restul 
universului; natura sa și modul său de manifestare nu depind doar de fiinţa 
însăși, ci şi de celelalte ființe. În această privinţă, între piatră și fiinţa 
dotată cu gîndire există doar diferenţe de formă și intensitate. Caracteristic 
pentru un om este faptul că frina ce i se impune nu este fizică, ci morală, 
adică socială. Legea sa nu provine dintr-un mediu material impus cu 
brutalitate, ci de la o conştiinţă superioară, căreia îi recunoaște ascen- 
dentul. Deşi în cea mai mare şi mai frumoasă parte a vieţii, omul ignoră 
problemele de sănătate, necunoscînd jugul acestora, el îl suportă însă pe 
cel al societăţii. 

Doar atunci cînd societatea este tulburată, fie printr-o criză dureroasă, 
fie prin transformări fericite, dar prea bruşie, acţiunea exercitată de 
societate încetează temporar, de aici provenind ascensiunile bruște ale 
curbei sinuciderilor, pe care le-am semnalat mai sus. 

În cazul dezastrelor economice, se produce un soi de declasare ce 
aruncă brusc anumiţi oameni într-o situaţie inferioară celei pe care o 
avuseseră înainte. Ei sînt nevoiţi să-și reducă exigenţele, să-și restrîngă 
nevoile, să renunţe mai mult. Pierd dintr-o dată avantajele sociale, iar 
educaţia lor morală trebuie refăcută. Societatea nu-i poate adapta noii vieţi 
într-o clipă, nu-i poate obişnui instantaneu cu surplusul de tensiune la care 
sînt supuşi. Chiar perspectiva decăderii le este insuportabilă; suferinţele îi 
detașează de noua existenţă, chiar înainte de a încerca să se acomodeze. 

Lucrurile se petrec asemănător și cînd criza provine dintr-o creștere 
bruscă a puterii și averii. Cînd condiţiile de viaţă se schimbă, se schimbă 
și scara de valori după care se reglează nevoile societăţii, căci ea depinde 
de resursele sociale și fixează partea ce trebuie să revină fiecărei categorii 
sociale. Gradaţia este răsturnată înainte ca o nouă gradaţie să fie alcătuită, 
căci conştiinţa publică are nevoie de timp pentru a clasifica din nou 
oamenii și lucrurile. Atît timp cît forțele sociale eliberate nu-şi regăsesc 
echilibrul, valoarea lor respectivă rămîne imprecisă şi, în consecinţă, 
lipsește orice reglementare. Oamenii nu mai știu ce este posibil şi ce nu, 
ce este drept și ce nu, care sînt speranţele şi revendicările legitime, care 

sînt cele ce depăşesc măsura. Oricît de puţin profundă ar fi zdruncinarea, 
ea afectează direct principiile ce guvernează modul de repartizare a 
indivizilor după diferitele meserii. Raporturile între părţile societăţii fiind 
modificate, nici ideile care exprimă aceste raporturi nu pot rămîne 
neschimbate. O clasă favorizată în mod deosebit de criză nu mai este 
dispusă să rămînă resemnată, iar spectacolul bogăției şi risipei sale naște 
în restul societăţii pofte nemăsurate. Dorinţele scăpate din frîu nu mai știu 
unde să se oprească și, de altfel, se găsesc într-o stare de exaltare naturală, 
prin simplul fapt că vitalitatea generală este mai intensă. Prada mai bogată 
le stimulează, le face mai exigente, mai nerăbdătoare în respectarea 
regulilor, exact în momentul cînd regulile tradiționale își pierd autoritatea. 
Starea de dereglare sau de anomie este întărită de faptul că pasiunile sînt 
mai puţin disciplinate exact în momentul cînd ar avea nevoie de mai multă 
disciplină. 

De altfel, pasiunile nu pot fi satisfăcute din cauza exigenţei crescînde; 
oricare ar fi rezultatele, ambițiile surescitate vizează țeluri tot mai înalte, 
căci nu mai există limite. Cum cursa spre un țel de neatins nu poate oferi 
decît plăcerea cursei însăși, dacă aceasta ar înceta, omul ar rămîne cu mii- 
nile goale. În realitate însă, lupta devine mai violentă şi mai dureroasă, 
pentru că este lipsită de reguli, iar concurența devine tot mai aprigă. Toate 
clasele sînt implicate, căci de fapt nu mai există o clasificare clară a 
societăţii. Efortul este cu atît mai mare, cu cît este mai puţin productiv. 
Cum să nu scadă atunci dorinţa de a trăi ? 

Această explicaţie este confirmată de imunitatea singulară a țărilor 
sărace. Sărăcia este o protecţie împotriva sinuciderii, pentru că este, prin 
ea însăşi, o frînă. Orice am face, dorinţele noastre trebuie să se adapteze 
posibilităţilor; ceea ce avem serveşte drept punct de plecare pentru ceea ce 
am dori să avem. Cu cât sîntem mai săraci, cu atât sîntem tentaţi să lărgim 
fără măsură cercul nevoilor. Neputinţa ne obligă la moderație, iar cînd 
mediocritatea este generală, nimic nu mai constituie o ispită. Bogăția, din 
contră, prin puterea pe care o conferă, ne creează iluzia că depindem doar 
de noi înșine, că greutăţile pot fi oricînd învinse. Cu cît ne simțim mai 
liberi, cu atît suportăm mai greu orice constrîngere. Nu este deci întîm- 
Plător că numeroase religii propovăduiesc binefacerile și valoarea morală 
a sărăciei. Ea este cea mai bună școală la care omul învaţă să se stăpi- 
nească. Obligîndu-ne la o disciplină permanentă, sărăcia ne pregătește să 
acceptăm disciplina colectivă, în timp ce bogăţia riscă întotdeauna să 
trezească spiritul de revoltă, care este originea principală a imoralităţii. 
Nu este totuși un motiv pentru a împiedica omenirea să-şi îmbunătăţească 


206 Emile Durkheirn 


starea materială. Dar nu trebuie să ignorăm pericolul moral pe care îl 
antrenează orice sporire a belşugului. 


III 


Dacă anomia s-ar produce, ca în cazurile precedente, doar prin accese 
intermitente şi sub formă de crize intense, ea ar determina, într-adevăr, 
din timp în timp, variaţii ale ratei sociale a sinuciderilor, dar nu ar fi un 
factor regulat şi constant. Există însă o sferă a vieţii sociale în care anomia 
se află azi în stare cronică : lumea comerţului și a industriei. 

De aproape un secol, progresul economic a constat în primul rînd în 
dispariţia oricărei reglementări a relaţiilor industriale. Înainte exista un 
întreg sistem de puteri morale menite să le disciplineze. A existat mai întîi 
religia, a cărei influenţă acţiona asupra stăpînilor și slujbașilor, asupra 
bogaţilor şi săracilor deopotrivă. Ea îi consola pe cei din urmă și îi învăţa 
să se bucure de soarta lor, spunîndu-le că ordinea socială este providen- 
țială, că drepturile fiecărei clase au fost stabilite de însuși Dumnezeu, 
făcîndu-i să spere într-o lume viitoare, în care inegalităţile acestei lumi 
vor fi compensate. Religia îi modera pe bogaţi, amintindu-le că interesele 
pământești nu sînt totul pentru om, că ele trebuie să fie subordonate unor 
scopuri mai înalte și că nu merită a fi urmărite fără regulă sau măsură. 
Puterea pămiîntească, prin supremaţia exercitată asupra funcțiilor econo- 
mice, era o sursă de progres. În sfârșit, chiar în lumea afacerilor, corpurile 
de meserii, prin reglementarea salariilor, a preţurilor și a producției însăşi, 
fixau indirect nivelul mediu al veniturilor, în funcţie de care se stabilesc şi 
nevoile. Descriind această organizare, nu intenţionăm să o propunem ca 
un model. Este clar că nu ar corespunde societăţilor actuale, fără să sufere 
transformări profunde. Dar constatăm că organizarea exista, avea efecte 
utile și că astăzi nimic nu o înlocuiește. 

Religia a pierdut cea mai mare parte a puterii sale. Puterea gu- 
vernamentală, în loc să fie un regulator al vieţii economice, a devenit 
instrumentul şi servitorul acesteia. Curentele cele mai contradictorii, 
economiștii ortodocşi și socialiștii extremiști, își unesc forţele pentru a 
reduce puterea guvernamentală la rolul de intermediar, mai mult sau mai 
puţin pasiv, între diferitele funcţii sociale. Unii vor doar s-o transforme în 
apărătorul contractelor individuale; alţii, să-i încredinţeze sarcina conta- 
bilităţii colective, deci sarcina de a înregistra cererile consumatorilor, de a 
le transmite producătorilor, de a inventaria venitul total și de a-l repartiza 
apoi conform unei formule gata stabilite. Dar și unii şi alţii îi neagă orice 

Calitate de a supraveghea restul organelor sociale şi de a le face să 
conveargă spre un ţel dominant. Şi de o parte şi de cealaltă se declară că 
naţiunile trebuie să aibă drept unic şi principal obiectiv dezvoltarea 
industrială; este vorba de ceea ce implică dogma materialismului econo- 
mic, bază reală a ambelor sisteme, chiar dacă acestea par opuse. Cum 
teoriile de mai sus exprimă de fapt starea de opinie, industria, în loc să fie 
privită în continuare ca mijlocul de a atinge un ţel superior, a devenit ea 
însăşi un scop suprem al indivizilor şi al societăţii. Dar astfel, pasiunile 
puse în joc au fost dintr-o dată scutite de orice autoritate care să le limiteze. 
Apoteoza bunăstării, sanctificînd, ca să spunem aşa, dorinţele, le-a aşezat 
deasupra oricărei legi omeneşti, transformînd într-un soi de sacrilegiu 
orice acţiune de stăvilire. Este şi motivul pentru care nici măcar regle- 
mentarea pur utilitară exercitată de lumea industrială, prin intermediul 
corporațiilor, n-a reușit să se menţină. Dezlănţuirea dorințelor a fost 
agravată, în sfîrșit, de dezvoltarea industriei şi de extinderea aproape 
nelimitată a pieţei. Cît timp producătorul a fost nevoit să-și desfacă 
mărfurile doar în imediata vecinătate, modicitatea cîștigului posibil nu 
putea să suscite prea multe ambiţii. Dar acum, cînd poate considera drept 
client aproape lumea întreagă, cum ar mai putea fi stăvilite pasiunile, în 
faţa acestor perspective nelimitate ? 

lată de unde provine efervescenţa ce domneşte în această parte a 
societăţii, şi care s-a extins și în rest : din faptul că starea de criză şi de 
anomie este aici constantă şi oarecum firească. De la cea mai înaltă şi pînă 
la cea mai joasă treaptă, dorinţele exacerbate sînt declanșate, fără a avea 
însă obiect precis. Şi nimic nu le poate calma, de vreme ce scopul lor este 
atît de îndepărtat încît nu-l vor atinge niciodată. Realul îşi pierde orice 
valoare în faţa a ceea ce. întrevăd imaginaţiile înfierbîntate. Oamenilor le 
este sete de lucruri noi, de plăceri necunoscute încă, de senzaţii fără nume, 
dar care își pierd savoarea imediat ce sînt trăite. Din acest moment, orice 
schimbare de situaţie care survine este fatală. Febra încetează şi ne dăm 
seama cît de steril a fost efortul depus și că senzațiile noi, acumulate, nu 
au reușit totuși să creeze un capital solid de fericire care să ne protejeze 
mereu. Înțeleptul, care ştie să se bucure de rezultatele cîștigate fără să 
încerce la nesfîrşit nevoia de a le înlocui cu altele noi, găsește un sprijin în 
momentele de cumpănă. Dar omul care a așteptat totul de la viitor, care a 
trăit doar cu privirea aţintită spre viitor, nu are nimic în trecut care să-l 
ajute să depășească necazurile prezentului; pentru el, trecutul a fost doar o 
serie de etape traversate în grabă. Putea să se mintă singur, sperînd 
întotdeauna că va întâlni în viitor fericirea încă negăsită. Apoi, drumul său 

este oprit; nu se mai poate sprijini pe nimic, nici din trecut, nici din viitor. 
Oboseala este suficientă pentru a produce decepţia, căci e greu să ocoleșşti 
sentimentul continuu al unei goane inutile şi fără sfîrşit. 

Putem chiar să ne întrebăm dacă numărul mare de sinucideri din 
timpul crizelor economice de astăzi nu provine dintr-o asemenea stare 
morală. În societăţile în care este supus la o disciplină sănătoasă, omul se 
supune mai ușor loviturilor soartei. Obişnuit să se stăpînească și să [ie con- 
strîns, acceptă mai uşor efortul de a-și impune o constrîngere suplimen- 
tară. Dar cînd orice limitare îi este odioasă, cum să nu pară insuportabilă 
încă o delimitare, și mai strictă ? Nerăbdarea febrilă în care trăim nu se 
împacă deloc cu resemnarea. Cît de dureros este să fii împins înapoi, cînd 
singurul ţel este să depășeşti mereu punctul în care ai ajuns ! Lipsa de 
organizare ce caracterizează starea noastră economică deschide calea 
tuturor aventurilor. Imaginaţiile sînt avide de noutate şi, cum nimic nu le 
constrînge, tatonează la întîmplare. Eșecurile se împletesc, desigur, iar 
crizele se multiplică exact în momentul în care devin și mai nocive. 


Tabelul XXIV 


Numărul de sinucideri la un milion de subiecţi de fiecare profesie 


e mr Cea asa 23 
Franţa (1878-87) ** 


Elveţia (1876) a 8 
Italia (1866-76) ; ; A 618 *** 


Prusia (1883-90) . 832 
Bavaria (1884-91) 454 
Belgia (1886-90) 100 
Württemberg (1873-78) 

Saxonia (1878) 


Aceste dispoziții sînt însă atît de inveterate, încît societatea s-a 
obişnuit să le privească drept normale. Se spune mereu că omul este, prin 
natura sa, un veșnic nemulțumit, că aleargă fără odihnă și fără încetare 


* Cînd statistica distinge mai multe feluri de cariere liberale, indicăm drept punct de 
reper statistica în care rata sinuciderilor este cea mai mare. 

** Din 1826 pînă în 1880, funcţiile economice par mai puţin afectate de sinucidere 
(vezi Compte-rendu din 1880) ; dar statistica profesiunilor era oare exactă ? 

*** Această cifră este atinsă doar de oamenii de litere. 

spre un ţel nedefinit. Pasiunea pentru infinit este prezentată ca un semn de 
distincţie morală, cînd de fapt nu se poate produce decit la conștiințele 
dereglate. Doctrina progresului realizat oricum și cît mai rapid posibil a 
devenit un articol de lege. Paralel cu aceste teorii care propovăduiesc 
binefacerile instabilității, există şi altele care, generalizind împrejurarea 
din care derivă, declară că viaţa este uriîtă, o acuză de a fi mai bogată în 
dureri decit în plăceri, de a seduce omul prin atracţii înșelătoare. Cum 
haosul atinge apogeul în lumea economică, tot în această sferă creează şi 
cele mai multe victime. 

Funcţiile industriale și comerciale furnizează o mare parte din sinuci- 
deri (Tabelul XXIV). Ele se ridică pînă la nivelul funcţiilor liberale, iar 
uneori Chiar le depășesc; sînt mult mai afectate de sinucidere decit agricul- 
tura. În industria agricolă vechile puteri regulatoare au încă o mare 
influență, iar febra afacerilor a pătruns cel mai puțin. Diferenţele ar fi 
probabil și mai mari dacă în industrie s-ar putea deosebi sinuciderile 
patronilor de cele ale muncitorilor, căci primii par a fi cel mai tare afectaţi 
de starea de anomie. Rata enormă a populaţiei rentiere (720 la milion) 
arată clar că bogaţii suferă cel mai mult de pe urma sinuciderii. Efectele 
anomiei sînt atenuate atunci cînd există o formă oarecare de subordonare. 
Clasele inferioare au un orizont limitat și de aceea dorințele lor sînt mai 
clar definite. Însă cei care se află deja pe cea mai înaltă treaptă sînt aproape 
obligaţi să se avînte în vidul de deasupra lor, dacă nu există vreo forță care 
să-i rețină. Anomia este deci, în societăţile noastre modeme, un factor 
regulat şi specific al sinuciderii, este una din cauzele cifrei anuale. 

Ne aflăm deci în prezenţa unui nou tip de sinucidere, diferit de 
celelalte, căci depinde nu de modul în care indivizii sînt atașați de 
societate, ci de felul în care societatea reglementează viaţa lor. Sinuciderea 
egoistă provine din faptul că omul nu mai găsește motive pentru a trăi; 
sinuciderea altruistă, din faptul că aceste motive par rupte de viaţa însăși. 
Al treilea tip de sinucidere, pe care l-am analizat acum, apare din suferința 
oamenilor, datorată dereglării activităţii lor. Vom numi acest ultim tip 
sinucidere anomică, în conformitate cu originea ei. 

Există, firește, o legătură de rudenie între sinuciderea anomică şi cea 
egoistă. Ambele apar atunci cînd societatea nu este suficient de prezentă în 
viața oamenilor. Dar sfera din care societatea lipseşte diferă. În cazul 
sinuciderii egoiste, influenţa societății lipseşte din cadrul activităţii 
colective, ce rămîne fără obiect și fără semnificație. La sinuciderea 
anomică, influența societății nu se mai face simțită în cadrul pasiunilor 
exclusiv individuale, pe care le lasă fără frîna necesară. În ciuda asemănă- 

rilor, cele două tipuri de sinucidere rămîn deci independente. Putem să 
raportăm la societate tot ceea ce este social în noi, şi totuşi să nu ştim să 
punem frîu propriilor dorinţe. Putem trăi în stare de anomie, fără a fi totuși 
egoişti şi invers. De asemenea, diferă şi mediile sociale din care cele două 
tipuri de sinucidere îşi recrutează victimele. Una are drept teren de acțiune 
carierele intelectuale, oamenii care gîndesc, iar cealaltă lumea industriei 
Și comerțului, 
IV 


Anomia economică nu este singura care favorizează sinuciderea. 
Într-adevăr, sinuciderile cauzate de starea de văduvie, despre care am 
vorbit deja, sînt datorate anomiei familiale care se produce prin decesul 
unuia dintre soţi. Supravieţuitorul resimte influența gravei zdruncinări a 
mediului domestic. El este tentat să-și ia viața, căci nu se poate adapta noii 
situaţii. 

Dar este și o altă formă de sinucidere anomică pe care trebuie să o 
analizăm, deoarece este cronică și, în plus, ne va ajuta să studiem natura 
și funcţiile căsătoriei. 

În Annales de démographie internationale (septembrie 1882), Ber- 
tilon a publicat o lucrare remarcabilă despre divorţ, care cuprinde ur- 
mătoarea afirmaţie : în toată Europa, numărul sinuciderilor variază la fel 
ca al divorțurilor şi separaţiilor. Constatăm paralelismul prin compararea 
ţărilor europene din acest dublu punct de vedere (tabelul XXV). Nu numai 
că raportul între valorile medii este evident, dar singura excepție mai 
importantă apare în cazul Țărilor-de-Jos, unde sinuciderile sînt mai rare 
decît divorţurile. Legea se verifică încă mai clar comparînd nu țări diferite, 
ci provincii diferite ale aceleiași țări. În special în Elveţia coincidenţa între 
cele două categorii de fenomene este frapantă (vezi tabelul XXVI). 
Cantoanele protestante au cel mai mare număr de divorțuri, dar și cel mai 
mare număr de sinucideri. Vin apoi cantoanele mixte şi, ultimele, cele 
catolice. În interiorul fiecărei grupe se constată aceleași coincidențe. 
Printre cantoanele catolice, Solothum și Appenzellul Interior se disting 
prin numărul mare de divorțuri, dar și prin cel al sinuciderilor. Fribourg, 
chiar dacă este catolic şi francez, are destul de multe divorțuri, dar și 
sinucideri. Dintre toate cantoanele protestante germane, Schaffhausen are 
cele mai multe divorțuri şi sinucideri. Același paralelism este respectat şi 
de cantoanele mixte, cu o singură excepție : Aargau. 

Un rezultat asemănător se obţine şi prin compararea departamentelor 
franceze. Clasîndu-le mai întîi în opt categorii, în funcţie de numărul 

Tabelul XXV 


Compararea statelor europene din dublul punct de vedere 
al divorțului și sinuciderii 


Divorţuni anuale la 1.000 de Sinuc:den la 1.002.006 de 
căşătonii locuitor 


1. ȚĂRI ÎN CARE DIVORȚURILE ŞI SEPARAŢIILE FIZICE SÎNT RARE 


Norvegia 0,54 (1875-80) 
Rusia 1,6 (1871-77) 
Anglia și Galia 1,3 (1871-79) 
Scoţia 2,1 (1871-81) 
Italia 3,05 (1871-73) 
Finlanda 3,9 (1875-79) 


Media 2,07 


Bavaria 5,0 (1881) 


Belgia 
Țările-de-Jos 
Suedia 


5,1 (1871-80) 
6,0 (1871-80) 
6,4 (1871-80) 


Bade 6, 5 (1874-79) 
Franța 7,5 (1871-79) 
Württemberg 8,4 (1876-78) 
Prusia 


Media 6,4 


Saxonia-Regală 26,9 (1876-80) 
Danemarca 38 (1871-80) 
Elveția 47 (1876-80) 


Media 


sinuciderilor, am constatat apoi că, și din punctul de vedere al divorțurilor 
şi separaţiilor, clasificarea era aceeași. 

Să încercăm să explicăm acest rezultat. 

Amintim şi explicația propusă sumar de Bertillon. După el, numărul 
de sinucideri și cel de divorţuri variază paralel deoarece ambele depind de 
același factor : numărul persoanelor dezechilibrate. Cu cît există mai mulți 

Tabelul XXVI 


Compararea cantoanelor elveţiene din punctul de vedere 


Divorţuri și Dai na 
separații la asa la 
1.000 căsătorii ai 


al divorțurilor și sinucidenlor 


Domn fi T inoata ie 
separați la mili 
1.000 căsătorii a 


L CANTOANE CATOLICE 
Francezi și italieni 


Fribourg 
Media 


Uri Solothurn 
Unterwalden 

de Sus Appenzell Int. 
Unterwalden 

de Jos Zug 
Schwyz Lucerna 


Media Media 
I. CANTOANE PROTESTANTE 
Francezi 


|| Vaud 
Germani 
Schaffhausen 106,0 


Neuchâtel | 560 


Berna 229 


Basel-oraș 
Basel-sat 


Media 
Aargau 


Grisons 


Media 


Appenzell ext. 


Glarus 
Zürich 


Media 
Geneva 
Saint-Gall 
Media 


100,7 
83,1 
80,0 


360 
179 


soți greu de suportat, cu atît sînt mai dese divorțurile. Ori astfel de 
persoane se recrutează din rîndurile celor imorali, celor cu un caracter urît 
şi violent, temperamente ce predispun, în același timp, și la sinucidere. 

Sinucideri la | Media divorțurilor şi 
1.000.000 de locuitori 


Prima grupă ( 5 departamente) 
Adoua — (18 departamente) 51+ 75 


A treia — (15 departamente) 16 + 100 
A patra — (19 departamente) 101 + 150 
A cincea — (10 departamente) 151 + 200 
A șasea ( 9 departamente) 201 +250 
A șaptea ( 4 departamente) 251 + 300 
A opta ( 5 departamente) Peste 301 


Paralelismul ar proveni, aşadar, nu din faptul că există o influență reală a 
căsătoriei asupra sinuciderii, ci pentru că ambele categorii derivă dintr-o 
cauză unică, pe care o exprimă însă în mod diferit. Dar justificarea divor- 
țurilor prin anumite tare psihopatice este arbitrară şi lipsită de temei. Ar 
însemna să se susțină că în Elveţia există de 15 ori mai mulţi dezechilibraţi 
decît în Italia și de 6-7 ori mai mulţi ca în Franţa, căci acestea sînt 
rapoartele respective dintre nivelele de sinucidere ale ţărilor menţionate. 
privinţa sinuciderii, am arătat deja cît de redusă este influenţa con- 
diţiilor pur individuale. 
Cauza paralelismului constatat trebuie căutată în natura intrinsecă a 
divorțului şi nu în predispoziţiile organice ale subiecţilor. În această 


Sinucideri la un milion ale 


CL Raul Oamenilor 
E Văduvilor | Divorţaţilor 
E = ani 


Prusia (1887-1889) 


Prusia (1883-1890) 

Bade (1885-1893) 
Saxonia (1847-1858) 
Saxonia (1876) 
Württemberg (1846-1860) 
Württemberg (1873-1892) 

privinţă, putem stabili o primă observaţie : în toate țările pentru care am 
avut informaţiile necesare, sinuciderile de persoane divorțate sînt incom- 
parabil mai numeroase decît cele ale restului populaţiei. 

Divorţaţii se sinucid de trei pînă la patru ori mai mult decît cei căsă- 
toriţi, chiar dacă sînt mai tineri decît aceştia (40 de ani, în Franţa, în loc de 
46), şi mult mai mult decît văduvii, în ciuda agravării aduse celor din 
urmă de vîrsta înaintată. Cum e posibil ? 

Unul dintre motive este cu siguranţă schimbarea regimului moral și 
material, în urma divorțului. Dar nu e suficient. Şi văduvia marchează o 
tulburare importantă a existenței, avînd uneori consecinţe mai dureroase 
încă, deoarece survine în mod neașteptat. Divorțul este, de cele mai multe 
ori, o eliberare. În cazul divorțaţilor, agravarea nivelului sinuciderilor cu 
un coeficient cuprins între 2, 5 și 4 faţă de văduvi, nu se datorează așadar 
divorţului propriu-zis. 

Ne vom referi în continuarea analizei noastre la o observaţie pre- 
cedentă (v. Cartea a doua, cap. IH), după care tendinţa spre sinucidere a 
văduvilor depinde de tendinţa corespunzătoare a persoanelor căsătorite. 
Dacă acestea din urmă au o imunitate importantă, atunci şi primii sînt 
protejaţi, chiar dacă într-o mai mică măsură; în pius, sexul avantajat mai 
mult în starea de căsătorie, își menţine avantajul și în starea de văduvie. 
Într-un cuvînt, cînd societatea conjugală se dizolvă prin decesul unuia 
dintre soļi, efectele sale în privinţa sinuciderii continuă să acționeze, în 
parte, asupra văduvului. Și atunci, nu putem oare presupune că același 
ienomen se produce cînd căsătoria este destăcută printr-un act juridic, și 
că agravarea constatată la divorțaţi este o consecinţă a căsătoriei ce ia 
sfîrșit ? Cauza ar ţine deci de o anumită constituție matrimonială, ce 
continuă să-i influenţeze pe soţi, chiar și după divorţ. Dacă divorțaţii au o 
înclinaţie mare spre sinucidere, este pentru că o aveau și înainte de divorţ, 
exact din cauza vieții comune, 

Corespondenţa dintre sinucideri și divorțuri ar fi atunci explicabilă. La 
popoarele la care divorțul este frecvent, acea constituție sui generis a 
căsătoriei care îl favorizează trebuie să fie neapărat răspîndită, căci nu este 
specifică familiilor predestinate unei dizolvări legale. Dacă ea atinge la 
astfel de familii nivelul maxim, înseamnă că se regăsește și la majoritatea 
celorlalte familii, dar la un nivel inferior. Aşa cum acolo unde există multe 
sinucideri, există şi multe tentative de sinucidere, iar acolo unde morta- 
litatea este ridicată, și morbiditatea este importantă, tot așa, pentru a exista 
multe divorțuri efective, trebuie să existe și multe familii în pragul 
divorțului. Numărul de divorțuri crește pe măsură ce se dezvoltă şi se 

generalizează acea stare a mediului familial ce predispune la sinucidere; 
de aici provine variaţia sincronă a celor două fenomene. 


Tabelul XXVII 


Influența divorțului asupra imunităţii soților 


Sinucideri la un milion | Coeficientul de 
de subiecți apărare al soţilor 


Celibatari de în rapori cu 


Țări 


Unde nu există | Italia (1884-88) 
divorţ Franţa (1863-68) * 


Bade (1885-93) 
Prusia (1883-90) 
Prusia (1887-89) 


Unde divorţul 
este frecvent 


La 100 de sinucideri, 
indiferent de starea civilă 
Celibatari Soļi 
Unde divorțul 27,5 52,5 
este foarte Saxonia (1879-80) | La 100 de locuitori 
frecvent ** bărbați, indiferent de 
starea civilă 
Celibatari Soți 
42,10 52,47 


În afară de faptul că această ipoteză este conformă cu toate observațiile 
anterioare, ea poate avea şi o dovadă directă. Într-adevăr, dacă este fonda- 
tă, atunci, în țările în care divorțul este frecvent, persoanele căsătorite ar 
trebui să aibă o mai mică imunitate la sinucidere decît acolo unde căsăto- 
riile nu pot fi desfăcute. Exact acest lucru rezultă și din datele statistice, 
cel puţin în ceea ce-i privește pe bărbaţi, așa cum arată şi tabelul XXVII. 


* Ne referim la această perioadă îndepărtată, deoarece atunci divorţul practic nu 
exista. Legea din 1884, care l-a autorizat din nou, nu pare să fi produs pînă azi efecte 
sensibile asupra sinuciderilor soţilor ; coeficientul lor de apărare nu a variat mult între 
1888-92 ; o instituţie nu-și arată efectele într-un timp atât de scurt. 

** Pentru Saxonia avem doar cifrele din tabel, luate de la Oettingen, care sînt 
suficiente pentru analiza noastră. Vom găsi la Legoyt (p. 171) alte documente care 
arată, și ele, că în Saxonia soții au o rată mai ridicată faţă de celibatari. Chiar Legoyt 
însuși a remarcat cu uimire acest lucru. 

kalia, ţară catolică în care divorţul este imposibil, este și ţara în care soţii 
se bucură de cel mai mare coeficient de apărare; el este mai mic în Franţa, 
unde separaţiile fizice au fost întotdeauna mai frecvente, şi continuă să 

screască, pe măsură ce se referă la societăţi în care divorţul este tot mai 
mult practicat 1. 

Nu am putut să ne procurăm cifra divorţurilor din marele ducat de 
Oldenburg. Oricum, ţinînd cont că e o ţară protestantă, putem presupune 
că ele sint frecvente, dar nu în exces, căci minoritatea catolică este suficient 
de importantă. Situaţia trebuie să fie apropiată de cea din Bade sau Prusia. 
Şi în privinţa imunităţii soților, Oldenburg este la nivelul acestor două sta- 
te; 100.000 de celibatari de peste 15 ani dau anual 52 de sinucideri, 100.000 
de soţi dau 66, deci un cocficient de apărare de 0, 79, foarte diferit de cel 
din tările catolice, unde divorțul este foarte rar sau complet necunoscut. 

În Franţa putem face observaţii chiar mai precise, care le confirmă pe 
cele de mai sus. Divorţuarile sînt mult mai frecvente în Sena decît în restul 
țării, În 1885, numărul divorțurilor pronunţate era în Sena de 23,99 la 
10.000 de familii cînd, în restul Franţei, media era doar de 5,65. Este 
suficient să ne referim la tabelul XXII pentru a constata că în Sena 
coeficientul de apărare al soților este net inferior celui din provincie, el 
atingînd doar o singură dată valoarea 3, pentru perioada 20 + 25 de ani; 
exactitatea cifrei este chiar îndoielnică, fiind calculată pentru un număr 
mic de cazuri, căci există doar o sinucidere pe an în cazul soților de această 
vîrstă. După 30 de ani, coeficientul nu depâșeşte 2 şi este chiar subunitar 
între 60 şi 70 de ani. Valoarea medic este de 1,73. În provincie însă, 
coeficientul este adesea mai mare decit 3, iar media se situează în jurul 
cifrei 2, 88, deci de 1,66 ori mai mare decît în Sena. 

lată o nouă dovadă că numărul mare de sinucideri în țările în care 
divorţul este frecvent nu ține de vreo dispoziţie organică, adică de numărul 
subiecţilor dezechilibraţi. Dacă aceasta ar fi fost adevărata cauză, ar fi 
trebuit să acționeze asupra celibatarilor în aceeași măsură ca asupra 
persoanelor căsătorite. Aşa cum am presupus, originea fenomenului se 
află într-o anumită particularitate, fie a căsătoriei, fie a familiei. Rămîne 
să alegem între cele două ipoteze. Spiritul familial sau legătura conjugală 
să fie oare cauza ? i 


1 Am comparat doar aceste tări, deoarece în celelalte state datele statisUce se referă 
simultan și la sinuciderile soților și la cele ale soțiilor. Vom vedea mai tîrziu de ce este 
nevoie să existe o diferenţiere. 

Nu trebuie însă să se concluzioneze din acest tabel că în Prusia, Bade și Saxonia, 
soții se sinucid mai mult deci: celibatarii. Coeficienții au fost stabiliţi fără să se țină 
cont de vîrstă și de influenţa ei asupra sinuciderii. 

Un fapt ce contrazice prima ipoteză este că, la popoarele la care 
divorţul este mai frecvent, natalitatea este foarte ridicată, deci este mare și 
densitatea grupului familial. lar noi ştim că acolo unde familia este 
numeroasă, spiritul de familie este, în general puternic. Se pare, așadar, 
că originea fenomenului se află în natura intrinsecă a căsătoriei. 

Într-adevăr, dacă ar fi constat în modul de constituire a familiei, Şi so- 
tiile ar fi trebuit să fie mai puţin protejate de sinucidere în țările cu divorţuri 
dese, căci sînt la fel de afectate ca şi soţii de starea relaţiilor familiale. Ori 
se constată exact fenomenul invers. Coeficientul de apărare al soțiilor 
crește pe măsură ce coeficientul soţilor scade, deci pe măsură ce divorțu- 
rile sînt mai frecvente, şi invers. Cu cît se rupe mai des și mai puternic 
legătura conjugală, cu atît femeia este mai favorizată în raport cu soțul 
(vezi tabelul XXVIII). 


Tabelul XXVIII 


Influenţa divorțurilor asupra imunităţi soțiilor * 


Sinucider: la un | Coeficientul de 
milion apărare 


De cîte ori este] De cîte ori 
d mai mare Jeste mai mare 


al coeficientul | coeficientul 

eri Sotiilor | sonn |S0tlor fată de | soțiilor decât 

iezi i pHo | cel al soțiilor | cel al soților 
1,64 


e 
Italia 22 0,95 
62,5| 0,96 
85 1,09 
100 1,29 
90 1,33 


La 100 de 
sinucideri, 
indiferent de 
starea civilă 
Celibatare| Soții 
35,3 | 42,6 
a 100 de femei, 
indiferent de 
starea civilă 
Celibatare| Soții 
37,97 | 49,74 


” Perioadele sînt aceleași ca în tabelul XXVII. 

Inversiunea între cele două serii de coeficienţi este remarcabilă. În 
ţările în care nu există divorț, soţia este mai puţin apărată decît soțul; dar 
inferioritatea este mai accentuată în Italia decit în Franța, unde legătura 
matrimonială a fost întotdeauna mai fragilă. Imediat de divorțul devine 
posibil (Bade), soţul este mai defavorizat decît soția și avantajul acesteia 
crește regulat, pe măsură ce divorțurile devin mai dese. 

Ducatul Oldenburg se comportă din nou, din acest punct de vedere, la 
fel ca și celelalte regiuni germane, unde divorțul are o frecvenţă medie. 
Un milion de celibatare dau 203 sinucideri, un milion de femei măritate 
dau 156; rezultă un coeficient de apărare de 1,3, net superior celui al 
soților, de numai 0, 79. Primul este de 1,64 ori mai mare decit al doilea, 
aproape ca și în Prusia. 

Uimitoare este, prin rezultatele sale, comparaţia dintre Sena și restul 
Franţei. În provincie, unde divorţurile sînt rare, coeficientul mediu al 
femeilor căsătorite este de numai 1,49, aproape jumătate din cel al soţilor : 
2, 88. În Sena, raportul este invers. Imunitatea soţilor este de 1, 56 și chiar 
1,44, dacă isnorăm cifrele îndoielnice ale perioadei 20 + 25 de ani. 
Îmunitatea soțiilor însă este de 1,79, situaţia femeii în raport cu bărbatul 
fiind de aproape două ori mai bună aici decît în provincie. 

Aceeaşi concluzie reiese şi din compararea provinciilor prusace : 


Provincii în care există, la 100.000 de persoane căsătorite : 


Între 810 și 405 Înue 371 şi 324 
divoraţi j 


Berlin Pomerania Poznan 
Brandeburg Silezia Hesse 
Prusia Orientală Prusia Occidentală | 1 Hanovra 
Saxonia Schleswig Renania 
Westfalia 


Toţi coeficienţii primei grupe sînt mai mari decît cei din grupa a doua, 
jar ultima grupă are cele mai mici cifre. Singura anomalie apare pentru pro- 
vincia Hesse unde, din motive necunoscute, femeile căsătorite se bucură 
de o imunitate însemnată, chiar dacă numărul divorţurilor este scăzut 1. 


i Am fost nevoiţi să clasăm provinciile după numărul de divorțaţi înregistraţi prin 
recensămînt, neavînd numărul anual de divorțuri. 

Să supunem legea enunțată unei ultime verificări, în ciuda concor- 
danței constante a dovezilor anterioare. În loc să comparăm imunitatea 
soţilor cu cea a soțiilor, să vedem maniera în care căsătoria modifică 
situaţia referitoare la sinucidere a celor două sexe, în diferite ţări (vezi 
tabelul XXIX). Din tabel se observă că în țările fără divorțuri, femeia de- 
ţine o parte proporțională mai mare în sinuciderile de persoane căsătorite 
decît în cele de celibatari. Aceasta înseamnă că soţul este mai favorizat de 
căsătorie decît soția, a cărei situaţie dezavantajoasă este mai accentuată în 
Italia decît în Franţa. Excedentul mediu al părţii proporționale a femeilor 
căsătorite asupra părţii celibatarelor este, într-adevăr, de două ori mai 
mare în Italia, decît în Franţa. În ţările cu divorțuri frecvente, se produce 
fenomenul invers. Căsătoria favorizează femeia și nu bărbatul, avantajul 
ei fiind mai accentuat în Prusia decît în Bade, şi în Saxonia decit în Prusia. 
Valoarea maximă este atinsă în ţările în care și divorţurile ating cifra 
maximă. 

Tabelul XXIX 


Partea proporțională a fiecărui sex în sinuciderile fiecărei categorii de stare 
civilă, în diferite țări europene 


La 100 de sinucideri |  Excedentul 
de persoane mediu, pe ţări, 
căsătorite există al părții 


La 100 de sinucideri 
de celibatari, există 


1871 

1872 

1873 

1884-88 
1863-66 
1867-71 
1888-91 
1869-73 
1885-93 
1873-75 
1887-89 
1886-70 
1879-90 

Putem deci enunţa legea următoare : Căsătoria favorizează femeia în 
privinţa sinuciderii cu atît mai mult cu cît divorțul este mai mult practicat, 
şi invers. 

Rezultă două consecinţe. 

Prima este că doar soţii contribuie la creşterea ratei sinuciderilor 
observată în societăţile cu divorţuri frecvente. Dacă divorţul nu se poate 
dezvolta fără ca situaţia morală a femeii să se amelioreze, înseamnă că el 
nu poate [i legat de o stare negativă a familiei, de natură să agraveze 
înclinația spre sinucidere, căci atunci agravarea ar trebui să afecteze și 
soțiile, ca şi soţii. O diluare a spiritului de familie nu poate avea efecte atit 
de diferite asupra celor două sexe. În consecință, cauza fenomenului 
studiat stă în starea căsătoriei şi nu în situaţia familiei; este foarte posibil să 
existe o influenţă diferită a acesteia asupra celor două sexe. Dacă soţul și 
soţia au acelaşi obiectiv ca părinţi, interesele lor ca soți pot fi diferite şi 
chiar contrare. Este deci posibil ca, în anumite societăți, instituţia matri- 
monială să favorizeze pe unul din soţi, în detrimentul celuilalt. Faptele de 
mai sus arată că acesta este şi cazul divorțului. 

În al doilea rînd, sîntem obligaţi să respinger ipoteza că acea stare 
negativă a căsătoriei ce favorizează divorțul şi sinuciderea constă doar în 
centurile conjugale. O asemenea cauză nu ar putea spori imunitatea soției 
faţă de cea a soţului. Ipoteza este cu atît mai îndoielnică și neverosimilă, 
cu cît în majoritatea cazurilor divorțul este cerut de soție împotriva soțului 
(în Franţa, 60% din divorțuri şi 83% din separaţii sînt iniţiate de soţie 1). 
Majoritatea tulburărilor casnice sînt deci imputabile bărbaţilor. Dar atunci 
ar fi de neînțeles că, acolo unde există multe divorţuri, soţul se sinucide 
mai des deoarece își face soţia să sufere, iar aceasta se sinucide mai rar, 
chiar dacă soţul o rănește. Nu este, de altfel, dovedit că numărul neînţe- 
Jegerilor conjugale ar varia precum cel al divorţurilor 2. 

Rămine o singură ipoteză posibilă : aceea că divorțul însuși, prin 
acţiunea sa asupra căsătoriei, împinge la sinucidere. 

Ce este de fapt căsătoria ? O reglementare a raporturilor dintre sexe, 
care se extinde nu numai asupra instinctelor fizice, ci și asupra senti- 
mentelor de orice fel pe care civilizația le-a grefat, puţin cîte puţin, la baza 
dorințelor materiale. Dragostea este, la noi, o acţiune mai degrabă 
mentală, decît organică. Ceea ce bărbatul caută la femeie nu este doar 
satisfacerea dorinţei carnale. Dacă instinctul natural a fost izvorul între- 


! Levasseur, Population française, t. Il, p. 92. După Bertillon, Annales de Dem. 
Inter, 1880, p. 460. În Saxonia, cererile de divorţ inițiate de bărbați sînt aproape la 
fel de numeroase ca și cele ale femeilor. 

2 Berullon, Annales, etc., 1882, p. 275 şi urm. 

gului proces sexual, el s-a împletit progresiv cu sentimente estetice şi 
morale, numeroase şi variate, și nu mai reprezintă astăzi decît elementul 
cel mai neînsemnat al evoluţiei totale și încîlcite pe care a generat-o iniţial. 
În contact cu elementele intelectuale, s-a eliberat el însuși, parțial, de 
corp și s-a intelectualizat. Raţiunile morale îl declanșează la fel ca şi cele 
fizice; nu mai are periodicitatea regulată şi automată a instinctului la 
animale. Poate fi trezit şi de o excitație psihică. Dar pentru că astfel de 
înclinații, transformate, nu mai sînt dependente direct de necesităţile 
organice, le este indispensabilă o reglementare socială, funcție îndeplinită 
de căsătorie. Ea reglementează întreaga viață amoroasă, și cu atît mai mult 
căsătoria monogamică. Obligîndu-l pe bărbat să se atașeze de o singură 
femeie, mereu aceeași, ea orientează nevoia de a iubi spre un obiect 
riguros definit și restrînge astfel variaţia. 

Starea de echilibru moral a soțului derivă din această fixare. Pentru că 
nu poate căuta alte satisfacţii în afara celor permise, decît nerespectîndu-şi 
datoria, el îşi limitează dorinţele. Disciplina salutară la care este supus îl 
obligă să găsească fericirea în propria condiţie și-i oferă mijloacele s-o 
facă. De altfel, dacă pasiunea sa este obligată să nu varieze, și obiectul 
pasiunii sale este obligat să nu lipsească : obligaţia este reciprocă. Dacă 
plăcerea sa este fixată strict, ea este, în același timp, asigurată, iar 
certitudinea contribuie la consolidarea echilibrului mental al soțului. 
Situaţia celibatarului este complet diferită. Avînd dreptul să se atașeze de 
orice, aspiră mereu la altceva și nu cunoaște mulțumirea. Dorul de infinit 
pe care anomia îl generează întotdeauna poate afecta la fel de bine şi 
această parte a conștiinței noastre : el ia adesea o formă sexuală, descrisă 
de altfel Musset 1. Dincolo de plăcerile pe care le-am cunoscut, ne imagi- 
năm și dorim altele; atunci cînd am parcurs aproape tot cercul posibilului, 
dorim imposibilul; ne este sete de ceea ce nu există 2. Cum să nu fie zdrun- 
cinată sensibilitatea noastră în această goană nesfîrşită ? Nici măcar nu e 
nevoie ca experienţele amoroase să fie multiplicate la infinit. Existenţa 
mediocră a celibatarului este suficientă. Noi speranţe apar și eșuează, 
lăsînd în urmă oboseală și decepţie. De altfel, dorința nici nu poate să se 
fixeze, căci nu poate păstra întotdeauna ceea ce dorește: anomia este 
dublă. Omul nu se dăruieşte în mod definitiv, dar nici nu posedă ceva la 
infinit. Incertitudinea viitorului și, în plus, propria sa nehotărire, îl 
condamnă la o mobilitate perpetuă. Rezultă de aici o stare de tulburare, de 
agitaţie şi nemulţumire ce sporește șansele de sinucidere. 


! Vezi Rolla și portretul lui Don Juan din Namouna. 
2 Vezi monologul lui Faust din piesa lui Goethe. 

Divorțul presupune o slăbire a reglementării matrimoniale. Acolo 
unde divorţul este posibil, acolo mai ales unde legea și morala îl acceptă 
sau îl favorizează, căsătoria este o formă slăbită a ei însăși și nu-și mai 
realizează influenţa benefică. Limita pe care o impunea dorințelor este 
zdruncinată;, pasiunea se supune tot mai puțin constrîngerilor. Calmul și 
pacea morală ce dădeau forță bărbatului căsătorit slăbesc, lăsînd loc, 
într-o anumită măsură, unei stări de îngrijorare ce îl împiedică să se 
stabilizeze. Nu putem fi reținuți de o legătură ce amenință să se rupă 
dintr-un moment în altul. Din toate aceste motive, în ţările în care divorțul 
este larg practicat, este inevitabil ca imunitatea soțului să fie slabă. El se 
apropie, din acest punct de vedere, de situaţia celibatarului și-și pierde, 
parţial, avantajele. În consecință, numărul total al sinuciderilor crește 1. 

Divorțul nu acţionează însă la fel asupra femeii căsătorite. Nevoile 
sale sexuale au un caracter mai puţin mental, deoarece în general viaţa 
mentală a femeii este mai slab dezvoltată. Ele sînt în raport direct cu 
exigenţele organismului, pe care le respectă şi în care își găsesc propria 
limită. Fiind o fiinţă mai instinctivă decît bărbatul, femeia trebuie doar 
să-și urmeze instinctele, pentru a cunoaşte pacea şi calmul. O reglementa- 
re socială de tipul căsătoriei, și mai ales al căsătoriei monogamice, nu-i 
este deloc necesară. O disciplină impusă, chiar dacă este utilă, are şi in- 
conveniente. Fixînd definitiv condiţia conjugală şi limitînd-o, ea interzice 
speranţele, chiar pe cele legitime. Chiar și bărbatul suferă de pe urma aces- 
tei imobilităţi, însă nemulțumirea sa este compensată de binefacerile pe 
care le primeşte pe de altă parte. În plus, moravurile îi permit să atenueze 
într-o anumită măsură asprimea regimului, bucurîndu-se de anumite privi- 
legii. Pentru femeie nu există nici compensare, nici atenuare. Monogamia 
este o obligaţie strictă, iar căsătoria nu îi este necesară pentru temperarea 
dorințelor, care îi sînt în mod natural temperate, nici pentru a o face să se 
bucure de propria soartă; o împiedică însă să-și schimbe viaţa, atunci cînd 
devine insuportabilă. Tot ceea ce contribuie la ușurarea şi slăbirea căsăto- 
riei constituie pentru soţie o sursă de ameliorare a situaţiei sale. Divorțul 
protejează femeia, care recurge cu uşurinţă la această formă de rezolvare. 

Dezvoltarea paralelă a divorţurilor și sinuciderilor provine deci din 
starea de anomie conjugală, produsă de instituţia divorţului. Sinuciderile 


1 Ne putem întreba dacă monogamia obligatorie nu riscă să antreneze dezgustul faţă 
de căsătorie, chiar acolo unde divorțul are o slabă influenţă. Fenomenul este posibil, 
atunci cînd nu este înţeles caracterul moral al acestei constrîngeri. Dacă o astfel de 
obligaţie își pierde autoritatea morală și se menține doar prin forţa inerţiei, atunci nu 
poate juca un rol util și face mai mult rău decît bine. 

bărbaţilor căsătoriţi care, în țările cu multe divorțuri, ridică numărul 
morţilor voluntare, constituie așadar o varietate a sinuciderii anomice. Ele 
nu arată că în astfel de regiuni numărul soților răi ar fi mai mare decît cel al 
soțiilor necorespunzătoare, deci că numărul căsniciilor nefericite ar fi mai 
ridicat, ci rezultă dintr-o constituție morală sui generis, datorată slăbirii 
reglementării matrimoniale, și care provoacă tendinţa deosebit de puter- 
nică spre sinucidere a divorțaţilor. Divorțul este proclamat întotdeauna 
pentru a consfinţi o stare anterioară a moravurilor. Legislatorul a permis 
desfacerea căsătoriei doar atunci cînd conştiinţa publică a ajuns încetul cu 
încetul să considere că indisolubilitatea căsătoriei este absurdă. Anomia 


matrimonială poate deci să existe în concepţie, fără a fi încă prevăzută de ` 


lege. Dar își produce toate efectele abia cînd capătă o formă legală. Cît 
timp dreptul matrimonial nu este modificat, el se opune dezvoltării ano- 
miei conjugale, prin simplul fapt că o condamnă. De aceea efectele sale 
caracteristice sînt evidente doar cînd anomia devine o instituţie juridică. 

Pe lîngă faptul că explicaţia de mai sus justifică și paralelismul dintre 
divorțuri şi sinucideri 1, și variațiile inverse ale imunităţii soților și soțiilor, 
ea este confirmată, în plus, de multe alte fapte. 

1. Doar acolo unde divorţul este permis, poate exista o veritabilă in- 
stabilitate matrimonială. Doar prin el căsătoria este definitiv desfăcută, 
căci simpla separație fizică nu face decît să suspende parţial anumite 
efecte, fără a reda soților libertatea. Dacă această anomie specială agra- 
vează înclinația spre sinucidere, atunci divorţaţii ar trebui să aibă o 
aptitudine mai mare spre sinucidere decît cei despărțiți fizic. Singurul 
document care tratează problema confirmă afirmaţia noastră. După un 
calcul al lui Legoyt 2, în Saxonia, pentru perioada 1847-1856, un milion 
de divorţaţi dădeau o medie anuală de 1400 sinucideri, iar un milion de 
separați doar 176, mai puţin chiar decît bărbaţii căsătoriţi (318). 

2. Dacă înclinația deosebită a celibatarilor ar ţine de anomia sexuală în 
care trăiesc în mod cronic, ar trebui ca agravarea să atingă apogeul în 
momentul intensității maxime a apetitului sexual. Într-adevăr, între 20 şi 
45 de ani rata sinuciderilor celibatarilor creşte de aproximativ patru ori, în 
timp ce după 45 de ani se dublează doar. Creşterea accelerată nu se repetă 


i De vreme ce raportul între variațiile imunităţii bărbaţilor căsătoriţi dei femeilor 
căsătorite este invers, ne putem întreba cum de nu apare compensare, nsă partea 
proporțională a femeilor în totalul de sinucideri este foarte mică și atunci diminuarea 
ei nu compensează creșterea sinuciderilor masculine. lată de ce divorţul este 
acompaniat de o creștere a nivelului total de sinucideri. 

2 Op. cit., p. 171. 

în cazul femeilor; între 20 și 45 de ani, rata celibatarelor creşte de la 106 la 
171 (vezi tabelul XXI). Perioada vieţii sexuale nu afectează evoluţia 
sinuciderilor feminine, ceea ce este o dovadă în plus a observaţiei ante- 
rioare că femeia nu este sensibilă la această formă de anomie. 

3. Multe din faptele stabilite în capitolul III al Cărţii a doua îşi găsesc 
o explicaţie în această teorie. 

Am văzut atunci că, în Franţa, căsătoria conferă bărbatului, prin ea 
însăşi, și independent de familie, un coeficient de apărare de 1,5. Acum 
ştim că cifra reprezintă avantajele pe care le obține bărbatul din influența 
regulatoare a căsătoriei, din moderaţia și echilibrul moral pe care le aduce 
ea. Am mai constatat că, tot în Franţa, condiţia femeii măritate este 
agravată, atîta timp cît efectele negative ale căsătoriei nu sînt corectate de 
apariţia copiilor. Aceasta nu înseamnă că bărbatul este, prin natura sa, O 
fiinţă egoistă şi răutăcioasă ce își face tovarășa să sufere. Înseamnă doar 
că, pînă în anii din urmă, divorţul nu era posibil în Franța, iar inflexibi- 
litatea sa impunea femeii un jug prea greu şi inutil. lată deci, în general, 
motivul antagonismului din cauza căruia căsătoria nu poate favoriza egal 
ambele sexe : unul are nevoie de constrîngere, celălalt de libertate. 

Se pare, de altfel, că bărbatul, într-un anumit moment al vieţii, este 
afectat de căsătorie la fel de mult ca şi femeia, dar din alte motive. Dacă, 
așa cum am arătat, soții prea tineri se sinucid mai des decît celibatarii de 
aceeași vîrstă, este pentru că pasiunile lor sînt atunci prea tumultuoase şi 
prea încrezătoare în ele însele pentru a se putea supune unei reguli atît de 
severe. De aceea efectele binefăcătoare ale căsătoriei apar mai tîrziu, cînd 
vîrsta îl face pe bărbat să simtă nevoia unei discipline 1. 

Am mai văzut în capitolul III că acolo unde căsătoria favorizează mai 
mult pe femeie, diferenţa dintre situaţiile celor două sexe este mai mică 
decît în cazul invers. Este o dovadă a faptului că suferinţa femeii cînd 
căsătoria nu o satisface este mai mare decît mulțumirea ei atunci cînd 
căsătoria corespunde dorințelor sale. Femeia are deci mai puţină nevoie de 
statutul de soţie, fapt susținut și de teoria noastră. 


1 Este chiar probabil că efectele profilactice ale căsătoriei apar mai tîrziu, după 30 de 
ani. Pînă la această vîrstă, soții fără copii dau anual, în cifre absolute, tot atîtea 
sinucideri ca şi soții cu copii. Familiile cu copii sînt însă mult mai numeroase, în 
această perioadă, decit cele fără copii. Bărbaţii căsătoriţi fără copii se sinucid deci 
mult mai des decît cei cu copii, aproape la fel de des ca și celibatarii. Din păcate, 
sîntem nevoiţi să emitem doar ipoteze în această problemă, căci nu putem calcula 
separat rata fiecărei categorii, pentru fiecare perioadă a vieţii. Dispunem doar de 
cifrele absolute, primite de la Ministerul Justiţiei pentru anii 1889-91, cifre reunite 
într-un tabel special, la sfîrşitul lucrării de faţă. 

Ajungem astfel la o concluzie suficient de îndepărtată de ideea pe care 
ne-o facem de obicei despre căsătorie şi despre rolul său. Ea era privită ca 
o instituţie dedicată femeii, clădită pentru a o proteja împotriva capriciilor 
masculine. Monogamia, mai ales, este deseori prezentată ca o sacrificare 
a instinctelor poligamice ale bărbatului în vederea ameliorării condiţiei 
femeii în căsătorie. În realitate, oricare ar fi fost cauzele istorice care l-au 
determinat pe bărbat să-și impună această restricţie, ea îl avantajează pe el 
în primul rînd. Libertatea n-ar fi fost decît o sursă de tulburări. Supu- 
nîndu-se aceleiași reguli stricte, putem spune că femeia este cea care a 
făcut un sacrificiu 1. 


! Din consideraţiile anterioare, vedem că există un tip de sinucidere opus sinuciderii 
anomice, aşa cum sinuciderea egoistă se opune celei altruiste. Este vorba de moartea 
voluntară rezultată dintr-un exces de constrîngere ; cea pe care o comit subiecții al 
căror viitor este închis fără milă, ale căror pasiuni sînt comprimate violent de o 
disciplină asupritoare. Este sinuciderea soților prea tineri, a soției fără copii. Ar trebui 
deci să constituim un al patrulea fel de sinucidere ; el este însă lipsit de importanţă azi, 
din cauza numărului redus de cazuri. Poate însă avea o însemnătate istorică, refe- 
rindu-se desigur la sinuciderile sclavilor (vezi Corre, Le crime en pays créoles, p. 48), 
la toate morţile voluntare care pot fi atribuite exceselor despotismului material și 
moral. Pentru a reliefa caracterul ineluctabil și inflexibil al regulii stricte, în opoziţie 
Cu expresia „anomie” pe care am folosit-o, am putea numi acest ultim gen de moarte 
voluntară sinucidere fatalistă. 


bial ul 


Capitolul VI 


Forme individuale ale diferitelor forme de 
sinucidere 


Analiza noastră anterioară a arătat, în primul rînd, că nu există un 
singur tip de sinucidere, ci mai multe. Moartea voluntară este, fără 
îndoială, fapta unui om care preferă moartea în locul vieții. Dar cauzele ce 
o determină nu sînt întotdeauna aceleaşi, ceea ce face ca și efectele să 
difere. Putem deci să fim siguri că există mai multe feluri de sinucidere, 
calitativ distincte între ele. Nu este însă suficient să demonstrăm existenţa 
diferenţelor, ci trebuie să vedem în ce constau ele. Vrem să clasificăm 
distinct caracteristicile fiecărui tip de sinucidere, urmărind astfel diver- 
sitatea curentelor sinucigașe de la originile lor sociale pînă la manifestările 
lor individuale. 

O asemenea clasificare morfologică, deși imposibilă la începutul 
lucrării noastre, poate fi făcută acum, pe baza clasificării etiologice 
realizate. Vom lua drept punct de reper cele trei tipuri de factori ai 
sinuciderii şi vom vedea dacă proprietăţile distinctive pe care le are aceasta 
la indivizi pot fi derivate, şi în ce mod, din caracteristicile factorilor 
iniţiali. Nu vom putea, bineînţeles, să deducem toate particularităţile 
sinuciderii, căci unele depind de natura proprie a subiectului. Fiecare 
sinucigaş imprimă actului său o amprentă personală care-i exprimă 
temperamentul, condiţiile speciale și care, deci, nu poate fi explicată prin 
cauzele sociale şi generale ale fenomenului. Aceste din urmă cauze, însă, 
imprimă sinuciderii, la rîndul lor, o tonalitate sui generis, o marcă spe- 
cială care le exprimă. Noi ne propunem să distingem această marcă 
generală și colectivă. 

Sigur că o astfel de operaţie nu poate fi făcută decît cu o exactitate 
aproximativă. Nu putem realiza o descriere metodică a tuturor sinucide- 
rilor zilnice ori a sinuciderilor săviîrşite de-a lungul istoriei. Vom reliefa 

doar caracterele cele mai generale şi mai frapante, chiar dacă nu avem nici 
măcar un criteriu obiectiv pentru selecţie. De asemenea, atribuirea lor unor 
anumite cauze, din care par a proveni, se va face deductiv, pe o cale 
logică, fără a avea întotdeauna confirmarea experimentală. Recunoaştem 
că o deducție ce nu se bazează permanent pe experienţă poate fi pusă sub 
semnul întrebării ; dar chiar şi cu aceste rezerve, analiza noastră este utilă. 
Chiar privită doar ca un mijloc de ilustrare prin exemple a considerentelor 
precedente, ar avea totuși avantajul de a le oferi un caracter mai concret, 
prin apropierea mai suînsă de datele observaţiilor şi de detaliile experienţei 
zilnice. Analiza va permite, în plus, să se introducă o anumită distincţie în 
masa de fapte, considerate în general ca fiind deosebite doar prin nuanţe, 
cînd, în realitate, există deosebiri fundamentale. În această privinţă, 
sinuciderea seamănă cu alienarea mintală. Pentru omul obișnuit, alienarea 
este o stare unică, totdeauna aceeaşi, susceptibilă doar de a se diversifica ` 
la exterior, în funcţie de circumstanţe. Pentru medicul de specialitate, este 
însă vorba de o pluralitate de tipuri nosologice. În mod asemănător, 
sinucigașul este de obicei privit ca o fiinţă melancolică, afectată de o 
existență nemulţumitoare. În realitate, însă, actele prin care omul pune 
capăt vieţii se clasifică în clase diferite, a căror semnificaţie socială şi 
morală este diferită. 


Există o primă formă de sinucidere pe care antichitatea a cunoscut-o 
cu siguranţă, dar care s-a dezvoltat doar în zilele noastre, Tipul ei ideal 
este Rafael, eroul lui Lamartine ; el este caracterizat de o stare de apatie 
melancolică ce destinde resorturile activităţii. Afacerile, funcţiile publice, 
munca utilă și chiar îndeletnicirile domestice îl lasă indiferent. Întorcînd 
spatele lumii înconjurătoare, conștiința se retrage în ea însăși, se consideră 
drept propriul său obiect și își atribuie sarcina de a se observa și analiza. 
Prin concentrarea sa extremă, nu face însă decît să adîncească prăpastia ce 
o separă de restul universului. Orice mișcare este într-un anumit sens 
altruistă, centrifugă, și împinge fiinţa în afara ei însăşi. Gîndirea, din 

„contră, are ceva personal și egoist, căci este posibilă doar atunci cînd 
subiectul se rupe, se îndepărtează de obiect, pentru a reveni asupra lui 
însuşi ; gîndirea este cu atât mai intensă cu cît întoarcerea omului spre sine 
este mai completă. Nu putem acţiona decît amestecîndu-ne cu lumea din 
jur ; pentru a gîndi trebuie, din contra, să încetăm a ne confunda cu ea, și 
să o contemplăm din afară. Deci cel a cărui întreagă activitate se transfor- 


228 Emile Durkheim 


mă în gîndire interioară, devine insensibil la tot ce îl înconjoară. Dacă 
iubește, nu o face pentru a se dărui, pentru a se topi într-o unire fecundă cu 
semenul său, ci pentru a medita asupra dragostei lui. Pasiunile sale sînt 
doar aparente, căci sînt sterile ; ele se disipă în inutile combinaţii de 
imagini, fără să producă nimic exterior lor. 

Pe de altă parte, orice viaţă interioară își trage seva din afara fiinţei. 
Nu ne putem gîndi decît la obiecte, sau la maniera în care gîndim 
obiectele ; nu putem reflecta asupra conștiinței noastre într-o stare de pură 
nedeterminare, căci sub o astfel de formă conştiinţa noastră nu poate 
determina gînduri. Ea se poate determina doar cînd este afectată de altceva 
decît de ea însăși. Dacă se individualizează prea mult, dacă se separă 
radical de oameni și lucruri, nu mai poate comunica, deodată, cu înseși 
sursele de la care ar fi trebuit să se alimenteze. Făcînd gol în jurul ei, 
conștiința face gol în ea însăşi şi nu-i va mai rămîne altceva la care să 
reflecteze decît propria sa sărăcie, nu mai are alt subiect de meditaţie decît 
neantul din interiorul său şi tristețea care decurge de aici. Atunci se 
complace, se abandonează cu un soi de bucurie bolnăvicioasă, pe care 
Lamartine, cunoscînd-o, a descris-o minunat prin cuvintele eroului său : 
„Melancolia din jurul meu era în perfectă consonanţă cu propria mea 
melancolie, pe care o sporea, fermecînd-o. Plonjam în abisuri de tristeţe. 
Dar tristeţea mea era vie, atît de plin* de gînduri, de impresii, de 
comunicări cu infinitul, de clar-obscur în propriul meu suflet, încît nu 
doream să mă eliberez. Boală a omului, însă boală a cărui sentiment este o 
atracţie şi nu o durere, și în care moartea pare o dispariţie voluptoasă în 
infinit. Eram hotărît să mă dăruiesc ei în întregime, să mă izolez de orice 
societate care m-ar fi putut salva și să mă înconjur de tăcere, singurătate și 
răceală, în mijlocul lumii pe care o descopeream. Izolarea mea mentală 
era un giulgiu prin care nu mai voiam să văd oameni, ci doar natura și pe 
Dumnezeu. ! ” 

Dar nu putem rămîne mereu în contemplarea vidului, fără să ne simţim 
atrași, progresiv, spre el. Chiar dacă îl numim, mai frumos, infinit, vidul 
rămîne același. Cînd manifestăm o atît de mare plăcere pentru a nu fi, 
singura soluţie este să renunțăm complet la a fi. Aceasta este latura corectă 
a paralelismului observat de Hartmann între dezvoltarea conștiinței şi 
slăbirea dorinței de viaţă. Ideea şi mişcarea sînt, într-adevăr, două forțe 
opuse, care progresează în sens invers una faţă de cealaltă ; mişcarea 
înseamnă viață. A gîndi înseamnă a te opri din acţiune, deci înseamnă, în 


l Raphaël, Edit. Hachette, p. 6. 

aceeaşi măsură, a opri viaţa. De aceea domnia absolută a gîndului nu se 
poate realiza și, mai ales, nu se poate menţine, căci aceasta înseamnă 
moarte. Dar nu înseamnă că, așa cum spunea Hartmann, realitatea ar fi, 
prin ea însăşi, suportabilă doar diluată cu iluzii. Tristeţea nu este obliga- 
torie, nu vine din lumea înconjurătoare, ci este un produs al propriei 
noastre gîndiri. Noi îi creăm toate piesele, însă pentru aceasta trebuie ca 
raţiunea noastră să fie anormală. Conştiinţa poate deveni sursa răului 
pentru oameni, dar numai atunci cînd are o dezvoltare maladivă, cînd, 
întorcîndu-se împotriva propriei sale naturi, se decretează a fi absolută și 
caută în ea însăși propriul său ţel. Principalele elemente ale descrierii de 
mai sus nu ţin de vreo descoperire tardivă a ştiinţei, de o ultimă cucerire, 
ci ar fi putut fi preluate foarte bine de Ja stoici. Și stoicismul arată că omul 
trebuie să se detașeze de tot ce îi este exterior, pentru a trăi de la sine și 
prin sine însuşi. Doar că viaţa este atunci lipsită de motivaţie, şi doctrina 
împinge la sinucidere. 

Aceste caracteristici se regăsesc și în gestul final, privit ca o consecinţă 
a stării morale descrise. Deznodămiîntul nu este nici violent, nici precipi- 
tat ; sinucigaşul alege momentul și își pregătește planul cu mult timp îna- 
inte. Nu îl sperie nici modalităţile lente. Ultimele sale clipe sînt marcate de 
o melancolie calmă și, uneori, dulce. Îşi analizează propria stare pînă în 
ultimul moment. Așa a fost cazul comerciantului de care vorbește Falret 1, 
care se retrage într-o pădure puţin frecventată şi se lasă să moară de foame. 
În timpul agoniei de aproape trei săptămîni, el şi-a notat minuţios impre- 
siile într-un jurnal care s-a păstrat. Un altul se asfixiază suflînd cu propria 
gură carbonul ce avea să-i aducă moartea și, în permanenţă, îşi notează 
observaţiile : „Nu pretind, spune el, că dovedesc mai mult curaj sau 
lașitate ; vreau doar să folosesc ultimele clipe pentru a descrie senzațiile 
încercate prin asfixiere şi durata suferințelor. 2 ” O altă persoană, înainte 
de a se abandona ,„îmbătătoarei perspective a odihnei”, după cum o 
numea, a construit un aparat complicat, menit să-i aducă moartea fără ca 
sîngele să se răspîndească pe duşumea 3, 

Se observă cu uşurinţă că aceste particularităţi diverse corespund sinu- 
ciderii egoiste, fiind evident consecinţa acesteia și expresia sa individuală. 
Detașarea melancolică și refuzul acţiunii rezultă din starea de individuali- 
zare excesivă prin care am definit sinuciderea egoistă. Individul se 
izolează cînd legăturile sale cu ceilalţi se rup, cînd societatea nu este 


1 Hypochondrie et suicide, p. 316. 
2 Brierre de Boismont, Du Suicide, p. 198 
3 Tbid., p. 194. 

suficient de închegată, în punctele în care individul vine în contact cu ea. 
Vidul care separă conștiinţele şi le face străine unele altora provine exact 
din slăbirea țesutului social, În sfârșit, caracterul intelectual Și meditativ al 
acestui gen de sinucideri se explică ușor, amintindu-ne că ele apar doar în 
prezenţa unui mare avînt al științei şi inteligenţei. Este evident că, într-o 
societate în care conștiința este obligată să-și extindă cîmpul de acţiune, 
ea este şi mult mai expusă la depășirea limitelor normale, dincolo de care 
se autodistruge. O gîndire care pune totul sub semnul întrebării, dar care 
nu este suficient de puternică pentru a purta povara propriei ignoranţe, 
riscă să se pună pe ea însăşi în discuție și să se năruiască în îndoială. Dacă 
nu reuşeşte să dezlege misterele ce o frămîntă, ea va nega realitatea tuturor 
lucrurilor care scapă înțelegerii sale şi astfel se va goli de orice conţinut 
pozitiv, pierzîndu-se în labirintul reveriilor interioare. 

Pe lîngă această formă elevată, există și o formă obişnuită, vulgară, a 
sinuciderii egoiste. Subiectul, în loc să mediteze trist la soarta sa, se 
resemnează cu seninătate, Este conștient de egoismul său și de consecin- 
tele sale, dar le acceptă şi încearcă să trăiască precum un copil sau un 
animal, cu singura deosebire că îşi dă seama de ceea ce face. Singura 
preocupare este să îşi satisfacă nevoile proprii, simplificîndu-le chiar 
pentru a face satisfacerea lor mai sigură. Ştiind că nu poate să spere nimic 
altceva, nu cere nimic ; dacă nu poate atinge nici unicul scop propus, este 
dispus să pună capăt vieţii, lipsită oricum de motivaţie. Este vorba despre 
sinuciderea epicuriană. Epicur nu-și îndemna adepții să grăbească moartea 
ci, din contră, îi sfătuia să trăiască atît timp cît mai găseau vreun motiv s-o 
facă. Simţind însă că, dacă nu are și o altă motivaţie, omul este expus me- 
reu să piardă orice scop, și că plăcerea este o legătură prea fragilă pentru 
a-l ţine pe om în viaţă, Epicur îşi obliga adepţii să fie gata oricînd să renun- 
te la viaţă, la cel mai mic semn nefavorabil al circumstanțelor. Melancolia 
filozofică şi visătoare este aici înlocuită cu un sînge-rece sceptic și 
dezamăgit, ajuns la apogeu în momentul deznodămîntului. Sinucigaşul se 
loveşte fără ură, fără mînie, dar și fără satisfacția morbidă a intelectua- 
lului. El este lipsit de pasiune, iar sfîrşitul său nu îl uimește, căci este un 
eveniment pe care îl prevăzuse întotdeauna. Nici nu se lansează în pregătiri 
îndelungate ; fiind în perfect acord cu viaţa sa anterioară, încearcă doar să 
diminueze durerea. Este în special cazul celor care, în momentul în care 
nu mai pot continua existenţa lor superficială, se sinucid cu o seninătate 
ironică și cu un soi de simplitate 1. 


! Vom găsi exemple în Brierre de Boismont, p. 494 și 506. 

Cînd am constituit categoria sinuciderii altruiste, am dat suficiente 
exemple pentru a nu mai descrie amănunțit formele psihologice caracte- 
ristice. Ele sînt opuse celor ale sinuciderii egoiste. Sinucigaşul egoist se 
distinge printr-o depresiune generală, manifestată fie printr-o apatie 
melancolică, fie printr-o indiferenţă epicuriană. Sinuciderea altruistă însă, 
avînd la origine un sentiment violent, se realizează doar printr-o cheltuială 
de energie. În cazul sinuciderii obligatorii, energia este pusă în slujba 
raţiunii şi voinţei ; subiectul se omoară deoarece conștiința îi dictează s-o 
facă ; el se supune unui imperativ. Actul său se caracterizează prin acea 
senină fermitate a datoriei împlinite ; tipurile istorice sînt moartea lui 
Caton şi cea a comandantului Beaurepaire. Cînd altruismul este la culme, 
gestul este mai pasional şi mai irațional ; omul este împins spre moarte de 
un elan de credinţă şi entuziasm. Entuziasmul este vesel sau sumbru, după 
cum moartea este privită ca un mijloc de unire cu divinitatea, sau ca un 
sacrificiu ispăşitor, menit să slăbească o putere redutabilă şi ostilă. 
Fervoarea religioasă a fanaticului ce se aruncă fericit sub carul funebru al 
idolului său nu se aseamănă cu cea a călugărului atins de acedia, sau cu re- 
mușcările criminalului ce îşi pune capăt vieţii pentru a-și ispăşi nelegiu- 
irea. Dar sub aceste nuanţe diverse, trăsăturile esențiale ale fenomenului 
rămîn aceleași. Este vorba de o sinucidere activă, ce contrastează cu 
sinuciderea deprimată despre care am vorbit mai înainte. 

Acest caracter se regăseşte chiar și în sinuciderile mai simple ale 
primitivului sau soldatului, care se sinucid fie pentru că o ofensă le-a pătat 
onoarea, fie pentru a-și dovedi curajul. Uşurinţa cu care sînt săvîrșite sinu- 
cidenile nu trebuie confundată cu sîngele-rece dezamăgit al epicurianului. 
Dorinţa de a pune capăt vieţii rămîne totuși o tendinţă activă, chiar şi 
atunci cînd este suficient de înrădăcinată pentru a acţiona cu ușurința și 
spontaneitatea instinctului. Un caz ce poate fi considerat un model al aces- 
tui gen ne este arătat de Leroy. Este vorba de un ofiţer care, după o încerca- 
re eşuată de spînzurare, se pregăteşte s-o ia de la capăt, dar are grijă să-și 
noteze ultimele impresii : „Ciudat destin am avut ! spune el. Tocmai m-am 
Spînzurat, mi-am pierdut cunoștința, sfoara a cedat, am căzut peste braţul 
stîng... Noile pregătiri sînt terminate, o voi lua în curînd de la capăt, dar 
vreau mai întîi să fumez ultima pipă ; sper că va fi ultima. M-am comportat 
bine prima dată și sper să fie așa și acum. Sînt atât de calm de parcă aș servi 
micul-dejun dimineaţa. Este destul de ciudat, sînt de acord, dar aşa este. 
Totul este adevărat. Voi muri a doua oară, cu conştiinţa împăcată. ! ” Din- 


OI 


l Leroy, op. cit., p. 241. 

colo de această linişte nu există nici ironie, nici scepticism, nici crisparea 
involuntară pe care petrecăreţul sinucigaș nu reușește niciodată să o 
disimuleze complet. Calmul este perfect ; nici o urmă de efort, actul curge 
de la sine, căci toate înclinațiile active ale subiectului îl pregătiseră pentru 
aceasta. 


Există, în sfîrşit, un al treilea tip de sinucigaşi, diferiţi de primii prin 
aceea că actul lor este în mod esenţial pasional, și diferiţi de cei din urmă 
căci pasiunea care îi inspiră și care domină scena finală este de cu totul altă 
natură. Nu este vorba nici de entuziasm, nici de credinţă religioasă, 
morală sau politică, nici de vreo virtute militară ; ci pur și simplu de furie 
şi de tot ceea ce acompaniază de obicei decepția. Brierre de Boismont, 
care a analizat mesajele lăsate de 1507 sinucigaşi, a constatat că un mare 
număr exprimau în primul rînd o stare de iritare și de oboseală exasperată. 
Erau blesteme, proteste violente asupra vieţii în general, ameninţări sau 
plîngeri împotriva unei anumite persoane căreia subiectul îi atribuia 
responsabilitatea pentru nefericirea sa. În această grupă intră sinuciderile 
complementare unei crime prealabile : omul se omoară după ce l-a ucis pe 
cel considerat drept sursa necazurilor sale. În nici un alt caz nu se 
manifestă mai puternic exasperarea sinucigașului, ea fiind aici afirmmată 
nu numai prin vorbe, ci şi prin fapte. Egoistul care se sinucide nu ajunge 
niciodată la astfel de violenţe. Este posibil să se plingă și el de viaţă, dar 
într-o manieră resemnată ; viața îl chinuie, dar nu îl rănește prin jigniri 
profunde. Egoistul consideră că viaţa este mai degrabă goală, decît 
dureroasă. Starea sa de depresie nu îi permite să ajungă la accese violente. 
În ceea ce-l priveşte pe altuist, accesele sale sînt de cu totul altă natură, 
căci prin sinucidere el se sacrifică pe sine însuși, nu pe semenii săi. Sîntem 
deci în prezenţa unei forme psihologice diferită de cele două anterioare, 
care poate fi pe bună dreptate inclusă în natura sinuciderii anomice. 

Fie că este progresivă sau regresivă, anomia face ca măsura legitimă a 
nevoilor să dispară, favorizînd visarea și declanșînd decepţii. Un om care 
se trezește brusc într-o situaţie inferioară celei cu care era obișnuit este 
exasperat de schimbare, iar furia lui se întoarce împotriva cauzei imagi- 
nare sau reale căreia îi atribuie decăderea. Dacă se consideră pe el însuşi 
autorul catastrofei, omul devine propriul său duşman, dacă nu, devine 
dușmanul altcuiva. În primul caz va exista doar sinucidere ; în cel de-al 
doilea, este posibil ca sinuciderea să fie precedată de crimă, sau de o altă 
manifestare violentă. Sentimentele sînt aceleași în ambele situaţii, variază 
doar persoana spre care sînt îndreptate. Sinuciderea se produce întotdea- 

una într-un acces de mînie, indiferent dacă sinucigaşul a mai făcut înainte 
sau nu o crimă. Răsturnarea tuturor tabieturilor îl aduce pe sinucigaş într-o 
stare de surescitare intensă, de care nu poate scăpa decît printr-un act 
distructiv. Obiectul asupra căruia se îndreaptă forţele sale pasionale este, 
în general, secundar, fiind deseori determinat de hazard. 

Lucrurile se petrec asemănător cînd omul încearcă să-și depășească 
mereu condiţia, dar fără regulă și fără măsură. Uneori, el nu poate atinge 
scopul propus, și nu-și dă seama că ar fi fost imposibil să-l atingă ; este 
cazul sinuciderii neînțeleşilor, atît de frecvente în perioadele în care nu 
mai există nici un fel de clasament general recunoscut. Alteori, după ce a 
reuşit un timp să-şi satisfacă toate dorințele și nevoia de schimbare, 
subiectul se lovește de o rezistență pe care nu o poate învinge, și atunci 
renunţă nerăbdător la viaţă, căci se simte exclus de la existenţa dorită. Este 
cazul lui Werther, acest suflet neastîmpărat, cum se numeşte singur, 
obsedat de infinit, care se omoară dintr-o dragoste neînţeleasă, sau cazul 
artiştilor care, după ce ajung pe culmile succesului, se sinucid din cauza 
unei fluierături, a unei critici mai severe, sau pur şi simplu pentru că 
succesul lor încetează să mai crească 1. 

Există şi oameni care, fără să reproşeze ceva semenilor lor sau 
împrejurărilor, renunță de bună voie la luptă, căci nu găsesc soluţia în 
măsură să le potolească dorinţele. Se răzvrătesc atunci împotriva vieţii în 
general și o acuză de a-i fi înșelat. Zbuciumul inutil îi lasă într-o stare de 
epuizare totală, astfel încît pasiunile decepționate nu se mai manifestă cu 
atîta violenţă ca în exemplele precedente. Subiectul este cuprins de un soi 
de melancolie, asemănătoare cu cea a intelectualului egoist, dar lipsită de 
farmecul ei apatic. Sentimentul dominant este dezgustul faţă de viaţă. Este 
exact starea de spirit pe care Seneca o observa la contemporanii săi : „Răul 
care ne macină, spune el, nu vine din locurile unde trăim, ci din interiorul 
nostru, Sîntem neputincioşi, incapabili să suportăm durerea, lipsiţi de 
forța de a ne bucura, mereu nerăbdători. Cîţi oameni nu caută moartea 
cînd, după ce au încercat toate schimbările posibile, regăsesc aceleași sen- 
zaţii cunoscute, incapabili fiind să simtă ceva nou ! 2” În zilele noastre, 
această stare de spirit s-a incamat probabil cel mai bine în René de 
Chateaubriand. În timp ce Rafael este un meditativ care se scufundă în el 
însuşi, René este un nesatisfăcut. „Sînt acuzat, spune el cu durere, că am 
dorinţe schimbătoare, că nu mă pot bucura mult timp de aceeași himeră, 


i Vezi cazurile semnalate de Brierre de Boismont, p. 187-189. 
2 De tranquillitate animi, Il, sub fine. Din Scrisoarea XXIV. 

că sînt victima unei imaginaţii ce se grăbeşte să ajungă în profunzimea 
plăcerilor, de parcă ar fi copleșită de durata lor ; sînt acuzat că depășesc 
întotdeauna obiectivul pe care îl pot atinge. Vai ! Caut doar un bine 
necunoscut, de care sînt obsedat instinctiv. Este oare vina mea că întîlnesc 
întotdeauna graniţele și că tot ceea ce este finit nu are pentru mine nici O 
valoare ? 1” 

Această descriere desăvîrşeşte demonstrația raporturilor și diferențelor 
care există între sinuciderea egoistă și cea anomică. În ambele cazuri, 
subiecţii suferă de ceea ce am numit dorul de infinit. Dar formele pe care 
acesta le îmbracă sînt diferite. În primul caz, inteligenţa reflexivă este cea 
afectată și se hipertrofiază peste măsură ; în al doilea, este afectată 
sensibilitatea. În primul caz, gîndirea, obligată să se închidă în ea însăși, 
nu mai are obiect ; în al doilea, pasiunea, lipsită de margini, nu mai are 
scop. Sinucigașul egoist se pierde în infinitatea visării, cel anomic se 
pierde în infinitatea dorinței. 

Formula psihologică a sinucigașului nu are așadar simplitatea care îi 
este în general atribuită. El nu este doar obosit de existenţă, dezgustat de 
viaţă etc. În realitate, există categorii foarte diferite de sinucigaşi, iar 
diferențele sînt reflectate clar de gestul propriu-zis al sinuciderii. Actele și 
factorii sinuciderilor pot fi deci clasificate în specii distincte, corespun- 
zătoare tipurilor de sinucidere pe care le-am constituit mai sus, pe baza 
naturii cauzelor lor sociale. Ele sînt, într-un fel, prelungirea acestor cauze 
în interiorul individului. 

Trebuie totuși să precizăm că speciile nu apar întotdeauna în stare 
pură, ci se combină, dînd naştere unor specii compuse de sinucidere. 
Motivul este că diferitele cauze sociale pot acţiona simultan asupra unui 
individ şi să-și amestece efectele. Bolnavii pot fi uneori cuprinși de delire 
de natură diferită care, convergînd în același sens, în ciuda originilor 
distincte, tind să determine același act şi se completează unul pe celălalt. 
De asemenea, este posibil ca febra unui bolnav să aibă mai multe cauze, 
toate contribuind la ridicarea temperaturii corpului. 

În privinţa sinuciderii, există doi factori care prezintă o afinitate 
specială unul faţă de celălalt : egoismul și anomia. Ştim că ele sînt de fapt 
două aspecte ale aceleiași stări sociale, deci nu e de mirare că acţionează 
simultan asupra individului. Este aproape inevitabil ca egoistul să nu 
prezinte și o aptitudine spre exacerbare căci, detașat fiind de societate, 
aceasta nu are suficientă forță asupra lui pentru a-l ține în frâu. Dacă totuși 


l René, édition Vialat, 1849, p. 142. 

dorinţele sale nu depășesc întotdeauna măsura, este pentru că viaţa sa 
pasională este lipsită de vigoare ;-subiectul este atît de preocupat de viaţa 
interioară, încît lumea exterioară nu îl atrage. Este posibil, însă, ca el să 
nu fie nici un egoist complet, nici un agitat pur, ci o îmbinare a celor două 
tipuri. Pentru a acoperi golul din el, caută mereu senzaţii noi ; dovedește, 
într-adevăr, mai puţină ardoare decit pasionatul propriu-zis, dar și obo- 
sește mai repede ; melancolia sa iniţială este astfel intensificată. Invers, 
exagerarea nu este posibilă fără un sîmbure de egoism ; nu am putea 
încălca orice îrînă socială, dacă am fi puternic integrați societăţii. Doar că 
acolo unde anomia este preponderentă, egoismul nu se poate dezvolta, 
căci omul este mai degrabă împins să se exteriorizeze decît să se închidă în 
sine. Dacă însă anomia este slabă, egoismul își poate produce o parte din 
efecte. De exemplu, limita de care se loveşte nemulţumitul îl poate 
determina să se izoleze şi să caute în viaţa sa interioară un derivativ pentru 
pasiunile decepţionate. Negăsind însă nici aici ceva de care să se agaţe, 
tristețea îi sporeşte îngrijorarea şi nemulţumirea. Se produc astfel sinu- 
cideri mixte, în care descurajarea se împletește cu agitația, visul cu acţi- 
“unea, accesele de dorinţă cu meditaţiile melancolice. 

Anomia se poate asocia şi cu altruismul. Aceeaşi criză poate tulbura 
existenţa individului, poate rupe echilibrul între acesta și mediul său și, în 
același timp, poate aduce dispoziţiile sale altruiste în stadiul în care să 
favorizeze sinuciderea. Este în special cazul aşa-numitelor sinucideri de 
asediu. Cînd evreii s-au sinucis în masă la căderea Ierusalimului, au 
făcut-o şi pentru că victoria romanilor îi transforma în supuși, modifi- 
cîndu-le modul de viaţă, dar și pentru că își iubeau prea mult orașul și 
cultul pentru a putea supravieţui prăbușirii lor. De asemenea, se întîmplă 
deseori ca un om ruinat să se sinucidă şi pentru că refuză să trăiască în 
sărăcie, dar și pentru a-și scuti familia și numele de ruşinea falimentului. 
Cauza pentru care ofiţerii și subofiţerii se sinucid cu uşurinţă în momentul 
retragerii se regăsește şi în schimbarea bruscă a modului de viaţă, dar și în 
concepţia lor generală că viaţa nu valorează nimic. Cele două cauze 
acționează în această direcţie. Rezultă sinucideri în care fie exaltarea 
pasională, fie fermitatea curajoasă caracteristică sinuciderii altruiste se 
aliază cu dereglarea exasperată produsă de anomie. 

În sfîrşit, chiar egoismul și altruismul, deşi contrare, îşi pot uni 
acţiunile. În anumite epoci, în care societatea dezintegrată nu mai poate 
constitui un obiectiv al activităţilor individuale, există totuşi indivizi sau 
grupe de indivizi care, deși suferă influența acestei stări generale de 
egoism, aspiră la altceva. Dar simțind că e inutil să fugi de tine însuţi, să 

alergi mereu după plăceri egoiste, că bucuriile trecătoare, chiar reînnoite, 
nu-ţi pot calma neliniştea, ei caută un obiectiv durabil de care să se atașeze 
în mod constant şi care să dea un sens vieţii lor. Neavînd ceva real de care 
să se agaţe, ei construiesc o realitate ideală ce poate juca rolul obiectivului. 
Giîndirea lor creează o ființă imaginară, căreia i se dedică într-o măsură cu 
atît mai mare, cu cît sînt mai desprinși de lumea reală, deci şi de ei înşişi. 
Subiecţii trăiesc astfel o existenţă dublă și contradictorie : individualiști 
faţă de tot ce ţine de lumea reală, ei dovedesc un altruism nemărginit în 
ceea ce priveşte acel ideal construit de gîndirea lor. Ambele dispoziţii îi 
împing la sinucidere. 

Din această perspectivă pot fi considerate originile şi natura sinuciderii 
stoice, care poate fi privită şi în alt mod decît am făcut-o mai sus, ca 
exemplu de sinucidere egoistă. Dacă stoicul profesează o indiferenţă totală 
pentru tot ce depăşeşte granița personalităţii individuale, dacă îl îndeamnă 
pe om să-și fie suficient lui însuşi, el îl plasează în același timp într-o stare 
de strînsă dependenţă faţă de raţiunea universală şi îl reduce la a fi doar 
instrumentul de acţiune al acesteia. Stoicul continuă deci ceje două 
concepții antagoniste : individualismul moral cel mai radical și panteismul 
excesiv. Astfel, sinuciderea sa este în același timp apatică precum cea a 
egoistului, și săvîrşită ca o datorie precum cea a altruistului 1. Regăsim în 
ea melancolia primului și energia activă a celui de-al doilea ; egoismul se 
împleteşte cu misticismul. De altfel, exact acest aliaj caracterizează 
misticismul propriu perioadelor de decadenţă, atît de diferit, în ciuda 
aparenţelor, de misticismul popoarelor tinere și pe cale de formare. Acesta 
din urmă rezultă din elanul colectiv care antrenează într-un singur sens 
voinţele individuale, din abnegaţia cu care oamenii îşi uită propriile nevoi 
pentru a contribui la opera comună. Celălalt nu este decît un egoism 
conştient de el însuși şi de zădărnicia lui, care încearcă să se depăşească, 
dar nu reușește decît aparent şi artificial. 


I 


Am putea crede a priori că există o legătură între natura sinuciderii și 
genul de moarte ales de sinucigaș. Pare normal ca mijloacele folosite să 
depindă de sentimentele sale și să le exprime. Am putea fi tentaţi să 
folosim informaţiile oferite în această privinţă de statistică pentru a 


! Seneca prezintă sinuciderea lui Caton ca triumful voinței umane asupra lucrurilor 
(vezi De Prov., 2, 9, și Ep., 71, 16). 

caracteriza cu mai multă precizie diferitele forme de sinucidere, în funcție 
de manifestările lor exterioare. Dar cercetările noastre în domeniu au dat 
doar rezultate negative. 

Alegerea sinucigașului este determinată, cu siguranță, de cauze 
sociale, căci frecvența relativă a diferitelor metode de sinucidere rămîne 
aproape invariabilă în cadrul unei anumite societăţi, dar variază sensibil 
de la o societate la alta (vezi tabelul XXX). 


Tabelul XXX 


Proporția diferitelor genuri de moarte din 1.000 de sinucideri 
(pentru ambele sexe) 


Ștrangulare Aruncare 
i înec Arme de foc | dintr-un loc Asfixie 
spinzurate înalt 


Franţa 1872 
1873 
1874 
1875 
1872 
1873 
1874 
1875 
1872 
1873 
1874 
1875 
1874 
1875 
1876 
1877 


Fiecare popor are deci un tip de moarte preferat, iar ordinea preferin- 
telor se schimbă foarte greu, fiind chiar mai constantă decît cifra totală a 
sinuciderilor. Cauzele sociale sînt atât de importante, încît factorii cosmici 
par aproape lipsiţi de influență. În ciuda tuturor așteptărilor, sinuciderile 
prin înec nu variază de la un anotimp la altul după o lege specială. Iată 
distribuția lor lunară în Franţa, în perioada 1872-1878, comparată cu 
distribuţia sinuciderilor în general : 

Distribuţia lunară la 1.000 de sinucideri anual 


| om | se. [prerie avane sta f mnie f mase [angon sa | ca [e] pi 


75,8 | 66,5 | 84,8 | 97,3 |103, 1/109, 9/103, 5| 86,3 | 74,3 | 74,1 | 65,2 | 59,2 
73,5 1 67,01 81,9 | 94,41106,41117,3|107,7 91,2 [71,01 74,3] 61,0| 54,2 


Diferenţa între numărul de sinucideri prin înec petrecute vara și cele 
din restul anului este nesemnificativă, deşi vara ar trebui să fie anotimpul 
cel mai prielnic. E drept că s-a spus că acest mod de sinucidere este mai rar 
folosit în nord decît în sud, datorită influenţei climei 1. Dar în perioada 
1845-56, el nu era mai puţin întîlnit la Copenhaga decît în Italia (281 
cazuri %o în loc de 300), ceea ce infirmă presupunerea de mai sus. 

Cauzele sociale de care depind sinuciderile în general diferă însă de 
cele ce determină modul de săvîrşire a acestora. Nu putem stabili un raport 
între tipurile de sinucidere identificate şi metodele cele mai răspîndite. 
Italia este o ţară profund catolică și în care cultura științifică era, pînă nu 
demult, destul de puţin dezvoltată. Este deci probabil că sinuciderile altru- 
iste sînt aici mai frecvente decît în Franţa și Germania, ele fiind oarecum 
invers proporţionale faţă de nivelul intelectual al țării. Ipoteza va fi confir- 
mată de mai multe constatări ulterioare. Cum sinuciderea prin arme de foc 
este mult mai frecventă în Italia decît în ţările din centrul Europei, am 
putea crede că aceasta este legată de starea de altruism. Am putea să mai 
presupunem, prin extensie, că este genul de sinucidere preferat de soldaţi. 
Din păcate însă, se constată că în Franţa sinuciderea prin împușcare este 
cel mai des folosită de clasele cele mai elevate : scriitori, artişi, funcţio- 
nari 2. La fel, s-ar părea că sinuciderea melancolică se potriveşte cel mai 
bine cu moartea prin spînzurare. De fapt, spînzurarea se întilnește adesea 
la ţară, în timp ce melancolia este o stare de spirit preponderent urbană. 

Cauzele care-l împing pe om la sinucidere nu determină deci și 
alegerea gestului final. Aceasta depinde mai ales de ansamblul obiceiurilor 
şi circumstanțelor favorabile unei anumite modalităţi de sinucidere. 
Urmărind să obțină cea mai mică rezistenţă posibilă, atîta timp cît un 
factor contrar nu intervine, omul este tentat să utilizeze mijlocul de 
distrugere aflat la îndernînă și pe care practica zilnică i l-a făcut familiar. 
De aceea se întîlneşte mult mai des la orașe decît la sate sinuciderea prin 


Sinucideri 
de orice gen 
Sinucideri 
prin înec 


1 Morselli, p. 445-446. 
2 Vezi, Lisle, op. cit., p. 94. 


Despre sinucidere 239 


aruncare în gol: clădirile sînt mai înalte în orașe. Pe măsură ce liniile de 
tren se înmulţesc într-un teritoriu, moartea prin aruncarea sub roţile 
trenului se generalizează. Tabelul XXX ilustrează deci, într-o anumită 
măsură, stadiul de dezvoltare al tehnicii industriale, al arhitecturii, al 
cunoştinţelor ştiinţifice etc. Procedeele electrice de sinucidere vor deveni 
mai frecvente, pe măsură ce electricitatea va deveni mai răspîndită. 

Cauza cea mai eficace rămîne însă demnitatea pe care fiecare popor 
sau fiecare grup social o atribuie diferitelor genuri de moarte. Unele sînt 
considerate nobile, altele vulgare și degradante. În armată, moartea prin 
decapitare este considerată dezonorantă, iar în alte medii, spinzurarea, 
care este acceptată și răspîndită însă în sate sau oraşe mai mici. Ea are ceva 
violent şi grosolan care jignește moravurile urbane şi cultul pe care clasele 
cultivate îl au pentru fiinţa umană. Repulsia este determinată probabil şi 
de caracterul dezonorant atribuit spînzurării de cauze istorice, pe care 
sensibilitatea mai mică a ţăranului nu îl simte. 

Moartea aleasă de sinucigaş este deci un fenomen cu totul străin de 
natura proprie a sinuciderii. Chiar dacă ambele au cauze sociale, stările 
sociale pe care fiecare le exprimă sînt diferite. Felul morţii nu ne poate da 
o idee despre tipul de sinucidere. Consideraţiile precedente, rezumate în 
tabelul de mai jos, epuizează după părerea noastră problema : 


Clasificarea etiologică și morfologică a tipurilor sociale de sinucidere 


Formele individuale pe care le îmbracă : 


Sinucidere 
egoistă 


Melancolie leneşă, mulțumită de ea însăși. 
Singele-rece decepţionat al scepticului. 


Apatie 


a stă Energie Cu sentimentul calm al datoriei. 
sa ni Sinucidere AG A pa 
Tipuri . ~ | pasională sau | Cu entuziasm mistic. 
altnustă v R 
elementare voluntară Cu un curaj senin. 


ie a Acuzaţii violente asupra vieţii în general. 
Sinucidere i an i _ P A t ng 
anomică Iritare, dezgust] Acuząții violente împotriva unei persoane 
în particular (crimă-sinucidere). 


Sinucidere ego-anomică ... Amestec de agitaţie şi apatie, acţiune şi 


Tipuri visare. 
mixte Sinucidere anomică-altruistă . Etervescenţă disperată, 
Sinucidere ego-altruistă .... Melancolie temperată de o oarecare fermi- 
tate morală. | 

Acestea sînt caracterele generale ale sinuciderii, adică cele care rezultă 
imediat din cauze sociale. Individualizîndu-se în cazuri particulare, ele se 
complică, avînd nuanţe variate în funcţie de temperamentul personal al 
victimei și de circumstanţele speciale în care se găseşte aceasta. Dar sub 
diversitatea combinațiilor ce se produc, regăsim întotdeauna formele 
fundamentale. 


Cartea a treia 


DESPRE SINUCIDERE CA FENOMEN 
SOCIAL ÎN GENERAL 


Capitolul Į 


Elementul social al sinuciderii - 


Cunoscînd acum factorii de care depinde variaţia ratei sociale a 
sinuciderii, putem preciza natura realității căreia îi corespunde rata și pe 
care o exprimă numeric. 


Condiţiile individuale de care putem presupune a priori că depinde si- 
nuciderea sînt de două feluri. 

Este mai întîi vorba despre situaţia exterioară în care se găseşte plasat 
agentul. Oamenii se sinucid pentru că au suferit necazuri de familie sau 
decepţii ale amorului propriu, alteori pentru că au cunoscut sărăcia sau 
boala, alteori pentru că îşi reproşează o greșeală morală etc. Am văzut 
însă că aceste particularităţi individuale nu pot explica rata socială a 
sinuciderilor ; ea variază în proporţii considerabile, deși diversele combi- 
nații de circumstanţe, adică antecedentele imediate ale cazurilor particu- 
lare, păstrează aproximativ aceeași frecvenţă relativă. Circumstanţele nu 
pot fi considerate deci cauzele determinante ale actului pe care îl preced ; 
rolul lor important uneori în luarea hotărîrii nu este și o dovadă a influen- 
fei lor. Deliberarea este adeseori doar aparentă și nu are alt scop decît 
coroborarea unei decizii luate deja cu motive pe care conştiinţa nu le 
cunoaște. 

De altfel, circumstanțele, privite drept cauze determinante, sînt în 
număr aproape infinit. Omul se poate sinucide bogat sau sărac ; o persoană 
se sinucide pentru că e nefericită în căsătorie, alta desface prin divorț o 
căsătorie nefericită ; un soldat renunță la viaţă după ce este condamnat 
pentru o vină pe care nu a comis-o, iar în altă parte se sinucide un criminal 

a cărui crimă nu a fost pedepsită. Evenimentele cele mai diverse și mai 
contradictorii ale vieţii pot servi drept pretexte ale sinuciderilor, deci nici 
unul nu este o cauză specifică. Dar există vreun caracter comun tuturor 
evenimentelor declanşatoare ? Putem spune, cel mult, că punctul lor 
comun constă în contrarietăţi, necazuri, dar nu știm ce intensitate trebuie 
să atingă durerea pentru a avea consecinţa tragică a sinuciderii. Nu există 
în viaţă vreo decepție, oricît de mică, despre care să putem spune cu 
siguranţă că nu va atrage moartea voluntară ; dar nici nu e obligatoriu să o 
producă. Vedem oameni care rezistă în faţa unor greutăţi înspăimâîn- 
tătoare, în timp ce alţii se sinucid dintr-o mică nemulţumire. Am arătat 
deja că acei care suferă cel mai mult nu sînt şi cei care se sinucid cel mai 
mult. Sinuciderea este favorizată mai degrabă de prea multă bunăstare, iar 
numărul cel mai mare de cazuri se înregistrează în epocile şi în clasele 
sociale în care viaţa este mai puţin aspră. Foarte rar se întîmplă ca situaţia 
personală a victimei să fie cauza reală a sinuciderii, deci nu putem explica 
astfel rata socială a sinuciderii. ` s 

Chiar şi adepții teoriei de mai sus au căutat condițiile individuale 
favorizante nu atît în evenimentele exterioare, ci mai degrabă în natura 
intrinsecă a subiectului, adică în constituţia sa biologică și în parametrii 
fizici de care depinde ea. Sinuciderea a fost astfel prezentată ca un produs 
al unui anumit temperament, ca un episod al neurasteniei, supus acţiunii 
aceloraşi factori ca și neurastenia. Dar noi nu am descoperit nici un raport 
imediat și regulat între neurastenie şi rata socială a sinuciderii, ba chiar am 
întîlnit cazuri în care relaţia lor este invers proporţională. Nu am găsit nici 
vreo legătură între evoluţia sinuciderilor și acele stări ale mediului fizic ce 
influenţează proponderent sistemul nervos : rasa, clima, temperatura. 
Dacă psihopatul poate să manifeste, în anumite condiţii, o înclinaţie către 
sinucidere, el nu este totuși obligatoriu predestinat să se omoare ; acţiunea 
factorilor cosmici nu poate determina, în acest sens, tendințele generale 
ale naturii sale. 

Cu totul altele au fost rezultatele obţinute cînd, lăsînd deoparte 
individul, am căutat cauzele aptitudinii pentru sinucidere în însăși natura 
societăţilor. Pe cît de îndoielnice și echivoce erau legăturile dintre sinu- 
cidere şi faptele de ordin biologic și fizic, pe atît de vizibile şi constante 
sînt cele cu anumite stări ale mediului social. De această dată, ne-am găsit 
în faţa unor legi veritabile, cu ajutorul cărora am realizat o clasificare 
metodică a tipurilor de sinucidere. Cauzele sociologice pe care le-am 
identificat au explicat şi concordanţele atribuite influenţei cauzelor 
materiale. Dacă femeia se sinucide mai puţin decît bărbatul, este pentru că 

e mai puţin angajată decît el în viaţa colectivă, căreia îi simte deci mai 
puţin influenţa pozitivă sau negativă. Situaţia este aceeași pentru bătrîn şi 
copil, dar din alte motive. În sfîrșit, dacă sinuciderile se înmulţesc din 
ianuarie pînă în iunie, iar apoi descresc, este pentru că activitatea socială 
cunoaște aceleași variaţii sezoniere. Este firesc deci ca efectele diferite 
produse să fie supuse aceluiași ritm, mai accentuat în primele două 
perioade ; or, printre efecte, introducem şi sinuciderea. 

Din toate aceste fapte rezultă că rata socială a sinuciderilor se explică 
doar sociologic. Numărul morţilor voluntare este fixat întotdeauna de 
profilul moral al societăţii. Există deci, pentru fiecare popor, o forță 
colectivă, de o energie determinată, care-i îndeamnă pe oameni la sinu- 
cidere. Mişcările pe care le face sinucigaşul și care, la prima vedere, par 
să exprime doar temperamentul său personal, sînt în realitate urmarea și 
prelungirea stării sociale pe care o manifestă la exterior. 

Am răspuns deci întrebării puse la începutul lucrării. Nu e o metaforă 
cînd spunem că fiecare societate umană are o anumită aptitudine pentru si- 
nucidere : expresia este bazată pe fapte. Fiecare grup social are într-adevăr 
o înclinaţie colectivă proprie, din care derivă înclinațiile individuale, şi 
care este constituită din curente de egoism, altruism sau anomie. Din 
acestea provin tendinţele spre melancolia decepţionată, spre renunțarea 
activă sau oboseala disperată. În ceea ce priveşte evenimentele particulare 
considerate a fi cauzele imediate ale sinuciderii, ele nu sînt decît acțiunea 
indusă de dispoziţia morală a victimei, ecou al stării morale a societăţii. 
Pentru a-și explica detașarea de existenţă, subiectul se leagă de circum- 
stanțele înconjurătoare ; consideră că viaţa este tristă, pentru că el este 
trist. Tristeţea sa vine într-adevăr din exteriorul său, dar nu dintr-un 
incident nefericit, ci de la grupul social căruia îi aparţine. lată de ce orice 
lucru poate servi drept cauză ocazională a sinuciderii. Totul depinde de 
integritatea cu care au acţionat asupra individului cauzele suicidogene. 


H 


De altfel, constanța ratei sociale a sinuciderii ar fi suficientă pentru a 
demonstra exactitatea acestei concluzii. 

Cînd Quételet a supus atenției filozofilor ! surprinzătoarea regularitate 
cu care anumite fenomene sociale se repetă în perioade de timp identice, 


! Mai ales în lucrările sale Sur l'homme et le développement de ses facultés ou Essai 
de physique sociale, 2 volume, Paris, 1835 şi Du système social et des lois qui le 
Tegissent, Paris, 1848. Dacă Quételet este primul care a încercat să explice științific 

el a crezut că justifică astfel teoria omului mediu ; observația lui a rămas, 
de altfel, singura explicație sistematică a acestei remarcabile proprietăți. 
După el, în fiecare societate există un anumit tip, pe care majoritatea 
indivizilor îl reproduce mai mult sau mai puțin exact, şi de care se 
îndepărtează doar minoritatea, sub influența unor cauze perturbatoare. 
Există, de exemplu, un ansamblu de caractere fizice şi morale pe care le 
prezintă majoritatea francezilor, dar care nu se regăsesc în aceeași măsură 
sau în același mod la italieni sau germani, şi invers. Cum astfel de 
caractere sînt, prin definiţie, cele mai răspîndite, actele ce derivă din ele 
sînt cele mai numeroase. Cele determinate, din contra, de caracterele 
divergente sînt relativ rare. Pe de altă parte, fără a fi perfect constant, 
acest tip general variază oricum mai lent decît un tip individual. Constanţa 
se transmite, firesc, şi acţiunilor derivate din atributele caracteristice 
tipului general. Rezultă că legea generală a principalelor manifestări ale 
activităţii umane este inevitabil constanța, fapt ilustrat de statistică, 
Statisticianul analizează, într-adevăr, faptele de același gen care se petrec 
în cadrul unei societăţi date. De vreme ce majoritatea acestor fapte rămîn 
invariabile atîta timp cît tipul general al societăţii nu se schimbă, și, în 
plus, de vreme ce se schimbă doar cu greu, rezultatele recensămintelor 
statistice trebuie obligatoriu să rămînă aceleaşi de-a lungul unor serii lungi 
de ani consecutivi. Cît despre faptele derivate din caracterele particulare și 
din anomaliile individuale, ele nu respectă aceeaşi regularitate ; de aceea 
constanța nu este niciodată absolută. Aceste din urmă fapte constituie 
excepția, iar invariabilitatea este regula. 

Quctelet a numit tipul general al societăţii tip mediu, căci îl obținem 
luînd în considerare media aritmetică a tipurilor individuale. De exemplu, 
dacă determinăm înălţimea persoanelor dintr-o societate dată, însumăm 
cifrele obținute şi împărțim suma la numărul indivizilor consideraţi, 
rezultatul va exprima, cu suficientă exactitate, înălțimea medie, adică 
înălțimea cel mai des întîlnită. Putem, într-adevăr, să presupunem că 
uriașii și piticii (deci diferenţele în plus sau în minus față de medie) sînt în 
număr aproape egal, compensîndu-se şi anulîndu-se mutual. 


această regularitate, veritabilul fondator al statisticii morale este pastorul Siissmilch, 
în lucrarea sa Die Göttliche Ordnung in den Veränderungen des menschlichen 
Geschlechts, aus der Geburt, dem Tode und der Fortpflanzung desselben erwiesen, 3 
volume, 1742. i 

Vezi, despre aceeași problemă : Wagner, Die Gesetzmăssigkeit, etc., prima parte ; 
Drobisch, Die Moralische Statistik und die menschliche Willensfreiheit, Leipzig, 
1867 (mai ales p. 1-58) ; Mayr, Die Gesetzmăssigkeit im Gesellschaftsleben, 
München, 1877 ; Oettingen, Moralstatistik, p. 90 şi urm. 

Teoria pare foarte simplă. Dar va putea fi acceptată ca explicaţie doar 
în cazul cînd ne va permite să aflăm modul în care tipul mediu se regă- 
sește la majoritatea indivizilor. Pentru ca tipul mediu să rămînă constant, 
atunci cînd indivizii se schimbă, ar trebui ca acesta să nu fie dependent de 
ei și să existe o modalitate de influențare a fiecărei persoane. Problema se 
rezolvă dacă admitem că tipul mediu al societăţii este același lucru cu tipul 
etnic. Elementele constitutive ale rasei, avînd originile în afara indivi- 
dului, nu sînt supuse acelorași variaţii ca și el, deşi se regăsesc doar în 
constituţia sa fizică. Rezultă de aici că tipul etnic serveşte drept bază pentru 
elementele strict individuale. Pentru a aplica însă o astfel de explicaţie în 
cazul sinuciderii, ar trebui ca tendinţa ce-l împinge pe om spre moartea 
voluntară să depindă de rasă ; ori noi ştim că rasa nu influenţează rata 
. sinuciderilor. Este oare posibil ca starea generală a mediului social, fiind 
aceeași pentru majoritatea indivizilor, să îi afecteze pe toţi în aceeași 
măsură și, deci, să le imprime parţial o fizionomie comună ? Dar mediul 
social este compus în primul rînd din idei, credinţe, obiceiuri, tendinţe 
comune. Pentru ca acestea să poată influenţa oamenii, ar trebui să existe 
independent de ei ; ne întoarcem astfel de unde am pornit. Admitem că 
există o tendinţă colectivă spre sinucidere, din care provin tendinţele 
individuale, și mai rămîne să aflăm în ce constă tendinţa colectivă și cum 
acţionează ea. 

Oricum am explica însă generalitatea tipului mediu, nu putem totuși 
justifica regularitatea cu care se repetă rata socială a sinuciderilor. Singu- 
rele caractere pe care le poate conţine tipul mediu sînt, prin definiţie, cele 
care se regăsesc la majoritatea membrilor populaţiei. Sinuciderea este 
actul unei minorităţi. Chiar în ţările unde este foarte răspîndită, rata nu 
depăşeşte 300-400 de cazuri la un milion de locuitori. Energia rezultată la 
majoritatea oamenilor din instinctul de conservare exclude complet 
sinuciderea. Dacă înclinația către moartea voluntară este deci o raritate și 
O anomalie, atunci cunoașterea chiar aprofundată a tipului mediu nu ne-ar 
putea ajuta nici să explicăm constanța ratei sociale a sinuciderilor pentru o 
societate dată și nici măcar să înţelegem de ce există sinucidere. Teoria lui 
Quctelet se bazează, în definitiv, pe o observaţie inexactă. El considera că 
invarianța caracterizează doar manifestările cele mai generale ale acti- 
vității umane ; în realitate, constanţa se regăsește în egală măsură și la 
manifestările sporadice, care au loc în puncte izolate și rare ale cîmpului 
social. Toată lumea moare ; orice organism viu este astfel constituit încît 
nu poate fi nemuritor. Există însă puţine persoane care se sinucid, și totuși 
Tata socială a sinuciderilor este chiar mai constantă decît cea a mortalităţii 


246 Emile Durkheim 


generale. Rezultă de aici că între gradul de răspîndire al unui fenomen și 
constanţa sa nu există acea strînsă corelaţie pe care o presupunea Qudtelet. 

De altfel, chiar rezultatele metodei lui confirmă concluzia noastră. 
Conform principiului lui Quctelet, pentru a calcula intensitatea unui 
caracter al tipului mediu trebuie să împărțim suma faptelor derivate din 
caracterul respectiv la numărul indivizilor apļi de a le produce. Astfel, în 
Franţa, unde nu au existat mult timp mai mult de 150 sinucideri la un 
milion de locuitori, intensitatea medie a tendinței spre sinucidere ar fi 
exprimată de raportul 150/1.000.000 = 0,00015. În Anglia, unde există 
aproximativ 80 de cazuri la milion, raportul este de 0, 00008. Individul 
mediu ar avea deci o înclinaţie spre sinucidere egală cu aceste rapoarte, 
adică aproape nulă, prea mică oricum pentru a declanşa sinuciderea 
propriu-zisă. Nu poate fi astfel justificat numărul mare de morţi voluntare 
anuale comise în societăţile considerate. 

În plus, evaluarea de mai sus este exagerată. Qustelet a realizat-o 
atribuind arbitrar mediei indivizilor o anumită afinitate pentru sinucidere, 
şi estimînd intensitatea ei în funcţie de niște manifestări care nu se întîlnesc 
la tipul mediu, ci doar la un mic număr de subiecți separați. Anormalul a 
fost aşadar folosit pentru a determina normalul. Quételet a încercat să evite 
o astfel de obiecție arătînd că, de obicei, cazurile anormale au loc în două 
sensuri contrare, ceea ce duce la compensarea și anularea lor mutuală. În 
realitate, compensarea se realizează doar pentru caracterele care se 
regăsesc, în măsuri diferite, la toată lumea, cum ar fi, de exemplu, 
înălțimea. Putem presupune că indivizii deosebit de înalți și cei deosebit 
de scunzi sînt în proporție aproximativ egală, ceea ce face ca rezultatul 
calculului să coincidă cu înălțimea obişnuită a populaţiei. Cînd este vorba 
însă de un fenomen minoritar, cum este, de exemplu, tendinţa spre 
sinucidere, procedeul lui Quételet nu duce decît la introducerea artificială 
în tipul mediu a unui element ce nu aparţine de fapt omului mediu. Această 
caracteristică se regăseşte, aşa cum am văzut, doar într-o stare de diluare 
extremă, căci numărul de indivizi la care se distribuie este mult mai mare 
decît ar trebui să fie. Deși este puţin importantă, eroarea totuși există. 

Ceea ce exprimă în realitate raportul calculat de Quctelet este doar 
probabilitatea ca un om, ce aparţine unui grup social determinat, să se 
sinucidă în cursul unui an. Dacă dintr-o populaţie de 100.000 de persoane 
există anual 15 sinucideri, înseamnă că fiecare individ are 15 şanse la 
100.000 să se sinucidă în cursul unui an. Această probabilitate nu ne dă în- 
să o idee despre tendinţa medie spre sinucidere şi nici nu ne demonstrează 
că tendinţa există. Faptul că un anumit procent de locuitori alege moartea 

voluntară nu implică și fapul că ceilalţi sînt expuşi la sinucidere într-o mă- 
sură anume şi nu ne dă nici o lămurire asupra naturii şi intensității cauzelor 
care determină acest fenomen 1. 

Teoria tipului mediu nu rezolvă, aşadar, problema noastră. Sinucigașii 
formează o minoritate infimă, dispersată ; fiecare îşi săvîrşeşte fapta se- 
parat. Totuși, atit timp cît societatea nu se schimbă, numărul sinuciderilor 
rămîne constant. Rezultă că manifestările individuale, deşi sînt indepen- 
dente între ele, sînt produse de aceeași cauză sau de același grup de cauze 
ce influenţează indivizii. Altfel n-am putea explica cum se face că, deși 
voinţele particulare nu acţionează unele asupra altora, ele acţionează ca şi 
cum s-ar supune aceleiaşi porunci. Există deci, în mediul comun din care 
fac parte, o forță superioară, ce le canalizează în aceeași direcţie şi a cărei 
intensitate mai mică sau mai mare scade sau amplifică numărul sinu- 
ciderilor individuale. Efectele acestei forţe nu variază în funcţie de mediul 
organic sau cosmic, ci doar în funcţie de starea mediului social, ceca ce 
înseamnă că este vorba de o forţă colectivă. Cu alte cuvinte, fiecare popor 
are în mod colectiv o tendinţă spre sinucidere care îi este proprie și de care 
depinde importanţa tributului pe care îl plătește morţii voluntare. 

Din acest punct de vedere, invariabilitatea ratei sociale a sinuciderilor 
nu mai are nimic misterios. Cum temperamentul fiecărei societăţi este 
aproape constant, şi cum tendinţa spre sinucidere provine din constituţia 
morală a grupurilor sociale, este firesc să difere de la un grup la altul, dar 
să rămână constantă mult timp în cadrul unei singure societăţi. Ea este unul 
din elementele esențiale ale cenesteziei sociale ; or, și la colective şi la 
indivizi starea cenestezică este starea cea mai intimă şi mai imuabilă, căci 
este starea fundamentală, Efectele sale trebuie deci să aibă aceeaşi perso- 
nalitate și stabilitate; este chiar firesc să aibă o constanţă superioară celei a 
mortalităţii generale. Căci temperatura, influenţele climatice, geologice, 
Într-un cuvînt toate condiţiile diverse de care depinde sănătatea publică se 
modifică mai uşor de la un an la altul decît dispoziţiile popoarelor. 

Există însă o altă ipoteză, diferită în aparenţă de precedenta, care ar 
putea rezolva problema. Nu ar fi posibil oare ca diferitele incidente ale 
vieţii particulare care sînt cauzele determinante ale sinuciderii să revină cu 
regularitate în fiecare an, în aceleași proporții ? În fiecare an presupunem 2 
ÎN a 
! Consideraţiile precedente constituie o dovadă în plus că rasa nu influențează rata 
Socială a sinuciderilor. Tipul etnic este, și el, un tip generic, conținînd doar caractere 
comune unei mase considerabile de indivizi. Sinuciderea este, din contra, un fapt 
nunoritar. 

? Este, de fapt, opinia expusă de Drobisch, în cartea citată anterior. 

că există aproximativ același număr de căsătorii nefericite, de falimente, 
de ambiţii neîmplinite, de cazuri de sărăcie etc. Ar fi deci natural ca indivi- 
zii, ajungînd într-un număr egal de situaţii analoge, să provoace un număr 
egal de morţi voluntare. Nu ar trebui deci să presupunem că se supun unei 
forțe dominante, ci doar să acceptăm că, în fața aceloraşi circumstanţe, 
iau aceleaşi hotărîri. 

Știm însă că evenimentele individuale, deşi preced sinuciderile, nu 
sînt cauzele reale ale acestora. Nu există vreun necaz în viaţă care să-l 
oblige pe om să-şi ia viaţa, dacă nu există și o predispoziţie suplimentară 
de altă natură. Regularitatea cu care se repetă circumstanţele favorabile nu 
poate deci justifica regularitatea sinuciderii. De altfel, orice influenţă 
le-am atribui, n-ar face decît să deplaseze problema, în loc s-o rezolve. 
Căci ar rămîne să explicăm de ce se repetă identic în fiecare an situaţiile 
disperate, după o lege proprie fiecărei țări. Cum se face că, într-o societate 
dată, presupus staţionară, există întotdeauna la fel de multe familii 
dezmembrate, la fel de multe ruinări economice etc. ? Repetarea regulată 
a evenimentelor, în proporţii constante pentru fiecare popor, dar foarte 
diferite de la un popor la altul, ar fi inexplicabilă dacă nu ar exista, în sînul 
fiecărei societăţi, anumite curente care să antreneze cu forță indivizii spre 
aventuri comerciale şi industriale, spre practici de natură să tulbure 
nucleele familiale etc. În acest mod, revenim la ipoteza iniţială, chiar dacă 
într-o formă oarecum diferită 1. 


IN 


Să înțelegem însă corect sensul termenilor care au fost folosiţi. 
De obicei, cînd se vorbește despre tendințe sau pasiuni colective, 
sîntem înclinați să vedem în aceste expresii doar metafore, care nu 


1 Argumentaţia de mai sus nu se aplică doar pentru sinucidere, deși în acest caz este 
mai revelatoare decît în altele, ci și pentru crimă, sub diferitele ei forme. Și criminalul 
este o ființă deosebită, ca și sinucigașul, deci nu natura tipului mediu poate explica 
variațiile criminalităţii. Situaţia este asemănătoare și în cazul căsătoriei, chiar dacă 
tendinţa de a contracta o căsătorie este mai generală decît înclinația spre sinucidere ori 
crimă. În fiecare perioadă a vieţii, numărul persoanelor care se căsătoresc reprezintă 
doar o slabă minoritate în raport cu populaţia celibatară de aceeași vîrstă. (...) Deci 
dacă tendinţa spre căsătorie, care nu trebuie confundată cu dorința sexuală, este 
satisfăcută doar într-un:număr mic de cazuri, înseamnă că starea nupțialității la un 
moment dat nu poate fi explicată de intensitatea acestei tendinţe în cadrul tipului 
mediu. Și în cazul căsătoriei, și în cel al sinuciderii, cifrele statisticii exprimă nu 
intensitatea medie a dispozițiilor individuale, ci intensitatea forței colective care 
determină căsătoria. 

desemnează nimic real, în afară de un soi de medie a stărilor individuale. 
Refuzăm să le privim ca pe niște lucruri, ca pe nişte forţe sui generis ce 
domină conștiințele particulare. Şi totuşi exact aceasta este natura lor, fapt 
demonstrat cu strălucire de statistica sinuciderilor 2}. Indivizii care compun 
o societate se schimbă de la un an la altul și totuşi numărul sinucigaşilor 
rămîne același atîta timp cît și societatea rămîne aceeași. Deși populaţia 
Parisului se înnoieşte cu rapiditate, partea proporţională a Parisului din to- 
talul sinuciderilor franceze rămîne constantă. Deşi cîţiva ani sînt suficienţi 
pentru ca efectivul armatei să fie complet transformat, rata sinuciderilor 
militare nu variază, pentru un popor, decît cu o extremă lentoare. În toate 
țările, ritmul de evoluţie a vieții colective este constant pe tot parcursul 
unui an: el crește din ianuarie pînă în iulie, apoi scade. Astfel, deși 
membrii diverselor societăți europene derivă din tipuri medii foarte 
diferite, variațiile sezoniere și chiar lunare ale sinuciderii au loc peste tot 
după aceeaşi lege. La fel, oricare ar fi diversitatea dispoziţiilor indivi- 
duale, raportul între aptitudinea pentru sinucidere a persoanelor căsătorite 
şi cea a văduvilor este exact același, indiferent de grupul social considerat, 
căci relaţia dintre starea morală a văduviei şi cea a căsătoriei este identică 
în toate societăţile. Cauzele care fixează contingentul morţilor voluntare 
ale unei societăţi trebuie deci să fie independente de indivizi, de vreme ce 
păstrează aceeaşi intensitate, indiferent asupra căror subiecţi particulari 
acţionează. Se va spune că modul de viaţă, rămînînd constant, produce 
mereu aceleași efecte. Dar constança modului de viaţă este un fapt ce 
trebuie explicat. Dacă modul de viaţă se menţine în ciuda schimbărilor 
produse mereu în nivelul social al indivizilor, înseamnă că realitatea sa nu 
provine în totalitate de la aceştia. 

Pentru a evita o astfel de concluzie, s-a spus uneori că însăşi conti- 
nuitatea este opera indivizilor şi că ea poate fi justificată fără a atribui 
fenomenelor sociale o oarecare transcendenţă în raport cu viaţa indivi- 
duală. S-a remarcat, într-adevăr, că „un aspect social oarecare, un cuvînt 
al limbii, ritul unei religii, un secret profesional, un procedeu artistic, un 
articol de lege, o maximă morală se transmit și trec de la un individ rudă, 
stăpîn, amic, vecin, tovarăș, la un alt individ 2”. 

Dacă ar trebui doar să înțelegem în ce fel se propagă de la o generaţie 
la alta o idee sau un sentiment, cum se menţine amintirea lor, atunci 


; Nu este singura ; toate statisticile morale implică această concluzie. 
Tarde, La sociologie élémentaire, în Annales de l'Institut international de 
sociologie, p. 213. 

explicaţia de mai sus ar putea fi privită, la rigoare, drept suficientă 1. 
Transmiterea faptelor de genul sinuciderii sau, mai general, de genul 
tuturor actelor pe care le studiază statistica morală, prezintă un caracter cu 
totul particular, pe care este greu să-l justificăm. Într-adevăr, ea se bazează 
nu atît pe o anumită manieră de a acţiona, ci pe numărul cazurilor în care 
această manieră este aplicată. Nu numai că există sinucideri în fiecare an, 
ci de obicei există tot atîtea sinucideri într-un an cît și în anul precedent. 
Starea de spirit care-i determină pe oameni să se omoare nu se transmite 
pur şi simplu ci, ceea ce este remarcabil, se transmite la un număr egal de 
subiecţi, plasați cu toţii sub incidenţa condiţiilor necesare pentru declan- 
şarea faptei. Numărul nu poate fi, doar prin el însuşi, obiectul unei 
transmiteri directe. Populaţia de astăzi nu a aflat de la cea de ieri care 
trebuie să fie totalul de victime ale sinuciderii ; şi totuşi, numărul lor se va 
menţine, atita timp cît circumstanțele nu se schimbă. 

Ar trebui oare să ne imaginăm că fiecare sinucigaș a avut drept iniţiator 
şi maestru, ca să spunem așa, una din victimele anului precedent și că este 
un fel de moştenitor moral al acesteia ? În acest caz, ar fi posibil să 
acceptăm că rata socială a sinuciderilor poate să se perpetueze pe calea 
tradiţiilor inter-individuale. Dacă cifra totală nu se poate transmite în bloc, 
este clar că trebuie ca unităţile sale componente să se transmită una cîte 
una. Fiecare sinucidere ar fi atunci ecoul unei sinucideri anterioare. Nu 
avem însă nici un motiv să admitem o astfel de filiație personală între 
fiecare eveniment moral înregistrat în cursul unui an și un eveniment 
similar din anul precedent. Cum să apară, cu atita regularitate, ricoșeuri 
de la un an Ja altul ? De ce să fie necesar exact un an pentru ca un act 
generator să-și producă efectul geamăn ? Şi de ce să existe neapărat o 
singură copie ? Dacă ar exista mai multe, atunci totalul nu ar fi constant. 
Înlăturînd deci ipoteza îndoielnică după care identitatea contingentelor 
anuale ar fi datorată transmiterii identice a fiecărui caz în parte, ne mai 


1 Spunem „la rigoare” căci esenţa problemei nu este astfel rezolvată. Dacă vrem să 
explicăm continuitatea, trebuie să înțelegem nu numai modul în care practicile 
obișnuite ale unei perioade se mențin în perioada următoare, ci mai ales în ce fel își 
menţin ele autoritatea și continuă să funcționeze. Din faptul că noile generații află 
ceea ce făceau înaintașii lor, prin transmiteri pur inter-individuale, nu rezultă cu 
necesitate că ele vor face acelaşi lucru. De unde provine deci obligaţia ? Din respect 
faţă de obiceiuri, din autoritatea părinților ? Dar în acest caz continuitatea nu se 
realizează prin indivizi = care servesc drept vehicul al ideilor și practicilor — ci prin 
starea de spirit eminamente colectivă datorită căreia strămoșii unui popor fac obiectul 
unui respect de natură deosebită. O astfel de stare de spirit se impune oamenilor și are 
pentru fiecare societate — asemenea tendinței spre sinucidere — o anumită intensitate, 
definită în funcţie de gradul în care indivizii se supun tradiţiei. 

rămîne să explicăm această constanță doar prin acțiunea permanentă a unei 
cauze impersonale, ce planează deasupra tuturor cazurilor particulare. 

Tendinţele colective au o existenţă proprie ; sînt forțe la fel de reale ca 
forțele cosmice, chiar dacă au altă natură. Ele acţionează asupra indivi- 
dului tot din afara lui, dar în alt mod. Realitatea tendinţelor colective este 
demonstrată, ca și în cazul forţelor cosmice, prin constanţa efectelor lor. 
Cînd constatăm că numărul deceselor variază foarte puţin de la un an la 
altul, spunem că mortalitatea depinde de climat, de temperatură, de natura 
solului, adică de un anumit număr de forțe materiale care, fiind inde- 
pendente de individ, rămîn constante chiar dacă generaţiile se schimbă. În 
consecință, de vreme ce acte morale ca sinuciderea, se reproduc în mod 
uniform, trebuie să admitem că ele depind de forțe exterioare indivizilor. 
Cum astfel de forțe nu pot fi decît morale și cum, în afară de omul in- 
dividual, nu există pe lume altă „fiinţă” morală decît societatea, rezultă că 
forțele exterioare sînt neapărat sociale. Dar oricum le-am numi, contează 
doar să le recunoaștem existenţa și să le concepem ca un ansamblu de 
energii ce ne determină din afară să acţionăm, aşa cum fac și energiile 
psihico-chimice ce ne influenţează. Ele nu sînt doar entități verbale, ci 
mărimi sui generis pe care le putem măsura, compara — prin mărimile lor 
relative — așa cum facem cu intensităţile curenților electrici sau ale 
focarelor luminoase. Astfel, propoziţia fundamentală care spune că faptele 
sociale sînt obiective, pe care am stabilit-o într-o altă lucrare ! şi pe care o 
considerăm drept principiul metodei sociologice, își găsește în statistica 
morală — şi în special în statistica sinuciderilor — o dovadă nouă şi deose- 
bit de revelatoare. Este adevărat că întotdeauna cînd știința revelează 
oamenilor existența unei forțe noi, ignorate pînă atunci, ea se lovește de 
neîncredere. Deoarece trebuie modificat sistemul ideilor vechi pentru a 
face loc noului ordin de fapte, şi trebuie constituite concepţii noi, spiritele 
opun o rezistenţă leneșă. Trebuie totuși să ne înțelegem. Dacă sociologia 
există, ea nu poate fi decît studiul unei lumi încă necunoscute, diferită de 
cele pe care le studiază alte ştiinţe ; şi ea n-ar putea exista, dacă nu ar fi un 
sistem de realităţi. 

Propoziția de mai sus s-a izbit de prejudecățile tradiţionale și a suscitat 
numeroase obiecţii, la care trebuie să răspundem. 

Ea presupune, în primul rînd, că tendinţele și concepțiile colective 
sînt de altă natură decît cele individuale. S-a întrebat cum este posibil acest 
lucru, de vreme ce societatea este formată doar din indivizi. Ar însemna 


! Vezi Règles de la méthode sociologique, cap. II. 

însă să spunem că natura vie nu are nimic în plus faţă de materia brută, de 
vreme ce celula este formată doar din atomi lipsiţi de viaţă. Este adevărat 
că societatea nu are alte forțe active decît forţele indivizilor ; doar că 
aceștia, unindu-se, formează o fiinţă psihică de tip nou, care are deci 
propria sa manieră de a gîndi și simţi. Proprietăţile elementare din care 
rezultă faptul social sînt conţinute, fără îndoială, în spiritele particulare. 
Faptul social rezultă însă doar atunci cînd ele se transformă prin asociere ; 
asocierea este ea însăşi un factor activ, care produce efecte speciale, care 
constituie deci o noutate. Cînd conștiințele se grupează şi se combină, în 
loc să rămînă izolate, se schimbă ceva în lume. Este deci natural ca 
schimbarea iniţială să declanșeze alte modificări, să determine fenomene 
noi, ale căror proprietăţi caracteristice lipsesc din elementele compo- 
nente. 

Singura modalitate de a contesta concepţia de mai sus ar fi să admitem 
că întregul este calitativ identic sumei părţilor sale, că un efect este 
calitativ reductibil la suma cauzelor ce l-au declanşat ; aceasta ar însemna 
sau să negăm orice schimbare, sau s-o facem inexplicabilă. S-au găsit 
doar două posibilităţi de susţinere a tezei : 1. că „în sociologie, printr-un 
privilegiu unic, cunoaștem şi elementul — care este conștiința individuală 
— şi compusul — care este ansamblul conştiințelor” ; 2. că, prin această 
dublă introspecţie, „constatăm cu precizie că, dacă individualul dispare, 
socialul nu mai reprezintă nimic 1 ”. 

Prima propoziţie este o negare îndrăzneață a întregii psihologii con- 
temporane. Se consideră azi că viaţa psihică, departe de a putea fi înțeleasă 
imediat, are profunzimi în care este greu de pătruns, pe care le atingem 
doar pas cu pas, prin procedee indirecte și complexe, asemănătoare celor 
folosite de ştiinţele lumii exterioare. Cea de-a doua propoziţie este pur 
arbitrară. Autorul poate foarte bine să afirme că, după părerea lui, 
societatea nu are nimic real în afară de ceea ce provine de la individ; 
pornind însă de la o astfel de afirmaţie, discuţia este imposibilă, căci nu 
există dovezi în sprijinul ei. Este foarte simplu să opunem afirmației de 
mai sus părerea unui mare număr de subiecţi, care îşi reprezintă societatea 
nu ca pe o formă pe care o ia natura individuală, atunci cînd se desfășoară 
în exterior, ci ca pe o forţă antagonistă, care îi limitează şi-i constrînge. În 
privinţa intuiţiei deosebite prin care am cunoaște şi elementul (individul) 
şi compusul (societatea), putem spune că atunci sociologia ar fi inutilă 
sau, oricum, foarte simplă. Din păcate, toate faptele arată cît de incom- 


! Tarde, op. cit., în Annales de I'Institut de sociologie, p. 222. 

petentă este conștiința în această problemă. Fără un ajutor din afară, con- 
ştiinţa n-ar fi observat niciodată necesitatea ca fenomenele demografice să 
se menţină în fiecare an la același nivel şi, mai ales, n-ar fi putut găsi 
singură cauzele acestei constanțe. 

Separînd astfel viaţa socială de viaţa individuală, nu vrem să spunem 
că prima nu are nimic psihic, căci este evident constituită din reprezentări. 
Doar că reprezentările colective diferă total de cele ale individului. 
Admitem să spunem că sociologia este o psihologie, cu condiția să se 
adauge că psihologia socială are legi proprii, diferite de cele ale psiho- 
logiei individuale. Să dăm un exemplu ilustrativ. Se consideră, de obicei, 
că religia provine din sentimentele de teamă sau respect, inspirate subiec- 
ților conștienți de fiinţe misterioase și înspăimîntătoare ; din acest punct 
de vedere, religia apare ca dezvoltarea stărilor individuale şi sentimentelor 
particulare. O astfel de explicaţie simplistă este însă infirmată de fapte. 
Este suficient să remarcăm că, în regnul animal, unde viaţa socială este 
doar extrem de rudimentară, instituţia religioasă este necunoscută ; ea se 
observă doar acolo unde există o organizare colectivă și se schimbă în 
funcţie de natura societăţii. Deducem că doar oamenii reuniți în grup 
gîndesc religios. Dacă omul s-ar fi cunoscut doar pe el și universul său 
fizic, nu ar fi ajuns niciodată la ideea unor forțe net-superioare lumii 
înconjurătoare. Nici măcar forțele naturale cunoscute nu i-ar fi sugerat o 
asemenea noțiune, căci, la origine, omul nici nu ştia în ce măsură este do- 
minat de acestea, ci credea că poate dispune de ele după bunul său plac 1. 
Ştiinţa i-a arătat omului cît de profundă este inferioritatea sa. Puterea care 
s-a impus omului, Care i-a cîştigat respectul și a devenit obiectul adoraţiei 
sale, este societatea. Zeii au fost doar forma ei ipostazică. Religia este, în 
definitiv, sistemul de simboluri prin care societatea devine conştientă de 
ca însăși ; este maniera de a gîndi proprie fiinţei colective. Iată deci un vast 
ansamblu de stări mentale, care nu s-ar fi produs dacă nu s-ar fi unit 
conștiințele particulare, care rezultă din această unire şi care se adaugă 
stărilor derivate din natura individuală. Oricât le-am analiza pe acestea din 
urmă, nu vom descoperi cum au apărut și s-au dezvoltat credințele și 
practicile diferite, de unde vine totemismul, naturismul, cum a fost posibil 
ca naturismul să se transforme fie în religia abstractă a lui Iahve, fie în 
politeismul grecilor și romanilor. Eterogeneitatea socialului și individua- 
lului, pe care am susținut-o, arată că observaţiile de mai sus se aplică nu 
numai religiei, ci şi dreptului, moralei, modelor, instituţiilor politice, 
ÎN 
! Vezi Frazer, Golden Bough, p. 9 şi urm. 

practicilor pedagogice etc., tuturor formelor vieţii colective, într-un cu- 
vînt 1. 

Ni s-a făcut o altă obiecţie, mai gravă decît prima, la prima vedere. 
Noi am admis nu numai că stările sociale diferă calitativ de stările 
individuale, ci şi că primele sînt, într-un anumit fel, exterioare indivi- 
dului ; am admis chiar compararea exteriorităţii lor cu cea a forțelor fizice. 
Am fost atunci întrebaţi cum poate exista în societate ceva exterior 
individului, de vreme ce doar acesta formează societatea ? 

Dacă obiecţia ar fi fondată, ne-am găsi în prezenţa unei antinomii. 
Căci nu trebuie să uităm concluziile precedente. De vreme ce persoanele 
care se sinucid în fiecare an nu formează un grup natural, adică nu sînt în 
legătură unii cu alţii, numărul constant al sinuciderilor nu poate fi datorat 
decît acţiunii unei cauze care domină indivizii şi le supraviețuiește. Forţa 
care determină unitatea fasciculului de cazuri particulare, răspîndite în 
teritoriu, trebuie neapărat să existe în afara lor. Dacă exterioritatea cauzei 
ar fi într-adevăr imposibilă, problema ar fi de nerezolvat ; imposibilitatea 
este însă aparentă. 

Mai întîi, nu este adevărat că societatea este compusă doar din 
indivizi ; ea cuprinde și lucruri materiale, cu rol esenţial în viața comună. 
Faptul social se materializează uneori, pînă la a deveni un element al lumii 
exterioare. De exemplu, un anumit tip de arhitectură este un fenomen 
social ; iar e] este încarnat în parte în case, în clădiri de toate felurile, care 
odată construite, devin realități autonome, independente de indivizi. 
Observaţia este valabilă şi pentru căile de comunicaţii şi transport, pentru 
instrumentele și maşinile din industrie sau din viaţa privată, acestea 
reflectînd starea tehnicii în fiecare moment al istoriei, starea limbii scrise 
etc. Viaţa socială, care s-a cristalizat și fixat astfel pe suporturi materiale, 
devine exteriorizată și acționează asupra noastră din afară. Căile de 
comunicaţii construite înainte de a apărea noi ne canalizează mersul 
afacerilor într-o direcţie anume, după cum ne pun în legătură cu o regiune 
sau alta. Copilul își formează gustul intrînd în contact cu monumentele 
artei naționale, moştenite de la generaţiile anterioare. Vedem uneori astfel 
de monumente dispărînd în negura vremii, pentru a apărea mai tîrziu, 
cînd naţiunile ce le-au creat sînt dispărute de secole, și pentru a începe în 


i Pentru a prevni orice interpretare inexactă, să precizăm că nu susţinem că ar exista 
un punct în care să ia sfirșit individualul și să înceapă socialul. Asocierea nu se 
stabilește instantaneu și nu-și produce instantaneu efectele ; există deci momente cînd 
realitatea este ambiguă. Trecerea între cele două ordine de fapte este fără hiatus, ceea 
ce nu înseamnă însă că distincţia este imposibilă. 

sînul noilor societăţi o nouă existenţă. Este fenomenul pe care îl numim 
renaştere. O renaştere este cazul unei vieţi sociale care, după ce s-a 
materializat în lucruri şi a rămas în stare latentă sub această formă, revine 
deodată la suprafaţă și schimbă orientarea intelectuală și morală a unor 
popoare care n-au contribuit la elaborarea ei. Ea nu ar putea să renască, 
evident, dacă nu ar exista conștiințe vii pregătite să-i primească influenţa ; 
pe de altă parte însă, toate aceste conştiinţe ar fi gîndit și ar fi simţit altfel, 
dacă influenţa nu s-ar fi produs. 

Remarca se aplică şi formulelor prin care se desemnează fie diferitele 
dogme ale credinţei, fie preceptele dreptului, cînd se fixează în exterior 
sub o formă consacrată. Sigur, ele ar rămîne fără viaţă, dacă nu ar exista 
oameni pentru a și le reprezenta și pune în practică. Ele sînt factori sui 
generis ai activităţii sociale, căci au un mod propriu de acţiune. Relaţiile 
juridice variază, după cum dreptul este scris sau nu. Acolo unde există un 
cod constituit, jurisprudenţa este mai regulată, dar mai puţin suplă, 
legislația mai uniformă, dar şi mai imuabilă. Ea știe mai puţin bine să se 
adapteze diversităţii cazurilor particulare și opune mai multă rezistență 
întreprinderilor novatoare. Formele materiale pe care le îmbracă dogmele 
şi preceptele nu sînt deci simple combinaţii verbale lipsite de eficacitate, 
ci realități active ; nu numai că sînt exterioare conștiinţelor individuale, ci 
exterioritatea constituie caracterul lor specific. Tocmai din acest motiv, 
indivizii le pot adapta mai greu circumstanțelor și, în plus, ele sînt mai 
refractare la schimbare. 

Totuși, este sigur că nu orice conștiință socială ajunge să se exterio- 
rizeze şi să se materializeze astfel. Nu orice estetică naţională prinde viaţă 
în operele pe care le inspiră ; nu orice morală se formulează în precepte 
determinate. Marea lor majoritate rămîn difuze. Există o întreagă viaţă 
colectivă rămasă în libertate ; tot felul de curente vin, pleacă, circulă în 
toate direcţiile, se intersectează și se amestecă într-o mie de moduri 
diferite ; tocmai datorită veşnicei mobilități, nu ajung niciodată să ia o 
formă obiectivă. Astăzi, societatea este cuprinsă de tristeţe și descurajare ; 
miine, un suflu de încredere bucuroasă va veni să îmbărbăteze inimile. 
Pentru un timp, orice grup este antrenat spre individualism ; după aceea, 
deodată, aspiraţiile sociale și filantropice devin preponderente. Ieri era 
cosmopolitism, astăzi patriotism. Şi toate valurile succesive, fluxurile şi 
refluxurile au loc fără ca preceptele cardinale ale dreptului şi moralei, 
imobilizate în forme statice, să se modifice. De altfel, preceptele nu fac 
altceva decât să exprime o întreagă viaţă subterană din care fac parte, din 
Care rezultă, fără s-o suprime însă. La baza tuturor maximelor există 

sentimente actuale şi vii pe care formulele le rezumă, dar pe care le re- 
liefează doar superficial. Ele n-ar trezi nici un ecou, dacă n-ar corespunde 
unor emoții și impresii concrete, răspîndite în societate. Dacă le atribuim 
deci o realitate, nu este însă vorba de întreaga realitate morală. Ar însemna 
să luăm semnul drept lucrul semnificat. Un semn este desigur ceva ; nu un 
soi de epifenomen ce depășește limitele obligaţiei, căci astăzi ştim ce rol 
joacă în dezvoltarea intelectuală. Este, totuşi, doar un semn |. 

Deoarece această viaţă nu are suficientă consistenţă pentru a se fixa, 
ea are acelaşi caracter ca și preceptele formulate de care am vorbit mai 
devreme. Ea este exterioară fiecărui individ mediu luat separat. lată, de 
exemplu, că un mare pericol public determină o creştere a sentimentului 
patriotic. Rezultă un elan colectiv în virtutea căruia societatea, în ansam- 
blul său, decretează ca pe o axiomă că interesele particulare, chiar şi cele 
considerate respectabile, trebuie să dispară în faţa interesului comun. 
Principiul nu este doar enunțat ca o dorinţă, ci, la nevoie, este aplicat 
întocmai. Observaţi în acest moment media indivizilor ! Veţi observa la 
mulți dintre ei o stare morală de aceeași natură, dar mult diminuată. Sînt 
rari cei care, chiar în timp de război, sînt gata să se sacrifice în întregime. 
Deci, dintre toate conștiinţele particulare ce compun marea masă a 
naţiunii, nu există nici una la care curentul colectiv să nu fie aproape în 
totalitate exterior, de vreme ce fiecare conștiință conţine doar o parte a 
stării colective. 

Putem face o observaţie similară pentru sentimentele morale cele mai 
stabile şi fundamentale. Orice societate are, de exemplu, un anumit 
respect pentr viața omului în general, respect a cărui intensitate este 
determinată și se poate măsura în funcţie de gravitatea relativă 2 a pedepsei 
corespunzătoare omuciderii. 

Pe de altă parte, omul mediu resimte o parte a sentimentului de 
reprobare, dar nu în aceeași măsură și manieră ca societatea. Este suficient 


! Credem că după această explicaţie nu ni se va mai reproșa că vrem, în sociologie, să 
substituim exteriorul cu interiorul. Începem cu exteriorul, căci el este singurul indicat 
imediat, dar numai pentru a ajunge la interior. Procedeul este, fără îndoială, compli- 
cat. Dar nu avem altă soluţie, dacă vrem să nu riscăm îndreptarea cercetării, nu spre 
categoria de fapte studiată, ci spre sentimentul personal pe care îl avem despre ea. 
2 Pentru a şti dacă respectul e mai puternic într-o societate decît în alta, nu trebuie 
considerată doar violența intrinsecă a măsurilor de represiune, ci și locul ocupat de 
pedeapsă pe scara penală. Asasinatul este pedepsit cu moartea, acum ca și în ultimele 
secole. Dar astăzi, simpla pedeapsă cu moartea are o gravitate relativă mai mare, 
fiind condamnarea supremă, în timp ce altădată putea fi agravată. Cum agravările nu 
se aplicau atunci pentru asasinatul obișnuit, rezultă că acesta era mai puţin aspru 
pedepsit. 

să comparăm reacţia pe care ne-o provoacă individual vederea unui ucigaș 
sau a unei crime, şi reacția manifestată, în aceleași condiţii, de o mulţime 
adunată. Ştim la ce extreme se poate ajunge, dacă nu există ceva care să 
limiteze acţiunea mulțimilor. În acest caz, furia este colectivă, ceea ce 
face ca sentimentul să fie mult mai violent. Aceeaşi diferenţă apare 
întotdeauna între felul în care societatea resimte crimele și modul în care 
sînt afectaţi indivizii, adică între forma individuală și forma socială a sen- 
timentului. Indignarea socială este atît de intensă, încît deseori nu se 
potoleşște decît prin execuţia supremă. Pentru noi, dacă victima este un 
necunoscut, dacă autorul crimei este străin şi nu constituie deci o amenin- 
tare personală, deşi dorim ca fapta să fie pedepsită, nu resimţim totuși 
pevoia acută de răzbunare. Nu vom face nici un pas pentru a descoperi 
făptaşul, ba chiar ne va repugna să-l denunţăm. Lucrurile se schimbă doar 
dacă este afectată opinia publică ; atunci devenim mai cxigenţi și mai 
activi. Dar acţionăm sub influenţa colectivităţii, nu ca indivizi separați. 

Adesea, distanța dintre starea socială şi repercusiunile individuale este 
chiar mai mare. În cazul precedent, sentimentul colectiv, individuali- 
zîndu-se, păstra totuși la majoritatea subiecților suficientă forţă pentru a 
se opune actelor condamnate. Oroarea faţă de vărsarea de sînge omenesc 
este astăzi suficient de adînc înrădăcinată, încît să stăvilească apariţia 
ideilor ucigaşe. Dar simpla delapidare sau frauda silenţioasă şi lipsită de 
violenţă sînt departe de a ne inspira o asemenea repulsie. Nu sînt prea 
mulți cei care să aibă atît respect pentru bunul altuia, încît să înăbușe în ei 
germenele dorinţei de îmbogăţire ilegală. Educaţia dezvoltă o oarecare 
repulsie faţă de actele contrare echităţii. Dar cîtă diferenţă între acest 
sentiment vag, ezitant, gata întotdeauna pentru compromis, şi stigma- 
tizarea categorică, fără rezerve și reticenţă, cu care societatea înfierează 
furtul, sub toate formele sale ! Şi ce să mai spunem despre atîtea alte 
datorii, încă mai slab înrădăcinate în conştiinţa omului obişnuit, cum ar fi 
contribuţia la cheltuielile publice, respectarea impozitelor, serviciul mi- 
litar, respectarea contractelor etc. Dacă moralitatea ar fi asigurată doar de 
sentimentele şovăielnice ale conștiințelor medii, atunci ea ar fi teribil de 
precară. 

Este deci o eroare fundamentală să confundăm tipul colectiv al unei 
societăţi cu tipul mediu al indivizilor ce o compun. Omul mediu are o 
moralitate mediocră. Doar preceptele esențiale ale eticii au o oarecare forță 
asupra lui, dar nu precizia și autoritatea pe care le au asupra tipului 
colectiv, adică asupra ansamblului societăţii. Această confuzie, pe care a 
comis-o Qutelet, transformă geneza moralei într-o problemă de neînțeles. 

De vreme ce individul este în general mediocru, cum s-a putut constitui 
totuși o morală net superioară lui, cînd ea ar trebui de fapt să exprime me- 
dia temperamentelor individuale ? Conștiinţa comună fiind doar conștiința 
cea mai generală, ea nu se poate ridica deasupra nivelului obişnuit. Atunci 
de unde vin preceptele înalte şi imperative pe care societatea se străduieşie 
să le inoculeze copiilor săi ? Poate de aceea religiile și numeroase filozofii 
consideră că morala își găsește întreaga realitate doar în Dumnezeu. 
Imaginea ei palidă şi incompletă, conținută de conștiinţele individuale, nu 
poate fi privită drept tipul original. Ea este mai degrabă efectul unei 
reproduceri infidele şi grosiere după un model care trebuie să existe în afa- 
ra indivizilor. De aceea modelul este întruchipat, în imaginaţia populară, 
cu simplitatea sa, de către Dumnezeu. Ştiinţa nu s-ar fi oprit la o astfel de 
concepţie, pe care nici nu trebuie s-o cunoască 1. Îndepărtînd deci această 
ipoteză, putem ori să lăsăm problema moralei în aer, neexplicată, ori să o 
privim ca pe un sistem de stări colective. Ea nu poate exista decit într-o 
conştiinţă ; dacă nu aparţine individului, atunci aparţine grupului. Trebuie 
deci să admitem că, departe de a se confunda cu conștiința medie, 
conştiinţa societăţii o depăşeşte în toate privinţele. 

Observaţia ne confirmă ipoteza. Pe de o parte, regularitatea datelor 
statistice ne arată că există tendinţe colective, exterioare indivizilor. Pe de 
altă parte, într-un mare număr de cazuri importante, putem constata direct 
exterioritatea. Ea este firească pentru oricine a recunoscut eterogeneitatea 
stărilor individuale şi stărilor sociale. Prin definiţie, stările sociale acţio- 
nează asupra noastră din afară, căci nu decurg din predispoziţii personale ; 
fiind formate din elemente străine nouă, ele exprimă altceva decît pe noi 
înşine. În măsura în care aparținem grupului și trăim viaţa lui, resimţim 
influenţa lor ; dar dacă avem o personalitate proprie, sîntem refractari şi 
căutăm să scăpăm de ele. Cum pentru fiecare persoană există simultan 
această dublă existenţă, fiecare este mînat de un dublu curent. Sîntem 

i antrenați în direcția socială, dar tindem să urmăm calea propriei naturi. 
Restul societății ne apasă deci pentru a ne canaliza tendințele centrifuge, 
iar noi acţionăm asupra celui de alături pentru a neutraliza tendințele 
societății. Suportăm noi înşine presiunea la care contribuim pentru a O 
exercita asupra altora. Există deci două forțe antagoniste : una vine de la 
colectivitate şi caută să acapareze individul, cealaltă vine de la individ, 


1 Așa cum știința fizicii nu trebuie să discute credința în Dumnezeu, creator al lumii 
fizice, tot așa ştiinţa moralei nu trebuie să cunoască doctrina care vede în Dumnezeu 
pe creatorul moralei. Problema nu este de competenţa noastră ; ne interesează doar 
cauzele sale secundare. 

acţionînd asupra primei. Prima este superioară celei de-a doua, fiind 
datorată unci combinaţii a tuturor forţelor particulare ; întîmpinînd însă 
rezistenţa tuturor subiecţilor individuali, se pierde parţial în lupte multi- 
plicate, afectîndu-ne doar slăbită şi desfigurată. Cînd este foarte intensă, 
cînd circumstanţele sale favorabile revin frecvent, poate încă să marcheze 
puternic constituțiile individuale, născînd stări de o anume vivacitate care, 
odată organizate, funcţionează cu spontaneitatea instinctului. Aşa se 
întîmplă cu ideile morale esenţiale. Dar majoritatea curentelor sociale sau 
sînt prea slabe, sau acţionează cu intermitenţă asupra noastră, avînd o 
influenţă superficială. Ele rămîn deci aproape în întregime exterioare. 
Modul de calcul al unui element oarecare al tipului colectiv nu este deci 
măsurarea intensității sale în conștiinţele individuale şi determinarea 
mediei acestor valori ci, mai degrabă, calcularea sumei lor. Rezultatul va 
fi tot mai mic decît în realitate, căci obținem astfel doar sentimentul social 
diminuat de tot ce pierde prin individualizare. 

Concepţia noastră a fost prea uşor considerată scolastică şi prea uşor 
acuzată că stabileşte drept fundament al fenomenelor sociale un principiu 
vital de tip nou. Dacă refuzăm să admitem că aceste fenomene au drept 
substrat conștiința individului, noi desemnăm totuşi substratul lor ca fiind 
rezultatul unirii şi combinării tuturor conștiințelor individuale. El nu are 
nimic substanţial sau ontologic, de vreme ce este format din părți compo- 
nente, şi rămîne la fel de real ca acestea. Chiar şi conştiinţele individuale 
sînt compuse. Știm astăzi că eul este rezultanta unei multitudini de 
conștiințe fără eu ; că fiecare conștiință elementară este produsul unor 
unităţi vitale lipsite de conștiință ; că fiecare entitate vitală provine dintr-o 
asociaţie de particule neînsufleţite. Dacă psihologul și biologul admit 
realitatea fenomenelor pe care le studiază, tocmai pentru că acestea 
corespund unor combinaţii de elemente de ordin imediat inferior, de ce ar 
fi altfel în sociologie ? Situaţia poate fi negată doar de cei care nu au 
renunţat încă la ipoteza unei forţe vitale și a unui suflet esenţial. Astfel, 
nimic nu e mai firesc decît propoziţia următoare, considerată scandaloasă 
uneori 1 : O credinţă sau o practică socială este susceptibilă de a exista 
independent de expresiile sale individuale. Evident, nu înțelegem prin 
aceasta că societatea este posibilă fără indivizi, ci că : 1. grupul format din 
indivizii asociaţi este o altfel de realitate decît fiecare individ luat în parte ; 
2. stările colective există în grupul din care derivă, înainte de a afecta indi- 
vidul şi de a se organiza în el, sub o formă nouă, o existență pur interioară. 


N UO 


! Vezi Tarde, op. cit., p. 212. 

Acest mod de a privi raportul individului cu societatea aminteşte, de 
altfel, de ideea pe care o au azi biologii despre raporturile lui cu specia sau 
rasa. Teoria simplă după care specia ar însemna doar un individ perpetuat 
în timp și generalizat în spaţiu este tot mai mult abandonată. Ea este 
contrazisă de faptul că variațiile produse la un subiect izolat nu devin 
specifice decît în cazuri foarte rare și chiar îndoielnice !. Caracterele dis- 
tinctive ale rasei nu se modifică la individ decît dacă se schimbă în tot 
ansamblul rasei. Astfel de doctrine nu pot fi considerate definitiv de- 
monstrate ; dar este suficient să putem constata că ipotezele noastre 
sociologice, fără a fi deduse din cercetări străine, au totuşi corespondențe 
şi analogii în celelalte științe. 


IV 


Să aplicăm ideile de mai sus în cazul sinuciderii ; soluţia oferită la 
începutul capitolului va căpăta mai multă precizie. 

Orice ideal moral combină, în proporții variabile, în funcţie de socie- 
tate, egoismul, altruismul și anomia. Viața socială presupune, în același 
timp, că individul are o anumită personalitate, că este gata să renunțe la ea 
dacă societatea i-o cere, în sfârşit, că el este deschis într-o anumită măsură 
ideilor de progres. Din acest motiv, nu există vreun popor în care să nu 
coexiste cele trei curente de opinie, care îndreaptă omul în trei direcţii di- 
ferite și chiar contradictorii. Acolo unde curentele se temperează reciproc, 
agentul moral se găseşte într-o stare de echilibru ce îl protejează împotriva 
ideilor de sinucidere. Dar imediat ce unul depășește o anumită limită în de- 
trimentul celorlalte, el devine cauzator de sinucidere, prin individualizare. 

Cu cît curentul preponderent este mai puternic, cu atit este mai mare 
numărul celor contaminaţi, și invers. Intensitatea lui depinde de trei tipuri 
de cauze: Î. natura indivizilor ce compun societatea ; 2. modul lor de 
asociere, deci natura organizaţiei sociale ; 3. evenimentele pasagere care 
tulbură funcţionarea vieţii colective, fără a-i altera constituţia anatomică, 
așa cum sînt crizele naţionale, economice etc. În privinţa proprietăţilor 
individuale, doar cele care se regăsesc la toți membrii societăţii pot avea 
un rol. Proprietăţile strict personale, sau cele care sala unei minorităţi 
infime, se pierd în masa celorlalte ; există, de altfel, și o neutralizare și 
compensare reciprocă a lor în cursul elaborării isteti ai colectiv. Doar 


1 Vezi Delage, Structure du protoplasme, passim ; Weissmann, Lhérédité, și toate 
celelalte teorii apropiate de cele ale lui Weissmann. 

caracterele generale ale umanității pot, așadar, să aibă efecte notabile. Or, 
ele sînt aproape imuabile sau, cel puţin, nu se pot schimba în cîteva seco- 
le, cît numără vârsta naţiunilor actuale. În consecinţă, variaţia numărului 
de sinucideri poate depinde doar de condiţiile sociale determinante, 
singurele elemente variabile. lată de ce numărul rămîne constant atîta timp 
cît societatea nu se schimbă. Constanţa nu vine din faptul că starea de 
spirit gencratoare de sinucideri s-ar găsi la un anumit număr de indivizi, 
care o transmit unui număr egal de imitatori. Fenomenul provine din faptul 
că mobilurile impersonale care au declanșat sinuciderile și care le întreţin 
au rămas aceleaşi. Nimic nu modifică modul de grupare a unităţilor so- 
ciale, nici natura consensului lor. Acţiunile şi reacţiunile dintre ele rămîn 
identice, deci rămîn identice şi ideile şi sentimentele care iau naştere. 

Este însă aproape imposibil ca unul dintre curente să ajungă să exercite 
o asemenea influență atotputernică în toate punctele societăţii. Dezvolta- 
rea sa găsește condiţii favorabile și ajunge la o astfel de energie doar în 
medii restrînse. Ea este stimulată de o anumită condiţie socială, profesie 
sau confesiune religioasă. Astfel se explică caracterul dublu al sinuciderii. 
Analizînd manifestările sale exterioare, sîntem tentaţi să vedem doar o 
serie de evenimente independente unele de altele, căci sinuciderile se 
produc în puncte separate, fără legătură vizibilă. Totuși, suma formată din 
cazurile particulare reunite are unitatea și individualitatea ei proprie, de 
vreme ce rata socială a sinuciderii este o trăsătură distinctivă a fiecărei 
personalități colective. Dacă mediile restrînse în care sinuciderea se 
produce de obicei sînt distincte între ele, împrăștiate pe toată suprafaţa 
teritoriului, ele sînt totuşi într-o strânsă legătură, căci sînt părţi ale aceluiaşi 
tot unitar, asemenea organelor dintr-un organism. Starea fiecăruia depinde 
deci de starea generală a societăţii. Există o intimă solidaritate între gradul 
de virulență atins de o anumită tendință într-un focar și intensitatea ei în 
ansamblul corpului social. Altruismul este mai mult sau mai puţin violent 
în armată după cum este în cadrul populaţiei civile ; individualismul 
intelectual este cu atît mai dezvoltat în mediile protestante, cu cât este deja 
mai pronunțat în restul poporului etc. 

Dacă nu există o altă stare individuală care să poată constitui un factor 
determinant de sinucidere în afară de tulburarea mintală, se pare însă că 
un sentiment colectiv poate penetra individul doar dacă acesta nu este 
complet refractar sentimentului. Explicaţia precedentă poate părea in- 
completă, dacă nu arătăm cum este posibil ca în focarele de dezvoltare a 


Curentelor sinucigașe să existe un număr suficient de mare de subiecţi 
accesibili influenţei lor. 


d 

Dar presupunînd că, într-adevăr, acest concurs e necesar și că tendinţa 
colectivă nu poate să se impună particularităţilor independente ale fiecărei 
predispoziţii, armonia se realizează de la sine ; cauzele care determină 
curentul social acţionează în același timp și asupra indivizilor şi formează 
dispoziţiile favorabile acţiunii colective. Între cei doi factori există o 
înrudire naturală, ambii depinzând de aceeaşi cauză, pe care o şi exprimă ; 
rezultă o combinare și o adaptare reciprocă. Hipercivilizaţia, care naşte 
anomia şi egoismul, are drept efect şi sensibilizarea în exces a sistemelor 
nervoase ; ele devin mai puţin capabile să se ataşeze cu constanţă de un 
obiectiv definit, mai refractare disciplinei, mai accesibile furiilor violente 
sau depresiei exagerate. Invers, cultura grosolană și aspră, care determină 
altruismul excesiv al primitivilor, dezvoltă o insensibilitate care favori- 
zează renunţarea, abandonul. Pe scurt, cum societatea îl face în mare parte 
pe individ, ea îl face după propria sa imagine. Materia de care are nevoie 
nu pare să-i lipsească, de vreme ce o creează ea însăşi. 

Putem să ne reprezentăm acum cu mai multă precizie rolul factorilor 
individuali în geneza sinuciderii. Dacă într-un mediu moral — confesiune, 
corp de armată sau profesie — doar o parte din membri sînt afectaţi, 
înseamnă că, în general, constituţia lor mentală, derivată din propria lor 
natură şi din evenimente, opune mai puţină rezistenţă în fața curentului 
sinucigaș. Dar nu condiţiile individuale sînt cele care-i determină inten- 
sitatea şi caracterele distinctive. Numărul anual de sinucideri dintr-un grup 
social nu depinde, de exemplu, de numărul de nevropaţi ; nevropatia 
poate doar să-i transforme pe cei afectaţi în prime victime ale sinuciderii. 
lată marea diferenţă dintre punctele de vedere ale clinicianului și sociolo- 
gului. Primul analizează întotdeauna cazuri particulare, izolate unele de 
altele ; el constată adesea că victima era sau alcoolic sau nebun şi-i explică 
fapta prin una din aceste stări psihopatice. Are dreptate într-un fel, căci 
tendinţa crescută spre sinucidere a pacientului are un astfel de motiv. Dar 
nu din același motiv există, în general, sinucidere și, mai ales, nu de aceea 
există, pentru fiecare societate, un număr definit de sinucideri pe O 
perioadă de timp determinată. Cauza reală a fenomenului general scapă 
celui care analizează doar individul, căci ea este în afara individului. 
Pentru a o determina, trebuie cercetată suma tuturor cazurilor particulare. 
Se poate obiecta că, dacă nu ar exista suficient de mulţi neurastenici, 
cauzele sociale nu şi-ar produce toate efectele. Dar în orice societate di- 
feritele forme de degenerescenţă nervoasă furnizează mai mulţi candidaţi 
la sinucidere decît ar fi necesar. Este vorba despre cei care, aflîndu-se în 
„apropierea” curentelor pesimiste, le suportă mai complet acţiunea. 

Ne mai rămîne o singură problemă de rezolvat. De vreme ce numărul 
total de sinucideri este acelaşi în fiecare an, rezultă că influenţa nefastă 
nu-i afectează deodată pe toţi cei predestinaţi să-i fie victime. Cei care se 
vor sinucide în anul următor există și acum ; ei sînt încă implicaţi în viaţa 
colectivă, suportîndu-i influenţa. De unde provine deci „amiînarea” ? 
Deducem că este nevoie de un an pentru ca să apară toate efectele 
curentului sinucigaș ; cum condiţiile activităţii sociale variază în funcţie 
de anotimp, şi curentul îşi modifică, pe parcursul anului, intensitatea şi 
direcţia. Abia cînd întreg ciclul anual este depăşit putem spune că s-au 
produs toate combinaţiile posibile de circumstanţe. Dar de vreme ce anul 
următor nu face decît să-l repete pe cel precedent, refăcînd aceleaşi 
combinaţii, de ce primul an nu a fost suficient ? De ce societatea îşi 
plăteşte datoria doar în rate succesive ? 

Explicaţia temporizării ține, credem noi, de modul în care timpul ac- 
ționează asupra tendinței spre sinucidere. El este un factor auxiliar, dar 
important. Tendinţa crește, după cum ştim, de la tinereţe la maturitate !, 
fiind deseori de zece ori mai putemică la sfîrşitul vieţii decît la începutul 
ei. Înseamnă că forța colectivă care-l împinge pe om la sinucidere îl 
influenţează puţin cîte puţin, progresiv- Este probabil nevoie de experienţe 
repetate pentru a-l face să simtă tot vidul unei existenţe egoiste, sau toată 
vanitatea ambițiilor nemăsurate. lată de ce sinucigașii nu-şi îndeplinesc 
destinul decît de-a lungul unor generaţii succesive 2. 


1 Notăm că progresia a fost stabilită doar pentru societăţile europene, în care 
Sinuciderea altruistă este destul de rară. Situaţia sa ar putea fi deci diferită, cu un apo- 
geu la vîrsta maturității, cînd omul este cel mai mult implicat în viaţa socială. Ipoteza 
este confirmată de raporturile existente între sinuciderea altruistă și omucidere. 

2 Fără a încerca să atacăm o problemă de metafizică ce nu ne privește, vrem să 
remarcăm că teoria statisticii nu îl lipsește pe om de orice fel de libertate. Ea lasă 
neştirbită chestiunea liberului arbitru, mult mai mult decît ar fi în cazul în care 
individul ar fi considerat sursa fenomenelor sociale. Oricare ar fi cauzele regularităţii 
manifestărilor colective, acestea își produc totuși efectul acolo unde au loc ; altfel, ar 
insemna ca efectele să varieze, deși cauzele sînt uniforme. Fiind inerente individului, 

fenomenele colective îl marchează. Nu vedem deci, în această ipoteză, soluţia ca 
omul să scape de un determinism riguros. Admiţind însă că invariabilitatea datelor 
demografice provine dintr-o forţă exterioară individului, lucrurile se schimbă. 
Constanţa nu mai determină un anumit individ ; ea produce un număr definit de fapte, 

dar nu-i stabilește pe făptuitori. În definitiv, concepţia noastră zre drept efect 
adăugarea pe lîngă forţele fizice, chimice, biologice, psihologice a unor forţe sociale 
Care acționează asupra omului tot din exteriorul său. Dacă primele nu exclud libertatea 
umană, atunci nici ultimele nu o exclud. Cînd este declarat un focar de epidemie, 

intensitatea sa determină mortalitatea ce va rezulta, dar nu determină şi pe cei care vor 

! afectaţi. Situaţia sinucigașilor în raport cu tendinţele sinucigaşe este exact la fel. 


Capitolul H 


Raporturile sinuciderii cu celelalte 
fenomene sociale 


Fiind prin elementul său esenţial un fenomen social, sinuciderea 
trebuie cercetată din perspectiva locului pe care îl ocupă în ansamblul 
celorlalte fenomene sociale. 

Prima problemă este clasarea ei printre actele permise de morală sau 
printre cele condamnate. Sinuciderea este oare o faptă criminologică ? 
Chestiunea a fost descori comentată ; se începe de obicei prin formularea 
unui ideal moral, pentru a vedea apoi dacă sinuciderea este sau nu cuprinsă 
de el. Nu vom folosi această metodă, din motivele anunţate deja 1. O de- 
ducție fără control este întotdeauna suspectă, mai ales că are drept punct 
de plecare un simplu postulat al sensibilităţii individuale. Fiecare concepe 
în felul său idealul moral, privit apoi ca axiomă. Vom analiza mai întîi 
cum a fost privită sinuciderea, din punct de vedere moral, de-a lungul 
istoriei şi care au fost raţiunile respectivelor aprecieri. Ne va mai rămîne 
doar să vedem dacă și în ce măsură mai sînt valabile raţiunile vechi în 
natura societăţilor noastre moderne 2. 


I 


Imediat ce s-au constituit societățile creştine, sinuciderea a fost inter- 
zisă formal. Încă din anul 452, sinodul de la Arles declara că sinuciderea 


1! Vezi Division du travail social, Introducere. 

2 Bibliografie. Appiano Buonafede, Histoire critique et philosophique du suicide, 
1762, Paris, 1843. — Bourquelot, Recherches sur les opinions de la législation en 
matière de morts volontaires, în Bibliothèque de l'École des Chartes, 1842 şi 1843. - 
Guernesey, Suicide, history of the penal laws, New-York, 1883. — Garrison, Le 
suicide en droit romain et en droit français, Toulouse, 1883. — Wynn Wescott, 
Suicide, Londra, 1885, p. 43-58. — Geiger, Der Selbstmord im klassichen Altertum, 
Augsbourg, 1888. 

este o crimă și nu poate fi decît efectul unei furii diabolice. Dar abia în 
secolul următor, în 563, în sinodul de la Praga s-a stabilit o sancțiune 
penală pentru o astfel de faptă. S-a decis ca sinucigaşii să nu fie „onoraţi 
cu nici o comemorare în sfîntul sacrificiu al slujbei, iar cîntecul psalmilor 
să nu acompanieze corpul lor pînă la mormiînt”. Legislaţia civilă s-a 
inspirat din dreptul religios, adăugînd pedepse materiale la cele canonice. 
Un capitol al stabilimentelor Sfintului Ludovic reglementa în mod special 
chestiunea : cadavrul cra supus unui proces ţinut în faţa celor competenţi a 
analiza cazurile de omucidere ; bunurile sinucigașului nu puteau reveni 
moștenitorilor legali, ci baronului. Confiscarea era deseori însoțită și de 
alte suplicii. „l-a Bordeaux, cadavrul era spînzurat de picioare ; la 
Abbeville, elera tîrît pe străzi, aşezat fiind pe un grilaj ; la Lille, cadavrele 
bărbaţilor erau tîrâte cu furci și apoi spînzurate, iar cele ale femeilor erau 
arse.” 1 Nebunia nu era întotdeauna privită ca o scuză. Ordonanţa cu 
privire da crimă, emisă de Ludovic al XIV-lea în 1670, sistematiza toate 
aceste obiceiuri, fără a le atenua prea mult. O condamnare regulată cra 
pronunțată ad perpetuam rei memoriam ; corpul, târât pe un grilaj, cu faţa 
pe pămînt, de-a lungul străzilor și intersecţiilor principale, era apoi 
spînzurat sau aruncat în gunoaie. Bunurile erau confiscate. Nobilii intrau 
în dizgrație şi erau declaraţi plebei ; li se tăiau pădurile, li se demolau 
castelele și li se distrugeau blazoanele. Avem şi o hotărîre a Parlamentului 
din Paris, emisă la 31 ianuarie 1749, care confirmă această legislaţie. 

Printr-o reacţie bruscă, revoluţia din 1789 a abolit toate măsurile 
represive și a şters sinuciderea de pe lista crimelor legale. Dar toate 
religiile cărora le aparţin francezii continuă s-o interzică și s-o pedepseas- 
că, iar morala publică o condamnă. Sinuciderea inspiră încă un soi de 
aversiune, extinsă de conştiinţa populară asupra locurilor unde s-a produs 
fapta şi a persoanelor apropiate sinucigașului. Ea este o tară morală, chiar 
dacă opinia publică pare să devină mai indulgentă decît altădată. Sinu- 
ciderea păstrează totuşi ceva din vechiul său caracter criminologic. După 
jurisprudenţa generală, complicele la sinucidere este urmărit penal. 
Situaţia ar fi alta dacă sinuciderea ar fi privită ca un act oarecare din punct 
de vedere moral. 

O legislaţie asemănătoare se regăsește la toate popoarele creştine și 
este chiar mai aspră decît în Franța. În Anglia, încă din secolul al X-lea, 
regele Eduard asimila, într-unul din Canoanele sale, sinuciderea cu furtul, 
asasinatul, crima de orice gen. Pînă în 1823, s-a menţinut obiceiul de a tîri 


! Garrison, op, cit., p. 77. 

cadavrul sinucigaşilor pe străzi și de a-l îngropa în apropierea drumurilor, 
fără vreo ceremonie. Chiar şi astăzi înmormîntarea lor se face separat. 
Sinucigașul era declarat trădător (felo de se), iar bunurile sale reveneau 
coroanei. Doar în 1870 a fost abolită această dispoziţie, împreună cu toate 
celelalte confiscări cauzate de trădare. Este adevărat că, din cauza asprimii 
sale exagerate, pedeapsa devenise de mult inaplicabilă ; juriul evita legea, 
declarînd deseori că sinucigaşul acţionase într-o clipă de nebunie, fiind 
deci iresponsabil. Însă actul său rămînea calificat drept crimă ; el face 
întotdeauna obiectul unei instrucţii şi al unei judecăţi regulate, tentativa 
fiind, în principiu, pedepsită. După Ferri 1, în 1889 au existat încă, doar 
în Anglia, 106 proceduri intentate pentru acest delict și 84 de condamnări. 
Complicitatea este privită exact la fel. 

Michelet povesteşte că, la Zürich, cadavrul era odinioară supus unui 
tratament întiorător. Dacă omul se înjunghiase, i se înfigea în apropierea 
capului o bucată de lemn în care se băga cuțitul ; dacă se înecase, cadavrul 
cra îngropat în pămînt, la cinci pași distanță de malul apei 2. În Prusia, pînă 
la Codul penal din 1871, înmormântarea sinucigaşilor trebuia să aibă loc 
fără fast şi fără slujbă religioasă. Noul Cod penal german condamnă 
complicitatea cu trei ani de închisoare (art. 216). În Austria, vechile 
prescripţii canonice sînt menținute aproape integral. 

Dreptul rus este încă mai sever. Dacă se pare că sinucigaşul nu a 
acţionat sub influenţa unei tulburări nervoase, cronice sau temporare, 
testamentul său este considerat nul, la fel ca toate dispoziţiile date pentru 
eventualitatea morţii ; nu are dreptul la o înmormîntare creștină. Chiar 
simpla tentativă este pedepsită cu o amendă fixată de către autoritatea 
ecleziastică. Orice persoană care îndeamnă pe altcineva să se omoare sau 
îl ajută în vreun fel oarecare s-o facă, furnizîndu-i, de exemplu, instru- 
mentele necesare, este considerat drept complice la omor premeditat 3. 
Codul spaniol prescrie, pe lîngă pedepsele religioase și morale, confis- 
carea bunurilor şi, în plus, condamnă orice complicitate 4. 

În sfîrșit, Codul penal al statului New-York, deşi este relativ recent 
(1881), consideră că sinuciderea este o crimă. Este drept că s-a renunțat la 
pedeapsa efectivă, din motive practice, fiind imposibil ca vinovatul să 
mai poată ispăși pedeapsa. Dar tentativa poate antrena condamnarea fie la 
închisoare pînă la doi ani, fie la o amendă de pînă la 200 dolari, fie la 


! Omicidio-suicidio, p. 61-62. 

2 Origines du droit français, p. 371. 
3 Ferri, op. cit., p. 62. 

4 Garrison, op. cit., p. 144, 145. 

ambele pedepse simultan. Simplu! fapt de a recomanda sinuciderea sau de 
a favoriza săvîrşirea ei este asimilat cu complicitatea la crimă 1. 

Societăţile mahomedane condamnă sinuciderea la fel de aspru. „Omul 
- spune Mahomed — nu moare decît prin voința Domnului, după Cartea ce 
fixează sfîrşitul vieţii lui 2.” „Cînd vine momentul morţii, oamenii nu vor 
putea nici să-l amine, nici să-l devanseze cu vreo clipită 3.” „Noi am hotărît 
ca moartea să vă lovească unul cîte unul, şi nimeni nu va putea ocoli 
hotărîrea noastră 4.” Într-adevăr, nimic nu contrazice spiritul general al 
civilizaţiei mahomedane mai mult decît sinuciderea, căci principala 
virtute este supunerea absolută faţă de voinţa divină, resemnarea docilă 
care „face să suporţi totul cu răbdare 5”. Act de insubordonare și de revol- 
tă, sinuciderea este o abatere gravă de la datoria fundamentală. 


Trecînd de la societăţile modeme la cele care le-au precedat în istorie, 
adică la cetăţile greco-latine, descoperim şi aici o legislaţie a sinuciderii, 
bazată însă pe alte principii. Sinuciderea era considerată ilegitimă doar 
atunci cînd nu era autorizată de stat. La Atena, sinucigașul era lovit de 
atimia, deoarece săvîrșea o nedreptate împotriva cetăţii 6; onorurile în- 
mormintării obişnuite îi erau interzise ; în plus, mîna cadavrului era tăiată 
și îngropată separat 7. Cu mici diferenţe de detaliu, situaţia era aceeași în 
Teba şi Cipru 8. În Sparta, regula era atît de strictă, încît a fost aplicată și 
în cazul lui Aristodem, pentru modul în care acesta a căutat moartea în 
bătălia de la Plateea. Pedepsele erau însă aplicate doar celor care se 
sinucideau fără a fi cerut, în prealabil, aprobarea autorităţilor competente. 
La Atena, de exemplu, sinuciderea era considerată legitimă dacă persoana 
cerea mai întîi permisiunea Senatului, arătînd raţiunile pentru care viaţa sa 
devenise intolerabilă, iar acesta îi aproba cererea. Libanios 9 aminteşte 
cîteva precepte referitoare la sinucidere, a căror epocă de aplicare nu este 
precizată, dar care au funcționat într-adevăr în Atena și pe care autorul le 
laudă, mărturisind că efectele lor au fost benefice. Legile erau astfel 
formulate : „Cel care nu doreşte să mai trăiască, să expună motivele sale 


! Ferri, op. cit., p. 63, 64. 

2 Coran, HI, v. 139. 

3 Ibid., XVI, v. 63. 

4 Ibid. LVI, v. 60. 

5 Ibid, XXXII, v. 33. 

S Aristotel, Eth. Nic., V, 11, 3. 
Eschine, C. Ctesifon, p- 244. Platon, Legile, IX, 12, p. 873. 
Dion Crisostomu, Or., 4, 14 (ed. Teubner, V, 2, p. 207). 
9 Melet. Ed. Reiske, Aetenburg, 1797, p. 198 şi urm. 

Senatului şi, după obţinerea permisiunii, să părăsească viaţa. Dacă 
existenţa îţi este odioasă, atunci mori ; dacă ești copleșit de soartă, bea 
cucută. Dacă eşti îndoit de durere, abandonează viaţa. Fie ca nefericitul 
să-şi povestească ncîmplinirea, fie ca magistratul să-i furnizeze remediul 
și atunci nefericirea sa va lua sfîrşit.” Aceeași lege era valabilă și la Ceos ! 
şi a fost apoi transferată la Marsilia de colonii greci care au fondat oraşul. 
Magistraţii aveau o rezervă de otravă şi furnizau cantitatea necesară celor 
care, după ce supuneau Consiliului celor Şase-Sute motivele hotăririi lor, 
obțineau autorizarea 2. 

Avem mai puţine informaţii însă despre dispoziţiile dreptului roman 
primitiv : fragmentele legii celor Douăsprezece Table pe care le-am găsit 
nu se referă la sinucidere. Totuși, cum Codul era inspirat din legislaţia 
greacă, este probabil că prevedea prescripţii analoge. Oricum, în comen- 
tariul său despre Eneida 3, Servius ne spune că, în conformitate cu cărţile 
pontifilor, toți cei care se spînzurau erau privaţi de slujba de înmormîntare. 
Statutul unei confrerii religioase din Lanuvium prevedea aceeași pedeap- 
să 4. După analistul Cassius Hermina, citat de Servius, Tarquin cel 
Superb, pentru a combate o epidemie de sinucideri, ordonase ca trupurile 
sinucipașilor să fie așezate în cruce şi să fie lăsate pradă vulturilor și 
animalelor sălbatice 5. Obiceiul de a nu face funeralii sinucigașilor pare să 
fi persistat, cel puţin în principiu, căci Digeste scrie : Non solent autem 
lugeri suspendiosi nec qui manus sibi intulerunt, non tædio vitæ, sed mala 
conscientia 6. 

După un text de Quintilian 7 se pare că a existat și la Roma, într-o 
epocă destul de tîrzie, o instituţie analogă celei din Grecia, destinată să 
tempereze asprimea dispoziţiilor precedente. Cetăţeanul care dorea să se 
omoare trebuia să-și expună motivele în faţa Senatului, care decidea dacă 
sînt acceptabile și stabilea chiar forma de sinucidere. O dovadă că a existat 
într-adevăr la Roma o astfel de practică, este că s-a păstrat ceva ase- 
mănător în armată, pînă în epoca împăraţilor. Soldatul care încerca să se 
sinucidă pentru a scăpa de serviciul militar era condamnat la moarte ; dacă 
putea dovedi însă că avusese un alt motiv, rezonabil, el era doar trimis 


1 Valerius- Maximus, 2, 6, 8. 

2 Valerius-Maximus, 2, 6, 7. 

3 XII, 603. ii i 

4 Vezi Lassaulx, Ueber die Bücher des Koenigs Numa, în Etudes d'antiquit€ 
classigue. Cităm după Geiger, p. 63. 

5 Servius, loc. cit. — Plinus, Hist. nat. XXXVI, 24. 

SII, üt J, cartea a Il-a, $ 3. 

1 Inst. orat, VII, 4, 39. — Declam. 337. 

înapoi în armată 1. Dacă raţiunile gestului său se datorau unei greşeli mili- 
tare şi remuşcărilor derivate de aici, atunci testamentul său era anulat, iar 
bunurile sale reveneau fiscului 2. Este cert că, la Roma, considerarea moti- 
velor determinante ale sinuciderii a jucat întotdeauna un rol preponderent 
în aprecierea morală sau juridică a faptei. De aici şi preceptul : Et merito, 
si sine causa sibi manus intulit, puniendus est : qui enim sibi non pepercit, 
multo minus alijs parcet 3. Conştiinţa publică, deşi blama sinuciderea în 
general, își rezerva dreptul de a o autoriza în anumite cazuri. Principiul 
este asemănător cu cel pe care se bazează instituția prezentată de Quin- 
tilian, și era atît de înrădăcinat în legislaţia romană a sinuciderii, încît s-a 
menţinut pînă în epoca împăraţilor. Doar că lista motivelor legitime s-a 
extins, cu timpul. A rămas în final o singură causa injusta : dorinţa de a 
scăpa de pedeapsă în urma unei condamnări criminale. Se pare chiar că a 
existat o perioadă în care şi această prevedere a rămas fără aplicare 4. 

Îndreptîndu-ne acum atenţia spre popoarele primitive, la care sinu- 
ciderea altruistă era în floare, este greu de făcut afirmaţii precise în privinţa 
legislației. Îngăduinţa cu care era privită sinuciderea ne face să credem că 
nu era prohibită formal. Este totuși posibil să nu fi fost acceptate chiar 
toate cazurile. Ceea ce este sigur, e că în nici una din societăţile care au 
depăşit acest stadiu, dreptul de a se sinucide nu a fost acordat fără rezerve 
indivizilor. E drept că, şi în Grecia și Italia, a existat o perioadă în care 
vechile prescripţii relative la sinucidere au căzut aproape total în desue- 
titudine, dar fenomenul a apărut abia cînd regimul cetăţii a intrat el însuşi 
în desuetudine. Această toleranţă tardivă nu poate fi considerată un 
exemplu de imitat ; fiind solidară cu grava perturbaţie a societăților 
vremii, ea constituie simptomul unei stări morbide. 

- Făcînd abstracție de cazurile de regresie, generalitatea constantă a 
reprobării sinuciderii este un fapt instructiv, care ar trebui să-i facă să ezite 
pe moraliștii prea indulgenţi. Trebuie ca un autor să aibă o încredere cu 
totul deosebită în logica sa pentru a îndrăzni, în numele unui sistem, să se 
opună în aşa măsură conștiinței morale a umanităţii ; iar în cazul în care ar 
reclama abrogarea vechilor prescripţii doar pentru prezentul imediat, 
considerînd prohibiţia justificată doar în trecut, ar fi necesar, în prealabil, 
să se poată demonstra că s-au produs recent transformări profunde ale 
condiţiilor fundamentale ale vieţii colective. 


! Digeste, cartea XLIX, tit. XVI, legea 6, $7. 

? Ibid., cartea XXVIII, tit. III, legea 6, § 7. 

3 Digeste, cartea XLVIII, tit. XXI, legea 3, $6. . 

1 Spre sfîrşitul Republicii şi începutul Imperiului ; vezi Geiger, p. 69. 

Obţinem astfel o concluzie semnificativă, care infirmă existenţa 
acestor transformări. Lăsînd la o parte diferenţele de detaliu dintre măsu- 
rile represive la diverse popoare, observăm că legislaţia sinuciderii a 
traversat două faze principale. Mai întîi, i s-a interzis individului să se 
sinucidă din proprie iniţiativă, deşi statul îl putea autoriza s-o facă. Actul 
este imoral doar atunci cînd aparţine în exclusivitate individului, fără ca 
organele vieţii colective să fi fost implicate. În anumite circumstanțe, 
societatea dezarmează, acceptînd să aprobe ceea ce condamnă în prin- 
cipiu. În cea de-a doua fază, condamnarea este absolută şi fără excepţii. 
Dreptul de a dispune de o viaţă omenească, cu excepţia cazului în care 
moartea este pedeapsa pentru o crimă l, a fost retras nu numai persoanelor 
particulare, ci şi societăţii, Sinuciderea este considerată imorală, prin ca 
însăşi, indiferent cine sînt cei implicaţi. Pe măsură ce a trecut timpul, 
prohibiţia a devenit tot mai strictă, în loc să scadă. Deci dacă astăzi 
conştiinţa publică pare mai puţin fermă în judecata sa, starea provine din 
cauze accidentale şi pasagere ; este greu de crezut că evoluţia morală, 
după ce a mers în acelaşi sens timp de secole întregi, s-a întors acum în 
punctul de plecare. 

Ideile pentru care direcția de evoluţie s-a menţinut pînă acum sînt încă 
actuale. S-a spus uneori că prohibiţia sinuciderii este justificată de faptul 
că, astfel, omul se sustrage obligaţiilor sale față de societate. Refuzînd 
însă societăţii dreptul de a aproba sinuciderea, arătăm de fapt că nu vedem 
în sinucigaş doar un datormic necinstit faţă de societatea-creditoare, căci 
creditorul poate întotdeauna să renunţe la datoria al cărei beneficiar este. 
De altfel, dacă reprobarea sinuciderii ar avea doar cauza de mai sus, ar 
însemna să fie cu atît mai strictă cu cît omul este mai mult subordonat 
societăţii, deci ar însemna ca intoleranța să atingă apogeul în societăţile 
primitive. Din contră însă, ea se intensifică pe măsură ce se înmulţesc 
drepturile omului faţă de stat. Dacă intoleranţa este mai strictă în socie- 
tăţile creştine, cauza schimbării trebuie să se găsească nu în ideea pe care 
şi-o fac oamenii despre stat, ci în concepţia nouă a societăţii în privința 
fiinţei umane. Ea devine un lucru sacru, sau chiar lucrul cel mai important 
posibil, asupra căruia nimeni nu are putere absolută. În timpul vechilor 
greci şi romani, existența omului era, fără discuţie, deja mai importantă 
decît la seminţiile primitive ; de atunci i s-a recunoscut o valoare socială, 
chiar dacă se considera că ea aparţine în întregime statului. Cetatea putea 


l Şi în acest caz se pare că dreptul societăţii de a dispune pedeapsa capitală începe să 
fie discutat. 

foarte bine să dispună de individ, fără ca acesta să aibă aceleaşi drepturi 
faţă de el însuşi. Astăzi însă omul are o demnitate care-l aşează deasupra 
propriei persoane şi chiar a societăţii. Atîta timp cît nu-şi pierde rangul de 
om, printr-o conduită necorespunzătoare, ființa umană pare să fie con- 
siderată din aceeaşi materie sui generis pe care religiile o atribuie zeilor, 
fiind intangibilă faţă de tot ce este muritor. Omul a devenit un Dumnezeu 
pentru oameni. Orice atentat îndreptat împotriva lui este un sacrilegiu, 
inclusiv sinuciderea. Nu contează din ce miini vine lovitura mortală ; ne 
scandalizează simplul fapt că este violat caracterul sacru pe care îl purtăm 
în noi înșine, și pe care trebuie să-l respectăm la noi ca și la cel de alături. 

Sinuciderea este deci condamnată deoarece contravine cultului pentu 
fiinţa umană pe care se bazează întreaga noastră morală. O dovadă este că 
punctul de vedere actual diferă de cel al antichităţii. Înainte, sinuciderea 
era doar un prejudiciu civil îndreptat împotriva statului, iar religia nu era 
prea preocupată de problemă 1. Acum a devenit o faptă eminamente religi- 
oasă, condamnată fiind mai întâi de sinoduri și mai tîrziu de puterile laice ; 
acestea nu au făcut decît să urmeze și să imite autoritatea ecleziastică, 
Avem un suflet nemuritor, fărimă de divinitate şi trebuie să ne devenim 
nouă înşine sacri. Nu putem aparține complet niciunei fiinţe temporale, 
căci purtăm în noi ceva din Dumnezeu. 

Dacă acesta este motivul pentru care înscriem sinuciderea printre 
faptele interzise, n-ar trebui oare să considerăm că, de acum înainte, con- 
damnarea ei este lipsită de fundament ? Critica ştiinţifică pare să nu acorde 
vreo valoare concepţiilor mistice, nici să admită că purtăm în noi ceva 
supraomenesc, Este și motivul pentru care Ferri, în lucrarea Omicidio- 
suicidio a prezentat prohibiţia sinuciderii ca o rămăşiţă a trecutului, sortită 
dispariţiei. Considerînd absurd, din punct de vedere raţionalist, că omul 
poate avea un scop în afara propriei persoane, el a dedus că sîntem oricînd 
liberi să renunțăm la avantajele vieţii comune, renunţind la existenţă. 
Dreptul de a trăi ar părea că implică logic dreptul la moarte. 

Argumentaţia de mai sus trece însă prematur de la formă la fond, de la 
expresia verbală prin care ne exprimăm sentimentul la sentimentul în sine. 
Simbolurile religioase prin care explicăm respectul pe care ni-l inspiră 
ființa omenească, luate în abstract, nu corespund realului, dar nu rezultă 
de aici că respectul este irațional. Faptul că el joacă un rol important în 
dreptul şi morala noastră trebuie, din contră, să ne înarmeze împotriva 
unei asemenea interpretări. Să analizăm deci această concepție, să vedem 


zi arca ne 2 NEO NE E IO RIRIE I 
! Vezi Geiger, op, cit., p. 58-59. 


272 Emile Durkheim 


cum s-a format ea şi vom vedea că, deşi formula curentă este grosicră, ca 
are totuşi o valoare obiectivă. 

Într-adevăr, transcendenţa pe care o atribuim fiinţei umane nu este un 
caracter special, căci o întîlnim și în altă parte. Este doar amprenta lăsată 
de sentimentele colective pe toate obiectele la care se raportează. Exact 
pentru că emană din colectivitate, obiectivele spre care ne îndreaptă 
activitatea sînt tot colective. Ori societatea are nevoi proprii, diferite de 
ale noastre. Actele pe care ni le inspiră nu ţin de sensul înclinațiilor noastre 
particulare, ci constau mai ales în sacrificii şi privaţiuni. Cînd postim, 
cînd ne umilim pentru a plăcea Divinităţii, cînd acceptăm o constringere, 
din respect pentru o tradiţie cu sens şi importanţă necunoscute, cînd ne 
plătim impozitele, cînd ne dăm viaţa pentru ţară, renunţăm la ceva din noi 
înşine ; din cauza rezistenţei pe care egoismul nostru o opune renunţărilor, 
ne dăm imediat seama că ele sînt cerute de o putere căreia îi sîntem supuşi. 
Chiar atunci cînd răspundem bucuroși ordinelor sale, sîntem conştienţi că 
propria conduită provine dintr-un sentiment de deferenţă pentru ceva 
superior nouă. Oricât de spontană ne-ar fi supunerea, știm că ni sc vorbeşte 
pe un ton imperativ, care nu este cel al instinctului. De aceea nu putem 
accepta că e vorba de o voce din interiorul nostru, chiar dacă ea pătrunde 
pînă în conștiință. Și atunci o respingem, aşa cum facem cu senzațiile 
noastre, o proiectăm în afară, o raportăm la o fiinţă exterioară şi pe care o 
credem superioară, de vreme ce ne comandă, iar noi ne conformăm 
ordinelor ei. Tot ce ni se pare că provine din aceeași sursă capătă, natural, 
acelaşi caracter. Am fost astfel obligaţi să imaginăm o lume superioară 
lumii noastre, pe care să o populăm cu realităţi de o cu totul altă natură. 

Aceasta este originea tuturor ideilor de transcendenţă care se află la 
baza religiilor şi moralelor, căci altfel obligaţia morală ar fi inexplicabilă. 
Sigur, forma concretă în care ne îmbrăcăm de obicei concepțiile este 
lipsită de valoare ştiinţifică. Că le fondăm pe ideea unei fiinţe personale 
dar de natură specială, sau pe aceea a unei forţe abstracte confundată cu 
idealul moral, este vorba în ambele cazuri de reprezentări metaforice care 
nu exprimă faptele adecvat. Procesul pe care îl simbolizează este, însă, 
real. Oricum, sîntem întotdeauna provocaţi să acţionăm de către o auto- 
ritate care ne depăşeşte, în speţă societatea, iar țelurile pe care ni le fixează 
se bucură de o veritabilă supremație morală. Toate obiecțiile posibile 
împotriva co ncepțiilor uzuale prin care oamenii au încercat să-şi reprezinte 
supremaţia exercitată asupra lor, nu diminuează totuși realitatea lor. 
Critica este superficială şi nu atinge fondul lucrurilor. Dacă putem stabili 
că exaltarea fiinţei omenești este unul dintre țelurile pe care le urmăresc Și 

trebuie să le urmărească societăţile moderne, atunci orice reglementare 
morală care derivă din acest principiu va fi justificată. Dacă raţiunile cu 
care se mulţumeşte omul de rînd sînt criticabile, va fi suficient să le 
transpunem într-un alt alt limbaj, pentru a le da întreaga forţă. 

Or, nu numai că este vorba de unul din scopurile urmărite de societă- 
tile moderne, dar este o lege a istoriei că popoarele tind tot mai mult să re- 
nunţe la orice alt obiectiv. La origine, societatea este totul, iar individul — 
nimic. Sentimentele sociale cele mai intense sînt acelea care îl leagă pe om 
de colectivitate ; societatea este pentru ea însăși propriul scop. Omul este 
doar un instrument în mîinile sale, de unde provin şi toate drepturile lui. 
Lucrurile au început însă, puţin cîte puţin, să se schimbe. Pe măsură ce so- 
cietăţile devin mai voluminoase şi mai dense, devin mai complexe, munca 
se divizează, diferenţele individuale se multiplică 1, vedem apropiindu-se 
momentul cînd nu va mai fi nimic comun între membrii aceluiaşi grup u- 
man, în afară de faptul că sînt, cu toţii, oameni. În aceste condiţii, este ine- 
vitabil ca sensibilitatea colectivă să se ataşeze din toate puterile de unicul 
lucru care-i mai rămîne, comunicîndu-i o valoare incomparabilă. De vreme 
ce persoana umană este singurul lucru care afectează unanim toate inimile, 
de vreme ce glorificarea sa este singurul țel ce poate fi urmărit în mod co- 
lectiv, este normal ca omul să cîştige în ochii tuturor o importanţă deosebi- 
tă. Ea se ridică deasupra oricărui ţel omenesc și capătă un caracter religios. 

Cultul omului este cu totul altceva decît individualismul egoist despre 
care am vorbit mai devreme şi care conduce la sinucidere. Departe de a-i 
detașa pe oameni de societate şi de vreun scop superior, el îi unește într-un 
singur gînd şi îi face slujitori ai unui ţel comun. Căci omul destinat astfel 
iubirii și respectului colectiv nu este individul sensibil, empiric, pe care îl 
reprezentăm cu toţii, ci omul în general, umanitatea ideală, aşa cum este 
ca concepută de fiecare popor, în fiecare moment al istoriei sale. Nimeni 
dintre noi nu îl întruchipează complet, așa cum nimeni nu îi este complet 
străin. Nu este vorba deci de a concentra fiecare subiect particular asupra 
lui însuși și a intereselor sale, ci de a-l subordona intereselor generale ale 
speciei umane. Un asemenea scop, impersonal și dezinteresat, planează 
deasupra personalităţilor individuale ; ca orice ideal, este superior realului 
Și îl domină. Domină chiar societatea, fiind scopul spre care 'se îndreaptă 
întreaga activitate socială, ce și-a pierdut dreptul de a se abate de la datorie. 
Demnitatea noastră de fiinţă morală a încetat să fie apanajul cetăţii, dar nu 
este nici al nostru, căci nu avem dreptul să dispunem oricum de ea. 


SC cea NE IRA pe Sp CS Sit o 
1 Vay naea Saai 
Vezi lucrarea noastră, Division du travail social, cartea a Il-a. 

În asemenea condiţii, este necesar ca sinuciderea să fie clasată printre 
actele imorale, căci neagă, în principiu, această religie a umanităţii. S-a 
spus că sinucigașul aduce un prejudiciu doar propriei persoane, și că 
societatea nu trebuie să intervină, în virtutea vechii axiome Volenti non fit 
injuria. Este o eroare. Societatea este lezată, căci este ofensat sentimentul 
pe care se bazează astăzi preceptele sale morale cele mai respectate şi ca- 
re servește drept unic liant între membrii Săi ; este inacceptabil ca o astfel 
de ofensă să se poată produce în libertate. Cum și-ar putea menţine 
autoritatea, dacă, în momentul încălcării ei, conștiința morală nu ar 
protesta ? Din moment ce omul este și trebuie să fie considerat sacru, 
imun faţă de influenţa individului sau grupului, orice atentat împotriva sa 
trebuie pedepsit. Nu contează că victima și vinovatul sînt una și aceeași 
persoană : răul social rezultat nu va dispărea. Dacă în general distrugerea 
violentă a unei vieţi omenești ne revoltă ca un sacrilegiu, atunci nu o 
putem tolera în nici un caz. Un sentiment colectiv care ar ceda într-o astfel 
de privinţă şi-ar pierde curînd orice forță. 

Asta nu înseamnă că trebuie să revenim la pedepsele cumplite aplicate 
în cazul sinuciderii în ultimele secole. Ele au fost instituite într-o epocă în 
care, sub influenţa circumstanțelor pasagere, tot sistemul represiv a fost 
întărit cu o severitate ieșită din comun. Trebuie însă să menţinem princi- 
piul, adică să pedepsim omuciderea îndreptată împotriva propriei per- 
soane. Rămîne să analizăm sub ce forme exterioare trebuie să se manifeste 
reprobarea noastră. Sancţiunile morale sînt suficiente, sau sînt necesare şi 
cele juridice ? Capitolul următor va trata problema aplicării lor. 


H 


Pentru a deterrnina mai bine gradul de imoralitate al sinuciderii, 
trebuie mai întîi să cercetăm raporturile sale cu celelalte fapte imorale, în 
special cu crimele și delictele. 

După Lacassagne, ar exista o relaţie invers proporţională între variația 
sinuciderii și cea a crimelor împotriva proprietăţii (furturi calificate, incen- 
dii, bancrute frauduloase etc.). Teza a fost susţinută în numele lui de elevul 
său, doctorul Chaussinand, în Contribution à l'étude de Ja statistique 
criminelle 1. Lipsesc însă dovezile. După autor, ar trebui să comparăm 
doar curbele celor două fenomene, pentru a constata variaţia lor invers 
proporțională. În realitate, este imposibil să se distingă vreun raport între 


1! Lyon, 1881. La Congresul de criminologie din Romă, 1887, dl. Lacassagne 4 
revendicat, de altfel, paternitatea teoriei. 

ele, fie cl direct sau indirect. Începînd cu 1854, vedem într-adevăr cri- 
mele-proprietate diminuîndu-se, în timp ce sinuciderile se înmulţesc. Dar 
scăderea este în parte fictivă, provenind doar din faptul că, în acea 
perioadă, tribunalele obișnuiau să corecţionalizeze anumite crime pentru 
a le sustrage jurisdicției curţii cu juri şi a le deferi tribunalelor corecţionale. 
Începînd cu acel moment, un număr de nelegiuiri au dispărut de pe lista 
crimelor, pentru a apărea în cea a delictelor ; crimele împotriva proprietății 
au fost cel mai tare afectate de această jurisprudenţă, care astăzi este 
consacrată. Dacă statistica prezintă deci o cifră mai mică, probabil că 
diferenţa se datorează unui artificiu de contabilitate. 

Chiar dacă scăderea a fost reală, nu putem trage nici o concluzie ; dacă 
începînd cu 1854, curbele au fost inverse, din 1826 în 1854 ele avuseseră 
aceeaşi variaţie crescătoare, dar cu viteze diferite. Din 1831 în 1835 
existau anual 5095 acuzaţi în medie ; numărul lor a crescut în perioada 
următoare la 5732 cazuri, şi a ajuns la 4918 în 1841-45 și 4992 în 1846- 
1850, cu o scădere de numai 2% faţă de 1830. De altfel, configuraţia 
generală a celor două curbe exclude orice paralelism. Cea a crimelor- 
proprietate este accidentată, cu salturi bruște de la un an la altul ; evoluția 
sa, capricioasă în aparenţă, depinde evident de o multitudine de circum- 
stanțe accidentale. Curba sinuciderilor, din contră, crește regulat, cu o 
evoluţie uniformă, fără creșteri sau scăderi buște, cu excepţia cîtorva 
cazuri. Ascensiunea este continuă și progresivă. Între două fenomene cu 
evoluţii atît de diferite nu poate exista nici o legătură. 

Lacassagne pare să fi rămas izolat în opinia sa. O altă teorie, însă, 
după care sinuciderea ar fi legată de crimele împotriva persoanelor, în 
special de omucideri, a avut mai mult cîștig de cauză. Ea numără mulţi 
apărători și merită un examen serios |. 

Încă din 1833, Guerry arăta că numărul crimelor împotriva persoa- 
nelor este de două ori mai mare în departamentele sudice decît în cele 
nordice, în timp ce situaţia sinuciderilor este exact inversă. Mai tîrziu, 
Despine a calculat că, în cele 14 departamente în care crimele sîngeroase 
sînt foarte frecvente, existau doar 30 de sinucideri la un milion de 


! Bibliografie. — Guerry, Essai sur Ia statistique morale de la France. — Cazauvieilh, 
Suicide, de l'aliénation mentale et des crimes contre les personnes, comparés dans _. 
leurs rapports réciproques, 2 vol. 1840. — Despine, Psychologie natur., p. 111. ~ 
aury, Du mouvement moral des sociétés, în Revue des Deux-Mondes, 1860. — 
Morselli, Il suicidio, p. 243 şi urm. — Actes du premier congrès international 
d'Anthropologie criminelle, Torino, 1886-87, p. 202 şi urm. — Tarde, Criminalité 
i p- 152 și urm. — Ferri, Omicidio-suicidio, ediția a patra, Torino, 1895, p. 
ŞI urm, 

locuitori, în timp ce se înregistrau 82 de cazuri la milion în alte 14 
departamente, unde crimele erau mult mai rare. Același autor adaugă că, 
în Sena, din 100 de acuzaţii, doar 17 sînt crime împotriva persoanelor, iar 
media sinuciderilor este de 427 cazuri la milion ; cifrele pentru Corsica 
sînt 83% crime și 18 sinucideri la milion. | 

Observațiile de mai sus au rămas însă izolate, pînă cînd școala italiană 
de criminologie și-a abătut atenţia asupra lor. Ferri și Morselli au construit 
pe baza lor o întreagă doctrină. 

După ei, antagonismul dintre sinucidere şi omucidere este o lege ab- 
solut generală. Indiferent dacă este vorba despre distribuţia lor geografică, 
ori despre evoluţia lor în timp, întotdeauna le vom vedea dezvoltîndu-se 
în sens invers. Antagonismul, odată admis, poate să fie explicat în două 
moduri. Or, sinuciderea şi omuciderea constituie două curente contrare și 
opuse, astfel încît unul să nu poată câștiga teren decît dacă celălalt pierde, 
ori este vorba de două canale diferite ale unui singur curent, alimentat de 
o sursă unică și care nu se poate orienta într-o direcţie, decît retrăgîndu-se 
din cealaltă într-o cantitate egală. Criminologii italieni au adoptat a doua 
explicaţie. Ei văd în sinucidere şi omucidere două manifestări ale unei 
stări unice, două efecte ale aceleiași cauze, care se exprimă cînd sub o 
formă cînd sub cealaltă, fără a putea să îmbrace ambele aspecte simultan. 

Alegerea acestei interpretări a fost determinată de faptul că inversiunea 
pe care o prezintă cele două fenomene nu exclude complet ideea de 
paralelism. Chiar dacă există condiţii în funcţie de care variaţia lor să fie 
inversă, există și alte circumstanţe ce le pot afecta într-un mod similar. 
Morselli susține că temperatura, de exemplu, are aceeași influență asupra 
ambelor fenomene ; ele ating intensitatea maximă în acelaşi moment al 
anului, în preajma sezonului cald ; ambele sînt, în plus, mai frecvente la 
bărbaţi decît la femei ; ambele se dezvoltă, spune Ferri, odată cu vîrsta. 
Rezultă că sinuciderea și omuciderea au, în parte, aceeași natură, chiar 
dacă în anumite privinţe diferă. Factorii care le influenţează la fel sînt toți 
factori individuali, căci constau fie în stări organice (vîrstă, sex), fie 
aparțin mediului cosmic, ce acţionează asupra individului moral doar prin 
intermediul individului fizic. Deci sinuciderea și omuciderea coincid prin 
condiţiile lor individuale. Ele sînt determinate de aceeași constituţie 
psihologică. Ferri şi Morselli au încercat chiar să definească acest tempe- 
rament, pe care l-au caracterizat printr-o decădere a organismului, din ca- 
uza căreia omul ar fi incapabil să susțină lupta. Şi sinucigașul şi criminalul 
ar fi niște neputincioşi şi niște degeneraţi. La fel de incapabili să joace un 
rol util în societate, ei ar fi destinaţi deci să eşueze. 

Predispoziţia lor unică ar lua sau forma sinuciderii, sau pe cea a cri- 
mei, în funcţie de natura mediului social. Astfel ar apărea fenomenul de 
contrast, care maschează de fapt o identitate de fond. Acolo unde mora- 
vurile generale sînt pozitive și pașnice, unde vărsarea de sînge inspiră 
oroare, învinsul se va resemna, îşi va mărturisi neputința și, devansînd 
efectele selecţiei naturale, se va retreage din luptă retrăgîndu-se din viaţă. 
Acolo unde, din contră, morala obișnuită este mai aspră, unde existența 
umană este mai puţin respectată, el se va revolta, va declara război 
societăţii şi va ucide, în loc să se sinucidă. Într-un cuvînt, uciderea altuia 
şi uciderea propriei persoane sînt, ambele, acte violente. Cînd violenţa 
din care derivă nu întilneşte rezistența mediului social, ea se dezvoltă și 
generează crima ; cînd este împiedicată să se producă în afară, din cauza 
presiunii conștiinței publice, se întoarce împotriva propriei surse și 
subiectul însuşi devine victimă. 

Sinuciderea ar fi deci o crimă transformată și atenuată şi poate fi 
privită, din acest punct de vedere, aproape ca un lucru bun. Căci dacă nu 
este chiar o binefacere, este totuși un rău atenuat. S-ar părea că nici n-ar 
trebui împiedicată prin măsuri prohibitive, fiind un soi de supapă de: 
siguranță ce poate fi utilă. În definitiv, sinuciderea ar avea marele avantaj 
de a ne debarasa, fără intervenţie socială şi deci cît mai simplu posibil, de 
un anumit număr de subiecți inutili şi dăunători. Nu e mai bine să-i lăsăm 
să se elimine singuri decît să obligăm societatea să-i îndepărteze violent 
din rîndurile sale ? 

Dar este oare fondată această teză ? Problema are două aspecte ce 
trebuie analizate separat. Sînt identice condiţiile psihologice ale crimei și 
sinuciderii ? Există antagonism între condiţiile sociale care le determină ? 


M 


Au fost alese trei aspecte care să stabilească unitatea psihologică a 
celor două fenomene. 

Este vorba mai întîi de influența similară pe care sexul o exercită 
asupra sinuciderii și omuciderii. De fapt, influența sexului este mai 
degrabă efectul cauzelor sociale decît al celor organice. Faptul că femeia 
se sinucide sau ucide mai puţin decît bărbatul nu provine din structura sa 
fiziologică diferită, ci din modul diferit în care participă ea la viaţa 
colectivă. Trebuie dovedit că femeia are aceeași aversiune faţă de ambele 
forme de imoralitate. Uităm însă că există crime pentru care partea 
feminină deține monopolul : pruncuciderea, avortul şi otrăvirea. Ori de 

cîte ori crima îi este la îndemină, femeia o comite la fel de des sau poate 
mai des chiar decît bărbatul. După Oettingen 1, jumătate din crimele con- 
jugale îi aparţin. Nimic nu ne autorizează deci să presupunem că femeia 
are, în virtutea constituţiei sale congenitale, un respect mai mare pentru 
viaţa altuia ; îi lipsește doar ocazia să comită crime, căci este mai puţin 
implicată în viaţa publică. Motivele care determină omuciderea acționează 
mai puţin asupra ei decît asupra bărbatului, căci sfera lor de influenţă o in- 
clude în mai mică măsură. Din același motiv, femeia este mai puţin expusă 
şi la morţile accidentale ; doar 20% din acest tip de decese sînt feminine. 

De altfel, chiar reunind pe o listă comună toate omuciderile intenţio- 
nate, crime, asasinate, paricide, infanticide, otrăviri, partea proporţională 
a femeii este totuși foarte ridicată. În Franţa, din 100 de cazuri, 38 sau 39 
sînt comise de femei, iar dacă ţinem cont și de avorturi, atunci 42 din 
cazuri au această sursă. Proporția este de 51% în Germania, de 52% în 
Austria. Este adevărat că au fost exceptate omuciderile involuntare, însă 
crima este cu adevărat crimă atunci cînd este comisă în cunoştinţă de 
cauză. Pe de altă parte, crimele specific feminine, pruncuciderile, avortu- 
rile, crimele domestice sînt, prin natura lor, greu de descoperit. Există 
deci un mare număr de cazuri care scapă justiţiei și, implicit, statisticii. 
Ţinînd cont în plus că femeia se bucură de o anume indulgență în timpul 
proceselor, deducem că, în ansamblu, aptitudinea pentru crimă nu este 
foarte diferită la cele două sexe. Ştim însă că imunitatea femeii în privinţa 
sinuciderii este foarte mare. 

Influenţa vîrstei asupra celor două fenomene nu revelează lucruri cu 
totul diferite. După Feri, şi omuciderea şi sinuciderea ar trebui să devină 
mai frecvente pe măsura înaintării în vîrstă. Este adevărat că Morselli a 
afirmat contrariul 2. Adevărul este că nu există nici antagonism, nici 
concordanţă. În timp ce sinuciderea creşte regulat pînă la bătrîneţe, omu- 
ciderea atinge valoarea maximă încă de la maturitate, între 30-35 ani, și 
apoi descrește (vezi tabelul XXXI). Este imposibil să se observe o dovadă 
fie a unei identități de natură, fie a unui antagonism clar între sinucidere şi 
crimele de sînge. 

Mai rămîne acţiunea temperaturii. Reunind toate crimele împotriva 
persoanelor, curba obținută pare să confirme ipoteza şcolii italiene. Ea 
urcă pînă în iunie, apoi descrește continuu pînă în decembrie, ca şi cea a 
sinuciderilor. Rezultatul provine însă din faptul că sub denumirea generică 


1 Moralstatistik, p. 526. , 
2 Op. cit, p. 333. În Actes du congrès de Rome, p. 205, același autor emite, totuși, 
dubii asupra realității acestui antagonism. 

Tabelul XXXI 


Evoluţia comparată a omorurilor, asasinatelor și sinuciderilor 
la diferite vîrste, în Franţa (1887) 


La 100.000 de locuitori din 
fiecare sex și vîrstă, cîte 
sinucideri de 


La 100.000 de locuitori din 
fiecare vîrstă, cîte 


Asasinate 


Între 16+21 ani * 8 


21 + 25 ani 14,9 
25 =+ 30 ani 15,4 
30 + 40 ani 15,9 
40 + 50 ani II 
50 + 60 ani 6,5 
Peste 60 ani 2,5 


de crime împotriva persoanelor sînt considerate, în afara omuciderilor, și 
atentatele la pudoare şi violurile. Cum aceste fapte ating valoarea maximă 
a frecvenţei lor în iunie, și cum ele sînt mult mai numeroase decît 
atentatele la viaţă; rezultă că exact ele imprimă configuraţia curbei 
considerate. Nu există însă nici o legătură între faptele enumerate mai sus 
şi omucidere, fiind deci necesară izolarea unora de celelalte în momentul 
construirii curbei. Dacă facem diferenţierea și dacă, în plus, distingem și 
diversele forme ale criminalităţii, nu mai găsim nici o urmă de paralelism 
(vezi tabelul XXXII). 

Într-adevăr, în timp ce intensificarea sinuciderii este continuă și 
regulată din ianuarie pînă în iunie, ca și descreșterea ei în restul anului, 
formele criminalităţii menționate în tabel oscilează de la o lună la alia cu 
multă capriciozitate. Nu coincid nici măcar valorile lor maxime și minime. 
Omorurile au nivelul maxim în două momente : februarie și august ; asa- 
sinatele au tot două valori maxime, dar diferite, în februarie și noiembrie. 
Pentru pruncucidere maximul este înregistrat în mai ; pentru loviturile 


* Cifrele relative la primele două perioade nu sînt, în privința omuciderii, de o 
exactitate riguroasă, căci statistica criminală începe la 16 ani și merge pînă la 21, 
Pentru prima perioadă, în timp ce recensămîntul oferă cifra globală a populaţiei între 
15 și 20 de ani. Mica eroare nu alterează însă rezultatele generale ale tabelului. Pentru 
Pruncucidere, valoarea maximă este atinsă mai devreme, spre 25 de ani, iar 
descreşterea ulterioară este mult mai rapidă. Motivul este evident. 

Tabelul XXXII 
Variaţii lunare ale diferitelor forme ale criminalității-omucidere * 
(1827-1870) 


Lovituri şi 
Asasinate | Pruncucideri ş 
răniri mortale 


Ianuarie 
Februarie 
Martie | 
Aprilie 
Mai 
Junie 
Iulie 
August 
Septembrie 
Octombrie 
Noiembrie 
Decembrie 


mortale, în august și septembrie. Calculînd variațiile sezoniere, divergen- 
tele se mențin. Toamna există aproape la fel de multe omoruri ca vara 
(1968 în loc de 1974), iar iama sînt mai multe decît primăvara. Pentru asa- 
sinat, pe primul loc este iarna (2621 cazuri), apoi urmează toamna (2596), 
vara (2478) şi primăvara (2287). Pentru pruncucidere, ordinea este 
primăvară (2111 cazuri) și iamă (1939). Pentru lovituri și răniri mortale, 
vara și toamna sînt aproape la același nivel (2854, respectiv 2845 cazuri), 
după care urmează primăvara (2690) și iarna (2653). Sinuciderea are, 
după cum am văzut, o evoluţie cu totul diferită. 

De altfel, dacă înclinația spre sinucidere ar fi doar o înclinaţie atenuată 
spre crimă, atunci ar fi trebuit să se constate că asasinii arestaţi, ale căror 
instincte violente nu se mai pot manifesta în afară, devin propriile lor 
victime. Tendinţa criminală ar trebui să se transforme, sub influența în- 
chisorii, în tendinţă sinucigașă. Or, după mărturiile a numeroși observa- 
tori, rezultă că marii criminali devin rareori sinucigaşi. Cazauvieilh a cules 
de la medicii diferitelor închisori informaţii asupra intensității sinucide- 
rilor la condamnaţi 1..La Rochefort, în 30 de ani, s-a observat un singur 


* După Chaussinand. 
1 Op. cit, p. 310 şi urm. 

Caz ; nici un caz nu s-a produs la Toulon, unde populaţia închisorii este 
deosebit de numeroasă : 3000 + 4000 condamnaţi (1818-1834). La Brest, 
rezuliatele sînt puţin diferite ; în 17 ani, dintr-o populaţie medie de 3000 
indivizi, s-au comis 13 sinucideri, ceea ce dă o rată de 21 la 100.000; 
cifra nu este totuşi exagerată, fiind raportată la o populaţie majoritar mas- 
culină şi adultă. După doctorul Lisle, „din 9320 decese constatate în în- 
chisori din 1816 în 1837 inclusiv, nu s-au înregistrat decît 6 sinucideri”. 1 
Dintr-o anchetă realizată de doctorul Ferrus rezultă că au existat doar 30 
sinucideri în șapte ani, în diferitele închisori centrale, cu o populaţie me- 
die de 15.111 prizonieri. Proporția a fost încă mai mică în ocne, unde s-au 
înregistrat doar 5 sinucideri, între 1838 şi 1845, din 7041 indivizi 2. 
Brierre de Boismont confirmă acest fapt şi adaugă : „Asasinii de profesie, 
marii vinovaţi au recurs mai rar la acest mod violent de a se sustrage con- 
damnării penale, decît deţinuţii cu o perversitate mai puţin profundă 3.” 
Doctorul Leroy remarcă asemănător că „ticăloşii de profesie, obişnuiţii 
ocnelor” atentează rareori asupra propriei vieţi 4. 

Două statistici, una citată de Morselli 5 şi cealaltă de Lombroso 6, tind 
să stabilească faptul că deţinuţii, în general, sînt deosebit de înclinați spre 
sinucidere. Dar cum aceste documente nu fac distincţie între ucigași și 
asasini faţă de ceilalţi criminali, nu se poate desprinde o concluzie clară în 
problema de faţă. Se pare chiar că sînt confirmate observaţiile precedente. 
Ele demonstrează, într-adevăr, că detenţia dezvoltă, prin ea însăşi, o 
foarte puternică înclinaţie spre sinucidere. Chiar fără să ţinem seama de 
cei care se sinucid imediat după arestare şi înainte de condamnare, rămîne 
un număr considerabil de sinucideri care nu pot fi atribuite decît influenţei 
exercitate de viaţa din închisoare 7. Dar atunci ar trebui ca ucigaşul încar- 
cerat să aibă faţă de moartea voluntară o înclinaţie extrem de violentă, 
dacă agravarea rezultată din încarcerare s-ar adăuga predispozițiilor sale 
congenitale. Faptul că deţinutul este, în realitate, mai degrabă sub medie 


1 Op. cit., p. 310 şi urm. 

2 Des prisonniers, de lemprisonnement et des prisons, Paris, 1850, p. 133. 

3 Op. cit., p. 95. 

4 Le suicide dans le departament de Seine-et-Marne. 

5 Op. cit, p. 377. 

6 Lhomme criminel, p. 338. 

7 În ce constă această influență ? Un rol important pare să-l joace regimul celular ; însă 
nu ne miră dacă și viața comună a închisorii produce aceleași efecte. Ştim că societatea 
răufăcătorilor și deţinuţilor este foarte coerentă ; individul devine complet şters și 
disciplina închisorii acţionează în același sens. Ar putea deci să apară același fenomen 
ca în armată. O dovadă în sprijinul acestei ipoteze este că epidemiile de sinucidere sînt 
tot atît de frecvente în închisori ca și în cazărmi. 

decît deasupra ei, din acest punct de vedere, nu este favorabil ipotezei 
după care el ar avea o afinitate naturală pentru sinucidere, gata să se 
manifeste imediat ce circumstanţele îi devin favorabile. Nu vrem însă să 
susţinem că deţinutul se bucură de o veritabilă imunitate, în privința 
sinuciderii ; nu avem suficiente informaţii pentru a soluţiona definitiv 
problema. Este posibil ca, în anumite condiţii, marii criminali să nu 
acorde o însemnătate deosebită propriei lor vieţi și să renunţe uşor la ea. 
Oricum, asemenea situaţii nu au generalitatea şi necesitatea implicate de 
teza italiană. Este ceea ce am avut de demonstrat 1. l 


IV 


Rămâne să discutăm cea de-a doua afirmaţie a școlii italiene. Dat fiind 
faptul că sinuciderea și omuciderea nu derivă din acecaşi stare psiholo- 
pică, trebuie să vedem dacă există un antagonism real între condiţiile 
sociale de care depind ele. = 

Problema este mai complexă decît au crezut autorii italieni și mulți din 
adversarii lor. Este sigur că, în multe cazuri, legea nu se verifică. În loc să 
se excludă, cele două fenomene se dezvoltă deseori paralel. Astfel, în 
Franţa, în urma războiului din 1870, omorurile au manifestat o anumită 
tendinţă de creștere. În 1861-65 au existat în medie 105 cazuri anual, apoi 
au crescut Ja 163 cazuri anual pentru perioada 1871-1876. În acelaşi timp, 
asasinatele au trecut de la 175 la 201, dar şi sinuciderile s-au înmulţit 
considerabil. Fenomenul se produsese și între 1840-1850. În Prusia, 
sinuciderile au trecut de la 3658 între 1865-1870, la 4459 în 1876 și 5042 
în 1878, cu o creștere de 36%. Omorurile şi asasinatele au avut o compor- 
tare asemănătoare. De la 151 în 1869, au trecut succesiv la 166 în 1874, 
221 în 1875, 253 în 1878, cu o creştere de 67% 2. Același fenomen a apă- 
rut şi în Saxonia. Înainte de 1870, sinuciderile oscilau între 600 și 700 ; o 
singură dată, în 1868, au existat 800 de cazuri. Începînd cu 1876, au 
crescut la 981, apoi la 1114, la 1126 şi, în sfîrşit, la 1171 cazuri în 1880 3. 
În mod paralel, atentatele la viaţa oamenilor au crescut de la 637 în 1873 


1 O statistică raportată de Ferri (Omicidio, p. 373) este la fel de puţin ilustrativă. Din 
1866 pînă în 1876, ar fi existat, în ocnele italiene, 17 sinucideri comise de deţinuţi 
condamnaţi pentru crime împotriva persoanelor și doar 5 sinucideri ale autorilor de 
crime-proprietate. Însă numărul primilor este mult mai mare decit al celor din urmă. 
Cifrele nu au nimic concludent. Nu știm, de altfel, care este sursa informaţiilor date 
de autor. 

2 După Oettingen, Moralstatistik, anexe, tabel 61. 

3 Ibid., tabel 109. 

la 2232 în 1878 1. În Irlanda, între 1865-1880, sinuciderea a crescut cu 
29%, iar omuciderea a crescut aproape în aceeaşi măsură : 23% 2. În Bel- 
gia, între 1841 şi 1885, omuciderile au crescut de la 47 la 139, iar sinuci- 
derile de la 240 la 670, ceea ce înseamnă o creştere de 195% pentru 
primele şi de 178% pentru cele din urmă. Cifrele corespund atît de puţin 
cu regula, încît Ferri a fost obligat să pună în discuţie exactitatea statisticii 
belgiene. Dar chiar referindu-ne la anii din urmă, cînd cifrele sînt mai 
exacte, ajungem la același rezultat. Între 1874-1885, creşterea este pentru 
omucideri de 51% (139 cazuri în loc de 92), iar pentru sinucideri, de 79% 
(670 cazuri în loc de 374). 

Distribuţia geografică a celor două fenomene prilejuieşte observaţii 
analoge. Departamentele franceze cu cele mai multe sinucideri sînt : Sena, 
Seine-et-Marne, Seine-et-Oise, Marne. Ele ocupă un loc important şi pe 
lista ordonată în funcție de numărul omuciderilor : Sena ocupă locul 26 
pentru omoruri și locul 17 pentru asasinate ; Seine-et-Marne, locurile 33, 
respectiv 14 ; Seine-et-Oise, locurile 15, respectiv 24; Mame, locurile 
27, respectiv 21. Departamentul Var, al zecelea în privinţa sinuciderii, 
este al cincilea pe lista asasinatelor și al șaselea pe cea a omorurilor. În 
departamentul Bouche-du-Rhâne, unde există multe sinucideri, există şi 
multe omucideri ; el ocupă locul cinci în privinţa omorurilor și locul şase 
pentru asasinate 3. Pe harta sinuciderii, ca şi pe cea a omuciderii, Ile-de- 
France este reprezentată de o pată închisă la culoare, la fel ca banda 
formată de departamentele mediteraneene, cu singura diferenţă că prima 
regiune are o tentă mai deschisă pe harta omuciderii decît pe cea a 
sinuciderii, situaţia regiunii a doua fiind exact inversă. În Italia, Roma 
este al treilea district judiciar în privința morţilor voluntare și pe locul al 
patrulea pentru omuciderile calificate. În sfîrşit, am văzut deja că, în 
societăţile inferioare, unde viaţa este puţin respectată, sinuciderile sînt 
adesea foarte numeroase. 

Oricît de clare şi pline de interes ar fi faptele de mai sus, există însă 
altele, contrare, la fel de constante și chiar mai numeroase. Dacă uneori 
sinuciderea şi omuciderea concordă, măcar parţial, alteori ele se află, 
evident, în antagonism. 

1. Dacă în anumite momente ale ultimului secol, ele progresează în 
același sens, acolo unde le-am putut urmări pe o lungă perioadă de timp, 


l Ibid., tabel 65. 

2 După tabelele alcătuite de Ferri. 

3 Clasificarea departamentelor a fost preluată de la Bournet, De la criminalité en 
France et en Italie, Paris, 1884, p. 41 şi 51. 

cele două curbe, luate în ansamblu, diferă net. În Franța, din 1826 în 
1880, sinuciderea s-a intensificat regulat ; omuciderea, din contră, tinde 
să descrească, chiar dacă mai lent. În 1826-30, existau anual 279 acuzaţi 
de omor, în medie ; în 1876-80, numărul lor era de numai 160 și fusese și 
mai scăzut, de numai 121 în 1861-65 şi de 119 în 1856-60. Au existat 
două tendinţe crescătoare, una în 1845, iar cealaltă la sfîrşitul războiului ; 
făcînd însă abstracţie de aceste ocilaţii secundare, variaţia generală de 
scădere este evidentă. Diminuarea este de 43%, cu atît mai însemnată, cu 
cît, în acelaşi timp, populaţia a crescut cu 16%. 

Regresia este mai slabă în cazul asasinatelor. Din 258 acuzaţi în 1826- 
1830, erau încă 239 în 1876-80. Scăderea devine importantă dacă ţinem 
cont de creșterea populaţiei. Diferenţa care apare în privinţa asasinatelor 
nu trebuie însă să ne surprindă. Ea este, într-adevăr, o crimă mixtă, care 
are caractere comune cu omorul, dar are și caractere diferite, căci provine, 
în parte, din cauze diferite. Uneori este doar un omor mai gîndit și mai 
dorit, alteori este doar acompaniamentul unei crime împotriva proprietăţii. 
În ultimul caz, asasinatul este plasat sub dependența altor factori decît ai 
omuciderii. El nu provine din ansamblul tendințelor de orice gen care 
împing omul la vărsare de sînge, ci din mobiluri diferite, aflate la originea 
furtului. Dualitatea celor două crime era deja vizibilă în tabelul cu 
variațiile lor lunare şi sezoniere. Asasinatul atinge punctul culminant 
iarna, mai precis în noiembrie, la fel ca ateniatele contra proprietăţii. 
Orientarea generală a evoluţiei curentului de omucidere este așadar mai 
fidel reprezentată de curba omorurilor, decît de cea a asasinatelor. 

Acelaşi fenomen se observă și în Prusia. În 1834 erau 368 de procese 
deschise pentru omor sau lovitură mortală, deci era un caz la 29.000 de 
locuitori ; în 1851, nu mai erau decît 257, adică un caz la 53.000 locuitori. 
Variația a continuat mai tîrziu, chiar dacă mai lent. În 1852, era un proces 
la 76.000 locuitori ; în 1873, unul la 109.000 1. În Italia, între 1875 și 
1890, diminuarea pentru omuciderile simple şi calificate a fost 18% (2660 
de cazuri în loc de 3280), în timp ce sinuciderile s-au înmulțit cu 80% 2. 
Acolo unde omuciderea nu pierde teren, ea rămîne cel puţin staționară. În 
Anglia, din 1860 pînă în 1865, s-au înregistrat anual 359 de cazuri, dar 
mai erau doar 329 între 1881-85 ; în Austria existau 528 cazuri în 1866- 
70, dar numai 510 în 1881-85 3 și este probabil că, dacă în diferite regiuni 
s-ar deosebi omuciderea de asasinat, regresia ar fi și mai intensă. În toate 


1 Starke, Verbrechen und Verbrecher in Preussen, Berlin, 1884, p. 144 și urm. 
2 După tabelele lui Ferri. 
3 Vezi Bosco, Gli Omicidii in alcuni Stati d'Europa, Rome, 1889. 

i țările de mai sus, sinuciderea a marcat o creștere în perioadele menţio- 
nate. 

, Tardea încercat să demonstreze că diminuarea omuciderilor în Franța 
a fost doar aparentă 1. După el, diminuarea s-ar datora omiterii unor pro- 
cese clasate de parchete sau întrerupte prin ordonanțe speciale. Numărul 
crimelor rămase astfel fără urmări penale, şi care nu intră deci în totalul 
statisticilor judiciare, ar fi crescut mereu ; adăugîndu-le crimelor de 
același gen care au fost judecate, am obţine o creştere continuă a sumei 
omuciderilor, și nu o regresie. Din păcate, dovada adusă de Tarde este 
datorată unui ingenios aranjament al cifrelor. El compară numărul omoru- 
rilor și asasinatelor care nu au fost deferite curţii cu juri în cincinalul 1861- 
65 cu numărul celor din perioadele 1867-80 și 1880-85, arătînd că 
ultimele două cifre sînt superioare primei. Dar perioada 1861-65 este, în 
tot secolul, cea în care au avut loc cele mai puţine crime oprite astfel 
înainte de judecată ; numărul lor este extrem de infim, nu știm din ce 
cauze. Perioada constituie, deci, un termen de comparaţie total nepotrivit. 
O lege nu poate fi dedusă doar comparînd două sau trei cifre. Dacă, în loc 
să-și aleagă astfel punctul de reper, Tarde ar fi urmărit mai mult timp 
variațiile numărului de omucideri nejudecate, ar fi ajuns la o cu totul altă 
concluzie. lată rezultatul corect : 


Numărul afacerilor neurmărite în instanţă * 
1835-38 | 1839-40 | 1846-50 | 1861-65 | 1876-80 | 1880-85 
Omoruri 
Asasinate 


442 503 408 223 322 322 
313 . 320 333 217 231 252 


Cifrele nu variază regulat ; totuși, din 1835 pînă în 1885, ele au scăzut 
mult, în ciuda creşterii dinspre 1876. Diminuarea este de 37% pentru omo- 
ruri şi 24% pentru asasinate. Nu există deci nimic aici care să ne permită să 
concluzionăm existenţa unei creşteri a criminalităţii corespunzătoare 2. 


! Philosophie penale, p. 347-48. 
* Unele din aceste afaceri nu sînt urmărite întrucît nu constituie nici crime, nici delicte. 
Ar fi trebuit deci să le defalcăm. N-am făcut-o, pentru a-l urmări pe autor pe propriul 
său teren; defalcarea n-ar fi schimbat nimic din concluziile desprinse din aceste cifre. 
20 consideraţie secundară, prezentată de autor în sprijinul tezei sale, este la fel de pu- 
țin revelatoare. După el, ar trebui să ținem seama şi de omuciderile clasate din greșeală 
printre morţile voluntare sau accidentale. Cum și numărul primelor şi numărul celor 
din urmă a crescut de la începutul secolului, autorul deduce că și omuciderile clasate 

2. În regiunile unde există și omucideri și sinucideri, proporțiile lor 
sînt oricum inegale, valorile lor maxime nefiind simultane. Dar este o 
regulă generală ca, acolo unde omuciderea este foarte răspîndită, ea 
conferă un soi de imunitate contra sinuciderii. 

Spania, Irlanda și Italia sînt cele trei țări ale Europei în care sinuciderea 
este foarte rară ; prima are 17 cazuri la un milion de locuitori, a doua 21, 
iar a treia 37 cazuri. Nu există însă nici o altă țară cu mai multe cazuri de 
omucidere. Ele sînt singurele țări în care numărul omorurilor îl depășește 
pe cel al morţilor voluntare. În Spania, omuciderile sînt de trei ori mai 
numeroase (1484 cazuri în medie, în perioada 1885-89 şi doar 514 
sinucideri), în Irlanda de două ori (225 omucideri, faţă de 116 sinucideri), 
în Italia o dată şi jumătate (2322 faţă de 1437). În Franţa și Prusia, în 
schimb, sinuciderile sînt extrem de frecvente (160 şi 260 cazuri la 
milion) ; omuciderile sînt însă de zece ori mai rare : Franța are 734 cazuri, 
iar Prusia 459 cazuri anuale în medie, pe perioada 1882-1888. 

Rapoarte asemănătoare se observă în cazul fiecărei țări. Re harta 
italiană a sinuciderii, toată partea de nord este închisă la culoare, iar sudul 
deschis. Pe harta omuciderilor, situaţia este inversă. Repartizînd provin- 
ciile italiene în două categorii, în funcţie de rata sinuciderilor, şi calculînd 
apoi în fiecare rata medie a omuciderilor, antagonismul va fi net reliefat : 


Prima clasă ...... Între 4,1 + 30 sinucideri la milion 271,9 omucideri la milion 
A doua clasă ..... Între 30 + 88 sinucideri la milion 95,2 omucideri la milion 


Provincia Calabria are cele mai multe omucideri (69 crime calificate 
la milion), dar cele mai puţine sinucideri. 

În Franţa, departamentele cu cele mai multe omoruri sînt Corse, 
Pyren6es-Orientales, Lazăre și Ardèche. Sub raportul sinuciderilor, Corse 
se află pe poziţia 85, Pyrences-Orientales pe poziţia 63, Lazăre pe poziţia 
83 și Ardèche pe poziţia 68 1. 


greșit în una sau cealaltă categorie s-au înmulţit. Raționamentul său se bazează însă pe 
o confuzie. Din faptul că există mai multe sinucideri şi accidente, nu rezultă că există 
mai multe sinucideri false sau accidente false. Ar însemna că anchetele administrative 
şi Juridice devin din ce în ce mai greșit realizate ; nu avem nici un motiv să credem 
acest lucru. Tarde este uimit că există azi mai multe morţi prin înec decît înainte și 
vede în creșterea numărului lor o dovadă a unei creşteri disimulate a crimelor. S-a 
dublat însă și numărul morţilor prin trăsnire, și totuși criminalitatea nu este cu nimic 
implicată. Adevărul este că acum recensămintele statistice sînt mai exacte și, în plus, 
în cazul înecurilor, bazinele maritime sînt mai frecventate, porturile mai active, 
vasele mai numeroase, ceea ce favorizează înmulțirea acestor cazuri. 

1 Pentru asasinat, inversiunea este mai puţin pronunțată, fapt ce confirmă conside- 
rațiile anterioare despre caracterul mixt al acestui tip de crimă. 

Valoarea maximă a nivelului de sinucideri în Austria se înregistrează 
în Austria Inferioară și Moravia, iar valoarea minimă în Carniola și Dal- 
maţia. Dalmația numără însă 79 omucideri la un milion de locuitori, iar 
Carniola 57,4, în timp ce cilrele corespunzătoare sînt în Austria Inferioară 
14, în Boemia 11 şi în Moravia 15. 

3. Am stabilit că războaiele au asupra nivelului de sinucideri o influ- 
enţă benefică. Ele produc același efect şi asupra furturilor, escrocheriilor, 
abuzurilor de influenţă etc. Singura exceptată este omuciderea. În Franţa, 
în 1870, omorurile care dădeau o medie de 119 cazuri în anii 1866-69, au 
trecut brusc la 133 cazuri, apoi la 224 în 1871, cu o creştere de 88% 1, 
pentru a scădea din nou la 162 în 1872. Creşterea este chiar mai impor- 
tantă, dacă ne gîndim că vîrsta la care omorurile sînt mai frecvente este de 
aproximativ 30 de ani şi că întreaga populaţie de această vîrstă era atunci 
sub arme. Crimele care s-ar fi comis în timp de pace nu intră deci în 
calculul statisticii. În plus, este sigur că dezorganizarea administraţiei 
judiciare a favorizat ignorarea unor crime sau neurmărirea altora în 
instanţă. Ne putem deci închipui cît de mare a fost creşterea reală. 

În 1864, cînd a izbucnit războiul cu Danemarca, sinuciderile au 
crescut în Prusia de la 137 la 169 cazuri, nivel care nu mai fusese atins din 
1854 ; în 1865, ele scad la 153 cazuri, crescînd din nou în 1866 la 159, cu 
toate că armata prusacă fusese mobilizată. În 1870 se constată o scădere 
uşoară în comparaţie cu 1869 (151 cazuri în loc de 185), care se accen- 
tuează în 1871 (136 cazuri), dar cu mult mai puţin decît pentru celelalte 
crime. Furturile calificate drept crime scădeau în același moment la 
jumătate (4599 în 1870, faţă de 8676 în 1869). În cifrele de mai sus, 
omorurile şi asasinatele se confundă, iar noi ştim că doar primele se 
înmulţesc în timp de război. Deci dacă diminuarea totală a omuciderilor în 
general nu este mai mare, putem considera că omorurile, izolate fiind de 
asasinate, ar manifesta o creştere importantă. Regresia aparentă ar fi încă 
şi mai mult redusă, dacă luăm în calcul cazurile omise din cele două raţiuni 
expuse mai sus. Este de remarcat, în plus, că omorurile involuntare au 
crescut sensibil, de la 268 în 1869 la 303 în 1870 şi la 310 în 1871 2. Nu es- 
te oare o dovadă că viața omului avea o valoare mai mică în timp de război 
decît în mod obișnuit ? 

Crizele politice au aceleași efecte. În Franța, în timp ce, din 1840 pînă 
în 1846, curba omorurilor a rămas staționară, în 1848 ea a urcat brusc, 


! Asasinatele, care erau în număr de 200 cazuri în 1869 şi de 215 cazuri în 1868, au 
scăzut la 162 în 1870. Încă o dovadă a diferenţei dintre cele două tipuri de crimă. 
2 După Starke, op. cit., p. 133. 

atingînd nivelul maxim în 1849 cu 240 cazuri !. Acelaşi fenomen se pro- 
dusese deja în primii ani ai domniei lui Ludovic-Filip. Competiţiile între 
partidele politice fuseseră atunci de o violenţă extremă. Tot atunci, omo- 
rurile au atins cel mai înalt nivel din tot cursul secolului. De la 204 cazuri 
în 1830, au ajuns la 264 în 1831, cifră nedepăşită vreodată ; în 1832, erau 
253 cazuri, iar în 1833, 257 cazuri. În 1834 se produce o scădere bruscă, 
din ce în ce mai accentuată ; în 1838 există doar 145 cazuri, adică o scăde- 
re de 44%. În tot acest timp, sinuciderile au evoluat în sens invers. În 1833 
se menţin la același nivel ca în 1829 (1973 cazuri faţă de 1904) ; în 1834 
începe o variaţie crescătoare, foarte rapidă ; creşterea este în 1838 de 30%. 

4. Sinuciderea este un fenomen mai degrabă urban decit rural. Situaţia 
omuciderii este inversă. Adunînd omorurile, paricidele şi pruncuciderile, 
observăm că în 1887 s-au comis 11, 1 fapte de acest gen la ţară, faţă de 8,6 
la oraş. În 1880, cifrele erau asemănătoare : 11,0 cazuri la sat şi 9, 3 cazuri 
la oraş. 

5. Am văzut că tendinţa spre sinucidere este diminuată de catolicism şi 
sporită de protestantism. Omuciderile, însă, sînt mai frecvente în ţările 
catolice, decît în cele protestante : 


simple la un ini se Asasinate la un 
"Țări catolice as ili Țări protestante E milion de 
pi mR locuitori 


Italia | - Germania 
Spania Anglia 


Ungaria Danemarca 
Austria Olanda 


Irlanda Scoția 
Belgia 
Franţa 


Media 


Mai ales în cazul omuciderilor simple, contrastul dintre cele două 
categorii de societăţi este evident. zi 

Contrastul este evident și în cazul Germaniei. Districtele care se află 
deasupra nivelului mediu sînt toate catolice. Este vorba de Poznan (18,2 
omoruri şi asasinate la un milion de locuitori), Donau (16,7), Bromberg 
(14,8), Bavaria Superioară și Inferioară (13,0). Chiar și în interiorul 


1 Asasinatele rămîn aproape constante. 


Despre sinucidere 289 


Bavarici, provinciile sînt cu atît mai încercate de fenomenul omuciderii, 
cu cît numără mai puţini protestanți (vezi tabelul de mai jos). 


Provincii 


Omoruri și i și Omoruri și 
Cu minoritate asasinate la Cu majoritate i Cu peste 90% asasinate la 
catolică un milion de catolică ili un milion de 
locuitori itori locuitori 


Palatinatul Franconia Palatinatul 
Rinului Inferioară Superior 


Franconia Bavaria 
Centrală Suabia „Superioară 

Franconia Bavaria 
Superioară Inferioară 


Media Media 


Doar Palatinatul Superior face excepţie de la regulă. Este suficient, de 
altfel, să se compare tabelul precedent cu primul tabel din capitolul 
Sinuciderea egoistă pentru ca inversia dintre repartiţia sinuciderii şi cea a 
omuciderii să devină evidentă. 

6. În sfîrşit, în timp ce viaţa de familie are o acţiune moderatoare 
asupra sinuciderii, ea stimulează mai degrabă omorul. Între anii 1884-87, 
un milion de soţi dădeau în medie 5,07 omoruri anual, iar un milion de 
celibatari de peste 15 ani, 12,7 cazuri. Primii par deci să se bucure de un 
coeficient de apărare de 2, 3, faţă de cei din urmă. Nu trebuie însă să uităm 
că cele două categorii nu au aceeași vîrstă şi că intensitatea înclinaţiei spre 
crimă variază în timpul vieţii. Celibatarii au, în medie, 25-30 de ani, iar 
soții aproape 45 de ani. Ori tendinţa criminală este maximă între 25-30 de 
ani ; un milion de indivizi de această vîrstă produc anual 15,4 omoruri, în 
timp ce la 45 de ani rata nu este mai mare de 6,9, adică de 2, 2 ori mai mică 
decît prima. Datorită simplului fapt că sînt mai în vîrstă, persoanele 
căsătorite ar trebui să comită de două ori mai multe crime decît celibatarii. 
Situaţia lor, în aparență privilegiată, nu provine din situaţia de om că- 
sătorit, ci din faptul că sînt mai în vîrstă. Viaţa domestică nu le conferă 
nici o demnitate. Şi nu numai că nu-i protejează de înclinația spre omuci- 
dere, ci mai degrabă îi împinge la aceasta. Se pare că populaţia căsătorită 
se bucură, în principiu, de o moralitate mai mare decît populaţia celibata- 
ră. Deşi efectele selecţiei matrimoniale nu sînt nici ele neglijabile, putem 
crede că reala cauză constă în influența exercitată de familie asupra 


hakki 

membrilor săi. Sigur că omul devine mai moral atunci cînd se supune 
mereu disciplinei binefăcătoare a mediului familial, decît atunci cînd este 
izolat și abandonat lui însuși. Deci dacă soții nu sînt mai apăraţi decît 
celibatarii în privinţa omuciderii, înseamnă că influenţa moralizatoare de 
care beneficiază este neutralizată parţial de o influenţă agravantă, care îi 
împinge la crimă şi care depinde de viaţa de familie !. 

În rezumat, putem conchide că uneori sinuciderea și omuciderea 
coexistă, alteori ele se exclud reciproc ; uneori reacţionează la fel sub in- 
fluenţa unor condiţii identice, alteori acţionează contrar, cazurile de anta- 
gonism fiind cele mai numeroase. Care este explicaţia ? 

Singura posibilitate de justificare este să admitem că există specii 
diferite de sinucidere, dintre care unele sînt înrudite cu omuciderea, iar 
altele o exclud. Sinuciderea care variază sincron cu omuciderea şi cea care 
variază invers nu pot fi de aceeaşi natură. 

Am arătat într-adevăr că există tipuri diferite de sinucidere, cu pro- 
prietăţi caracteristice proprii. Concluzia Cărţii a doua este confirmată şi 
explică, în plus, faptele precedente. Cunoscînd deja clasificarea sinuci- 
derilor, putem să le determinăm pe cele incompatibile cu omuciderea și pe 
cele care, din contră, depind de aceleași cauze ca și ea ; vom mai vedea, 
de asemenea, de ce incompatibilitatea este mai generală. 

Cel mai răspîndit tip actual de sinucidere, care contribuie deci cel mai 
mult la ridicarea cifrei anuale, este sinuciderea egoistă. Ea este caracte- 
rizată de o stare de depresie şi apatie, produsă de o individualizare 
excesivă. Individul nu mai ţine la viaţă, căci nu mai ţine la unicul lucru 
ce-l mai leagă de ea, deci la societate. Avînd un prea dezvoltat simţ al pro- 
priei valori, vrea să-şi fie el însuşi singurul ţel, și cum un astfel de obiectiv 
nu-i este suficient, lungeşte în langoare și plictis o viaţă ce-i apare, tot mai 
des, ca lipsită de sens. Omuciderea depinde de condiţii opuse, ea este un 
act violent, născut din pasiune. Acolo unde societatea este suficient de in- 
tegrată pentru ca individualitatea părților să fie slabă, intensitatea stărilor 
colective ridică nivelul general al vieţii pasionale ; este cel mai favorabil 
teren al dezvoltării pasiunilor criminale. Acolo unde spiritul domestic și-a 
păstrat vechea forță, ofensele îndreptate împotriva familiei sînt conside- 
rate sacrilegii şi nimic nu este prea aspru pentru pedepsirea lor ; pedeapsa 
nu poate veni de la o terță persoană. Așa a apărut practica vendettei, care 
însîngerează încă ţinutul Corsica și anumite regiuni meridionale. Acolo 


1 Aceste observaţii încearcă mai degrabă să expună problema, decit s-o rezolve. 
Pentru rezolvare ar trebui să izolăm acţiunea vîrstei de cea a stării civile, așa cum am 
făcut pentru sinucidere. 

unde credinţa religioasă este vie, ea devine deseori inspiratoare de omo- 
ruri, la fel ca și credinţa politică. 

În general, curentul ucigaș este cu atît mai violent, cu cît este mai 
puţin condamnat de conştiinţa publică, cu cît atentatele la viaţa omului 
sînt considerate mai neînsemnate. Li se atribuie mai puţină gravitate, 
atunci cînd viaţa şi dorinţele omului nu sînt prețuite. Rezultă că starea de 
altruism exagerat împinge la omucidere. Omorurile sînt numeroase și 
aproape nepedepsite în societăţile primitive. Respectul scăzut faţă de 
personalitatea individuală expune mai mult oamenii la violenţă și impri- 
mă, în acelaşi timp, violenţelor un aspect mai puţin criminal. Sinuciderea 
egoistă și omuciderea provin deci din cauze diferite, deci ele nu se pot 
dezvolta simultan. Acolo unde pasiunile sociale sînt vii, omul este mai 
puţin înclinat spre visări sterile ori spre calculele reci ale epicurianului. 
Cînd nu pune mare preț pe destinele particulare, nu este îndemnat să-și 
pună întrebări anxioase asupra propriului destin. Cînd nu face caz de 
durerea umană, suportă mai uşor și suferințele personale. 

Din cauze asemănătoare, sinuciderea altruistă şi omuciderea pot foarte 
bine să evolueze în paralel ; condiţiile de care depind nu diferă decît 
cantitativ. Cînd eşti învăţat să-ţi dispreţuiești propria existenţă, nu o 
preţuieşti nici pe cea a altuia. Din acest motiv, și omuciderea şi morţile 
voluntare sînt în stare endemică la anumite popoare primitive. Cazurile de 
paralelism întâlnite la popoarele civilizate nu pot fi însă explicate la fel. Nu 
este vorba de o stare de altruism exagerat, căci pentru a declanşa sinuci- 
derea, altruismul trebuie să fie mult mai profund decît este necesar pentru 
producerea crimei. Oricât de puţin am valora existenţa altuia, propria viaţă 
va fi întotdeauna mai importantă. În condiţii egale, omul mediu va fi 
întotdeauna mai înclinat să se respecte pe sine însuși decît pe altcineva. 
Sentimentul de respect din primul caz poate fi distrus doar de ceva foarte 
puternic, de o cauză deosebită. Astăzi, în afară de cîteva medii speciale şi 
rare, cum ar fi armata, gustul pentru impersonalitate şi renunțare este prea 
Slab, iar sentimentele contrare prea generalizate şi puternice pentru a 
permite atît de ușor jertfa de sine. Trebuie deci să existe o altă formă, mai 
modemă, de sinucidere, care să se poată combina cu omuciderea. 

Este vorba de sinuciderea anomică. Anomia dă într-adevăr naștere 
unei stări de exasperare şi oboseală nervoasă care poate, după circum- 
stanțe, să se întoarcă împotriva subiectului însuși sau asupra altcuiva, 
ducînd fie la sinucidere, fie la crimă. Cauzele care determină una sau 
cealaltă dintre direcţii ţin de constituţia morală a individului, de gradul său 
de rezistență. Un om de moralitate mediocră omoară, mai degrabă decît să 

se omoare. Am văzut uneori că ambele manifestări se produc una după al- 
ta, constituind de fapt două feţe ale aceluiași act, ceea ce le demonstrează 
înrudirea. Starea de exacerbare în care se află individul este atît de intensă, 
încît acesta are nevoie de două victime pentru a se elibera. 

Iată motivul pentru care se observă astăzi un anumit paralelism între 
dezvoltarea omuciderii și a sinuciderii, mai ales în marile orașe şi în regiu- 
nile cu civilizaţie intensă. Anomia este aici la apogeu, ceea ce împiedică, 
în plus, scăderea la fel de rapidă a numărului de omucideri cum este creg- 
terea celui de sinucideri. Dacă progresele individualismului îndepărtează 
una din sursele crimei, atunci anomia, care însoțește dezvoltarea econo- 
mică, declanșează o alta. Putem chiar crede că, dacă în Franţa și Prusia, 
morţile voluntare și crimele s-au înmulţit simultan după război, motivul 
se află în instabilitatea morală care, pentru cauze diferite, s-a intensificat 
în ambele ţări. Tot astfel putem explica de ce antagonismul este fenomenul 
mai răspîndit, în ciuda concordanțelor parţiale. Cauza provine din faptul 
că sinuciderea anomică are loc în masă doar în puncte speciale, aeolo un- 
de activitatea industrială şi comercială și-a luat avînt. Sinuciderea egoistă 
este mult răspîndită, după cum se pare, iar ea exclude crimele de sînge. 

Ajungem la concluzia următoare. Dacă sinuciderea şi omuciderea 
variază frecvent invers proporţional, nu este pentru că ar fi două feţe 
diferite ale aceluiași fenomen, ci pentru că, în anumite privinţe, ele 
constituie două curente sociale contrare. Dacă opoziţia generală nu 
împiedică totuşi orice armonie, înseamnă că anumite tipuri de sinucidere, 
în loc să depindă de cauze contrare cu cele ale sinuciderii, exprimă de fapt 
aceeaşi stare socială și se dezvoltă în sînul aceluiași mediu moral. Putem, 
de altfel, să prevedem că omuciderile care coexistă cu sinuciderea ano- 
mică și cele care merg paralel cu sinuciderea altruistă nu sînt obligatoriu 
de aceeași natură ; că omuciderile, în consecinţă, la fel ca sinuciderile, nu 
constituie o entitate criminologică unică şi individuală, ci cuprind o 
pluralitate de specii foarte diferite. Nu este însă cazul să insistăm aici 
asupra unei importante probleme de criminologie. 

Nu este deci adevărat că sinuciderea ar avea consecințe benefice care 
să diminueze imoralitatea şi datorită cărora să fie indicat să nu i se stopeze 
dezvoltarea. Ea nu este un derivativ al omuciderii. Constituţia morală de 
care depinde sinuciderea și cea care diminuează numărul crimelor la po- 
poarele civilizate sînt; fără îndoială, solidare. Dar sinucigașul de acest tip 
nu are nimic de-a face cu ucigașul, ci este un individ trist și deprimat. Pu- 
tem deci să-i condamnăm fapta, fără să-i transformăm în ucigași pe cei 
asemenea lui. Nu putem spune că a blama sinuciderea înseamnă a blama şi 


Despre sinucidere 293 


a Slăbi starea de spirit cauzatoare, adică acea hipersensibilitate pentru tot 
ce ţine de individ ; nu riscăm astfel să sporim gustul pentru impersonalitate 
şi deci omuciderea care derivă de aici. Căci individualismul, pentru a ia- 
voriza înclinația spre crimă, nu trebuie să atingă acel grad de intensitate 
care declanșează sinuciderea. Pentru ca individul să respingă ideea de a 
ucide pe altcineva, nu trebuie să ajungă să se preţuiască doar pe sine însuși. 
Este suficient să iubească şi să respecte ființa umană în general. Tendinţa 
spre individualizare poate să existe în limite normale, fără ca tendinţa spre 
omucidere să fie, prin aceasta, întărită. 

În ceea ce priveşte anomia, cum ea produce şi sinucidere și crimă, 
orice Îrînă împotriva ei constituie o frînă și pentru cele două fenomene. Nu 
credem că împiedicînd-o să se manifeste sub formă de sinucideri, va naște 
mai multe crime. Omul suficient de pătruns de disciplina moralei pentru a 
renunţa la sinucidere, din respect faţă de conștiința publică și interdicțiile 
sale, este cu atît mai mult refractar faţă de omucidere — faptă interzisă și 
reprimată mult mai aspru. 

Capitolul de faţă ne poate ajuta să rezolvăm o problemă mult dezbătu- 
tă. Aceea de a stabili dacă sentimentele pentru semenii noştri sînt o exten- 
_ sie a sentimentelor egoiste sau dacă sînt independente de ele. Tocmai am 
A. văzut că nici una dintre ipoteze nu este fondată. Mila pentru cel de alături 
ksi mila pentru noi înșine sînt, evident, înrudite, căci progresează sau re- 
gresează în mod paralel, dar nu derivă una din cealaltă. Înrudirea provine 
din faptul că ambele derivă din aceeaşi stare a conştiinţei colective, fiind 
doar aspecte diferite ale ei. Ele exprimă modul în care opinia colectivă a- 
preciază valoarea morală a individului în general. Dacă se bucură mult de 
stima publică, atunci fiecare din noi aplică acest sentiment și faţă de cei- 
lalți și faţă de sine, devenind sensibil la tot ceea ce ţine în mod personal de 
ceilalţi sau de el însuși. Durerile altora și durerile noastre ne devin insupor- 
tabile. Simpatia pe care o simţim pentru semenii noștri nu este deci o sim- 
plă prelungire a iubirii de sine. Ambele sînt, de fapt, efectele unei singure 
cauze și sînt constituite de aceeaşi stare morală, care poate însă să influen- 
teze fie propria persoană, fie pe a altcuiva, astfel diversificîndu-se. În pri- 
mul caz, starea morală este întărită de instinctele noastre egoiste, iar în 
ultimul, este slăbită de ele. Constituţia morală rămîne însă prezentă întot- 
deauna. Iată cît de adevărat este că și sentimentele ce par a fi indisolubil 
legate de temperamentul personal, depind totuși de cauze exterioare. Ego- 
ismul nostru este și el, în mare parte, un produs al societății. 

Sinuciderile pe grupe de vîrstă ale persoanelor căsătorite și văduvilor, 
în funcţie de existenţa copiilor 
(Departamentele franceze, cu excepţia Senei) 


Numere absolute (perioada 1889-91) 


Bărbaţi 
Căsătoriţi Căsătoriţi Văduvi Vžduvi 
fără copii cu copii fâră copii cu copii 


între 0+ 15 ani 
15 + 20 ani 
20 + 25 ani 
25 + 30 ani 
30 + 40 ani 
40 + 50 ani 
50 + 60 ani 
60 + 70 ani 
70 + 80 ani 
Peste 80 ani 


Între 0 + 15 ani 
15 + 20 ani 
20 + 25 ani 
25 + 30 ani 
30 + 40 ani 
40 + 50 ani 
50 + 60 ani 
60 + 70 ani 
70 + 80 ani 
Peste 80 ani 


ANDRIEȘ C. LUCIAN 
Nr 2929 


Biblioteca Personală 


* Tabelul a fost întocmit cu datele inedite ale Ministerului de Justiţie. Nu ne-am servit 
prea mult de ele, căci recensămîntul populaţiei nu înregistrează pentru fi fiecare vîrstă 
numărul de soți și văduvi fără copii. Publicăm totuși rezultatele, în speranţa că vor fi 
folosite mai tîrziu, cînd această lacună va fi înlăturată. 


Capitolul H 


Consecințe practice 


Știind acum ce este sinuciderea, care sînt speciile şi legile ci principa- 
le, să vedem ce atitudine trebuie să adopte în privinţa ei societăţile actuale. 

Problema implică o nouă întrebare. Situaţia prezentă a sinuciderilor la 
popoarele civilizate trebuie considerată normală sau anormală ? În funcţie 
de soluţia pe care o vom adopta, vom crede fie că reformele sînt necesare 
şi posibile în vederea stopării sinuciderii, fie că este bine să o acceptăm 
aşa cum este, blamînd-o totuși. 


Este poate uimitor că ne punem întrebarea de mai sus. 

Sîntem obişnuiţi să privim drept anormal tot ceea ce este imoral. Dacă 
sinuciderea contravine conștiinței morale, pare imposibil să nu o conside- 
răm un fenomen de patologie socială. Am arătat ? însă că și forma supremă 
de imoralitate, crima, nu trebuie clasată obligatoriu în rîndurile mani- 
festărilor morbide, Afirmația a adus o oarecare dezorientare și putea fi 
bănuită, în aparenţă, că zdruncina fundamentele moralei. Ea nu este însă 
subversivă. 

Argumentaţia ei este cea mai bună dovadă și se rezumă astfel. 

Cuvîntul „boală” ori nu înseamnă nimic, ori înseamnă ceva evitabil. 
Nu tot ce este evitabil este morbid, însă tot ce este morbid este evitabil, cel 
puţin pentru majoritatea subiecților. Dacă vrem să nu renunțăm la a face 
distincţie între idei şi termeni, este imposibil să denumim „boală” o stare 
sau un caracter pe care ființele unei specii nu pot să nu îl aibă, care este 


! Vezi Règles de la Méthode sociologique, cap. Il. 

implicat obligatoriu în constituţia lor. Pe de altă parte, dispunem de un 
singur semn obiectiv, determinabil empiric și susceptibil de a fi controlat 
de altcineva, prin care să putem determina existenţa acestei necesități : 
este vorba de universalitate. Cînd două fapte se întîlnesc în conexiune, 
întotdeauna și peste tot, fără nici o excepţie, nu putem spune că ele ar 
putea fi separate. Legătura dintre ele poate fi mijlocită 1, dar oricum există 
şi este necesară. 

Or, nu există vreo societate cunoscută în care criminalitatea să nu fie 
mai mult sau mai puţin dezvoltată, sub diferite forme. Nu există vreun 
popor a cărui morală să nu fie zilnic încălcată. Trebuie deci să spunem că 
există obligatoriu crimă, că ea nu poate să dispară, că este implicată de 
condiţiile fundamentale ale organizării sociale, aşa cum sînt ele cunoscute. 
Crima este deci normală. Este inutil să invocăm acum imperfecţiunile 
inevitabile ale naturii umane și să susţinem că răul rămîne, oricum, rău ; 
acesta ar fi limbaj de predicator, nu de savant. O imperfecţiune necesară 
nu este o boală ; altfel ar trebui să admitem că boala există peste tot, căci 
imperfecţiuni sînt oriunde. Nu există funcţii ale organismului, forme 
anatomice pe care să nu le dorim mai perfecţionate. Este cunoscută 
povestea opticianului care s-a simţit vinovat atunci cînd instrumentul său 
optic a ieşit la fel de grosolan ca ochiul uman ; totuși, nimeni n-a dedus de 
aici că structura ochiului ar fi anormală. Mai mult încă, tot ceea ce este 
necesar conţine și o doză de perfecţionare. Orice condiţie indispensabilă a 
vieții este obligatoriu utilă, atita timp, cel puţin, cît viaţa însăși este utilă. 
Am văzut într-adevăr că şi crima este utilă, cu condiţia să fie condamnată 
şi reprimată. Este greşit să credem că simpla ei catalogare printre feno- 
menele sociologiei normale implică admiterea ei. Dacă este normal să 
existe crime, este normal să fie şi pedepsite. Pedeapsa şi crima formează 
un cuplu inseparabil. Orice slăbire anormală a sistemului represiv stimu- 
Jează criminalitatea, permiţîndu-i să atingă un grad anormal de intensitate. 

Aplicînd sinuciderii ideile de mai sus, nu avem suficiente informații 
pentru a susține că nu există societate din care sinuciderea să lipsească 
total. Statisticile se referă la un număr mic de popoare ; la altele, existența 
sinuciderii cronice este atestată doar de urmele pe care le lasă în legislaţie. 
Dar nu știm cu certitudine dacă sinuciderea a făcut peste tot obiectul unor 
reglementări juridice ; ştim însă că acesta este cazul cel mai general. 
Uneori sinuciderea este recomandată, alteori este interzisă ; interdicţia 


1 Dar oare nu orice legătură logică este mediată ? Oricît de apropiaţi ar fi termenii pe 
care îi unește, ei sînt oricum distincţi şi există deci între ei o oarecare distanţare, un 
interval logic. 

este uneori formală, alteori conţine rezerve și excepţii. Toate analogiile ne 
permit însă să considerăm că dreptul şi morala s-au ocupat întotdeauna de 
fenomen, care a fost deci suficient de important pentru a atrage asupra lui 
atenţia conştiinţei publice. Oricum, este sigur că la popoarele europene au 
existat întotdeauna curente sinucigașe, mai mult sau mai puţin intense, în 
funcţie de epocă. Statistica dovedeşte acest lucru începînd cu secolul 
trecut, iar pentru epocile anterioare există vechile mărturii juridice. 
Sinuciderea este deci un element al structurii lor normale şi, pe cît se pare, 
al oricărei structuri sociale. 

Deosebit de evidentă este normalitatea sinuciderii altruiste la societă- 
tile inferioare. Fiind bazate în principal pe subordonarea strictă a individu- 
lui faţă de grup, sinuciderea rezultă a fi la aceste popoare un procedeu 
indispensabil al disciplinei colective. Omul era obligat să considere că 
viaţa lui nu are mare valoare, deci orice lucru putea ușor să devină un 
pretext pentru a-i pune capăt ; între sinucidere și organizarea morală a 
societăţilor inferioare există aşadar o strînsă legătură. Acelaşi lucru se 
petrece azi în mediile în care abnegaţia și impersonalitatea sînt valabile. 
Spiritul militar este şi acum puternic doar dacă omul se detașează de 
propria existență, ceea ce favorizează apariţia sinuciderii. 

Din raţiuni contrare, în societăţile și mediile în care demnitatea 
persoanei este obiectivul principal al conduitei, în care omul este un 
Dumnezeu pentru oameni, individul este înclinat să-și facă un Dumnezeu 
din propria persoană, să se transforme pe el însuși în obiectul cultului său. 
Anumite combinaţii de circumstanţe sînt suficiente atunci pentru ca . 
individul să nu mai poată aprecia ceva din afară. Individualismul nu este 
obligatoriu egoism, dar este asemănător. Astfel se produce sinuciderea 
egoistă. În sfîrşit, la popoarele la care progresul este foarte rapid, regulile 
impuse oamenilor trebuie să fie flexibile şi maleabile ; păstrîndu-şi rigi- 
ditatea pe care o aveau în societăţile primitive, evoluţia ar fi împiedicată. 
Este inevitabil atunci ca dorinţele şi ambițiile să nu debordeze excesiv ; 
numărul nemulțumiţilor va creşte cu siguranţă. Morala progresului și 
perfecţionării este deci solidară cu un anumit grad de anomie. Rezultă că 
fiecare tip de sinucidere corespunde unei anumite constituții morale, a 
cărei formă de manifestare devine, în funcţie de împrejurări. 

Știind însă că sinuciderea este provocată doar atunci cînd curentele 
cauzatoare devin exagerate, ne întrebăm dacă ar fi imposibil ca acestea să 
se menţină mereu la o cotă moderată. Însă ar însemna să dorim ca toate 
„condiţiile vieţii să fie peste tot aceleași, ceea ce este şi imposibil și 
periculos. În orice societate există medii în care stările colective pătrund 

doar modificîndu-se, fie prin intensificare, fie prin slăbire. Pentru ca un 
curent să aibă o anumită intensitate în ansamblul unei țări, trebuie să existe 
puncte de nivel mai mare sau mai mic decît media. 

Excesele în plus sau în minus sînt necesare, avînd propria lor utilitate. 
Starea generală fiind cea care se potriveşte cel mai bine în condiţiile gene- 
rale ale vieţii sociale, ea nu poate corespunde însă și celorlalte condiţii ; 
societatea trebuie însă să fie adaptabilă la orice situaţie. Un om la care 
puterea de muncă nu depăşeşte nivelul mediu nu se va putea menţine în 
Situaţii care cer un efort deosebit. La fel, o societate în care individualis- 
mul intelectual nu se poate dezvolta nu va rupe niciodată jugul tradiţiilor 
şi nu-și va înnoi credințele, chiar dacă ar fi necesar. Invers, acolo unde 
această stare de spirit nu se poate diminua suficient pentru a permite 
dezvoltarea curentului contrar, perioadele de război sînt deosebit de grele, 
căci subordonarea pasivă trebuie să fie principala datorie. Dar pentru ca 
aceste forme de activitate să se poată produce, atunci cînd sînt utile, 
trebuie ca societatea să nu le fi îndepărtat total. Este obligatoriu să-aibă un 
loc al lor în existenţa comună ; să existe sfere în care să se menţină gustul 
pentru critică și liberul examen, iar altele, precum armata, în care să fie 
păstrată intactă vechea credinţă în autoritate. În vremuri normale, este bine 
ca ambele focare să-şi extindă acţiunea doar în anumite limite ; senti- 
mentele elaborate corespund unor circumstanţe particulare, așa că este 
esenţial ca ele să nu se generalizeze. Dar deşi trebuie să rămînă izolate, 
sentimentele trebuie neapărat să existe. Necesitatea apare evidentă, dacă 
ne gîndim că societatea trebuie să facă față unor situaţii diverse în cursul 
aceleiași perioade şi că, în plus, nu se poate menţine decît transfor- 
mâîndu-se. Proporţiile normale ale individualismului şi altruismului, cores- 
punzătoare societăţilor moderne, nu vor rămîne constante peste un secol. 
Viitorul nu va fi însă posibil dacă bazele transformării nu se realizează în 
prezent. Pentru ca o tendinţă colectivă să poată slăbi sau intensifica prin 
evoluţie, este necesar să nu se fixeze într-o formă unică, de care să nu se 
mai poată desprinde ; ea nu ar putea varia în timp, dacă nu ar exista o 
variaţie în spaţiu |. 


1 Această problemă a devenit dificilă pentru că nu sîntem suficient de conștienți de 
măsura în care noţiunile de sănătate și boală sînt relative. Ceea ce este normal azi nu 
va mai fi normal miine, și invers. Intestinele voluminoase ale primitivului erau nor- 
male în raport cu mediul său, dar nu ar mai fi astăzi. Ceea ce este morbid pentru indi- 
vizi poate fi normal pentru societate. Neurastenia este o boală din punctul de vedere al 
psihologiei individuale ; ce ar fi însă societatea fără neurastenici ? Ei au astăzi de jucat 
un rol social. Cînd spunem despre o stare că este normală sau anormală, trebuie să 
precizăm în raport cu ce anume am stabilit caracterul său, altfel lăsăm loc confuziilor. 

Diferitele curente ale tristeţii colective, care derivă din cele trei stări 
morale, au şi cle rațiunea lor, cu condiţia să nu devină excesive. Este 
greșit să credem că bucuria pură este starea normală a sensibilităţii. Omul 
n-ar putea să trăiască dacă ar fi complet refractar la tristeţe. Există dureri 
pe care nu le putem suporta decît iubindu-le, iar plăcerea resimţită poartă 
în ea semnul melancoliei. Melancolia este morbidă dacă ocupă un spaţiu 
prea mare în viaţă, dar și dacă lipsește cu desăviîrșire. Trebuie ca dorinţa 
de expansiune bucuroasă să fie moderată de sentimentul contrar, căci doar 
aşa se va menţine în limite normale şi va fi în armonie cu lucrurile. 
Societatea este precum omul. O morală prea veselă este o morală libertină, 
potrivită doar popoarelor decadente, la care se și întîlneşte, de fapt. Viaţa 
este adesea aspră, înșelătoare sau goală. Trebuie deci ca sensibilitatea 
colectivă să reflecte şi partea întunecată a existenţei. De aceea, pe lingă 
optimismul ce-i ajută pe oameni să privească viaţa cu încredere, trebuie să 
existe un curent opus, mai puţin intens — firește — și mai puţin general 
decît primul. O tendinţă nu poate să fie limitată decît de o altă tendinţă. Se 
pare chiar că înclinația spre melancolie se adînceşte pe măsură ce urcăm 
pe scara ierarhiei sociale. Aşa cum am mai arătat în altă lucrare 1, este re- 
marcabil că religiile popoarelor mai civilizate sînt mai puţin impregnate 
de tristeţe decît credințele simple ale societăţilor anterioare. Este o dovadă 
a faptului că valul pesimist nu pierde teren și nu pare a fi destinat 
dispariţiei. Or, pentru a se putea menţine, trebuie să existe în societate un 
organ special care să-i servească drept substrat ; trebuie să existe grupe de 
indivizi care să reprezinte în mod special starea de spirit corespunzătoare. 
Partea de populaţie care joacă acest rol este obligatoriu cea în care ideile 
de sinucidere încolţesc cu uşurinţă. 


Considerînd însă curentul sinucigaş de o anumită intensitate ca un 
fenomen de sociologie normal, nu rezultă că orice curent de același gen 
poate fi caracterizat astfel. Dacă spiritul de renunțare, dorinţa de progres 
sau gustul pentru individualizare își găsesc locul în orice societate, și dacă 
nu pot exista fără a deveni uneori generatoare de sinucidere, ele au totuşi 
această proprietate într-o anumită măsură, variabilă în funcţie de popor şi 
fondată doar dacă nu depășește limitele normale. La fel, înclinația colec- 
tivă spre tristeţe este firească și sănătoasă doar dacă nu devine prepon- 
derentă. Problema noastră, de a stabili dacă starea prezentă a sinuciderii 
este sau nu normală la popoarele civilizate, nu este rezolvată încă. Mai 


1 Division du travail social, p. 266. 


300 Emile Durkheim 


trebuie să vedem dacă agravarea enormă produsă în ultimul secol nu are o 
origine patologică. 

S-a spus despre agravare că este preţul plătit pentru civilizare, căci 
este valabilă pentru toată Europa şi cu atît mai accentuată cu cît naţiunile 
au atins nivele mai înalte de cultură. Agravarea a fost de 411% în Prusia 
între 1826-1890, de 385% în Franţa între 1826-1888, de 318% în Austria 
germană între 1841-45 și 1877, de 238% în Saxonia între 1841-1875, de 
212% în Belgia între 1841 şi 1889, de numai 72% în Suedia din 1841 pînă 
în 1871-75, de 35% în Danemarca, în aceeași perioadă. Din 1870, adică 
din momentul în care a devenit unul din agenţii civilizaţiei europene, Italia 
a prezentat o creștere a numărului de sinucideri de la 788 cazuri, la 1653 
cazuri, adică o diferență de 109% în douăzeci de ani. În plus, cele mai 
multe sinucideri se întîlnesc în regiunile cele mai cultivate ; de aceea s-a 
presupus uneori că există o legătură între progresul intelectual şi cel al 
sinuciderilor 1. O teză analogă a unui criminolog italian susținea că înmul- 
țirea delictelor ar avea drept cauză şi compensație înmulţirea paralelă a 
tranzacţiilor economice 2. Admiţînd însă teza ar însemna să acceptăm că 
structura proprie societăţilor superioare implică o stimulare deosebită a 
curentelor sinucigașe ; în consecinţă, violența lor extremă de astăzi, fiind 
necesară, ar fi normală şi nu ar impune măsuri speciale de reprimare, 
decît dacă am reprima însăși civilizaţia 3. 

Avem un prim contraargument. La Roma, în momentul cînd Imperiul 
a ajuns la apogeu, s-a produs simultan o avalanșă de morţi voluntare. S-ar 
fi putut susţine şi atunci că era prețul plătit pentru dezvoltarea intelectuală 
realizată și că e o lege a tuturor societăţilor cultivate de a oferi sinuciderii 
multe victime. Istoria ne-a dovedit apoi cît de greșită fusese o astfel de 
concepţie ; epidemia de sinucideri a durat puţin timp, deşi cultura romană 
a supravieţuit. Nu numai că societăţile creştine au preluat tot ce a avut ea 
mai bun, dar începînd cu secolul al XVI-lea, după descoperirea tiparului, 
după Renaştere și Reformă, societăţile creștine au depășit cu mult nivelul 
cel mai ridicat la care ajunseseră vreodată popoarele vechi. Și totuşi, sinu- 


1 Oettingen, Ueber acuten und chronischen Selbstmord, p. 28-32 și Moralstatistik, p. 
761. i 

2 Este vorba de Poletti ; i-am aflat teoria, de fapt, din expunerea lui Tarde, în Crimi- 
nalité cormparée, p. 72.. 

3 Pentru a evita o astfel de concluzie, s-a spus (Oettingen) că sinuciderea este doar un 
aspect negativ al civilizației (Schattenseite), posibil a fi redus fără a-l combate. Este 
însă doar un joc de cuvinte. Atit timp cît derivă din aceleași cauze ca și cultura, nu 
putem diminua sinuciderile fără a afecta și cultura, căci singura posibilitate de a o 
face este să acţionăm asupra cauzelor. 

ciderea a fost un fenomen restrîns pînă în secolul al XVIII-lea. Nu fusese 
deci necesar ca progresul să facă atitea victime, de vreme ce rezultatele 
sale s-au menţinut şi chiar au fost depășite, fără ca efectele sale criminale 
să persiste. Probabil că același lucru se petrece şi azi, dezvoltarea civili- 
Zaţiei şi cea a sinuciderii nu se implică reciproc, deci sinuciderea poate fi 
stopată fără ca civilizaţia să sufere. Am văzut, de altfel, că sinuciderea a 
apărut încă în primele etape ale evoluţiei, cînd a atins chiar cifre enorme. 
Dacă așa stăteau lucrurile în cazul popoarelor primitive, nu este neapărat 
necesar să fie vreo legătură și între sinucidere şi moravurile rafinate de 
astăzi. Tipurile caracteristice vremurilor apuse au dispărut aproape în to- 
talitate ; dispariţia lor ar fi trebuit să micşoreze deci tributul nostru anual și 
e cu atît mai surprinzător că acesta devine, din contra, tot mai mare. 

Ajungem aşadar la concluzia că agravarea se datorează nu atît naturii 
intrinseci a progresului, cît condiţiilor particulare în care se realizează el 
astăzi, pe care nu le putem socoti perfect normale. Nu ne putem lăsa orbiţi 
de avîntul strălucitor al ştiinţelor, artelor și industriei, al cărui martori sîn- 
tem ; el se realizează, cu siguranţă, în mijlocul unei efervescenţe maladive 
ale cărei consecinţe negative le resimţim cu toţii. Este posibil și chiar 
probabil ca variaţia ascendentă a sinuciderilor să aibă drept origine o stare 
patologică ce însoţeşte astăzi mersul civilizaţiei, fără a-i fi însă o condiţie 
necesară. 

Rapiditatea cu care sinuciderile s-au înmulţit nu ne permite o altă 
ipoteză. În mai puțin de 50 de ani, raportul este de trei, patru sau cinci ori 
mai mare, în funcție de ţară. Ştim, pe de altă parte, că sinuciderile ţin de 
aspectul cel mai inveterat al structurii societăţii, exprimind umorul ei ; iar 
umorul popoarelor, ca şi cel al indivizilor, reflectă starea organismului în 
ceea ce are el mai fundamental. Probabil că organizarea noastră socială s-a 
alterat profund în cursul acestui secol, dacă a putut determina o asemenea 
avalanșă de sinucideri. Este imposibil ca o alterare atît de gravă şi rapidă 
să nu fie morbidă ; o societate nu-și poate schimba structura dintr-o dată. 
Ea ajunge să îmbrace caractere noi doar în urma unor modificări lente şi 
aproape insesizabile. Chiar și transformările posibile sînt restrînse. Cînd 
se fixează un tip social, el îşi pierde elasticitatea, iar limitele sînt repede 
atinse şi de netrecut. Schimbările pe care le presupune statistica sinuci- 
derilor contemporane nu pot fi, deci, normale. Fără a şti cu exactitate în ce 
constau ele, putem afirma totuşi că nu rezultă dintr-o evoluţie regulată, ci 
dintr-o zdruncinare maladivă, care a dezrădăcinat instituţiile trecutului, 
fără a pune ceva în locul lor. Opera unor secole întregi nu poate fi refăcută 
în cîţiva ani. Atâta timp cît cauza însăși este anormală şi efectul este la fel. 

Curba ascendentă a morţilor voluntare este determinată deci nu de evoluţia 
spre progres a civilizaţiei actuale, ci de o stare de criză și perturbaţie, care 
nu poate continua fără a constitui un pericol. 

Să adăugăm un ultim argument la cele de mai sus. Dacă este adevărat 
că tristețea colectivă are, în mod normal, de jucat un rol în viaţa societă- 
ilor, ea nu este, totuși, de obicei, nici suficient de generală, nici suficient 
de intensă pentru a penetra pînă în centrii superiori ai corpului social. Ea se 
menţine în starea de curent subiacent pe care subiectul colectiv îl simte 
oarecum și-i suportă influenţa, dar fără a fi perfect conştient de el. Dacă 
valurile de dispoziţie ajung totuși să afecteze conștiința comună, o fac 
doar prin pusee parţiale și intermitente. De aceea ele se exprimă, în gene- 
ral, doar sub formă de gînduri fragmentare, de precepte insolite, care nu 
se leagă între ele, care nu vizează să exprime, în ciuda aparenţei de abso- 
lut, decît un aspect al realităţii şi pe care alte precepte contrare le corec- 
tează şi le completează. De aici provin aforismele melancolice, butadele 
proverbiale îndreptate împotriva vieţii, în care se amestecă uneori înțelep- 
ciunea naţiilor, dar care nu sînt mai numeroase decît preceptele opuse. Ele 
traduc, evident, impresii pasagere care doar au traversat conștiința, fără 
s-o cuprindă în întregime. Doar cînd capătă o forță excepțională, senti- 
mentele de acest gen pot să absoarbă suficient atenţia publică pentru a pu- 
tea fi observate în ansamblul lor, coordonate și sistematizate și pot deveni 
atunci baza unor doctrine complete despre viaţă. La Roma și în Grecia, 
teoriile descurajatoare ale lui Epicur şi Zenon au apărut doar atunci cînd 
societatea s-a simţit grav lovită. Formarea acestor mari sisteme este 
indiciul că valul pesimist a ajuns la un grad de intensitate anormal, datorat 
unor perturbări ale organismului social. Ştim însă cum s-au multiplicat 
acestea în zilele noastre. Pentru a avea o idee corectă despre numărul şi 
amploarea lor, nu este suficient să luăm în calcul filozofiile care sînt, o- 
ficial, pesimiste, ale lui Schopenhauer, Hartmann etc. Trebuie să ţinem 
cont, în plus, de toate celelalte filozofii care, sub diferite nume, au același 
caracter. Anarhistul, estetul, misticul, socialistul revoluţionar, dacă nu 
ajung la disperare atunci cînd este vorba despre viitor, se potrivesc însă cu 
pesimistul, avînd același sentiment de ură sau dezgust pentru ceea ce sînt, 
dintr-o nevoie similară de a distruge realul sau de a scăpa de el. Melancolia 
colectivă n-ar fi invadat atît de mult conștiințele dacă n-ar fi căpătat o 
dezvoltare morbidă, iar.dezvoltarea sinuciderii — care rezultă de aici — are 
aceeași natură 1. i 


1 Acest argument este expus unei obiecţii. Budismul și jainismul sînt doctrine sis- 
tematic pesimiste despre viaţă ; trebuie să vedem în ele o dovadă a unei stări morbide 

Toate dovezile se adună pentru a ne ajuta să privim creșterea enormă a 
numărului de morţi voluntare din ultimul secol ca pe un fenomen patolo- 
gic, tot mai ameninţător pe zi ce trece. La ce mijloace să recurgem pentru 
a-l opri ? 


II 


Câţiva autori au preconizat restabilirea pedepselor cominatorii prac- 
ticate altădată !. 

Şi noi credem că indulgenţa de azi în privinţa sinuciderii este excesivă. 
De vreme ce ofensează morala, sinuciderea ar trebui să fie condamnată cu 
mai multă energie și precizie, iar dezacordul nostru ar trebui să se exprime 
prin semne exterioare clare, adică prin pedepse. Slăbirea sistemului nostru 
represiv în această privinţă este, și ea, un fenomen anormal. Pedepsele 
prea severe ar fi, însă, imposibile, căci nu ar fi tolerate de conștiința 
publică. Sinuciderea este încă privită ca o rudă a acelor virtuţi pe care, în 
realitate, le exagerează. Opinia publică este împărțită în părerile pe care le 
are despre moartea voluntară. Provenind, pînă la un punct, din sentimente 
pe care societatea le respectă, ea nu este blamată decit cu rezerve şi ezitări. 
De aici provin şi veşnicele controverse dintre teoreticieni în dorinţa de a 
stabili dacă sinuciderea contravine sau nu moralei. Fiind legată printr-o 
serie continuă de elemente intermediare de acte pe care morala le aprobă 
sau le tolerează, sinuciderea a fost introdusă firesc în aceeași categorie și 
uneori s-a bucurat de indulgență. Problema s-a pus însă foarte rar pentru 
crimă sau furt, căci aici linia de demarcaţie este mult mai clară 2. În plus, 
simplul fapt că moartea pe care o hotărăște însăși victima inspiră în primul 
rînd milă, face ca blamul să nu poată fi implacabil. 
d Din toate aceste motive, nu se pot stabili decît pedepse morale. Este 
f posibil doar să refuzăm sinucigașului onorurile unei înmormântări norma- 
k le, să retragem celui care încearcă să se sinucidă anumite drepturi civice, 
f politice sau de familie, cum ar fi, de exemplu, puterea paternă sau dreptul 


a popoarelor care le-au practicat ? Le cunoaștem însă prea puţin pentru a putea rezolva 
problema. Vom considera raţionamentul nostru valabil doar pentru societăţile 
europene şi chiar pentru societăţile de tipul cetăţii. În aceste limite, credem că e greu 
să fie atacat. Este posibil ca spiritul de renunțare caracteristic altor popoare să poată fi 
formulat, fără anomalie, în sistem. 

! Printre alții și Lisle, op. cit., p. 437 și urm. 

2 Chiar și în acest caz, separarea actelor morale de cele imorale nu este absolută. 
Opoziția dintre bine și rău nu are caracterul radical pe care i-l atribuie conștiința 
obișnuită. Se trece de la unul la altul printr-o degradare abia simțită, iar frontierele 
sînt adesea neclare. Distanţa este însă mare cînd este vorba despre crime confirmate. 

de a fi ales în funcţii publice. Opinia publică ar accepta fără probleme ca 
cel care încearcă să se sustragă obligaţiilor fundamentale să fie pedepsit în 
drepturile sale corespunzătoare. Oricît de legitime ar fi însă astfel de 
măsuri, ele nu ar avea decît o influenţă secundară ; este pueril să credem 
Că ar putea stopa un curent de o asemenea violenţă. 

Ele nu ar putea, de altfel, să stirpească răul de Ja rădăcină. Dacă am 
renunțat să mai interzicem legal sinuciderea, este pentru că resimţim prea 
puţin aspectul său imoral. O lăsăm să se dezvolte în voie, căci nu ne mai 
revoltă Ja fel de mult ca altădată. Sensibilitatea noastră morală nu va putea 
fi vreodată trezită prin dispoziţii legislative ; omul legii nu ne va face să 
hotărîm dacă un fapt este moral sau nu. Cînd legea reprimă acte pe care 
opinia publică le consideră inofensive, sîntem indignaţi de legea respec- 
tivă, nu de actul pedepsit. Toleranţa noastră excesivă în privinţa sinuci- 
derii provine din faptul că starea de spirit cauzatoare s-a generalizat, astfel 
încît nu o putem condamna fără a ne condamna pe noi înșine ; sîntem prea 
impregnaţi de ea pentru a nu o scuza, măcar în parte. Singurul mijloc de a 
deveni mai severi rămîne acţiunea directă asupra curentului pesimist, 
aducerea în limitele sale normale, sustrăgînd conştiinţele de sub influenţa 
sa. Cînd acestea îşi vor regăsi echilibrul firesc, vor reacţiona așa cum 
trebuie împotriva faptelor care le indignează. Nu va mai fi necesar să con- 
struim piesă cu piesă un sistem represiv, ci el se va instaura de la sine, sub 
presiunea nevoii de a exista. Pînă atunci, el este artificial şi, deci, inutil. 

Educaţia nu este oare cel mai bun mijloc de a ne atinge scopul ? Cum 
ea ne permite să acționăm asupra caracterelor, nu s-ar putea oare să le 
formăm astfel încît să devină mai puţin indulgente cu cei care abandonează 
lupta ? Așa a gîndit Morselli. Pentru el, tratamentul profilactic al sinu- 
ciderii se bazează în întregime pe următorul precept | : „A dezvolta la om 
puterea de a-şi coordona ideile și sentimentele, astfel încît să fie capabil să 
urmărească un anumit țel în viaţă ; într-un cuvînt, a insufla forță și energie 
caracterului său moral.” Un gînditor dintr-o altă școală ajunge la aceeași 
concluzie : „Cum să acţionezi, spune Franck, direct asupra cauzei sinuci- 
derii ? Ameliorînd marea operă a educaţiei, muncind la dezvoltarea inteli- 
genţelor, dar mai ales a caracterelor ; a ideilor, dar mai ales a convinge- 
rilor 2.” 

Ar însemna însă să atribuim educaţiei o putere pe care nu o are. Ea nu 
este decît imaginea și reflexul societăţii, pe care o imită și o reproduce la 


* Op. cit, p. 499. 
* Articolul Suicide, în Diction. Philos. 

scară mică, dar nu o creează. Educaţia este sănătoasă doar dacă popoarele 
sînt sănătoase, și devine coruptă odată cu ele, fără a avea puterea să se 
modifice singură. Dacă mediul moral este viciat, chiar și dascălii sînt 
afectaţi, căci trăiesc în același mediu ca toți ceilalţi ; cum să imprime 
atunci celor pe care îi formează o orientare diferită de cea pe care ei înşişi 
au primit-o ? Fiecare generaţie nouă este instruită de generaţia anterioară, 
şi ar trebui ca prima să fie corijată pentru ca și următoarea să devină mai 
bună. Ne învîrtim într-un cerc vicios. Este posibil să apară din cînd în cînd 
un om ale cărui idei şi aspirații să le depășească pe cele ale contem- 
poranilor săi ; dar structura morală a unui popor nu poate fi refăcută de o 
individualitate izolată. Ne place să credem că o voce elocventă poate să 
transforme ca prin farmec materia socială ; dar nimic nu vine din nimic. 
Chiar şi cele mai energice voințe nu-şi pot trage din neant forţe care nu 
există ; eșecurile experienţei vin și ele să împrăștie iluziile. De altfel, chiar 
atunci cînd un sistem pedagogic ajunge, prin miracol, să se constituie în 
antagonism cu sistemul social, el ar rămîne fără efect, tocmai din cauza 
antagonismului. Dacă organizarea colectivă, din care provine starea 
morală pe care o combatem, este menţinută, începînd din momentul cînd 
intră în contact cu ea, copilul nu poate să nu-i resimtă influența. Mediul 
artificial al școlii nu poate să-l protejeze decît superficial și pentru un timp 
limitat. Pe măsură ce intră în vîrtejul vieţii reale, opera educatorului este 
distrusă treptat. Educaţia nu se poate reface, decît dacă societatea însăși se 
schimbă. Dar pentru aceasta trebuie să acţionăm direct asupra cauzelor 
răului de care suferă. 

Cunoaștem aceste cauze. Le-am determinat atunci cînd am analizat 
originile principalelor curente sinucigașe. Există însă un curent care nu este 
implicat în progresul actual al nivelului de sinucideri : altruismul. El poate 
pierde astăzi teren, căci este caracteristic societăţilor inferioare. Chiar dacă 
se menţine în armată, nu are totuși o intensitate anormală, căci este necesar 
pentru ca spiritul militar să se menţină. Și chiar și în armată, curentul 
altruist pare că descrește. Sinuciderea egoistă şi cea anomică sînt singurele 
care au căpătat o dezvoltare morbidă şi ne vom ocupa doar de ele. 

Sinuciderea egoistă provine din faptul că societatea nu este peste tot 
suficient de integrată pentru a-şi menţine membrii într-o strânsă depen- 
dență. Multiplicarea cazurilor de sinucidere egoistă arată că fenomenul 
amintit s-a răspîndit în exces ; că societatea, zdruncinată și slăbită, își 
pierde influenţa asupra unui număr tot mai mare de subiecţi. Singurul mod 
de a remedia răul este, în consecinţă, de a insufla mai multă consistență 
grupurilor sociale, astfel încît individul să depindă total de ele. Trebuie ca 

omul să se simtă solidar cu o ființă colectivă care l-a precedat, care îi va 
supravieţui şi care îl înconjoară din toate părţile. Va înceta astfel să caute 
în el însuși scopul unic al vieţii şi, înțelegînd că este instrumentul unui țel 
ce-l depășește, va realiza că este util. Viaţa va avea din nou sens pentru 
fiecare om, căci îşi va regăsi scopul și orientarea normale. Dar care sînt 
grupurile cele mai în măsură să aducă mereu omul la acest sentiment 
salvator de solidaritate ? 

Nu este, oricum, societatea politică. Astăzi, mai ales, în modernele 
noastre state, ea este prea îndepărtată de individ pentru a putea acţiona 
eficace și continuu asupra lui. Oricît de strînse legături ar exista între 
datoria noastră cotidiană şi ansamblul vieţii politice, ele sînt prea indirecte 
pentru a ne crea un sentiment viu și neîntrerupt. Starea de dependenţă faţă 
de corpul politic este resimțită puternic doar cînd sînt în joc interese mari. 
La cei care constituie elita morală a societăţii, rar se întîmplă ca ideea de 
patrie să lipsească total ; dar, în timpuri obișnuite, ea rămîne undeva în 
umbră, într-o stare de reprezentare vagă, și poate chiar să dispară în 
întregime. Doar în circumstanţe excepţionale, cum ar fi o mare criză 
naţională sau politică, ideea de patrie trece pe primul plan, invadează 
conștiințele şi devine mobilul director al conduitei. O acţiune atît de 
intermitentă nu poate frâna înclinația spre sinucidere. Omul trebuie să 
simtă în fiecare moment al vieţii că tot ceea ce face are un scop. Pentru ca 
existenţa să nu i se pară inutilă, el trebuie să o simtă mereu că serveşte 
unui obiectiv concret şi apropiat. Această situaţie este posibilă doar dacă 
individul este inclus într-un mediu social, simplu și întins, care oferă 
activităţii sale o perspectivă imediată. 

Nici societatea religioasă nu corespunde mai bine definiţiei de mai 
sus. Ea a putut într-adevăr să aibă o influenţă binefăcătoare, în anumite 
condiţii ; dar astfel de condiţii nu mai sînt astăzi valabile. Religia prote- 
jează omul împotriva sinuciderii doar dacă este suficient de puternică 
pentru a ţine individul sub dependenţă. Religia catolică îşi ține fidelii atît 
de aproape, cu mai multă forță decît protestantismul, deoarece le impune 
un sistem vast de dogme și practici pătrunzînd astfel în toate detaliile 
existenţei lor temporale. Catolicul este mai puţin expus să piardă din 
vedere legăturile sale cu grupul confesional din care face parte, căci grupul 
acționează mereu asupra lui sub forma unor precepte imperative, care se 
aplică în diferite circumstanţe ale vieţii. Catolicul nu trebuie să se întrebe 
neliniștit către ce scop se îndreaptă faptele sale ; le raportează pe toate la 
Dumnezeu, căci sînt în mare parte reglate de voința divină, adică de 
Biserică — forma ei concretă. Regulile pe care le respectă fiind emanate de 

o autoritate superioară omului, gîndirea umană nu are dreptul să se 
implice. Ar fi o contradicţie să le atribuim originea divină, dar să permitem 
să fie supuse unei critici libere. Religia moderează deci înclinația spre 
sinucidere, doar în măsura în care îl împiedică pe om să gîndească liber. 
Sechestrarea inteligenţei individuale este astăzi dificilă şi va deveni tot 
mai greu de obţinut. Refuzăm din ce în ce mai mult să ne limităm raţiunea, 
stabilindu-i graniţe dincolo de care nu are voie să treacă. Această revoltă 
nu este de dată recentă ; istoria spiritului uman este istoria progresului 
gîndirii libere. Este pueril să dorim să oprim tendinţa irezistibilă spre 
progres. Doar dacă marile societăţi actuale s-ar descompune iremediabil și 
am reveni la micile grupări sociale de altădată 1, deci doar dacă umanitatea 
s-ar întoarce în punctul de plecare, religiile ar mai putea să revină la 
puterea lor enormă asupra conștiințelor. Aceasta nu înseamnă că nu vor 
apărea religii noi. Dar vor fi viabile doar acelea care vor lăsa loc liberului 
examen, iniţiativei individuale, mai mult chiar decît cele mai liberale 
secte ale protestantismului. Ele nu vor avea o influenţă suficient de mare 
asupra membrilor pentru a putea stăvili intensificarea sinuciderii. 

Dacă atît de mulţi autori au văzut în religie unicul remediu al răului, 
aceasta arată că s-au înșelat asupra originilor puterii sale. Ei consideră că 
religia constă în întregime dintr-un anumit număr de idei înalte și maxime 
nobile, al căror raţionalism este suficient să se fixeze în mintea și inima 
oamenilor pentru a îndepărta pericolul slăbiciunilor. Ei se înşeală şi asupra 
esenței religiei şi asupra cauzelor pentru care ea a conferit uneori imunitate 
împotriva sinuciderii. Privilegiul îi provine din puternica şi minuţioasa 
disciplină la care supunea deopotrivă gîndirea și comportamentul. Cînd 
religia nu mai este decît un idealism simbolic, o filozofie tradiţională dar 
discutabilă şi oarecum străină preocupărilor noastre cotidiene, este greu 
să mai aibă asupra noastră vreo influenţă. Un Dumnezeu a cărui majestate 
îl îndepărtează de universul nostru și de tot ce este temporal nu mai poate 
servi drept ţel activităţii temporale a oamenilor ; apar deci prea multe 
lucruri care nu au legătură cu divinitatea, pentru ca aceasta să poată da 
vieţii un sens. Meditaţiile asupra misterelor înconjurătoare, credinţa într-o 
fiinţă atotputernică, dar prea îndepărtată şi căreia va trebui să-i dăm 
socoteală într-un viitor nedeterminat, nu-i pot împiedica pe oameni să 
renunţe la existenţă. Sîntem deci apăraţi împotriva sinuciderii egoiste, 


l Va veni, desigur, o vreme cînd societățile actuale vor muri, descompunîndu-se în 
grupări mai mici. Aplicînd însă exemplul trecutului, estimăm că starea aceasta va fi 
provizorie, iar grupurile parţiale se vor uni pentru a forma societăţi noi, mai mari 
decît cele de astăzi. 

doar în măsura în care sîntem socializaţi ; religiile nu ne pot însă socializa 
decît retrăgîndu-ne dreptul la libertatea critică. Dar ele nu au şi nici nu vor 
mai avea vreodată autoritatea de a ne cere un astfel de sacrificiu. Dacă cei 
care văd în restaurarea religioasă unicul mod de a ne vindeca ar fi 
consecvenţi cu ei înşişi, ar trebui să se orienteze spre religiile arhaice. 
Iudaismul protejează mai bine împotriva sinuciderii decît catolicismul, iar 
acesta decît protestantismul. Şi totuși religia protestantă este cea mai 
degajată de practicile materiale, deci cea mai idealistă. ludaismul, în ciuda 
rolului său istoric deosebit de important, ține în multe privinţe de formele 
religioase primitive. Superioritatea morală şi intelectuală a unei dogme nu 
joacă nici un rol în acţiunea sa protectoare. 

Virtutea profilactică a familiei este neîndoielnică. Este însă greșit să 
credem că este suficient ca numărul celibatarilor să se diminueze pentru a 
opri dezvoltarea sinuciderii. Chiar dacă soţii sînt mai puţin înclinați către 
moartea voluntară, şi tendinţa lor cunoaşte o variaţie crescătoare, cu 
aceeaşi regularitate şi în aceleaşi proporţii ca cea a celibatarilor. Din 1880 
pînă în 1887, sinuciderile soţilor au crescut cu 35% (3706 cazuri în loc de 
2735) ; sinuciderile de celibatari cu 13% (2894 cazuri, în loc de 2554). În 
1863-68, după calculele lui Bertillon, rata primilor era de 154 la milion, 
şi a crescut la 242 în 1887, cu o creștere de 57%. În același timp, rata celi- 
batarilor a crescut aproximativ la fel, trecînd de la 173 la 289, cu o creștere 
de 67%. Agravarea care s-a produs în decursul secolului este deci inde- 
pendentă de starea civilă. 

În structura familiei s-au produs, într-adevăr, modificări care nu-i mai 
permit să aibă aceeași influenţă protectoare ca altădată. Dacă odinioară ea 
îşi ţinea uniţi membrii încă de la naștere și pînă la moarte, formînd o masă 
compactă, indivizibilă, dotată cu o anume perenitate, ea are astăzi doar o 
durată efemeră. Se dispersează imediat după ce se constituie. Imediat ce 
copiii cresc, ei pleacă adesea să-și continuie studiile în altă parte ; este 
aproape o regulă să se stabilească departe de părinţi, atunci cînd devin 
adulţi, iar căminul rămîne gol. Putem spune că, în majoritatea cazurilor, 
familia se rezumă azi doar la cuplul conjugal, despre care ştim că acţio- 
nează slab asupra tendinței spre sinucidere. Reprezentind deci o mică parte 
a vieţii, familia nu-i poate servi drept ţel. Nu ne iubim mai puţin copiii, 
dar ei se implică mai puţin și mai rar în existența noastră, care are deci 
nevoie de o altă rațiune de a fi. Fiind obligaţi să trăim fără copii, trebuie să 
ne orientăm gîndurile și acţiunile spre alte obiective. 

Dispersia periodică a afectat în primul rînd familia ca fiinţă colectivă. 
Societatea domestică era odinioară nu doar un ansamblu de indivizi, uniţi 

prin legături de afecţiune reciprocă, ci alcătuia un grup în sine, cu unitatea 
sa abstractă şi impersonală. Era vorba de numele moștenit, împreună cu 
toate amintirile legate de el, de casa familială, de mormintele strămoșilor, 
de situația şi reputaţia tradiţionale etc. Toate acestea tind să dispară. O 
societate care se dizolvă mereu pentru a se reface în altă parte, dar în 
condiţii noi şi cu alte elemente, nu are suficientă continuitate pentru a 
avea o fizionomie personală, o istorie proprie, de care să se ataşeze 
membrii săi. Dacă oamenii nu pot înlocui străvechiul obiectiv familial al 
activităţii lor cu ceva nou, se produce obligatoriu un vid de existenţă. 
Această cauză nu determină doar multiplicarea sinuciderilor soţilor, ci 
şi pe cea a celibatarilor. Starea actuală a familiei îi obligă pe tineri să-și 
părăsească familia părintească înainte de a fi în stare să fondeze una nouă ; 
este și motivul pentru care familiile cu o singură persoană devin tot mai 
numeroase, iar izolarea întăreşte tendinţa spre sinucidere. Nimic nu poate 
opri această evoluţie. Altădată, cînd orice mediu local era inaccesibil 
celorlalţi, datorită uzanțelor, tradiţiilor, rarităţii căilor de comunicaţii, 
fiecare generaţie era obligată să rămînă în locurile natale sau, oricum, nu 
se putea îndepărta mult. Pe măsură ce barierele au căzut, iar mediile 
particulare s-au nivelat și s-au întrepătruns, indivizii s-au răspîndit, în 
funcţie de ambițiile personale şi spre binele intereselor lor, în spaţiile mai 
vaste ce li s-au deschis. Nici un artificiu nu va putea să stopeze această 
expansiune necesară și să redea familiei indivizibilitatea de odinioară. 


III 


Răul este, oare, incurabil ? Aşa s-ar părea la prima vedere, căci nici 
una din societăţile care. aveau o influenţă protectoare nu-și menţine 
avantajul pînă la a constitui un remediu. Am arătat însă că dacă religia, 
familia, patria apără împotriva sinuciderii egoiste, cauza nu se găsește în 
natura specială a sentimentelor pe care fiecare le inspiră, ci în faptul că 
fiecare constituie o societate, cu atît mai eficientă cu cît este mai integrată, 
fără excese în plus sau în minus. Cu condiţia să aibă coeziune, un alt grup 
ar putea însă să aibă o astfel de acțiune : societatea formată prin asociere 
de toţi lucrătorii de același tip, adică grupul profesional sau corporaţia. 

Aptitudinea sa de a juca un rol protector provine chiar din definiţie. 
Fiind compusă din indivizi care îndeplinesc aceeași muncă și ale căror 
interese sînt solidare sau chiar identice, corporaţia este terenul propice 
pentru formarea ideilor și sentimentelor sociale. Identitatea de origine, de 
cultură, de ocupaţii face din activitatea profesională materia cea mai 

bogată pentru viaţa comună. Corporaţia a dovedit în trecut că putea să fie 
o personalitate colectivă, interesată aproape în exces de autonomia sa și 
de autoritatea sa asupra membrilor ; este deci posibil să constituie pentru 
ci un mediu moral. Interesul corporației are toate motivele să capete în 
ochii oamenilor acel caracter respectabil și supremaţia pe care orice interes 
social le are în raport cu interesele particulare, într-o societate bine 
constituită. Pe de altă parte, grupul profesional are asupra celorlalte 
grupuri triplul avantaj de a fi permanent, de a acţiona peste tot şi de a se 
menţine aproape pe tot parcursul existenţei. Nu acţionează cu intermi- 
tență, ca societatea politică, ci este mereu în contact cu indivizii. Oriunde 
s-ar deplasa un om, Corporaţia îşi menţine influenţa, ceea ce nu este 
valabil pentru familie. În sfîrşit, cum viaţa profesională ocupă aproape 
toată viaţa, acţiunea grupului profesional se face simțită în orice detaliu al 
ocupaţiilor noastre, orientîndu-le astfel într-un sens colectiv. Corporaţia 
are deci toate atuurile pentru a putea scoate omul din izolarea morală şi 
este singura care mai poate astăzi să facă acest lucru. 

Pentru a avea însă o influenţă protectoare cu adevărat, ar trebui să fie 
constituită pe alte baze decît cele de astăzi. Este esenţial, în primul rînd, să 
nu rămînă un grup privat pe care legea îl permite, dar pe care statul îl 
ignoră, ci să devină un organ determinat și recunoscut de viaţa publică. 
Corporaţia nu trebuie să fie obligatorie, ci să fie constituită astfel încît să 
poată juca un rol social, în loc să exprime doar combinaţii ale intereselor 
particulare. Ea trebuie să conţină, în plus, toți germenii care sînt de natură 
să se dezvolte în cadrul ei ; pentru a nu rămîne o simplă etichetă, trebuie să 
i se atribuie funcţii determinate, dintre acelea pe care le poate cel mai bine 
îndeplini. 

Societăţile europene se află astăzi în faţa alternativei de a lăsa viața 
profesională nereglementată, sau de a o reglementa prin intermediul sta- 
tului, căci nu există un alt organ special pentru a juca rolul de moderator. 
Statul este însă prea departe de manifestările sale complexe, pentru a găsi 
forma specială care corespunde fiecărei societăţi profesionale. El este o 
mașinărie imensă, destinată nevoilor generale şi simple. Acţiunea sa uni- 
formă nu se poate plia și ajusta după varietatea infinită a circumstanțelor 
particulare, căci este tiranică și nivelatoare. Dar simţim că nu este bine să 
lăsăm fără organizare viaţa profesională. Trecem astfel printr-o serie de 
oscilaţii fără sfârşit, :de la o reglementare autoritară, neputincioasă din 
cauza excesului de rigiditate, la o absenţă sistematică, ce nu poate dura, 
din cauza anarhiei pe care o provoacă. Indiferent dacă este vorba de durata 
zilei de muncă sau de igienă, de salarii sau de opere de prevedere şi 

asistenţă, dificultatea reglementării lor este mereu valabilă. Imediat ce se 
încearcă instituirea unor reguli, ele sînt imposibil de aplicat, căci le 
lipseşte supleţea, sau, cel puţin, se aplică materiei căreia îi sînt destinate 
doar prin constrîngcere. 

Singura posibilitate de rezolvare a contradicţiei este constituirea în afa- 
ra statului, dar supus lui, a unui fascicul de forțe colective, a cărui influ- 
enţă regulatoare să se poată exercita cu mai multă varietate. Corporaţiile 
reconstituite nu numai că satisfac cerința de mai sus, dar nu vedem ce alt 
grup ar putea-o satisface. Ele sînt suficient de aproape de fapte, suficient 
de direct şi constant în contact cu ele pentru a le simți toate nuanțele și 
trebuie, în plus, să aibă suficientă autonomie pentru a le respecta diversi- 
tatea. Corporaţiile sînt deci în măsură să prezideze casieriile de asigurare, 
de asistenţă, de pensie — atît de necesare — dar pe care ezităm să le în- 
credințăm în mîinile deja prea puternice şi neîndemiînatice ale statului. Tot 
corporaţia poate să rezolve conflictele ce apar mereu între branşele unei 
profesii, să fixeze — în mod diferit, în funcţie de diversele tipuri de 
întreprinderi — condiţiile pe care trebuie să le respecte contractele pentru a 
fi drepte, să împiedice, în numele interesului comun, exploatarea abuzivă 
a celor slabi de către cei putemici etc. Pe măsură ce munca se divizează, 
dreptul şi morala, bazîndu-se pe aceleași principii generale, iau forme 
diferite, în funcţie de fiecare categorie particulară. În afara drepturilor și 
datoriilor comune tuturor oamenilor, mai există unele care depind de 
caracterele proprii ale fiecărei profesiuni, iar numărul și importanţa lor 
cresc, pe măsură ce activitatea profesională se dezvoltă și se diversifică. 
Fiecăreia din aceste discipline speciale îi este necesar un organ propriu, 
pentru aplicarea și menţinerea lor. Din ce poate fi el alcătuit, dacă nu din 
lucrătorii care fac parte din aceeaşi categorie ? 

lată, în linii mari, cum ar trebui să fie organizate corporaţiile pentru a 
servi scopului căruia îi sînt destinate. Avînd în vedere starea lor actuală, 
ne imaginăm cu greu că ar putea să se ridice vreodată la stadiul de putere 
morală. Ele sînt formate din indivizi pe care nu-i leagă nimic unul de 
celalălt, care nu au decît relaţii superficiale şi intermitente, care sînt mai 
degrabă dispuși să se considere rivali şi duşmani, decît asociaţi. În ziua 
cînd vor avea însă atît de multe lucururi în comun, cînd legăturile dintre ei 
și grup vor fi strînse şi permanente, se vor naşte sentimente de solidaritate 
încă necunoscute, iar temperatura morală a mediului profesional va crește 
cu siguranţă. Schimbările nu s-ar produce doar la agenţii vieţii economice. 
Orice profesie din societate are nevoie de organizare şi trebuie să o res- 
pecte. 

Restaurarea, a cărei nevoie se face simțită peste tot, este împiedicată 
însă de renumele prost pe care l-au lăsat în istorie corporaţiile vechiului 
regim. Faptul că ele au durat nu din Evul Mediu, ci încă din antichitatea 
greco-latină 1, nu are mai multă forță să dovedească utilitatea lor, decît are 
recenta lor abrogare pentru a dovedi inutilitatea lor. Cu excepţia ultimului 
secol, peste tot unde activitatea profesională a cunoscut o oarecare dezvol- 
tare, corporaţia s-a organizat cu adevărat ; nu este aceasta o dovadă a nece- 
sităţii organizării ei și a faptului că, deşi corporaţia nu s-a mai aflat în 
ultimii o sută de ani la înălțimea rolului său, remediul este să o redresăm și 
să o ameliorăm, în loc să o suprimăm radical ? Este sigur că gruparea 
profesională a sfîrşit prin a deveni un obstacol în calea progresului ; în 
vechea ei formă, ea era strict locală, închisă în faţa influențelor din afară, 
şi a devenit un nonsens în cadrul unei naţiuni, din punct de vedere moral și 
politic. Autonomia excesivă pe care o avea vechea corporație, datorită 
căreia devenise un soi de stat în stat, nu putea să se menţină atunci cînd 
organul guvernamental, întinzîndu-şi în toate sensurile ramificaţiile, îşi 
subordona tot mai mult organele secundare ale societăţii. Trebuia deci să 
se lărgească baza pe care se constituise instituţia și să se atașeze ansamblu- 
lui vieţii naţionale. Dacă în loc să rămînă izolate, corporaţiile similare ale 
diferitelor localităţi s-ar fi unit între ele astfel încît să formeze un sistem 
unic, dacă toate sistemele s-ar fi supus acțiunii generale a Statului şi ar fi 
întreţinut astfel sentimentul solidarităţii lor, despotismul rutinei şi egois- 
mului profesional s-ar fi putut menține în limite fireşti. Tradiţia nu-și poate 
păstra cu ușurință invariabilitatea în cadrul unei asociaţii largi, răspîndită 
pe un teritoriu imens, așa cum o face o grupare minusculă închisă în 
graniţele unui oraş 2 ; în acelaşi timp, fiecare grup particular este înclinat 
să vadă și să-şi urmărească propriul țel, odată ce acesta este acordat după 
centrul director al vieţii publice. Doar în această condiţie era posibil ca 
ideea lucrului comun să fie menținută trează în conștiințe cu o continuitate 
suficientă. Cum comunicațiile între fiecare organ particular și puterea în- 
sărcinată să reprezinte interesele generale erau atunci permanente, socie- 
tatea nu mai acţiona asupra indivizilor într-un mod intermitent și vag, ci o 
simţeam prezentă în fiecare moment al vieţii cotidiene. Întăturînd însă ceea 
ce exista, fără să punem nimic în loc, n-am făcut decît să înlocuim egois- 
mul corporativ cu egoismul individual, care este chiar mai dăunător. 


l Primele colegii de artizâni datează din timpul Romei regale. Vezi Marquardt, Privat 


Leben der Roemer, II, p. 4. 
2 A se vedea raţiunile în lucrarea noastră Division du travail social, Cartea a II-a, cap. 
HI, mai ales p. 335 și urm. 

Dintre toate distrugerile provocate în acea epocă, aceasta este singura pe 
care trebuie s-o regretăm. Dispersînd singurele grupări capabile să re- 
unească în mod constant conștiințele individuale, am distrus cu propriile 
miini unicul instrument desemnat să realizeze reorganizarea noastră 
morală. 

Dar nu numai sinuciderea egoistă ar fi putut fi combătută astfel. 
Înrudită cu ea, sinuciderea anomică putea fi stopată cu acelaşi instrument. 
Într-adevăr, anomia provine din faptul că în anumite puncte ale societăţii 
lipsesc forţele colective, adică acele grupări constituite pentru a regle- 
menta viaţa socială. Ea rezultă în parte din aceeași stare de dezagregare ce 
stă la originea sinuciderii egoiste. Cauza produce însă efecte diferite, în 
funcţie de punctul de incidenţă, după cum acţionează asupra funcţiilor 
active şi practice, sau asupra funcţiilor reprezentative. Pe primele le 
înfierbîntă şi le exasperează, pe cele din urmă le dezorientează. Remediul 
este acelaşi în ambele cazuri. Am văzut că principalul rol al corporațiilor 
ar fi să regleze funcţiile sociale și, mai ales, funcţiile economice, să le 
scoată așadar din starea de dezorganizare în care se află acum. Ori de cîte 
ori dorințele excitate nu ar mai respecta limitele, corporației i-ar reveni 
sarcina de a stabili partea cuvenită în mod echitabil fiecărui ordin de 
lucrători. Superioară membrilor săi, ea ar avea toată autoritatea necesară 
să le ceară acestora sacrificii şi concesii indispensabile şi să le impună o 
regulă. Obligîndu-i pe cei puternici să uzeze de forţa lor doar cu măsură, 
împiedicîndu-i pe cei slabi să-şi extindă la nesfîrșit revendicările, a- 
ducîndu-i şi pe unii şi pe ceilalţi la sentimentul datoriilor reciproce și al 
interesului general, reglînd, în anumite cazuri, producţia, astfel încît să 
nu se transforme într-o febră maladivă, corporaţia ar modera mutual 
pasiunile, impunîndu-le limitele firești. S-ar stabili astfel o disciplină 
morală de tip nou, fără de care toate descoperirile științifice şi toate 
progresele nu ar putea decît să creeze nemulțumiți. Nu vedem în ce alt 
mediu s-ar putea elabora această urgentă lege a justiţiei distributive, nici 
ce alt organ ar putea s-o aplice. Religia, care și-a asumat cîndva un astfel 
de rol, ar fi acum improprie ; principiul unicei reglementări pe care ar 
putea-o impune vieţii economice este dispreţuirea bogăției. Ea își în- 
deamnă fidelii să se mulțumească și să-și accepte soarta în virtutea ideii că 
salvarea noastră nu depinde de condiţia terestră. Dacă religia ne învaţă că 
avem datoria să ne acceptăm docil destinul, o face în scopul atașării 
noastre unor scopuri înalte, mai demne de eforturile noastre ; din același 
motiv, ne recomandă moderație în dorințe. Resemnarea pasivă nu se 
împacă însă cu locul pe care îl ocupă azi în existența colectivă interesele 

temporale. Disciplina necesară astăzi trebuie să aibă drept obiect nu 
trecerea lor pe planul al doilea şi reducerea lor, ci organizarea lor, pe 
măsura importanţei căpătate. Problema a devenit complexă, şi chiar dacă 
remediul nu constă în exagerarea nemăsurată a dorințelor, nici compri- 
marea lor excesivă nu este utilă. Dacă ultimii apărători ai vechilor teorii 
economice greşesc ignorînd necesitatea unei religii, atunci şi apologcţii 
instituţiei religioase greşesc crezînd că regula de altădată mai poate fi 
eficace astăzi. Cauza răului constă chiar în ineficacitatea actuală a regulii. 
Soluţiile acestea uşoare nu au legătură cu dificultăţile situaţiei. Există, 
într-adevăr, o singură putere morală care poate să impună oamenilor o 
lege ; dar mai este necesar ca această putere să fie suficient de implicată în 
problemele lumii reale pentru a le putea estima la justa lor valoare. Grupul 
profesional are acest dublu caracter. Fiind un grup, domină de la o înălţime 
suficientă indivizii, pentru a le putea limita dorinţele ; dar este suficient de 
implicat în viaţa lor pentru a simpatiza cu nevoile lor. Este adevărat că 
statul are, la rîndul său, funcţii importante de îndeplinit. Doar el poate o- 
pune particularismului fiecărei corporaţii sentimentul de utilitate generală 
şi necesităţile echilibrului organic. Ştim însă că acţiunea lui se exercită în 
mod util doar dacă există un întreg sistem de organe secundare care să o 
diversifice. Ele sînt cele pe care trebuie să le incităm în primul rînd. 


Mai există însă un tip de sinucidere care nu poate fi stopat prin 
procedeul de mai sus : cel rezultat din armonia conjugală. Se pare că de 
data aceasta sîntem în faţa unei antinomii insolubile. 

Cauza sa este instituţia divorțului, cu ansamblul de idei şi moravuri 
din care rezultă ea şi pe care îl consacră. Este oare necesar să interzicem 
divorțul, acolo unde el există ? Problema este prea complexă pentru a o 
putea rezolva aici ; ea poate fi abordată în urma unui studiu despre 
căsătorie şi despre evoluţia căsătoriei. Ne putem ocupa, pentru moment, 
doar de raporturile dintre divorţ şi sinucidere. Din acest punct de vedere, 
vom spune : Singurul mijloc de a diminua numărul sinuciderilor datorate 
anomiei conjugale este de a consolida căsătoria. 

Caracterul tulburător și aproape dramatic al problemei este că nu 
putem diminua astfel numărul sinuciderilor soţilor, fără a-l creşte pe cel al 
soțiilor. Trebuie oare neapărat să sacrificăm unul dintre sexe, soluţia se 
reduce oare la a alege dintre două rele pe cel mai puţin grav ? Nu vedem 
altă soluţie, cel puțin atîta timp cît interesele soților în cadrul căsătoriei 
sînt atît de evident contrare. Atita timp cît unii au nevoie, înainte de toate, 
de libertate, iar ceilalţi de disciplină, instituţia matrimonială nu va fi 

niciodată avantajoasă pentru ambele sexe. Antagonismul actual, care face 
problema fără ieșire, nu este iremediabil şi putem spera că va dispărea. 
El provine din faptul că cele două sexe nu participă în mod egal la 
viața socială. Bărbatul este mai mult şi mai activ implicat, în timp ce 
femeia asistă doar de la distanţă. Rezultă că gradul lui de socializare este 
mult mai mare decît al ei. Gusturile, aspiraţiile, umorul lui au, în mare 
parte, o origine colectivă, în timp ce ale ei sînt plasate sub influența 
imediată a organismului. Bărbatul are, deci, cu totul alte nevoi decît 
femeia ; este imposibil atunci ca o instituţie menită să le regleze viaţa 
comună, să poată fi echitabilă și să poată satisface simultan exigenţe atît 
de opuse. Ea nu poate conveni simultan la două fiinţe, dintre care una este 
aproape integral un produs al societăţii, iar cealaltă este încă un produs al 
naturii. Nu avem însă motive să credem că o asemenea opoziţie se va 
menţine obligatoriu. Ea era mai puţin evidentă la origini decit este astăzi, 
dar asta nu înseamnă că se va dezvolta la infinit astfel. Stările sociale cele 
mai primitive se reproduc adesea în stadiile mai avansate ale evoluţiei, dar 
sub forme diferite şi aproape contrare faţă de cele pe care le aveau în 
principiu. Nu putem presupune că femeia va fi capabilă să îndeplinească 
în societate aceleaşi funcţii ca bărbatul ; dar va putea juca un rol propriu, 
care să fie totuşi mai activ și mai important decît cel de astăzi. Sexul 
feminin nu va deveni mai asemănător cu sexul masculin ; din contră, 
prevedem că distincția se va adinci. Doar că diferenţele vor fi utilizate 
social, mai mult decît în trecut. Pe măsură ce bărbatul va fi din ce în ce mai 
mult absorbit de funcţiile utilitare și va fi obligat să renunțe la funcţiile 
estetice, de ce acestea din urmă să nu revină femeii ? Sexele se vor apropia 
astfel, diferențiindu-se în acelaşi timp. Ele vor fi la fel de socializate, dar 
în moduri diferite 1. Evoluţia pare să aibă loc exact în acest sens. La oraşe, 
femeia diferă de bărbat mai mult decît la ţară ; și totuși, structura sa 
intelectuală și morală este la oraş mai mult impregnată de viaţa socială. 
Acesta este singurul mijloc de a atenua tristul conflict moral care se- 
pară astăzi sexele și care este ilustrat clar de statistica sinuciderilor. Doar 
cînd diferenţa dintre soți se va diminua, căsătoria va înceta să favorizeze 
pe unul în detrimentul celuilalt. Cît despre cei care revendică încă de acum 
drepturi egale pentru femeie cu cele ale bărbatului, ei uită că opera unor 


l Putem prevedea că diferenţierea nu va mai avea probabil caracterul strict reglemen- 
tar de astăzi. Femeia nu va mai fi exclusă din oficiu de la anumite funcţii și destinată 
altora. Ea va putea alege liber, însă alegerea sa, fiind determinată de aptitudinile sale 
naturale, se va orienta în general spre același gen de preocupări. El va fi uniform, dar 
nu obligatoriu. 

secole nu poate fi desfiinţată într-o clipă ; că, de altfel, egalitatea juridică 
nu este legitimă timp cît inegalitatea psihologică este atit de flagrantă. 
Eforturile noastre trebuie orientate spre diminuarea celei din urmă. Pentru 
ca bărbatul şi femeia să fie protejaţi în mod egal de aceeași instituţie, tre- 
buie să fie mai întîi fiinţe de aceeaşi natură. Abia nu vom mai putea spune 
că trăinicia legăturii conjugale favorizează doar una din părţile implicate. 


IV 


În rezumat, aşa cum sinuciderea nu provine din dificultăţile pe care le 
întîmpină omul în viaţă, metoda de a-i stopa evoluţia nu constă în a face 
lupta mai puţin aspră şi viața mai uşoară. Dacă astăzi există mai multe 
sinucideri ca altădată, nu înseamnă că trebuie să facem, pentru a ne 
menţine, mai multe eforturi dureroase, nici că nevoile noastre legitime 
sînt mai puţin satisfăcute. Înseamnă doar că nu mai ştim care este limita 
nevoilor legitime și că nu mai înţelegem sensul eforturilor noastre. 
Concurența este, într-adevăr, tot mai vie, căci facilitarea comunicaţiilor 
permite ca numărul concurenţilor să fie tot mai mare. Pe de altă parte însă, 
o diviziune mai perfecționată a muncii și cooperarea mai complexă care o 
acompaniază, multiplicînd şi variind la infinit serviciile în care omul 
devine util omului, multiplică mijloacele de existenţă şi le aduce la 
îndemîna unei varietăţi tot mai mari de indivizi. Chiar şi aptitudinile 
inferioare își găsesc un loc. În același timp, producția mai intensă ce 
rezultă din cooperarea savantă, ridicînd capitalul resurselor de care 
dispune umanitatea, asigură fiecărui lucrător o remuneraţie sporită şi 
menţine astfel echilibrul între uzura mai mare a forțelor vitale și reparația 
lor. Este sigur că pe toate treptele ierarhiei sociale bunăstarea medie a 
sporit, chiar dacă această creştere n-a avut întotdeauna loc în proporții 
echitabile. Răul de care suferim nu provine din faptul că motivele o- 
biective ale suferințelor au crescut în număr sau intensitate ; el dovedeşte 
o alarmantă mizerie morală și nu o mai mare mizerie economică. 

Să nu ne înşelăm însă asupra sensului cuvintelor. Cînd spunem despre 
o afecţiune individuală sau socială că este în întregime morală, înțelegem 
de obicei că ea nu depinde de vreun tratament efectiv, dar că poate fi 
vindecată doar prin imbolduri repetate, prin reproşuri metodice, într-un 
cuvînt, printr-o acţiune verbală. Raţionăm de parcă un sistem de idei nu ar 
aparține restului universului, de parcă pentru a-l face sau desface este 
suficient să pronunţăm într-un anumit fel niște formule date. Nu vedem că 
asta înseamnă să aplicăm lucrurilor de spirit credinţele şi metodele pe care 

primitivul le aplică lucrurilor lumii fizice. La fel cum acesta crede în 
existenţa cuvintelor magice care au puterea de a transmuta o fiinţă în 
corpul alteia, noi admitem, implicit, fără a realiza absurditatea concepției, 
că putem transforma, prin cuvinte potrivite, inteligenţele şi caracterele. 
La fel ca sălbaticul care, exprimîndu-şi energic dorința de a vedea 
producîndu-se un anumit fenomen cosmic, îşi imaginează că a declanșat 
realizarea lui prin virtuțile magiei, tot aşa și noi credem că, dacă ne 
exprimăm cu putere dorinţa ca o schimbare anumită să se producă, ea se 
va înfăptui spontan. În realitate, însă, sistemul mental al unui popor este 
un sistem de forțe definite, pe care nu-l putem deranja sau rearanja prin 
simple porunci. El depinde de modul în care sînt grupate și organizate 
elementele sociale. Dat fiind un popor, format dintr-un anumit număr de 
indivizi dispuşi într-un anumit fel, rezultă un ansamblu determinat de idei 
şi de practici colective, care rămîn constante atîta timp cît condiţiile din 
care provin rămîn identice. După cum părţile sale componente sînt mai 
mult sau mai puţin numeroase şi ordonate după un plan, natura fiinţei 
colective variază și, prin urmare, și manierele sale de a gîndi şi a acționa ; 
acestea din urmă se pot schimba doar dacă fiinţa colectivă se schimbă, 
adică doar dacă se modifică strutura sa anatomică. Calificînd drept rău 
moral răul al cărui simptom este progresul anormal al sinuciderilor, ar 
însemna să-l reducem la un soi de afecţiune superficială, care poate fi 
depăşită cu cuvinte potrivite. Din contra însă, alterarea temperamentului 
moral care ne este astfel revelată dovedește o alterare profundă a structurii 
noastre sociale. Pentru a vindeca una, trebuie refăcută cealaltă. 

Am spus în ce constă, după părerea noastră, reforma. O ultimă dovadă 
a necesităţii sale urgente este faptul că ea este cerută nu atît de starea ac- 
tuală a sinuciderilor, cît de ansamblul întregii noastre dezvoltări istorice. 

Elementul caracteristic este că au fost radiate succesiv toate vechile 
cadre sociale. Ele au dispărut fie prin uzura lentă a timpului, fie în urma 
marilor zguduiri, fără a fi însă înlocuite cu ceva. La origine, societatea era 
organizată pe baza familiei, prin reunirea unui anumit număr de societăți 
mai mici — clanurile — ai căror membri erau sau se considerau rude. Se 
pare că această organizare nu a rămas mult timp în stare pură. Familia 
încetează să fie o diviziune politică, pentru a deveni centrul vieţii private. 
Vechii grupări domestice i se substituie o grupare teritorială. Indivizii care 
ocupă același teritoriu îşi creează, independent de orice consangvinitate, 
idei şi moravuri comune, diferite însă de cele ale vecinilor mai îndepărtați. 
Se constituie astfel mici agregate, care au drept unică bază materială 
învecinarea și relaţiile ce rezultă de aici, fiecare cu o fizionomie distinctă ; 

este vorba de sat sau, mai bine, despre cetate și dependenţele ei. De cele 
mai multe ori, ele nu se închid într-o izolare sălbatică, ci se unesc între 
ele, se combină sub forme variate, formînd astfel societăţi mai comple- 
xe, în care însă intră doar păstrîndu-și personalitatea. Agregatele rămîn 
segmentul elementar pentru care societatea totală este doar o reproducere 
la scară mare. Puțin cîte puţin, pe măsură ce confederaţiile devin mai 
strînse, circumscripțiile teritoriale se confundă unele cu altele și-și pierd 
vechea lor individualitate morală. De la un oraș la altul, de la un district la 
altul, diferenţele se diminuează treptat 1, Marea schimbare produsă de 
Revoluţia franceză a fost de a aduce această uniformizare la un nivel care 
nu mai fusese atins înainte. Ea a fost îndelung pregătită de centralizarea 
progresivă la care procedase vechiul regim. Desființarea legală a fostelor 
provincii, crearea noilor diviziuni, pur artificiale și nominale, au consa- 
crat-o definitiv. Dezvoltarea ulterioară a căilor de comunicaţii, amestecînd 
populaţiile, a şters și ultimele urme ale vechii stări de lucruri. Cum, în a- 
celaşi moment, era desființată cu violenţă toată organizarea profesională, 
organele secundare ale vieţii sociale au dispărut complet. 

O singură forţă colectivă a supravieţuit revoltei : statul. El a avut, prin 
forța lucrurilor, tendinţa să absoarbă toate formele de activitate care 
puteau să aibă un caracter social, rămînînd înconjurat de un amestec 
inconsistent de indivizi. Statul a fost astfel obligat să se încarce cu funcţii 
pentru care era nepotrivit și de care nu s-a putut achita în mod util. Se 
spune că statul este pe cît de invadator, pe atît de neputincios. El face un 
efort bolnăvicios pentru a se extinde asupra tuturor genurilor de treburi 
care îi scapă și pe care le rezolvă prin constrîngere. De aici și irosirea de 
forțe care i se reproşează și care nu are vreo legătură cu rezultatele obţi- 
nute. Pe de altă parte, singura acțiune colectivă la care sînt supuşi indivizii 
este cea a statului, căci el este singura colectivitate organizată. Doar prin 
intermediul statului simt oamenii prezenţa societăţii, ca şi dependenţa faţă 
de ea. Cum statul este departe de ei, nu poate avea asupra lor decît o 
influenţă îndepărtată şi discontinuă, resimţită fără energia necesară. De-a 
lungul celei mai mari părți a existenţei, indivizii nu găsesc nimic în jur 
care să le impună o frînă, fiind expuși egoismului sau tulburărilor. Omul 
nu poate să se orienteze spre țeluri deosebite sau să se supună unei reguli, 
decît dacă există ceva superior lui, cu care să se simtă solidar. A-l elibera 
de orice presiune socială înseamnă a-l abandona lui însuși și a-l demora- 
liza. Acestea sînt cele două caracteristici ale situaţiei noastre morale. În 


1 Nu putem indica decît etapele principale ale acestei evoluţii. Nu vrem să spunem că 
societăţile moderne au urmat cetăţii, ci lăsăm deoparte etapele intermediare. 

timp ce statul se hipertrofiază pentru a ajunge să sechestreze cît mai pu- 
ternic indivizii, fără a reuşi însă, aceștia, fără a avea legătură unii cu alţii, 
alunecă precum moleculele lichide, fără a întîlni vreun centru de forțe 
care să-i oprească, să-i fixeze şi să-i organizeze. 

Pentru a remedia răul, se propune din cînd în cînd să se restituie grupă- 
rilor locale ceva din vechea lor autonomie, proces numit descentralizare. 
Singura descentralizare cu adevărat utilă este însă cea care să producă 
simultan o concentrare superioară a forțelor sociale. Fără a distruge 
legăturile ce unesc fiecare parte a societăţii cu statul, este necesar să se 
creeze puteri morale care să aibă asupra majorităţii indivizilor o acţiune pe 
care statul nu o poate avea. Ori astăzi nici comuna, nici departamentul, 
nici provincia nu au un ascendent suficient asupra noastră pentru a putea 
exercita o asemenea influenţă ; vedem în ele doar etichete convenţionale, 
lipsite de semnificaţie. În general preferăm să trăim în locurile natale sau 
în celc în care am învăţat. Dar nu mai există „patrii” locale și nici nu mai 
pot exista. Viaţa generală a țării, definitiv unificată, este refractară la orice 
dispersare de acest gen. Regretele ar fi zadarnice. Este imposibil să 
reînviem artificial un spirit particularist care nu mai are azi fundament. 
Vom putea însă, prin cîteva combinaţii ingenioase, să uşurăm funcţio- 
narea mașinii guvernamentale, dar nu vom reface astfel echilibrul moral 
al societăţii. Vom reuși să eliberăm ministerele suprasolicitate, vom fur- 
niza mai multă materie primă activităţii autorităţilor regionale, dar nu vom 
transforma astfel diferitele regiuni în medii morale. În afară de faptul că 
măsurile administrative nu sînt suficiente pentru un asemenea rezultat, el 
nu este nici posibil, nici recomandabil. 

Singura descentralizare care, fără să distrugă unitatea naţională, ar 
permite multiplicarea centrelor vieţii comune este ceea ce se poate numi 
descentralizarea profesională. Cum fiecare dintre centre ar fi focarul unei 
activităţi speciale și restrînse, ele ar deveni inseparabile, iar individul ar 
putea să se atașeze de unul, fără a se desolidariza de întreg. Viaţa socială 
nu se poate diviza, rămînînd totuşi coerentă şi unică, decît dacă fiecare di- 
viziune ar reprezenta o funcţie. Este ceea ce au înțeles scriitorii şi oamenii 
de stat, tot mai numeroși 1, care doreau să transforme grupul social în baza 
organizării noastre politice, adică să divizeze colegiul electoral nu în 
circumscripţii teritoriale, ci în corporaţii. Pentru aceasta trebuie organizată 
mai întîi corporaţia. Ea nu trebuie să fie un simplu ansamblu de indivizi 
care se întîlnesc în ziua votării, fără a avea nimic în comun. Ea nu și-ar pu- 


1 V, Benoist, L'organisation du suffrage universel, în Revue des Deux-Mondes, 1886. 

tea îndeplini rolul destinat decît dacă, în loc să rămînă o convenţie, ar 
deveni o instituţie determinată, o personalitate colectivă, cu moravuri și 
tradiţii proprii, cu drepturi și datorii proprii, cu unitatea sa proprie. Marea 
dificultate nu este să se decidă prin decret că reprezentanţii vor fi numiţi 
prin profesie şi cîţi reprezentanţi va avea fiecare corporație, ci să se facă în 
aşa fel ca fiecare corporație să devină o individualitate morală. Altfel, nu 
vom face decît să mai adăugăm un cadru exterior şi artificial la cele care 
există deja şi trebuie înlocuite. Monografia sinuciderii capătă astfel o im- 
portanță ce depăşeşte ordinul particular de fapte pe care le vizează în mod 
special. Problemele pe care le ridică sînt solidare cu cele mai grave pro- 
bleme ale epocii actuale. Progresele anormale ale sinuciderii şi răul gene- 
ral de care sînt atinse societăţile contemporane au aceleași cauze. Numărul 
extrem de mare al morţilor voluntare este o dovadă a stării de perturbare 
profundă de care suferă societăţile civilizate și a gravităţii acesteia. Putem 
spune chiar că cifra sinuciderilor ne oferă măsura stării menţionate. Cînd 
suferinţele sînt pomenite de un teoretician, putem spune că sînt exagerate 
și interpretate infidel. Dar aici, în statistica sinuciderilor, ele se înregis- 
trează de la sine, fără a lăsa loc aprecierii personale. Putem deci stopa 
curentul de tristeţe colectivă doar atenuînd maladia colectivă, a cărei re- 
zultantă este. Am arătat că, pentru a ne atinge scopul, nu ar fi necesar nici 
să restaurăm artificial forme sociale perimate și cărora le-am putea insufla 
doar o aparenţă de viaţă, nici să inventăm în detaliu forme complet noi şi 
fără analogie în istorie. Trebuie doar să căutăm în trecut germenii de viață 
nouă pe care trecutul îi conținea și să le sprijinim dezvoltarea. 

Nu putem încerca în această lucrare să determinăm cu exactitate sub 
ce formă trebuie să se dezvolte germenii în viitor, adică ce va trebui să 
devină în detaliu organizarea profesională de care avem nevoie. Adîncirea 
concluziilor precedente ar fi posibilă doar în urma unui studiu special 
destinat regimului corporativ şi legilor evoluţiei sale. Nici nu trebuie să 
exagerăm interesul pe care îl prezintă programele prea net definite, în 
elaborarea cărora s-au complăcut în general filozofii politicii. Ele sînt 
jocuri ale imaginaţiei, prea rupte de complexitatea faptelor pentru a putea 
fi folosite în practică ; realitatea socială nu este suficient de simplă şi este 
încă prea puţin cunoscută pentru a putea fi anticipată în detaliu. Doar 
contactul direct cu realitatea poate furniza informaţiilor ştiinţifice precizia 
care le lipseşte. Dacă. am stabilit existenţa răului, în ce constă şi de ce 
depinde el, dacă știm, în consecinţă, caracterele generale ale remediului 
şi punctul în care trebuie el aplicat, esențialul nu este să stabilim dinainte 
un plan care să prevadă totul, ci să ne apucăm, cu hotărîre, de treabă. 

